Elogii pentru Principiile succesului 


Principiile lui Canfield sunt simple, însă rezultatele pe care le vei realiza 
vor fi extraordinare! 

Anthony Robbins, autor al cărţilor Awaken the Giant Within 

(Trezește uriașul din tine) și Unlimited Power (Putere nemărginită) 


Dacă ai putea citi doar o singură carte anul acesta, atunci ea se află în 
mâinile tale. 

Harvey Mackay, autor al bestsellerului Swim with the Sharks 

Without Being Eaten Alive (Înoată cu rechinii fără să fii mâncat de viu), 

ajuns pe primul loc în New York Times 


Când Jack Canfield scrie, eu ascult. Aceasta este cea mai bună lucrare a 
lui Jack și îţi va influenţa viaţa pentru totdeauna. 
Pat Williams, vicepreşedinte senior al Orlando Magic din NBA 


Jack Canfield este un maestru al mediului său, oferind oamenilor care 

sunt însetați de mai multă viață înțelepciunea, pătrunderea, înțelegerea 

şi inspiraţia de care au nevoie pentru a îndeplini acest scop. O carte gro- 

zavă, o lectură grozavă, un dar grozav pentru oricine s-a angajat pe calea 
de a deveni un Maestru al Vieţii! 

Michael E. Gerber, autor al seriei de cărți The E-Myth 

(Mitul întreprinzătorului'”) 


Într-o singură carte, Principiile succesului îţi oferă strategiile de bază 

pentru succes, pe lângă strategiile avansate care te vor ajuta să devii un 

maestru de succes. Personal, am învăţat o grămadă de la Jack Canfield şi 
am încredere că și tu vei învăţa. 

Dr. John Gray, autor al cărţii Men are from Mars, Women are 

from Venus (Bărbaţii sunt de pe Marte, femeile sunt de pe Venus") 


Înainte să îţi schimbi viaţa, trebuie să îţi schimbi modul de gândire. Jack 
şi Janet au creat o hartă inspiraţională şi motivaţională pentru succe- 
sul tău personal! Cursul meu prin corespondenţă în afaceri imobiliare a 
ajutat mii de persoane să devină investitori imobiliari încrezători şi de 
succes. Sunt convins că Principiile succesului va schimba modul în care 
gândești, modul în care acționezi și te va ajuta să îţi schimbi viața în mo- 


* Ambele cărți se află în curs de apariţie, în format audiobook, la Editura ACT și 
Politon (n. red.). 

** Carte apărută în limba română la editura Amaltea, București, 2003. O nouă 
ediție a acestei cărţi se află în curs de apariţie la editura ACT și Politon (n. red.). 
*** Carte apărută în limba română cu acest titlu la Editura Vremea, București, 
2012 (n. red). 


duri la care nu ai visat niciodată că ar fi posibile! Nu doar că aș recoman- 

da această carte studenţilor mei, ci și oricărei persoane care s-a dedicat 

faptului de a avea succes - dincolo de cele mai îndrăzneţe visuri ale sale! 

Te îndemn să citeşti această carte minunată. Te va ajuta categoric să îţi 
schimbi viaţa în bine! 

Carleton Sheets, autor al cursului prin corespondență „No 

Down Payment Real Estate” (Nicio proprietate imobiliară cu avans) 


Canfield şi Switzer și-au prezentat metodele de a avea succes într-o carte 

edificatoare şi accesibilă. Învățătura lui Jack este extrem de eficientă, iar 
această nouă carte va fi darul de oferit anul acesta. 

Ken Blanchard, coautor al cărților The One Minute Manager 

(Manager la minut”) și Customer Mania (Mania clientului) 


În Principiile succesului, Jack Canfield dezvăluie metodologia specifică și 

principiile orientate spre rezultat, care se cer pentru succes şi împlinire 

maximă. Indiferent dacă trebuie să creşti vânzările la birou, să extinzi 

creativitatea sau să creezi mai mult echilibru în viaţa ta, această carte va 
pava drumul pentru realizarea celui mai înalt succes! 

Peter Vidmar, dublu medaliat olimpic cu aur la gimnastică și 

membru al U.S. Olympic Hall of Fame 


Principiile succesului te va inspira şi îţi va da putere să duci o viață mai 

satisfăcătoare. Pregăteşte-te pentru câteva schimbări care vor veni cu 
această carte! 

Kathy Smith, renumit instructor de fitness, expertă în starea 

de bine din Statele Unite ale Americii 


Mesajul lui Jack este simplu, puternic și practic. Dacă faci principiile să 

funcţioneze, principiile funcționează. O lectură obligatorie pentru cei 
care vor să creeze viața de succes la care visează. 

Andrew Puzder, președinte și director executiv al companii- 

lor CKE Restaurants, Inc., Carl's Jr, Hardee's și La Salsa 


Ce carte grozavă! Principiile succesului, de Jack Canfield, este o carte de 
referință pentru oricine este interesat cu adevărat să aibă viața la care a 
visat. Păstrează această carte cu tine, folosește-o ca ghid și inspiraţie ca 
să te ajute să îţi atingi potenţialul cel mai înalt și pacea interioară pe care 
o dorești. Ai nevoie de această carte. 
Marilyn Tam, fost preşedinte al Reebok Apparel Products 
Group și autoare a cărţii How to Use What You've Got to Get What You Want 
(Cum să foloseşti ceea ce ai pentru a obţine ceea ce vrei) 


* Carte apărută în limba română cu acest titlu la Editura Curtea Veche, București, 
2009 (n. red.). 


Dacă ai crezut că ştiai totul despre cum să ai succes în afaceri, așteaptă 
până vei citi ceea ce conţine cartea Principiile succesului. De la între- 
prinzători aflaţi la început de drum până la cei mai puternici directori 
executivi din lume, această carte poate și va învăţa pe oricine cum să aibă 
un succes mai mare şi cum să fie mai fericit făcând ceea ce îi place. 
John Assaraf, RE/MAX Indiana, inclus pe lista de bestselleruri 
a publicaţiilor New York Times şi Wall Street Journal, autor al cărţii The Street Kid's 
Guide to Having It All (Ghidul băiatului de cartier pentru a avea tot ce își dorește) 


Cel mai bun sistem de a realiza tot ce îţi dorești, pagină cu pagină. 
Pregătește-te pentru călătoria vieţii tale. Nu am putut să o las din mână! 
Marcia Martin, fost vicepreședinte la EST (Erhard Seminars 

Training) şi instructor transformaţional 


Uimitoarea abilitate a lui Jack Canfield de a fi extrem de articulat, in- 

teligibil și accesibil face ca Principiile succesului să fie nu doar o schiță 
pentru succes ci și o lectură ce emană fericire pură. 

Jim Tunney, Ed. D., fost arbitru NFL, pedagog și autor al It's 

the Will, Not the Skill (Contează voinţa, nu îndemânarea) 


Am fost martor direct al tenacităţii lui Jack Canfield de a folosi principiile 
din această carte. Datorită hotărârii și credințelor sale s-a născut seria de 
cărți Chicken Soup for the Soul (Supă de pui pentru suflet”). Principiile suc- 
cesului nu este doar o carte extraordinară care îţi va oferi un ghid pentru 
realizări extraordinare, ci este în sine şi dovada că principiile funcţionează. 
Peter Vegso, președintele companiei Health Communications, 

Inc,, și editorul cărţii Chicken Soup for the Soul (Supă de pui pentru suflet) 


Cei mai mulți dintre noi știu ce vor de la viață, însă doar câţiva dintre noi 

au învăţat cum să obțină acest lucru. Acum, Principiile succesului nu doar 

că vă oferă harta, ci vă oferă și cheile de contact și vă pune combustibil în 

rezervor! Luaţi-vă niște biscuiţi și nu lăsaţi această carte din mână până 
ce nu v-aţi însușit mesajul. 

Wally Amos, autor al cărții The Cookie Never Crumbles 

(Biscuitele nu se sfărâmă niciodată) 


Bunul meu prieten Jack Canfield este unul dintre cei mai profunzi oratori 

şi învățători din lumea de astăzi. După ce ai petrecut ceva timp împreună 

cu el, internalizându-i ideile şi intuiţiile, vei fi schimbat într-un mod po- 
zitiv pentru tot restul vieţii tale. 

Brian Tracy, una dintre cele mai mari personalități din 

Statele Unite ale Americii din domeniul dezvoltării potenţialului uman și al 


* Carte apărută în limba română cu acest titlu la Editura Adevăr Divin, București, 
2012 (n. red.). 


eficienței personale, autor al cărților Success Is a Journey 
(Succesul este o călătorie), Million Dollar Habits (Obiceiuri de un milion 
de dolari) şi The Traits of Champions (Trăsăturile campionilor) 


Aliniindu-ţi acţiunile cu principiile și valorile fundamentale ale lui Jack, 

poţi atinge orice succes pe care îl cauţi, inclusiv pacea interioară. Jack a 

scris harta către acel scop, în Principiile succesului. Tot ce trebuie să faci 
este să o urmezi. 

Hyrum W. Smith, vicepreședinte și fondator al companiei 

FranklinCovey 


Pe piața supercompetitivă de astăzi, învingătorii de profesie sunt acei 
oameni care urmează o abordare sistematică a succesului lor. Acum, în 
cea mai bună carte despre succes din ultimele decenii, devenită un titlu 
clasic, Principiile succesului cataloghează şi explică aceste sisteme într-un 
limbaj simplu, cu instrucțiuni pas cu pas, și prezintă poveşti inspiratoare 
ale altora, care au urmat această cale înaintea ta. Dacă scopul tău este să ai 
realizări mai mari, mai mulţi bani, mai mult timp liber și mai puţin stres, 
citește și aplică principiile dovedite în această carte. 
Les Brown, autorul cărţilor Live Your Dreams (Trăiește-ţi 
visurile) şi Conversations on Success (Conversaţii despre succes) 


Ce colecţie grozavă de gânduri şi idei de „succes”... unele simple, alte- 
le profunde și toate „esenţiale” în lumea complexă de astăzi... o lectură 
obligatorie! 
Dr. Steven Stralser, director și profesor clinic la Global 
Entrepreneurship Centre, Thunderbird: Școala Garvin pentru management 
internațional și autor al cărții MBA in a Day: What You Would Learn in Top-Tier 
Schools of Business - If You Only Had the Time (MBA într-o zi: Ce ai putea învăța 
în cele mai bune școli de afaceri - dacă doar ai avea timp) 


După ce vei citi Principiile succesului, vei aborda scopurile tale pe ter- 
men scurt și lung într-un mod cu totul nou și entuziast. Această carte 
subliniază instrumentele de care ai nevoie pentru a obține tot ce vrei de 
la viață și chiar mai mult! Propriul succes al lui Canfield şi Switzer este 
dovada faptului că aceste principii funcţionează și pot fi aplicate cu uşu- 
rință oricărui scop. 
Rita Davenport, fostă președintă a companiei Arbonne 
International 


Succesul este un lucru pe care aproape toată lumea îl dorește, iar mulți 
petrec o viață sperând să îl obţină. Unii nu îl găsesc niciodată, în timp 
ce alții îl realizează devreme în viață. Indiferent unde te afli în viaţa ta, 
oprește-te și citeşte această carte minunată de Jack Canfield și Janet 


Switzer. Poate că ești deja acolo sau încerci să ajungi acolo, sau ești pier- 
dut undeva între dorinţa şi realizarea succesului personal. După ce vei 
termina Principiile succesului: Cum să ajungi de unde ești acolo unde vrei 
să fii, vei şti imediat unde te afli, unde vrei să fii şi cum să ajungi acolo. 
Aceasta este o carte care ar trebui să devină un manual şi o lectură nece- 
sară, înainte de a ajunge la „vârsta adultă.” 
Dave Liniger, preşedinte al consiliului companiei RE/MAX 
International 


Jack Canfield a comis-o din nou! În Principiile succesului, el explică cu 
mare ușurință şi compasiune tehnicile testate în timp, folosite de învingăto- 
rii de profesie din toate planurile vieţii - tehnici care te pot purta oricât 
de departe ai îndrăzni să visezi. Indiferent care este definiția ta asupra 
„succesului', această carte te va purta în acea direcţie! 

Jeff Liesener, preşedinte al High Achievers Network 


Dacă ţi-ai dorit vreodată ca Jack Canfield să fie mentorul tău personal 
pentru realizarea viziunii tale supreme, această carte este cel mai bun 
lucru, după cel de a-l avea drept ghid personal. Este bogată în informații, 
inspiraţie şi - cel mai important - înţelegere. Pe lângă aceste strategii 
dovedite, sprijinul, compasiunea și integritatea lui Jack traversează toată 
cartea. 
Marshall Thurber, cofondator al Excelerated Business 
School și al cursului Money and You 


Principiile succesului din această carte sunt atât de simplu de respectat, 

însă, în acelaşi timp, atât de puternice! Ele sunt esenţiale pentru atin- 

gerea scopului tău. Jack are un talent de a transforma învățarea în ceva 
distractiv și amuzant. Această carte este o adevărată câștigătoare! 

Kathy Coover, cofondator și vicepreședinte executiv al com- 

paniei Isagenix International 


Într-o lume plină de căi îndoielnice către succes, Principiile succesului 
identifică pașii dovediţi pe care cele mai mari nume ale momentului și 
cele mai strălucitoare staruri îi folosesc pentru a realiza viitorul lor ideal. 
Nu mă pot gândi la o metodă mai bună de a ajunge de unde eşti acolo 
unde vrei să fii. 

Bill Harris, director al Centerpoint Research 


Dacă ai o viziune măreaţă și planuri măreţe, citește Principiile succesului 
şi pune în aplicare ceea ce ai învăţat. Până la urmă, meriţi să ai mai mult 
din ceea ce vrei de la viață. 

Dr. H. Ronald Hulnick, rectorul Universităţii din Santa Monica 


O combinaţie unică între lecţii și tehnici, cu anecdote desprinse din 
viață și umor, transformă Principiile succesului într-o lectură grozavă. 
Educativă, plină de umor și extrem de practică, această carte foloseşte 
abilitatea lui Jack Canfield de a motiva şi inspira, fără o atitudine exage- 
rat de „senzaţionalistă”. Aceste principii ale succesului oferă o valoare 
importantă oricărui cititor. 
Christen Brown, președinte al companiei On Camera 
Entertainment și autor al cărții Star Quality (Calitate de star) 


Indiferent care este ideea ta despre succes, Jack Canfield te poate ajuta 
să ajungi aici. Principiile succesului este o carte de referință în viață atât 
pentru tineri, cât și pentru adulți. Transformă-ţi visurile despre succes în 
realitate. Cumpără această carte astăzi. 

Gary T. Van Brunt, vicepreședinte al Discount Tire Co. 


Principiile succesului dovedește încă o dată că împlinirea personală nu 

este un accident al naşterii sau un privilegiu. Mai degrabă este rezultatul 

gândirii şi al acţiunii - al planificării şi al perseverenței. Dar cel mai im- 

portant, puterea de a realiza ceva este o abilitate care poate fi predată 
- şi nimeni nu o predă într-un mod mai admirabil decât Jack Canfield. 

Catherine B. Reynolds, președinte al consiliului Fundaţiei 

Catherine B. Reynolds 


Această carte este o lectură obligatorie! Canfield şi Switzer explică for- 

mulele specifice, pas cu pas, pe care fiecare dintre noi le poate folosi 

pentru a avea mai mult succes în carierele și vieţile noastre personale. 

Dacă faptul de a face mai mulţi bani, de a juca un joc mai important şi de 

a-ți realiza stilul de viață de vis sunt ceea ce vrei, Principiile succesului le 
livrează cu măiestrie. 

Dr. Gay Hendricks, autor al cărții Conscious Living (Trăirea 

conștientă) şi coautor (împreună cu Dr. Kathlyn Hendricks) 

al cărții Conscious Loving (Iubirea conștientă) 


Indiferent în ce punct te afli cu viaţa ta, Principiile succesului îţi oferă 

strategii dovedite și sisteme testate în timp pentru a crea un viitor mai 

luminos. Alătură-te celor mai mari învingători din zilele noastre citind și 

aplicând ceea ce îţi recomandă această carte clasică despre succes. Apoi 
plănuieşte să obţii un exemplar pentru un prieten. 

Paul R. Scheele, autor al cărţilor Natural Brilliance 

(Strălucire naturală), Genius Code (Codul geniului), Abundance for Life 

(Abundență pentru viață) şi The PhotoReading Whole Mind System 

(Fotocitirea prin sistemul care implică întreaga minte”) 


*Carte apărută în limba română cu titlul FotoCitirea. Cum să citesti o carte în 7 
minute la editura Vidia, București, 2012 (n. red.). 


Această carte este strălucit scrisă, o sintetizare abilă a principiilor călă- 

uzitoare şi a proceselor disponibile astăzi pentru crearea adevăratului 
succes în viața ta. 

Hale Dwoskin, autor al bestsellerului inclus în topul New 

York Times The Sedona Method: Your Key to Lasting Happiness, Success, Peace, 

and Emotional Well-being (Metoda Sedona: Cheia ta pentru fericire durabilă, 

succes, pace și stare de bine emoțională) 


Succesul în toate domeniile vieţii tale poate fi al tău! Urmează principiile 
şi strategiile lui Jack Canfield pentru a atinge orice obiectiv! Principiile 
succesului oferă un ghid detaliat, însă ușor de înţeles, pentru a reali- 
za mai mult din ceea ce TU îţi doreşti. Este o carte plăcută și eficientă. 
Citeşte-o astăzi! 

Erin Saxton, Eleven Communications 


Să citeşti Principiile succesului este ca și cum l-ai avea pe Jack Canfield 
ca instructor personal. Jack are abilitatea de a îmbina inteligența şi com- 
pasiunea, astfel încât cartea să devină extrem de abordabilă. Principiile 
cărții şi poveștile celorlalţi, care au folosit aceste principii, sunt eficiente şi 
inspiratoare. Despre această carte dinamică se va vorbi în anii ce vor veni! 
George R. Walter, autorul cărții Heat Up Your Cold Calls 

(Încălzește-ți apelurile reci) 


Dacă eşti în căutarea unei soluții magice pentru a-ţi îmbunătăți viața, 

cariera și relaţiile, Principiile succesului le oferă din plin. Dar nu cumpăra 

pur şi simplu această nouă și impresionantă carte clasică pentru a o ţine 

pe un raft. Citeşte-i strategiile dovedite, aplică-i sistemele testate în timp, 
apoi pregăteşte-te să te alături celor mai mari învingători ai lumii! 

Raymond Aron, instructorul de afaceri și investiţii numărul 

unu din Canada 


Ce colecție grozavă de gânduri şi idei de „succes”... unele simple, altele pro- 

funde şi toate „esenţiale” în lumea complexă de astăzi. O lectură obligato- 

rie! Am folosit principiile din această carte pentru a-mi propulsa site-ul 
web de la 100 de vizitatori pe lună la peste 5 000 de vizitatori pe lună. 

Zev Saftlas, autor al cărţii Motivation that Works (Motivația 

care funcționează) şi fondator al site-ului empoweringmessages.com 


Principiile succesului, de Jack Canfield, împletește strategiile pentru succes 

cu exemple şi povești dovedite. Cartea ar trebui să fie o lectură obligato- 

rie pentru oricine caută să ajungă pe noi culmi în viață. Este vreo cale să 

transformăm această carte într-o lectură obligatorie pentru generațiile 
viitoare? Aş fi vrut să am aceste informaţii cu douăzeci de ani în urmă! 

Arielle Ford, autoare a cărții Hot Chocolate for Mystical Soul 

(Ciocolată caldă pentru sufletul mistic) 


Canfield şi Switzer au creat o carte care este plină de intelect, compasi- 

une și umor. Aceasta este una dintre cele mai bune cărţi despre succes pe 

care le-am citit vreodată! Dacă ai un vis pe care nu l-ai atins încă, lasă-l 
pe Jack Canfield să-ţi arate drumul. Vei fi fericit că ai făcut acest lucru. 

Bill Cirone, director al Biroului districtual pentru educaţie 

din Santa Barbara 


Dacă scopurile tale sunt extinderea oportunităţilor tale, crearea unor noi 

alianţe, ajutarea mai multor oameni și trăirea din plin a fiecărui minut 

din viaţa ta, Principiile succesului îţi poate aduce aceste rezultate. Mi-a 
plăcut la nebunie! 

John Demartini, director executiv al Demartini Seminars și 

fondator al Concourse of Wisdom 


Oamenii de succes știu că investiția cea mai semnificativă pe care o poți 
face este în tine însuți. Principiile succesului te ajută să stăpâneşti seturile 
de abilități care vor atrage oameni grozavi, oportunități grozave şi o mare 
bogăţie în viaţa ta. Permite acestei investiţii să dea roade pentru tine. 


Cynthia Kersey, autoarea cărților Unstoppable (De neoprit) 
și Unstoppable Women (Femei de neoprit) 


Dacă a existat vreodată o carte care să dezvăluie strategiile secrete ale 
celor mai mari învingători din zilele noastre, atunci ea este Principiile 
succesului. Accesibilă, uşor de înţeles și de pus în practică. Este cel mai 
bun instrument pentru succes care a apărut de ani de zile. 


Dr. Bill Bauman, fondatorul seminarelor și școlilor 
de mentorat Bill Bauman 


În sfârşit, iată o carte care pune în practică ceea ce susține. Principiile succe- 
sului chiar îți duce viața la următorul nivel şi te ajută să realizezi tot ceea ce ai 
visat vreodată. Folosind principiile din această carte, care l-au transformat pe 
Jack Canfield, precum și pe numeroșii bărbaţi și femei în oameni de succes, și 
tu poţi ajunge la realizări extraordinare. Citeşte această carte astăzi! 


Tom Hill, fondatorul Institutului Eagle și autorul cărții Living 
at the Summit: A Life Plan (Cum să trăieşti în vârf: un plan de viață) 


Dacă ești în căutarea unui plan câștigător pentru succes, nu căuta mai 
departe de Principiile succesului, de Jack Canfield. 
Suzanne de Passe, producător de televiziune 


Jack Canfield este un adevărat maestru. El înțelege de ce anume este nevo- 

ie pentru a duce o viață de succes, iar în Principiile succesului, el adună 
toate elementele-cheie într-un loc pentru ca tot restul lumii să le vadă. 

T. Harv Eker, autorul cărții Secrets of the Millionaire Mind 

(Secretele minţii de milionar) 


Am fost student al lui Jack Canfield timp de peste un deceniu și am folosit 

principiile pe care le predă în această carte pentru a accelera propriul 

meu succes și succesul oamenilor pe care îi antrenez şi manageriez la 

Muzeul Henry Ford. Cartea are recomandările mele cele mai călduroase. 
Îți va schimba viaţa. 

Jim Van Bochove, director al dezvoltării forţei de muncă la 

The Henry Ford: America's Greatest History Attraction 


Principiile succesului, de Jack Canfield, împărtășește în mod strălucit şi 

succint formula încercată şi adevărată pentru a trăi o viață de succes, 
împlinită. Vei găsi inspiraţie şi motivaţie pe fiecare pagină. 

Debbie Ford, autoarea cărților bestseller The Dark Side of the 

Light Chasers (Partea întunecată a vânătorilor de lumină ) și The Best Year of 

Your Life (Cel mai bun an din viața ta) 


Jack Canfield a creat, cu o claritate de diamant, manualul definitiv pentru 

succes. Este manualul cu care aș fi dorit să îmi încep căutarea a ceea ce 
este mai bun. 

Maestra Mary Louise Zeller, „Ninja Grandma”, medaliată cu 

aur de douăsprezece ori la campionatele naționale și de cinci ori medaliată cu 

aur la campionatele internaţionale, la stilul olimpic Tae Kwon Do 


Indiferent dacă ești un întreprinzător la început de drum, dacă ai făcut 
afaceri de zeci de ani sau doar ai absolvit liceul, Principiile succesului de 
Jack Canfield este o lectură obligatorie. Cartea te poartă pas cu pas prin 
etapele succesului și realizărilor, și te va propulsa spre nivelul următor 
(şi, cel mai probabil, dincolo de acesta, de asemenea)! Stilul pragmatic 
al lui Jack şi limbajul direct permit oamenilor obișnuiți să se bucure de 
această carte incredibil de completă, cuprinzătoare și inteligentă. 
Linda Distenfeld, președinte, și Ira Distenfeld, director exe- 
cutiv al organizaţiei We The People 


Încă ascult Principiile succesului în maşină, în timpul „drumului până 
la universitate”. În doar trei ani, am trecut de la marginea falimentului 
la deținerea unei companii imobiliare cu șapte persoane, care produce 
2% din toţi agenţii de top din Arizona. Am construit o firmă de avoca- 
tură specializată în drept imobiliar, iar acum am încheiat un parteneriat 
pentru o companie de achiziționare a terenurilor şi dezvoltare. Temelia 
succesului meu are o legătură directă cu lecţiile pe care le-am învățat din 
această carte. 

Jason Wells, Tempe, Arizona 


* Carte apărută în limba română cu titlul Partea întunecată a căutătorilor de 
lumină, Editura For You, București, 2001 (n. red). 


După ce am citit Principiile succesului, am cumpărat câte un exemplar 
pentru personalul de la cabinetul stomatologic al soțului meu. Prin ur- 
mare, am decis să deschidem o școală pentru asistenți stomatologici, 
care să ofere asistenţi stomatologici cu o pregătire excelentă, care să îşi 
găsească cu ușurință de lucru. Acum cumpăr un exemplar al cărții pentru 
fiecare student şi discut despre principii-cheie la ceremonia noastră de 
absolvire. Principiile succesului le oferă tot ceea ce au nevoie pentru a 
avea succes în orice domeniu al vieţii lor. 

Helen Hussey, Arlington, Washington 


În cei doi ani de când am citit Principiile succesului, am primit o ofertă 
de lucru ca director al departamentului de psihologie al unui institut 
proeminent din Qatar; am pornit într-o vacanţă fabulos de lungă în 
Thailanda, Marea Britanie și India; am devenit coproprietar al unui imo- 
bil cu apartamente și camere; mi-am publicat prima carte la Editura Hay 
House; am creat un plan eficient de a-mi manageria finanțele, taxele şi 
averea - şi, între timp, am devenit milionar. 

Dr. A. Moosani, Mumbai, Maharastra, India 


Timp de 10 ani am lucrat ca doctor în diferite țări și domenii medicale, 
dar deşi pare interesant, nu am fost niciodată fericită cu slujbele din spital, 
ceea ce m-a făcut să mă simt tristă și epuizată. Principiile succesului m-au 
făcut să înțeleg că pot să spun „nu” şi m-au învăţat să „cercetez din inte- 
rior” ceea ce părea corect pentru mine. Când am văzut o reclamă pe in- 
ternet, postată de un serviciu aerian de ambulanţă, care căuta un medic 
de zbor, a părut o oportunitate fantastică, deşi nu eram sigură dacă aveau 
să fie interesaţi. Am aplicat oricum - şi am fost angajată. Este de departe 
cea mai bună slujbă pe care am avut-o vreodată! 

Johanna Gnad, Vienna, Austria 


După o pauză de 34 de ani de la competiţiile de wrestling pentru amatori, 
am decis să concurez la Campionatele naţionale ale veteranilor. Avându-l 
pe fiul meu ca antrenor, am folosit vizualizarea, mi-am schimbat dieta, 
am făcut exerciţii viguroase şi nu mi-am dezlipit ochii de la premiu. Chiar 
şi când avionul nostru și-a schimbat traseul și am ajuns la 2 noaptea, tot 
am perseverat. Pe parcursul a doar câtorva ore de somn, mi-am practi- 
cat afirmaţia și m-am vizualizat câștigând. Câteva ore mai târziu, eram 
Campion naţional la stil liber. 

Skip Mondragon, Evans, Georgia 


Această carte a fost catalizatorul care mi-a reunit familia și mi-a salvat 
căsnicia! Eram pe drumul către divorț - mă despărțisem de soț și mă 
mutasem în celălalt colț al țării. Când scriu aceste rânduri, soțul meu și 
cu mine ne-am împăcat, iar familia noastră este din nou împreună. Am 


împărtășit această carte şi ceea ce am învăţat cu soțul și copiii mei, și chiar 

am condus săptămânal „o şedinţă dedicată lui Jack” pentru biroul nostru. 

Mă simt atât de împlinită că împărtășesc și altora ceea ce am învăţat! 
Carole Murphy, Columbus, Ohio 


Fiul meu este un tip foarte inteligent, dar nu și-a găsit niciodată locul 
în sistemul educaţional. În timp ce se chinuia să termine primul an la 
universitate, i-am dat un exemplar din The Success Principles. El ţi-a citit 
cartea și, la scurt timp după aceea, a părăsit universitatea pentru a-și 
urma visul de a deveni antreprenor. Asta s-a întâmplat cu cinci ani și 
două companii în urmă. Mulţumesc. 

Janet Barlow, Ajax, Ontario, Canada 


Când am imigrat în Germania cu cinci ani în urmă, trăiam cu 500 de euro 
pe lună, temându-mă de viitor. Am găsit Principiile succesului într-una 
dintre casele unde am lucrat ca babysitter - şi la două luni după ce am 
început să urmez principiile, am primit o slujbă de consultant, unde eram 
plătită 200 de euro pe zi - sau 4 000 de euro pe lună. Un an mai târziu, 
dorind să îmi continui doctoratul, am primit o bursă pentru a merge la 
universitate, pentru care aplicaseră 200 de studenți. 

Maria Fernanda Valdes, Berlin, Germania 


Urmând Principiile succesului, am fost în stare să îmi îndeplinesc visul 
de-o viață, de a călători în jurul lumii. Acum am călătorit pe şase dintre 
cele șapte continente și în peste 40 de ţări, şi am ajutat numeroşi copii 
şi familiile lor în timpul călătoriei. În 2013, am fost pe drum timp de 
aproape nouă luni ale anului, călătorind prin America de Sud și Centrală, 
Europa, Africa și Orientul Mijlociu. A fost un an extraordinar! 

Antoinette Bernardo, Brooklyn, New York 


Eram în pragul sinuciderii după o concediere şi un sezon dificil de muncă 
pe cont propriu. După ce am citit Principiile succesului, m-am dedicat 
scrierii unei cărţi, câștigând un concurs Toastmaster și găsind un mentor 
care să mă aducă la următorul nivel. În 24 de luni, mi-am terminat cartea 
Live a More Excellent Life (Trăiește o viaţă mai excelentă), finalistă în topul 
20 al Concursului Internaţional de oratorie Toastmaster's, din 35 000 de 
concurenți, iar acum sunt orator, trainer și instructor profesionist. 

]. Loren Norris, Euless, Texas 


După ce am citit Principiile succesului, am fost în stare să îmi transform 
viața cu 360 de grade. Am pornit de la o datorie de peste 30 000 de 
dolari, ajungând să îmi salvez afacerea de la eșec, plătindu-mi datoria şi 
creând economii substanţiale pentru o casă nouă și pentru pensie - totul 
în doar mai puţin de un an! 

Jenny Cleary, Chicago, Illinois 


Jack mi-a redat stima de sine şi curajul de a-mi urmări visurile. Astăzi, 
sunt independent din punct de vedere financiar și sunt proprietarul 
unei companii care îi ajută pe oameni să își plănuiască viața. Organizez 
seminare cu experți în domeniu, în fața unor audienţe între 800 şi 1 000 
de persoane. Sunt foarte respectat în comunitatea mea și preşedinte al 
Asociaţiei părinţilor la școala fiului meu. Toate acestea au fost posibile 
deoarece Jack mi-a restituit ceea ce pierdusem: PUTEREA MEA. 

Puja Gupta, Chennai, India 


Datorită principiului „Respinge respingerea”, am devenit maestru-patiser 
după ce mi s-a spus că este imposibil din moment ce nu-mi făcusem uce- 
nicia la o vârstă fragedă - şi deoarece am trei copii mici şi un soț cu o 
carieră solicitantă. Am tot bătut la uși până ce una s-a deschis - și sunt 
mândră să spun că acum lucrez la cea mai bună patiserie franceză din 
Calgary, Canada. Mulţumesc! 

Mariko Tancon, Calgary, Alberta, Canada 

Această carte îi este dedicată lui Patty Aubery, partenera mea 
de afaceri, președintele companiilor mele și - timp de 25 de ani — 
sfătuitoarea mea de taină, confidenta și cea mai apropiată 
prietenă a mea. 


De la acele zile de început, când tasta la calculator poveștile din 
Chicken Soup for the Soul (Supă de pui pentru suflet), până la 
crearea unei companii cu un succes uriaș, care a extins impactul 
meu în lumea întreagă, Patty a contribuit la călăuzirea carierei mele, 
a promovat aceste învățături și a avut o viziune asupra acestei 
lucrări, care este mai mare și mai îndrăzneață decât orice 
aș fi putut visa vreodată. 


Cuvintele nu pot exprima recunoştinţa pentru energia ta nesfârșită, 
concentrarea altruistă și dedicarea de o viaţă față de această lucrare. 
Ești o comoară. 


Viaţa este ca un cifru; treaba ta este să găsești numerele corecte, 
în ordinea corectă, astfel încât să ai tot ce îţi dorești. 
BRIAN TRACY 


Dacă am face toate lucrurile de care suntem capabili, ne-am surprinde 
pur și simplu pe noi înșine. 
THOMAS A. EDISON 

CUVÂNT ÎNAINTE 


Acum un deceniu, Janet Switzer și cu mine ne închipuiam un timp în 
care Principiile succesului să fie citită în zeci de limbi și urmărită în peste 
100 de țări - un timp în care indivizi din toate categoriile sociale și din 
grupuri de toate tipurile să îl folosească precum un ghid pentru a avea vi- 
suri mai mărețe, pentru a plănui rezultate mai măreţe, pentru a acționa 
într-un fel mai măreț şi pentru a se bucura de un stil de viață expansiv, 
abundent care, pentru ei, nu păruse niciodată posibil înainte. 


Ne-am închipuit un timp în care educatorii, managerii de corporații 
și liderii de grupuri mici ne-ar accepta provocarea de a promova mesajul 
Principiilor succesului prin antrenarea altora în aceste principii de bază 
ale potenţialului uman - un timp în care să privim în urmă cu mândrie la 
milioanele de vieți care au fost afectate de mesajul universal și de princi- 
piile dovedite din această carte. 


Sunt fericit să spun că acest timp este acum. 


De peste 10 ani, nu doar că Principiile succesului s-au răspândit în 
108 ţări în 30 de limbi, dar și feedbackul și poveștile de succes pe care 
le-am primit ne-au încântat - şi ne-au făcut mai umili. Bărbaţi, femei, 
adolescenți, studenţi, sportivi, antreprenori, părinţi casnici, vedete de 
corporaţii în devenire și alți oameni de succes s-au dedicat creării unor 
vieți pline de abundență, bucurie, împlinire profesională și realizare 
personală. 


Ei sunt dovada vie că aceste principii funcționează - dacă le faci să 
funcționeze. 


Printre nenumăratele povești și relatări care mi-au încălzit inima, am 
urmărit cum s-a desfășurat acest fenomen, pe măsură ce cititorii au 
ajuns dincolo de cultura de astăzi a resemnării și mediocrităţii pentru 
a-şi crea viața captivantă, incitantă a visurilor lor. 

Și-au depășit propriile limite - fie că au fost provocări fizice, greutăți 
economice, eșecuri din trecut sau simple convingeri limitative - pentru a 
atinge un succes uluitor. 


La un moment dat, poate chiar ca tine acum, se întrebau cum o sin- 
gură carte le-ar putea schimba vieţile. 


Doug Wittal, un constructor din Kamloops, Columbia Britanică, 
Canada, și-a dublat venitul într-un an, cât timp a aplicat ceea ce a învăţat, 
apoi l-a dublat încă o dată, 12 luni mai târziu. A început să se bucure de 
un timp liber substanțial mai mare și a construit patru case magnifice 
pentru ca el şi familia lui să își poată petrece verile și iernile în climate 
temperate. 

Cu câteva zile înainte să vorbesc cu Doug, am primit vești de la 
Miriam Laundry - o mamă care visa să transmită aceste concepte de în- 
credere în sine unui număr de peste 100 000 de copii, să schimbe vieţile 
şi comunităţile din toată lumea. Nu doar că și-a depășit propriul obiectiv 
în mai puţin de un an, ci a intrat în Cartea Recordurilor Guinness pentru 
realizarea ei. 


Sean Gallagher, un antreprenor irlandez de succes, a apărut timp 
de trei sezoane la emisiunea de succes Dragon's Den (Arena leilor, în 
România), și mai târziu și-a îndeplinit cel mai îndrăzneţ obiectiv, când a 
candidat la președinția Irlandei. Acum este un orator cunoscut și un scri- 
itor, care ajută la informarea și inspirarea următoarei generații de lideri 
de afaceri irlandezi. 


Justin Bendel - un ambițios muzician - a utilizat Principiile succesului 
pentru a se vizualiza cântând la un concert de talie mondială dintr-un 
amfiteatru a cărui poză o avea de ani de zile. Deşi nu cunoştea numele sălii 
de concerte din poză, a lipit-o oricum pe panoul viziunii. Curând, a primit 
o bursă plătită integral pentru a urma studii muzicale și, în primul an 
de facultate, a fost ales să cânte alături de orchestra Universităţii la 
Carnegie Hall din New York - sala de concerte din fotografia pe care o 
avea lipită pe panoul viziunii. 

Utilizând Principiul 24: Întrece așteptările, proprietara canadiană a 
unei francize, Natalie Peace, în vârstă de 25 de ani, a construit unul din- 
tre barurile cu sucuri naturale pentru a înregistra profituri, apoi l-a vân- 
dut pentru cea mai mare sumă primită vreodată pentru acea franciză. De 
atunci, și-a luat doctoratul și acum (printre altele), predă cursuri de 
administrare a afacerilor studenţilor din anul patru - recomandând 
Principiile succesului ca pe o carte puternică pentru viitori antreprenori. 


După ce unul dintre cititorii mei - un om de afaceri de succes ma- 
laezian - a fost încarcerat în condiţii extrem de dure în China, soţia lui a 
convins gardienii să-i paseze exemplarul său zdrențuit, cu pagini îndoite 
şi însemnat, din Principiile succesului, ca să poate rămâne motivat pe du- 
rata celor 20 de luni de chin. Nu doar că a recitit-o de sute de ori, dara și 
utilizat-o pentru a se transforma într-o persoană și mai motivată, entuzi- 
astă și neînfricată care - de la eliberarea sa - a lansat o afacere de succes 
în domeniul tehnologiei informației, a pus bazele a două restaurante și a 
achiziționat un portofoliu de proprietăţi internaţionale împreună cu un 
grup de investitori imobiliari. 

Pavel Popiolek - principalul importator de echipamente pentru 


computer din Cehia, cu o afacere de 600 de milioane de dolari de admi- 
nistrat - a utilizat ce a învățat în Principiile succesului pentru a găsi 


* Emisiune de tip reality-show, în cadrul căreia un juriu format din oameni de 
afaceri selectează cele mai bune planuri de afaceri prezentate de antreprenori 
aflaţi la început de drum, pentru a obţine finanțare (n. tr.). 

echilibrul dintre viață și muncă, făcându-şi timp pentru adevărata sa pasiu- 
ne - ciclismul competițional. Până acum, a câștigat cursa de ciclism de la Val 
dAran din Pirinei, din cadrul Turului Mondial de Ciclism, organizat de 
Uniunea Internaţională de ciclism, s-a calificat la Campionatul Mondial de 
Ciclism Profesionist și i s-a dedicat un articol în revista Men's Health. 


Bineînţeles, dincolo de succesul în afaceri și împlinirea profesională, 
sunt acei cititori ale căror vieţi s-au schimbat în întregime pentru că au 
implementat principiile din această carte. 


Heather O'Brien Walker, care a suferit o leziune groaznică la cap 
într-un accident de muncă într-un depozit, a auzit prima dată de 
Principiile succesului pe patul său de spital, în timp ce logodnicul ei îi ci- 
tea cu voce tare în timpul celor 30 de zile de recuperare. Deși nu putea 
merge sau vorbi - și nici măcar să funcţioneze normal - a început să-și 
vizualizeze ziua nunții și a făcut din mersul spre altar unul dintre obiec- 
tivele ei revoluționare. Procesul de a învăța să meargă din nou a fost chi- 
nuitor. Dar astăzi, Heather nu doar că şi-a revenit, dar își împărtășește 
mesajul său de depășire a necazurilor vorbind la evenimente și prin car- 
tea sa Don't Give Up, Get up (Nu renunța, ridică-te). 


Akshay Nanavati, un fost soldat în marină, care a fost diagnosticat cu 
tulburare de stres posttraumatic după ce s-a întors din Irak, utilizea- 
ză principiile pentru a-și învinge afecțiunea. Visul său? Să alerge în toate 
țările din lume, de la o graniță la alta, pentru următorii 25 de ani - nu 
doar ca o modalitate de a-i inspira pe ceilalţi, dar și de a-și oferi lui însuși 
inspiraţia de a se ridica și de a întreprinde o acţiune în fiecare zi. 


lar Lewis Pugh din Marea Britanie este singura persoană care a fina- 
lizat traseul înotului de cursă lungă în fiecare ocean al lumii. Pe o perioa- 
dă de 27 de ani, a fost primul care a înotat în cele mai ostile ape de pe 
Pământ, inclusiv în Oceanul Antarctic, la Polul Nord și în Munţii Himalaya, 
dobândind o înţelegere a frumuseții și fragilității vieții și numeroaselor 
sale ecosisteme. Milioane de oameni i-au ascultat discursurile la TED 
Global și participă neobosit la campania pentru crearea Ariilor Marine 
Protejate și pentru schimbările cadrului legislativ ce are în vedere ocea- 
nele. Și da, și el este un cititor al Principiilor succesului. 


Cu asemenea povești - și alte mii care au sosit cu duiumul - când a 
venit timpul să pregătesc a zecea ediție aniversară a Principiilor succesu- 
lui, mi-am dat seama subit că aș putea să produc o întreagă carte auxilia- 
ră doar cu poveştile inspiraţionale și fascinante pe care le-am primit de 
la cititori pe durata ultimului deceniu. Nenumărațţi alți oameni au utilizat 
ceea ce au învăţat ca să devină autori de bestselleruri, să pună afaceri 
pe picioare, să achiziționeze investiții imobiliare, să se căsătorească, să 
piardă în greutate, să primească onoruri profesionale, promovări la sluj- 
bă, să călătorească în jurul lumii, să iasă din datorii, să crească niște copii 
minunați și câte și mai câte. 

Dar în timp ce mulţi dintre acești cititori știau exact ce doreau să 
realizeze când au pus mâna pe exemplarul lor din Principiile succesului, 
mulți alții nu au știut. Pentru unii cititori, realizarea părea atât de depar- 
te, că singura lor „dorinţă” era ca viața să devină măcar mai bună. 


Forrest Willett era unul dintre aceşti cititori. 


La 31 de ani, viaţa lui Forrest era pe drumul cel bun. Avea trei case și 
şapte afaceri. Era căsătorit de șapte ani cu o femeie frumoasă și avea un fiu 
de doi ani. Era în culmea fericirii. Asta până când lumea lui s-a întors pe 
dos. La propriu. A fost implicat într-un accident în urma căruia mașina i-a 
fost răsturnată de trei ori, lăsându-l cu o leziune catastrofală la creier. 


Brusc, Forrest s-a trezit incapabil să îndeplinească până și cele mai 
simple sarcini - cu frumoasa sa soţie, care acum îl învăța să se spele pe 
dinţi și să-și pieptene părul. Deși știa că este norocos să fie în viață, a în- 
ceput să se afunde din ce în ce mai repede în abisul adânc al depresiei, al 
furiei și al disperării. 

La început, ca unul care a supraviețuit unui atac cerebral, avea difi- 
cultăți de conversaţie chiar și la nivelul cel mai de bază. Umilinţa lui l-a 
făcut să rămână în casă și, curând, oboseala și apatia au început să-i 
domine existența. Ore întregi, Forrest zăcea pe canapea, dormind sau 
uitându-se la televizor. Doctorii, logopedul, terapeutul ocupaţional, fiziote- 
rapeutul - esențialmente, toți experţii - i-au spus că întoarcerea la o viață 
productivă cu promisiunea succesului nu era posibilă. Așa că Forrest a 
abandonat orice speranţă de a mai avea vreodată o existență normală - cu 
atât mai puţin o viață care să-i împlinească visurile. 

Apoi, într-o zi, în timp ce zăcea în pat, zapând amorţit canalele TV, 
cuvintele „Dacă vrei să ajungi de unde ești acolo unde vrei să fii...” i-au 
atras atenţia. Forrest s-a îndreptat de spate suficient cât să se concentre- 
ze asupra a ceea spunea prezentatorul ştirilor. „Urmează Jack Canfield”, 
ca să discute cartea Principiile succesului. Cu cea mai măruntă fărâmă de 
speranță reînviată, Forrest a cumpărat cartea despre care vorbeau ei - 
prima ediţie din Principiile succesului, care avea peste 400 de pagini. La 
acea vreme, Forrest abia învăţa să citească din cărțile fiului său - un băr- 
bat de 35 de ani care citea cărți de grădiniță. Logopedul lui a crezut că o 
carte de peste 400 de pagini era o chestiune prea ambițioasă. Dar Forrest 
era mai mult decât pregătit să ajungă de unde era acolo unde voia să fie. 

Şi astfel, și-a început călătoria. 

La început, cititul, chiar și al unei singure pagini, era încet și labori- 
os. Deși era motivat, Forrest a început să se întrebe dacă terapeutul lui 
nu avusese cumva dreptate. Poate că era prea motivat. 

Apoi, după câteva luni de când începuse Principiile succesului - şi la 
cinci ani împliniţi de la accident - a avut cea mai mare revelaţie a sa. La 
aniversarea de şapte ani a fiului său Hunter, Forrest era afară, în curte, cu 

băiatul și cu un grup de prieteni, în timp ce Hunter își deschidea cadou- 
rile. Ridicând un pachet de formă rotundă din vârful grămezii, Hunter a 
rupt ambalajul și a dat la iveală o minge de baseball. Zâmbind plin de 
încântare, imediat a aruncat-o la pământ. În mod firesc, mingea a ateri- 
zat cu o bufnitură și s-a rostogolit câțiva metri în praf. Hunter a ridicat-o 
şi a azvârlit-o din nou la pământ, de unde s-a îndepărtat încă o dată de el 
rostogolindu-se. Înainte să mai încerce o dată, prietenul care i-a dat min- 
gea a strigat: „Hunter, mingile de baseball nu sar!” 


În momentul acela, Forrest a fost străfulgerat de impactul absenței 
sale, care s-a prăvălit peste el ca o tonă de cărămizi. Cum ar putea fiul lui să 
știe lucrurile astea? Niciodată nu au aruncat mingea împreună. 


Forrest și-a dat seama că și-a petrecut mai mult timp cu gândurile 
sale negative decât cu fiul său - l-a abandonat, în esență, la fel ca pe soţia sa. 
Ştia că dacă nu avea să-și ia viaţa în propriile mâini, avea să se aleagă praful 
de el. Avea să se trezească divorțat, fără adăpost sau poate și mai rău. 

Scânteia dinlăuntrul său s-a transformat într-o flacără. S-a întors la 
primul dintre principiile succesului, Asumă-ți 100% responsabilitatea 
pentru viaţa ta, şi l-a abordat la modul serios. 


În cazul său, a-şi asuma 100% responsabilitate pentru viața sa în- 
semna să se oprească din dialogul negativ cu sine: gata cu „Sărmanul 
Forrest” și „De ce mi s-a întâmplat mie asta?” Fără acest fundal negativ 
constant care să-l distragă, Forrest a putut să vadă că nu fusese un parti- 
cipant activ la propria sa reabilitare. Îşi lăsase fizioterapeutul să îl supra- 
solicite - apoi se întreba de ce nu prindea puteri. Obișnuia să stătea pasiv 
ascultând în timp ce logopedul îi citea - apoi se plângea că abilitățile sale 
de citire nu se îmbunătăţeau. 

Acum Forrest a început să creadă că viața sa putea fi diferită, că putea 
să o facă diferită. Și tot atunci lucrurile au început să se schimbe. 


Aproape imediat, conştientizarea sa de sine a început să crească. A 
început să înregistreze lucrurile care până atunci îi trecuseră pe lângă 
urechi. Unde erau toți prietenii săi? Răspunsul era pe cât de dureros, pe 
atât de clar: el i-a abandonat, la fel cum și-a abandonat familia. Toţi înce- 
taseră să mai sune cu multă vreme în urmă, alungaţi de negativitatea lui 
Forrest - iar el era mult prea absorbit de sine ca să-i pese. Doar faptul că 
a observat aceste lucruri era un succes în sine, se gândea Forrest. Făcea 
progrese. 

Apoi a decis să renunțe să se învinuiască și să se mai plângă - nu era 
o sarcină ușoară. A devenit ceva atât de obișnuit, că Forrest nici nu și-a 
dat seama că o face. Așa că a rugat oamenii din jurul lui să-l ajute să de- 
vină conștient de momentele când recădea în obiceiurile sale vechi. De 
fapt, soţia lui şi terapeutul aveau un semn: dacă Forrest începea să se 
învinuiască sau să se plângă, aveau să-l înștiințeze trăgându-se de lo- 

bul urechii. Când vedea asta, se oprea la mijlocul frazei, orice ar fi spus, 
trăgea aer adânc în piept și avea mai multă grijă cu următoarele cuvinte. 


Nu că vorbitul - la modul pozitiv sau negativ - ar fi fost ușor pentru 
el. Forrest nu își recâștigase încă pe deplin facultăţile de vorbire, și une- 
ori era incapabil să își găsească cuvintele de care avea nevoie sau se bâl- 
bâia. Din cauza asta, nu dorea să meargă la alimentară sau la poștă, în caz 
că ar fi dat peste cineva pe care-l cunoștea. Pentru a combate asta, s-a 
concentrat pe Principiul 22: „Practică insistența”. În fiecare zi citea 
Principiile succesului timp de douăzeci de minute și practica ieşirea din 
zona de confort. Zi după zi, o practica din ce în ce mai mult și mergea 
puțin mai departe. 


Unul dintre paşii săi în afara zonei de confort l-a dus la o cafenea. Timp 
de ani de zile, Forrest își înclina capul și trecea de cafenea, cu privirea 
ațintită în asfalt. Dar în această zi, a pășit înăuntru - amintindu-și de 
Principiul 15: „Trăiește-ţi frica şi acționează oricum.” Din păcate, s-a 
întâlnit imediat cu cea mai mare frică a sa. O cunoștință mai veche l-a 
recunoscut și l-a strigat. 


Deşi dădea înapoi de ruşine în sinea lui, Forrest a rămas calm, a îna- 
intat și s-a aşezat. A explicat cât de bine a putut ce s-a întâmplat. S-a mi- 
rat cât de bine se simţea de fapt să-și susțină cauza. În zilele următoare, 
Forrest a încercat asta și cu alții, și cu timpul, vorbitul a devenit mai ușor. 
A descoperit că erau oameni în jurul său care doreau să-l sprijine - în 
special acum, că Forrest era dispus să se sprijine singur. 

A văzut și că nu era singur în lupta cu fricile și provocările vieții. Toți 
cei cărora le vorbea păreau să aibă conflicte și suferințe proprii. Această 
înțelegere l-a ajutat să-și depășească rușinea pe care o purtase în el de 
atâta timp. 

Pe măsură ce timpul trecea, nici nu-i venea să creadă noile succese pe 
care le avea. În interval de un an de când a aplicat aceste principii, Forrest 
făcea toate lucrurile pe care doctorii spuseseră că nu le va face niciodată. 
S-a întors la școală. A renunțat la medicamente, atât la cele pentru dure- 
re, cât și la cele pentru depresie. S-a apucat de voluntariat. A început să 
convertească tot ce este negativ în ceva pozitiv. 


Şi de atunci, tot face asta. 


Astăzi, este greu de crezut că a existat un timp, nu demult, în care 
Forrest nu putea vorbi fluent - nici nu putea citi sau scrie prea bine. Dar 
a întors asta în favoarea sa atât de mult, încât a scris o carte despre expe- 
riențele sale! Drept rezultat, primește aproape zilnic solicitări de a îm- 
părtăși povestea sa în fața unui public. Și, deși în timpul perioadei sale 
întunecate nu ar fi crezut că este posibil, astăzi iubește vorbitul în public 
și crede că și-a găsit munca pentru care era menit. Este încântat să călă- 
torească și să vorbească grupurilor din jurul lumii. 

Faptul de a citi Principiile succesului i-a schimbat lui Forrest și felul 
cum gândea asupra succesului în general. Înainte de accident, „succesul” 
pentru el însemna mai mulți bani și mai multe lucruri - o casă mai mare, 
o barcă mai mare, să-și deschidă mai multe afaceri, să dețină mai multe 
lucruri. După accident, a renunţat la ideea că avusese vreodată vreun suc- 
ces, oricum l-ai defini. 


Astăzi, mulțumită Principiilor succesului, a învăţat profundul adevăr 
că a avea toate lucrurile din lume nu înseamnă nimic, dacă nu trăieşti cu 
adevărat - ceea ce Forrest înțelege acum prin asta e să dăruiască și să 
primească iubire. Dacă valuta s-ar număra în prieteni și iubire, Forrest ar 
fi cel mai bogat om din lume. 


În timp ce Forrest Willett a utilizat Principiile succesului pentru a 
defini și a realiza succesul pentru el însuși, modul în care tu definești 
succesul stă exclusiv în puterea ta. Pentru tine, „succesul” poate însemna 
un venit substanţial, răsplată financiară fără efort și luxul unui stil de 
viață cu valoare netă mare. Poate fi recunoaștere profesională sau reali- 
zări legate de hobby-ul tău, sau inițiative filantropice. Poate însemna să 
ai copii sănătoși, fericiţi şi implicaţi - sau o viață de familie care să aducă 
zi de zi încântare şi fericire. Sau poate fi intrarea ta pe scena lumii cu un 
proiect sau un subiect de care ești pasionat. Oricare ar fi definiția ta asu- 
pra succesului, fii sigur că ţii în mână harta drumului spre a-l atinge. 


CHIAR ȘI CÂND EȘTI SCEPTIC, PRINCIPIILE 
FUNCȚIONEAZĂ ÎNTOTDEAUNA 


Una dintre poveștile mele preferate, de-a lungul celor zece ani, este 
de la un cititor din Filipine care la început era sceptic, dar care s-a anga- 
jat să aplice principiile oricum - doar pentru un an. 


În ultima mea oprire din turneul asiatic prin şase oraşe, în care con- 
duceam seminarele pentru Principiile succesului, un tânăr pe nume John 
Calub s-a apropiat de mine la o sesiune de autografe din cel mai mare 
mall din Manila. Scria un editorial despre oameni de succes pentru unul 
dintre cele mai mari ziare din Filipine, și mi-a cerut un interviu. La sfâr- 
şitul unei ore cât se poate de antrenante, i-am spus că era un intervieva- 
tor minunat şi l-am întrebat de când face asta. Cu un simţ al mândriei, 
mi-a răspuns că acesta este primul lui interviu. 


A continuat să spună că, până nu demult, el şi cei doi parteneri au 
deținut și au administrat cu succes trei restaurante, dar că cearta dintre 
parteneri a dus în cele din urmă la eșecul afacerii. John era acum fără 
adăpost, sărac şi dormea prin apartamentele prietenilor, pe canapea. Venise 
cu transportul în comun până la sesiunea de autografe pentru că nu mai 
avea mașină. Și toți banii pe care-i mai avea erau cei 3 dolari din buzunar. 

Când am auzit asta și pentru că John îmi plăcea, i-am cumpărat un 
exemplar din Principiile succesului din librărie și i l-am oferit, împreună 
cu un loc gratuit la workshopul de a doua zi. l-am dat 20 de dolari să-și 
cumpere de mâncare și i-am smuls promisiunea că, dacă îi va plăcea, va 
scrie un articol despre workshop în ziar. 


Doi ani și jumătate mai târziu, m-am întors la Manila ca să conduc 
un alt workshop. Când mă pregăteam să încep, am observat un bărbat 
bine îmbrăcat într-un sacou albastru și pantofi Doc Marten aurii, urmat 
de o suită de zece oameni, toți purtând tricouri polo cu un logo străluci- 
tor pe ele. Eram curios, așa că m-am dus spre grup și - spre supriza și 
încântarea mea - bărbatul în sacoul albastru era John Calub! 


Mi-a spus că a devenit unul dintre cei mai de succes oameni de afaceri 
din Manila. Când John mi-a relatat povestea succesului său, am fost atât de 
mișcat, că l-am rugat pe John să o împărtășească - cu propriile sale cuvinte. 


Stând la seminar, cu braţele încrucișate strâns la piept, ascultam cu 
atenţie, în timp ce Jack Canfield își descria principiile pentru succes. 
La început am fost foarte sceptic. Avea idei nebunești - cum ar fi să 
tai poze, să le lipeşti de un panou şi să te uiţi la ele în fiecare zi, apoi 
să simţi ca şi cum ai avea deja ce îţi doreşti. Mintea mea rațională 
spunea Ce glumă. De parcă să mă uit la niște poze o să mă ajute să 
obțin ce doresc. 


La un moment dat, Jack a vorbit chiar și despre faimosul experiment 
al Dr. Masaru Emoto cu cristalele de apă și a arătat poze cu apa care 
era afectată de gânduri, cuvinte și sentimente. Deși eram intrigat, nu 
eram convins încă. 


Cu mintea plină de îndoieli și întrebări, m-am întors acasă de la se- 
minar și m-am gândit mai mult la ceea ce împărtășise Jack. Curând, 
m-am luminat: Jack era un tip cu foarte, foarte mult succes, care a 
utilizat aceste principii - și iată-mă aici pe mine, sărac. De cine ai 
vrea să asculți? m-am întrebat. Mai mult, pierdusem totul - nu mai 
aveam ce să pierd. 


Am decis să citesc cartea pe care mi-a dat-o și să urmez cu sârguință 
principiile timp de un an. 

În fiecare săptămână lucram cu un principiu diferit. Am început să 
utilizez vizualizarea și chiar să creez acele panouri „nebunești” ale 
visurilor în legătură cu care eram atât de sceptic. 


Prima imagine pe care am decupat-o a fost poza unui BMW - mașina 
visurilor mele. La vremea aceea, eram atât de departe de a-mi per- 
mite orice maşină, darămite un BMW. Pentru a mă deplasa dintr-un 
loc în altul, mergeam pe jos sau mă plimbam într-un Jeepney, un 
mijloc de transport foarte aglomerat din Filipine. Curând, totuși, am 

utilizat principiul pentru a-mi transforma îndoiala în încredere. A 
funcţionat! Şi, într-un an, mi-am cumpărat primul meu BMW. 


Un alt principiu pe care l-am descoperit a fost Principiul 2: „Clarifică-ţi 
de ce eşti aici.” Când eram mai tânăr, săream de la o slujbă la alta 
- doar ca să-mi câștig existenţa și să-mi plătesc facturile. Apoi, în 
timpul seminarului, Jack ne-a ghidat spre un exercițiu pentru a ne 
identifica cea mai profundă pasiune. Nu doar că mi-am dat seama că 
iubesc să predau, dar am început să identific asta cu adevăratul meu 
har și scop. Pentru a începe să acționez în privința acestui scop, am 
creat un obiectiv revoluţionar în cadrul seminarului, de a deveni cel 
mai de succes coach din Filipine. 


Am lansat o serie de seminarii - să predau principiile pe care le-am învă- 
tat de la Jack. Am inițiat coaching-ul și am început să dau consultații 
pentru diferite companii. Venitul meu a crescut rapid și, curând, câș- 
tigam peste un milion de pesos - ceea ce în Filipine este o grămadă 
de bani! Apoi am combinat interesul meu pentru călătorii cu pasi- 
unea de a preda și am început să conduc seminarii în toată lumea. 


Astăzi, compania mea de training este cel mai mare centru de profit 
dintre toate companiile pe care le deţin. Înainte, nu făceam ceea ce îmi 
place - aşa că succesul meu venea la nimereală. Acum sunt atât de en- 
tuziasmat de predarea acestor principii, că oamenii se adună în grupuri 
să vină să mă vadă - am câștigat într-o zi și o sumă cu șapte zerouri! 
Jack m-a ajutat să văd că, într-adevăr, poţi să ai totul. Primul meu pa- 
nou al viziunii a fost creat în 2006, şi de atunci am realizat mai mult 
de 70% din ceea ce mi-am propus. Datorită Principiilor succesului, 
sunt cel mai bine plătit orator motivaţional din ţară și sunt pe cale să 
devin numărul unu în Filipine în coaching-ul despre succes. Dacă eu 
pot să trec de la a fi sărac la a deveni o vedetă în domeniul meu doar 
trăind din aceste principii, oricine poate. 

Am văzut de asemenea rezultate în vieţile clienţilor mei, pe măsură 
ce mii dintre compatrioţii mei şi-au atins propriile visuri. Mulţi du- 
ceau o existență de pe o zi pe alta, dar acum sunt pe cale să devină 
multimilionari. Suntem cu toţii dovada vie a faptului că principiile 
funcționează întotdeauna, dacă tu faci principiile să funcționeze. 


John Calub a experimentat puterea Principiilor succesului - şi tu, de 
asemenea, vei vedea schimbări în viața ta când vei aplica aceste principii 
clasice, împreună cu noile informaţii din această Ediţie aniversară de 10 ani. 


Te salut. Te felicit. Îți urez bun-venit în această călătorie. 


Pentru succesul tău, 
Jack Canfield 


INTRODUCERE 


Dacă un om are, dintr-un motiv oarecare, oportunitatea de a 
duce o viaţă extraordinară, nu are niciun drept să o păstreze 
pentru sine. 


JACQUES-YVES COUSTEAU 


Explorator subacvatic legendar și regizor 


Dacă un om scrie o carte, lasă-l să aștearnă pe hârtie doar ce 
știe. Opinii proprii am și eu suficiente, 
JOHANN WOLFGANG VON GOETHE 


Poet, romancier, dramaturg și filosof german 


Aceasta nu este o carte cu idei bune. Aceasta este o carte a prin- 
cipiilor atemporale utilizate de bărbați și femei de succes de-a lungul 
istoriei. Am studiat aceste principii ale succesului mai bine de 30 de 
ani și le-am aplicat în viața mea. Fenomenalul nivel al succesului de 
care mă bucur acum este rezultatul aplicării acestor principii zi de zi, 
de când am început să le învăţ în 1968. 


Succesul meu include faptul că sunt autorul și editorul a peste 
200 de cărți - inclusiv 60 de bestselleruri în topul New York Times, cu 
peste 500 de milioane de exemplare tipărite în 50 de limbi din întrea- 
ga lume; deţin un record mondial Guinness pentru că pe data de 24 
mai 1998, am avut șapte cărți pe lista New York Times a celor mai bine 
vândute cărți; am un venit net de milioane de dolari în fiecare an, în 
ultimii 20 de ani; locuiesc pe o frumoasă proprietate din California; 
apar în emisiunile cele mai importante din America (de la Oprah, 
Montel, Larry King la Good Morning America), am o rubrică săptămâ- 
nală la un ziar, citită de milioane de oameni, țin discursuri plătite cu 
sume între 25 000 și 60 000 de dolari; mă adresez companiilor din 
topul Fortune 500 din toată lumea; sunt câștigătorul a numeroase 
premii profesionale și cetățenești; am o relație incredibilă cu uimi- 
toarea mea soție și minunațţii mei copii, și am ajuns la un nivel stabil 
de bunăstare, echilibru, fericire și pace interioară. 


Socializez cu directorii executivi ai companiilor din topul Fortune 
500; cu vedete de film, televiziune și muzică; autori celebri; și cu cei 
mai buni maeștri și lideri spirituali. Am rostit discursuri în fața mem- 
brilor Congresului, sportivilor profesioniști, managerilor de corpora- 

ţii și supervedetelor în vânzări, în cele mai mari stațiuni și centre de 
retrageri - de la Four Seasons Resort în Indiile de Vest Britanice, până 
la cele mai rafinate hoteluri din Acapulco și Cancun. Mă distrez la schi 
în Idaho, Califonia și Utah, fac rafting în Colorado și drumeţii în mun- 
ţii din California și Washington. Și mă duc în vacanțe în stațiunile cele 
mai bune din lume în Hawaii, Australia, Thailanda, Maroc, Franţa, Bali 
și Italia. Pe scurt, viața e minunată! 


Cu toate astea, ca mulți dintre voi, cei care citiți această carte, viața 
mea a început foarte mediocru. Am crescut în Wheeling, Virginia de 
Vest, unde tatăl meu lucra la o florărie, unde făcea 8000 de dolari pe 
an. Mama mea era alcoolică și tatăl meu workaholic. Lucram în timpul 
verilor ca să reușesc s-o scot la capăt (ca salvamar la piscină și la ace- 
eași florărie ca tatăl meu). Am mers la facultate cu bursă și serveam 
la mese micul dejun într-unul din cămine, ca să-mi plătesc cărțile, 
hainele şi întâlnirile cu fetele. Nimeni nu mi-a dat nimic pe tavă. În 
ultimul an de facultate, aveam o slujbă cu jumătate de normă ca pro- 
fesor, care-mi aducea 120 de dolari la fiecare două săptămâni. Chiria 
era de 79 de dolari pe lună, așa că îmi rămâneau 161 de dolari pentru 
toate celelalte cheltuieli. La sfârșitul lunii, mâncam ceea ce avea să 
devină cunoscut drept cina mea de 21 de cenți - o conservă de bulion 
de roșii de 10 cenți, sare cu usturoi și apă peste un pachet de spaghe- 
te de 11 cenți. Știu ce înseamnă să te afli pe cea mai joasă treaptă de 
pe scara economică. 


După ce am absolvit, mi-am început cariera ca profesor de istorie 
de liceu într-o școală doar cu elevi de culoare, aflată în partea de sud 
a orașului Chicago. Și apoi l-am întâlnit pe mentorul meu, W. Clement 
Stone. Stone era un multimilionar realizat prin forțe proprii, care m-a 
angajat să lucrez la fundaţia lui, unde m-a antrenat în privința princi- 
piilor fundamentale ale succesului pe care încă le aplic până astăzi. 
Slujba mea era să predau aceleași principii celorlalți. De-a lungul ani- 
lor, am trecut de la a-mi petrece timpul cu Stone la a intervieva sute 
de oameni de succes - sportivi olimpici și profesioniști, artiști celebri, 
autori de bestselleruri, lideri de afaceri, lideri în politică, antrepre- 
nori de succes și oameni de vânzări de top. Am citit efectiv mii de 
cărți, am participat la sute de seminarii și am ascultat mii de ore de 
programe audio, care să-mi dezvăluie principiile universale pentru 
crearea succesului și fericirii. Am aplicat apoi acele principii în viața 
mea. Cele care au funcționat sunt cele pe care le predau în discursuri- 
le mele, seminare și workshopuri pentru mai bine de două milioane 
de oameni din toate cele 50 de state ale Americii... și în 36 de ţări din 
jurul lumii. 

Aceste principii și tehnici nu doar că au funcționat pentu mine, 
dar i-au ajutat și pe sutele de mii de studenți de-ai mei să atingă suc- 
cesul în carierele lor, o bogăţie financiară mai mare, relaţii mai pline 
de viaţă și de bucurie, și o mai mare fericire și împlinire în vieţile lor. 
Studenţii mei au pornit afaceri de succes, au devenit milionari prin 
forțe proprii, au ajuns vedete ale sportului, au primit contracte profitabi- 
le de înregistrări, au fost distribuiţi în roluri de filme și de televiziune, 
au dobândit funcţii politice, au avut impact imens în comunitățile lor, 
au scris cărți de succes, au fost numiţi profesorul anului în școala din 
districtul lor, au bătut toate recordurile de vânzări la companiile lor, 
au scris scenarii care au câștigat premii, au devenit președinții corpo- 
raţiilor lor, au primit recunoștință pentru contribuţiile lor filantropice 
uluitoare, și-au creat relații de mare succes și au crescut copii neobiș- 
nuit de fericiți și plini de succes. 


PRINCIPIILE FUNCȚIONEAZĂ ÎNTOTDEAUNA, DACĂ TU 
FACI PRINCIPIILE SĂ FUNCȚIONEZE 


Toate aceste rezultate sunt posibile și pentru tine. Știu sigur că și 
tu poţi atinge niveluri inimaginabile ale succesului. De ce? Pentru că 
principiile și tehnicile funcționează întotdeauna - tot ce trebuie să 
faci este să le faci să funcționeze pentru tine. 


Acum câțiva ani eram la o emisiune în Dallas, Texas. Am susținut 
că, dacă oamenii ar folosi aceste principii pe care le predau, ar putea 
să-și dubleze veniturile și să-și dubleze timpul liber în mai puţin de 
doi ani. Femeia care mă intervieva era extraordinar de sceptică. l-am 
dat un exemplar al unuia dintre programele mele audio și i-am spus 
că, dacă va folosi principiile și tehnicile timp de doi ani, și nu își va 
dubla venitul și nici timpul liber, mă voi întoarce în emisiunea ei și îi 
voi scrie un cec de 1000 de dolari. Dacă principiile aveau să funcțio- 
neze, ea trebuia să mă cheme în emisiune și să le spună telespectato- 
rilor ei că au funcționat. Peste doar 9 luni, am dat peste ea la congresul 
Asociaţiei Naţionale a Oratorilor din Orlando, Florida. Mi-a spus nu 
doar că deja și-a dublat venitul, dar s-a și mutat la un post de televizi- 
une mai mare, cu un salariu substanţial mărit, a început o carieră în 
oratorie și deja și-a terminat și a și vândut o carte - toate astea în 
doar 9 luni! 


Adevărul este că oricine poate produce cu consecvență și în mod 
regulat acest tip de rezultate. Tot ceea ce trebuie să faci este să decizi 
ce anume vrei, să crezi că meriți acest lucru și să pui în practică prin- 
cipiile succesului din această carte. 

Fundamentele sunt aceleași pentru toți oamenii și toate profesii- 
le - chiar dacă acum ești șomer. Nu contează dacă obiectivele tale 
sunt de a fi un om de vânzări de top în compania ta, de a obţine doar 
note de zece la școală, de a pierde în greutate, de a-ţi cumpăra casa 
visurilor tale - sau de a deveni un sportiv profesionist de talie mondi- 
ală, o vedetă rock, un jurnalist premiat, un multimilionar sau un 
antreprenor de succes. Principiile și strategiile sunt aceleași. Și dacă 
le înveţi, le asimilezi și le aplici cu disciplină în fiecare zi, îţi vor trans- 
forma viața dincolo de cele mai îndrăzneţe visuri ale tale. 


„NU POŢI SĂ ANGAJEZI PE ALTCINEVA SĂ FACĂ FLOTĂRILE 
ÎN LOCUL TĂU” 


Așa cum spunea filosoful motivaţional Jim Rohn, atât de nimerit, 
„Nu poţi angaja pe altcineva să facă flotările în locul tău”. Trebuie să le 
faci tu însuţi, dacă vrei să tragi învățăminte din ele. Fie că sunt exerci- 
ţii fizice, meditaţie, lectură, studiu, învățatul unei noi limbi, crearea 
unui grup de minţi strălucite, fie că îți stabilești obiective măsurabile, 
că vizualizezi succesul, că repeţi afirmaţii sau practici o nouă aptitu- 
dine, tu ești cel care va trebui să le facă. Nimeni altcineva nu le poate 
face pentru tine. Îţi voi da harta acestui drum, dar tu trebuie să fii la 
cârmă. Eu te voi învăţa principiile, însă tu va trebui să le aplici. Dacă 
alegi să depui efort, îţi promit că răsplata va fi pe măsură. 


CUM ESTE STRUCTURATĂ ACEASTĂ CARTE 


Ca să te ajut să înveţi rapid aceste principii puternice, am organi- 
zat această carte în șase secțiuni. Partea I „Fundamentele succesului”, 
conţine 25 de capitole, care reprezintă noţiunile de bază absolute pe 
care trebuie să le aplici, ca să ajungi de unde ești acum acolo unde 
vrei să fii. Vei începe prin a explora necesitatea absolută a asumării 
100% a responsabilității pentru viaţa și rezultatele tale. Pornind de 
aici, vei învăța cum să-ți clarifici scopul vieţii tale, viziunea ta pentru 
viața ta ideală și ceea ce dorești cu adevărat să realizezi. 

Apoi o să examinăm modul în care să-ți construieşti o încredere 
de nezdruncinat în propria persoană și în visurile tale. Apoi te voi 
ajuta să-ţi transformi viziunea într-un set de obiective concrete și 
într-un plan de acțiune pentru a le atinge. O să te învăţ și cum să uti- 
lizezi puterea incredibilă a afirmațiilor și vizualizării - unul dintre 

cele mai mari secrete ale succesului tuturor sportivilor olimpici, 
antreprenorilor de top, liderilor lumii și oamenilor de mare succes. 
Următoarele câteva capitole trebuie să se ocupe de efectuarea acelor 
pași necesari, dar uneori înfricoșători, spre acțiune, obligatorii pen- 
tru a-ți transforma visurile în realitate. 


Partea a Il-a, „Transformă-te pentru succes”, se adresează muncii 
interioare importante pe care trebuie să o faci - muncă ce te va ajuta 
să înlături orice blocaje mentale sau emoţionale pe care ai putea să le 
ai în fața succesului. Nu este suficient să știi ce să faci. Sunt multe cărți 
care îți spun asta. Trebuie să și înţelegi metodologia de înlăturare a 
convingerilor contrare propriilor noastre interese, a fricii și obiceiu- 
rilor care te țin pe loc. Ca și cum ai conduce mașina cu frâna de mână 
trasă, tot astfel, aceste blocaje pot să-ţi încetinească semnificativ pro- 
gresul. Trebuie să înveţi să slăbești frânele sau vei trăi viața ca pe o 
luptă și nu vei atinge obiectivele pe care ţi le-ai propus. 

Partea a III-a, „Construiește-ți echipa de succes”, dezvăluie cum 
ar trebui să-ți construiești diferite tipuri de echipe de sprijin, ca să 
poți să-ți petreci timpul concentrându-te exclusiv pe geniul tău inte- 
rior. Vei învăţa și cum să redefinești timpul, să găsești un coach personal 
și să-ți accesezi propria înţelepciune interioară - o resursă neatinsă, 
dar ultrabogată. 

În Partea a IV-a, „Creează-ți relații de succes”, te voi învăţa un nu- 
măr de principii, precum și câteva tehnici practice, pentru a construi 
şi a menţine relaţii de succes. În aceste zile ale alianțelor strategice și 
ale rețelelor de putere, este practic imposibil să construiești un suc- 
ces pe scară largă, durabil, fără aptitudini de talie mondială în relațio- 
nare, inclusiv pe rețelele de socializare. 


Apoi, pentru că foarte mulți oameni echivalează succesul cu banii 
și pentru că banii sunt vitali pentru supraviețuirea noastră și calita- 
tea vieţii, partea a V-a este intitulată „Succesul și banii”. Te voi învăța 
cum să-ți dezvolţi o conștiință mai pozitivă a banilor, cum să te asi- 
guri că ai suficienţi bani să trăieşti viața pe care dorești să o trăieşti, 
atât acum, cât și atunci când te vei pensiona, și importanţa contribu- 
tiei și serviciului pentru garantarea succesului tău financiar. 


În sfârşit, în partea a VI-a, pentru că tehnologia este atât de im- 
portantă astăzi, am perfecționat cele mai importante principii pe care 
oamenii de succes le urmează în „Succesul în era digitală” - o privire 
asupra modalității de a stăpâni numai acea tehnologie de care ai ne- 
voie, cum să devii un „brand” și să-ți dezvolţi o voce unică online, cum 
să folosești rețelele de socializare pentru a te conecta și a dezvolta re- 

laţii valoroase, și cum să foloseşti crowdfundingul', crowdsourcingul”” 
și alte strategii ale Internetului pentru a găsi oamenii și resursele care te 
pot ajuta să-ți atingi cele mai importante obiective. 


CUM SĂ CITEŞTI ACEASTĂ CARTE 


Fiecare învață în mod diferit, și probabil tu știi cum înveţi cel mai 
bine. Și deși felurile în care poți citi această carte sunt multe, mi-ar plăcea 
să îţi fac câteva sugestii pe care alţi cititori le-au considerat de ajutor. 


Poate vei vrea să citeşti această carte o dată, doar pentru a-ți face 
o părere despre întregul proces, înainte să începi munca de creare a 
vieții pe care o dorești cu adevărat. Principiile sunt prezentate într-o 
ordine în care se construiesc unul peste celălalt. Sunt precum nume- 
rele dintr-o combinaţie de seif - ai nevoie de toate numerele și ai ne- 
voie de ele în ordinea corectă. Nu contează ce culoare, rasă, sex sau 
vârstă ai. Dacă știi combinaţia, seiful se va deschide pentru tine. 


În timp ce citeşti, te încurajez cu putere să notezi tot ceea ce simţi 
că este important pentru tine. la notițe pe margine legate de lucrurile 
pe care le vei pune în practică. Apoi reia acele notițe și subliniază sec- 
țiunile din nou și din nou. Repetiția este cheia adevăratei învăţări. De 
fiecare dată când vei reciti porțiuni din această carte, îţi vei „re-aminti” 
la propriu ceea ce trebuie să faci ca să ajungi de unde ești acolo unde 
vrei să fii. Așa după cum vei descoperi, în timp, ai nevoie de expunere 
repetitivă la o idee nouă, înainte ca ea să devină o parte naturală a fe- 
lului tău de a gândi şi de a fi. 

Poate că vei descoperi, de asemenea, că îți sunt familiare anumite 
principii de aici. Asta e minunat! Dar întreabă-te: Le pun în practică 
acum? Dacă nu, promite-ți să le pui în aplicare - acum! 

Ține minte, principiile funcționează doar dacă tu faci principiile 
să funcționeze. 

A doua oară când vei citi această carte, vei vrea să citeşti câte un 
capitol pe rând, apoi să îţi acorzi tot timpul necesar pentru a pune în 
practică principiul și tehnicile care îl însoțesc. Dacă deja faci unele 
dintre aceste lucruri, continuă să le faci. Dacă nu, începe acum. 


* Metodă de finanţare prin care cei care au nevoie de finanțarea unui proiect de 
afaceri sau de altă natură, umanitar, de exemplu, se adreseaza publicului larg 
prin intermediul unei platforme online prin care potenţialii doritori pot să spri- 
jine financiar respectivul proiect (n. red.). 

** Termenul se referă la externalizarea unui serviciu nu către un contractor sau 
un colaborator, ci către un grup de specialiști sau o comunitate, sub forma unei 
competiţii (n. red.). 

Ca mulți studenți și clienţi de-ai mei din trecut, și tu probabil că 
te vei trezi că opui rezistență unor pași spre acțiune. Dar experiența 
mi-a arătat că pașii cărora le reziști cel mai mult sunt cei pe care ai 
nevoie să îi accepţi cel mai mult. Ţine minte, faptul de a citi această 
carte nu înseamnă că o și pui în practică, la fel cum a citi o carte des- 
pre pierderea în greutate nu înseamnă că și mănânci automat mai 
puţine calorii și faci mai multe exerciţii fizice. 

Poate vei găsi că e util să iei legătura cu unul sau doi oameni care 
vor dori să ți se alăture ca partener de responsabilitate (vezi pagina 
452) şi să vă asiguraţi că fiecare implementează cu adevărat ceea ce 
învață. Adevărata învățare are loc doar când asimilezi și aplici infor- 
mația nouă - când există o schimbare în comportamentul tău. 


UN AVERTISMENT 


Bineînțeles, orice schimbare are nevoie de efort susținut pentru 
a depăși anii de rezistență externă și internă. Iniţial, poate că te vei 
entuziasma foarte mult din cauza atâtor noi informaţii. Poate că vei 
regăsi speranța și entuziasmul pentru o nouă viziune asupra vieţii 
tale, așa cum ar trebui să fie. Asta este bine. Dar te avertizez că vei 
începe să trăieşti, de asemenea, și alte sentimente. Vei simți și frustra- 
re la gândul că n-ai știut aceste lucruri mai devreme, furie că părinții 
și profesorii tăi nu te-au învăţat aceste concepte importante acasă și 
la școală, sau furie pe tine însuţi că deja ai învățat multe dintre aceste 
lucruri, dar nu le-ai pus în practică. 


Respiră pur și simplu adânc și dă-ți seama că toate acestea fac 
parte din procesul călătoriei tale. Tot ce e în trecuta fost, de fapt, per- 
fect. Tot ce e în trecutul tău te-a condus spre acest moment de trans- 
formare din timp. Fiecare om - inclusiv tu - a făcut întotdeauna tot ce 
a putut cu ceea ce știa în acel moment. Acum ești gata să afli mai mult. 
Celebrează această nouă conștientizare! E pe cale să te elibereze. 


Ai putea descoperi, de asemenea, că există momente în care te 
întrebi: De ce toate astea nu funcționează mai repede? De ce nu mi-am 
atins deja obiectivul? De ce nu sunt deja bogat? De ce nu am încă în 
viața mea bărbatul sau femeia visurilor mele? Când voi atinge greutatea 
ideală? Succesul necesită timp, efort, perseverenţă și răbdare. Dacă 
aplici toate principiile și tehnicile cuprinse în această carte, îţi vei 
atinge obiectivele. Dar nu se va petrece peste noapte. 

În cele din urmă, este natural ca în drumul spre atingerea orică- 
rui obiectiv să întâlneşti obstacole, să te simţi temporar blocat într-o 

fază de plafonare. E normal. Oricine a cântat la un intrument muzical, 
a făcut sport sau a practicat artele marțiale știe că ajunge la faza de 
plafonare când i se va părea că nu face niciun fel de progres. Acela e 
momentul în care cei neinițiați adesea renunță, pleacă, se lasă sau 
încep să înveţe un nou instrument sau sport. Dar cei înţelepţi au des- 
coperit că doar dacă vor continua să cânte la instrument, să practice 
sport sau arte marţiale (sau, în cazul tău, principiile succesului din 
această carte), în cele din urmă vor face ceea ce se va simţi ca un salt 
brusc spre un nivel superior de competenţă. Fii răbdător. Rezistă. Nu 
renunţa. Vei reuși. Îţi promit - principiile funcţionează întotdeauna. 


Ok, hai să începem. 


E timpul să începi să trăieşti viața pe care ţi-ai imaginat-o. 


HENRY JAMES 


Autor american a 20 de romane, 112 povestiri și 12 piese de teatru 


PARTEA | 


FUNDAMENTELE 
SUCCESULUI 


Învață fundamentele jocului și ţine-te de ele. 
Soluţiile temporare nu rezistă niciodată. 


JACK NICKLAUS 


Legendă a golfului profesionist 


PRINCIPIUL 


ASUMĂ-ŢI 100% RESPONSABILITATEA 
PENTRU VIAŢA TA 


Trebuie să îţi asumi personal responsabilitatea. Nu poți să 
schimbi nici circumstanţele, nici anotimpurile, nici vântul, 
dar te poţi schimba pe tine. 


JIM ROHN 


Cel mai important filosof de afaceri al Americii 


Unul dintre cele mai pătrunzătoare mituri în cultura americană 
de astăzi este că suntem îndreptățitisă avem o viață minunată - că 
cineva (cu siguranță nu noi), cumva, undeva este responsabil cu faptul 
de a ne umple vieţile cu fericire continuă, cu opţiuni entuziasmante de 
carieră, cu timp pentru a avea grijă de familia noastră și cu relaţii 
personale fericite din simplul motiv că existăm. 


Dar purul adevăr - și singura lecţie pe care se bazează întreaga 
carte - este că există o singură persoană responsabilă pentru calita- 
tea vieţii pe care o trăiești. 

Acea persoană ești tu. 


Dacă vrei să ai succes, trebuie să-ți asumi responsabilitatea 100% 
pentru tot ceea ce trăiești în viața ta. Acest lucru include nivelul îm- 
plinirilor tale, rezultatele pe care le produci, calitatea relaţiilor tale, 
starea sănătății tale și condiţia fizică, venitul tău, datoriile tale, senti- 
mentele tale - totul! 

Acest lucru nu este ușor. 


De fapt, pentru părţile din viaţa noastră care nu ne plac, majori- 
tatea dintre noi am fost condiționaţi să dăm vina pe ceva din afara 
noastră. Dăm vina pe părinţii noștri, pe șefii noștri, pe prietenii noștri, 
pe colegii de muncă, pe partenerul de viață, pe vreme, pe economie, 
pe guvern, pe harta noastră astrologică, pe lipsa banilor - oricine sau 
orice pe care putem să aruncăm vina. Niciodată nu vrem să privim 
spre adevărata problemă - noi înșine. 

Există o poveste minunată despre un bărbat care se plimbă într-o 
noapte și întâlnește un alt bărbat îngenuncheat, ce căuta ceva la lumi- 
na stâlpului stradal. Trecătorul se interesează ce anume caută celălalt 
bărbat. Acesta îi răspunde că își caută cheia pe care a pierdut-o. 
Trecătorul își oferă ajutorul și se așază în genunchi și îl ajută să-și 
caute cheia. După o oră de căutări zadarnice, acesta spune: „Am căutat 
peste tot și nu am găsit-o. Sigur ai pierdut-o aici?” 

Celălalt bărbat răspunde: „Nu, am pierdut-o acasă, dar sub acest 
stâlp am mai multă lumină.” 


E timpul să te oprești din a căuta în afara ta răspunsuri la între- 
barea de ce nu ţi-ai creat viaţa și rezultatele pe care le dorești, pentru 
că tu ești cel care creează calitatea vieţii pe care o duci și rezultatele 
pe care le produci. 


Tu - nimeni altcineva! 


Ca să obţii un mare succes în viață - ca să obţii acele lucruri care sunt 
cele mai importante pentru tine - trebuie să-ți asumi responsabilita- 
tea 100% pentru viaţa ta. Nimic mai puţin de atât nu va funcționa. 


100% RESPONSABILITATE PENTRU TOT 


Așa cum am menționat în introducere, în 1969 - la un an după 
absolvire - am avut marele noroc să lucrez pentru W. Clement Stone. 
Era un multimilionar care s-a realizat prin propriile mijloace, cu 600 
milioane de dolari la acea vreme. Stone era și principalul guru al suc- 
cesului în America. Era editorul revistei Success Magazine, autorul 
cărții The Success System That Never Fails (Sistemul succesului care nu 
dă greș niciodată) şi coautor, împreună cu Napoleon Hill, al cărţii 
Success Comes Through a Positive Mental Attitude (Succesul vine printr-o 
atitudine mentală pozitivă). 


După ce mi-am încheiat prima săptămână de orientare, domnul 
Stone m-a întrebat dacă îmi asum responsabilitatea 100% pentru 
viața mea. 


„Aşa cred”, i-am răspuns. 


„Aceasta este o întrebare cu răspuns da sau nu, tinere. Ori o faci, 
ori n-o faci.” 


„Păi, cred că nu sunt sigur” 


„Ai dat vina vreodată pe cineva pentru vreo circumstanţă din viața 
ta? Te-ai plâns vreodată de ceva?” 

„Aăă... mda... Cred că da.” 
„Nu crede. Gândeşte.” 
„Da, am făcut-o.” 


„În regulă, atunci. Asta înseamnă că nu-ți asumi responsabilitatea 
sută la sută pentru viața ta. A-ți asuma responsabilitatea 100% în- 
seamnă să recunoşti că tu creezi tot ceea ce ţi se întâmplă. Înseamnă 
să înţelegi că tu ești cauza tuturor experienţelor tale. Dacă vrei cu 
adevărat să ai succes, și știu că vrei, atunci trebuie să renunți să dai 
vina și să te plângi, și să-ți asumi responsabilitatea totală pentru viața 
ta - asta înseamnă pentru toate rezultatele tale, atât succesele, cât și 
eșecurile tale. Este condiția necesară pentru a-ţi crea o viaţă de suc- 
ces. Doar prin a recunoaște faptul că tu ești cel care a creat totul până 
acum poţi să îți asumi răspunderea pentru crearea viitorului pe care 
îl dorești.” 


„Vezi tu, Jack, dacă îţi dai seama că tu ai creat condiţiile actuale, 
atunci le poţi desființa și recrea după bunul plac. Ințelegi asta?” 


„Da, domnule, înțeleg.” 

„Eşti dispus să îţi asumi responsabilitatea sută la sută pentru viaţa ta?” 
„Da, domnule, sunt dispus!” 

Și am fost. 


TREBUIE SĂ RENUNȚŢI LA TOATE SCUZELE TALE 


Nouăzeci și nouă la sută din toate eșecurile vin de la oamenii 
care au obiceiul de a-și inventa scuze. 


GEORGE WASHINGTON CARVER 


Chimistul care a descoperit peste 325 de moduri de utilizare a arahidei 


Dacă tu vrei să creezi viața visurilor tale, atunci tu va trebui să îţi 
asumi și responsabilitatea 100% pentru viața ta. Asta înseamnă că 
trebuie să renunti la toate scuzele tale, la toate poveștile tale de victi- 
mă, la toate motivele pentru care nu poți sau nu ai făcut-o până acum, 
și la toată vina pe care o arunci asupra circumstanțelor din exterior. 
Trebuie să renunțţi pentru totdeauna la ele. 

Trebuie să îți asumi poziția că dintotdeauna ai avut puterea să 


faci lucrurile diferit, să le faci bine, să produci rezultatul dorit. Oricare 
ar fi fost motivul - din ignoranță, lipsa conștientizării, frică, nevoia de 

a avea dreptate, nevoia de a te simţi în siguranţă - ai ales să nu exer- 
ciți acea putere. Cine știe de ce? Nu contează. Trecutul e trecut. Tot ce 
contează acum este că, din acest moment, alegi - corect, este o alege- 
re - să acționezi ca și cum ţi-ai asuma responsabilitatea 100% pentru 
tot ceea ce ţi se întâmplă sau nu. 


Dacă ceva nu se petrece așa cum ţi-ai plănuit, te vei întreba: Cum 
anume am creat asta? Ce gândeam? Care erau convingerile mele? Ce 
am spus sau ce nu am spus? Ce am făcut sau nu am făcut ca să creez 
acest rezultat? Cum l-am făcut pe celălalt să acţioneze în felul acela? Ce 
trebuie să fac diferit data viitoare ca să obțin rezultatul pe care-l vreau? 


La câţiva ani după ce l-am întâlnit pe domnul Stone, Dr. Robert 
Resnick, un psihoterapeut din Los Angeles, m-a învăţat o formulă 
simplă, dar foarte importantă, care a făcut ca această idee a responsa- 
bilității de 100% să-mi devină și mai clară. Formula este: 


E+R=Re 
(Eveniment + Reacţie = Rezultat) 


Ideea de bază este că fiecare rezultat pe care îl trăieşti în viață 
(fie că este succes sau eșec, bogăție sau sărăcie, sănătate sau boală, 
intimitate sau înstrăinare, bucurie sau frustrare) este rezultatul 
modului în care ai reacționat faţă de un eveniment sau evenimente 
anterioare din viaţa ta. 


Dacă nu îţi plac rezultatele pe care le obţii acum, există două alegeri 
de bază pe care poţi să le faci. 


1. Poţi să dai vina pe eveniment (E) pentru lipsa ta de re- 
zultate (Re). Cu alte cuvinte, poţi să dai vina pe economie, 
pe vreme, pe lipsa banilor, pe lipsa ta de educaţie, pe rasism, 
diferenţele de sex, adiminstraţia actuală de la Washington, 
părinţii tăi, soția sau soțul tău, atitudinea șefului, angajaţii tăi, 
pe sistem sau lipsa unui sistem și așa mai departe. Dacă joci 
golf, probabil ai dat vina chiar și pe crose și pe terenul pe care 
ai jucat. Fără îndoială că toți acești factori există, dar dacă ei 
ar fi factorul decident, nimeni n-ar mai fi reușit vreodată. 
Jackie Robinson n-ar mai fi jucat niciodată baseball în prima 
ligă, Barack Obama nu ar mai fi devenit niciodată președin- 
tele Statelor Unite, Sidney Poitier și Denzel Washington nu 
ar fi devenit niciodată vedete de cinema, Dianne Feinstein 

și Barbara Boxer nu ar fi devenit niciodată senatoare ale SUA, 
Bill Gates nu ar fi fondat niciodată Microsoft și Steve Jobs nu ar 
fi pus niciodată bazele Apple Computers. Pentru fiecare motiv 
pentru care ceva nu este posibil, există sute de oameni care 
s-au confruntat cu aceleași circumstanţe și au reușit. 

Mulţi oameni au depășit așa-numiții factori limitativi, deci nu 
factorii limitativi sunt cei care te limitează. Nu condiţiile ex- 
terioare și circumstanţele sunt cele care te împiedică - tu ești 
acela! Noi ne împiedicăm singuri! Noi gândim gânduri limi- 
tative și ne implicăm în comportamente contrare propriilor 
noastre interese. Noi ne apărăm obiceiurile autodistructive 
(cum ar fi băutul și fumatul) cu o logică imposibil de apărat. 
Noi ignorăm feedback-ul folositor, eșuăm în a ne educa în mod 
constant și a învăţa noi aptitudini, ne pierdem timpul cu as- 
pectele triviale ale vieţii, ne prindem în bârfe prostești, mân- 
căm mâncare nesănătoasă, nu facem mișcare, cheltuim mai 
mulți bani decât producem, nu investim în viitorul nostru, 
evităm conflicte necesare, nu spunem adevărul incomod, nu 
cerem ce vrem - și apoi ne întrebăm de ce vieţile noastre nu 
funcționează. 


Poţi, în loc de asta, să schimbi pur și simplu reacţiile (R) la 
evenimente (E) - modul în care sunt lucrurile - până când 
obţii rezultatele (Re) pe care le dorești. Poţi să-ți schim- 
bi modul de a gândi, să îţi schimbi modul de comunicare, să 
schimbi imaginile pe care le ai în minte (imaginile despre tine 
și despre lume) - și poţi să-ți schimbi comportamentul - lu- 
crurile pe care le faci. Adică, toate lucrurile asupra cărora ai 
oricum controlul. Din păcate, majoritatea dintre noi suntem 
atât de erodaţi de propriile obiceiuri, că nu își mai schimbă ni- 
ciodată comportamentul. Rămânem blocaţi în reacțiile noas- 
tre condiționate - față de soţ și de copiii noștri, față de colegii 
de muncă, de cumpărătorii sau clienţii noștri, de studenţii 
noștri și față de lume în general. Suntem un mănunchi de re- 
flexe condiționate, care operează în afara controlului nostru. 
Trebuie să-ți recâștigi controlul asupra gândurilor tale, imagi- 
nilor din minte, visurilor tale și visărilor tale cu ochii deschiși, 
şi asupra comportamentului tău. Tot ce gândești, spui și faci 
trebuie să devină intenţie și aliniat cu scopul, valorile și obiec- 
tivele tale. 

DACĂ NU-ŢI PLAC REZULTATELE, SCHIMBĂ-ŢI REACȚIILE 


Să ne uităm la niște exemple referitoare la modul cum funcțio- 
nează acest lucru. 


Îmi amintesc că locuiam în Los Angeles când s-a produs un cutre- 
mur teribil. Două zile mai târziu, am urmărit cum un reporter CNN a 
intervievat oamenii ce făceau naveta spre serviciu. Cutremurul 
distrusese una dintre autostrăzile principale care duceau spre oraș. 
Traficul a rămas blocat, iar drumul cu mașina, care dura în mod nor- 
mal o oră, s-a transformat într-un drum de 2 - 3 ore. 


Reporterul de la CNN a ciocănit în geamul uneia dintre mașinile 
blocate în trafic și l-a întrebat pe șofer cum se simțea. 


Acesta i-a răspuns mânios: „Urăsc California. La început, au fost 
incendiile, apoi inundațiile, și acum un cutremur! Oricât de devreme 
aș pleca dimineaţa de acasă, întârzii oricum la serviciu. E nasol!” 

Apoi reporterul a ciocănit la geamul mașinii din spate și l-a între- 
bat pe cel de-al doilea șofer același lucru. Acest șofer era numai un 
zâmbet. I-a răspuns: „Nu e nicio problemă. Am plecat de acasă la cinci 
dimineața. Nu cred că șeful meu poate să-mi ceară mai mult în cir- 
cumstanţele actuale. Am o grămadă de muzică și lecţiile mele de 
spaniolă. Am telefonul mobil. Am cafea în termos, prânzul - mi-am 
adus și o carte cu mine să citesc. Așa că sunt în regulă.” 


Acum, dacă într-adevăr cutremurul și traficul (evenimentul) ar fi va- 
riabilele decidente, atunci toți ar fi trebuit să se înfurie. Dar nu toți s-au 
înfuriat. Reactia lor individuală la trafic a fost cea care le-a oferit rezulta- 
tul particular. Tocmai gândirea negativă sau gândirea pozitivă, plecatul 
de acasă pregătit sau nepregătit au făcut diferența. O chestiune de atitu- 
dine și comportament a creat fiecăruia experiențe complet diferite. 


©2000 Randy Glasbergen. www.glaebergen.com 


„Ce inventăm la locul meu de muncă? 
În cea mai mare parte, inventăm scuze.” 


PRINCIPIILE SUCCESULUI | 51 


AM AUZIT CĂ VA FI O RECESIUNE; 
AM DECIS SĂ NU PARTICIP 


Un prieten de-al meu are un magazin de vânzare a automobilelor 
Lexus în Sudul Californiei. Când a izbucnit Războiul din Golf, oamenii 
nu au mai venit să cumpere mașini Lexus. Prietenul meu știa că dacă 
nu își vor schimba reacția (R) la eveniment (E), și anume că nu mai 
intra nimeni în showroom, aveau să dea încet faliment. Reacţia lor în 
mod normal (R) ar fi fost aceea de a continua să dea anunțuri în ziar 
și la radio, apoi să aștepte ca oamenii să vină la magazin. Dar asta nu 
funcționa. Rezultatul (Re) pe care îl obțineau era o scădere constantă 
a vânzărilor. Așa că au încercat câteva lucruri noi. Singurul lucru care 
a funcționat a fost să ducă o flotă de mașini noi acolo unde locuiau 
cei bogați - la cluburile country, în porturile de agrement, la terenuri- 
le de polo, la petrecerile din Beverly Hills, Westlake Village și Lake 
Sherwood - și apoi i-au invitat la o tură într-un Lexus nou. 


Acum gândește-te la asta... ai făcut vreodată o cursă de probă într-o 
mașină nouă și te-ai întors apoi la mașina ta veche? Ții minte senti- 
mentul de nemulțumire pe care l-ai avut când ai comparat mașina ve- 
che cu cea nouă pe care tocmai ai condus-o? Mașina ta veche era bună 
până acum. Dar deodată știai că există un model și mai bun - și îl vo- 
iai. Același lucru li s-a întâmplat și acestor oameni. După ce au condus 
de probă noua mașină, un procentaj mare dintre ei a cumpărat sau a 
luat în leasing un nou Lexus. 


Magazinul de vânzare de automobile și-a schimbat reacția (R) la 
un eveniment neașteptat (E) - războiul - până când a obţinut rezulta- 
tul (Re) pe care îl voia... vânzări mai mari. De fapt, a ajuns să vândă 
mai multe mașini pe săptămână decât înainte să înceapă războiul. 


TOT CE TRĂIEŞTI ASTĂZI ESTE REZULTATUL ALEGERILOR 
PE CARE LE-AI FĂCUT ÎN TRECUT 


Tot ce experimentezi în viață - atât în interior, cât și la exterior - 
este rezultatul felului în care ai reacționat la un eveniment anterior. 


Eveniment: i se dau 400 de dolari bonus. 
Reacţie: Îi cheltuiești pe o ieşire de o seară în oraş cu prietenii. 
Rezultat: Eşti falit. 

Eveniment: i se dau 400 de dolari bonus. 
Reacţie: Îi investeşti în fondul tău mutual. 
Rezultat: Ai o valoare netă crescută. 


Ai control doar asupra a trei lucruri în viaţa ta - gândurile pe care le 
gândești, imaginile pe care le vizualizezi și acţiunile pe care le întreprinzi 
(comportamentul tău). Cum folosești aceste trei lucruri determină tot 
ceea ce trăieşti. Dacă nu îţi place ce produci sau trăieşti, trebuie să-ți 
schimbi reacţiile. Schimbă-ţi gândurile negative cu unele pozitive. 
Schimbă-ţi visurile cu ochii deschişi. Schimbă-ţi obiceiurile. Schimbă ce 
citeşti. Schimbă-ţi prietenii. Schimbă felul în care îţi vorbești ţie și altora. 


DACĂ VEI CONTINUA SĂ FACI CEEA CE AI FĂCUT 
DINTOTDEAUNA, VEI CONTINUA SĂ PRIMEȘTI 
CEEA CE AI PRIMIT DINTOTDEAUNA 


Programele în doisprezece pași, cum ar fi Alcoolicii Anonimi, defi- 
nesc nebunia drept „faptul de a continua să ai același comportament și de 
a aștepta un rezultat diferit”. Asta nu o să se întâmple! Dacă ești alcoolic 
și continui să bei, viața ta nu se va îmbunătăți. La fel, dacă o să continui cu 
comportamentele tale actuale, viața ta nu se va îmbunătăţi nici ea. 

Ziua în care îţi vei schimba reacţiile este ziua în care viața ta va începe 
să se îmbunătățească! Dacă ceea ce faci în acest moment ar fi produs acel 
ceva de „mai mult” și „mai bine” pe care îl cauţi în viața ta, ai fi avut deja 
mai mult și mai bine! Dacă vrei ceva diferit, va trebuie să faci ceva diferit! 


TREBUIE SĂ RENUNŢI SĂ ÎNVINUIEȘTI 


Toată vina este o pierdere de timp. Oricâte defecte i-ai găsi 
celuilalt și indiferent cât de mult ai da vina pe el, 
asta nu te va schimba pe tine. 


WAYNE DYER 
Coautor al How to Get What You Really, Really, Really, Really Want 


(Cum să obţii ceea ce vrei cu-adevărat, cu-adevărat, cu-adevărat, cu-adevărat) 


Nu vei avea niciodată succes atât timp cât vei continua să învinu- 
iești pe altcineva sau altceva pentru lipsa succesului tău. Dacă vrei să 

fii un învingător, trebuie să recunoști adevărul - tu ești cel care a în- 
treprins acţiunile, a gândit gândurile, a creat sentimentele și a făcut 
alegerile care te-au adus unde ești acum. Tu ai fost! 


Tu ești cel care a mâncat mâncare nesănătoasă. 
Tu ești cel care nu a spus „nu!” 


Tu ești cel care a acceptat slujba. 


“ DOLARII 
IAU VITEZĂ 


Tribune Media S 
AI Rights Reserved 


Tu ești cel care a rămas la slujbă. 

Tu ești cel care a ales să-i creadă. 

Tu ești cel care și-a ignorat intuiţia. 

Tu ești cel care și-a abandonat visul. 

Tu ești cel care a cumpărat acel lucru. 

Tu ești cel care nu a avut grijă de acel lucru. 

Tu ești cel care a decis că trebuie să o facă de unul singur. 
Tu ești cel care a avut încredere în el. 


Tu ești cel care a spus „da” câinilor. 


Pe scurt, tu ai gândit gândurile, tu ai creat sentimentele, tu ai fă- 
cut alegerea, tu ai spus cuvintele, și de asta ești unde ești acum. 

TREBUIE SĂ RENUNŢI SĂ TE MAI PLÂNGI 


Omul care se plânge de felul cum sare mingea este, cel mai pro- 
babil, acela care a scăpat-o. 


LOU HOLTZ 
Singurul antrenor din istoria NCAA" care a dus șase echipe diferite de colegiu în 
postsezonul campionatului de fotbal american și câștigătorul onorurilor pentru 
campionatul național și antrenorul anului; în prezent, analist de fotbal 
american pentru postul de televiziune ESPN 


Să ne luăm un moment de răgaz ca să înțelegem ce înseamnă a te 
plânge. Ca să te plângi de ceva, trebuie să crezi că există ceva mai bun. 
Trebuie să ai un punct de referință pentru ceva ce preferi și pentru 
crearea căruia nu ești dispus să-ți asumi responsabilitatea. Să privim 
mai cu atenţie. 


Dacă nu ai crede că ceva mai bun este posibil - mai mulţi bani, o 
casă mai mare, o slujbă care să te împlinească mai bine, mai multă 
distracție, un partener de viață mai iubitor - nu ai putea să te plângi. 
Deci ai această imagine despre ceva mai bun și știi că l-ai prefera, dar 
nu ești dispus să îți asumi riscurile care sunt necesare pentru a-l crea. 
Să te plângi este o reacţie ineficientă la un eveniment care nu produce 
un rezultat mai bun. 


Gândeșşte-te la asta... oamenii se plâng doar de lucrurile față de 
care ar putea să facă ceva. Nu ne plângem de lucrurile asupra cărora nu 
avem putere. Ai auzit pe cineva care să se plângă de gravitație? Nu, 
niciodată. Ai văzut vreodată vreun bătrân îndoit de spate din cauza vâr- 
stei mergând pe stradă și plângându-se de gravitație? Bineînțeles că nu. 

Dar de ce nu? Dacă nu ar exista gravitația, oamenii nu ar cădea de 
pe scări, avioanele nu s-ar prăbuși, nu am sparge farfuriile. Dar ni- 
meni nu se plânge de ea. Și motivul este că gravitația există pur și 
simplu. Nimeni nu poate face nimic legat de gravitație, așa că o accep- 
tăm pur și simplu. Știm că faptul de a ne plânge nu o va schimba, așa 
că nu ne plângem de ea. De fapt, pentru că ea există pur și simplu, ne 
folosim de gravitație în avantajul nostru. Construim apeducte prin 
munți care să poarte apa spre noi și folosim canale de scurgere pen- 
tru deșeuri. 


* Acronim pentru National Collegiate Athletic Association (Asociaţia sportivă a 
colegiilor naţionale) - o asociație sportivă americană, care organizează progra- 
mele sportive pentru numeroase școli și universități importante din Statele Uni- 
te (n. red.). 

Chiar mai interesant de atât este că alegem să ne jucăm cu gravitația, 
să ne distrăm cu ea. Aproape fiecare sport pe care-l facem utilizează 
gravitația. Schiem, sărim cu parașuta, facem sărituri cu prăjina, arun- 
căm discuri și sulițe, jucăm baschet, baseball și golf - toate acestea 
necesită gravitație. 


Circumstanţele de care te plângi sunt, prin natura lor, situații pe 
care le poţi schimba - dar tu ai ales să nu o faci. Poţi avea o slujbă mai 
bună, să găsești un partener mai iubitor, să faci mai mulţi bani, să lo- 
cuiești într-o casă mai frumoasă, să locuiești într-un cartier mai bun, 
să mănânci mai sănătos. Dar toate lucrurile astea necesită ca tu să te 
schimbi. 


Apelează la lista de la pagina 53 Ai putea să: 


Înveţi să gătești mâncare mai sănătoasă. 

Să spui „nu” presiunii exercitate de comunitatea ta. 
Să îți dai demisia și să găsești o slujbă mai bună. 

Să îți faci timp pentru a efectua o analiză a conturilor. 
Să ai încredere în propria intuiţie. 

Să te întorci la școală ca să-ți urmezi visul. 

Să ai mai multă grijă de bunurile tale. 

Să cauţi ajutor. 

Să-i rogi pe ceilalţi să te asiste. 

Să participi la un curs de dezvoltare personală. 


Să vinzi sau să dai câinii. 


Dar de ce nu faci pur şi simplu lucrurile astea? Deoarece ele im- 
plică riscuri. Riști să rămâi șomer, părăsit sau ridiculizat și judecat de 
ceilalți. Riști eșecul, confruntarea sau greșeala. Riști ca mama ta, veci- 
nii sau partenerul tău de viață să nu fie de acord cu tine. Să faci o 
schimbare poate presupune efort, bani și timp. Poate fi inconfortabil, 
dificil sau derutant. Și astfel, pentru a evita să riști oricare dintre 
aceste sentimente și experienţe inconfortabile, nu îţi schimbi atitudi- 
nea și te plângi de asta. 

Așa cum am spus și mai devreme, a te plânge înseamnă că ai un 
punct de referință pentru un lucru mai bun pe care l-ai prefera, dar în 
privința căruia nu ești dispus să-ţi asumi riscul de a-l crea. Fie accepți 
că alegi să rămâi unde ești, să-ți asumi responsabilitatea pentru ale- 

gerea ta și încetezi să te mai plângi... fie... îţi asumi riscul de a face un 
lucru nou și diferit în vederea creării vieţii tale exact așa cum ţi-o 
dorești. 


Dacă vrei să ajungi de unde ești acum acolo unde vrei să fii, bineîn- 
teles că va trebui să-ți asumi acest risc. 

Așa că ia decizia să nu te mai plângi, să nu mai petreci timpul cu 
persoanele care se plâng și să începi să creezi în continuare viața vi- 
surilor tale. 


Pete Carroll, antrenorul echipei de fotbal din NFL” Seattle 
Seahawks, care a câștigat Cupa Super Bowl în 2014, are trei reguli 
pentru echipa lui: 1. ÎNTOTDEAUNA protejează echipa. 2. Nu te văicări, 
nu te plânge și fără scuze. 3. Să ajungi devreme. Acestea sunt regulile 
unei echipe care a câștigat Super Bowl-ul. Merită să fie adaptate. 


JOCUL DE UN LEU 


lată un exercițiu pe care îl poţi face acasă sau la birou. Este unul 
pe care îl facem cu noi și la seminarele noastre. Fă rost de un borcan 
mare sau un acvariu pentru peşti şi lipseşte pe el eticheta cu FĂRĂ 
ÎNVINOVĂȚIRI, FĂRĂ PLÂNGERI, FĂRĂ SCUZE. De fiecare dată când 
tu sau altcineva din grupul tău se trezește că dă vina pe altcineva, se 
plânge de ceva sau găsește scuze pentru lipsa rezultatelor, contrave- 
nientul trebuie să pună 1 leu în borcan - nu ca pedeapsă, ci ca o teh- 
nică de a aprofunda conştientizarea tuturor că aceste comportamente 
au un preț. 


TE PLÂNGI PERSOANEI NEPOTRIVITE 


Ai observat că aproape întotdeauna oamenii se plâng persoanei 
nepotrivite - cuiva care nu poate face nimic în legătură cu plângerile 
lor? Se duc la serviciu și se plâng de partenerul lor de viață; apoi vin 
acasă și se plâng partenerului de oamenii de la serviciu. De ce? Pentru 
că este mai simplu; este mai puţin riscant. E nevoie de curaj să spui 
partenerului de viață că nu ești fericit de modul în care merg lucruri- 
le acasă. E nevoie de curaj să ceri o schimbare de comportament. E 
nevoie de curaj și să ceri șefului să planifice mai bine, astfel încât să 


* National Football League (Liga Naţională de Fotbal) - cea mai importantă com- 
petiție a fotbalului american profesionist (n. red.). 

nu ajungi să lucrezi și în weekenduri. Dar numai șeful tău poate face 
ceva legat de asta. Partenerul tău de viață tău nu poate. 


Învață să înlocuiești plângerea ta cu solicitări şi întreprinderea 
acțiunilor care vor duce la realizarea rezultatelor dorite. Asta fac oa- 
menii de succes. Așa funcționează. Dacă te găsești într-o situație ce 
nu îţi place, fie te străduiești să o îmbunătățești, fie pleci. Fă ceva să o 
schimbi sau pleacă naibii de acolo. Acceptă să lucrezi la relaţia ta sau 
divorțează. Lucrează la îmbunătăţirea condițiilor de muncă sau 
găseşte-ți alt serviciu. Oricum ar fi, vei obține o schimbare. Cum spu- 
ne vechea zicală, „Nu sta (și te plânge), fă ceva”. Și ţine minte, depinde 
de tine să faci schimbarea, să faci ceva diferit. Lumea nu îţi datorează 
nimic. Tu trebuie să creezi schimbarea. 


FIE CREEZI, FIE PERMIȚI CA LUCRURILE 
SĂ ŢI SE ÎNTÂMPLE 


Pentru a fi puternic, trebuie să adopţi poziţia de a crea sau de a 
permite ca lucrurile să ţi se întâmple. Prin a crea, vreau să spun că tu, 
în mod direct, faci un lucru să se întâmple prin acțiunile sau lipsa ta 
de acțiune. Dacă te duci la un bărbat dintr-un bar, care este mai voinic 
decât tine, care în mod evident bea de ceva timp și îi spui „Ce urât și 
prost ești, pe bune”, iar el sare de pe scaunul de la bar, te lovește în falcă 
și ajungi la spital - tu ai creat asta. Este un exemplu ușor de înţeles. 


lată și unul care e mai greu de digerat: lucrezi până noaptea târ- 
ziu în fiecare seară. Vii acasă obosit și epuizat. Mănânci cina ca într-o 
transă și apoi stai în fața televizorului și te uiţi la un meci de baseball. 
Eşti prea obosit și stresat să mai faci altceva - cum ar fi să ieși la plim- 
bare sau să te joci cu copiii. Merge așa ani de zile. Soţia ta te roagă să 
vorbești cu ea. Tu îi spui „Mai târziu! Mă uit la meci!” Trei ani mai 
târziu, vii acasă, casa e goală și găsești un bilet în care ea îți spune că 
a plecat și a luat copiii. Și situaţia asta tot tu ai creat-o! 

În alte momente, lăsăm pur și simplu ca lucrurile să ni se întâm- 
ple prin lipsa noastră de acţiune și prin faptul că nu suntem dispuși să 
facem ce e necesar pentru a crea sau a menține ceea ce dorim: 


e  Nute-aiţinut de cuvânt când i-ai amenințat pe copii că le iei 
toate privilegiile dacă nu fac curat în urma lor, și acum casa 
arată ca un câmp de bătălie. 


e Nuji-ai cerut să meargă împreună cu tine la consiliere sau nu ai 
plecat de prima dată când el te-a lovit, așa că și acum te lovește. 

e Nu ai participat la niciun seminar de vânzări sau motivaţio- 
nal pentru că erai prea ocupat, și acum puştiul nou angajat 
tocmai a câștigat premiul pentru cel mai bun în vânzări. 

e  Nuţi-aifăcuttimp să duci câinii la dresaj, așa că acum au scă- 
pat de sub control. 

e Nutți-ai făcut timp să îţi întreții mașina, iar acum stai pe margi- 
nea drumului, lângă mașina ta care tocmai s-a defectat. 

e  Nute-ai întors la școală, și acum ai ratat o promovare. 


Ințelege că nu tu ești victima aici. Ai stat pasiv și ai lăsat lucrurile 
să se întâmple. Nu ai spus nimic, nu ai întrebat nimic, nu ai cerut ni- 
mic, nu ai spus nu, nu ai încercat ceva nou sau nu ai plecat. 


ALERTELE GALBENE 


Fii conștient de faptul că nimic nu ţi se „întâmplă” pur și simplu. 
Ca și în „alertele galbene” din vechiul serial de televiziune Star Trek, 
aproape întotdeauna primeşti avertizări - care te alertează în legătu- 
ră cu pericolul iminent și îi oferă timp să previi rezultatul nedorit. 


Primești alerte galbene tot timpul. Există alerte galbene externe: 


El ajunge acasă din ce în ce mai târziu cu respiraţia mirosind a băutură. 
Primul cec al clientului a fost respins. 

El a urlat la secretara lui. 

Mama lui te-a avertizat. 

Prietenii ţi-au spus. 


Și există alerte galbene interne: 


Senzaţia aia din stomac. 

Gândul acela trecător că poate... 

Intuiția aceea care spunea că... 

Frica aceea care a apărut 

Visul acela care te-a trezit în mijlocul nopții 


Avem un întreg limbaj care ne informează: 


Indicii, bănuieli, suspiciuni 
Dezastrul iminent 

Am avut sentimentul că... 
Se vedea de la o poștă. 
Intuiția mi-a spus-o. 


Aceste alerte îți dau răgazul să îți schimbi reacția (R) în ecuaţia 
E+R=Re. Totuși prea mulți oameni ignoră alertele galbene pentru că a 
fi atent la ele le-ar cere să facă ceva ce este incomod. Este incomod să 
îți confrunţi soțul în legătură cu ţigările din scrumieră cu urme de ruj 
pe ele. Este incomod să spui ce gândești la o ședință a personalului, 
când ești singurul care simte că planul propus nu va funcționa. Este 
incomod să spui cuiva că nu ai încredere în el. 

Așa că pretinzi că nu vezi și nu știi pentru că este mai simplu, mai 
convenabil și mai puțin incomod, eviți confruntarea, menţii pacea și 
te protejezi de faptul de a-ți asuma riscuri. 


VIAŢA DEVINE MULT MAI SIMPLĂ 


Oamenii de succes, pe de altă parte, fac față lucrurilor în mod 
direct. Fac ceea ce este incomod și fac pași spre crearea urmărilor 
dorite. Oamenii de succes nu așteaptă să se întâmple dezastrele și 
apoi să dea vina pe ceva sau cineva pentru problemele lor. 


Odată ce începi să reacționezi rapid și decisiv la semnale și eveni- 
mente, pe măsură ce se petrec, viața devine mult mai uşoară. Începi 
să vezi rezultate îmbunătăţite, atât intern, cât și extern. Vechiul dialog 
cu tine însuți, cum ar fi Mă simt ca o victimă; mă simt folosit; nimic nu 
pare vreodată să funcţioneze pentru mine este înlocuit de Mă simt mi- 
nunat; deţin controlul; pot să fac ca lucrurile să se întâmple. 


Rezultatele externe ca „Nimeni nu vine vreodată în magazinul 
nostru; am ratat obiectivele trimestriale; oamenii se plâng că noul 
nostru produs nu funcționează” se transformă în „Avem mai mulți 
bani în bancă; conduc departamentul de vânzări; produsul nostru se 
vinde ca pâinea caldă.” 


SIMPLU NU ÎNSEAMNĂ ÎN MOD NECESAR ȘI UŞOR 


Deși acest principiu este simplu, nu este în mod necesar și ușor 
de implementat. Necesită o conștientizare concentrată, o disciplină 
dedicată și disponibilitatea de a experimenta și de a-ţi asuma riscuri. 

Trebuie să fii dispus să acorzi atenţie lucrurilor pe care le faci și 
rezultatelor pe care le produci. Trebuie să ceri feedback ție însuți, 
familiei tale, prietenilor, colegilor, managerilor tăi, profesorilor, in- 
structorilor și clienţilor tăi. „Funcţionează ce fac eu acum? Aș putea 
să fac mai bine? Ar trebui să fac ceva mai mult acum și nu fac? Există 
ceva ce fac acum din care ar trebui să mă opresc? Cum ţi se pare faptul 
că mă limitez pe mine însumi?” 

Să nu îţi fie teamă să întrebi. Majoritatea oamenilor se tem să 
ceară feedback în legătură cu ceea ce fac pentru că se tem de ceea ce 
vor auzi. Nu ai de ce să te temi. Adevărul e adevăr E mai bine să știi 
adevărul decât să nu-l știi. Și odată ce-l știi, poţi să faci ceva legat de 
asta. Nu îţi poți îmbunătăţi viaţa, relaţiile, jocul sau performanţele 
fără feedback. 


Încetineşte și fii atent. Viaţa îţi va oferi întotdeauna feedback des- 
pre efectele comportamentului tău doar dacă ești atent. Dacă mingea 
de golf zboară întotdeauna spre dreapta, dacă nu vinzi nimic, dacă iei 
note slabe la toate cursurile de la facultate, copiii tăi sunt supăraţi 
pe tine, trupul tău e obosit și slăbit, casa ta e un haos, dacă nu ești 
fericit - toate acestea sunt feedback. Acestea îți spun că ceva nu este în 
regulă. Acum e momentul să începi să fii atent la ceea ce se întâmplă. 


Întreabă-te: Cum am creat sau cum am lăsat ca asta să se întâm- 
ple? Ce anume din ceea ce fac funcţionează și ar trebui să fac mai 
mult? Ar trebui să exersez mai mult, să meditez, să deleg, să am în- 
credere, să ascult, să pun întrebări, să urmăresc mingea cu privirea, 
să fac reclamă, să spun „Te iubesc”, să îmi controlez consumul de 
carbohidrați? 


Sau: Ce anume fac și nu funcționează? Ce anume din ce fac ar 
trebui să fac mai puțin? Vorbesc prea mult, mă uit prea mult la televi- 
zor, cheltuiesc prea mulţi bani, mănânc prea mult zahăr, beau prea 
mult, întârzii prea des, bârfesc, discreditez alți oameni? Te poţi între- 
ba și: Ce anume nu fac și trebuie să încerc să văd dacă funcționează? 
Trebuie să ascult mai mult, să fac mișcare, să dorm mai mult, să beau 
mai multă apă, să cer ajutor, să fac mai mult marketing, să citesc, să 
fac planuri, să comunic, să deleg, să duc la bun sfârșit, să angajez un 
instructor, să fac voluntariat sau să îi apreciez mai mult pe cei din jur? 


Această carte este plină de principii și tehnici ale succesului care 
au fost demonstrate și pe care le poţi pune în practică imediat în viața 
ta. Va trebui să suspenzi judecata, să te lași în voia destinului, să acțio- 
nezi ca şi cum ar fi adevărate și să le încerci. Doar atunci vei avea o 
experiență nemijlocită legată de eficienţa lor în viaţa ta. Nu vei ști 

dacă funcționează până când nu le vei încerca. Și aici e problema - ni- 
meni altcineva nu poate să o facă în locul tău. Doar tu o poţi face. 


Dar formula este simplă - fă mai mult din ceea ce funcționează, fă 
mai puțin din ceea ce nu funcționează și încearcă noi comportamen- 
te, ca să vezi dacă produc rezultate mai bune. 


FII ATENT... REZULTATELE TALE NU MINT 


Cea mai simplă, cea mai rapidă și cea mai bună cale de a desco- 
peri ce funcționează și ce nu este să fii atent la rezultatele pe care le 
produci chiar acum. Fie ești bogat, fie nu ești. Fie impui respect, fie 
nu. Fie ai lovituri bune la golf, fie nu ai. Fie îți mentii greutatea ideală, 
fie nu. Fie ești fericit, fie nu. Fie ai ceea ce-ţi dorești, fie nu. Este atât 
de simplu. Rezultatele nu mint! 


Trebuie să renunțţi la scuze și justificări, și să accepţi rezultatele 
pe care le produci. Dacă ești subponderal sau supraponderal, nici toa- 
te motivele din lume nu vor schimba asta. Singurul lucru care îţi va 
schimbarezultatele este schimbarea comportamentului. Prospectează 
mai mult, mergi la cursuri de vânzări, schimbă-ţi prezentarea produ- 
selor, schimbă dieta, consumă mai puţine calorii, fă mai multă mișca- 
re - acestea sunt lucrurile care vor face diferența. Dar trebuie în 
primul rând să fii dispus să privești spre rezultatele pe care le pro- 
duci. Singurul punct de pornire care funcționează este realitatea. 


Așa că începe să fii atent la ceea ce este astfel. Priveşte în jur la 
viața ta și la oamenii din ea. Eşti fericit și sunt și ei fericiți? Există 
echilibru, frumusețe, confort și ușurință? Sistemele tale funcționează? 
Obtii ceea ce dorești? Valoarea ta netă este în creştere? Sunt notele 
tale satisfăcătoare? Ești sănătos, în formă și fără dureri? Devii mai 
bun în toate domeniile vieţii? Dacă nu, atunci ceva trebuie să se în- 
tâmple și doar tu ești cel care poate face să se întâmple acest lucru. 


Nu te amăgi. Fii nemilos de cinstit cu tine însuți. Fă-ţi inventarul. 


DE LA A FI VICTIMĂ LA VICTORIE 


Raj Bhavsar s-a născut să fie gimnast. A fost o alegere firească 
pentru un copil care - la vârsta de 4 ani - trăia ca să se cațere pe tot 
felul de lucruri, inclusiv în copaci și pe mobilă, și să sară de pe ele. 
Părinţii lui, îngrijoraţi că se va răni și că va distruge casa, l-au înscris 

la cursuri de gimnastică la o sală din apropiere. Raj s-a îndrăgostit 
repede de sport și, la vârsta de 10 ani, dorea să fie cel mai bun la acest 
sport, pe care îl iubea, și să-și reprezinte ţara la Olimpiadă. 

A început să se concentreze intens pe faptul de a deveni un gim- 
nast mai bun și, curând, succesul a început să se arate. A început să 
câștige locurile întâi și doi la competiţii și, până să fie admis la liceu, a 
ajuns de cinci ori campion al Texasului. 

Anii de liceu și colegiu au fost plini de premii și campionate: cam- 
pion regional, campion naţional, campion la echipa de seniori, fiind 
apoi inclus în două echipe medaliate la campionat. În mintea lui, era 
de neoprit. 


În 2004, Raj concura pentru un loc în echipa olimpică de gimnas- 
tică a Statelor Unite. Dintre cele 12 exerciții de rutină pe care le-a 
executat, 11 dintre ele au fost perfecte. Toată lumea a fost de acord că 
avea să intre. Euforic, se gândea: Grecia, așteaptă-mă, că vin! 

Dar la sfârşitul probelor, după ce au fost citite numele olimpicilor, 
el nu era pe listă. Apoi a auzit cuvintele „Raj Bhavsar, rezervă.” În mo- 
mentul acela, toată lumea lui - toate eforturile lui de un deceniu și 
jumătate - s-a prăbușit. Așteptările lui erau foarte mari și amestecate 
cu propria mândrie, așa că atunci când nu s-a ridicat la nivelul acestora, 
în acea zi îngrozitoare din 2004, s-a prăbuşit la pământ. În următorii 
ani, în el ardea o singură dorinţă: să afle de ce fusese respins. Avea 
nevoie să găsească pe cineva pe care să dea vina. 


Deși Raj s-a dus în Grecia ca rezervă, a fost o experiență amară să 
îşi vadă colegii de echipă cum colaborează şi concurează zi după zi. În 
mod neoficial, făcea parte din echipă, și totuși era clar că nu era unul 
dintre membrii acesteia. Nu a avut niciodată o șansă să concureze și 
s-a întors din călătorie deziluzionat și pierdut. 


Odată întors acasă, a făcut o introspecţie serioasă. S-a întrebat pe 
sine Chiar îmi place atât de mult gimnastica? lubesc competiția fără 
să-mi pese de victorii și premii? Răspunsul lui a fost Da! Așa că s-a de- 
cis să se dedice din nou gimnasticii, și de data asta să se implice total 
în sport - nu doar să câștige competiţii, ci din pasiune și pentru că îl 
iubea. 

Din păcate, fără motivaţia intensă de a câștiga, performanţa lui a 
avut de suferit. La Naţionalele din 2007, cu nouă luni înainte de selec- 
tarea echipei olimpice din 2008, a fost un fiasco total. Performanţa lui 
a fost slabă și pentru prima dată în nouă ani, n-a ajuns nici măcar în 
echipa naţională. Trebuia să privească adevărul în față: ce făcea el nu 
funcționa. 

Câteva zile mai târziu, un prieten de-al lui, participant el însuși la 
Olimpiada din 2000, i-a înmânat o carte și a spus: „Trebuie să citești 
asta.” Raj a luat-o și a văzut pe copertă o poză cu un individ cu păr alb 
și cu un zâmbet larg, și cuvintele Cum să ajungi de unde ești acolo unde 
vrei să fii. El s-a gândit: Nicio carte nu mă poate duce acolo unde vreau 
să fiu; problema mea e diferită. Dar când antrenorul i-a recomandat 
aceeași carte câteva zile mai târziu, Raj a decis să-i acorde o șansă. 


ÎI las pe Raj să spună restul poveştii: 


Cartea era Principiile succesului şi primul lucru pe care l-am învățat 
a fost că, pentru a avea succes, trebuie să îți asumi responsabilita- 
tea 100% pentru tot ceea ce se petrece în viaţa ta. A fost o pastilă 
greu de înghiţit, având în vedere că fusesem convins - timp de ani 
de zile - că viața fusese împotriva mea. Curând, totuși mi-am dat 
seama că a nutri resentimente și a insista pe „ce s-a întâmplat” nu 
mă dusese nicăieri. Deodată, în loc să continui să caut pe cineva 
pe care să dau vina, am început să dau formă acelei energii înlă- 
untrul meu și să examinez felul în care propria mea mentalitate, 
a fricii și a negativităţii, a contribuit la performanța mea recentă. 
De unde venea frica mea și ce anume cauza aceste gânduri negative 
în mintea mea? 


Întotdeauna am crezut că frica însemna că sunt distrus - dar Jack 
m-a învățat că oamenii de succes trăiesc frica și negativitatea la 
modul zilnic și totuși ei aleg să meargă mai departe spre obiecti- 
vele lor. Gândurile negative, respingerea, frica - ele doar fac par- 
te din proces! Deodată, aceste gânduri au devenit mai degrabă 
provocări de depășit, decât blocaje sau dovada eșecului meu. Mă 
aflam pe un traseu cu totul nou. Instructorul meu a văzut lumi- 
na din mine. A fost ca un întrerupător aprins, a spus el. Lucrând 
împreună cu ella un nou plan de antrenament, m-am reîncredin- 
tat visului meu de a deveni olimpic - dar acum doream să fiu un 
olimpic în viață. Am creat un panou al viziunii și o hartă pentru 
minte - nu doar pentru a mă ajuta să vizualizez succesul, ci și 
să împart obiectivul meu uriaș, măreț, copleșitor de a fi olimpic 
în zone ale concentrării zilnice pe care o puteam gestiona. Când 
s-au ținut probele de calificare pentru Olimpiada din 2008, am 
trecut cu ușurință de competiţie. Mă simţeam fericit, cu mintea 
limpede și în formă maximă. Mi-au reușit toate exercițiile. Cu toa- 
tă munca pe care o depusesem cu mine însumi, eram încrezător 
că mă vor numi în echipă de data asta. 

Dar când au strigat numele membrilor echipei finale, numele 
meu nu a fost strigat. Ce?! 


Intr-o repetare crudă a ceea ce fusese în 2004, am auzit: „Raj 
Bhavsar, rezervă.” 


Când un reporter de la NBC m-a întrebat cum mă simt după ce 
am fost numit rezervă a doua oară, i-am răspuns într-o singură 
frază: „Niciun eveniment exterior nu poate învinge simţul împli- 
nirii mele interioare.” 


Totuși, eram cu adevărat nedumerit că - după tot ce făcusem - visul 
meu tot era departe de mine. Deși o parte din mine era gata să 
renunțe să fie olimpic, ceva înăuntrul meu a spus: „Menţine visul 
în viață! Nu se poate să se termine.” 


În următoarea dimineață, am sunat oficialii din comitetul de 
Gimnastică al Statelor Unite și am reconfirmat că sunt onorat să 
fiu rezervă. În următoarea săptămână m-am antrenat din greu 
și am rămas pregătit. Apoi am fost anunţat că Paul Hamm - me- 
daliatul cu aur la Olimpiada din 2004 și un membru al echipei 
olimpice pentru 2008 - a luat decizia de a se retrage din cauza 
accidentărilor. Comitetul avea să decidă pe care dintre cele trei 
rezerve avea să o aleagă să-l înlocuiască. Așteptarea deciziei a 
fost cea mai chinuitoare, și totuși cea mai incitantă perioadă de 
24 de ore din viața mea. 


În ziua următoare la sală, antrenorul meu, consilierul meu pe 
probleme de performanță sportivă și cu mine eram la telefon cu 
oficialii de la comitetul de Gimnastică din SUA, când președinte- 
le organizaţiei a venit la telefon să ne facă anunţul oficial. Când 
a început să facă anunţul - spunând cât de bucuroși au fost de 
decizie și tot așa - în sinea mea imploram Spune numele odată! 
Sunt eu sau nu? 


„In acest moment”, a spus în cele din urmă, „am vrea să anunțăm 
noul membru al echipei olimpice pentru 2008... Raj Bhavsar” 


Cu un strigăt, Raj a căzut în genunchi. Apoi, zâmbind și plângând 
în același timp, s-a ridicat și și-a îmbrățișat antrenorul. Și-a îmbrăți- 
şat consilierul. A îmbrățișat pe toată lumea. 

Dar Raj știa și că drumul dinaintea lui avea să fie dificil. Fără Paul 
Hamm, niciunul dintre membrii echipei de olimpici nu avea vreo ex- 
perienţă la olimpiadă. Presa sportivă - chiar și cei din comunitatea 
sportivă - s-au îndoit de echipă și că vor ajunge în finală. Acela a fost 

momentul în care Raj şi-a lua angajamentul că va face orice îi va sta în 
putință să le menţină perspectiva pozitivă. 

În seara de dinaintea competiţiei, i-a adunat pe toți cei șase mem- 
bri ai echipei și le-a cerut să își ia angajamentul că vor avea grijă unul 
de celălalt, ca ființe umane mai întâi, şi în al doilea rând ca sportivi. În 
acel moment, fiecare dintre ei a știut că este în grija colegului de echipă. 
În dimineaţa următoare, echipa a pășit în sala de concurs cu capetele 
sus și într-o uluitoare agitaţie - cu întregul stadion ovaționând USA! 
USA! - Raj și coechipierii săi i-au întrecut pe germani, câștigând me- 
dalia de bronz la Olimpiadă. 


PRINCIPIUL 


CLARIFICĂ-ȚI DE CE EȘTI AICI 


Decide asupra scopului tău major și definitiv din viaţă, și apoi 
organizează-ţi toate activităţile tale în jurul său. 


BRIAN TRACY 


Una dintre cele mai importante personalități ale Americii din domeniul 


dezvoltării potenţialului uman și al eficienței personale 


Cred că fiecare dintre noi s-a născut cu un scop în viață. A identi- 
fica, a recunoaște și a onora acest scop este probabil cea mai impor- 
tantă acțiune pe care oamenii de succes o întreprind. Ei își iau răgazul 
de a înțelege ce anume trebuie să facă aici — și apoi urmează acest 
lucru cu pasiune și entuziasm. 


CE ANUME Al FOST PUS SĂ FACI PE ACEST PĂMÂNT? 


Am descoperit acum mult timp ce anume am fost pus să fac pe 
acest pământ. Mi-am stabilit adevăratul scop în viață, „modul meu de 
viață potrivit”. Am descoperit cum să insuflu pasiune și hotărâre în 
fiecare acțiune pe care o iniţiez. Și am aflat în ce mod scopul poate 
aduce un aspect de distracție și împlinire în practic tot ce fac. 

Acum aş vrea să te ajut dezvăluindu-ţi și ție același secret. 

Vezi tu, fără un scop în viață, este simplu să rămâi pe margine pe 
durata periplului vieţii tale. Este simplu să pribegești și să te lași dus 
de valurile vieții, fără să realizezi mare lucru. 

Dar având un scop, totul în viață pare să capete un sens. Să ai „un 
scop” înseamnă să faci ce îți place, să faci lucrul la care ești bun și să 
realizezi ce este important pentru tine. Când ai cu adevărat și cu pasi- 
une un scop, oamenii, resursele și oportunităţile de care ai nevoie 
gravitează în mod natural spre tine. Și lumea are de câștigat pentru 
că, atunci când acţionezi în armonie cu adevăratul scop al vieții tale, 
ceea ce la o primă impresie ar putea să pară egoist, toate acțiunile tale 
servesc altora în mod automat. 

CÂTEVA ENUNŢURI PERSONALE 
DESPRE SCOPUL VIEŢII 


Scopul vieţii mele este de a inspira și a da putere oamenilor să își 
trăiască viziunea cea mai înaltă într-un context al iubirii şi bucuriei. 
Inspir oamenii să trăiască viziunea lor cea mai înaltă, adunând și răs- 
pândind povești inspiraționale prin seria Chicken Soup for the Soul 
(Supă de pui pentru suflet) și prin ideile esenţiale din discursurile 
mele inspiraționale. Dau putere oamenilor să-și trăiască visurile scri- 
ind cărți practice de self-help cum ar fi aceasta, Tapping Into Ultimate 
Success (Tapotarea pentru succesul ultim) şi The Power of Focus 
(Puterea concentrării); concep cursuri pentru elevii din liceu și stu- 
dențţii de la colegiu și conduc seminare și workshopuri pentru adulți 
și corporaţii, care îi învață despre uneltele puternice de creare a 
idealului în viață, la serviciu sau acasă. 


lată enunțţurile despre scopul vieţii, ale câtorva dintre prietenii 
mei. Este important de observat că toți au devenit milionari prin forțe 
proprii, împlinindu-și scopul vieţii lor. 


- Să inspir și să dau putere oamenilor să-și împlinească destinul! 
- Să înalt conștiința umanităţii prin afaceri? 

- Să ÎI slujesc cu umilință pe Domnul, fiind un exemplu de iubire, 
veselie, putere și pasiune al bucuriei absolute, care stă la înde- 


mâna tuturor în momentul în care ne bucurăm de darurile lui 
Dumnezeu și iubim și slujim în mod sincer toate creațiile sales 


- Să las lumea mai bună decât atunci când am găsit-o, pentru cai 
şi pentru oameni, de asemenea+ 


Odată ce afli care este scopul vieţii tale, îți poţi organiza toate 
activitățile în jurul acestuia. Tot ce faci ar trebui să fie o expresie a 
scopului tău. Dacă o activitate nu se aliniază cu acest scop, nu ar tre- 
bui să o faci. Punct. 


1 Robert Allen, coautor al The One Minute Millionaire (Milionar la minut) - nota 
autorului. 

2 D.C. Cordova, cofondator al Şcolii de Excelenţă în Afaceri - nota autorului. 

3 Anthony Robbins, autor al Personal Power (Putere personală) și Get the Edge 
(Obține avantajul), antreprenor şi filantrop - nota autorului. 

+ Monty Roberts, autor al The Man who Listens to Horses (Omul care ascultă caii) 
- nota autorului. 


68 | JACK CANFIELD 


CARE ESTE „DE CE'-UL DIN SPATELE A TOT CEEA CE FACI? 


Fără scopul pe post de compas care să te ghideze, obiectivele și 
planurile tale de acțiune nu te vor împlini în cele din urmă. Nu vrei să 
ajungi în vârful scării doar ca să afli că o sprijineai de fapt de peretele 
care nu trebuie. 


Când Julie Marie Carrier era doar un copil, era o mare admiratoare 
a animalelor. În consecinţă, tot ce a auzit când a crescut a fost „Julie, 
ar trebui să te faci veterinar. Vei fi un veterinar grozav. Asta ar trebui 
să faci.” Așa că atunci când a intrat la Universitatea de Stat din Ohio, a 
mers la cursuri de biologie, anatomie și chimie, și a început să studi- 
eze ca să devină veterinar. O bursă Rotary Ambassadorial i-a permis 
să-și petreacă ultimul an studiind în Manchester, Anglia. Departe de 
familie și de presiunile facultăţii de acasă, s-a trezit într-o zi mohorâtă 
stând la birou, înconjurată de cărți de biologie și privind lung pe fereas- 
tră, când deodată a avut o revelaţie: Ştii ce? Sunt complet nefericită. De 
ce sunt atât de nefericită? Ce fac? Nu vreau să devin veterinar! 


Julie s-a întrebat apoi: Care este slujba pe care aș iubi-o atât de mult 
că aș face-o pe gratis, dar pentru care de fapt să fiu plătită? Nu e să fiu 
veterinar. Nu asta e slujba potrivită. Apoi s-a gândit la toate lucrurile pe 
care le-a făcut în viață și la ce anume a făcut-o cea mai fericită. Deodată 
a avut o revelaţie - erau toate acele conferințe de leadership pentru ti- 
neri la care se oferise voluntară și cursurile de leadership și comunicare 
pe care le alesese ca materii facultative la Universitatea din Ohio. 

Cât de ignorantă am putut să fiu? s-a gândit ea. lată-mă în al pa- 
trulea an de școală și abia acum realizez că mă aflu pe calea greșită și 
că nu fac lucrul potrivit. Dar acesta a fost chiar aici, în fața mea, tot 
timpul. Doar că nu mi-am luat timp să recunosc asta până acum. 


Încurajată de noua ei descoperire, Julie și-a petrecut restul anu- 
lui în Anglia, mergând la cursuri de comunicare și producţii media. 
Când s-a întors în Ohio, a reușit într-un final să convingă administrația 
să îi permită să creeze propriul ei program în „studii de leadership” și, 
deși i-a luat cu doi ani mai mult ca să termine facultatea, a ajuns consul- 
tant senior de management în trainingul pe leadership și dezvoltare 
pentru Pentagon. A câștigat și concursul Miss Virginia SUA, ceea ce i-a 
permis să-și petreacă mare parte din an adresându-se copiilor din 
întregul stat, inițiind, în același timp, o carieră naţională în oratorie 
pentru a da putere celor tineri cu mesaje de leadership și caracter. 
Apropo, Julie a fost în stare să facă toate acestea doar la 26 de ani - o 
dovadă a puterii pe care claritatea scopului îl poate crea în viața ta. 

Astăzi, Julie a ajuns la peste un milion de tineri, ca fiind unul din- 
tre oratorii de vârf la nivel național din domeniul leadershipului pen- 
tru tineri, participând la conferinţe pentru studenți, în licee, colegii și 
la programe pentru tineri din toată lumea. Poate că deja ai văzut-o pe 
NBC la Today Show sau la Fox News, în New York Times, ori ca un coach 
al succesului pentru adolescenţi și tinere, apărând la o emisiune despre 
stabilirea obiectivelor de pe MTV (Julie a primit chiar și o nominaliza- 
re la Emmy’). 


Vestea bună este că nu trebuie să te duci până în Anglia să desco- 
peri pentru ce ești aici, pe pământ. Poţi însă efectua două exerciţii 
simple care te vor ajuta să îţi clarifici scopul. 


SISTEMUL CĂLĂUZIRII TALE INTERIOARE 
ESTE BUCURIA TA 


Este datoria sufletului să fie loial propriilor sale dorințe. 
Trebuie să se abandoneze pe sine pasiunii sale supreme. 


DAME REBECCA WEST 


Autoare de bestselleruri 


Te-ai născut cu un sistem al călăuzirii interioare care îți spune 
când ești sau nu în acord cu scopul tău, prin cantitatea de bucurie pe 
care o trăieşti. Lucrurile care îţi aduc cea mai mare bucurie sunt în 
armonie cu scopul tău. Pentru a începe să fii dirijat spre scopul tău, 
iată o listă cu câteva exerciţii. Primul este să faci o listă cu toate mo- 
mentele în care te-ai simţit cel mai bucuros și cel mai viu. Care sunt 
elementele comune ale acestor experiențe? Poţi să-ți dai seama cum 
ai putea să îţi câștigi existenţa făcând aceste lucruri? 


Pat Williams este vicepreședinte senior al echipei de baschet 
Orlando Magic din NBA. A scris de asemenea peste 70 de cărți și este 
orator profesionist. Când l-am întrebat care crede el că este cel mai 
mare secret al succesului, mi-a răspuns: „Dă-ți seama ce-ţi place să 
faci cât mai devreme și apoi organizează-ţi viața pornind de la faptul 
de a-ți da seama cum să faci ca să trăieşti din asta.” Pentru tânărul Pat, 
a fost sportul - mai precis, baseballul. Când tatăl l-a dus la primul său 
meci de baseball în Philadelphia, s-a îndrăgostit de joc. Cu ajutorul 
secțiunii de sport din New York Times a învățat să citească. A știut că 


5 Află mai multe despre Julie pe www.TheSuccessPrinciples.com/resources - nota 


autorului. 

atunci când va fi mare, va dori să aibă o carieră în sport. Și-a dedicat 
aproape fiecare moment acestuia. Colecţiona cartonașe cu jucători de 
baseball, făcea sport și scria în secțiunea de sport pentru ziarul școlii. 


Pat a ajuns să aibă o carieră în biroul echipei de baseball 
Philadelphia Phillies, apoi la echipa de baschet Philadelphia 76ers. 
Când NBA a avut în vedere să ofere o franciză a echipei în extindere 
pentru Orlando, Pat a fost acolo să conducă bătălia. Acum trecut de 
șaptezeci de ani, Pat s-a bucurat de cei peste cincizeci de ani în care a 
făcut ceea ce iubea să facă și s-a bucurat de fiecare minut. Odată ce 
clarifici ce anume îți aduce cea mai mare bucurie, vei avea parte de o 
înțelegere mai mare legată de scopul tău. 


Al doilea exercițiu este o modalitate simplă, dar puternică, de a crea o 
afirmaţie convingătoare despre scopul vieţii tale, care să îţi poată călăuzi 
comportamentul. Acum fă-ți timp să completezi următorul exercițiu. 


EXERCIȚIU PENTRU SCOPUL VIEȚII‘ 


1. Enumeră două dintre calitățile tale personale unice, cum ar fi 
entuziasmul și creativitatea. 


2. Enumeră una sau două modalități prin care îți place să-ţi ex- 
primi acele calități când interacţionezi cu ceilalţi, cum ar fi a 
sprijini Și a inspira. 


3. Prespune că lumea este perfectă acum. Cum arată această 
lume? Cum interacționează oamenii unii cu alții? Cum se simte 
asta? Scrie răspunsul tău ca pe o afirmaţie, la timpul prezent, 
descriind condiţia cea mai bună, lumea perfectă așa cum o vezi 
și o simţi. Ține minte, o lume perfectă este un loc distractiv. 


EXEMPLU: Toţi îşi exprimă în mod liber propriile talente unice. 
Toată lumea lucrează în armonie. Toată lumea exprimă dragoste. 


ê Există multe modalităţi de abordare a definirii scopului tău. Am învăţat această 
versiune a exerciţiului pentru scopul vieţii de la Arnold M. Patent, coach spiritual 
şi autor al You Can Have It All (Poţi să ai totul). Cea mai recentă carte a sa este The 
Journey (Călătoria). Poţi citi mai multe despre cum să îl contactezi pe Walter la 
www.TheSuccessPrinciples.com/resources - nota autorului. 

4. Combină cele trei subdiviziuni anterioare ale acestui paragraf 
într-o singură afirmaţie. 


EXEMPLU: Scopul meu este să-mi folosesc creativitatea și entu- 
ziasmul pentru a-i sprijini și inspira pe alții să-și exprime talentele 
într-o manieră armonioasă și plină de iubire. 


lată câteva exemple de enunţuri despre scopul vieţii pe care le-au 
scris oamenii la workshopurile mele recente: 


e Să-mi folosesc umorul, creativitatea și cunoașterea pentru a 
inspira, ridica starea de spirit și pentru a da putere oamenilor 
aflați în stadiul de recuperare, ca să nu mai bea. (Coach de 
recuperare și autor) 

e  Săinspir și să dau putere proprietarilor de mici afaceri pen- 
tru a sistematiza metode mai simple de generare a profitului. 
(Consultant pentru mici afaceri și autor) 

e Să inspir oamenii să aibă credinţă în ei înșiși și să creadă în 
geniul lor natural (angajat în sistemul educaţiei) 

e  Săcrescniște copii sănătoși și prosperi, care să facă diferența 
în lume (Casnică cu normă întreagă) 

e Să creez o lume în care oamenii trăiesc o viață sustenabilă 
din punct de vedere ecologic, împlinită spiritual și corectă pe 
plan social. (Ecologist și activist social) 

e Să-mi folosesc vastele cunoștințe de medicină integrativă 
pentru a educa, inspira și a da putere oamenilor să ducă vieți 
mai îndelungate și mai sănătoase. (Doctor specializat în me- 
dicină holistică) 

e  Sătrăiesc fiecare zi la maximum și să ofer cât mai mult posi- 
bil, în tot acest timp, apreciind pe cineva special în fiecare zi. 
(Contractant și constructor de case) 

e Să-mi trăiesc viața cu integritate și compasiune în timp ce îi slu- 
jesc pe ceilalți și să valorific întotdeauna neașteptatul. (Pompier) 

RĂMÂI LA SCOPUL TĂU 


Odată ce ţi-ai stabilit și ţi-ai așternut pe hârtie scopul vieții, citește-l 
în fiecare zi, de preferat dimineaţa. Dacă ești o fire artistică sau ai o 
natură puternic vizuală, vei vrea să desenezi sau să pictezi un simbol 
sau un tablou care să reprezinte scopul vieţii tale și apoi să-l agăți 
undeva (pe frigider, vizavi de biroul tău, lângă pat), de unde îl poţi 
vedea în fiecare zi. Asta te va ţine concentrat asupra scopului tău. 

Pe măsură ce înaintezi spre următoarele capitole pentru a-ţi de- 
fini viziunea și obiectivele, asigură-te că ești în armonie cu scopul tău 
și contribui la împlinirea acestuia. 


O altă abordare spre a-ţi clarifica scopul este să-ți faci un pic de 
timp pentru a reflecta în liniște - timp pentru o perioadă de meditație. 
(Vezi Principiul 47). După ce ai devenit mai relaxat și ai intrat într-o 
stare de profundă pace și iubire de sine, întreabă-te: Care este scopul 
pentru care trăiesc? sau Care este unicul meu rol în univers? Permite 
răspunsului să vină la tine pur și simplu. Lasă-l să fie pe cât de 
expansiv îți poți imagina. Cuvintele care vin nu trebuie să fie înflori- 
te sau poetice; important este cât de inspirat te fac cuvintele să te 
simți. 


„Toţi profesorii noştri ne-au spus că — 6 ASBERGEN 
cheia succesului este să faci ceva ce îţi place. 
Mie îmi place să stau acasă cu tine şi cu mama." 

Dacă într-adevăr vrei să aprofundezi acest exercițiu, poţi să faci 
încă două exerciţii, pe care le realizăm în Trainingul „Revoluţia către 
Succes”. Primul este Testul Pasiunii. Este o mostră de exercițiu pe care 
îl poţi efectua singur sau cu un partener. Procedeul poate fi găsit în 
cartea The Passion Test (Testul pasiunii) de Janet și Chris Attwood 
(Plume, 2008). 


Celălalt exercițiu, pe care mulţi oameni îl consideră cel mai puter- 
nic, este Vizualizarea ghidată spre scopul vieţii - parte din setul meu 
de CD-uri de meditații Awakening Power (Puterea trezirii”). 


7 Acest program de 6 CD-uri conține 11 vizualizări ghidate, narate de mine și 
Dr. Deborah Sandella. Poţi comanda acest program audio la www.JackCanfield. 
com - nota autorului. 


PRINCIPIUL 


DECIDE CE VREI 


Primul pas indispensabil spre a obţine lucrurile pe care le 
vrei de la viaţă este acesta: decide ce vrei. 


BEN STEIN 


Actor și autor 


Odată ce ai decis de ce ești aici, trebuie să decizi ce vrei să faci, să fii, 
să ai. Ce vrei să realizezi? Ce vrei să trăiești? Și ce bunuri vrei să do- 
bândeşti? În călătoria ta de unde ești acum spre ce vrei să fii, trebuie 
să decizi unde vrei să fii. Cu alte cuvinte, cum arată succesul pentru 
tine? 

Unul dintre principalele motive pentru care majoritatea oamenilor 
nu obțin ce vor este că nu au decis ce doresc. Nu și-au definit dorinţele 
cu claritate și în detalii. 


PROGRAMAREA TIMPURIE DIN COPILĂRIE STĂ DE MULTE 
ORI ÎN CALEA A CEEA CE VREI 


În fiecare dintre noi există acea sămânță minusculă a acelui „tu” 
care ai fost destinat să devii. Din păcate, poate că ai îngropat acea să- 
mânţă ca reacţie față de părinţii, profesorii, instructorii tăi și față de 
alte modele de adulți când ai crescut. 

Ai pornit în viaţă ca un bebeluș care știa exact ce voia. Ştiai când 
îți era foame. Scuipai mâncărurile care nu-ți plăceau și le devorai avid 
pe cele care îţi plăceau. Nu aveai nicio problemă în a-ți exprima nevo- 
ile și dorinţele. Pur și simplu țipai din răsputeri - fără inhibiţii sau 
rețineri - până când obţineai ce voiai. Erai hrănit, schimbat și ținut în 
brațe. Pe măsură ce ai crescut, ai început să mergi de-a bușilea, 
îndreptându-te spre orice lucru ce îți stârnea cel mai mare interes. 
Ți-era clar ce voiai și te îndreptai direct spre acel lucru fără teamă. 

Deci ce s-a întâmplat? Undeva, pe drum, cineva a spus... 


Nu te atinge de aia! 

Stai departe de locul acela! 

la-ţi mâinile de pe aia! 

Mănâncă tot din farfurie, fie că-ți place sau nu! 
Nu te simți cu adevărat astfel! 

Nu vrei cu adevărat asta! 

Ar trebui să-ți fie rușine! 

Nu mai plânge! 

Nu te mai purta ca un bebeluș! 


Pe măsură ce-ai crescut, ai auzit... 


Nu poți avea tot ce-ţi dorești doar pentru că-ţi dorești. 
Banii nu cresc în copaci. 

Nu te poți gândi la altcineva în afară de tine?! 

Nu mai fi atât de egoist! 


Nu mai face ce faci acum și vino să faci ce vreau eu să faci! 


NU TRĂI VISURILE ALTCUIVA 


După mulți ani de asemenea sancțiuni, mulți dintre noi pierd, în 
cele din urmă, legătura cu nevoile trupurilor și cu dorințele inimilor 
lor - și, cumva, rămân blocaţi încercând să își dea seama ce doresc alți 
oameni ca ei să facă. Am învățat cum să acționăm și cum să intrăm în 
grațiile lor. Drept rezultat, acum facem multe lucruri pe care nu vrem 
să le facem, dar care fac pe plac multor altor oameni: 


e Mergem la Facultatea de Medicină pentru că așa a vrut tata 
pentru noi. 


e  Necăsătorim ca să-i facem mamei pe plac. 


e  Neluămo „slujbă adevărată”, în loc să ne urmăm visul de a 
avea o carieră în artă. 


e Mergem direct la facultate în loc să amânăm cu un an și să mer- 
gem cu rucsacul prin Europa. 

Cu scopul de a fi rezonabili, ajungem în cele din urmă să ne amor- 
tim propriile dorinţe. Nu e de mirare că atunci când întrebăm adoles- 
cenții ce vor să facă sau să fie, răspund cu sinceritate: „Nu știu”. Sunt 
prea multe straturi de „ar trebui”, „se cuvine să” și „ai face bine să” 
îngrămădite peste și sufocând ceea ce-și doresc cu adevărat. 


Deci cum te revendici pe tine însuţi și dorințele tale adevărate? 
Cum te întorci spre ceea ce vrei cu adevărat, fără frică, rușine sau 
inhibiție? Cum te reconectezi la adevărata ta pasiune? Începi de la cel 
mai mic nivel, onorându-ţi preferinţele în orice situaţie - indiferent 
că sunt mari sau mici. Nu le considera ca fiind mărunte. Pot fi neim- 
portante pentru altcineva, dar nu și pentru tine. 


NU TE MAI MULŢUMI CU MAI PUȚIN 
DECÂT ÎȚI DOREŞTI 


Dacă ai de gând să reintri în posesia propriei tale puteri și să obţii 
ce vrei cu adevărat de la viață, va trebui să renunți la a mai spune: „Nu 
știu; nu-mi pasă; nu contează pentru mine” - sau expresia preferată 
actuală a adolescenților „Mă roog”. Când te confrunțţi cu o alegere, 
oricât de mică sau de insignifiantă, acționează ca și cum ai avea o 
preferinţă. Întreabă-te: Dacă aș ști, ce aș alege? Dacă mi-ar păsa, pe 
care aș prefera-o? Dacă ar conta, ce aș prefera să fac? 

Să nu îţi fie clar ceea ce dorești și să faci ca nevoile și dorinţele 
altor oameni să fie mai importante decât ale tale este doar un obicei. 
Poţi renunța la el punând în practică obiceiul opus. 


CAIETUL GALBEN 


Acum mulţi ani, am participat la un workshop împreună cu ex- 
perta în stimă de sine și motivare Chérie Carter-Scott, autoare a cărții 
If Life is a Game, These are The Rules (Dacă viaţa este un joc, acestea 
sunt regulile). Când grupul nostru de 24 de participanţi a intrat în sala 
de training, am fost conduși să luăm loc pe scaunele puse cu fața spre 
încăpere. Pe fiecare scaun era câte un caiet cu spirală. Unele erau al- 
bastre, unele galbene, unele roșii. Cel de pe scaunul meu era galben. 
Îmi amintesc că mă gândeam Urăsc galbenul. Aș fi vrut unul albastru. 


Apoi Chérie a spus ceva care mi-a schimbat viața pentru totdeau- 
na: „Dacă nu vă place culoarea caietului pe care-l aveţi, schimbaţi-l cu 


PRINCIPIILE SUCCESULUI | 77 


altcineva și luaţi-l pe cel pe care-l doriți. Meritaţi să aveţi în viață totul 
exact așa cum vă doriți.” 


Uau, ce concept radical! Timp de 20 și ceva de ani, eu nu acționasem 
pornind de la premisa asta. Mă împăcasem cu ideea, gândindu-mă că 
nu pot avea tot ce îmi doresc. 


Așa că m-am întors spre persoana din dreapta mea și i-am spus: 
„Te superi dacă schimbăm caietul tău albastru cu caietul meu galben?” 


Ea mi-a răspuns: „Deloc. Îmi place galbenul. Îmi place luminozi- 
tatea culorii.” 


Acum aveam caietul meu albastru. Nu e un mare succes în sche- 
ma mai amplă a lucrurilor, dar a fost începutul revendicării dreptului 
meu din naștere de a-mi recunoaște preferințele și de a obține exact 
ce doresc. Până atunci, mi-aş fi desconsiderat preferința ca fiind ceva 
neînsemnat și pentru care nu merita să acționez. Aș fi continuat să-mi 
amorțesc conştientizarea a ceea ce voiam. Acea zi a fost un moment 
de cotitură pentru mine - când am început să-mi permit să cunosc și 
să acționez asupra dorințelor și vrerilor mele într-un mod mult mai 
puternic. 


FĂ-ŢI O LISTĂ CU „EU VREAU” 


Una dintre cele mai simple modalități de a începe clarificarea a 
ceea ce-ţi dorești cu adevărat este să faci o listă cu 30 de lucruri pe 
care vrei să le faci, 30 de lucruri pe care vrei să le ai și 30 de lucruri pe 
care vrei să le întruchipezi înainte să mori. Este o modalitate minuna- 
tă de a pune lucrurile în mișcare. 


O altă tehnică puternică de a-ți scoate dorinţele la iveală este să-ți 
rogi un prieten să te ajute să faci o listă cu „Eu vreau”. Roagă-ţi priete- 
nul să te întrebe constant „Ce vrei? Ce vrei?” timp de 10 până la 15 
minute și notează-ți răspunsurile. Vei vedea că primele dorințe nu 
sunt chiar atât de profunde. De fapt, majoritatea oamenilor de obi- 
cei se aud spunând „Vreau un Mercedes. Vreau o casă mare la ocean.” 
Și tot așa. Totuși, după 15 minute de exercițiu, adevăratul tu începe 
să vorbească: „Vreau ca oamenii să mă iubească. Vreau să mă ex- 
prim pe mine însumi. Vreau să fac o schimbare. Vreau să mă simt 
puternic..., dorinţe care sunt expresiile cele mai adevărate ale valo- 
rilor tale esenţiale. 

FĂ O LISTĂ CU 
„20 DE LUCRURI PE CARE ÎMI PLACE SĂ LE FAC” 


Ce îi împiedică adesea pe oameni să-și exprime adevăratele dorin- 
te este că nu cred că pot să își câștige existenţa făcând ceea ce le place. 


„Ce îmi place să fac este să ies în oraș ca să vorbesc cu oamenii”, 
ai putea spune. 

Păi, Oprah Winfrey își câștigă existența ieșind în oraș și vorbind 
cu oamenii. Și prietena mea, Diane Brause, care este un ghid turistic 
internaţional, își câștigă existenţa ieșind în oraș și vorbind cu oame- 
nii în cele mai incitante și exotice locuri din lume. 

Lui Tiger Woods îi place să joace golf. Lui Ellen DeGeneres îi place 
să-i facă pe oameni să râdă. Surorii mele, Kimberly Kirberger, îi place 
să creeze și să confecţioneze bijuterii. Lui Donald Trump îi place să 
încheie afaceri şi să construiască clădiri. Mie îmi place să citesc și să 
împărtăşesc ce am învățat cu alții prin cărți, discursuri şi workshopuri. 
Este posibil să îţi câștigi existența făcând ceea ce îţi place. 

Fă o listă cu 20 de lucruri pe care îţi place să le faci și apoi gândește-te 
la modalități prin care ai putea să-ţi câştigi existenţa făcând unele 
dintre acele lucruri. Dacă îți place sportul, ai putea face un sport, ai 
putea fi jurnalist sportiv sau fotograf, sau ai putea lucra în manage- 
mentul sportului ca agent, ori în biroul unei echipe profesioniste. Ai 
putea fi antrenor, manager sau observator. Ai putea fi crainic, opera- 
tor sau publicistul echipei. Sunt mii de moduri de a face bani într-un 
domeniu care îţi place. 


Pentru moment, decide doar ceea ce ţi-ar plăcea să faci, iar în urmă- 
toarele capitole, îți voi arăta cum să ai succes și să scoţi bani din asta. 


CLARIFICĂ-ȚI VIZIUNEA ASUPRA VIEȚII TALE IDEALE 


Tema acestei cărți este despre cum să ajungi de unde ești acum 
acolo unde vrei să fii. Pentru a realiza asta, trebuie să știi două lucruri 
- unde ești acum și unde vrei să ajungi. Viziunea ta este o descriere 
detaliată a locului unde vrei să ajungi. Îți descrie în detaliu cum arată 
și cum se simte destinaţia ta. Pentru a-ți crea o viață echilibrată și 
plină de succes, viziunea ta trebuie să includă următoarele șapte do- 
menii: munca și cariera, finanțele, recreerea și timpul liber, sănătatea 
și condiţia fizică, relaţiile, obiectivele personale și contribuţia ta în 
comunitatea mai largă. 

În această etapă a călătoriei, nu este necesar să știi exact cum vei 
ajunge acolo. Tot ce e important este ca tu să îți dai seama unde se 
află acel „acolo”. Dacă îţi vei clarifica ce trebuie să faci, ţi se va arăta și 
modul în care să faci acel lucru. 


PROPRIUL TĂU SISTEM INTERIOR 
DE POZIȚIONARE GLOBALĂ 


Procesul de a ajunge de unde ești acolo unde vrei să fii este ca și 
cum ai utiliza tehnologia sistemului de navigaţie GPS (Sistemul de 
Poziţionare Globală) pentru mașină sau telefonul inteligent. Pentru 
ca sistemul să funcționeze, trebuie pur și simplu să afle unde ești 
acum și unde vrei să ajungi. Sistemul de navigaţie își dă seama unde 
ești prin utilizarea unui computer de bord care receptează semnale 
de la mai mulți sateliți și îți calculează poziția exactă. Când îţi tastezi 
destinația, sistemul de navigaţie îți pune la punct traseul perfect. Tot 
ce trebuie să faci este să urmezi instrucțiunile. 


Succesul în viață funcționează la fel. Tot ce trebuie să faci este să 
decizi unde dorești să mergi clarificându-ţi viziunea, apoi să îţi fixezi 
destinația prin stabilirea obiectivelor, afirmațiilor, vizualizării și să 
pornești în direcţia cea bună. Sistemul tău interior de GPS îţi va dez- 
vălui treptat ruta pe măsură ce înaintezi. Cu alte cuvinte, odată ce ţi-ai 
clarificat viziunea și ai rămas concentrat pe aceasta, pașii exacţi vor 
apărea constant pe parcursul drumului. Odată ce ţi-e clar ce dorești și 
îți păstrezi constant mintea concentrată asupra acestui lucru, moda- 
litatea prin care se va realiza ţi se va arăta - uneori exact când ai ne- 
voie de ea și nicio secundă mai devreme. 


02001 Randay Giasbergen. www.glasbergen.com 


„Sunt bogat dincolo de cele mai îndrăzneţe visuri ale mele! 


Din nefericire, visurile mele nu au fost niciodată foarte îndrăzneţe.” 

ÎNVINGĂTORII DE CLASĂ AU VIZIUNI MAI 
CUPRINZĂTOARE 


Pericolul mai mare pentru majoritatea dintre noi nu este 
că ținta noastră e prea sus și că o vom rata, ci că ar putea 
fi prea jos și că o vom atinge. 


MICHELANGELO 


Sculptor și pictor din perioada Renașterii, care și-a petrecut patru ani întins 


pe spate pictând tavanul din Capela Sixtină 


Vreau să te încurajez să nu-ți limitezi viziunea în niciun fel. Las-o 
să fie cât de mare este. l-am luat interviu lui Dave Liniger, președinte 
al consiliului RE/MAX, cea mai mare companie imobiliară în sistem 
de franciză din țară, și el mi-a zis: „Visează întotdeauna visuri mari. 
Visurile mari atrag oameni mari.” Generalul Wesley Clark, fostul co- 
mandant suprem al Forţelor Aliate NATO în Europa, mi-a spus oda- 
tă: „Nu îţi ia mai multă energie să-ți creezi un vis mare decât îţi ia 
să-ți creezi un vis mărunt. Experienţa mea este că una dintre puti- 
nele diferențe dintre superînvingători și restul lumii este că super- 
învingătorii au pur și simplu visuri mai mari. John F. Kennedy a 
visat să trimită un om pe Lună. Martin Luther King Jr. a visat la o 
țară lipsită de prejudecăţi și nedreptate. Bill Gates visează la o lume 
în care în fiecare casă există un computer conectat la internet. 
Buckminster Fuller a visat la o lume unde fiecare are acces la 
electricitate. 


Acești mari învingători văd lumea dintr-o cu totul altă perspecti- 
vă - ca pe un loc în care lucruri minunate se pot întâmpla, unde 
miliarde de vieți pot fi îmbunătăţite, unde noua tehnologie poate să 
schimbe felul în care trăim și unde resursele lumii să fie canalizate 
pentru cel mai mare câștig mutual posibil. Ei cred că orice e posibil și 
cred că fac parte integrantă din crearea acestuia. 


Când Mark Victor Hansen și cu mine am publicat prima dată 
Chicken Soup for the Soul (Supă de pui pentru suflet), ceea ce noi nu- 
meam „viziunea anului 2020” a fost și ea ceva măreț - să vindem 1 
miliard de exemplare din Chicken Soup și să strângem 500 milioane 
de dolari pentru caritate (prin donarea unei părți din toate profituri- 
le noastre) până în anul 2020. Aveam și avem foarte clar în minte ce 
dorim să realizăm. Până în 2015, am vândut deja peste 500 de milioa- 
ne de exemplare, traduse în 47 de limbi. 

Dacă îţi limitezi alegerile doar la ceea ce pare a fi posibil sau 
rezonabil, te deconectezi de la ceea ce vrei cu adevărat, și tot ce 
mai rămâne este un compromis, 


ROBERT FRITZ 


Autor al The Path of Least Resistance (Calea celei mai mici rezistențe) 


NU LĂSA PE NIMENI SĂ TE CONVINGĂ 
SĂ RENUNȚI LA VIZIUNEA TA 


Există oameni care vor încerca să te convingă să renunți la viziu- 
nea ta. Îţi vor spune că ești nebun şi că nu se poate. Prietenul meu 
Monty Roberts, autorul cărții The Man who Listens to the Horses 
(Bărbatul care ascultă caii), care a stat 58 de săptămâni pe lista cu 
bestselleruri a New York Times, îi numește pe acești oameni hoţii de 
visuri. Nu îi asculta. 


Când Monty era la liceu, profesorul a dat o temă elevilor, să scrie 
despre ce vor să fie când vor fi mari. Monty a scris că el vrea să dețină 
o fermă de 80 de hectare și să crească, pentru curse, cai din rasa 
pur-sânge englez. Profesorul său i-a dat 5 și i-a spus că nota reflectă 
faptul că visul lui era nerealist. Niciun băiat care trăiește într-o rulotă 
instalată pe o camionetă n-ar putea fi capabil să strângă suficienți 
bani să cumpere o fermă, să cumpere cai de prăsilă și să plătească 
salariile pentru angajaţii la fermă. Când i-a oferit șansa lui Monty 
să-și rescrie lucrarea pentru o notă mai mare, Monty i-a spus: 
„Păstrează tu cinciul. Eu îmi păstrez visul.” 


Astăzi, în fermele Flag Is Up de 62 de hectare ale lui Monty, din 
Solvang, California, cresc cai de curse din rasa pur-sânge englez de 
curse și se pregătesc sute de antrenori de cai pentru a practica o me- 
todă mai umană de a se „împrieteni cu” și pentru a antrena caii.! 
Munca lui a dat opt campioni naţionali în arenele lumii și mai bine 
de 300 de cai premiaţi la concursurile internaţionale pentru cai 
pur-sânge. 


1 Pentru a afla mai multe despre Monty şi opera sa, vizitează www.TheSuc- 
cessPrinciples.com/resources sau citește una dintre cărțile sale: The Man Who 
Listens to Horses (Bărbatul care ascultă caii), Shy Boy (Băiatul timid), Horse Sense 
for People (Simţul cailor pentru oameni), From my Hands to Yours (Din mâinile 
mele în ale tale) - nota autorului. 

EXERCIȚIU DE VIZIUNE 


Creează-ţi viitorul din viitorul tău, nu din trecutul tău. 


WERNER ERHARD 
Fondator al instruirii EST (Erhard Seminars Training 
„Antrenarea prin seminarele Erhard”) şi al Forumului Landmark 


Următorul exercițiu este conceput să te ajute să îţi clarifici viziu- 
nea. Începe prin a pune o muzică relaxantă și prin a sta în linişte şi 
confortabil într-un mediu în care nu vei fi deranjat. Apoi închide ochii 
și roagă-ți mintea subconștientă să-ți dea imagini ale felului cum ar 
arăta viața ta ideală dacă ai putea să o ai exact așa cum ţi-o dorești, în 
fiecare dintre următoarele categorii: 


1. În primul rând, concentrează-te asupra zonei financiare a 
vieţii tale. Care este venitul tău anual și fluxul de numerar 
lunar? Câţi bani ai în economii și investiții? Care este valoa- 
rea ta netă totală? 

Apoi... cum arată casa ta? Unde este situată? Are o priveliște? 
Ce fel de curte și peisaj are? Are o piscină sau grajduri pentru 
cai? Ce culori au pereţii? Cum arată mobila? Există tablouri 
pe pereţii din camere? Cum arată? Plimbă-te prin casa ta per- 
fectă, adăugând toate detaliile. 

În acest punct, nu te îngrijora de felul cum vei obține acea casă. 
Nu te autosabota spunându-ți „Nu pot să trăiesc în Malibu 
pentru că nu câștig suficienți bani”. Odată ce-i oferi ochiului 
minții imaginea asta, mintea ta va rezolva provocarea lega- 
tă de „banii insuficienţi.” 

Apoi vizualizează ce tip de mașină conduci și orice alte bu- 
nuri importante pe care finanţele tale ţi le-au procurat. 


2. Apoi vizualizează slujba sau cariera ta ideală. Unde lucrezi? 
Ce faci? Cu cine lucrezi? Ce tip de clienţi sau cumpărători ai? 
Care e salariul tău? Este propria ta afacere? 


3. După aceea, concentrează-te asupra timpului tău liber, asu- 
pra timpului tău de recreere. Ce faci cu familia și prietenii în 
timpul liber pe care l-ai creat pentru tine? Cu ce hobby-uri te 
ocupi? Ce fel de vacanțe ai? Ce faci ca să te distrezi? 


4. Apoi, care este viziunea ta ideală asupra corpului și sănătății 
tale fizice? Nu ai nicio boală? Nu te doare nimic? Cât trăiești? 
Eşti deschis, relaxat, într-o stare de extaz și fericire pe tot 
parcursul zilei? Eşti plin de vitalitate? Eşti flexibil și puternic 

în același timp? Faci mișcare, mănânci mâncare bună și bei 
multă apă? Ce greutate ai? 

5. Apoi treci la viziunea ta ideală asupra relaţiilor cu familia și 
prietenii tăi. Cum este relația cu partenerul tău de viaţă și cu 
familia ta? Cine sunt prietenii tăi? Cum ţi se par acele priete- 
nii? Sunt pline de iubire, te sprijină, îţi dau putere? Ce fel de 
lucruri faceți împreună? 

6. Dar sfera personală a vieţii tale? Te vezi întorcându-te la școa- 
lă, instruindu-te, participând la workshopuri de dezvoltare, 
mergând la terapie pentru o suferință din trecut sau scriindu-ți 
autobiografia? Vrei să participi la un maraton sau să urmezi 
un curs de artă? Vrei să călătorești în alte țări? 


7. În cele din urmă, concentrează-te asupra comunității în care 
ai ales să trăieşti. Cum arată atunci când funcționează per- 
fect? Ce tipuri de activități ale comunității au loc acolo? Ce 
gen de acțiuni caritabile, filantropice sau de voluntariat? Ce 
faci ca să-i ajuţi pe alţii și să faci o diferență? Cât de des parti- 
cipi la aceste activități? Pe cine ajuţi? 


Poţi să-ţi scrii răspunsurile pe parcurs sau poţi să faci întreg exer- 
cițiul înainte și apoi să deschizi ochii și să scrii. În orice caz, asigură-te 
că vei cuprinde totul în scris de îndată ce vei termina exercițiul. 

În fiecare zi, treci în revistă viziunea pe care ai scris-o. Astfel, 
mintea ta conștientă și cea subconștientă vor rămâne concentrate pe 
viziunea ta și, pe măsură ce vei aplica celelalte principii din această 
carte, vei începe să manifești toate diferitele aspecte ale viziunii tale. 


ÎMPĂRTĂȘEŞTE-ŢI VIZIUNEA PENTRU 
MAXIMUM DE IMPACT 


După ce ţi-ai terminat de scris viziunea, împărtășește-o cu un 
prieten bun în care ai încredere că va fi pozitiv și te va susţine. S-ar 
putea să îţi fie teamă că prietenul tău va crede că viziunea ta este prea 
neobișnuită, imposibil de atins, prea idealistă, nerealistă sau materia- 
listă. Aproape toți oamenii au aceste concepții când se gândesc să-și 
împărtășească propria viziune. Dar adevărul este că majoritatea oa- 
menilor, în adâncul inimilor lor, doresc exact aceleași lucruri pe care 
le dorești și tu. Fiecare vrea abundență financiară, o casă confortabi- 

lă, un serviciu care să conteze și de care să se bucure, o stare de sănă- 
tate bună, timp pentru a face ce le place, relaţii înfloritoare cu familia 
și prietenii, și o oportunitate de a face diferenţa în lume. Dar prea 
puţini recunosc asta. 

Vei descoperi că atunci când îţi vei împărtăși viziunea, unii oa- 
meni vor dori să te ajute să o duci la îndeplinire. Alţii îți vor face cu- 
noștinţă cu prieteni și resurse care să te ajute. Vei descoperi și că de 
fiecare dată când îţi împărtășești viziunea, ea devine tot mai clară și 
pare tot mai reală și mai realizabilă. Și cel mai important, de fiecare 
dată când îți împărtășești viziunea, întărești propria ta credință 
subconștientă că o vei atinge. 


DE LA A TRĂI ÎN ADĂPOSTUL MISIONAR 
LA A TRĂI MISIUNEA 


În iulie 2010, Logan Doughty stătea în fața unui adăpost pentru 
oamenii străzii, așteptând să fie preluat într-un program de reabilita- 
re pe termen lung, fără costuri suplimentare. De curând, atinsese pra- 
gul de jos din cauza alcoolului și a drogurilor. Părinţii și fraţii lui nu 
mai voiau să-l primească în casă, iar el nu putea să își controleze alco- 
olismul și nici temperamentul, suficient de mult timp, astfel încât cei- 
lalți nu puteau face nimic altceva decât să-i arate ușa. Era consumat 
emoțional, obosit fizic și stresat la modul foarte serios. 


Pe măsură ce lunile treceau la adăpostul Rescue Mission, mintea 
lui a început treptat să se mai limpezească. Și cu ajutorul unui pro- 
gram în 12 pași, pe lângă care s-au adăugat niște creștini cumsecade 
(dar stricți), a început să creadă că ar putea să-și revină din acest ca- 
pitol devastator al vieţii sale. 


În cele din urmă, membrii familiei lui au început să-l invite din 
când în când în vizită și chiar să le facă plăcere să-l aibă în preajmă. 
De Crăciun, în acel an, sora lui, Alice, i-a dat un exemplar din Principiile 
succesului. El s-a gândit că darul era puţin cam demodat, dar i-a mul- 
tumit totuși și l-a adăugat la teancul lui de cărți de citit. 


Logan scrie: 


O respect pe sora mea, așa că știam că această carte nu avea 
cum să fie o mizerie. Dar, sincer, cu greu m-am lăsat convins. 
M-am gândit Se vede că tipul e bogat. Cum ar putea să știe prin 
ce trec eu? 

Spre surprinderea mea, Jack părea un tip real. Nu s-a născut bogat 
și mi-a satisfăcut partea cinică explicându-mi cu detalii minuţi- 
oase procesul prin care oamenii normali și-ar putea schimba cu 
adevărat viața. 


Citeam cartea în fiecare zi și chiar făceam exerciţiile pe care mi 
le sugera Jack. Apoi, pe 26 martie 2011, la 9:11 seara, am avut un 
moment în care mi-am zis „AHA!” - un moment care va rămâne 
cu mine pentru totdeauna. În timp ce citeam capitolul „Decide ce 
doreşti”, mi-am dat seama că, în trecut, obișnuiam să mă gândesc 
cum să fac bani - dar rareori mă concentram pe ceea ce îmi plăcea 
cel mai mult şi ce doream să fac. 


Cu mare entuziasm, am început să-mi creez lista: 


e Să măantrenez 

e Kung Fu 

e Să merg cu bicicleta 

e Să predau autoapărare... 


Când am ajuns să scriu punctul 10) Să încurajez oamenii, lucru- 
rile mi-au devenit dintr-odată clare. Am ştiut instantaneu ce do- 
ream să fac - să creez și să predau un sistem de autoapărare care 
să încurajeze și să dea putere oamenilor! Mi-am dat seama până 
și de faptul că sunt singurul potrivit să îi ajut pe ceilalți într-un 
fel atât de specific. 

Timp de ani de zile, fusesem un practicant serios de arte marțiale, 
iar cu ceva vreme în urmă, începusem să dezvolt un program de 
autoapărare pentru femei. Dar odată cu decăderea mea în alco- 
olism, disciplina și onoarea, care sunt atât de vitale pentru prac- 
ticantul de arte marțiale, s-au evaporat odată cu stima de sine. 
Făcând exercițiul lui Jack, „20 de lucruri pe care îți place să le 
faci”, am descoperit că experiența mea cu artele marțiale - com- 
binată cu energia și concentrarea mea nou regăsită - îmi făcea 
posibilă predarea artelor marţiale din care să-mi câștig existența. 
De fapt, eram excepţional de calificat să stau în fața unui grup de 
femei și să le vorbesc cu autoritate și înțelegere. Am fost martor 
la ceea ce li s-a întâmplat femeilor pe străzi și în adăposturi - 
am văzut cum cei puternici îi vânează pe cei slabi. Fără această 
experiență, aș fi doar un profesor - cineva care a studiat artele 
marțiale, dar nu le-a aplicat niciodată în situațiile vieţii reale, în 
condiții de stres și traumă. 

Mi-am dat seama că unica mea experiență, aptitudinile și dorin- 
tele mele se armonizează toate cu o singură activitate din care aș 
putea chiar să-mi câștig existența. A fost de parcă m-ar fi lovit un 
fulger: 


La șase luni după ce și-a afirmat adevăratele dorințe, Logan a pă- 
răsit Rescue Mission cu o perspectivă complet diferită. Nu se mai sim- 
tea ca o victimă. În schimb, caută constant să vadă cât bine îi va face 
lumea. Îi tratează pe ceilalți cu compasiune, toleranță și răbdare. 
Înarmat doar cu o bicicletă, haine şi cunoașterea nou dobândită că ar 
putea să își schimbe mediul, Logan a pus bazele unei mici, dar de suc- 
ces, afaceri de curățare a curților oamenilor și, în câteva luni, a 
devenit instructorul senior de autoapărare al adăpostului, predând 
voluntarilor și personalului cum să se descurce cu comportamentul 
distructiv şi potenţial periculos din acea organizație. În același timp, își 
dezvoltă și predă cu normă întreagă programul său de autoapărare. 

Așa cum spune Logan, „Datorez atât de mult din succesul meu 


Principiilor succesului. Acum știu cine sunt și încotro mă îndrept. Şi 
asta nu mi-o poate lua nimeni niciodată.” 


2 Poţi citi mai multe despre călătoria înduioşătoare și emoţionantă a lui Logan 


Doughty pe www.TheSuccessPrinciples.com/stories - nota autorului. 


PRINCIPIUL 


CREDE CĂ ESTE POSIBIL 


Problema numărul unu care împiedică oamenii să câștige în 
Statele Unite ale Americii de astăzi este lipsa încrederii în sine. 


ARTHUR L. WILLIAMS 


Fondator al Companiei de asigurări A.L. Williams, care a fost vândută 


companiei Primerica cu 90 milioane de dolari 


Napoleon Hill, autorul cărţii Think and Grow Rich (Gândeşte și 
îmbogăţește-te), spunea: „Orice lucru pe care mintea îl poate conce- 
pe și crede, îl poate realiza”. De fapt, mintea este un instrument atât 
de puternic, încât îţi poate livra la propriu tot ce îţi dorești. Dar mai 
întâi trebuie să crezi că ceea ce vrei este posibil. lar credința este o 
alegere. Este pur și simplu un gând pe care alegi să-l gândești iarăși și 
iarăşi până când devine automat. 


OBȚII CEEA CE AŞTEPȚI 


Oamenii de știință obișnuiau să creadă că oamenii reacționează 
la valul de informaţii care le năvăleşte în creier din lumea exterioară. 
Dar astăzi, ei află, în schimb, că noi reacționăm la ceea ce creierul, pe 
baza experienţelor anterioare, așteaptă să se întâmple în viitor. 


Cercetătorii de la Colegiul de Medicină Baylor College, spre exem- 
plu, au studiat recent rezultatul operaţiei artroscopice la genunchi la 
pacienții cu genunchi dureroși, uzaţi, cărora li s-a făcut una dintre cele 
două tipuri de operaţii artroscopice - fie raclarea articulației genun- 
chiului, fie curăţarea lui. Rezultatele lor au fost apoi apoi comparate cu 
cele ale pacienţilor care, fără să știe, au trecut printr-o operație „falsă”, 
în care doctorii au făcut doar incizii minuscule în genunchi, ca și cum ar 
urma să insereze instrumentele chirurgicale, dar nu au făcut nimic. 


* Carte apărută în limba română cu titlul De la idee la bani, Editura Curtea Veche, 
București, 2011 (n. red.). 

Doi ani mai târziu, pacienţii care au trecut prin operaţia falsă au 
raportat aceeași ameliorare cu privire la alinarea durerii și la funcțio- 
narea genunchiului ca și acei pacienţi care au fost operați cu adevă- 
rat. Creierul s-a așteptat ca operaţia imaginară să amelioreze funcția 
genunchiului, și așa s-a întâmplat. Acest lucru este cunoscut ca efec- 
tul placebo. 


De ce funcționează creierul astfel? Neuropsihologii care studiază 
teoria expectanţei spun că este din cauză că ne petrecem întreaga via- 
tă devenind condiționați. De-a lungul unei vieți pline de evenimente, 
creierul nostru învață de fapt la ce să se aștepte în viitor - fie că se 
întâmplă în cele din urmă sau nu. Și deoarece creierul nostru se aș- 
teaptă ca ceva să se petreacă într-un anumit fel, deseori realizăm 
exact ceea ce anticipăm. 


De aceea este atât de important să avem în minte așteptări pozi- 
tive. Când înlocuiești așteptările negative cu cele mai pozitive - când 
începi să crezi că ceea ce dorești este posibil — creierul tău va prelua 
de fapt munca îndeplinirii acelei posibilități pentru tine. Ba mai mult, 
creierul tău chiar se va aștepta să obţină acel rezultat. 


NU VĂD 
La „CHESTIA ASTA 
III d SĂ MEARGĂ 


pati 7 
NAN | i EA PENTRU MINE! 


COA Tam Tepmreos wih gaman 


„TREBUIE SĂ CREZI” 


Poţi fi tot ce dorești să fii, doar dacă vei crede cu convingere 
suficientă și vei acționa în conformitate cu credința ta; pentru 
că orice lucru pe care mintea îl poate concepe şi crede, mintea îl 
poate realiza. 


NAPOLEON HILL 


Autorul bestsellerului Think and Grow Rich (Gândeşte și îmbogăţește-te) 


Când aruncătorul Tug McGraw de la echipa de baseball Phila- 
delphia Phillies - tatăl legendarului cântăreț de muzică country Tim 
McGraw - l-a eliminat pe jucătorul de la serviciu, Willie Nelson, adu- 
când titlul de campioană naţională echipei Phillies în 1980, revista 

Sports Illustrated a surprins o imagine de neuitat de jubilare de pe 
movila aruncătorului - o imagine despre care puţini oameni știau că 
s-a petrecut exact așa cum McGraw și-a plănuit-o. 


Când am avut ocazia de a-l întâlni pe Tug, într-o după-amiază în 
New York, l-am întrebat despre experiența de pe movilă din acea zi. 


„Era ca şi cum aș fi fost acolo de o mie de ori înainte”, a zis el. „Când 
eram mic, îi aruncam tatălui mingea în curtea din spate. Ajungeam 
întotdeauna în același punct tensionat din finala campionatului națio- 
nal, când jocul se termina cu doi oameni afară și trei oameni la bază. 
Întotdeauna îi depăşeam și îi eliminam” Deoarece Tug își condiționa- 
se creierul zi după zi în curtea din spate, în cele din urmă a sosit și 
ziua în care a trăit acel vis aievea. 


Reputația lui McGraw de om cu gândire pozitivă a început cu 7 ani 
mai devreme, în timpul sezonului de campionat din Liga Naţională 
din 1973, cu echipa New York Mets, când Tug a inventat expresia 
„Trebuie să crezi”, în timpul uneia dintre întâlnirile cu echipa. Acea 
echipă Mets, de pe ultimul loc în divizie în august, a ajuns să câștige 
fanionul Ligii Naţionale și să ajungă la jocul numărul 7 din campiona- 
tul naţional, unde în cele din urmă nu a mai rezistat în fața echipei 
Oakland Athletics. 

Un alt exemplu al veșnicei sale atitudini optimiste „trebuie să crezi” 
a fost atunci când, fiind purtător de cuvânt pentru Liga Juniorilor, a 
spus: „Copiii ar trebui să exerseze cum să dea autografe pe mingile de 
baseball. Este o aptitudine des trecută cu vederea în Liga Juniorilor” 
Și apoi a zâmbit cu zâmbetul său molipsitor. 


CREDE ÎN TINE ÎNSUŢI ŞI DĂ-I BĂTAIE 


Mai devreme sau mai târziu, cei care câștigă sunt cei care cred că pot. 


RICHARD BACH 


Autor al bestsellerului Jonathan Livingston Seagull 


(Pescărușul Jonathan Livingston" ) 


Tim Ferriss, autorul cărții The 4 Hour Workweek (Săptămâna de 
lucru de patru ore), a crezut în el însuși. De fapt, a crezut atât de tare 
în abilităţile sale, încât a câștigat titlul național la kickboxing, stilul 
San Shou, la 6 săptămâni după ce s-a apucat de acest sport. 


* Carte apărută în limba română la Editura Humanitas, București, 2008 (n. red.). 

Fiind înainte participant la Jocurile Panamericane' și căpitanul 
echipei de judo la Princeton, Tim a visat dintotdeauna să câștige titlul 
național. A muncit din greu. Era bun la acest sport. Dar accidentările 
repetate de-a lungul multiplelor sezoane i-au negat constant acest vis. 


Așa că atunci când un prieten de-al său l-a sunat într-o zi, cu 6 
săptămâni înainte, să-l invite pe Tim să-l urmărească la campionatele 
de kickboxing chinezesc, Tim a decis instantaneu să i se alăture în 
competiţie. 

Pentru că, până atunci, Tim nu fusese în nicio competiție remar- 
cabilă, a sunat la Federaţia americană de box să întrebe unde pot fi 
găsiţi cei mai buni antrenori. A mers până într-un cartier dur din 
Trenton, New Jersey, ca să înveţe de la antrenori de box care au antrenat 
sportivi medaliați cu aur. După patru ore istovitoare în ring pe zi, și-a 
dedicat mai mult timp antrenării în sala de forță. Pentru a compensa 
lipsa experienţei în acest sport, antrenorii lui Tim s-au concentrat 
să-i exploateze punctele forte, în loc să încerce să compenseze pentru 
slăbiciunile lui. 

Tim nu dorea doar să concureze. Dorea să câștige. 


Când ziua competiţiei a venit în sfârșit, Tim a învins trei adversari 
extrem de ovaţionaţi până să ajungă în finală. Pentru că a anticipat ce 
va trebui să facă pentru a câștiga meciul final, a închis ochii și a vizu- 
alizat înfrângerea adversarului chiar din prima rundă. 


Mai târziu, Tim mi-a spus că majoritatea oamenilor eșuează nu 
pentru că le lipsesc aptitudinile sau abilitatea de a-și atinge obiecti- 
vul, ci pentru că pur și simplu nu cred că îl pot atinge. Tim a crezut. Și 
a câștigat. 


CREDE, CHIAR ŞI ATUNCI CÂND NU ŞTII CUM 
VEI FACE FAȚĂ CERINȚELOR 


Jason McDougall a crezut că este posibil. Ca angrosist care trans- 
porta bunuri pentru tradiționalul lanț de magazine canadian Fields, 
intuiţia i-a spus că ceva nu este în regulă cu gigantul de distribuţie cu 
amănuntul. Întrebându-se dacă lanţul de magazine nu e cumva de 
vânzare, Jason l-a sunat pe șeful companiei și l-a invitat la cină - fără 
să se îndoiască de faptul că managerul general va spune da. 


* Competiţie care are loc o dată la patru ani (precedând cu un an Jocurile Olimpi- 
ce de vară) pentru sportivii din America de Nord, de Sud și Centrală, la mai multe 
discipline sportive (n. red.). 

Când conversaţia din timpul cinei a ajuns în cele din urmă la în- 
trebarea legată de achiziţie, managerul general a răspuns: „Dacă ar fi 
să existe un moment potrivit pentru cumpărare, acum este.” 


Au urmat 90 de zile de activitate frenetică pentru Jason - să-și 
pună la punct oferta și să vină cu banii. Pentru Jason și mica lui com- 
panie, tranzacţia era ca și cum o plevușcă ar fi vrut să înghită o bale- 
nă. Nu doar că lanţul de magazine cu amănuntul era de 30 de ori mai 
mare decât afacerea lui Jason, dar Jason nu avea nici cea mai mică 
idee de unde aveau să vină banii. Cel mai mare împrumut la bancă pe 
care îl luase până în acel moment fusese de doar 5 000 de dolari. 


Totuși, el credea că, având o convingere puternică, în cele din 
urmă avea să fie proprietarul magazinelor Fields. 


Chiar și atunci când depozitul nerambursabil ajunsese la sca- 
dență - 150 000 de dolari pe care Jason nu îi avea - convingerea sa 
neclintită l-a dus într-o seară de joi la o întâlnire de afaceri, unde un 
vechi prieten s-a oferit să-i dea lui Jason banii în numerar, până la 
termenul-limită de vineri dimineața. 


Într-o altă etapă, Jason a descoperit că are cu 400 000 de dolari 
mai puţin pentru un depozit de un milion de dolari - cu un ter- 
men-limită de 2 ore. Folosindu-se de călăuzirea lui internă și de con- 
vingerea fermă, Jason a făcut rost de bani cu câteva minute înainte ca 
termenul-limită să expire. Și doar cu 25 de zile mai târziu, când mai 
avea de dat încă 12 milioane de dolari, Jason a strâns în mod miracu- 
los banii de la două bănci și șase investitori privaţi - dintre care unul 
s-a și grăbit cu documentaţia - pentru a nu depăși termenul-limită 
pentru finanțare. 


La fiecare stadiu al tranzacţiei, pe măsură ce depozite nerambur- 
sabile tot mai mari își aveau scadenta, Jason avea o credinţă absolută 
că afacerea urma să se producă. Trebuia să se producă. De fapt, fie 
venea cu banii, fie pierdea și afacerea, și toţi banii pe care îi plătise 
până în acel moment. 

Cum a reușit Jason să-și mențină această convingere nestrămutată 
în fața unor șanse atât de incredibile? Și-a urmat propria filosofie că- 
lăuzitoare conform căreia, dacă un lucru trebuie să se întâmple, se 
va întâmpla. Dacă Dumnezeu l-a așezat pe această cale, a spus el, 
tranzacţia era menită să se întâmple. Bineînțeles, faptul că fiecare 
termen-limită a fost respectat prin mijloace norocoase și remarcabile 
doar i-a confirmat și mai mult convingerea că această afacere era me- 
nită să fie încheiată. Fiecare succes mărunt pe drumul său l-a făcut să 
creadă și mai mult că victoria se afla la orizont. 

După ce tranzacţia s-a finalizat în cele din urmă, șase luni mai 
târziu, Jason strânsese zeci de milioane de dolari, cumpărase o com- 
panie consacrată, care era o instituție în Canada, salvase sute de slujbe 
şi crease o nouă afacere pentru sine. 


Toate pentru că a crezut că este posibil. 


Trebuie să găsești un loc în tine însuţi unde nimic nu este imposibil. 


DEEPAK CHOPRA 
Autor al cărții The Seven Spiritual Laws of Success 
(Cele șapte legi spirituale ale succesului ) 


NU CEEA CE NU ȘTII TE ŢINE PE LOC; 
CI CEEA CE ȘTII ȘI NU ESTE ADEVĂRAT 


În 1983, un fermier taciturn şi nesociabil de 61 de ani, care culti- 
va cartofi, pe nume Cliff Young, s-a înscris la Ultramaratonul de la 
Sydney la Melbourne, considerat una dintre cele mai dificile provo- 
cări fizice din lume - 875 de kilometri de câmpii și dealuri, care au 
nevoie de șase sau șapte zile pentru a fi parcurși. Alergătorilor le era 
permis să mănânce și să doarmă oricând voiau, și câștigătorul avea să 
câștige 10 000 de dolari. Când Cliffa apărut în salopetă și în cizme de 
cauciuc, ceilalți alergători, care erau mult mai tineri și purtau ultime- 
le modele de echipament sportiv Nike, Reebook și Adidas, au râs de 
el. Oficialii cursei se îngrijorau că poate Cliff va muri de stop cardiac, 
dar Cliff i-a asigurat că a crescut într-o fermă, unde nu și-au permis 
cai şi nici mașini 4x4, și că de fiecare dată când venea furtuna, alerga 
două sau trei zile fără să doarmă pentru a aduna cele 2 000 de oi de 
pe terenul de 800 de hectare ale fermei. 


Când a început cursa, toți alergătorii au luat-o la goană în viteză, 
lăsându-l pe Cliff în urmă, într-un nor de praf. Cliff, totuși, a început 
cu un mers lent și apăsat, care avea să fie cunoscut mai târziu drept 
„mersul târșâit al lui Cliff Young”. Acum, oficialii cursei erau siguri că 
Cliff avea să leșine și să moară undeva pe drum. 


Dar Cliff avea un secret pe care nimeni nu-l știa - nici măcar el 
însuși. Vedeţi, Cliff nu s-a întâlnit niciodată cu un alergător de cursă 
lungă. Niciodată nu a vorbit cu un antrenor. Astfel că nu știa că trebu- 


* Carte apărută în limba română la Editura Mix, București, 2011 (n. red.). 

ia să doarmă timp de șase sau șapte ore pe noapte în timpul unei 
curse lungi, de anduranţă. În acea primă noapte, Cliff a dormit doar 
două ore. Alergând în timp ce ceilalți dormeau, a preluat conducerea 
în prima noapte și a păstrat-o pentru tot restul cursei. În următoarea 
zi a alergat fără oprire timp de 23 de ore, oprindu-se ca să doarmă 
numai o oră. 


Alergând fără să fi dormit practic pe toată durata cursei, Cliff a 
trecut linia de sosire cu 10 ore înaintea următorului alergător. A aco- 
perit 875 de kilometri în 5 zile, 15 ore și 4 minute - echivalentul a 
patru maratoane pe zi - doborând ultimul record de alergare cu peste 
două zile. 


Povestea lui Cliff ilustrează că, uneori, nu ceea ce nu știi te oprește 
din a avea succes. Este ceea ce știi și nu e adevărat. Este înțelept să te 
îndoiești de toate presupunerile tale legate de cum se fac lucrurile și 
să fii deschis noilor posibilități. 


PRINCIPIUL 


CREDE ÎN TINE 


Tu nu ai fost un accident. Nu ai fost producţie de masă. Nu ai 
fost un produs pe linia de asamblare. Ai fost plănuit în mod 
deliberat, anume înzestrat și ai fost așezat cu iubire pe Pământ 
de către Maestrul Meșteșugar. 


MAX LUCADO 


Autor de bestseller 


Dacă vrei să ai succes în a-ţi crea viața visurilor tale, trebuie să 
crezi că ești capabil s-o faci să se întâmple. Trebuie să crezi că ai ceea ce 
trebuie, că ești capabil s-o scoţi la capăt. Trebuie să crezi în tine. Fie că 
îi spui stimă de sine, încredere în sine, siguranță de sine, este o convinge- 
re adânc împământenită că ai ceea ce este nevoie - abilitățile, resursele 
interioare, talentele și aptitudinile pentru a-ți crea rezultatele dorite. 


SĂ CREZI ÎN TINE ESTE O ATITUDINE 


Să crezi în tine este o alegere. Este o atitudine pe care o dezvolți 
în timp. Deşi te ajută dacă ai avut părinți pozitivi și încurajatori, care 
te-au sprijinit, realitatea e că majoritatea dintre noi am avut părinți 
obișnuiți, care ne-au transmis în mod nechibzuit aceleași convingeri 
limitative și condiţii negative în care au crescut și ei. 


Dar ține minte, trecutul este trecut. Nu îţi este de niciun folos să 
dai vina pe părinţii tăi pentru nivelul tău actual de încredere în tine. 
Acum este responsabilitatea ta să îți asumi propriul concept de sine 
și convingerile tale. Trebuie să alegi să crezi că poţi face orice îţi pui 
în minte - chiar orice - pentru că, de fapt, chiar poţi. S-ar putea să te 
ajute dacă afli că cele mai recente studii asupra creierului indică acum 
că, dacă ai un dialog suficient de pozitiv cu tine însuți și o vizualizare 
pozitivă, combinate cu un antrenament, un coaching și o practică po- 
trivită, oricine poate învăța să facă aproape orice. 

Dintre sutele de oameni de supersucces pe care i-am intervievat 
pentru această carte și pentru altele, aproape fiecare dintre ei mi-a 
spus: „Nu am fost cea mai talentată sau înzestrată persoană din do- 
meniul meu, dar am ales să cred că orice este posibil. Am studiat, am 
practicat, am lucrat din greu mai mult decât alţii, și așa am ajuns unde 
sunt.” Dacă un texan de 20 de ani poate ajunge de la pasiunea pentru 
săniuș la proba olimpică de sanie, dacă cineva care renunţă la faculta- 
te poate să devină miliardar, dacă un student dislexic care a rămas 
repetent de trei ori poate să devină autor de bestseller și producător 
de televiziune, atunci și tu poţi realiza orice, dacă într-adevăr crezi că 
este posibil. 


Dacă faci presupuneri în favoarea ta și acționezi ca și cum ar fi po- 
sibil, atunci vei face lucrurile care sunt necesare pentru a produce re- 
zultatul. Dacă crezi că este imposibil, nu vei face ceea ce este necesar și 
nu vei produce rezultatul. Oricum ar fi, devine o profeție autorealizată. 


ALEGEREA A CEEA CE SĂ CREZI DEPINDE DE TINE 


la în considerare cazul lui Victor Serebriakoff, fiul unui imigrant 
rus, care a crescut într-un cartier mărginaș din Londra. Crezând că nu 
va avea niciodată vreo șansă de a-și termina școala sau de a-și găsi 
ceva mai serios de lucru, profesorii lui Victor l-au etichetat drept 
prost și i-au spus că ar trebui să se lase de școală. Cedând în fața des- 
tinului pe care alții i l-au prescris, Victor a renunţat la școală la 15 ani și 
a devenit muncitor itinerant, trecând de la o slujbă fără viitor la alta, 
deseori trăind pe străzi fără nicio altă aspirație în afara supravieţuirii. 

Când a făcut 32 de ani, Victor s-a înrolat în armata britanică, unde 
i s-a dat un test de inteligență din care a reieșit că este înzestrat cu un 
IQ de 161. Era un geniu! Uluit de rezultat, Victor a hotărât, cu toate 
acestea, să îi creadă pe cei care i-au dat testul. Odată ce a aflat că e 
geniu, a decis să acționeze ca un geniu. Cât timp a fost în armată, a 
fost desemnat în corpul educaţional pentru a antrena recruți. Când a 
plecat din armată, a găsit o slujbă la o companie producătoare de che- 
restea și, în cele din urmă, a devenit managerul unor fabrici de prelu- 
crare a lemnului. A devenit și un tehnician în prelucrarea cherestelei 
și a revoluționat industria de cherestea inventând o mașină de sorta- 
re a cherestelei și introducând sistemul metric în această industrie. 
Mai târziu, a devenit președintele comisiei naționale de standardiza- 
re a cherestelei și a deținut câteva patentări valoroase în prelucrarea 
cherestelei. 

Într-o zi, soţia sa Mary a zărit un anunţ al unei societăţi care cău- 
ta oameni cu inteligență superioară. Victor a trecut testul de admitere 
pentru Mensa și a depășit cu ușurință singura cerință de acordare a 
dreptului de membru - un IQ de peste 140. Din nou, a atins 161 de 
puncte, plasându-se în categoria celor „excepţional înzestrați.” Câțiva 
ani mai târziu, acest om care se lăsase de școală a fost ales președin- 
tele Mensa International. 


Deci ce a făcut diferenţa în viaţa lui Victor? Nu faptul că a devenit 
deștept dintr-odată. Adevărul este că fusese întotdeauna deștept. 
Potenţialul intelectual fusese întotdeauna acolo. Ceea ce s-a schimbat 
a fost felul în care s-a privit pe sine însuși. Când avea 15 ani, a ales să-și 
creadă profesorii, care l-au considerat prost. Când avea 32 de ani, a ales 
să creadă testul de inteligenţă al armatei, care spunea că era un geniu, și 
atunci și-a eliberat potenţialul înnăscut ce fusese dintotdeauna acolo. 


Povestea lui Victor este o demonstrație minunată a puterii de a 
alege să crezi în tine însuți și în capacităţile tale. Ce potenţial zace la- 
tent în tine și ar putea fi eliberat dacă doar ai alege să crezi în tine 
însuți și în capacitățile tale? 


Caut mulți oameni care au o capacitate infinită de a nu ști 
ce nu poate fi făcut. 
HENRY FORD 


Fondator și director general executiv al Companiei Ford Motor 


TREBUIE SĂ RENUNȚI LA „NU POT” 


Expresia „Nu pot” este cea mai puternică forță a negaţiei din 
psihicul uman. 


PAUL R. SCHEELE 


Cofondator al corporației Learning Strategies 


Dacă intenționezi să ai succes, trebuie să renunți la expresia „nu 
pot” și la toate rudele sale, cum ar fi „Aș fi vrut să pot să”. Cuvintele nu 
pot îți iau de fapt puterea. De fapt, când le rostești, ele te fac mai slab. 
În seminarele mele, folosesc o tehnică numită kineziologie aplicată 
pentru a testa forța mușchilor oamenilor, în timp ce rostesc anumite 
fraze. Îi pun să întindă braţul stâng într-o parte şi trag în jos de el cu 
mâna stângă, ca să văd care este forța musculară obișnuită. Apoi îi 


pun să spună ceva ce ei cred că nu pot face, cum ar fi Nu pot să cânt 

la pian şi să o spună cu voce tare. Atunci îi trag din nou de braț. 
Intotdeauna e mai slab. Atunci îi pun să spună „Pot s-o fac” (pot să 
cânt la pian) și brațul lor devine mai puternic. 


Creierul tău este menit să rezolve orice problemă și să atingă orice 
obiectiv pe care i-l dai. Cuvintele pe care le gândești și le spui îţi afec- 
tează de fapt corpul. Vedem asta la bebeluși, de exemplu. Când erai 
bebeluș, nu te putea opri nimic. Credeai că poţi să te cațări peste tot. 
Nicio barieră nu era prea mare pentru ca tu să nu încerci s-o dobori. 
Dar, puțin câte puţin, simţul invincibilităţii tale este scos din tine, con- 
diționat de abuzul emoțional și fizic pe care îl primeşti din familie, de 
la prieteni, profesori, până când ajungi să nu mai crezi că poți. 

Trebuie să îți asumi responsabilitatea de a scoate acel nu pot din 
vocabularul tău. Odată, am participat la un seminar de-al lui Tony 
Robbins, în care am învăţat să mergem pe cărbuni încinși. Când am 
început, cu toții ne temeam că nu vom putea s-o facem - că o să ne 
ardem tălpile picioarelor. Ca parte din seminar, Tony ne-a cerut să 
scriem orice Nu pot la care ne gândeam - Nu pot să-mi găsesc slujba 
perfectă, Nu pot să devin milionar, Nu pot să-mi găsesc sufletul pereche 
- și apoi trebuia să aruncăm foile de hârtie peste cărbunii încinși și să 
le privim cum iau foc. Două ore mai târziu, 350 dintre noi au mers pe 
cărbunii încinşi fără ca vreunul să se ardă. În acea noapte am învăţat 
cu toții că, așa cum credeam că nu putem merge pe cărbuni încinși 
fără să ne ardem, fiecare credință limitativă legată de abilitățile noas- 
tre este, de asemenea, o minciună. 


Când George Dantzig era masterand la Facultatea de Matematică 
a Universităţii California din Berkeley, a întârziat la un curs de statis- 
tică postuniversitar și a descoperit pe tablă două probleme de mate- 
matică despre care credea că erau temele pentru acasă, așa că le-a 
notat în caiet. Fără să știe că fuseseră scrise pe tablă ca exemplu de 
probleme de matematică „nerezolvabile”, s-a apucat să le rezolve. 


Dantzig își va aminti mai târziu că „problemele păreau mai dificile 
decât de obicei”, dar la câteva zile după ce le-a copiat, le-a dat înapoi 
rezolvate, crezând în continuare că făceau parte din temele pentru 
acasă al căror termen fusese depășit. 


Dantzig a spus: „Dacă știam că acele probleme nu erau tema pentru 
acasă, ci două probleme faimoase pentru faptul că erau de nerezolvat, 
probabil că nu aș fi gândit pozitiv, m-aș fi descurajat și niciodată nu 
le-aș fi rezolvat.” Povestea lui Dantzig este un exemplu minunat despre 
cum, atunci când îți urmezi obiectivele fără credințe limitative despre 
ce poţi să realizezi, poţi crea rezultate neașteptate și extraordinare. 

NU-ŢI IROSI ANI DIN VIAȚĂ CREZÂND CĂ NU POŢI 


Pe de altă parte, există și povestea lui Catherine Lanigan. Din copi- 
lărie și până în adolescenţă, a fost considerată o scriitoare înzestrată. 


A intrat la școala de jurnalism când era la colegiu. Pe durata celui 
de-al doilea semestru al primului său an, a fost recomandată pentru 
un seminar de scriere creativă - de obicei, rezervat studenților din 
anii mai mari - ce avea să fie predat de un profesor invitat de la 
Harvard. Când și-a scris prima povestire, profesorul ei a chemat-o în 
biroul său pentru a discuta despre această proză. Era un profesor 
englez tipic: ochelari cu ramă de baga, sacou de tweed, 1,80 metri 
înălțime. I-a spus: „Intră, domnișoară Lanigan. Așază-te.” I-a luat ma- 
nuscrisul, l-a aruncat pe birou și a spus: „Sincer, domnișoară Lanigan, 
stilul tău de a scrie este groaznic.” 


Ea s-a simţit distrusă. 


El a spus: „Nu am nicio idee cum ai ajuns la cursul meu. Nu ai ni- 
ciun concept al structurii narative sau al caracterizării. Sub nicio formă 
nu o să faci vreun ban ca scriitoare, dar ești o tânără norocoasă, pentru 
că te-am prins la răscrucea vieţii tale. Părinţii tăi cheltuie toții banii pe 
educaţia ta, iar tu ai nevoie să-ți schimbi materia principală de studiu.” 

Pentru că era prea târziu să mai renunţe la curs, el i-a spus: „Știu 
că vii la curs cu zece pe linie și ştiu că ai declarat că vrei să fii absol- 
ventă summa cum laude. Vreau să-ţi propun să facem un târg. Te trec 
cursul și îți dau un 9, dacă promiţi că nu vei mai scrie niciodată” 
Pentru că nu mai vedea nicio altă soluție, ea a acceptat târgul. 


Pe seară, și-a luat povestirea și un coș de gunoi metalic, a urcat pe 
acoperișul căminului, a dat foc manuscrisului și a declarat cerului 
nopții de iarnă: „Jur că n-o să mai cred niciodată în visuri. De acum 
încolo, o să mă îndeletnicesc doar cu ce este real.” Apoi și-a schimbat 
materia principală de studiu și a ales profesoratul. 


Timp de 14 ani, Catherine nu a scris nimic. Dar într-o vară, când 
era în San Antonio, a observat un grup de scriitori și jurnaliști la o 
masă pe marginea piscinei de la hotelul ei. Și-a făcut curaj, s-a dus la 
ei și le-a spus: „Vreau să știți că admir ce faceţi voi, jurnaliștii, care 
caută tot timpul noi știri. Visul meu secret era să fiu scriitoare” Unul 
dintre tipii mai în vârstă s-a întors și i-a zis: „Chiar așa? Pentru că, 
dacă ai fi vrut să fii scriitoare, ai fi fost scriitoare.” 

Catherine i-a răspuns: „Cineva cu o mare competenţă în domeniu 
mi-a spus că nu am niciun pic de talent.” El a întrebat-o cine i-a spus 
asta, iar ea i-a spus povestea profesorului. El i-a dat cartea lui de vizi- 

tă și i-a spus să-l sune dacă avea să scrie ceva. Ea i-a răspuns că nu 
avea să scrie nimic, la care el a răspuns: „Oh, dar vei scrie.” 


Ea s-a gândit la asta, s-a dus acasă, a scris o carte și i-a tri- 
mis-o. Trei luni mai târziu, el a sunat-o și i-a spus că i-a plăcut și că 
a trimis manuscrisul agentului lui, care avea s-o sune în jumătate 
de oră. Agentul a sunat-o și a zis: „Catherine, ești un talent senza- 
tional”. Catherine a semnat contractul cu agentul și, după trei săptă- 
mâni, avea deja două edituri care se băteau să-i publice cartea. De 
atunci, Catherine a publicat 33 de cărți, inclusiv Romancing the Stone 
(Idilă pentru o piatră prețioasă) și Jewel of the Nile (Giuvaerul Nilului), 
amândouă fiind adaptate în ecranizări de mare succes cu Michael 
Douglas și Kathleen Turner. 


Gândește-te la asta un moment: Catherine a pierdut primii 14 ani 
din ceea ce trebuia să fie o carieră profitabilă și creativă de scriitor 
pentru că a crezut ce îi spusese profesorul, că nu poate scrie. Nu lăsa 
pe nimeni niciodată să-ți spună ce anume nu ești în stare să faci. Cu 
pregătire, hotărâre și muncă grea poți să faci, în cele din urmă, orice 
îți propui. Ţine minte, credinţele tale sunt o alegere. Așa că alege să 
crezi în tine, indiferent de ce anume îţi spun alţii. 


NU ESTE NICIODATĂ PREA TÂRZIU! 


Nu este niciodată prea târziu - niciodată prea târziu să o iei de 
la capăt, niciodată prea târziu să fii fericit. 
JANE FONDA 


Actriţă câștigătoare a Premiului Oscar și un guru în fitness 


Una dintre cele mai frecvente scuze pe care le spun oamenii pen- 
tru a evita riscul de a începe să-și urmeze visurile este că „Sunt prea 
bătrân. Este prea târziu pentru mine. Nu am început la timp.” Ei bine, 
asta nu e adevărat. la în considerare următoarele. 


Julia Child, unul dintre cei mai faimoși maeștri bucătari din isto- 
rie, nici măcar nu știa să gătească până la vârsta de 40 de ani, când 
și-a lansat The French Chef (Maestrul bucătar francez), emisiunea po- 
pulară de televiziune, care avea să facă din ea o personalitate, până la 
vârsta de 51 de ani. 


Susan Boyle a fost o amatoare necunoscută până la 48 de ani, 
când, în primăvara lui 2009, a urcat pe scena concursului Britain's Got 
Talent ridicând publicul în picioare cu „I Dreamed a Dream” din mu- 

sicalul Les Misérables. De atunci, a înregistrat cinci albume care s-au 
vândut în peste 19 milioane de exemplare, a primit două nominalizări 
la Grammy și a ajuns la o avere netă estimată la peste 22 de milioane 
de lire sterline (37 milioane de dolari). 


Ray Kroc avea 52 de ani, după ce și-a petrecut 17 ani ca vânzător 
de pahare de hârtie și alții 17 făcând comerţ ambulant cu o mașinărie 
care putea să facă cinci milkshake-uri odată, până când i-a întâlnit pe 
frații McDonald's, care deţineau câteva restaurante grozave de ham- 
burgeri în California, și i-a convins să-l lase să-i ajute să opereze o 
franciză la nivel național. Șapte ani mai târziu, Ray i-a convins să își 
vândă acțiunile și apoi a devenit miliardar. 


Elizabeth Jolley şi-a publicat prima carte la 56 de ani. Într-un singur 
an a primit 39 de scrisori de respingere, dar în cele din urmă, a publi- 
cat 15 romane și patru antologii de povestiri ce au avut mare succes. 


Doris Haddock avea 89 de ani în 1999, când a început să parcur- 
gă 5 150 de kilometri între Los Angeles și Washington, D.C. pentru a 
atrage atenţia asupra problemei reformei de finanțare a campaniilor 
electorale. Bunicuţa D., așa cum a devenit cunoscută, parcurgea 16 
kilometri pe zi în călătoria ei, bazându-se pe bunătatea străinilor 
pentru a o adăposti și a-i oferi de mâncare, în cele 14 luni cât a durat 
maratonul ei. În 2004, la vârsta de 94 de ani, a încercat chiar să câști- 
ge un loc în senatul Statelor Unite, devenind astfel candidatul cel mai 
în vârstă care a participat vreodată la alegerile pentru o funcţie publi- 
că importantă. 

Anna Mary Robertson Moses, cunoscută mai ales ca Bunica Moses, 
este unul dintre cele mai mari nume în arta populară a Americii, și 
totuși n-a pus mâna pe o pensulă până la vârsta de 76 de ani. A mai 
pictat încă 25 de ani, ceea ce a fost suficient de mult pentru a-i permi- 
te să vadă cum tablourile pe care le vânduse inițial cu 3 dolari, se 
vând acum cu peste 10 000 de dolari. Astăzi, unele dintre picturile ei 
se vând la licitaţii pentru mai bine de 100 000 de dolari. 


În 2007, Nola Ochs, în vârstă de 95 de ani, a absolvit Universitatea 
de Stat Fort Hays din Kansas, cu o diplomă în istorie, devenind astfel 
cea mai în vârstă persoană care a obţinut o diplomă, doborând Recordul 
Guinness ce aparținuse până atunci Mozellei Richardson, care și-a luat 
diploma în jurnalism de la Universitatea din Oklahoma la 90 de ani, în 
2004. Trei ani mai târziu, Nola a continuat cu studiile și și-a luat diplo- 
ma de masterat la 98 de ani, devenind cea mai în vârsta persoană care 
și-a luat masteratul. La aniversarea de o sută de ani, Nola a început să 
scrie prima ei carte, Nola Remembers (Nola își amintește). 

Iar apoi, ca și cum ar fi fost vreun fel de nouă competiţie, în 2011, 
Leo Plass a absolvit, la 99 de ani, cu o diplomă de la Universitatea de 
Est din Oregon, stabilind un record mondial pentru cel mai în vârstă 
om care să-și ia diploma de colegiu. E clar că niciodată nu e prea târ- 
ziu să faci ceva. 


DE LA PANTOFI DE INFIRMIERĂ LA PANTOFI DE 
ALERGARE 


Când Hellen Klein avea 55 de ani, soțul ei Norm s-a dus la ea șia 
rugat-o să se antreneze împreună cu el pentru maratonul de 16 kilo- 
metri. Ea fuma de 25 de ani și nu alergase un kilometru în viața ei, dar 
a fost de acord să încerce. Totuși, după două ture de alergat în curtea 
lor, gâfâind epuizată, nu mai era atât de sigură. Dar a decis să conti- 
nue, și în fiecare zi alerga o tură în plus. Zece săptămâni mai târziu, a 
ajuns ultima la maraton, dar a terminat toată cursa de 16 kilometri. 


Îmboldită de acest succes, Helen s-a înscris la alte asemenea 
curse „scurte', dar și-a dat seama că nu a fost binecuvântată cu o vite- 
ză uimitoare, așa că a decis să încerce maratoanele mai lungi, unde să 
alerge mai încet. De atunci a alergat la mai bine de 60 de maratoane 
și 140 de ultramaratoane. lată câteva dintre realizările remarcabile 
ale lui Helen. 


La 66 de ani, a alergat la maratoane montane o distanţă totală de 
160 de kilometri, în 16 săptămâni. În 1991,a traversat statul Colorado 
în 5 zile și 10 ore, stabilind recordul mondial pentru 500 de kilometri. 
Ea deține și recordul grupei sale de vârstă pentru cursa de 160 de 
kilometri. În 1995, la 72 de ani, Helen a alergat 233 de kilometri de-a 
lungul Saharei și a terminat și maratonul Eco-Challenge de 595 de 
kilometri, în care a parcurs 57 de kilometri pe cal, a traversat 144 de 
kilometri printr-o căldură istovitoare în deșert, a străbătut 28 de ki- 
lometri prin văile înghețate, pline de apă, ale canioanelor, a mers cu 
bicicleta pe munte 48 de kilometri, a coborât în coardă 134 de metri 
de stâncă, a urcat 365 de metri, a vâslit 144 de kilometri pe o plută, a 
mai urcat 32 de km și, în cele din urmă, a vâslit în canoe 80 de kilome- 
tri până la linia de sosire. Deţine și recordul mondial la maratonul 
pentru grupa ei de vârstă între 80 - 85 de ani, terminând maratonul 
de 41 de kilometri în 4 ore și 31 de minute. 


Ţine minte că Helen nu mai alergase niciodată până la 55 ani. 
Povestea ei este dovada că, într-adevăr, nu este niciodată prea târziu. 

NU EȘTI NICIODATĂ PREA TÂNĂR CA SĂ ÎNCEPI 


Reversul monedei ar fi că mulți oameni se înfrânează spunându-și 
că sunt prea tineri pentru a începe sau că nu au suficientă experiență 
ca să-și urmeze visurile. Și asta este o noţiune falsă. la în considerare 
următoarele:Când am vorbit la Conferința Femeilor din California, 
l-am întâlnit pe tânărul Ryan Ross de 12 ani, pe care presa l-a numit 
„Micul Trump”. La 3 ani, a început o afacere cu ouă în curtea sa. Avea 
60 de găini și vindea o duzină de ouă pentru 3 dolari. Făcea 15 dolari 
pe zi. Când s-a săturat să vândă ouă, și-a început următoarea afacere 
- o afacere de tuns gazonul. Își taxa clienţii cu 20 de dolari pe oră, dar 
pentru că era prea mic ca să mânuiască o moto-cositoare, plătea alți 
copii să facă asta pentru 15 dolari pe oră, ceea ce îi dădea un profit de 
5 dolari pe oră. Următoarea afacere avea să fie o afacere cu aparate de 
curățat cu presiune, pentru care cerea 200 de dolari pe oră și plătea 
pe cineva cu 100 de dolari ca să muncească. 

La vârsta de 5 ani, Ryan își investea deja profitul în proprietăți 
imobiliare din orașul său natal Toronto, din Ontario și Columbia 
Britanică. La vârsta de 8 ani, deţinea șase clădiri și avea o avere netă 
personală de un milion de dolari. Ryan se implică și în activități cari- 
tabile, de pe urma cărora familii din Lumea a Treia primesc hrană și 
îmbrăcăminte. El mi-a spus că avea să ia prânzul cu adevăratul Donald 
Trump peste o săptămână. 


Împovărat de o stimă de sine scăzută, 
Bob şi-a luat o slujbă ca limitator de viteză. 

Când Alec Greven avea 9 ani, HarperCollins i-au publicat prima 
carte How to Talk to Girls (Cum să vobești cu fetele), care inițial fusese 
un proiect școlar. După primul an de la publicare, el a apărut în emi- 
siuni ca The Ellen DeGeneres Show, Late Night with Conan O’Brien şi 
The Tonight Show with Jay Leno. După primele trei luni, cartea a ajuns 
pe lista de bestselleruri a ziarului New York Times. Un an mai târziu, a 
mai publicat trei cărți: How to Talk to Moms (Cum să vorbeşti cu ma- 
mele), How to Talk to Dads (Cum să vorbești cu taţii) şi How to Talk to 
Santa (Cum să vorbeşti cu Moș Crăciun). La un an după aceea, la doar 
11 ani, a publicat Rules for School (Reguli pentru școală). Cărţile lui 
sunt acum disponibile în 17 țări. 


Și mai e și povestea lui Ryan Hreljac. Când avea 6 ani, a fost șocat 
să afle despre copiii din Africa, ce trebuiau să meargă kilometri între- 
gi în fiecare zi doar ca să care apă. Așa că Ryan a decis că trebuie să 
construiască o fântână pentru un sat din Africa. Făcând treburi do- 
mestice și vorbind în biserici și școli despre problemele generate de 
lipsa apei potabile, a putut să strângă suficienţi bani pentru a construi 
prima lui fântână în nordul Ugandei, când a împlinit 8 ani. Hotărârea 
lui Ryan a dus la crearea organizaţiei Ryan's Well Foundation, care a 
strâns milioane de dolari și a creat 878 de proiecte pentru infrastruc- 
tura de apă și 1 120 de closete în 16 ţări, făcând accesibilă apa pota- 
bilă și salubrizarea pentru mai bine de 823 000 de oameni. Astăzi, la 
23 de ani, Ryan şi-a terminat studiile de dezvoltare internaţională și 
științe politice la Universitatea King's College din Halifax, pe coasta 
de esta Canadei, și este încă activ în fundaţia sa ca orator și membru 
în consiliu. 


Iar când Jaylen Bledsoe avea doar 13 ani, a pus bazele companiei 
sale de tehnologie, Bledsoe Technologies, specializată pe web design 
şi alte servicii IT. În doi ani, compania lui a crescut de la doar doi an- 
gajaţi la 150 de angajaţi cu contract și a extins-o la o întreprindere 
globală, care valorează acum 3,5 milioane de dolari. Sunt foarte pu- 
tini adulți care pot să spună că și-au dezvoltat afacerea astfel încât să 
atingă mai multe milioane de dolari în doar doi ani! 


La vârsta de 12 ani, Brianna și Brittany Winner și-au terminat 
primul lor roman, The Strand Prophecy (Profetia de la malul mării), 
care a fost distribuită la nivel național prin Barnes & Noble. Când au 
ajuns în clasa a zecea, gemenele terminaseră deja patru cărți, un sce- 
nariu, un curs de scriere și o carte de benzi desenate. Și bagă de sea- 
mă: amândouă sunt dislexice. 

SĂ NU CREZI CĂ AI NEVOIE DE O DIPLOMĂ 
DE LA FACULTATE! 


lată altă statistică ce arată că încrederea în sine este mai importantă 
decât cunoașterea, instruirea sau școlarizarea. 20% dintre milionarii 
americani nu au trecut pragul unei facultăţi, iar 16 dintre cei 492 de 
americani listați ca miliardari în 2014 nu și-au luat niciodată diploma 
de facultate. Doi dintre ei nu au terminat nici măcar liceul! Deşi educa- 
ţia și o dedicare față de învățare pe tot parcursul vieţii sunt esenţiale 
pentru succes, o diplomă formală nu este o necesitate. Asta este ade- 
vărat chiar și în lumea înaltei tehnologii a internetului. Larry Ellison, 
director general executiv la Oracle, a renunțat la Universitatea din 
Illinois și, în timp ce eu scriam la această carte, el avea o avere de 48 
miliarde de dolari. Mark Zuckerberg a renunțat la Harvard după ce a 
fondat rețeaua Facebook, iar acum are o valoare netă de 28 de miliar- 
de de dolari. Și Bill Gates a renunțat la Harvard și, mai târziu, a fondat 
Microsoft. Astăzi este considerat de Forbes unul dintre cei mai bogaţi 
oameni din lume, cu o avere netă de peste 76 de miliarde de dolari. 


Chiar și fostul vicepreședinte Dick Cheney a renunțat la facultate. 
Când îți dai seama că vicepreședintele, câțiva dintre cei mai bogați 
oameni din America și mulți alți actori de filme, cu averi de 20 de 
milioane de dolari, precum și mulți dintre cei mai buni muzicieni și 
sportivi au renunțat cu toţii la facultate, este clar că poţi începe să îţi 
creezi o viață de succes de oriunde.! 


CE CRED ALŢII DESPRE TINE NU ESTE TREABA TA 


Trebuie să crezi în tine când nimeni altcineva nu o face. Asta te 
face un învingător. 


VENUS WILLIAMS 


Sportivă olimpică medaliată cu aur și campioană la tenis 


Dacă ar fi o condiţie a succesului ca ceilalți să creadă în tine și în 
visul tău, majoritatea dintre noi nu ar mai realiza nimic. Trebuie să-ți 
bazezi deciziile pe ceea ce vrei tu să faci, pe obiectivele și dorințele 


1 Din „Some Billionaires Choose School of Hard Knocks” (Unii miliardari aleg școa- 
la dură a vieţii), 29 iunie 2000; Forbes.com, Topul 400 Forbes al celor mai bogaţi 
oameni din America pe anul 2003. Statisticile au fost revizuite pe baza ediției din 
2003 a Topului 400 Forbes al celor mai bogați oameni din America; lista miliarda- 
rilor care au renunţat la facultate, disponibilă pe Wikipedia - nota autorului. 

tale - nu pe obiectivele, dorinţele, opiniile, judecăţile părinţilor, prie- 
tenilor, soțului, copiilor și colegilor de serviciu. Nu te mai îngrijora în 
legătură cu ce cred alți oameni despre tine și urmează-ţi inima. 


Îmi place regula de 18/40/60, propusă de Dr. Daniel Amen: Când 
ai 18 ani, te îngrijorează tot ce cred ceilalți despre tine. Când ai 40, nu-ţi 
pasă nici cât negru sub unghie de ce cred ceilalți despre tine. Când ai 
60, îţi dai seama că nimeni nu se gândise deloc la tine. 

Surpriză, surpriză! În majoritatea timpului, nimeni nu se gândește 
deloc la tine! Oamenii sunt prea preocupați cu grijile din viața lor, și 
chiar dacă se gândesc puţin la tine, se întreabă ce gândești tu despre 
ei. Gândește-te - tot timpul pe care-l irosești îngrijorându-te în legă- 
tură cu ce ar putea gândi alți oameni despre ideile tale, obiectivele 
tale, hainele tale, părul tău și casa ta ar putea fi folosit mult mai bine 
dacă te vei concentra pe realizarea lucrurilor care vor duce la împli- 
nirea obiectivelor tale. 


PRINCIPIUL 


UTILIZEAZĂ LEGEA ATRACȚIEI 


Ceea ce radiezi prin gândurile, sentimentele, imaginile mentale 
și cuvintele tale este ceea ce atragi în viața ta. 


CATHERINE PONDER 
Autoare a cărții The Dynamic Laws of Prosperity 
(Legile dinamice ale prosperității) 


Una dintre cele mai puternice forțe din univers ne înconjoară, ne 
afectează și poate fi utilizată pentru un impact pozitiv asupra viitoru- 
lui nostru. Ca și gravitația, nu poate fi pornită sau oprită după bunul 
plac. Și, ca și gravitația, putem alege fie să ne luptăm cu ea, fie să-i 
exploatăm imensele beneficii - așa cum fac oamenii de succes. 

Vorbesc despre Legea Atractiei. 


Timp de secole, majoritatea oamenilor nu știa că aceasta există 
până când, în 2006, au fost lansate filmul documentar și cartea numi- 
te The Secret (Secretul), în care apar colegii mei și cu mine, în rolul 
profesorilor acestei legi puternice. Am utilizat, de-a lungul vieţii și în 
mod conștient Legea Atracţiei pentru a-mi crea succesul personal și 
în afaceri. Interesant este cum practicile-cheie pentru exploatarea 
acestei puteri sunt similare cu multe dintre principiile și practicile pe 
care le citești în această carte, Principiile succesului - comportamente 
cum ar fi să îți asumi 100% responsabilitatea pentru urmările din 
viața ta, să crezi că este posibil, să vizualizezi rezultatele dorite, să îți 
creezi un panou al viziunii, să repeţi afirmațiile, să acționezi ca și cum 
lucrurile s-ar fi întâmplat deja, să menții o așteptare pozitivă, să prac- 
tici iertarea, să meditezi, să practici aprecierea ieșită din comun și să 
dezvolți o conștiință pozitivă asupra banilor. 

De vreme ce Secretul și Legea Atracţiei au devenit o parte atât 
de importantă din cultura noastră, haideţi să ne luăm câteva mo- 
mente pentru a descoperi ce este, cum funcționează și - cel mai im- 
portant - cum poţi să o utilizezi pentru a-ţi crea viața și rezultatele pe 
care le vrei. 

In forma sa de bază, Legea Atracţiei spune Vei atrage lucrurile la 
care te gândești, despre care vorbesti, în care crezi cu putere și pe care 
le simţi intens. 

De-a lungul istoriei, cele mai mari minți și cei mai mari învățători 
spirituali ne-au arătat acest adevăr. la în considerare următoarele: 

e „Toate câte cereţi, rugându-vă, să credeţi că le-aţi primit și le 

veţi avea.” (Marcu 11, 24) 


e „Tot ceea ce suntem este rezultatul a ceea ce am gândit.” 
(Buddha) 


e  „Omulnu este decât rodul gândirii sale. El devine ce gândește.” 
(Gandhi) 


e „Imperiile viitorului sunt imperiile minţii.” (Winston Churchill) 
e „Devenim ceea ce gândim în fiecare zi.” (Ralph Waldo Emerson) 


e „Până nu vei face din inconștient conștient, el îți va dirija via- 
ţa și îi vei spune destin.” (Carl Jung) 


Toți aceşti mari gânditori cunoşteau puterea pe care gândurile 
noastre o au asupra vieții - de la impactul asupra a ceea ce avem, 
până la crearea a tot ce trăim, chiar până la a hotărî locul nostru în 
lume. Cum pot aceste simple gânduri să controleze atât de multe as- 
pecte ale vieții noastre? 


PENTRU CĂ GÂNDURILE NOASTRE SUNT ALCĂTUITE 
DIN ENERGIE, ELE POT AVEA IMPACT ASUPRA LUMII 
NOASTRE FIZICE 


Astăzi, oamenii de știință știu că tot ce se găsește în univers este 
alcătuit din energie. Aceasta este valabil atât pentru obiectele fizice, 
cât și pentru cele non-fizice. Bineînțeles, chimia elementară ne spune 
că obiectul fizic, cum ar fi o clădire, un copac sau această carte, este 
alcătuit din miliarde de atomi individuali - mici fascicule de energie, 
care interacționează și creează legăturile ce iau multe forme, ca apa, 
metalele, plantele, solul, plasticul, celuloza și alte materiale brute uti- 
lizate în fabricarea obiectelor fizice. 


Obiectele non-fizice - inclusiv gândurile - sunt și ele alcătuite din 
energie și, astfel, pot crea și ele legături, și pot interacționa cu aspecte 
și obiecte din lumea noastră fizică. Este bine-cunoscut, de exemplu, 
faptul că undele noastre cerebrale (adică gândurile noastre) sunt o 

formă de energie intensă, ce poate fi detectată cu ușurință de echipa- 
mentele medicale standard - și care poate interacționa cu lumea 
noastră fizică, așa cum o face orice altă formă de energie. 


Ce vreau să spun prin „interacționează cu lumea noastră fizică”? 


Ei bine, te-ai gândit vreodată la un prieten îndepărtat, iar el să te 
sune doar peste câteva minute? Ai condus vreodată pe autostradă 
întrebându-te dacă nu cumva vei lua amendă pentru depășirea vite- 
zei - ca apoi să vezi girofarurile roșii în oglinda retrovizoare? Acestea 
sunt undele tale cerebrale, care interacționează cu realitatea fizică. 
Din fericire, este posibil să utilizezi gândurile pe care le ai pentru a 
stimula și rezultate pozitive. Dacă ţi-ai dorit ceva foarte intens timp 
de câteva luni, doar ca apoi să primeşti acel lucru subit și prin mijloa- 
ce neașteptate - sau dacă te afli într-o situaţie în care ţi-a fost oferit 
- tot gândurile, intenţia și dorința ta au fost cele care au avut impact 
asupra experienţei tale. 


Lumea, așa cum am creat-o noi, este un proces al gândirii. 
Nu poate fi schimbată fără să ne schimbăm gândirea. 


ALBERT EINSTEIN 


Fizician câștigător al Premiului Nobel 


Albert Einstein a studiat acest fenomen în 1935, când a făcut expe- 
rimente cu mecanica cuantică - ideea potrivit căreia activarea ener- 
getică a unei particule dintr-o parte a universului creează o reacție 
instantanee într-o particulă „parteneră” din cealaltă parte a universului. 
Brian Greene, profesor la Universitatea din Columbia, explică astfel: 
„Conform teoriei cuantice și numeroaselor experimente care adeve- 
resc predicțiile sale, conexiunea cuantică dintre două particule poate 
persista, chiar dacă acestea se află în părţi opuse ale universului.” Cu 
alte cuvinte, ce se petrece aici se poate îmbina cu ceva ce se petrece 
dincolo.! 


Un număr de alte experimente documentate au dovedit că gân- 
durile pot călători rapid prin spaţiu și că fie pot fi interceptate de cei- 
lalţi, fie pot avea impact asupra materiei. Cartea Thoughts Through 


1 Brian Greene este profesor de fizică şi matematică la Universitatea din Co- 
lumbia. Cartea sa The Fabric of the Cosmos (Țesătura Cosmosului) a stat la baza 
unui miniserial din cadrul programului NOVA al televiziunii publice (PBS) - nota 
autorului. 

Space (Gânduri prin spațiu?) relatează un experiment din 1973, efec- 
tuat de Sir Hubert Wilkins, exploratorul arctic, și Harold Sherman - 
care studia puterile minţii și era demult interesat de comunicarea 
dintre minţile umane. Experimentul a început când un grup de avia- 
tori ruși s-a prăbușit cu avionul pe o banchiză în Alaska, la Polul Nord. 
Guvernul rus i-a încredințat lui Sir Hubert Wilkins misiunea să orga- 
nizeze și să conducă o căutare aeriană în regiune pentru a-i găsi și 
salva - dacă mai erau în viață. 


Aflându-se în New York înainte de plecare, Sir Hubert s-a întâlnit 
cu Harold Sherman și - observând o oportunitate neobișnuită de a 
testa comunicarea dintre minţi - au decis să colaboreze pentru un 
experiment de șase luni. S-au înţeles ca Wilkins, odată ce va porni în 
expediția sa (fiind un experiment separat de misiunea de salvare) să-i 
transmită lui Sherman, aflat la New York, „mesaje gândite” în perioa- 
de de timp prestabilite. Amândoi bărbaţii trebuiau să ţină o evidență 
scrisă a fiecărei ședințe, Wilkins notându-și gândurile ca „emițător” și 
Sherman înregistrându-și impresiile mentale în rolul de „receptor”. 
Ambele evidențe scrise trebuiau date în mod regulat unor terțe per- 
soane, astfel încât rezultatele să nu poată fi modificate ulterior. 


Când Wilkins s-a întors în Statele Unite, la capătul expediției sale, 
și a arătat jurnalul său cu mesajele gândite trimise lui Sherman, o 
proporție uimitoare de 80% dintre „citiri” erau exacte - dovedind 
faptul că mesajele gândite erau trimise și primite cu succes la peste 4 
000 de kilometri! 


Un experiment mai recent condus de astronautul Edgar Mitchell, 
în timpul misiunii sale Apollo 14 din 1971, a stabilit că gândurile pu- 
teau călători la cel puţin o distanță de 384 400 de kilometri - distanța 
de la Pământ la Lună. În timp ce se afla în spațiul cosmic, Mitchell, 
care are doctoratul în științe, a transmis telepatic un mesaj unui grup 
de patru persoane de pe Pământ. Trei dintre acestea au primit mesajul 
corect. Conform relatării, unul dintre cei cărora i-a transmis mesajul 
era Olof Jönsson, inginer și psihist, care locuia în Chicago. În momen- 
te prestabilite, din interiorul capsulei sale spaţiale, Mitchell a ordonat 
niște cartonașe, ce reprezentau diferite simboluri cum ar fi o cruce, o 
stea, un val, un cerc și un pătrat - iar Jönsson încerca să-și imagineze 
cartonașele necunoscute de la 384 400 de kilometri. Jönsson nu doar 
că le-a nimerit pe toate, dar a văzut și ordinea corectă. 


2 Thoughts Through Space (Gânduri prin spaţiu) de Sir Hubert Wilkins și Harold 
Sherman (Charlottesville, VA, Hampton Road Publishing, 2004) - nota autorului. 


110 | JACK CANFIELD 


O mulţime de oameni de știință au produs mii de articole 
științifice, oferind o dovadă evidentă că gândurile sunt capabile 
să afecteze profund toate aspectele vieţii noastre. Ca observatori 

și creatori, noi refacem lumea în fiecare moment. Fiecare gând 
pe care-l avem, fiecare judecată pe care o facem, oricât de 
inconștientă, are un efect. 


LYNNE McTAGGART 
Autoare a cărţilor The Field (Câmpul ), The Intention Experiment 
(Experimentul intenției”) și The Bond (Legătura) 


Astăzi, oamenii de știință au avansat nu doar în studierea transmite- 
rii gândurilor, ci și în fizica entanglementului bio-fizic'” - descoperind 
cum să exploatăm aceste conexiuni ale energiei pentru a obține re- 
zultatele dorite în realitatea noastră fizică. 


Deși Secretul și Legea Atracţiei au avut de-a lungul timpului criti- 
cii lor, eu cred că umanitatea abia acum începe să înțeleagă puterea 
gândului și teoria entanglement-ului - faptul că mintea noastră este 
la propriu „cuplată” energetic cu universul fizic și, astfel, poate activa 
universul pentru a transmite orice se află în mintea noastră. 


LEGEA ATRACȚIEI SE BAZEAZĂ PE FAPTUL CĂ TOTUL ESTE 
ÎNTR-O STARE CONSTANTĂ DE VIBRAȚIE 


Un alt fapt în bună măsură cunoscut de oamenii de știință este că 
Pământul - și tot ce se află pe Pământ, inclusiv tu - vibrează la o frec- 
vență specifică, unică pentru acel obiect sau persoană. De la cea mai 
mică particulă atomică la cel mai înalt zgârie-nori, tot ce a fost vreo- 
dată creat este într-o stare constantă de vibraţie - la propriu, într-o 
mişcare energetică. 

Oamenii de știință știu și că frecvenţa vibraţională a Pământului 
poate fluctua în cazuri de energie intensă - nu doar în zonele cu vre- 
me extremă, ci și în preajma evenimentelor globale, cum ar fi atacurile 


* Carte apărută în limba română la Editura Adevăr Divin, București, 2009 (n. red.). 
** Carte apărută în limba română la Editura Adevăr Divin, București, 2010 (n. 
red.). 

*** Sensul de bază al cuvântului entanglement înseamnă „încâlcire/amestec/în- 
curcătură”. În contextul dat, neologismul din engleză a fost preluat ca atare în 
limba română, fiind intraductibil. Entanglement-ul este un fenomen cuantic în 
care stările cuantice ale mai multor obiecte sau particule elementare diferite 


sunt „cuplate” între ele (n. trad.). 

teroriste, dezastrele naturale și alte situaţii cu emoții umane intense. 
Nu este un efort prea mare să îţi dai seama că - prin emoţiile noastre 
intense - și noi putem să ridicăm, să coborâm și chiar să ne potrivim 
cu frecvența vibrațională a obiectelor, situațiilor, experienţelor și oa- 
menilor pe care dorim să-i atragem în viața noastră. De fapt, unul dintre 
preceptele principale ale Legii Atracţiei este că nivelul de frecvență 
vibrațională și fluxul energiei sunt controlate de gând. Prin gândurile 
tale deliberate, poţi să intri în armonie vibrațională cu (și să atragi) 
orice vrei. Așa cum spunea autoarea de bestsellereruri Lynne 
McTaggart, Acolo unde se duce atenția, se revarsă energia. Acolo unde 
se duce intenţia, se revarsă energia.* 


Secretul se concentrează foarte mult asupra modului în care poți să 
utilizezi puterea intenţiei - adică gândul deliberat - pentru a manifesta 
ce anume vrei în viață. Este un proces în trei pași: cere, crede și primește. 


PASUL UNU: CERE CE VREI, NU CE NU VREI 


În fiecare zi, trimiţi cereri către univers - precum şi spre mintea 
ta subconștientă - sub forma gândurilor: la propriu, la ce te gândești, 
despre ce citeşti, despre ce vorbeşti și spre ce îți îndrepți atenţia. 
Toate acestea includ cărţile și revistele pe care le citești, emisiunile de 
televiziune și filmele la care te uiţi, e-mailurile la care răspunzi, web- 
site-urile pe care le vizitezi, blogurile pe care le citești și muzica pe 
care o asculți. Din păcate, majoritatea acestor gânduri sunt aleatorii, 
contradictorii, non-productive și cu siguranţă nu sunt deliberate - ele 
se întâmplă fără conștientizarea sau intenţia noastră. 


Mai rău de atât, trimitem cereri negative universului când ne criticăm, 
când ne plângem, când ne concentrăm pe lipsa abundenței din viața 
noastră. În mod similar, atunci când învinuieşti pe cineva, cauţi vină 
sau judeci pe cineva sau ceva, tu te concentrezi pe o experiență nega- 
tivă pe care nu o vrei. Același lucru este adevărat și atunci când îţi faci 
griji. Deseori mă refer la îngrijorare ca la o stabilire negativă de obiec- 
tive. Creezi în mintea ta imagini ale lucrurilor pe care nu le vrei. 


Pentru că Legea Atracţiei spune că vei atrage în viaţa ta orice lucru 
căruia îi dai energia, concentrarea și atenţia ta - dorită sau nedorită 


3 Pentru a afla mai multe despre puterea intenţie, citeşte The Intention Expe- 
riment: Using Your Thoughts to Change Your Life and the World (Experimentul 
intenției: utilizarea gândurilor tale pentru a-ți schimba viața și lumea) de Lynne 
McTaggart (New York, Atria Books, 2008) - nota autorului. 

- trebuie să devii mai prudent cu modul în care gândești și simți. 
Legea Atracţiei afirmă, de asemenea, că fiecare gând sau sentiment 
pe care îl oferi poartă în el frecvenţă vibraţională - la care universul 
reacționează oferindu-ți mai mult în funcţie de vibraţiile pe care le 
trimiti. Universul nu ține cont dacă ceea ce ceri este bun sau rău pen- 
tru tine; el pur și simplu răspunde vibraţiei tale. 

Problema este că, în majoritatea timpului, nu ești conștient de 
vibrația pe care o oferi. Tu reacționezi pur și simplu la lucrurile din 
afara ta - evenimente curente, știri, felul cum se poartă oamenii cu 
tine, bursa de valori, cât de mulţi bani faci, ce note iau copiii tăi la 
școală și dacă echipa „ta” câștigă sau nu. Reacţionezi simțindu-te po- 
zitiv sau negativ. Din păcate, atunci când reacționezi în mod inconștient 
la ceea ce se întâmplă în jurul tău - fără să oferi gânduri deliberate 
despre ceea ce vrei pe viitor - poţi rămâne „blocat” în starea ta pentru 
totdeauna. De aceea viața majorității oamenilor pare să nu se schimbe 
niciodată. Ei rămân blocaţi într-un ciclu de recreare a aceleiași reali- 
tăți iar și iar, pentru că universul răspunde cu fidelitate vibraţiei 
negative pe care oamenii o trimit. 


Compară asta cu faptul de a oferi în schimb gânduri pozitive - 
exaltare, entuziasm, pasiune, fericire, veselie, iubire, apreciere, abun- 
denţă, prosperitate, relaxare și pace. Acestea sunt gândurile care dau 
vibrații pozitive. Dimpotrivă, dacă te simţi plictisit, neliniștit, îngrijorat, 
confuz, trist, singur, rănit, furios, resentimentar, vinovat, dezamăgit, 
frustrat, copleșit, stresat sau deprimat, atunci oferi vibrații negative. 


Legea Atracţiei reacționează în ambele cazuri și îți aduce mai 
mult din ceea ce vibrezi. Asta este șocant pentru majoritatea oameni- 
lor. Faptul de a afla că viaţa pe care o trăiesc acum este rezultatul 
gândurilor și vibraţiilor pe care le-au oferit este ceva revoluţionar. 
Chiar și mai incitant de atât este să afli că, pentru a-ţi crea viitorul 
visurilor tale, este nevoie doar să îți schimbi gândurile și vibraţiile de 
azi înainte. 


Cum te-ai simţi dacă ai avea deja acele lucruri și experiențele sti- 
lului de viață pe care îl vrei - slujba perfectă, relaţia perfectă, călătorii 
în jurul lumii, suma de bani pe care o vrei? 


Incepe să îţi creezi cu intenţie viitorul 
Pentru a avea mai multă intenţie legată de gândurile pe care le 


oferi universului, va trebui să decizi ce anume vrei - dar să exersezi și 
trăirea acelor emoţii pe care le vei avea atunci când se va întâmpla 

acest lucru.* Poate vrei să îți schimbi cariera, să te muţi în altă parte, 
să câștigi un premiu important pentru cariera ta, să ai propria emisiu- 
ne de televiziune sau să te vindeci de o boală gravă. Cum te-ai simți 
odată ce ai „ajunge” la obiectivul tău? Ce-ai face pe parcursul zilei? Cu 
cine ţi-ai petrece timpul? 

Cu cât te concentrezi mai mult pe, și vorbești despre, ceea ce vrei 
CU ADEVĂRAT (în loc să vorbeşti despre ce nu vrei), cu atât mai repe- 
de îți vei manifesta visurile și obiectivele. Gândește-te la mintea ta ca 
la un sistem GPS, asemănător cu cel de pe telefonul tău inteligent sau 
cu cel din mașină. Cu fiecare imagine pe care o vizualizezi, „oferi” și 
mai mult destinația spre care vrei să mergi. De fiecare dată când îţi 
exprimi preferința pentru ceva, îți exprimi o intenţie. O masă la fe- 
reastră, locuri în față la o conferință, bilete la clasa întâi, o cameră cu 
vedere la ocean, o relație plină de iubire - toate aceste imagini și gân- 
duri trimit cereri spre univers. 


Utilizează cuvinte care concentrează universul asupra a ceea ce vrei 


Bineînţeles, modul în care declari obiectivele tale este foarte im- 
portant în acest proces al concentrării. În loc să spui Vreau să scap de 
datorii - ceea ce ține mintea concentrată asupra datoriei pe care o ai 
acum - spune Trăiesc o viaţă a abundenței și bogăției. Cuvinte ca aces- 
tea te menţin într-o stare pozitivă a gândirii. 

În mod similar, fii atent când vorbeşti cu alți oameni despre situ- 
ația ta curentă. A vorbi despre „cum stau lucrurile” și a descrie ce se 
întâmplă în „realitatea curentă” creează de fapt mai mult din acest 
lucru în viitor. Gândinduc-te la și verbalizând opinii despre situația ta 
curentă, îți prescrii de fapt viitorul, și nu doar descrii prezentul. 


Diferenţa dintre aceste două lucruri mi-a fost revelată în mod im- 
presionant acum câțiva ani, când Mark Victor Hansen și cu mine am 
zburat la New York pentru a primi o stea pe Ardath Rodale Hall of 
Fame, în semn de recunoaștere pentru impactul pozitiv al cărților 
noastre din seria Chicken Soup for the Soul (Supă de pui pentru suflet). 
În timpul zborului spre New York, am stat lângă un bărbat care şi-a 
petrecut tot drumul vorbind despre cât de îngrozitoare este lumea - 
guvernul, economia, infracționalitatea, corupţia, poluarea și despre 
cât de nerecunoscători și de scăpaţi de sub control sunt adolescenții, 
și așa mai departe. Era un om nefericit. 


4 Pentru a te ajuta să decizi ce vrei, vezi Principiul 3: „Decide ce vrei”. Pentru a 
afla mai multe despre exersarea emoţiei bucuriei și satisfacției de a avea, a fi și a 
face ce dorești, vezi Principiul 12: „Poată-te ca și cum” - nota autorului. 

Dar când eu și cu Mark am ieșit să luăm cina după ceremonia de 
decernare a premiilor, vorbeam doar despre cât de minunate erau 
lucrurile care ni se întâmplau - succesele noastre recente, proiectele 
la care lucram, cum ne puteam ajuta unul pe celălalt, cu cine doream 
să ne facem reciproc cunoștință, recentele informaţii pe care le aveam, 
cât de recunoscători eram și toate celelalte lucruri pozitive din viața 
noastră. 

A avea o viziune pozitivă, a utiliza limbajul gândirii în perspectivă 
și a fi într-o stare de așteptare a lucrurilor bune care vin în viața ta 
este cea mai bună modalitate de a „cere” universului să-ţi trimită 
exact acele lucruri, oameni și experiențe. 


Înlocuiește imaginile şi gândurile negative cu unele pozitive 

Așa cum poţi să-ţi scrii scenariul vieţii pe care o vrei, poţi să îm- 
piedici lucrurile pe care nu le vrei, negândindu-te la ele. Ori de câte ori 
vezi lucruri pe care nu le vrei, ia decizia conștientă să nu te gândești la 
ele, să nu scrii despre ele, să nu vorbești despre ele, să nu le opui rezis- 
tență sau să nu te alături grupurilor care se concentrează asupra lor. 


Ori de câte ori te surprinzi îngrijorându-te sau concentrându-te 
pe lipsuri, înlocuiește rapid aceste gânduri negative cu imagini, senti- 
mente și emoţii ale persoanei tale care se bucură de ceea ce vrei cu 
adevărat. Există visarea cu ochii deschişi intenţionată - o utilizare 
minunată a puterii vizualizării (ceva ce voi discuta mai pe larg în 
Principiul 11). 

Ori de câte ori ajungi să te judeci pe tine însuţi - sau pe altcineva, 
sau altceva - trebuie să înţelegi că te concentrezi pe ceea ce nu vrei. la 
măsuri cu privire la schimbarea modului tău de a gândi. Cel mai im- 
portant discurs al liderului pentru drepturi civile Martin Luther King 
nu s-a numit „Am o plângere” -, ci s-a numit „Am un vis”. Și când Maica 
Tereza a fost întrebată de ce nu a participat la proteste anti-război, a 
răspuns: „Nu voi face asta niciodată, dar de îndată ce veţi organiza o 
adunare pro-pace, voi fi acolo”. Acești mari lideri știau că faptul de a fi 
împotriva unui lucru - faptul de a te concentra pe împotrivirea față de 
acesta - creează doar mai mult din acel lucru. 


lată de ce meditaţia, grija și atenţia sunt atât de importante. 


Vei deveni mai puternic în a crea ce vrei cu adevărat atunci când 
te vei concentra cu toată atenția asupra gândurilor și le vei monitori- 
za. Înlocuiește gândurile negative, care produc sentimente de resem- 
nare, lipsă de speranţă, depresie, vină, frică și furie cu gânduri mai 

pozitive, care produc sentimente de fericire, mulțumire, iubire, accep- 
tare, speranţă, pace și bucurie. 


Cere ce vrei. Apoi lasă universul să-și facă griji despre cum să primeşti 
acel lucru. 


Așa cum am menţionat în Principiul 3: „Decide ce vrei”, singura ta 
treabă este să te concentrezi asupra a ceea ce vrei. Nu îţi face griji 
despre cum vei primi acel lucru. Asta e treaba universului și - după 
după cum vom vedea -, este fenomenal de priceput să alinieze oamenii, 
situațiile, banii, resursele și alte lucruri necesare pentru a-ți îndeplini 
obiectivele dorite. 


Trebuie să ai mai multă intenţie și să decizi exact ce anume vrei. 
Concentrează-te asupra gândurilor tale. Ele vor atrage oamenii, 
lucrurile, experiențele care se vor potrivi cu conținutul și vibrația gân- 
durilor tale. 


Ca și sistemul GPS pe care l-am menţionat mai devreme, atunci 
când îți prezinți obiectivele universului și tehnologiei lui puternice, 
vei fi surprins și uimit de ce îţi va oferi. lată unde se întâmplă cu ade- 
vărat magia și miracolele. Este valabil atât pentru creștini, cât și pentru 
oameni de alte religii, care sunt dispuși să-și încredințeze visurile, 
temerile și dorințele în mâna lui Dumnezeu. 


„Căci gândurile Mele nu sunt ca gândurile voastre și căile Mele ca 
ale voastre, zice Domnul. Și cât de departe sunt cerurile de la pământ, 
așa de departe sunt căile Mele de căile voastre” (Isaia 55,8 - 9). 


PASUL DOI: CREDE CĂ VEI PRIMI CEEA CE VREI, APOI 
TRECI LA ACŢIUNE 


Intenţiile noastre atrag elementele, forțele, evenimentele, 
situaţia, circumstanțele și relaţiile necesare pentru a aduce la 
îndeplinire rezultatul avut în vedere. Nu este nevoie să ne impli- 
căm în detalii - de fapt, faptul de a încerca prea tare poate să 
se întoarcă împotriva noastră. Lasă inteligența nelocalizată să 
sincronizeze acţiunile universului pentru a îndeplini intențiile 
tale pentru tine. 


DEEPAK CHOPRA 
Medic, orator, autor al cărții The Seven Spiritual Laws of Success 
(Cele șapte legi spirituale ale succesului ) 


* Carte apărută în limba română la Editura Mix, București, 2011 (n. red.). 

Ce înseamnă pentru tine să crezi că vei obţine ce vrei? Înseamnă să 
menții o așteptare pozitivă, să îţi petreci ziua în certitudine - știind că 
ţi-ai încredințat viitorul unor puteri superioare ţie. 

Înseamnă să decizi cu convingere că ceea ce vrei se va întâmpla 
fără nicio îndoială. 

Asta nu este întotdeauna ușor. Mulţi oameni au credinţe limitati- 
ve, care îi împiedică să aibă parte de abundență și fericire în viaţa lor. 
Dacă asta te descrie și pe tine, trebuie să înţelegi că, mai întâi de toate, 
trebuie să-ți schimbi credințele limitative în gânduri potrivit cărora 
meriti, ești vrednic, demn de a fi iubit și dorit, ești capabil - precum și 
suficient de deștept, suficient de puternic, suficient de atrăgător, sufi- 
cient de bogat, suficient de bun și „suficient de” în orice alt lucru care 
contează pentru tine. Am scris o strategie simplă în Principiul 33: 
„Depășește-ţi credințele limitative”, care să te ajute să elimini acele 
credinţe care te țin pe loc. Și dacă e nevoie să-ți transformi criticul 
intern în coach intern, vezi Principiul 32 pentru modalități de a depă- 
și gândurile negative, care pot să-ţi blocheze așteptarea pozitivă, atât 
de decisivă pentru funcţionarea Legii Atractiei. 

Bineînțeles, odată ce crezi că vei primi ce vrei, a doua parte a 
ecuaţiei este să treci la acțiune. A trece la acțiune pentru a crea rezul- 
tatele dorite îţi afirmă credința că ceea ce vrei este la îndemână. Îţi 
satisface așteptările. 


Unele dintre acțiunile pe care le vei întreprinde sunt ceea ce eu 
numesc „acțiuni evidente” - cum ar fi să te înscrii la cursurile de biochi- 
mie și anatomie, dacă obiectivul tău este acela de a deveni doctor sau 
să-ți schimbi dieta, dacă obiectivul tău este să pierzi în greutate. Nu e 
nevoie să aștepți ca universul să-ți ofere un set de circumstanțe - 
este evident ce trebuie să faci, iar acele oportunități îți sunt deja 
disponibile. 

Apoi există ceea ce eu numesc „acţiunile inspirate”. Acestea sunt 
acțiunile pe care le întreprinzi atunci când primești călăuzire internă, 
o remarcă intuitivă, un presentiment sau un instinct - ca atunci când 
reacționezi la un gând aleatoriu, cum ar fi Nu știu de ce, dar simt 
nevoia să îmi sun colegul de cameră de la colegiu sau Simt o nevoie 
puternică de a participa la acea conferință. Mulţi oameni, în timpul 
vizualizării sau meditaţiei lor, țin aproape de ei o foaie și un creion 
pentru a capta aceste idei. În majoritatea timpului, nu vei vedea pla- 
nul în ansamblul lui. Dar cu o credinţă suficient de puternică, poți să 
avansezi și să acţionezi oricum, fiind atent la următorii pași de acţiu- 
ne care vor apărea. 

EA ŞI-A URMAT INSPIRAȚIA 


Prin gând, lucrul pe care îl vrei îţi este adus; prin acţiune, 
îl primeşti. 


WALLACE D. WATTLES 
Autor al cărţii The Science of Getting Rich (Știința de a te îmbogăți ) 


Când Jeanette Maw avea patru luni de când se angajase la o mare 
bancă naţională, ca reprezentantă de vânzări a planurilor de econo- 
misire pentru pensie, conducerea a anunțat că dacă echipa de vânzări 
nu avea să răstoarne curând situația și nu avea să producă rapid niște 
cifre de vânzări impresionante, toți aveau să fie daţi afară. 


Până în acel moment, urmaseră cu toţii niște pași prestabiliți 
pentru a face vânzarea - să telefoneze de un anumit număr de ori pe 
zi, să stabilească un anumit număr de întâlniri săptămânale și să uti- 
lizeze o anumită listă de răspunsuri pentru potenţialele obiecții. 


Acestea erau strategiile de vânzare care fuseseră încercate și se 
dovediseră bune de multe ori, însă pentru alţii, nu pentru echipa lor. 
Și acum echipa petrecea prea mult timp încercând să descopere ce 
era greșit, a cui vină era și de ce lucrurile nu funcționau. 


După ce au aflat că slujbele lor erau în pericol dacă nu aveau să pro- 
ducă rezultate cât mai repede, Jeanette a decis să renunţe la strategiile 
obișnuite și la foaia cu scenariul prestabilit, și să încerce altceva. 


Și-a amintit că auzise despre o tehnică de scris în jurnal, ce reco- 
manda să scrii o pagină pe zi despre ce anume vrei ca și cum ai avea 
deja acel lucru, iar în momentul în care vei ajunge la capătul jurnalului, 
vei avea deja ce vrei. Jeanette nu avea prea mult timp, așa că a făcut 
rost de cel mai mic caiet pe care l-a găsit, unul de aproape 25 de pagini. 
I-a luat aproape 2 minute să completeze prima pagină. 


A scris despre cât de entuziasmați erau potenţialii clienţi când 
vorbeau cu ea. Despre cât de mult le plăcea produsul ei și că abia aș- 
teptau ca ea să-l implementeze. A scris despre comunicarea excelentă 
și instantanee pe care o simţea și despre cum produsul oferit chiar 
era soluția perfectă pentru compania lor. 

După ce și-a scris prima pagină în jurnal, s-a întrebat ce lucru 
simte că ar fi bine să facă acum. Răspunsul a fost: „Prânzul!” 


* Carte apărută în limba română cu titlul Știința de a deveni bogat la Editura 
Curtea Veche, București, 2007 (n. red.). 

Nu mai luase un prânz adevărat din prima ei zi la serviciu. Până 
atunci, ora ei de „prânz” însemna să alerge până în capătul holului, la 
automatul cu sendvișuri. Apoi să fugă înapoi la biroul ei și să mănânce 
alimente nesănătoase între apelurile pe care le dădea proprietarilor 
de afaceri. 


În această zi, însă, şi-a urmat călăuza internă și a decis să ia un prânz 
mai bun. A simţit că e de-a dreptul un lux să iasă din clădire, să stea la o 
masă afară și să se bucure de mâncarea ei grecească favorită, într-o zi de 
primăvară. După ce a savurat mâncarea delicioasă, și-a pus picioarele pe 
masă și a aruncat firimiturile de pitta vrăbiilor din apropiere. 

Când s-a simţit gata pregătită, s-a întors agale la birou. În lift, în 
drum spre biroul ei, un necunoscut s-a prezentat și a întrebat-o cine 
este. „Sunt Jeanette și lucrez la bancă, unde vând planuri de economi- 
sire pentru pensie micilor companii.” 


El nu-și putea crede urechilor! A insistat ca ea să-l urmeze în birou, 
unde i-a arătat pe masă un maldăr de oferte de planuri de economisi- 
re pentru pensie, primite de la diferiți furnizori. l-a spus că nu reușise 
să le dea de capăt și că habar nu avea că banca ei vinde planuri de 
economisire pentru pensie micilor companii. Ea i-a povestit despre 
vânzare. El era în culmea fericirii. Era exact ce dorea. A întrebat-o cât 
de repede putea să rezolve lucrurile pentru compania lui. 


Puțin uluită, ea l-a lăsat să-i facă cunoștință cu directorul lui de la 
Resurse Umane. L-a instruit pe director să semneze cât mai repede toa- 
te actele de care avea nevoie Jeanette. Voia planul pus la punct imediat! 

La nici două ore de când își scrisese prima pagină în jurnal, ea 
trăia deja un succes uimitor. Colegii ei și cu directorul au fost la fel de 
uimiți. Așa ceva nu se mai întâmplase până atunci. 


Jeanette a pus rezultatul fericit pe seama faptului că renunțase la 
acțiunile despre care directorul „presupunea că” trebuie făcute și, în 
schimb, a făcut ceea ce „îi dădea o stare de bine”. 


TREBUIE SĂ ŞTII CÂND SĂ TRECI 
LA ACȚIUNI INSPIRATE 


Așa cum Legea Atracţiei funcționează cu privire la obiectivele tale, 
tot astfel vei descoperi că numeroase idei, strategii și inspiraţii vor veni 
în conștientizarea ta. Acestea pot fi momente de revelație, care apar 
în timpul vizualizării sau meditaţiei. Uneori, oportunitatea va apărea 
sub forma unui apel telefonic neașteptat sau a unei noi cunoștințe, 

care îţi dă detalii despre o „mare ocazie”. Alteori, poate fi o tranzacție 
monetară neobișnuită, o bonificaţie sau alte stimulente financiare, 
care îți aduc banii de care ai nevoie pentru a face primul pas spre 
obiectivul tău. Totuși, poate fi doar un impuls, o idee inspirată sau o 
strategie care îți vine brusc în minte și pe care o și notezi. 


Eu le numesc idei inspirate. Nu sunt idei aleatorii pe care ai dori 
să le încerci sau strategii despre care crezi c-ar funcţiona. Sunt abor- 
dări la care nu te-ai gândit niciodată înainte și care ți-au venit în minte 
datorită faptului că foloseşti Legea Atracţiei. 


Indiferent de ceea ce se ivește, sarcina ta este să recunoști aceste 
oportunități drept ceea ce sunt, apoi să acționezi cât timp energia 
asociată lor este în favoarea ta. Nu este suficient doar să gândești po- 
zitiv. Când apare o șansă, trebuie să treci la acțiune. 


Când Janet Switzer a dorit să-și vândă cartea Instant Income (Venit 
instantaneu), imediat după ce Principiile succesului a fost lansată pri- 
ma oară, ea și-a stabilit intenţia de a primi un contract de publicare cu 
un editor proeminent din New York, apoi a petrecut câteva zile scriind 
o propunere de carte elaborată - știind cu certitudine că va apărea o 
oportunitate de a trece la acțiune. În două săptămâni, Janet a primit 
un telefon de la fostul președinte și director general executiv al com- 
paniei Time Warner Book Group, care se pensionase recent și pusese 
bazele propriei agenţii literare. Un prieten i-a menţionat proiectul lui 
Janet, și el a sunat-o imediat ca să discute posibilitatea de-a o repre- 
zenta. Pentru că Janet era pregătită cu propunerea ei de carte, îi era 
clar ce dorea și a recunoscut această mare ocazie drept ceea ce era, a 
trecut la acţiune și a semnat rapid cu directorul, ea fiind unul dintre 
primii săi clienți. În câteva săptămâni, Janet era la o întâlnire în New 
York cu reprezentanţii celor mai mari edituri din America - și și-a 
vândut cartea pentru un avans imens doar câteva zile mai târziu. 

La început, pe măsură ce începi să îţi creezi cu intenție propriul 
viitor, poate ți se pare că aceste inspiraţii și oportunități apar brusc și 
într-un număr copleșitor. Poate că nu vei avea încredere în toate și 
probabil vei simţi că-ţi încarcă lista cu lucruri pe care trebuie să le 
faci. Deci cum trebuie să distingi între ideile cu adevărat inspirate, să 
știi care sunt prioritare și apoi să le realizezi pe toate, dacă se presu- 
pune că trebuie să treci imediat la acțiune? Cum poți discerne între 
acțiunile care sunt cele mai importante și cele ce pot fi lăsate pe mai 
târziu? 

O modalitate ar fi exercițiul numit somatizarea luării deciziei, numită 
uneori și testul balansului. Acesta se bazează pe ideea că trupurile 

noastre știu instinctiv ce este bine pentru noi și pot astfel să ne ajute 
să decidem, luând în considerare diferitele opțiuni. Pentru a începe 
acest proces, stai drept cu picioarele apropiate și cu brațele relaxate 
pe lângă corp. Închide ochii și întreabă-ţi corpul: „Care este răspunsul 
pentru DA?” Așteaptă până când corpul tău se va înclina în mod auto- 
mat în față sau în spate. Apoi întreabă-ţi corpul: „Care este răspunsul 
pentru NU?” Dacă se apleacă în direcția opusă, ţi-ai calibrat cu succes 
răspunsurile corpului tău. Când ai determinat ce direcție înseamnă 
„da” pentru tine - și ce direcţie înseamnă „nu” - poţi începe să testezi 
acuratețea calibrării corpului tău punându-i întrebări standard la 
care știi deja răspunsul, cum ar fi: Numele meu este Jack? Locuiesc în 
Dallas, Texas? Port o cămașă albastră? 


Odată ce ai determinat că poți să ai încredere în răspunsurile pe 
care le primeşti, poţi începe să pui întrebări corpului în legătură cu 
ideile inspirate pe care le-ai primit. Ar trebui să-l aduc pe Jonathan ca 
partener în afacere? Ar trebui să mă mărit cu Doug? Ar trebui să cum- 
păr barca pentru care m-a sunat Marcus astăzi? 


O altă modalitate de a discerne între numeroasele idei inspirate 
pe care le primești este să vezi pur și simplu care dintre ele continuă 
să se întoarcă la tine. Când mi-a venit ideea formării Consiliului de 
Leadership Transformaţional, nu am acţionat imediat. De fapt, au tre- 
cut luni de zile înainte să fac pașii necesari. Dar ideea îmi tot răsărea 
în minte în momente ciudate - îmbogăţită cu idei specifice în legătură 
cu cine ar trebui să fie membru, care ar trebui să fie obiectivele orga- 
nizației, unde ne vom întâlni anual și așa mai departe. Nu puteam 
să-mi scot ideile astea din cap. Același lucru mi s-a întâmplat cu pri- 
ma carte din Chicken Soup for the Soul (Supă de pui pentru suflet). Am 
primit atât de multe mesaje, încât pur și simplu am știut că trebuie să 
trec la acțiune cu privire la această idee. 


PASUL TREI: PRIMEȘTE CE DOREȘTI DEVENIND 
PERECHEA VIBRAŢIONALĂ A ACELUI LUCRU 


Ții minte că ţi-am spus că fiecare lucru de pe Pământ vibrează cu 
o frecvență specifică? Ca să poți primi lucrul spre care ţi-ai îndreptat 
intenţia, trebuie să devii „perechea vibrațională” pentru ce vrei să 
atragi în viața ta. Eşti ca un post de radio, care transmite pe o anu- 
mită frecvenţă. Dacă vrei să asculți jazz, trebuie să cauţi postul care 


transmite jazz, nu unul care transmite heavy-metal. Dacă vrei mai 

multă abundență și prosperitate în viața ta, trebuie ca frecvența gân- 
durilor și sentimentelor tale să fie în armonie cu cele de abundență și 
prosperitate. 


Cea mai simplă cale de a deveni perechea vibrațională este să te 
concentrezi asupra creării emoţiilor pozitive ca bucuria, iubirea, 
aprecierea și recunoştinţa, pe parcursul întregii zile. Poţi, de aseme- 
nea, să exersezi emoțiile pe care le-ai trăi dacă ai avea deja ce vrei. Poţi 
să creezi aceste emoții prin gândurile pe care le gândești. De fapt, 
gândurile tale sunt cele care creează tot timpul sentimentele, așa că 
trebuie să devii conștient atunci când gândurile tale devin negati- 
ve - străduiește-te să le înlocuiești cu ceea ce autorii cărții The Law of 
Attraction (Legea Atractiei), Esther şi Jerry Hicks, numesc „gândul de 
a avea sentimente mai bune”. 


De exemplu, faptul de a gândi că nu ai suficienţi bani pentru a-ți 
plăti ipoteca va crea sentimente negative de frică și lipsă de speranță 
- chiar de vină și rușine pentru că nu ești capabil să-ți susții familia. 
În loc să oferi energie acestor gânduri negative, îndreaptă-ți gândirea 
spre gânduri pozitive, cum ar fi Voi găsi o cale - sau vizualizează-te 
plătind cu ușurință ipoteca la timp. 

La început, acest proces îți poate părea străin, dar adevărul este 
că, peste un timp, vei învăţa să alegi doar acele gânduri care îţi ridică 
moralul, inspiraționale, motivaţionale și care îți dau putere. Este vor- 
ba despre un obicei, pur și simplu, care - cu intenţie și disciplină - 
poate fi dezvoltat. 


Utilizează afirmaţii pentru a crea o pereche vibraţională 


Altă modalitate de a te aduce în armonie vibrațională cu ceea ce 
vrei este să utilizezi afirmaţiile - ceva ce voi discuta mai în detaliu în 
Principiul 10: „Decuplează frânele”. O afirmaţie este o declaraţie a 
obiectivului tău sau a dorinţei tale - realizate la timpul prezent. Sunt 
declarații pe care le poţi scrie, apoi repeta în mod regulat, pentru a-ți 
bombarda subconștientul cu gândurile, imaginile și sentimentele pe 
care le-ai trăi dacă obiectivul tău ar fi deja realizat. 


Afirmațiile sună cam așa: Sunt atât de fericit și recunoscător că tră- 
iesc în apartamentul meu de 4 000 de metri pătrați, cu vedere la ocean, 


5 The Law of Attraction: The Basics of the Teachings of Abraham (Legea Atrac- 
tiei: Principiile fundamentale ale învățăturilor lui Avraam), de Esther și Jerry Hi- 
cks (Carlsbad, CA, Hay House, 2006)- nota autorului.. Cartea a apărut în limba 
română cu titlul Legea Atracţiei. Învățăturile lui Abraham, la Editura Prestige, 
București, 2007 (n. red.) 

pe plaja Ka'anapali. Sau: Sunt atât de fericit și recunoscător că depun 
fără efort 10 000 de dolari pe lună în contul meu bancar. 


Când utilizezi afirmaţii pentru a-ţi vizualiza obiectivele ca fiind 
deja complete, te păstrezi în acea stare înălțătoare de bucurie, necesară 
pentru a menţine o pereche vibraţională pentru ceea ce vrei. Resenti- 
mentul că nu ai ce vrei, pe de altă parte, te scoate din armonia vibra- 
țională. Este pur și simplu imposibil să primeşti sau să permiţi accesul 
lucrurilor pe care le vrei când ești înverșunat, învinuiești, judeci sau 
te simţi vinovat. Aceste sentimente te îndepărtează de ceea ce vrei. 


Dacă singura rugăciune pe care o spui în viaţa ta este 
mulțumesc, ar fi suficient. 
MEISTER ECKHART 


Teolog și filosof german 


Creează o pereche vibraţională prin apreciere și recunoștință 


Cele mai puternice două sentimente pentru ca obiectivele tale să 
se manifeste rapid sunt aprecierea şi recunoştinţa. Gândește-te la asta. 
Dacă ai avea deja ce vrei, ai simţi apreciere și recunoștință pentru că 
ai primit acel lucru. Așa că nu doar aprecierea este un sentiment mi- 
nunat asupra căruia ar trebui să te concentrezi, dar și recunoștința 
este o mentalitate puternică pentru a atrage mai mult din ceea ce 
vrei. Poţi să-ți faci un obicei din apreciere, transformând-o într-o dis- 
ciplină de fiecare zi. la-ţi răgaz de 5 sau 10 minute pe zi pentru a te 
concentra asupra aprecierii. Fă o listă în jurnalul tău cu toate lucruri- 
le pentru care ești recunoscător - eu așa am început. 


Poţi, de asemenea, să exersezi aprecierea și recunoștința prin 
meditaţie. 

O altă tehnică este un exercițiu pe care Esther și Jerry Hicks îl 
numesc „ofensiva aprecierii” - când, pur și simplu, te uiţi în jurul tău 
și observi un lucru care îți face plăcere. Menţine-ţi atenţia asupra lui 
în timp ce te gândești cât de minunat, de frumos sau de util este. Dacă 
este un obiect care îţi aparţine, apreciază faptul că se află deja în viața 
ta. Continuă să-l observi până când aprecierea ta se extinde. Când se 
întâmplă asta, tu îi spui universului: „Dă-mi mai mult din așa ceva, te 
rog” În cele din urmă, alege un alt obiect pe care să-l apreciezi - apoi 
încă unul și încă unul. 


In workshopurile mele mai lungi, îi trimit pe oameni în afara sălii 
de training pentru „o ofensivă” tăcută a aprecierii, cu instrucțiunea de 
a se concentra asupra tuturor lucrurilor din preajmă, care le sunt de 

folos. Le spun să simtă apreciere nu doar pentru covor - care face 
camera mult mai atrăgătoare, sunetul mai plăcut și pășitul pe podea 
mai confortabil - ci să aprecieze și personalul hotelului care curăță 
covorul cu aspiratorul, oamenii care au făcut covorul, pe cei care au 
pus covorul, pe cei care au produs vopselele, oile care au dat lâna, cres- 
cătorii de oi care au tuns oile și așa mai departe. Oamenii se întorc în- 
totdeauna cu un zâmbet pe chip și cu bucurie în inimă - simțindu-se 
mult mai fericiți decât atunci când au ieșit din încăpere. 


Poate ai vrea să iei o scurtă pauză de la cititul acestei cărți și să 
faci și tu o ofensivă a aprecierii, oriunde te-ai afla. Observă cum te 
face să te simţi acest lucru. 

Aici, cheia este să-ți dezvolți o practică a aprecierii și să începi să 
cauţi încontinuu lucrurile pe care să le apreciezi în viață. Asta functio- 
nează și pentru aprecierea aspectelor pozitive ale oamenilor pe care 
i-ai întâlnit. Pe măsură ce înveţi să te concentrezi asupra calităților (și 
mai puţin asupra defectelor), vei fi uimit de modul în care se va schimba 
relaţia ta cu ei. 


Să apreciezi și să te afli într-o stare de recunoștință dă putere 
vechii zicale Vei aduce în viața ta lucrurile la care te gândești și pentru 
care mulțumești. 


Când am fost la emisiunea Oprah Winfrey Show cu unii dintre 
profesorii care au apărut în filmul Secretul, în primul rând din public 
era un cuplu care ne-a spus că înainte de Secretul, nu mai fuseseră 
fericiți de foarte multă vreme în relația lor. Femeia a spus că, după ce 
s-a uitat la film, a decis să se concentreze asupra aspectelor pozitive 
ale soţului ei, și nu asupra defectelor și lucrurilor care o iritau la el. A 
început chiar să scrie bileţele despre cât de mult îl aprecia, pe care le 
lăsa pe masa din bucătărie, unde el le găsea dimineaţa. În unele zile, 
lăsa chiar și o bancnotă de 5 dolari lângă bilețelul care spunea: „Te 
iubesc. Banii sunt pentru prima ta ceașcă de cafea la Starbucks, ca să-ți 
începi bine ziua.” Ea a spus că, numai după câteva săptămâni, iubirea 
și romantismul s-au întors în relaţia lor. Puteai observa că era adevă- 
rat din felul cum se țineau de mână și stăteau cuibăriți unul lângă 
celălalt, zâmbind ca un cuplu de liceeni îndrăgostiți. 


Atenţia asupra a ceea ce este nu face decât să creeze mai mult 
din ceea ce este. Pentru a efectua o schimbare cu adevărat pozi- 
tivă a experienţei tale, trebuie să nu iei în seamă modul în care 
sunt lucrurile - sau cum te văd alţii — și să acorzi mai multă 
atenție modului în care ai prefera să fie lucrurile. Prin exerciţiu, 

îţi vei schimba punctul de atracţie și vei trăi o schimbare sub- 
stanţială în experienţa vieții tale. 
ESTHER ȘI JERRY HICKS 


Coautori ai cărții The Law of Attraction (Legea Atractiei) 


EXERSEAZĂ ȘI ÎŢI VEI SCHIMBA PUNCTUL DE ATRACȚIE 


Așa cum am spus mai devreme, există multe principii și practici 
legate de implementarea unei abordări conștiente a Legii Atracţiei 
în această carte. Totuși dacă vrei să explorezi mai profund Legea 
Atracţiei, îţi recomand să începi cu aceste patru cărți. Există o listă 
mult mai completă în secțiunea de lecturi suplimentare "Suggested 
Reading and Additional Resources for Success, (Lecturi sugerate 
și resurse suplimentare pentru succes), de pe site-ul www. 
TheSuccessPrinciples.com/resources. 


- Jack Canfield's Key to Living the Law of Attraction (Cheia lui Jack 
Canfield de a trăi Legea Atractiei), de Jack Canfield și D.D. Watkins 
(Deerfield Beach, FL, Health Communications Inc., 2007) 


- The Law of Attraction (Legea Atractiei), de Esther și Jerry Hicks 
(Carlsbad, CA, Hay House, 2006) 


- The Secret (Secretul”), de Rhonda Byrne (New York, Atria Books/ 
Beyond Words, 2006) 


- Life Lessons for Mastering the Law of Attraction (Lecţii de viață 
despre cum să stăpânești Legea Atractiei), de Jack Canfield, Mark 
Victor Hansen, Jeanna Gabellini și Eva Gregory (Deerfield Beach, 
FL, Health Communications Inc., 2008) 


Și dacă nu ai văzut filmul Secretul, ţi-l recomand din inimă. Deși 
formatul său de documentar este departe de acela al unui film 
hollywoodian de succes, este cea mai simplă modalitate pe care o 
știu, de a obține o vedere de ansamblu rapidă și puternică asupra 
Legii Atracţiei. 

Odată ce i-ai descoperit puterea, vei dori să faci din Legea 
Atracţiei o parte regulată a vieţii tale - o mentalitate cu care să tră- 
iești în fiecare zi. 


* Carte apărută în limba română la Editura Adevăr Divin, București, 2007 (n. red.). 


PRINCIPIUL 


DEZLĂNŢUIE PUTEREA STABILIRII OBIECTIVELOR 


Dacă vrei să fii fericit, stabilește-ți un obiectiv care îţi stăpânește 
gândurile, care eliberează energia și îți inspiră speranţele. 
ANDREW CARNEGIE 


Cel mai bogat om din America în anii 1900 


După ce cunoşti scopul vieţii tale, îți determini viziunea și clari- 
fici care sunt adevăratele tale nevoi și dorințe, trebuie să le transformi 
în obiective specifice și țeluri, apoi să acționezi asupra lor cu certitu- 
dinea că le vei atinge. 


Experții în știința succesului știu că creierul este un organism în 
căutarea obiectivelor. Indiferent de obiectivul pe care îl vei da subcon- 
știentului tău, va munci zi și noapte să îl atingă. 


MINUNATA PUTERE A STABILIRII OBIECTIVELOR 


De când ţin minte, trainerii citează un studiu despre stabilirea 
obiectivelor, efectuat la Yale, în care 3% dintre absolvenţii promoției 
respective au scris obiective specifice pentru viitorul lor. Peste două- 
zeci de ani, s-a descoperit cu uimire că aceia din grupul de 3% câști- 
gau de zece ori mai mult decât grupul care nu avea obiective clare. 
Problema este că acest „studiu” a fost doar un mit urban - Dr. Gail 
Matthews și Dr. Stephen Kraus dezvăluind, în urma unei cercetări 
exhaustive a literaturii de specialitate, că niciun asemenea studiu nu 
a fost efectuat vreodată!! 


Totuși, în urma acestei descoperiri, Dr. Matthews a decis să efec- 
tueze un studiu pe cont propriu, care se concentrează pe cât de mult 
influențează realizarea obiectivelor faptul că sunt scrise, că te dedici 


1 Dr. Gail Matthews este profesor de psihologie la Universitatea Dominicană 
şi Dr. Stephen Kraus este psiholog social la Universitatea Harvard - nota au- 
torului. 

acțiunilor direcționate spre obiectiv și că ești responsabil pentru ac- 
țiunile respective. 


Un total de 267 de participanţi, cu vârste între 23 și 72 de ani, 
au fost recrutaţi din Statele Unite, Europa, Australia și Asia, printre 
aceștia numărându-se o varietate de categorii profesionale, cum ar fi 
antreprenori, experţi în educaţie, profesioniști în sănătate, artiști, 
avocaţi, bancheri, specialiști în vânzări, furnizori de resurse umane, 
manageri, vicepreședinți și directori de organizații non-profit. Par- 
ticipanțţii au fost împărţiţi în mod aleatoriu în 5 grupuri. 

Cei din grupul 1 au fost pur și simplu rugaţi să se gândească foarte 
profund la obiectivele lor - ce doreau să realizeze pentru următoare- 
le 4 săptămâni - dar să nu le scrie. 


Grupurile 2, 3, 4 au fost rugate să își scrie obiectivele. 


Cei din grupul 3 au fost rugaţi să formuleze o listă cu angajamentele 
pe care și le iau pentru a acționa. 


Cei din grupul 4 au fost rugați să formuleze o listă cu angajamente 
de acţiune și apoi să-și trimită lista cu obiective și angajamentele de 
acțiune unui prieten care îi încuraja. 

Cei din grupul 5 au fost rugaţi să facă toate cele menţionate mai 
sus și să raporteze progresul săptămânal unui prieten. 

La finalul celor patru săptămâni, participanții au fost rugați să-și 
evalueze progresul și măsura în care și-au îndeplinit obiectivele. 
Participanţii din grupul 1 îndepliniseră doar 43% din obiective, în 
timp ce participanţii din grupul 5 îndepliniseră 76% din obiective. 
Asta înseamnă o creștere de 33% față de grupul 1. 

Rezultatele complete sunt rezumate în graficul de mai jos. 


Grupul 1 |Grupurile2 -3 | Grupul 4 | Grupul 5 


Gândeşte-te la / / / Ji 
obiective 

Scrie obiectivele v V y 
Împărtăşeşte unui / / 
prieten 


Raportează pro- 
gresul săptămânal V 
unui prieten 


Rata succesului 43% 56% 64% 76% 

Acest studiu oferă dovada empirică a importanţei și eficienței celor 
trei principii esenţiale ale succesului: 1. Să-ţi scrii obiectivele; 2. Să faci 
o declaraţie publică legată de obiectivele tale; 3. Să fii tras la răspun- 
dere de altă persoană - cum ar fi un coach, un partener de răspundere 
sau un grup de mastermind' - pentru îndeplinirea obiectivelor tale. 


De asemenea, ia în considerare următoarele: potrivit unui studiu 
condus de David Kohl, profesor emerit la Virginia Tech, 80% dintre 
americani raportează că nu au obiective. Vreo 16% spun că au obiecti- 
ve, dar nu le scriu. Mai puţin de 4% îşi iau răgazul de a-şi scrie obiecti- 
vele şi mai puţin de 1% le trec în revistă în mod regulat. Acest mic 
procentaj din populaţia americană, care își scrie obiectivele și le trece 
în revistă în mod regulat, câștigă de 9 ori mai mult de-a lungul vieţii 
decât cei care nu își stabilesc obiectivele. Acest studiu ar trebui să te 
motiveze să-ţi scrii obiectivele. 


CÂT DE MULT, PÂNĂ CÂND? 


Ca să te asiguri că obiectivul dezlănţuie puterea minţii subconști- 
ente, acesta trebuie să îndeplinească două criterii: cât de mult (o anu- 
me cantitate măsurabilă, cum ar fi pagini, kilograme, dolari, metri 
pătraţi sau puncte) și până când (o anumită oră și dată). Acest lucru 
trebuie afirmat într-un fel pe care tu sau orice altcineva îl poate mă- 
sura. Voi pierde 10 kilograme nu este la fel de puternic precum Voi 
avea 60 de kilograme până la ora 17:00, pe 30 iunie. Al doilea obiectiv 
este mai clar, pentru că oricine poate să vină la 5 după-amiază, să se 
uite la cântarul tău și să vadă ce greutate ai. Fie va fi 60 de kilograme 
sau mai puţin, fie nu. 

Fii cât mai specific posibil cu toate aspectele obiectivelor tale - 
include alcătuirea, modelul, culoarea, anul și caracteristicile... mări- 
mea, greutatea, forma și orice alt detaliu. Ține minte, obiectivele vagi 
produc rezultate vagi. 


UN OBIECTIV VERSUS O IDEE BUNĂ 


Când nu există un criteriu pentru măsurare, este vorba doar despre 
ceva ce vrei, o dorinţă, o preferinţă, o idee bună. Pentru a-ţi implica 


* Mastermind (termen intraductibil) - grup restrâns/elitist de oameni cu inte- 
lect superior și expertiză ale căror întâlniri presupun dezbateri, discuţii, brain- 
storming pe teme majore (n. trad.). 

mintea subconștientă, un obiectiv sau un țel trebuie să fie măsurabil. 
lată câteva exemple care să îți dea mai multă claritate: 


IDEE BUNĂ OBIECTIV SAU ȚEL 

Mi-ar plăcea să am Voi deține o casă la ocean de 1200 metri 

o casă frumoasă la pătrați, pe Coasta Pacificului în Malibu, 

ocean. California, până la prânz, pe 30 aprilie 2017. 

Vreau să slăbesc. Voi cântări 80 de kilograme până la ora 
17:00, 1 ianuarie 2017. 

Trebuie să-mi tratez Voi recunoaște contribuţiile în departament 

mai bine angajații. a cel puţin 6 angajați până la ora 17:00, 


vinerea asta. 


SCRIE TOTUL ÎN DETALIU 


Una dintre cele mai bune căi de a obţine claritate și specificitate 
cu privire la obiectivele tale este să le scrii în detaliu - de parcă ai 
scrie specificațiile pentru un bon de comandă. Gândește-le la asta ca 
la o solicitare adresată lui Dumnezeu, Sursei, minţii universale sau 
câmpului cuantic. Include fiecare detaliu posibil. 


Dacă există o anumită casă pe care o vrei, scrie despre caracteris- 
ticile sale în detalii pline de culoare, cât mai vii - locaţia, peisajul, mo- 
bila, obiectele de artă, sistemul de sonorizare și planul parterului. 
Dacă ai la dispoziţie o poză a casei, fă rost de o copie. Dacă este o 
fantezie ideală, care nu există în formă fizică, ia-ți un răgaz, închide 
ochii și completează toate detaliile. Apoi stabilește-ți o dată până la 
care te aștepți să o deţii. 

După ce ai scris totul, mintea ta subconștientă va ști să lucreze 
asupra acestui lucru. Va ști ce oportunități să atragă, ca să te ajute să-ți 
atingi obiectivul. 

Când îţi creezi obiectivele, asigură-te că așterni pe hârtie unele 
obiective importante, care te vor provoca și îţi vor cere să te dezvolți, 
pentru a le aduce la îndeplinire. Este un lucru bun să ai unele obiective 
care te fac să te simți puţin inconfortabil. De ce? Pentru că obiectivul 
ultim, pe lângă atingerea obiectivelor materiale, este acela de a deveni 
un maestru al vieţii. Și, ca să faci asta, trebuie să înveţi noi abilități, să îţi 
extinzi viziunea asupra a ceea ce este posibil, să construiești noi relaţii 
și să înveţi să-ți depășești temerile, judecăţile și blocajele din drum. 

CREEAZĂ UN OBIECTIV REVOLUȚIONAR 


Pe lângă faptul că transformi fiecare aspect al viziunii tale într-un 
obiectiv măsurabil, precum și toate obiectivele trimestriale, săptămâ- 
nale, zilnice pe care le stabilești ca pe o rutină, te încurajez să stabi- 
lești și ceea ce eu numesc un obiectiv revoluționar, care va reprezenta 
un salt imens pentru tine și cariera ta. Majoritatea obiectivelor repre- 
zintă îmbunătățiri treptate în viața ta. Sunt ca acțiunile de pe teren, la 
un meci de fotbal american, în care mai câștigi 3 metri. Dar cum ar fi 
să intri pe teren în prima repriză și să arunci o pasă de 50 de metri? 
Ăsta ar fi un salt imens în progresul tău. Așa cum sunt scheme în fot- 
balul american care te fac să avansezi foarte mult pe teren dintr-o 
mișcare, tot astfel există scheme în viață care vor face același lucru. 
Ele includ realizări ca pierderea surplusului de 60 de kilograme, scri- 
erea unei cărți, publicarea unui articol, să mergi la Oprah, să câştigi o 
medalie de aur la Olimpiadă, să-ţi creezi un website bestial, să-ți iei 
diploma de masterat sau doctorat, să fii ales președinte al sindicatu- 
lui sau al asociaţiei tale profesionale sau să fii gazda unei emisiuni 
radio. Atingerea acestui obiectiv ar putea schimba totul. 


! UITAŢI CUM STĂ TREABA, DOAMNĂ — DUMNEAVOASTRĂ AȚI CERUT O VEDETĂ 
DE CINEMA CU PĂR NEGRU, NAS ASCUȚIT ȘI OCHI ADÂNCIŢI ÎN ORBITE... 


Nu ar fi acesta un obiectiv pe care merită să-l urmezi cu pasiune? 
Nu ar fi un lucru asupra căruia să te concentrezi câte puţin în fiecare 
zi, pentru a-l aduce la îndeplinire? 

Dacă ai fi agent de vânzări independent și ai ști că ai putea să ai 
un teritoriu mai bun, un bonus pe comision mai bun și poate și o pro- 
movare, odată ce aduci un anumit număr de cumpărători, nu ai munci 
zi și noapte ca să atingi acest obiectiv? 

Dacă ai fi o mamă casnică, a cărei întreagă viață și finanțe s-ar 
schimba dacă ar câștiga 1000 sau 2000 de dolari în plus participând 
la activitatea unei companii de marketing în rețea, nu ai urmări orice 
oportunitate ca să-ți atingi acest obiectiv? 


Asta înţeleg prin obiectiv revoluționar. Ceva care ţi-ar schimba 
viața, care ţi-ar aduce oportunităţi, te-ar aduce în fața oamenilor po- 
triviți și ar ridica fiecare activitate, relație sau grup în care ești implicat 
la un nivel mai înalt. 

Care ar fi obiectivul tău revoluționar? Faptul de a scrie o carte 
bestseller a fost un obiectiv revoluţionar pentru mine și Mark Victor 
Hansen. Cu Chicken Soup for the Soul (Supă de pui pentru suflet) am 
trecut de la a fi recunoscuţi într-un domeniu restrâns la a fi recunos- 
cuți pe plan internaţional. Asta ne-a creat o cerere mai mare pentru 
programele audio, pentru discursuri și seminare. Venitul suplimen- 
tar pe care l-a adus cartea ne-a permis să ne îmbunătăţim viața, să ne 
asigurăm pensia, să angajăm mai mult personal și să avem un impact 
mai mare în lume. 


RECITEȘTE-ȚI OBIECTIVELE DE TREI ORI PE ZI 


Odată ce ţi-ai scris toate obiectivele, atât cele mărunte, cât și cele 
importante, următorul pas în călătoria ta spre succes este să activezi 
puterile creative ale minții subconștiente prin trecerea în revistă a 
listei de două sau trei ori pe zi. la-ţi răgazul să citeşti lista de obiecti- 
ve. Citește lista (cu voce tare, cu pasiune și entuziasm, dacă ești în 
locul potrivit), câte un obiectiv pe rând. Închide ochii şi imaginează-ți 
fiecare obiectiv ca și cum ar fi deja atins. la-ţi câteva secunde să simţi 
ce ai simți dacă fiecare obiectiv ar fi deja atins. 


Dacă vei urma această disciplină zilnică a succesului, ea va activa 
puterea dorinței tale, sporind ceea ce psihologii numesc „tensiunea 
structurală” din creierul tău. Creierul tău vrea să reducă decalajul 
dintre realitatea curentă și viziunea obiectivului tău. Repetând în 
mod constant și vizualizându-ți obiectivul ca și cum ar fi deja atins, 
vei spori această tensiune structurală. Asta îţi va spori motivația, va 
stimula creativitatea și va crește conștientizarea asupra resurselor 
care te pot ajuta să-ți atingi obiectivul. 


PRINCIPIILE SUCCESULUI | 131 


Asigură-te că treci în revistă obiectivele de cel puţin două ori pe 
zi - dimineaţa la trezire și din nou seara, înainte să te duci la culcare. 
Eu mi le scriu pe fiecare pe cartonașe de 8x13 centimetri. Ţin pachetul 
de cartonașe lângă pat și apoi trec prin fiecare cartonaș dimineaţa și 
din nou seara. Când călătoresc, le iau cu mine. 


Include o listă cu obiectivele tale în programul tău zilnic sau în 
calendar. Poți crea și un pop-up sau un screensaver pe computer, pe 
tabletă sau pe telefonul inteligent, care să-ți enumere obiectivele. 
Scopul este să ai tot timpul obiectivele în fața ta. 


Când medaliatul olimpic cu aur la decatlon Bruce Jenner a între- 
bat într-o încăpere plină de aspiranţi la Olimpiadă dacă au o listă cu 
obiective scrise, toată lumea a ridicat mâna. Când a întrebat câţi din- 
tre ei aveau la ei lista în acel moment, o singură persoană a ridicat 
mâna. Acela era Dan O’ Brien. Și Dan O'Brien a fost cel care avea să 
câștige medalia de aur la decatlon la Jocurile Olimpice din Atlanta în 
1996. Nu subestima puterea stabilirii obiectivelor și a trecerii lor 
constante în revistă. 


CREEAZĂ O CARTE A OBIECTIVELOR 


O altă cale puternică de a accelera atingerea obiectivelor tale este 
să creezi o Carte a Obiectivelor. Cumpără un caiet cu spirale, un album 
sau un jurnal. Apoi creează o pagină separată pentru fiecare obiectiv. 
Scrie obiectivul în partea de sus a paginii, apoi ilustrează-l cu poze, 
cuvinte, fraze pe care le poți decupa din reviste, cataloage și broșuri 
de călătorie, care să descrie obiectivele tale ca și cum ar fi gata atinse. 
Pe măsură ce apar noi dorinţe și obiective, adaugă-le pur și simplu la 
lista ta din Cartea Obiectivelor. Recapitulează paginile din Cartea 
Obiectivelor în fiecare zi. 


POARTĂ CEL MAI IMPORTANT OBIECTIV AL TĂU 
ÎN PORTMONEU 


Când am început să lucrez pentru W. Clement Stone, el m-a învă- 
tat să îmi scriu cel mai important obiectiv pe spatele cărții de vizită și 
să-l port în portmoneu tot timpul. De fiecare dată când îmi deschideam 
portmoneul, îmi reaminteam cel mai important obiectiv al meu. 


Când l-am întâlnit pe Mark Victor Hansen, am descoperit că și el 
folosea aceeași tehnică. După ce am terminat prima carte din Chicken 

Soup for the Soul (Supă de pui pentru suflet), am scris: „Sunt atât de 
fericit că am vândut 1,5 milioane de exemplare din Chicken Soup for 
the Soul până pe 30 decembrie, 1994” Apoi ne-am semnat reciproc 
cărțile de vizită și le-am purtat în portmoneele noastre. Eu o păstrez 
încă, înrămată pe birou. 


Deși editorul meu a râs și ne-a spus că suntem nebuni, am ajuns 
să vindem 1,3 milioane de exemplare din carte până la data stabilită. 
Unii ar putea să spună: „Păi, și ţi-ai ratat obiectivul cu 200 000 de 
exemplare”. Poate, dar nu mai mult de atât... iar cartea asta a continu- 
at să se vândă în peste 10 milioane de exemplare în întreaga lume, 
tradusă în 47 de limbi. Crede-mă... Pot trăi cu „eșecul” acesta. 


SCRIE-ŢI SINGUR UN CEC 


Prin 1990, când Jim Carrey era încă un tânăr actor de comedie 
canadian, care se zbătea să se afirme în Los Angeles, a mers cu vechea 
lui Toyota până la Mullholand Drive. În timp ce stătea acolo și privea 
orașul care i se întindea la picioare, visând la viitorul lui, și-a scris un 
cec de 10 milioane de dolari, l-a datat cu Ziua Recunoștinței 1995, a 
adăugat „plata pentru servicii de actorie” și l-a purtat în portmoneu 
tot timpul, începând din acea zi. Restul, așa cum se spune, este istorie. 
Optimismul lui Carrey și tenacitatea lui au dat în cele din urmă roade 
și, în 1995, după filmele de mare succes la casele de bilete Ace Ventura: 
Detectivul lui pește, Masca, Tăntălăul și gogomanul, suma cerută de el 
se ridica la 20 de milioane de dolari pe film. Când tatăl lui Carrey a 
murit în 1994, actorul a depus cecul de 10 milioane de dolari în si- 
criul tatălui său, ca omagiu pentru bărbatul care i-a trezit și i-a hrănit 
visul de a deveni vedetă. 


UN SINGUR OBIECTIV NU ESTE SUFICIENT 


Dacă te-ai plictisit de viaţă, dacă nu te trezești în fiecare dimi- 
neață cu dorința arzătoare să faci tot felul de lucruri - atunci nu 
ai suficiente obiective. 


LOU HOLTZ 
Singurul antrenor din istoria NCAA care a dus șase echipe diferite de colegiu 
în postsezonul campionatului de fotbal american și câștigătorul distincţiilor 
pentru campionatul naţional și "antrenorul anului”; în prezent, analist de fotbal 
american pentru postul de televiziune ESPN 

Lou Holtz, legendarul fotbalist de la Notre Dame, este și un legen- 
dar organizator de obiective. Credinţa lui în stabilirea obiectivelor 
vine din lecţia pe care a învăţat-o în 1966, când avea doar 28 de ani, 
și tocmai fusese angajat ca antrenor secund la Universitatea din 
Carolina de Sud. Soţia sa, Beth, era însărcinată în 8 luni cu cel de-al 
treilea copil și Lou își cheltuise toţi banii pentru a cumpăra casa cu 
banii jos. O lună mai târziu, antrenorul principal care l-a angajat pe 
Lou și-a dat demisia și Lou s-a trezit fără slujbă. 


În încercarea de a-i ridica moralul, soţia lui i-a dat o carte - The 
Magic of Thinking Big (Magia gândurilor măreţe') de David Schwartz. 
Cartea spunea că ar trebui să scrii toate obiectivele pe care vrei să le 
atingi în viață. Lou s-a așezat la masa din sufragerie, și-a lăsat imagi- 
naţia să zburde și, înainte să-și dea seama, a făcut o listă cu cele 107 
obiective pe care dorea să le atingă înainte să moară. Aceste obiective 
acopereau fiecare aspect al vieţii sale și includeau: cina la Casa Albă, 
să apară la Tonight Show cu Johnny Carson, să îl întâlnească pe Papă, 
să antreneze la Notre Dame, să ducă echipa în campionatul naţional, 
să nimerească gaura pe terenul de golf. Până acum, Lou și-a atins 102 
dintre obiectivele stabilite, inclusiv să nimerească mingea de golf în 
gaură - nu o dată, ci de două ori. 


la-ţi răgazul să îți faci o listă cu 101 obiective pe care tu vrei să le 
atingi în viață. Scrie-le în detalii vii, notează unde, când, cât de mult, 
ce model, ce mărime și așa mai departe. Scrie-le pe cartonașe, pe o 
pagină cu obiective, sau în Cartea Obiectivelor. De fiecare dată când 
atingi un obiectiv, bifează-l și scrie lângă el victorie. Eu mi-am făcut o 
listă cu 109 obiective majore pe care doresc să le ating înainte să mor 
și deja am atins 68 dintre ele în doar 24 ani, inclusiv să călătoresc în 
Africa, să zbor cu un planor, să învăţ să schiez, să particip la Jocurile 
Olimpice de Vară, să scriu o carte pentru copii și să joc într-un film.? 


CONSIDERAȚII, TEMERI ȘI BLOCAJE 


Este important să înţelegi că, de îndată ce îţi stabilești un obiec- 
tiv, vor apărea trei lucruri care îi opresc pe cei mai mulți dintre oa- 
meni - dar nu și pe tine. Dacă știi că aceste trei lucruri sunt doar 
parte din proces, atunci le vei trata exact așa cum sunt - doar lucruri 
de care poți să te ocupi - și nu le vei lăsa să te oprească. 


* Carte apărută în limba română cu titlul Puterea magică a gândului, Editura 
Curtea Veche, București, 2007 (n. red.). 

2 Poţi citi lista celor 101 obiective ale mele la www.JackCanfield.com/101Goals. 
- nota autorului. 

Aceste trei obstacole în fața succesului sunt consideraţiile, teme- 
rile și blocajele. 


Gândește-te. De îndată ce spui că vrei să-ți dublezi venitul anul 
viitor, în câteva momente vor începe să-ți răsară în minte consideraţii 
precum Va trebui să lucrez de două ori mai mult sau Nu voi avea timp 
pentru familia mea, sau Soţia mea o să mă omoare. S-ar putea să ai 
gânduri ca Teritoriul meu este extins la maximum - nu văd cum aș putea 
să atrag mai mulți cumpărători pe ruta mea curentă, ca să cumpere 
mai multe produse decât au făcut-o până acum. Dacă spui că vei alerga 
la un maraton, s-ar putea să auzi o voce în capul tău care spune Ai 
putea să te rănești, Va trebui să te trezești cu două ore mai devreme în 
fiecare zi. S-ar putea chiar să-ți sugereze că ești prea bătrân ca să te 
apuci de alergat. Aceste gânduri se numesc consideraţii. Ele sunt, fără 
excepţie, motive pentru care nu ar trebui să încerci să atingi obiecti- 
vul - toate motivele pentru care este imposibil. 


Dar să aduci la suprafață aceste consideraţii este un lucru bun. 
Ele au fost mereu în mintea ta subconștientă, împiedicându-te în tot 
acest timp. Acum că le-ai adus în planul conștiinței, poţi să le faci față, 
să te confrunţi cu ele și să le depășești. 

Temerile, pe de altă parte, sunt sentimente. Ai putea trăi teama de 
respingere, teama de eșec sau teama dea nu te face de râs. Ai putea să 
te temi să nu fii rănit fizic sau emoțional. Ai putea să te temi că vei 
pierde toți banii pe care i-ai economisit. Aceste frici nu sunt neobiș- 
nuite. Fac toate parte din proces. Faptul de a ști asta dinainte te ajută 
să te mişti prin ele. 

În cele din urmă, vei deveni conştient de blocaje. Acestea sunt 
pur și simplu circumstanţe externe - cu mult dincolo de gândurile și 
sentimentele din mintea ta. Un blocaj ar putea fi acela că poate ni- 
meni nu dorește să participe la proiectul tău. Un blocaj ar putea fi 
acela că nu ai toţi banii de care ai nevoie ca să mergi mai departe. 
Poate că ai nevoie de alți investitori. Blocajele ar putea fi acelea că 
statul sau guvernul naţional au reguli sau legi care interzic ce vrei tu 
să faci. Poate va trebui să faci o petiție la guvern ca să le schimbe. 


Stu Lichtman, expert în redresarea afacerilor, a preluat o bine- 
cunoscută companie de încălțăminte din Maine, care era într-o situa- 
ție financiară atât de proastă, încât părea practic condamnată să intre 
în faliment. Afacerea datora milioane de dolari creditorilor și îi lip- 
seau 2 milioane de dolari ca să le acopere. Ca parte din propunerea de 
tranziţie, Stu a negociat vânzarea unei fabrici nefolosite în apropierea 
graniţei cu Canada, care ar fi adus companiei 600 000 de dolari. Dar 

statul Maine avea drept de sechestru pe fabrică, iar asta ar fi presu- 
pus să se rețină toate fondurile. Așa că Stu s-a dus la guvernatorul din 
Maine să-l informeze cu privire la dilema companiei. „Putem fie să 
dăm faliment”, a spus el, „caz în care aproape o mie de locuitori din 
Maine vor fi în curând dați afară și vor avea ajutor de șomaj, ceea ce 
ar costa guvernul milioane de dolari”, fie compania și guvernul ar pu- 
tea urma planul lui Stu de a ține compania în viață, ajutând astfel la 
menţinerea economiei statului, păstrând aproape o mie de oameni 
angajați, întorcând compania și pregătind-o pentru a fi preluată de 
altă companie. Dar singura cale de a atinge acest obiectiv ar fi să de- 
pășească - ai ghicit! - blocajul, dreptul de sechestru al statului pe 
fabrică. În loc să lase acel blocaj să-l oprească, Stu a vorbit cu persoa- 
na care ar fi putut să ridice blocajul. În final, guvernatorul a decis să 
anuleze sechestrul. 


Bineînțeles, poate că nu vei întâlni blocaje care să necesite abor- 
darea unui guvernator - dar totuși în funcție de cât de amplu este 
obiectivul tău, la fel de bine ai putea să faci acest lucru! 


Blocajele sunt simple obstacole pe care lumea ţi le pune în cale - 
plouă atunci când vrei să organizezi un concert în aer liber, soţia ta nu 
vrea să se mute în Kentucky, nu ai sprijinul financiar de care ai nevoie 
și tot așa. Blocajele sunt simple circumstanţe din viaţa reală cărora 
trebuie să le faci față ca să mergi mai departe. Ele sunt pur și simplu 
lucruri de care va trebui să te ocupi. 


Din păcate, când apar aceste consideraţii, temeri și blocaje, majo- 
ritatea oamenilor le văd ca pe un semn că trebuie să se oprească. Își 
spun „Acum că mă gândesc mai bine, că simt și descopăr asta, cred că, 
până la urmă, nu îmi voi urma acest obiectiv” Dar eu îți spun să nu 
vezi aceste judecăţi, temeri și blocaje ca pe niște semne ca să te 
oprești, ci mai degrabă ca pe o parte firească din proces, care va apă- 
rea mereu. Atunci când îți renovezi bucătăria, te aștepți la puţin praf 
şi deranj, ca parte din preţul pe care va trebui să îl plătești. Înveţi pur 
și simplu să-i faci față. Același lucru este adevărat și pentru conside- 
rații, temeri și blocaje. Pur și simplu înveţi să le faci față. 

De fapt, ele ar trebui să apară. Dacă nu apar, înseamnă că nu ţi-ai 
stabilit un obiectiv suficient de important pentru a face un efort și a creș- 
te. Înseamnă că nu există un potenţial real pentru dezvoltare personală. 


Învață să întâmpini întotdeauna cu bucurie consideraţiile, teme- 
rile și blocajele atunci când apar, pentru că, de multe ori, sunt chiar 
lucrurile care te-au ţinut în viață. Odată ce vezi aceste gânduri, senti- 
mente și obstacole subconștiente, odată ce devii conștient de ele, poți 

să le priveşti direct, să le procesezi și să le faci față. Când faci acest 
lucru, devii mai bine pregătit pentru următoarea aventură pe care 
vrei s-o întreprinzi. 


MĂIESTRIA ESTE OBIECTIVUL 


Vrei să-ţi stabilești un obiectiv suficient de important, astfel încât, 
în procesul atingerii lui, să devii acel cineva care meriti să fii. 
JIM ROHN 


Milionar pe cont propriu, coach de succes și filosof 


Bineînţeles, beneficiul ultim al depășirii acestor consideraţii, te- 
meri și blocaje nu sunt compensațiile materiale de care te bucuri, ci 
dezvoltarea personală. Banii, mașinile, casele, bărcile, soția atrăgă- 
toare, puterea și faima îți pot fi luate toate - uneori chiar și într-o cli- 
pită. Dar ce nu ţi se poate lua niciodată este cine ai devenit în procesul 
atingerii obiectivului tău. 

Ca să atingi un obiectiv important, va trebui să devii o persoană 
mai importantă. Va trebui să-ți dezvolţi noi abilităţi, noi atitudini, noi 
capacităţi. Va trebui să vrei mai mult de la tine și, făcând asta, vei ră- 
mâne cu atitudinea asta pentru totdeauna. 


Pe 20 octombrie 1991, un foc devastator a cuprins dealurile 
mirifice care străjuiau orașele Oakland și Berkeley, California, cuprin- 
zând câte o casă la 11 secunde timp de mai bine de 10 ore, distrugând 
complet peste 3 700 de case și apartamente. Un prieten de-al meu, 
care este și el autor, a pierdut tot ce avea, inclusiv toată biblioteca, 
dosare pline cu lucrări de cercetare și un manuscris aproape complet 
al unei cărți la care scria. Deși a fost fără îndoială distrus pentru o 
scurtă perioadă de timp, și-a dat repede seama că, deși tot ce avea 
fusese pierdut în incendiu, cel care devenise în interior - tot ce învă- 
tase și toate aptitudinile și încrederea în sine pe care le dezvoltase 
scriind și promovându-și cartea - erau tot în interiorul lui și n-ar putea 
fi niciodată arse într-un incendiu. 


Poţi pierde lucrurile materiale, dar nu poți pierde niciodată mä- 
iestria ta - ce înveţi și cine devii în procesul atingerii obiectivelor tale. 


Cred că o parte din motivul pentru care suntem pe Pământ este 
să devenim maeștri ai aptitudinilor noastre. Hristos a fost un maes- 
tru spiritual care a transformat apa în vin, a vindecat oameni, a 
mers pe apă și a domolit furtunile. El a spus că tu și cu mine putem 

să facem aceste lucruri și chiar mai multe. In mod cert avem acest 
potențial. 


Chiar și astăzi, într-o piață din Germania există o statuie a lui 
Hristos cu mâinile spulberate de o bombă din Al Doilea Război Mondial. 
Deși locuitorii orașului ar fi putut să restaureze statuia cu multe de- 
cenii în urmă, au învăţat această lecţie mai importantă: au pus o plă- 
cuță pe soclu, care spune: „Hristos nu are alte mâini decât pe ale tale.” 
Dumnezeu are nevoie de mâinile noastre pentru a-Și împlini sarcinile 
Lui pe Pământ. Dar pentru a deveni maeștri și pentru a face această 
măreaţă lucrare, cu toţii trebuie să fim dispuși să trecem prin toate 
aceste consideraţii, temeri și blocaje. 


PUTEREA OBIECTIVULUI 


Lucrurile nu se întâmplă; lucrurile sunt făcute să se întâmple. 
JOHN F. KENNEDY 


Al 35-lea președinte al Statelor Unite ale Americii 


Când eram în Chennai, India, unde conduceam un workshop, am 
avut marele noroc să-i întâlnesc pe C.K. și Veena Kumaravel. Povestea 
lor ilustrează minunata puterea a dedicării față de un obiectiv. 


Când copiii lui C.K. și Veena au început școala, Veena a decis că 
dorea să facă ceva pentru a câștiga 60 000 de rupii (1 300 de dolari) 
pe lună. Veena ar fi putut cu ușurință să-și găsească o slujbă sau să fie 
casnică, dar era foarte hotărâtă în dorinţa ei de a fi liber profesionistă. 
Ştia că dorea să fie propriul șef, dar încă nu identificase ce anume 
dorea să facă. 


Una dintre tehnicile care te pot ajuta să decizi ce să faci cu viața 
ta este să te gândești ce anume te irită și te frustrează cel mai tare - 
apoi să vezi dacă ai putea să trăiești în aceste condiţii. Dacă ceva te 
deranjează, sunt șanse să-i deranjeze și pe ceilalți. Am sugerat simplu 
ca Veena să urmeze acea veche regulă din afaceri: „Găseşte o nevoie și 
răspunde-i.” 

Veena și-a dat seama că o irita de multă vreme lipsa saloanelor 
de înfrumusețare cu servicii de calitate și la prețuri convenabile în 
zona unde locuiau ei. Saloanele atrăgătoare puteau fi găsite doar în 
hotelurile de cinci stele din India - și erau în același timp scumpe și îi 
intimidau pe localnici. La polul opus se aflau acele saloane de înfru- 
musețare și frizerii locale cu standarde de igienă sub orice critică. 

Veena și C.K. și-au dat repede seama că în Chennai era nevoie de un 
salon de calitate, care să pună preţ pe valoare, destinat atât bărbați- 
lor, cât și femeilor. 


După ce au luat decizia de a pune bazele acestui salon, următoa- 
rea lor provocare era să găsească personal calificat. Veena nu era nici 
cosmeticiană, nici coafeză sau artistă de make-up - iar C.K. știa chiar 
mai puţine despre industria asta. Au rezolvat prima provocare după 
ce l-au angajat pe managerul salonului de la Taj - hotelul de cinci ste- 
le din India - care a angajat apoi tot restul personalului. 


Următoarea lor provocare - de obicei cea mai critică provocare 
căreia tinerii antreprenori trebuie să-i facă față - era să găsească bani 
pentru start-up. C.K. și-a abordat repede prietenii, familia și pe cei 
naivi — și a putut să adune suficient pentru a deschide primul lor sa- 
lon Naturals Unisex și Spa, de pe strada Khader Nawaz Khan, în 
Chennai. În cele din urmă, Veena și-a atins obiectivul financiar lunar 
de 60 000 de rupii și a deschis și al doilea salon. Dar ei au decis să 
gândească la o scară și mai mare. 


După ce a deschis patru saloane, Veena a tras concluzia că ar pu- 
tea să transforme Naturals într-un lanţ de saloane. Numai că, deși 
deschideau salon după salon, băncile continuau să-i refuze. 

Luându-și inspiraţia din Principiile succesului - care te învață că 
„nu” înseamnă „următorul!” - ei au continuat să întrebe iar și iar, 
până când al cincizeci și patrulea bancher - impresionat de această 
echipă dedicată, formată din soț și soţie, care făceau afaceri împre- 
ună -, a spus da solicitării lor de împrumut, în valoare de 130 000 
de dolari. 


Cu noile saloane, marca Naturals era vizibilă și în plină creștere. 
Acest succes i-a inspirat pe Veena și C.K. să își concesioneze afacerea. 
Așa că și-au făcut reclamă în două ziare importante - așteptând vreo 
500 de solicitări sau chiar mai mult. Când doar 334 de oameni au 
răspuns - și doar 32 dintre ei completaseră și documentele prelimi- 
narii - Veena și C.K. și-au dat seama că nimeni nu dorea serios să 
devină proprietar de franciză. În acea perioadă, saloanele de înfru- 
musețare erau considerate tabu și, pe deasupra, Naturals nu era o 
mare marcă multinațională. 


Soluţia lor la această provocare? Să găsească potenţiali proprie- 
tari de franciză care să co-investească și să devină parteneri împreună 
cu Veena și C.K. pentru fiecare salon în parte - oferind un nivel de 
încredere proprietarilor care aveau să administreze salonul în sistem 
de franciză. 

Curând, lanţul Naturals aproape că s-a dublat în 13 locaţii datori- 
tă acestei formule câștigătoare de a adăuga proprietari de franciză. 
În 2009, lanțul a crescut la 54 de saloane. lar în 2014, existau 376 de 
saloane Naturals în toată India. Veena și C.K. au negociat un acord pentru 
a deschide saloane în interiorul magazinelor de cartier 250EasyDay 
- şi au în proiect să mai deschidă 50 de saloane în regiunea Golfului, 
unde trăiesc și muncesc milioane de oameni din India. 


Ce le dă cea mai mare satisfacție Veenei și lui C.K. este că au creat 
184 de antreprenoare de succes - 80% dintre ele fiind la început cas- 
nice. Mai important este că au creat 6 400 de locuri de muncă’. C.K. 
mi-a spus că obiectivul lui este să scoată termenul de casnică din dic- 
ționar și să creeze 1 000 de antreprenoare de succes, 3 000 de saloane 
și 50 000 de locuri de muncă până pe 31 decembrie 2017. 


3 În timpul unei excursii făcute în Chennai, familia Kumaravel m-a invitat la 
deschiderea unui nou salon de-al lor. Ce experienţă! Salonul era curat, luminos 
şi foarte primitor - ca şi personalul - iar nivelul de energie pozitivă era foarte 
mare. Dar ceea ce m-a emoţionat cel mai mult a fost când am văzut că unii dintre 
angajaţi aveau probleme de vedere. Familia Kumaravel a descoperit că, datorită 
simțului tactil extraordinar pe care-l au, acești tineri și tinere fac cele mai bune 
masaje și cea mai bună reflexoterapie. Și acum angajează un număr mare de 
tineri și tinere care, altfel, ar fi fost exilați într-o viață de sărăcie și neglijare. 
Citește mai multe despre povestea Veenei și a lui C.K. pe site-ul www.TheSuc- 
cessPrinciples.com/stories - nota autorului. 


PRINCIPIUL 


ÎMPARTE OBIECTIVUL MARE ÎN PĂRŢI MAI MICI 


Secretul pentru a ajunge în faţă este să începi. Secretul 
de a porni este să-ți împarți sarcinile complexe, copleșitoare, 
în sarcini mai mici, mai uşor de manevrat, și apoi să te apuci 

de prima dintre ele. 


MARK TWAIN 


celebru autor și umorist american 


Uneori, cele mai mari obiective ale vieții noastre par atât de co- 
pleșitoare. Rareori le vedem ca pe o serie de sarcini mai mici, fezabile, 
dar în realitate, a împărți ceva în sarcini mai mici - pe care să le înde- 
plinești pe rând - este exact calea prin care este atins orice obiectiv 
mai mare. Deci, după ce ai decis ce vrei cu adevărat și ţi-ai stabilit 
obiective măsurabile cu termene-limită specifice, următorul pas este 
să determini toți pașii individuali ai acțiunii, pe care va trebui să îi 
urmezi pentru a-ţi îndeplini obiectivul. 


CUM SĂ-L ÎMPARŢI 


Există câteva modalităţi prin care să îți dai seama de pașii acțiu- 
nii, pe care trebuie să-i urmezi pentru a-ți îndeplini obiectivul. Una 
dintre ele este să te consulți cu oameni care au făcut deja ce vrei tu să 
faci și să îi întrebi ce pași au urmat. Având experienţă, îți pot oferi toți 
pașii de urmat, precum și sfaturi despre capcanele pe care trebuie să 
le eviți. O altă modalitate este să achiziționezi o carte, un manual sau 
un curs online, care îți descrie procesul. 


O altă modalitate este să începi de la sfârșit și să priveşti în urmă. 
Pur și simplu închide ochii și imaginează-ţi că acum ești în viitor și ai 
atins deja obiectivul. Apoi priveşte în urmă și vezi ce a trebuit să faci 
pentru a ajunge unde ești acum. Care a fost ultimul lucru pe care l-ai 
făcut? Apoi penultimul, apoi antepenultimul, până când ajungi la pri- 

ma acțiune cu care a trebuit să începi. Ţine minte că este în regulă să 
nu știi cum să faci ceva. Este în regulă să ceri călăuzire și sfat de la cei 
care știu. Uneori le poţi obține gratuit, alteori trebuie să plătești mai 
întâi. Obișnuiește-te să întrebi: „Poţi să-mi spui cum să procedez..,, 
„Ce-ar trebui să fac ca să...”? și „Tu cum ai făcut...?” Continuă să cerce- 
tezi și să întrebi până când vei putea să-ți realizezi un plan de acțiune 
realist, care te va duce de unde ești acolo unde vrei să fii. 


Ce va trebui să faci? Câţi bani va trebui să strângi sau să economi- 
sești? Ce noi aptitudini va trebui să înveţi? Ce resurse va trebui să 
mobilizezi? Pe cine va trebui să implici în viziunea ta? Cui va trebui să 
îi ceri ajutorul? Ce noi discipline sau obiceiuri va trebui să dezvolţi în 
viaţa ta? 

O tehnică valoroasă de creare a unui plan de acțiune pentru 
obiectivele tale se numește cartografia minţii. 


UTILIZEAZĂ CARTOGRAFIA MINȚII 


Cartografia minţii este un proces simplu, dar puternic, de a-ţi crea 
o listă cu lucrurile pe care să le faci pentru a-ți atinge obiectivul. Te 
lasă să hotărăști ce informații va trebui să culegi, cu cine va trebui să 
vorbeşti, ce pași mărunți trebuie să faci, câți bani va trebui să câștigi 
sau să strângi, ce termene-limită trebuie să atingi și tot așa - pentru 
fiecare obiectiv în parte. 

Când am început să-mi creez primul program educaţional - un 
obiectiv revoluționar care mi-a adus câștiguri extraordinare atât pen- 
tru mine, cât și pentru afacerea mea - am utilizat cartografia minţii 
care să mă ajute să „împart” acel obiectiv cuprinzător în toate sarcini- 
le individuale pe care trebuia să le îndeplinesc pentru a produce un 
album finalizat.” 


Harta originală a minţii pe care am creat-o pentru albumul meu 
audio este la pagina 143. Pentru a-ți cartografia în minte propriile 
obiective, urmează aceşti pași ilustrați în exemplu: 


* Pentru cea mai bună inițiere în cartografia minţii, vezi The Mind Map Book: Un- 
lock Your Creativity, Boost Your Memory, Change Your Life (Cartea cu harta minții: 
deblochează-ţi creativitatea, stimulează-ţi memoria, schimbă-ţi viața) de Tony și 
Barry Buzan (Upper Saddle River, NJ, Pearson Education Ltd., 2010) - nota auto- 
rului. Cartea a apărut în limba română cu titlul Hărţi mentale, la Editura Curtea 
Veche, București, 2013 (n. red.). 

1. Cercul din mijloc: în cercul din mijloc, notează numele obiectivu- 
lui declarat - în acest caz, crearea unui program educaţional audio. 


2. Cercurile exterioare: Apoi împarte cercul în categoriile ma- 
jore ale sarcinilor pe care va trebui să le îndeplinești pentru a 
atinge obiectivul mai mare - în acest caz Titlu, Studio, Subiecte, 
Public și aşa mai departe. 


3. Raze: Apoi desenează raze care ies din fiecare cerc mic și 
etichetează-le pe fiecare (cum ar fi scrie manuscrisul, fotografie 
color pentru coperta spate și planifică prânzul). Pe o linie sepa- 
rată ce face legătura cu cercul mic, scrie fiecare pas pe care va 
trebui să-l faci. Împarte fiecare dintre razele cu sarcini mai deta- 
liate în elemente de acțiune, care să te ajute să creezi lista ta de 
maestru cu lucruri de făcut. 


APOI REALIZEAZĂ O LISTĂ CU LUCRURILE 
DE FĂCUT ZILNIC 


Odată ce ai completat o hartă a minţii pentru obiectivul tău, trans- 
formă toate lucrurile pe care trebuie să le faci în fiecare zi, trecându-le 
pe listele tale cu lucruri de făcut zilnic și impune-ţi o dată de finalizare 
pentru fiecare dintre ele. Apoi programează-le în ordinea potrivită în 
calendar și fă tot ce e nevoie pentru a te ţine de program. 


FĂ LUCRURILE ÎN ORDINEA PRIORITĂŢII 


Obiectivul este să te încadrezi în program și să termini mai întâi 
lucrul cel mai important. În excelenta sa cartea Eat That Frog! 21 Great 
Ways to Stop Procrastinang and Get More Done in less Time (Mănâncă 
broasca aia! 21 de modalităţi să nu mai amâni și să faci mai multe în mai 
puţin timp), Brian Tracy dezvăluie nu doar cum să învingi amânarea, 
dar și cum să îţi alegi priorităţile și să finalizezi toate elementele de acțiune. 


În sistemul său unic, Brian îi sfătuieşte pe cei care îşi stabilesc 
obiectivele să identifice între unu și cinci lucruri pe care să le îndepli- 
nească într-o zi anume și apoi să îl aleagă pe cel pe care trebuie nea- 
părat să-l facă mai întâi. Acesta devine cel mai greu lucru pe care 
trebuie să îl faci. 


* Carte apărută în limba română cu titlul Începe cu ce nu-ți place la Editura Curtea 
Veche, București, 2008 (n. red.). 

Apoi îţi sugerează să îndeplinești acea sarcină mai întâi — în esen- 
tă, să începi cu ce este mai greu - iar astfel, îţi faci și ziua mult, mult 
mai ușoară. Este o strategie minunată. Dar, din păcate, majorita- 
tea dintre noi lasă lucrul cel mai greu la sfârșit, sperând că o să dispa- 
ră sau o să devină cumva mai ușor. Niciodată nu se întâmplă așa. 
Totuși, atunci când îţi îndeplinești cea mai dură sarcină mai devreme 
în acea zi, îți hotărăști dispoziţia pentru întreaga zi. Asta îți creează 
avântul și îți clădește încrederea în tine, două lucruri care te vor duce 
mai departe și mai repede spre obiectivul tău. 


PLĂNUIEȘTE-ŢI ZIUA CU O SEARĂ ÎNAINTE 


Unul dintre cele mai puternice instrumente pe care le utilizează 
cei ce au succes pentru a-și împărți sarcinile, pentru a câștiga controlul 
asupra vieţii și pentru a-și spori productivitatea este să-și plănuiască 
următoarea zi cu o seară înainte. Există două motive majore pentru 
care aceasta este o strategie atât de puternică pentru succes: 


1. Dacă îți plănuiești ziua cu o seară înainte - să întocmești o lis- 
tă cu lucruri de făcut, să petreci câteva minute vizualizând exact 
cum vrei să se desfășoare ziua - mintea ta subconștientă va lucra 
la aceste sarcini toată noaptea. Se va gândi la modalităţi creati- 
ve de a rezolva orice problemă, de a depăși orice obstacol și de 
a ajunge la urmările dorite. Și dacă poți să crezi în cele mai noi 
teorii ale fizicii cuantice, ea va transmite și valurile de energie 
care vor atrage oamenii și resursele de care ai nevoie pentru a-ți 
îndeplini obiectivele.! 


1Vezi The Seven Spiritual Laws of Succes: A Practical Guide to The Fulfillment of 
Your Dreams (Cele șapte legi spirituale ale succesului: un ghid practic pentru în- 
deplinirea visurilor tale) de Deepak Chopra (San Rafael, CA, Amber-Allen, 1995); 
The Spontaneous Fulfillment of All Desire: Harnessing the Infinite Power of Coin- 
cidence (Îndeplinirea spontană a tuturor dorințelor: exploatarea puterii infinite a 
coincidenţei) de Deepak Chopra (New York, Harmony Books, 2003); The Power 
of Intention: Learning to Co-Create Your World Your Way (Puterea intenţiei: În- 
vață să-ți co-creezi lumea ta în felul tău) de Wayne Dyer (Carlsbad, Calif., Hay 
House, 2004; carte apărută în română cu titlul Puterea intenţiei - calea de a 
crea propria lume, Editura Curtea Veche, București, 2013) şi The 11th Element: 
The Key to Unlocking Your Master Blueprint for Wealth and Success (Al 11-lea 
element: cheia spre a-ți dezlănțui maestrul din tine pentru bogăţie și succes) de 
Robert Scheinfeld (Hoboken, N.J, John Wiley&Sons, 2003); The Secret (Secretul) 
de Rhonda Bryne (New York, Atria Books, 2006) și Ask and It Is Given (Cere și ţi se 
va da) de Esther și Jerry Hicks (Carlsbad, CA, Hay House, 2010). - nota autorului. 

2. Dacă îţi întocmești lista cu lucruri de făcut cu o seară înainte, 
poți să-ţi începi ziua în forţă. Ştii exact ce vei face și în ce ordine, și 
deja ai făcut rost de toate materialele de care ai nevoie. Dacă ai de 
dat cinci telefoane, le-ai scris deja în ordinea în care plănuiești să 
le dai, cu numerele de telefon lângă numele persoanei și tot ma- 
terialul necesar la îndemână. Pe la mijlocul dimineţii, vei fi deja 
cu mult înaintea majorității oamenilor care își irosesc prima ju- 
mătate de oră din zi făcându-și curat pe birou, făcând liste, găsind 
documentele necesare - pe scurt, doar pregătindu-se de muncă. 


UTILIZEAZĂ SISTEMUL DE CONCENTRARE 
AL OAMENILOR DE SUCCES 


Un instrument valoros ce te va menţine concentrat cu adevărat 
asupra atingerii tuturor obiectivelor tale din cele șapte domenii ale 
viziunii tale pe care le-am explicat (vezi paginile 82-83 ) este Sistemul 
de concentrare al oamenilor de succes, dezvoltat de Les Hewitt, prin 
Programul de coaching pentru oameni de succes. Este un formular pe 
care să-l utilizezi pentru a planifica și a te trage singur la răspundere 
pe parcursul a 13 săptămâni de obiective și pași de acțiune. Poţi des- 
cărca gratuit o copie a formularului și instrucţiunile de folosire aici: 
www.TheSuccessPrinciples.com/resources. 

SUCCESUL LASĂ INDICII 


Cu mult timp în urmă, mi-am dat seama că succesul lasă indicii 
și că oamenii care au rezultate ieșite din comun fac anumite lu- 
cruri pentru a crea rezultatele respective. Am crezut că, dacă voi 
copia cu precizie acțiunile celorlalţi, voi putea reproduce aceeași 


calitate a rezultatelor ca şi ei. 


ANTHONY ROBBINS 


Autorul cărții Unlimited Power (Putere nemărginită') 


Unul dintre lucrurile minunate ale faptului de a trăi în lumea de 
astăzi, a abundenței și oportunității, este că aproape tot ce vrei să faci 
a fost deja făcut de altcineva. Nu contează că asta înseamnă să pierzi 
în greutate, să alergi la maraton, să începi o afacere, să devii indepen- 
dent financiar, să învingi cancerul de sân sau să fii gazda unei petreceri 
perfecte - cineva deja a făcut-o și a lăsat indicii sub forma cărților, 
manualelor, programelor audio și video, cursurilor universitare, cur- 
surilor online, seminarelor și workshopurilor. 


CINE A FĂCUT DEJA CE DOREȘTI TU SĂ FACI? 


Dacă, de exemplu, vrei să ieși la pensie milionar, există sute de 
cărți de la The Automatic Millionaire (Milionarul automat) până la The 
One Minute Millionaire (Milionar la minut) și workshopuri, de la work- 
shopul intensiv „Millionaire Mind” (Mintea milionarului) al lui Harv 
Eker până la „Money and You” (Tu și banii) al lui Marshall Thurber și 
D.C. Cordova.! Dacă vrei să ai o relație mai bună cu partenerul de via- 
tă, poți citi cartea lui John Gray Men are from Mars, Women are from 


* În curs de apariţie, în format audiobook, la Editura ACT şi Politon (n. red.). 
1 Poţi accesa o listă înnoită şi mereu în extindere a acestor tipuri de resurse la 


www.TheSuccessPrinciples.com/resources - nota autorului. 


PRINCIPIILE SUCCESULUI | 147 


Venus (Bărbaţii sunt de pe Marte, femeile de pe Venus"), să iei parte la 
câteva workshopuri; sau să participi la seminarul lui Gay și Kathlyn 
Hendrick „Conscious Loving and Living Essentials” (Bazele trăirii și 
iubirii conștiente). 

În principiu, pentru tot ce vrei să faci există cărți şi cursuri des- 
pre cum să faci lucrul respectiv. Chiar mai bine de atât, la un apel 
distanță există oamenii care au făcut deja cu succes ceea ce vrei tu să 
faci și care sunt disponibili ca profesori, facilitatori, mentori, sfătui- 
tori, experți în coaching și consultanţi. 

lată trei modalităţi prin care poți începe să cauţi indicii: 1) Caută 
un profesor, un coach, un mentor, un manual, o carte, un program au- 
dio sau resurse de pe internet care să te ajute să îți îndeplinești unul 
dintre obiectivele tale majore. 2) Caută pe cineva care a făcut deja 
ceea ce vrei să faci și întreabă acea persoană dacă îi poţi lua un inter- 
viu despre cum ar trebui să procedezi. 3) Întreabă pe cineva dacă poţi 
să îi stai alături la serviciu timp de o zi și să vezi cum lucrează. Sau 
oferă-te să fii voluntar, asistent sau intern pentru cineva de la care 
poți învăţa. 


DE CE OAMENII NU CAUTĂ INDICIILE 


Când mă pregăteam să merg la o emisiune matinală în Dallas, am 
întrebat-o pe artista de make-up a televiziunii care sunt obiectivele 
sale pe termen lung. A spus că întotdeauna s-a gândit să-și deschidă 
propriul salon de înfrumusețare, așa că am întrebat-o ce face pentru 
ca acest lucru să se întâmple. 


„Nimic”, a zis ea, „pentru că nu știu cum să încep”. 


I-am sugerat să invite la masă proprietara unui salon și s-o între- 
be cum a reușit. 


„Se poate să faci asta?” a exclamat artista de make-up. 


Cu siguranță că se poate. De fapt, probabil că te-ai gândit deja să 
abordezi un expert pentru sfaturi, dar ai respins ideea cu gânduri 
precum: De ce și-ar sacrifica cineva timpul să-mi spună cum a reușit? 
De ce m-ar învăţa și și-ar crea propria concurenţă? Alungă aceste gân- 
duri. Vei descoperi că majoritatea oamenilor adoră să vorbească des- 
pre cum și-au clădit afacerea sau cum și-au îndeplinit obiectivele. Dar, 
din păcate, ca acea artistă de make-up din Dallas, majoritatea nu pro- 
fită de toate resursele disponibile. De ce? 


* Carte apărută în limba română la Editura Vremea, București, 2012 (n. red.). 

Nu ne-a trecut prin minte niciodată. Nu îi vedem pe alții uti- 
lizând aceste resurse, așa că nu o facem nici noi. Nici părinții 
noștri nu au făcut-o. Nici prietenii noștri nu o fac. Nimeni din- 
tre cei cu care lucrăm nu o face. 


Este incomod. Va trebui să traversăm tot orașul să ajungem la 
o întâlnire. Va trebui să ne privăm de timpul alocat televizo- 
rului, familiei, prietenilor. 


A cere sfatul altora sau informaţii ne pune în faţa fricii noas- 
tre de respingere. Ne temem să ne asumăm riscul. 


Să gândim lucrurile dintr-o nouă perspectivă ar însemna să 
ne schimbăm, și schimbarea - chiar dacă este în interesul 
nostru - este inconfortabilă. 


Să gândim lucrurile dintr-o nouă perspectivă înseamnă multă 
muncă și, sincer, majoritatea oamenilor nu doresc să mun- 
cească atât de mult. 

10 


DECUPLEAZĂ FRÂNELE 


Tot ce vrei se află exact în afara zonei tale de confort. 


ROBERT ALLEN 


Coautor al cărții The One Minute Millionaire (Milionar la minut) 


Ai condus vreodată mașina și ţi-ai dat seama brusc că ai uitat să 
decuplezi frâna de mână? Ai apăsat accelerația mai tare când simţeai 
că frânezi? Nu, bineînțeles că nu. Pur și simplu ai decuplat frâna... și, 
fără prea mare efort, ai început să mergi mai repede. 


Majoritatea oamenilor trec prin viaţă cu frâna de mână trasă. Ei 
se agaţă de imaginile negative despre sine sau suferă efectele mentale 
și emoționale ale experienţelor puternice pe care nu le-au rezolvat și 
de care nu s-au eliberat încă. Rămân în zona de confort pe de-a-ntregul 
creată de ei. Îşi menţin credinţele greșite despre realitate şi nutresc 
sentimente de vină sau îndoială de sine. Și atunci când încearcă să-și 
atingă obiectivele, aceste imagini negative și zone de confort prepro- 
gramate le anulează întotdeauna bunele intenţii - oricât de tare s-ar 
strădui aceștia. 


Oamenii de succes, pe de altă parte, au descoperit că, în loc să 
utilizeze o putere a voinței sporită, ca motor care să le alimenteze 
succesul, le este pur și simplu mai ușor să „decupleze frânele” renun- 
țând la și înlocuindu-și credinţele limitative prin schimbarea imaginii 
de sine și prin eliberarea de emoții negative, precum teama, resenti- 
mentul, furia, vina și rușinea. 


IEŞI DIN ZONA TA DE CONFORT 


Gândeşte-te la zona ta de confort ca la o închisoare în care trăiești - o 
închisoare mare creată de tine. Ea conţine colecția de nu pot trebuie să, nu 
trebuie să și alte convingeri nefondate formate din toate gândurile negative 
și deciziile pe care le-ai acumulat și le-ai întărit pe toată durata vieții. 

Poate că ai și fost antrenat să te limitezi. 


NU FI FĂRĂ MINTE CA PUIUL DE ELEFANT 


Un pui de elefant este dresat la naștere să se limiteze într-un spa- 
tiu foarte mic. Dresorul său îi va lega cu o frânghie picioarele de un 
stâlp de lemn înfipt adânc în pământ. Asta îl ține închis pe puiul de 
elefant la un spaţiu determinat de lungimea frânghiei - zona de con- 
fort a elefantului. Deși puiul de elefant va încerca iniţial să rupă frân- 
ghia, frânghia e prea puternică, așa că puiul de elefant învață că nu 
poate rupe frânghia. Învață că trebuie să rămână în zona definită de 
lungimea frânghiei. 

Când elefantul se transformă într-un uriaș de 5 tone care ar pu- 
tea foarte ușor să rupă aceeași frânghie, nici măcar nu mai încearcă, 
pentru că a învățat de mic că nu poate rupe frânghia. Astfel, cel mai 
mare elefant poate fi ţinut închis de cea mai mică și firavă frânghie. 


Poate că aste te descrie și pe tine - prins încă în zona ta de con- 
fort de ceva atât de firav și de slab ca acea frânghie mică și acel stâlp 
care îl controlează pe elefant, doar că frânghia ta este alcătuită din 
toate convingerile limitative și din imaginile pe care le-ai primit și le-ai 
dobândit când ai fost tânăr. Dacă asta te descrie, vestea bună este că 
îti poţi schimba zona de confort. Cum? lată trei modalităţi diferite: 


1. Poţi folosi afirmaţiile și dialogul intern pozitiv pentru a afirma 
că ai deja ce vrei, că faci ce vrei și că ești cum vrei să fii. 

2. Poţi să creezi imagini interne noi, puternice și convingătoare 
legate de a avea, a face și a fi ce vrei. 


3. Poţi să-ți schimbi pur și simplu comportamentul. 


Toate aceste trei abordări te vor scoate din vechea ta zonă de confort. 


NU MAI RECREA ACEEAȘI EXPERIENȚĂ IAR ȘI IAR! 


Un concept important pe care oamenii de succes îl înțeleg este că 
nu ești niciodată blocat. Tu doar recreezi aceeași experienţă iar și iar, 
gândind aceleași gânduri, menţinând aceleași convingeri, vorbind 
aceleași cuvinte și făcând aceleași lucruri. 

Prea des, ne blocăm într-o buclă nesfârșită de comportamente 
care se consolidează, care ne țin blocaţi într-o spirală ce coboară con- 
stant. Gândurile noastre limitative ne creează imagini în minte, iar 
acele imagini ne guvernează comportamentul, care, la rândul său, 
consolidează acel gând limitativ. Imaginează-ţi că te gândești la faptul 
că vei uita rândurile unei prezentări pe care trebuie s-o ţii la serviciu. 
Gândul stimulează o imagine a ta uitând un punct-cheie. Imaginea 
creează o experiență a fricii. Frica îţi întunecă gândirea limpede, ceea 
ce te face să uiţi unul dintre punctele-cheie, ceea ce îți consolidează 
dialogul tău intern că nu poţi vorbi în faţa mulțimii. Vezi, știam eu că o 
să uit ce-ar fi trebuit să spun. Nu pot vorbi în fața mulțimii. 


„Vezi, ştiam cu că nu pot să vorbesc „Nu pot vorbi în faţa unei mulţimi.” 


în faţa unei TE a d Discursul meu interior 


Ce îmi spun mie însumi 


care stimulează despre performanţa mea Care formează 


şi consolidează 


Bucla nesfârşită 


a discursului interior 


Cum mă port Tabloul meu inconştient 
sau performez despre mine însumi 


Li CNI care 4 


Atât timp cât vei continua să te plângi de circumstanțele prezen- 
te, mintea ta se va concentra asupra lor. Continuând să vorbeşti, să te 
gândești la asta și să scrii despre cum sunt lucururile, continui să 
consolidezi aceleași canale neuronale din creierul tău care te-au 
adus unde ești astăzi. Și continui să trimiți aceleași vibrații care vor 
continua să atragă aceiași oameni și circumstanțe pe care le-ai creat 
deja. 

Pentru a schimba acest ciclu, trebuie să te concentrezi asupra 
faptului de a gândi, vorbi și scrie despre realitatea pe care vrei s-o 
creezi. Trebuie să-ţi inunzi inconştientul cu gânduri și imagini ale 
acestei noi realități. 


Problemele semnificative cu care ne confruntăm nu pot fi rezol- 
vate la același nivel de gândire la care au fost create. 


ALBERT EINSTEIN 

Fizician și laureat al Premiului Nobel 


CARE ESTE TEMPERATURA TA FINANCIARĂ? 


Zona ta de confort funcţionează la fel ca termostatul din casa ta. 
Când temperatura din cameră se apropie de limita temperaturii pe 
care ai stabilit-o, termostatul trimite un semnal electric către cazanul 
de încălzire sau către aerul condiționat pentru a-l închide sau deschide. 
Pe măsură ce temperatura din cameră începe să se schimbe, semnalele 
electrice continuă să răspundă schimbărilor și să menţină tempera- 
tura la nivelul dorit. 


În mod asemănător, tu ai un termostat interior psihologic, care 
reglează nivelul performanţei tale în lume. În locul semnalelor elec- 
trice, regulatorul tău intern de performanţă folosește semnale de 
disconfort pentru a te menţine în zona de confort. Pe măsură ce com- 
portamentul sau perfomanţa ta încep să atingă limita acelei zone, în- 
cepi să te simţi inconfortabil. Dacă ceea ce trăiești este în afara 
imaginii de sine pe care o deţii în mod inconștient, corpul tău va tri- 
mite semnale de tensiune mentală și inconfort fizic spre sistemul tău. 
Pentru a evita disconfortul, te retragi în mod inconștient în zona ta de 
confort. 


Tatăl meu vitreg, care era manager regional de vânzări pentru NCP, 
a observat că fiecare dintre oamenii lui din vânzări avea o anumită 
imagine de sine legată de performanţele lor ca agenţi de vânzări. Erau 
agenţi care făceau vânzări de 2 000 de dolari pe lună sau de 3 000 de 
dolari pe lună. 


Dacă imaginea de sine a unui agent de vânzări era că făcea 3 000 de 
dolari pe lună din comisioane, atunci, dacă ar fi câștigat atât din pri- 
ma săptămână, ar fi lenevit apoi întreaga lună. 


Pe de altă parte, dacă era aproape de sfârșitul lunii și ar fi câștigat 
doar 1 500 de dolari din comisioane, ar fi petrecut 16 ore pe zi la ser- 
viciu, ar fi lucrat în weekenduri, ar fi creat propuneri noi de vânzare și ar 
fi făcut tot posibilul să ajungă la nivelul de 3 000 de dolari în acea lună. 


Oricare ar fi fost circumstanţele, o persoană cu o imagine de sine 
de 36 000 de dolari va produce întotdeauna un venit de 36 000 de 
dolari. Să facă orice altceva i-ar crea o stare de disconfort. 

Îmi amintesc că într-un an, tatăl meu vitreg a ieşit în Ajunul Anu- 
lui Nou să vândă case de marcat. Era trecut bine de miezul nopţii și el 

era încă afară, cu intenţia de a mai vinde încă două case de marcat 
pentru a se califica pentru excursia anuală în Hawaii oferită ca pre- 
miu pentru toți oamenii din vânzări care își atingeau cota anuală. 
Câștigase această excursie timp de mai mulți ani la rând, iar imaginea 
lui de sine nu i-a permis să piardă în acel an. A vândut acele case de 
marcat și a plecat în excursie. Ar fi fost în afara zonei lui de confort să 
facă ceva mai puţin de atât. 


Imaginează-ți același scenariu în relație cu contul tău de econo- 
mii. Unii oameni se simt confortabil atât timp cât au 2 000 de dolari 
în contul de economii. Alții se simt inconfortabil dacă au economisit 
mai puţin decât venitul lor pe 8 luni. Totuși alții se simt confortabil 
fără economii și cu o datorie pe cardul de credit de 25 000 de dolari. 


Dacă o persoană, care are nevoie de venitul ei pe 8 luni în contul 
de economii pentru a se simţi confortabil, este lovită de o cheltuială 
medicală neașteptată de 16 000 de dolari, aceasta își va tăia din chel- 
tuieli, va lucra peste program, va organiza o vânzare în garaj - ar face 
orice e necesar pentru a-și aduce din nou economiile la 32 000 de 
dolari. La fel, dacă subit va moșteni bani, cel mai probabil va cheltui 
din ei cât să rămână în acea zonă de confort de 32 000 de dolari. 


Fără îndoială ai auzit că majoritatea câștigătorilor la loterie pierd, 
risipesc sau dau toți banii abia primiţi în câţiva ani de când i-au câști- 
gat. De fapt, 80% dintre câștigătorii la loterie în Statele Unite intră în 
faliment 5 ani după aceea! Motivul este, bineînțeles, acela că nu au 
reușit să dezvolte o mentalitate de milionar. Drept urmare, au recreat 
în mod subconștient realitatea care se potrivește cu mentalitatea lor 
anterioară. Ei se simt inconfortabil cu atât de mulţi bani, așa că găsesc 
o cale de a se întoarce la vechea și familiara lor zonă de confort. 


Avem o zonă de confort a restaurantelor în care mâncăm, a hote- 
lurilor la care ne cazăm, a mașinilor pe care le conducem, a caselor în 
care locuim, a hainelor pe care le purtăm, a vacantelor pe care le efec- 
tuăm și a tipului de oameni cu care ne asociem. 


Dacă te-ai plimbat vreodată pe Fifth Avenue în New York sau pe 
Rodeo Drive în Beverly Hills, probabil ai avut acea experienţă în care 
ai intrat într-un magazin și imediat ai simțit că n-ai ce căuta acolo. 
Magazinul era pur și simplu prea luxos pentru tine. Ai simţit că nu e 
locul tău acolo. Aceea este zona ta de confort în acţiune. 


SCHIMBĂ-ȚI COMPORTAMENTUL 

Când m-am mutat pentru prima dată în Los Angeles, șeful meu 
cel nou m-a luat la cumpărături într-un magazin de lux pentru băr- 
baţi în Westwood. Până atunci, cel mai mult dădusem pe o cămașă 35 
de dolari la Nordstrom. Cea mai ieftină cămașă din acest magazin cos- 
ta 95 de dolari! Am rămas uimit și am început să asud broboane reci. 
În timp ce şeful meu și-a cumpărat multe lucruri în acea zi, eu am 
cumpărat o cămașă de 95 de dolari a unui designer italian. Eram atât 
de departe de zona mea de confort, că abia mai puteam respira. În 
următoarea săptămână, am purtat cămașa și am fost uimit că îmi ve- 
nea mult mai bine, că mă simțeam mult mai bine și că arătam mult 
mai bine purtând-o. După câteva săptămâni, timp în care am purtat-o 
o dată pe săptămână, chiar m-am îndrăgostit de ea. Peste o lună, mi-am 
mai cumpărat una. După un an, purtam doar astfel de cămăși. Încet, 
zona mea de confort s-a schimbat pentru că mă obișnuisem cu ceva 
mai bun, deși mă costa mai mult. 


Când am fost la studiile organizate de Million Dollar Forum și Income 
Builders International - două organizații dedicate să învețe oamenii 
cum să devină milionari - toate trainingurile se ţineau la Hotelul Ritz- 
Carlton în Laguna Beach, California, la Hilton pe Marea Insulă a 
Hawaii-ului și în alte hoteluri luxoase din staţiuni. Motivul era acela 
de a-i obişnui pe participanţi să primească servicii de primă clasă. 
Asta făcea parte din extinderea zonelor de confort - schimbarea ima- 
ginii despre ceea ce credeau că sunt. Fiecare training se încheia cu un 
dineu cu ţinută obligatorie. Pentru mulți dintre participanți, era prima 
oară când luau parte la un dineu cu ținută obligatorie... o altă extinde- 
re a zonei de confort. 


SCHIMBĂ-ȚI DISCURSUL INTERIOR CU AFIRMAȚII 


Întotdeauna am crezut în magie. Când nu făceam nimic în 
acest oraș, obișnuiam să mă duc în fiecare noapte, să stau pe 
Mulholland Drive, să mă uit în jos la oraș, să-mi întind braţele și 
să spun: „Toată lumea vrea să lucreze cu mine. Sunt un actor cu 
adevărat bun. Am tot felul de oferte de film minunate.” Îmi tot 
repetam aceste lucruri iar și iar, convingându-mă la propriu că 
aveam vreo două filme care mă așteptau. Mergeam cu mașina 
pe acel deal, pregătit să cuceresc lumea, zicând „Ofertele de film 
sunt acolo pentru mine, doar că eu încă nu le aud.” Astea erau 
cu adevărat afirmații, antidoturi pentru lucrurile care își aveau 

JIM CARREY 
Actor 


O modalitate de a-ţi extinde zona de confort este să-ți bombar- 
dezi subconștientul cu noi gânduri și imagini - referitoare la un cont 
consistent, la un corp în formă și sănătos, la o slujbă care te entuzias- 
mează, la prieteni interesanţi, vacanțe memorabile - referitoare la toate 
obiectivele tale, ca fiind deja îndeplinite. Tehnica pe care o foloseşti ca să 
faci asta se numește afirmaţie. O afirmaţie este o declaraţie care descrie 
un obiectiv în starea sa deja finalizată, cum ar fi: „Mă bucur de apusul de 
soare de pe lanai-ul” superbului meu apartament de pe plajă, situat pe 
coasta Ka'anapali din Maui” sau „Sărbătoresc că mă simt ușor și viu, cu 
greutatea mea corporală perfectă de doar 60 de kilograme. 


CELE NOUĂ INSTRUCȚIUNI PENTRU A CREA 
AFIRMAŢII EFICIENTE 


Pentru a fi eficiente, afirmaţiile tale trebuie să fie construite folo- 
sind următoarele nouă instrucţiuni: 


1. Începe prin a spune Eu sunt. Cuvintele eu sunt reprezintă 
cele mai puternice cuvinte ale limbii. Subconștientul preia orice 
frază care începe cu eu sunt și o interpretează ca pe o comandă - 
o directivă pentru a o face să se împlinească. 


2. Folosește timpul prezent. Descrie ce vrei de parcă ai avea 
deja acel lucru, de parcă s-ar fi îndeplinit deja. 


Greșit: O să îmi iau un nou Porsche 911 Carrera. 


Corect: Eu sunt bucuros să fiu la volanul noului meu Porsche 911 Carrera. 


3. Declară la modul pozitiv. Afirmă ce vrei, nu ceea ce nu vrei. 
Declară-ți afirmaţiile la modul pozitiv. Subconștientul nu aude cu- 
vântul nu. Aceasta înseamnă că declaraţia „nu trânti ușa” se aude 


1 Dintr-un interviu din Movieline, iulie 1994 - nota autorului. 

** Lanai este un fel de verandă acoperită, patio sau prispă specifică arhitecturii 
din Hawaii. Numeroase case, clădiri de apartamente, hoteluri şi restaurante din 
Hawaii dispun de una sau de mai multe lanai (n. red.). 

ca „trântește ușa.” Subconștientul gândește în imagini, iar cuvin- 
tele „nu trânti ușa” evocă imaginea unei uși trântite. Propoziția 
„Eu nu mai sunt speriat de zbor” evocă o imagine a fricii de zbor, 
în timp ce propoziţia „Eu sunt bucuros de emoția zborului” evocă 
o imagine a bucuriei. 


Gresit: Eu nu mai sunt speriat de zbor 


Corect: Eu sunt bucuros de emoția zborului. 


4. Trebuie să fie scurtă. Gândește-te la afirmația ta ca la un spot 
publicitar. Acţionează ca și cum fiecare cuvânt ar valora 1000 de 
dolari. Trebuie să fie suficient de scurtă și memorabilă pentru a fi 
reținută ușor. 


5. Fă-o specifică. Afirmațiile vagi produc rezultate vagi. 


Gresit: Eu sunt la volanul noii mele mașini sport de culoare roșie 


Corect: Eu sunt la volanul noului meu Porsche 911 Carrera. 


6. Include un cuvânt de întărire. Verbul /cuvântul de acțiune adaugă 
putere efectului prin evocarea unei imagini a ceea ce faci chiar acum. 


Gresit: Mă exprim deschis și cu onestitate. 


Corect: Eu sunt convins că mă exprim deschis și cu onestitate. 


7. Include cel puţin o emoție dinamică sau un cuvânt pentru 
sentimente. Include starea emoțională pe care ai avea-o dacă ai 
fi atins deja obiectivul. Unele dintre cele mai folosite cuvinte sunt 
mă bucur, cu veselie, cu fericire, sărbătorind, cu mândrie, cu calm, cu 
pace, încântat, entuziast, cu iubire, sigur, cu seninătate şi triumfător. 


Gresit: Eu sunt la greutatea perfectă pentru corpul meu, de 80 de 
kilograme. 


Corect: Eu sunt agil și în formă la 80 de kilograme! 


Observă că ultima afirmaţie are în ea o nuanţă de spot publicitar. 
Subconștientului îi plac ritmul și rimele. De aceea suntem capabili să 
reținem cu ușurință lucruri care rimează. 


8. Fă afirmaţii pentru tine, nu pentru alţii. Când îţi constru- 
iești afirmaţiile, fă-le să descrie comportamentul tău, nu compor- 

tamentul altora. 


Greșit: Eu sunt cu ochii pe Johnny când își face curat în cameră. 


Corect: Eu sunteficace în a-i comunica lui Johnny nevoile și dorințele mele. 
9. Adaugă sau ceva mai bun. Când afirmi că obţii o situaţie 
specifică (slujbă, oportunitate, vacanţă), obiecte materiale (casă, 
mașină, barcă) sau relație (soţ, soție, copil), întotdeauna adau- 
gă sau ceva (cineva) mai bun. Câteodată, criteriile pentru ceea ce 
ne dorim vin din ego sau dintr-o experienţă limitată. Câteodată, 
există ceva sau cineva mai bun disponibil pentru noi, așa că lasă 
afirmaţia ta să includă această frază atunci când este potrivită. 


Exemplu: Eu sunt bucuros să trăiesc în superba mea vilă de pe plajă, 
situată pe coasta Ka'anapali în Maui sau undeva mai bine. 


CUM SĂ UTILIZEZI AFIRMAŢIILE ȘI VIZUALIZAREA 


1. Treci în revistă afirmațiile tale o dată sau de trei ori pe zi. Cele 
mai bune momente sunt dimineaţa, în mijlocul zilei, pentru a te 
reconcentra, și în jurul orei de culcare. 


Dacă este potrivit, citește fiecare afirmaţie cu voce tare. 


Închide ochii și vizualizează-te conform descrierii din afirmaţie. 
Trebuie să o vezi ca și cum te-ai uita la peisajul din interiorul 
tău. Cu alte cuvinte, nu te vizualiza stând în afara peisajului; vezi 
scena privind-o din interior, ca și cum de fapt ai trăi-o. 

4. Auzi orice sunete pe care le-ai putea auzi dacă ai realiza cu suc- 
ces tot ceea ce descrie afirmaţia respectivă - sunetul valurilor 
când faci surfing, vacarmul mulțimii, intonarea imnului național. 
Include alți oameni importanți din viaţa ta care te felicită și îţi 
spun cât de mulțumiți sunt de succesul tău. 


5. Simte sentimentele pe care le vei simţi când vei realiza acel suc- 
ces. Cu cât sentimentele vor fi mai puternice, cu atât mai puter- 
nic va fi procesul. (Dacă ai dificultăţi în crearea sentimentelor, 
poți afirma: „Eu sunt bucuros să creez cu ușurință sentimente 
puternice în munca mea eficientă cu afirmațţiile.”) 


6. Spune-ţi din nou afirmaţia și apoi repetă procesul cu următoarea 
afirmaţie. 


158 | JACK CANFIELD 


ALTE MODALITĂȚI DE UTILIZARE A AFIRMAȚIILOR 


1. Amplasează cartonașe de 8x13 centimentri cu afirmaţiile tale 
prin casă. 

2. Agață poze prin casă sau în camera ta cu lucrurile pe care le vrei. 
Poţi să pui și o poză cu tine în mijlocul imaginii. 

3. Repetă afirmaţiile când „pierzi timpul”, cum ar fi când aștepți 
la rând, când faci exerciţii fizice, când conduci. Le poţi repeta în 
gând sau cu voce tare. 

4. Inregistrează-ți afirmaţiile și ascultă-le în timp ce lucrezi, con- 
duci sau adormi. 

5. Roagă-ți un părinte să se înregistreze spunându-ţi lucruri încu- 
rajatoare pe care ţi-ai fi dorit să le auzi de la acesta în copilărie 
sau cuvinte de încurajare și permisiune pe care ţi-ar plăcea să le 
auzi în prezent. 


6. Repetă-ţi afirmaţiile la persoana I („Eu sunt...), persoana a doua 
(„Tu ești”), persoana a treia („El/ea este...” sau „Numele tău este...”). 


7. Pune-ţi afirmaţiile pe monitorul computerului, ca să le vezi de 
fiecare dată când foloseşti computerul. 


AFIRMAŢIILE FUNCŢIONEAZĂ 


Prima dată când am învăţat despre puterea afirmațiilor, pe la do- 
uăzeci și ceva de ani, a fost când W. Clement Stone m-a provocat să-mi 
stabilesc un obiectiv atât de îndepărtat de circumstanțele mele actu- 
ale, încât m-ar fi uluit pur și simplu dacă l-aș fi atins. Deși știam că pro- 
vocarea lui Stone avea meritul ei, am aplicat-o cu adevărat în viața mea 
la modul serios abia câțiva ani mai târziu, când am decis să fac saltul de 
la venitul de 25 000 de dolari pe an la 100 000 de dolari sau mai mult. 


Primul lucru pe care l-am făcut a fost să-mi construiesc o afirmație 
inspirată de cea văzută la Florence Scovell Shinn. Afirmația mea era: 


Dumnezeu este sursa mea infinită și mari sume de bani îmi vin ra- 
pid și ușor prin harul lui Dumnezeu, pentru binele suprem al tuturor 
celor implicaţi. Eu sunt bucuros să câștig, să economisesc și să inves- 
tesc cu ușurință 100 000 de dolari pe an. 


Apoi, am creat o copie uriașă după bancnota de 100 000 de dolari” 
pe care am lipit-o pe tavanul de deasupra patului meu. La trezire, ve- 
deam bancnota, închideam ochii, îmi repetam afirmaţia și vizualizam 


* În prezent scoasă din uz. A circulat în Statele Unite între 1934 - 1935 (n. red.). 

lucrurile de care m-aș fi bucurat dacă aș fi dus un stil de viață de 100 
000 de dolari pe an. Mi-am închipuit casa în care aș trăi, mașina pe 
care aş conduce-o și vacanţele pe care mi le-aș lua. Mi-am și creat 
sentimentele pe care le-aș trăi odată ce aș fi atins acel stil de viață. 


Curând, m-am trezit într-o dimineață cu o idee de 100 000 de dolari. 
Mi-a trecut prin minte că, dacă aveam să vând 400 000 de exemplare 
din cartea mea 100 Ways to Enhance Self-Concept in the Classroom 
(100 de modalități prin care să consolidezi conceptul de sine în clasă), 
pe care aș fi primit drepturi de autor de 25 de cenți pe exemplar, aș fi 
câștigat 100 000 de dolari. Am adăugat la vizualizările mele de dimi- 
neață imaginea cărții mele, care dispărea de pe rafturile din librării, și 
pe editorul meu, care-mi scrie un cec de 100 000 de dolari. Nu cu mult 
timp după aceea, un jurnalist liber profesionist m-a abordat și a scris 
un articol despre munca mea pentru National Enquirer. Drept urmare, 
mii de exemplare din cartea mea s-au vândut în acea lună. 


Aproape zilnic, tot mai multe și mai multe idei de făcut bani îmi 
invadau mintea. De exemplu, am făcut mici reclame și mi-am vândut 
cartea pe cont propriu - făcând trei dolari pe exemplar în loc de 25 de 
cenți. Am realizat un catalog de comandă prin poștă pentru cartea 
mea și pentru alte cărți despre stima de sine și am făcut și mai mulți 
bani de la aceiași cumpărători. Universitatea din Massachusetts mi-a 
văzut catalogul și m-a invitat să vând cărți la o conferință de week- 
end, ajutându-mă să generez peste 2000 de dolari în două zile - și 
mi-a făcut cunoștință cu o nouă strategie de a face 100 000 de dolari. 


În aceeași perioadă în care îmi vizualizam vânzări şi mai mari de 
carte, mi-a venit și ideea de a genera mai mult venit din workshopuri 
și seminare. Când mi-am întrebat un prieten care făcea o muncă simi- 
lară cum aș putea să percep taxe mai mari, mi-a dezvăluit că el deja 
cerea dublu față de cât eram eu plătit! Cu încurajarea lui, mi-am tri- 
plat taxa de conferință și am descoperit că școlile care m-au angajat 
să vorbesc aveau bugete chiar mai mari de atât. 


Afirmația mea dădea roade foarte mari. Dar dacă nu mi-aş fi stabi- 
lit obiectivul de a face 100 000 de dolari și dacă nu aș fi fost sârguincios 
în legătură cu afirmaţiile și vizualizarea, nu mi-aş fi strâns taxele pen- 
tru discurs, nu aș fi început o librărie cu comenzi prin poștă, nu aș 
fi participat la o conferință majoră sau nu aș fi fost intervievat de o 
publicație importantă. 

Drept urmare, venitul meu în acel an a sărit de la 25 000 de dolari 
la 92 000 de dolari! 

Bineînţeles, mi-am ratat obiectivul de 100 000 de dolari cu 8000 
de dolari, dar te pot asigura că nu am fost deprimat din cauza asta. 
Dimpotrivă, eram în extaz. Veniturile mele au crescut de aproape patru 
ori în mai puţin de un an, utilizând puterea vizualizării și a afirmațiilor, 
în combinație cu voința de a acţiona când aveam o „idee inspirată”. 

După anul nostru cu cei 92 000 de dolari, soţia m-a întrebat: 
„Dacă afirmaţiile funcţionează pentru 100 000 de dolari, crezi că ar 
funcționa și pentru un milion de dolari?” Utilizând o nouă afirmație 
- „Eu sunt plin de fericire în timp ce îmi depun cecul de un milion de 
dolari proveniți din drepturi de autor de pe urma vânzării cărții mele, 
devenită bestseller” - și vizualizarea, am atins și acel obiectiv și, de 
atunci, am continuat să facem un milion de dolari sau mai mult în fie- 
care an. 


NU AȘTEPTA 30 DE ANI SĂ UTILIZEZI ACEASTĂ STRATEGIE 


Joe Newberry m-a auzit spunând această poveste la micul dejun, 
în timpul unei întâlniri de creare a relaţiilor în afaceri, în anii 1980. 
Dar el nu şi-a pus bancnota de 100 000 de dolari pe tavan decât 30 de 
ani mai târziu. 

Era luna iunie și el căuta modalități de a-și mări veniturile. Când 
m-a auzit spunând din nou povestea din filmul Secretul, s-a grăbit 
spre casă, ca să-și pună bancnota de 100 000 de dolari deasupra pa- 
tului, unde avea să o vadă în fiecare dimineaţă când avea să se tre- 
zească. În septembrie, oamenii deja îl sunau să-l angajeze. Curând, 
devenise reprezentantul a două case de discuri și negocia contracte 
pentru mari artiști. 


lar în ianuarie a luat avionul spre New York pentru o întâlnire cu 
cei de la Barnes & Noble - una dintre zecile de întâlniri de vânzări din 
acea zi - rugându-i să plaseze o comandă pentru albumele pe care le 
reprezenta. După ce a schimbat politețuri cu clienta Barnes & Noble 
despre copii și familie, Joe a privit cu uimire cum ea a scos documentele 
necesare și i-a semnat o comandă pe loc. 

Nu a fost totuși comanda modestă la care se aștepta Joe. 

In timp ce se îndrepta spre lift și se uita la documentele din mâna lui, 
a calculat repede comisioanele din comanda mult mai substanțială pe 


care ea o semnase. Până la ultimul bănuț, tocmai câștigase 100 000 de 
dolari! 

VEZI CE ÎŢI DOREȘTI, OBȚINE CE VEZI 


Imaginaţia este totul. Este avanpremiera atracţiilor viitoare ale 
vieții. 
ALBERT EINSTEIN 


Fizician și laureat al Premiului Nobel 


Vizualizarea - sau actul de a crea imagini convingătoare și vii în 
mintea ta - poate că este cel mai puțin utilizat instrument pentru 
succes pe care îl posezi, pentru că accelerează considerabil atingerea 
oricărui succes, în trei modalități puternice. 


1. Vizualizarea activează puterile creatoare ale minţii tale subcon- 
ştiente. 

2. Vizualizarea îți concentrează creierul pe programarea siste- 
mului tău de activare reticular (SAR) pentru a observa resursele 
disponibile care au fost dintotdeauna acolo, dar nu au fost 
observate dinainte. 

3. Vizualizarea, prin Legea Atracţiei, magnetizează și atrage oa- 
menii, resursele și oportunităţile de care ai nevoie pentru a-ți 
atinge obiectivul.! 


Când realizezi o sarcină în viața reală, studiile au descoperit că 
creierul tău utilizează procesele identice pe care le-ar utiliza dacă 
doar ţi-ai imagina în mod foarte viu acea activitate. Cu alte cuvinte, 
creierul tău nu vede deloc diferenţa între vizualizarea unui lucru și 
faptul de a face cu adevărat acel lucru. 


Acest principiu se aplică și atunci când înveţi ceva nou. Cerce- 
tătorii de la Universitatea Harvard au descoperit că studenții care au 
vizualizat dinainte au îndeplinit sarcini cu o acuratețe de aproape 
100%, pe când studenții care nu au vizualizat au atins o acuratețe de 
doar 55%. 


1 Legea Atracţiei afirmă în principal că vei atrage în viaţa ta orice lucru la care te 
gândești, despre care vorbeşti, pe care ţi-l închipui și pe care îl simţi cu intensi- 
tate - nota autorului. 

Vizualizarea îți determină pur și simplu creierul să îndeplinească 
mai multe lucruri. Și deși niciunul dintre noi nu a învăţat asta la școală, 
psihologii sportivi și experţii în performanţă de vârf au popularizat 
puterea vizualizării încă din anii '80. Aproape toți sportivii profesio- 
niști și olimpici folosesc acum puterea vizualizării. 

Jack Nicklaus, legendarul jucător de golf cu 73 de victorii obținu- 
te în turnee și peste 5,7 milioane de dolari câștigați, a spus odată: „Nu 
lovesc niciodată mingea, nici măcar ca exerciţiu, fără să am o imagine 
foarte clar focalizată a mişcării în mintea mea. E ca un film color. În 
primul rând, «văd» unde vreau ca ea să ajungă la final, frumoasă și 
albă, stând pe iarba strălucitoare și verde. Apoi peisajul se schimbă 
rapid și «văd» mingea ajungând acolo: calea ei, traiectoria și forma, 
chiar și comportamentul ei la aterizare. Apoi urmează un fel de înce- 
țoșare, și următoarea scenă mă arată pe mine făcând un balans care 
va transforma imaginile anterioare în realitate.” 


CUM FUNCȚIONEAZĂ VIZUALIZAREA PENTRU A-ŢI SPORI 
PERFORMANȚA 


Când vizualizezi că obiectivele tale sunt deja finalizate în fiecare zi, 
se creează un conflict în mintea ta subconștientă între ceea ce vizua- 
lizezi și ceea ce ai în acest moment. Mintea ta subconștientă încearcă 
să rezolve acel conflict transformând realitatea curentă într-o viziune 
nouă, mult mai incitantă. 


Acest conflict, dacă este intensificat de-a lungul timpului prin 
vizualizare, face să se întâmple trei lucruri: 


1. Programează SAR-ul creierului tău să înceapă să lase să pă- 
trundă în conştientizarea ta orice lucru care te va ajuta să-ți 
atingi obiectivele. 


2. Îţi activează mintea subconştientă ca să creezi soluţii pentru 
atingerea obiectivelor pe care le vrei. Vei începe să te trezești 
dimineața cu noi idei. Te vei trezi având idei sub duș, în timp 
ce faci plimbări lungi și în timp ce conduci spre serviciu. 


3. Creează noi niveluri ale motivaţiei. Vei începe să observi că 
faci într-un mod neașteptat lucruri care te duc spre obiecti- 
vul tău. Deodată, ridici mâna în timpul orei, te oferi voluntar 
să preiei noi sarcini la serviciu, vorbești liber la ședințele de 

personal, ceri în mod direct ce vrei, economisești bani pentru 
lucrurile pe care le vrei, plătești cu banii jos o datorie de pe car- 
dul de credit sau îți asumi riscuri mai multe în viața personală. 


Să ne uităm mai atent la felul cum funcţionează SAR. În orice mo- 
ment, există circa 11 milioane de biți de informaţie care se revarsă în 
creierul tău - majoritatea la care nu ai acces și de care nici nu ai nevo- 
ie. Așa că SAR-ul din creierul tău îi filtrează pe majoritatea dintre ei, 
lăsând în conștientizare doar acele semnale care te pot ajuta să su- 
praviețuiești și să atingi cele mai importante obiective ale tale. 


Deci cum știe SAR ce anume să lase să intre în conștientizarea ta 
și ce anume să filtreze? Sistemul lasă să intre orice lucru care te ajută 
să îndeplinești obiectivul stabilit și pe care îl vizualizezi și îl afirmi 
constant. Lasă să intre orice se potriveşte cu convingerile și imaginile 
tale despre tine, despre alții și despre lume. 


SAR este un instrument puternic, însă tot ce poate face este să 
caute modalități de a îndeplini exact imaginile pe care i le dai. Sub- 
conştientul tău creativ nu gândește în cuvinte - el gândește în ima- 
gini. Deci în ce mod sprijină acest lucru efortul tău de a deveni plin de 
succes și de a avea viața visurilor tale? 

Când îi dai creierului tău imagini convingător de specifice, colo- 
rate și vii pe care să le manifeste - el va căuta și va capta toate infor- 
mațţiile necesare pentru a aduce acea imagine la realitate, pentru tine. 
Dacă îi dai minții tale o problemă de 10 000 de dolari, va veni cu o 
soluție de 10 000 de dolari. Dacă îi dai minţii tale o problemă de un 
milion de dolari, va veni cu o soluţie de un milion de dolari. 


Dacă îi dai imagini cu o casă frumoasă, un soț iubitor, o carie- 
ră incitantă și vacanțe exotice, va trece la treabă pentru a îndeplini 
acele lucruri. Dimpotrivă, dacă o hrănești constant cu imagini negati- 
ve, pline de teamă și anxietate - ghici ce? — le va îndeplini și pe astea. 


PROCESUL PENTRU VIZUALIZAREA VIITORULUI TĂU 


Procesul vizualizării succesului este destul de simplu. Tot ce tre- 
buie să faci este să închizi ochii și să-ți vezi obiectivele deja finalizate. 


Dacă unul dintre obiectivele tale este să deţii o casă pe țărmul 
lacului, atunci închide ochii și vizualizează-te cum te plimbi exact 
prin casa pe care ai dori să o ai. Completează cu toate detaliile. Cum 
arată exteriorul? Cum e priveliștea? Ce fel de vedere are? Cum arată 

camera de zi, bucătăria, dormitorul principal, sufrageria, camera fa- 
miliei și camera de lucru? Cum este mobilată? Mergi din cameră în 
cameră și completează cu toate detaliile. 


Fă ca imaginile tale să fie cât mai clare și mai luminoase posibil. 
Acest lucru este valabil pentru orice obiectiv pe care ţi-l propui - fie 
că este în domeniul muncii, activităţilor recreative, familiei, finanțe- 
lor personale, relațiilor sau filantropiei. Scrie fiecare dintre obiectivele 
și scopurile tale, apoi trece-le în revistă, afirmă-le și vizualizează-le în 
fiecare zi. 

Apoi, în fiecare dimineaţă, când te trezești, și seara înainte de cul- 
care, citește lista cu obiective cu voce tare, făcând pauză după fiecare, 
ca să închizi ochii și să recreezi imaginea vizuală a acelui obiectiv fi- 
nalizat din mintea ta. Parcurge toate lista până când ai vizualizat fieca- 
re obiectiv ca fiind finalizat şi împlinit. Întregul proces îţi va lua între 
10 și 15 minute, în funcţie de câte obiective ai. Dacă meditezi, fă-ți 
vizualizarea imediat după ce termini de meditat. Starea profundă pe 
care ai atins-o în meditaţie va crește impactul vizualizărilor tale. 


ADĂUGĂ SUNETE ȘI SENTIMENTE IMAGINILOR 


Pentru a multiplica efectul, adaugă sunete, mirosuri, gusturi și 
sentimente imaginilor. Ce sunete ai auzi, ce mirosuri ai mirosi, ce gus- 
turi ai gusta și - cel mai important - ce emoții și senzații corporale ai 
avea dacă ţi-ai atinge deja obiectivul? 


Nu-l deranja pe tati. Tocmai vizualizează un succes nemaivăzut 
în lumea afacerilor şi, de asemenea, o viaţă mai bună pentru noi toţi. 


i 

Dacă îți imaginezi casa visurilor tale pe plajă, ai putea adăuga su- 
netul valurilor lovindu-se de țărm chiar în fața casei, zgomotul copiilor 
jucându-se în nisip și sunetul vocii soţiei tale mulțumindu-ți pentru 
că ești un cap de familie atât de bun. 

Apoi adaugă sentimente de mândrie față de proprietatea ta, sa- 
tisfacția de a-ţi fi atins scopul și senzaţia soarelui pe chipul tău, în 
timp ce stai pe verandă privind cum soarele apune în ocean. 


HRĂNEŞTE-ȚI IMAGINAȚIA CU EMOȚIE 


De departe, aceste emoţii sunt cele care ne propulsează viziunea. 
Cercetătorii știu că, dacă este însoţită de emoții intense, o imagine 
sau o scenă poate rămâne blocată în memorie pentru totdeauna. 

Sunt sigur că-ți amintești exact unde erai când World Trade Center 
s-a prăbușit pe 11 septembrie 2001. Creierul tău își amintește totul în 
detalii amănunțite nu doar pentru că a filtrat informaţiile de care ai 
nevoie pentru a supravieţui în aceste momente tensionate, ci și pen- 
tru că imaginile în sine au fost create cu o emoție intensă. Aceste 
emoții intense stimulează de fapt creșterea unor protuberanţe spi- 
noase suplimentare pe dendritele neuronilor, care, în cele din urmă, 
creează mai multe conexiuni neuronale, blocându-le în memoria 
noastră într-un mod mult mai durabil. Poți aduce aceeași intensitate 
emoțională propriilor tale vizualizări adăugând muzică inspiraționa- 
lă, mirosuri din viața reală, pasiune resimţită profund, chiar și atunci 
când îţi strigi zgomotos afirmaţiile cu un entuziasm exagerat. Cu cât 
vei aduce mai multă pasiune, încântare și energie, cu atât rezultatul 
va fi în cele din urmă mai puternic. 


VIZUALIZAREA FUNCŢIONEAZĂ 


Medaliatul cu aur la Olimpiadă Peter Vidmar descrie cum utili- 
zează el vizualizarea când se pregătește cu succes pentru aur: 


Pentru a ne menține concentrați asupra obiectivului Olimpiadei, 
ne-am început antrenamentele prin vizualizarea visului nostru. 
Ne-am vizualizat chiar concurând la Olimpiadă și îndeplinindu-ne 
visul executând ceea ce noi credeam că este cel mai bun exercițiu 
posibil de gimnastică. 

Îmi spuneam: „În regulă, Tim, hai să ne imaginăm că e finala olim- 
pică pe echipe la gimnastică masculină. Echipa Statelor Unite este 
la ultima probă a serii, ceea ce se întâmplă să fie chiar bara fixă. 
Ultimii care reprezintă Statele Unite sunt Tim Daggett și Peter 
Vidmar. Echipa noastră este la egalitate cu echipa Republicii 
Populare Chineze, campioana mondială en titre, și trebuie să ne 
efectuăm exercițiile perfect pentru a câștiga medalia de aur pe 
echipe la Olimpiadă” 

În acel moment, fiecare ne gândeam Da, sigur. Nu o să ajungem nicio- 
dată la egalitate cu băieţii ăia. Au fost numărul unu la Campionatul 
Mondial de la Budapesta, în timp ce echipa noastră nu a câștigat 
nici măcar o medalie. Asta n-o să se întâmple niciodată. 


Dar dacă avea să se întâmple? Cum ne-am simţi? 


Închideam ochii și, în sala goala de gimnastică la capătul unei 
zile lungi, vizualizam un stadion olimpic cu 13 000 de oameni pe 
scaune și alte 200 de milioane urmărindu-ne la televizor. Apoi 
ne efectuam exerciţiile. În primul rând, eu eram crainicul. Îmi 
făceam palmele căuș la gură și spuneam: „Urmează, din partea 
Statelor Unite ale Americii, Tim Daggett.” Atunci Tim își efectua 
exercițiul ca și cum totul ar fi fost real. 

Apoi Tim se ducea în colțul sălii, își făcea palmele căuș la gură și, 
cu cea mai bună voce de crainic, spunea: „Urmează, din partea 
Statelor Unite ale Americii, Peter Vidmar” 


Atunci era rândul meu. In mintea mea, aveam o singură șansă 
să efectuez perfect exercițiul pentru ca echipa noastră să câștige 
medalia de aur. Dacă nu o făceam, noi am fi pierdut. 


Tim striga: „beculeţul verde”, și eu îmi ridicam privirea la șeful 
arbitrilor, care era de obicei antrenorul nostru Mako. Îmi ridicam 
mâna și el o ridica pe a lui. Atunci mă întorceam, cu fața la bară, o 
apucam cu mâinile și îmi începeam exercițiul. 


Ei bine, un lucru interesant s-a întâmplat pe 31 iulie 1984. 


Erau Jocurile Olimpice, finala pe echipe la gimnastică masculină, 
în Pavilionul Pauley, în campusul Universităţii California, din Los 
Angeles (UCLA). Toate cele 13 000 de locuri erau ocupate, iar la 
televizor se uitau peste 200 de milioane de oameni din toată lu- 
mea. Echipa Statelor Unite era la ultima sa probă în acea seară, 
bara fixă. Ultimii doi gimnaști care au urmat din partea Statelor 
Unite au fost, întâmplător, tocmai Tim Daggett și Peter Vidmar. 
Și exact așa cum am vizualizat, echipa noastră era la egalitate cu 

echipa Republicii Populare Chineze. Trebuia să ne efectuăm exer- 
cițiile la bară perfect pentru a câștiga medalia de aur. 


M-am uitat la antrenorul Mako, antrenorul meu de peste 12 ani. 
Mai concentrat ca niciodată, a spus simplu: „În regulă, Peter, hai- 
de. Ştii ce ai de făcut. Ai făcut-o de o mie de ori, ca în fiecare zi în 
sala de gimnastică. Să o mai facem încă o dată și hai să mergem 
acasă. Eşti pregătit.” 

Avea dreptate. Îmi plănuisem acest moment și îl vizualizasem de 
sute de ori. Eram pregătit să îmi efectuez exercițiul. Decât să mă 
văd în stadionul olimpic cu 13 000 de oameni în gradene și cu 
200 de milioane urmărindu-mă la televizor, în mintea mea mi-am 
imaginat că sunt în sala de gimnastică din UCLA, la capătul unei 
zile, cu doar doi oameni în sală. 


Când crainicul a spus: „Din partea Statelor Unite ale Americii, 
Peter Vidmar”, mi-am imaginat că e prietenul meu Tim Daggett 
care o spune. Când s-a aprins beculețul verde, indicând că e tim- 
pul să-mi încep exercițiul, mi-am imaginat că nu era beculețul 
verde, ci că era Tim care striga „beculețul verde!”. Și când mi-am 
ridicat mâna spre șeful arbitrilor din Germania de Est, în mintea 
mea îi făceam semn antrenorului, exact așa cum îi făcusem semn 
în fiecare zi, la capătul a sute de antrenamente. În sală, vizualizam 
întotdeauna că eram în finala Olimpiadei. În finalele Olimpiadei, 
vizualizam că eram în sală. 


M-am întors cu fața la bară, am sărit și am apucat-o cu mâinile. 
Am început același exerciţiu pe care îl vizualizasem și pe care îl 
exersasem zi după zi în sala de gimnastică. Îmi activasem memo- 
ria, mergând încă o dată acolo unde mai fusesem de o sută de ori. 
Am trecut cu bine de mișcarea riscantă cu dublă întoarcere, care 
îmi ameninţase șansele la campionatul mondial. M-am mișcat cu 
agilitate pe tot parcursul exerciţiului și am aterizat cu fermitate, 
așteptând cu nerăbdare notele arbitrilor. 


Cu o voce profundă s-a auzit anunțul din difuzoare: „Nota pentru 
Peter Vidmar este 9,95”. „Da!”, am strigat eu. „Am reușit!”. Publicul 
ovaţiona cu zgomot, în timp ce coechipierii mei și cu mine sărbă- 
toream victoria. 

Treizeci de minute mai târziu, stăteam pe podiumul unde se de- 
cernau medaliile, din stadionul olimpic, cu 13 000 de oameni în 
gradene și cu peste 200 de milioane de oameni la televizor, în 
timp ce primeam oficial medaliile de aur, care ne erau așezate 
în jurul gâtului. Tim, eu și coechipierii noștri stăteam mândri pe 


168 | JACK CANFIELD 


podium, cu medaliile de aur la gât, în timp ce se intona imnul na- 
tional și steagul american era ridicat deasupra stadionului. A fost 
un moment pe care îl vizualizasem și îl exersasem de sute de ori 
în sala de gimnastică. Doar că, de data asta, era real. 


VIZUALIZAREA A AJUTAT-O SĂ MEARGĂ DIN NOU 


Prima dată când Heather O'Brien Walker a aflat despre discursul 
interior pozitiv și vizualizare a fost când m-a văzut în filmul Secretul. 


„Eram lipită de ecran”, mi-a spus ea, „când spuneai povestea despre 
cum vizualizarea ţi-a adus atât de mult succes.” Heather era fascinată. 
Dar ea se întreba cum putea să creeze imagini la fel de puternice. 

A ales să combine principiul vizualizării cu propria experiență de 
la Hollywood - unde lucrase alături de cele mai mari vedete, precum 
Elizabeth Taylor, Tom Cruise, Drew Barrymore, Bruce Willis, Patrick 
Swayze și Demi Moore. Ştia că oamenii din industria filmului sunt 
maeștri când vine vorba să creeze imagini convingătoare, care să te 
ducă în alte lumi. De fapt, Heather văzuse deja imaginile uimitoare care 
se perindau pe ecran și îi purtau pe iubitorii de film în călătorii emo- 
tionale, ce le schimbau la propriu modul în care se raportau la viață. 

A decis că avea să-și creeze propriile ei imagini în mișcare - „filme 
ale minţii” le numea ea - cu un dialog interior pozitiv în loc de co- 
loană sonoră. De-a lungul anilor, aceste filme au fost foarte eficiente 
ajutând-o pe Heather să depășească obstacolele. În același timp, ea 
și-a dezvoltat și o mantră pe care o repeta de câteva ori pe zi - „Nu 
renunța, ridică-te!” 

În mod ironic, Heather habar nu avea că mantra și „filmele minţii 
ei” aveau să fie la propriu decisive pentru supraviețuirea ei. 


În iulie 2011, când Heather își planifica plină de bucurie detaliile 
viitoarei sale nunți, ea a primit, de asemenea, postul de directoare a 
unui magazin de cosmetice de lux - trebuind să fie responsabilă de 30 
de consultanţi în cosmetică, 50 de distribuitori și de milioane de do- 
lari din vânzarea produselor. La nici o lună după ce primit postul, 
Heather s-a împiedicat de o cutie plină de gunoi pe care cineva o lăsa- 
se din neglijență în mijlocul unui culoar din depozit. Heather a căzut 
și s-a lovit violent cu fruntea - mai întâi de o etajera din metal, care a 
lăsat-o inconștientă, apoi din nou, cu fața de podeaua de ciment. 


Logodnicul ei, T.W., a alergat într-un suflet la spital de îndată ce a 
fost anunţat. 

Iar când Heather s-a trezit în spital, la Terapie Intensivă, a știut că 
i s-a întâmplat ceva grav. Tot salonul se învârtea și se clătina cu ea ca 
într-o cursă de carusel. Îşi simţea capul prins ca într-o menghină și 
auzea un sunet pătrunzător în urechi. Abia putea distinge forme și 
umbre, și totuși lumina din salon era orbitoare. Sunete puternice ca 
niște tunete o înconjurau - de parcă cineva ar fi dat volumul la maxi- 
mum în urechile ei. Când a încercat să se ridice în capul oaselor și să 
înțeleagă ce i se întâmpla, a făcut o descoperire terifiantă... nu-și putea 
mișca picioarele. 

Heather a aflat mai târziu că suferise un traumatism cerebral - și 
că, de aici înainte, loviturile la cap aveau să-i afecteze funcționarea 
întregul corp. Nu-și putea simţi picioarele - nu le putea mișca decât 
dacă le ridica cu ajutorul unor chingi care păreau făcute din plumb. 
Nu putea nici măcar să se ridice pentru că ameţeala și dezorientarea 
o făceau să-i vină greață. Când încerca să vorbească, cuvintele îi ie- 
șeau bolborosite și deformate. Nu-și putea aminti detalii sau urmări 
o conversaţie. 


Chiar mai rău de atât, doctorii nu au încurajat-o deloc în legătură 
cu recuperarea ei. Oamenii care au suferit traume similare, spuneau 
ei, își duceau restul zilelor în centre de îngrijire, țintuiţi la pat. Și unii 
chiar intrau în comă și mureau. 

Atunci Heather și-a dat seama că singura persoană responsabilă 
pentru recuperarea ei era chiar ea. 


Imediat, a început să-și creeze noi „filme ale minţii” - de data 
aceasta concentrate asupra recuperării ei. Problema era că, pentru a 
se vindeca, încerca să-și folosească creierul, organul cel mai afectat! 
Oricât de mare era provocarea, știa că vizualizarea va fi un atu esen- 
tial în recuperarea ei. 


În următoarea lună, Heather a muncit din greu la terapia ei, timp 
în care își derula „filmul minţii”. Voia cu disperare să meargă acasă, 
dar a fost avertizată că - cel mai probabil - nu va scăpa niciodată 
complet de multitudinea de simptome de care suferea. În cele din 
urmă, încă incapabilă să meargă, să aibă grijă de ea însăși sau să facă 
orice altceva pe cont propriu, Heather a fost externată și lăsată în gri- 
ja totală a logodnicului ei. 


T.W. trebuia să-i facă baie, să o îmbrace, să o ducă la baie și să îi 
gestioneze medicamentele și terapia în fiecare zi - în tot acest timp 
încercând să își conducă afacerea. 


Apoi Heather a avut parte de încă o lovitură devastatoare. 

La o săptămână după ce a fost externată, în drum spre casă de la 
programarea la medic, ea și cu T.W. au fost loviți de un șofer neglijent, 
sub influenţa alcoolului, cauzându-i lui Heather a doua leziune cere- 
brală, când airbagul s-a activat și a izbit-o cu capul de geamul pasage- 
rului din dreapta. Având în vedere leziunile suferite, Heather a avut 
noroc că a supravieţuit. Și, de parcă nu ar fi avut suficiente probleme, 
și T.W. a fost rănit foarte grav - și-a rupt piciorul și a suferit o leziune 
gravă la spate, care avea să necesite mai târziu câteva operații. 


Următoarele săptămâni au fost cele mai negre zile pe care le-au 
trăit vreodată. Și totuși Heather continua să-și deruleze „filmul min- 
ţii” ei și să-și utilizeze mantra „Nu renunța, ridică-te!” 

La o zi după accidentul de mașină, T.W. i-a spus lui Heather că are 
o idee. Avea o inspiraţie pentru un nou „film al minţii”, i-a spus el - să-și 
plănuiască nunta și să stabilească data. La început, Heather a rămas 
mută de uimire. De fapt, s-a înfuriat că T.W. sugerase așa ceva! 


„Să merg spre altar într-un scaun cu rotile, cuprinsă de dureri, 
încercând să recit niște cuvinte bolborosite - riscând chiar să pierd 
şirul lucrurilor pe care o să le spun?!” a exclamat ea. „În niciun caz. 
Nu plănuiam ca la nunta noastră să mă fac complet de râs.” 


Dar așa cum povestește Heather... 


Nu voi uita niciodată cum a pus mâna T.W. pe brațele scaunului 
meu cu rotile, trăgându-mă mai aproape de el și privindu-mă în 
ochi spunând pe tonul lui glumet obișnuit: „Vei fi doamna Walker, 
așa că e destul de important să te ridici și să începi să mergi din 
nou cât mai repede. Vei merge pe acel culoar spre altar de una 
singură.” 

Întotdeauna se pricepea să mă facă să mă simt bine, dar înțelegând 
seriozitatea din spatele glumei, m-am uitat adânc în ochii lui și - de 
parcă inima mea vorbea pentru mine - am spus: „Cred asta.” 


M-am concentrat de multe ori pe zi ca să-mi derulez „filmul min- 
ţii” — acela cu nunta mea de pe plajă, unde mă vedeam pășind 
desculță pe culoarul spre altar, cu valurile înspumate care mă 
stropeau cu delicateţe, simțind nisipul între degetele de la picioa- 
re și briza pe față - iar în tot acest timp, mantra se derula și ea în 


fundal: Nu renunța, ridică-te. 


Sunt mândră să spun că pe 14 aprilie 2012 -, la șapte luni după 
cea de-a doua leziune cerebrală -, T.W. şi cu mine ne-am căsătorit 


* Joc de cuvinte: to walk - a merge (n. trad.). 

într-o ceremonie superbă pe plajă, unde într-adevăr am pășit de 
una singură spre altar... exact așa cum auzisem și văzusem în „fil- 
mul minții” de o mie de ori înainte. 


Astăzi, Heather își împărtășește povestea în discursuri, workshopuri 
și ședințe de coaching cu clienţi din toată lumea. Și-a publicat poves- 
tea într-o nouă carte, intitulată Don't Give Up, Get Up! (Nu renunța, 
ridică-te!). 

La limita perseverenţei ei, Heather s-a recuperat prin puterea 
vizualizării. 


CE SE ÎNTÂMPLĂ DACĂ NU VĂD NIMIC CÂND VIZUALIZEZ? 


Unii oameni sunt ceea ce psihologii numesc vizualizatori eidetici. 
Când închid ochii, ei văd totul în culori strălucitoare, clare, tridimen- 
sionale. Majoritatea dintre noi, totuși, sunt vizualizatori non-eidetici. 
Asta înseamnă că tu nu vezi cu adevărat o imagine, ci o gândești. Este 
perfect în regulă. Funcţionează la fel de bine. Fă exercițiul vizualizării 
de a-ți imagina obiectivele tale ca fiind deja finalizate de două ori pe 
zi, în fiecare zi, şi vei obține aceleași beneficii ca și cei care pretind că 
pot vedea de fapt imaginea. 


FOLOSEȘTE IMAGINI PRINTATE CARE SĂ TE AJUTE 


Dacă ai probleme să-ți vezi obiectivul, folosește poze, imagini și 
simboluri pe care să le colecționezi pentru a-ți păstra mintea conști- 
entă și cea subconștientă concentrate pe obiectivele tale. De exemplu, 
dacă unul dintre obiectivele tale este să ai un nou Lexus LS 600, îţi poţi 
lua aparatul foto cu tine la reprezentanța locală a companiei Lexus și să 
rogi un agent de vânzări de acolo să-ți facă o poză stând la volan. 


Dacă obiectivul tău este să vizitezi Parisul, găsește un poster cu 
Turnul Eiffel - și apoi decupează o poză cu tine și plaseaz-o la baza 
Turnului Eiffel, de parcă ar fi o poză cu tine la Paris. Cu câţiva ani în 
urmă, am făcut asta cu o poză a Operei din Sydney și, după un an, 
eram în Sydney, Australia, stând chiar în fața ei. 

Dacă obiectivul tău este să fii milionar, ai putea să-ţi scrii singur 
un cec de un milion de dolari sau să creezi o declaraţie de la bancă, ce 
arată contul tău din bancă sau portofoliul tău de acţiuni cu un bilanţ 
de 1 000 000 de dolari. 

Mark Victor Hansen și cu mine am creat o machetă după lista 
celor mai bine vândute cărți conform New York Times, cu ediția origi- 
nală din Chicken Soup for the Soul (Supă de pui pentru suflet) pe pri- 
mul loc. În 15 luni, acel vis a devenit realitate. Patru ani mai târziu, am 
stabilit un record Guinness World pentru că am avut simultan șapte 
cărți pe lista celor mai bine vândute cărți ale ziarului New York Times. 


FOLOSEȘTE PANOURILE VIZIUNII 


Odată ce ai creat aceste imagini, le poţi include - una pe câte o 
pagină - într-un caiet cu spirale pe care să-l treci în revistă în fiecare 
zi. Sau ai putea face un panou al visurilor ori o hartă a comorii - un 
colaj din toate aceste imagini pe un avizier, pe un perete sau pe ușa 
frigiderului - undeva unde să le vezi zilnic. 


Când cei de la NASA lucrau la proiectul trimiterii primului om pe 
Lună, aveau o imagine imensă a Lunii ce acoperea tot peretele, din 
podea până în tavan, în zona lor principală de construcţie. Fiecare 
vizualiza clar obiectivul, astfel încât au atins acel obiectiv cu doi ani 
mai devreme față de data stabilită! 


PANOURILE VIZIUNII ȘI CĂRȚILE DESPRE OBIECTIVE 
LE-AU TRANSFORMAT VISURILE ÎN REALITATE 


În 1995, John Assaraf a creat un panou al viziunii și l-a pus pe 
perete în biroul de acasă. De fiecare dată când vedea câte un obiect pe 
care îl dorea sau o excursie pe care dorea să o facă, lua câte o poză a 
acelui lucru și o lipea pe panou. Apoi se vedea deja bucurându-se de 
obiectul dorinţei sale. 


In mai 2000, abia mutat de câteva săptămâni în noua sa casă din 
California de Sud, stătea în biroul său într-o dimineață, când fiul său 
de cinci ani, Keenan, a intrat și s-a așezat pe două cutii pe care John le 
păstra de aproape 4 ani. Keenan și-a întrebat tatăl ce era în acele cutii. 
Când John i-a spus că în cutii erau panourile viziunii, Keenan a răs- 
puns: „Panourile cui?” 


John a deschis una dintre cutii pentru a-i arăta lui Keenan un pa- 
nou al viziunii. John a zâmbit în timp ce se uita la primul panou și a 
văzut poze cu un Mercedes sport, un ceas și mai multe obiecte pe care 
le achiziționase deja. 

Dar când a tras cel de-al doilea panou, a început să plângă. Pe acel 
panou era poza casei pe care tocmai o cumpărase și în care locuia 
acum! Nu o casă ca aceea, ci chiar acea casă! Casa de 7 000 metri pă- 
trati, întinsă pe un teren de 2,4 hectare, cu o priveliște spectaculoasă, 
cu o casă de oaspeţi de 3000 de metri pătraţi și un complex de biro- 
uri, teren de tenis și 320 de portocali - chiar acea casă era o casă pe 
care o văzuse într-o poză pe care o decupase din revista Dream Homes 
acum 4 ani! 


MAGIA VIZUALIZĂRII 


Creează o viziune a ceea ce vrei să fii și apoi trăiește în acea 
imagine de parcă ar fi deja adevărată. 


ARNOLD SCHWARZENEGGER 


Actor, body builder, producător de film și fost guvernator al Californiei 


Când Kabir Khan avea 6 ani, și-a descoperit chemarea vieţii în 
seara în care l-a văzut pe cel mai mare magician din lume, David 
Copperfield, evoluând la televizor. Zile întregi, a vorbit numai despre 
acea emisiune de magie. Câteva săptămâni mai târziu, părinţii lui i-au 
cumpărat o trusă de magie, care avea un mecanism încorporat ce fă- 
cea ca monedele să dispară. Băieţelul petrecea ore în șir în camera sa 
exersând. Când a împlinit 11 ani, mama lui i-a cumpărat un set com- 
plet de magie, și el a început să se desfășoare la petreceri aniversare 
și la școală. 

Pe măsură ce anii treceau, obiectivele lui deveneau tot mai ambi- 
țioase. Dorea cu ardoare să se antreneze împreună cu cei mai buni 
magicieni din lume, dintre care toţi erau în America. Dar cum ar pu- 
tea el să ajungă acolo? Ai lui nu aveau prea mulţi bani și se așteptau 
ca el să urmeze o carieră normală. Așa că, după ce a terminat liceul, a 
mers la facultate și a studiat marketingul. Dar tot și-a păstrat visul 
viu, susținând spectacole regulate la unul dintre cele mai mari hote- 
luri din Kuala Lumpur. 

Apoi, când a împlinit douăzeci de ani, a primit un exemplar din 
Principiile succesului. 

A rămas absorbit de la prima pagină, iar când a aflat că voi veni 
să vorbesc în Kuala Lumpur, a știut că trebuie să vină să mă vadă. 


La antrenament, m-a auzit vorbind despre cum să îţi notezi obiec- 
tivele, despre cum să îţi creezi un panou al viziunii, cum să utilizezi 

afirmaţiile şi să îți asumi 100% responsabilitatea pentru viaţa ta. 
Toate acestea erau lucrurile despre care citise în Principiile succesului, 
dar dintr-un anumit motiv, avusese o reţinere să le pună în practică. 
Numai că acum s-a aruncat pur și simplu cu capul înainte! 


Unul dintre principiile pe care le predau este „Poartă-te ca și cum”. 
Poartă-te ca și cum ai fi deja acolo unde vrei să fii. Asta înseamnă să 
gândești ca și cum, să te îmbraci ca și cum, să te porți ca și cum, să te 
simți ca și cum ai fi persoana care și-a atins deja obiectivul. Așa că s-a 
întrebat: dacă aș fi deja un magician de talie mondială, cum m-aș pur- 
ta? Ce-aș purta? Unde mi-aș face cumpărăturile? Gândindu-se că 
David Copperfield se duce doar în magazinele cele mai bune, a luat 
trenul spre un mall exclusivist, unde a văzut într-o vitrină ceasuri su- 
perbe de toate tipurile. 


Un ceas, fabricat de o companie elveţiană numită Fortis, l-a atras 
cu adevărat. Vânzătorul i-a spus că este un ceas pe care îl poartă și 
astronauții ruși. Din clipa în care l-a pus la mână, s-a îndrăgostit de 
senzaţia pe care i-o oferea; era atât de solid și de bine lucrat. Dar cos- 
ta 3 000 de dolari! Nu avea atâţia bani. 


Folosindu-se de telefonul lui mobil, a făcut o poză ceasului de la 
încheietura lui. Acasă, a printat poza și a lipit-o de panoul viziunii. 
Aducându-și aminte de instrucțiunile mele, și-a făcut un scop din a se 
uita la imaginea ceasului Fortis de la mâna lui în fiecare zi. 


După șase luni de la workshopul meu, Kabir a găsit un grup care 
era dispus să-l plătească pentru a merge la școala de magie din 
America. Dar bucuria lui nu a durat mult, pentru că, după ce s-au gân- 
dit mai bine, membrii grupului au decis că era prea tânăr. l-au spus că 
ar trebui să termine facultatea și apoi să se întoarcă să-i mai roage o 
dată. S-a simțit distrus și umilit. Le spusese tuturor prietenilor că 
merge în America. Acum ce ar trebui să le spună? 


A rămas acasă pentru câteva zile, simțindu-se groaznic. Apoi a 
citit în ziar că eu mai aveam o programare pentru încă un discurs în 
Kuala Lumpur, chiar în ziua următoare. Imediat s-a dus la hotelul 
unde se gândea el că aș putea sta și a rămas în hol timp de șase ore, 
ținând în mână exemplarul din Principiile succesului și scrutând fieca- 
re nou venit ce intra pe ușă. În cele din urmă, m-a văzut intrând, a 
venit la mine, a ridicat cartea și a spus: „Jack, am nevoie de ajutorul 
tău.” Recunoscându-l de la ultima mea vizită, l-am invitat în aparta- 
ment să vorbim. 


După ce și-a terminat de spus povestea, i-am spus: „Ai făcut bine, 
Kabir, dar trebuie să-ți rafinezi obiectivele. Nu spune: «Vreau să stu- 

diez magia în America.» Spune: «Studiez magia în America.» Schimbă-ţi 
panoul viziunii ca să poți reflecta lucrul ăsta. Utilizează imagini și fra- 
ze care să creeze sentimentul că ai atins deja ceea ce vrei.” 

I-am reamintit de Principiile 17 și 18: „Cere! Cere! Cere!” și „Respinge 
respingerea.” „Ţine minte, există un milion de persoane acolo. Dacă 
nu ţi-ai primit da-ul, înseamnă că nu ai cerut încă persoanei care trebuie.” 


După discursul meu de încurajare, a început să-i întrebe pe toți 
cei pe care îi cunoștea dacă puteau să-l sponsorizeze: oameni de afa- 
ceri, lideri ai comunităţii, chiar și pe prim-ministru! Era de neoprit. Și 
pentru a rămâne în continuare responsabil, îmi trimitea e-mailuri re- 
gulate (ţii minte cercetarea legată de importanţa de a fi responsabil 
în faţa altei persoane? Vezi pagina 126) 


Nu la mult timp după aceea, un om de afaceri chinez de succes, pe 
nume domnul Wong, s-a oferit să-i plătească lui Kabir drumul spre 
America. După ce s-a întâlnit cu familia lui Kabir, domnul Wong i-a 
înmânat lui Kabir un cec de 80 000 de ringgit (23 000 de dolari) - cu 
20 000 de ringgit mai mult decât suma pe care și-o trecuse pe panoul 
viziunii! 

Cu acei bani, putea să se ducă în Statele Unite și să frecventeze 
școala de magie timp de un an, unde avea să obţină o diplomă de ab- 
solvire, cuprins de o dorință și mai mare de a deveni un magician de 
talie mondială - David Copperfield de Malaezia! 


Întors în Kuala Lumpur, a început să ţină spectacole în mod regu- 
lat prin toată Malaezia și, în cele din urmă, și în Orientul Mijlociu și 
Asia. În mod constant, se apropia cu pași repezi de obiectivul lui, dar 
ca să dea marea lovitură, știa că va trebui să ţină spectacole în Statele 
Unite - mai precis la The Magic Castle, în Hollywood, și la un club sau 
hotel din Las Vegas. 


Acum, The Magic Castle este o locaţie foarte prestigioasă pentru 
un magician. Doar magicienii aleși pe sprânceană au permisiunea să 
țină spectacole acolo, în faţa unui public de elită. Experienţa sa cu 
cecul domnului Wong l-a convins de puterea vizualizării, așa că și-a 
rugat un prieten să creeze un articol pentru un ziar fictiv cu titlul 
MAGICIANUL MALAEZIAN VA ŢINE SPECTACOLE LA HOLLYWOOD. În 
articol, a inclus o poză de-a sa și știrea că fusese invitat să ţină specta- 
cole la The Magic Castle în Hollywood și, de asemenea, în Las Vegas. 


Și-a pus acest „articol” pe panoul viziunii și îl citea în fiecare zi, 
făcându-și un scop din a trăi aceleași sentimente de recunoștință și 


* Moneda oficială din Malaezia, echivalentă cu 0,24 euro (n. red.). 

exaltare pe care le-ar fi avut dacă ar fi fost real. Acum doar faptul că 
trecea pe lângă panoul viziunii îi umplea inima de bucurie. 


Poza cu ceasul Fortis la încheietura mâinii sale era și ea prinsă cu 
un ac pe panoul viziunii, și Kabir o includea zilnic în vizualizarea sa. 
Continua să economisească bani pentru a-l cumpăra, și când în cele 
din urmă a avut suma de care avea nevoie, a pornit să-și cumpere 
ceasul. Dar când a intrat în magazin, inima i s-a oprit în loc - întreaga 
vitrină Fortis dispăruse! Vânzătorul i-a spus că ceasurile nu se vând 
bine în Malaezia, așa că nu le-a mai adus. Văzându-i dezamăgirea, 
vânzătorul i-a spus: „Stai puţin. Lasă-mă să mă uit în spate.” Apoi s-a 
întors cu o grămadă de ceasuri, despre care i-a spus că producătorii 
le ofereau la expoziţii private, și le-a răsturnat pe tejghea. lată-l! 
Ceasul lui! L-a ridicat și l-a pus pe mână. 

Vânzătorul i-a spus că, pentru că nu se mai aduceau, avea să-i facă 
o reducere. Așa că a plătit doar 1 000 de dolari pentru ceasul lui de vis! 

Apoi, după un an de vizualizare și de exerciţii din Principiile suc- 
cesului, a primit o invitaţie să țină spectacole la The Magic Castle. A 
rezervat, de asemenea, și câteva spectacole în unele dintre cluburile 
de noapte din Las Vegas. Tot ce lipsea acum erau fondurile suficiente 
pentru a călători în Statele Unite; onorariile lui nu acopereau toate 
cheltuielile - nici măcar dacă ar fi folosit banii pe care îi economisise 
pentru ceas. Hotărât să nu lase această oportunitate să-i scape, și-a 
stors creierii pentru a găsi modalități de a strânge banii. 


Atunci i-a venit o idee minunată. A ridicat telefonul și l-a sunat pe 
reprezentantul de vânzări al companiei Fortis din Singapore, care au- 
zise de entuziasmul lui Kabir față de această marcă și de perseverența 
de care dăduse dovadă când cumpărase ceasul. De fapt, el îl considera 
demult pe Kabir un ambasador neoficial al companiei, care inspirase 
un număr de oameni să cumpere ceasurile Fortis. 


„Domnule Michael”, a spus Kabir, „s-a confirmat! Voi fi primul ma- 
gician malaezian care va ține spectacole în Hollywood și Las Vegas! Ar 
fi o oportunitate minunată pentru Fortis. Aţi dori să sponsorizați tur- 
neul meu din SUA?” Domnul Michael a contactat directorii Fortis din 
Elveţia și a revenit cu un telefon în ziua următoare, să-i spună că au 
fost de acord să-l sponsorizeze! Va merge în Statele Unite! 


Călătoria a fost fantastică și faptul de a ţine spectacole pe scenele 
din The Magic Castle și Las Vegas a fost tot atât de incitant și plin de 
satisfacţii pe cât își imaginase că va fi. Dar unul dintre cele mai satis- 
făcătoare momente dintre toate s-a petrecut chiar înainte ca el să 
plece din Malaezia. Uitându-se pe internet, nu i-a venit să-și creadă 

ochilor când a văzut un articol despre viitoarea lui călătorie pe Yahoo 
News. Îşi tot citise articolul inventat timp de luni de zile şi acum iată-l, 
dar de data aceasta era real: MAGICIANUL MALAEZIAN VA ŢINE 
SPECTACOLE LA HOLLYWOOD. Reușise! Și chiar repede - avea doar 
26 de ani. 


Faptul că a fost primul magician malaezian invitat personal să 
țină spectacole în Hollywood și Las Vegas, împreună cu recordul său 
de 21 de spectacole consecutive în Hollywood, i-a adus un premiu 
onorific în Cartea Recordurilor din Malaezia. 


Kabir continuă să țină spectacole internaționale și chiar a oferit 
recent un spectacol comandat de Șeicul Dubaiului - dar asta nu e tot. 
Domnul Wong și cu el sunt acum parteneri de afaceri și au câteva 
proiecte incitante și profitabile, inclusiv emblematicul Revolving 
Restaurant din faimosul Kuala Lumpur Tower, al șaselea cel mai înalt 
restaurant din lume! 


Când Kabir a învățat magie pentru prima dată, unul dintre trucu- 
rile sale favorite era să facă banii să dispară. Câţiva ani mai târziu, 
creditează Principiile Succesului pentru că l-au învăţat un alt gen de 
magie, genul care face ca banii - și faima, succesul și fericirea - să 
apară! Astăzi el spune publicului său: „Magia înseamnă să crezi că 
orice este posibil!” 


ÎNCEPE ACUM 


la-ţi răgaz în fiecare zi să vizualizezi unul dintre obiectivele tale 
ca și cum ar fi deja finalizat. Este unul dintre cele mai vitale lucruri pe 
care le poţi face pentru ca visurile tale să devină realitate. Unii psiho- 
logi pretind acum că o oră de vizualizare pe zi face cât 7 ore de efort 
fizic. Sunt cuvinte mari, dar subliniază un punct de vedere important 
- vizualizarea este unul dintre cele mai puternice instrumente din 
trusa succesului tău. Asigură-te că o foloseşti. 


Nu este nevoie să vizualizezi viitoarele tale împliniri timp de o 
oră întreagă. Doar 10, 15 minute sunt de ajuns. Azim Jamal, un orator 
remarcabil din Canada, recomandă ceea ce el numește „Ora Puterii” 
- 20 de minute de vizualizare și meditaţie, 20 de minute de exerciţii 
fizice şi 20 de minute de lectură a cărților inspiraționale sau informa- 
tionale. Imaginează-ți ce s-ar întâmpla în viața ta dacă ai face asta în 
fiecare zi. 


PRINCIPIUL 


12 


POARTĂ-TE CA ȘI CUM 


Crede și poartă-te ca și cum ar fi imposibil să eșuezi. 
CHARLES F. KETTERING 


Inventator cu peste 140 de brevete și doctorate onorifice 
de la aproape 30 de universități 


Una dintre marile strategii ale succesului este să te porți ca și 
cum ai fi deja acolo unde vrei să fii. Asta înseamnă să gândești, să 
vorbeşti, să te îmbraci, să te porți și să te simți ca o persoană care și-a 
atins deja obiectivul. Faptul de a te purta ca și cum trimite comenzi 
puternice minții tale subconștiente, ca să găsească modalități creative 
de a-ți atinge obiectivele. Programează sistemul de activare reticular 
(SAR) din creierul tău să înceapă să observe orice te va ajuta să ai 
succes și trimite mesaje puternice spre univers cum că acest obiectiv 
final este ceva ce vrei cu adevărat. 


ÎNCEPE SĂ TE PORŢI CA ȘI CUM 


Prima dată când am observat acest fenomen a fost la banca mea 
locală. Erau câţiva funcționari care lucrau acolo, și am observat că 
mai cu seamă unul dintre ei purta întotdeauna costum și cravată. 
Spre deosebire de ceilalţi doi funcţionari care purtau doar cămașă și 
cravată, acest tânăr părea un director. 


Un an mai târziu, am observat că fusese promovat la biroul său, 
unde primea aplicaţii pentru împrumuturi. Doi ani mai târziu, deve- 
nise ofițer de credit și, mai târziu, director de sucursală. L-am întrebat 
despre asta într-o zi și mi-a răspuns că a știut dintotdeauna că va fi 
director de sucursală, așa că a studiat modul în care se îmbracă direc- 
torul și a început să se îmbrace la fel. A studiat cum îi tratează direc- 
torul pe oameni și a început să interacționeze la fel cu oamenii. A 
început să se poarte de parcă era director de sucursală cu mult înain- 
te să obțină această funcție. 


PRINCIPIILE SUCCESULUI | 179 


Ca să zbori ca gândul, ca să fii oriunde, trebuie în primul rând să 
începi prin a ști că ai ajuns deja acolo. 
RICHARD BACH 


Autorul cărții Jonathan Livingston Seagull (Pescărușul Jonathan Livingston) 


DEVENIND UN CONSULTANT INTERNAȚIONAL 


La sfârșitul anilor '70, am întâlnit un conducător de seminare, 
care tocmai se întorsese din Australia. Am decis că și eu doream să 
călătoresc și să vorbesc peste tot în lume. M-am întrebat de ce anume 
aveam nevoie ca să devin consultant internațional. Am sunat la oficiul 
de pașapoarte și i-am rugat să-mi trimită un formular de aplicaţie. 
Mi-am cumpărat un ceas care arăta ora din toate zonele internaționale. 
Mi-am tipărit cărţi de vizită cu cuvintele consultant internaţional. În 
cele din urmă, am decis că Australia va fi primul loc unde voi merge, 
așa că m-am dus la o agenţie de turism și am luat un poster turistic 
uriaș cu Opera din Sydney, cu Muntele de granit roșu Uluru și cu un 
indicator auto cu „Atenţie la canguri”. În fiecare dimineaţă, în timp ce 
mâncam micul dejun, mă uitam la posterul de pe frigider și îmi ima- 
ginam că sunt în Australia. 


În mai puţin de un an, am fost invitat să conduc seminare în Sidney 
și Brisbane. Din momentul în care am început să mă port de parcă aș 
fi fost consultant internațional, universul a reacționat tratându-mă ca 
atare - puternica Lege a Atracţiei la lucru. 


Legea Atracţiei spune simplu că vei atrage ceea ce gândeşti. Cu cât 
creezi mai mult din vibrația - stările mentale și emoţionale - faptului 
de a avea deja ceva, cu atât atragi mai repede acel lucru. Este o lege 
imuabilă a universului, decisivă pentru a-ţi accelera rata succesului. 


PURTÂNDU-TE CA ŞI CUM AL FI ÎN PGA 
(Asociaţia jucătorilor de golf profesioniști) 


Un bun exemplu al puterii de a te purta ca și cum este povestea 
lui Fred Couples și Jim Nantz, care au început din copilărie să iubească 
golful și aveau visuri măreţe. Obiectivul lui Fred era să câștige într-o 
zi Turneul Maeștrilor, și cel al lui Jim, de a lucra într-o zi pentru CBS 
Sports pe post de crainic. Când Fred și Jim erau colegi de apartament 
la colegiul Universităţii din Houston, obișnuiau să joace scena în care 

câștigătorul Maeștrilor este însoţit în cabina crainicului pentru a pri- 
mi jacheta verde și a fi intervievat de crainicul CBS. Paisprezece ani 
mai târziu, scena pe care o repetaseră de multe ori în Taub Hall, la 
Universitatea din Houston, se desfășura în realitate în timp ce întrea- 
ga lume o privea. Fred Couples a câștigat Turneul Maeștrilor și a fost 
adus de oficialii turneului în cabina crainicului, unde a fost intervie- 
vat de nimeni altul decât de crainicul sportiv de la CBS Sports, Jim 
Nantz. După ce camerele de filmat s-au oprit, cei doi s-au îmbrățișat cu 
ochii în lacrimi. Știuseră dintotdeauna că Fred avea să câștige Turneul 
Maeștrilor și că Jim avea să comenteze pentru CBS - puterea uimitoare 
de a te purta ca și cum ar fi real, cu o certitudine nestrămutată. 


PETRECEREA COCKTAIL A MILIONARILOR 


În seminarele mele de Revoluţia Succesului, facem un exerciţiu 
pe roluri numit Petrecerea Cocktail a Milionarilor. Toată lumea se ri- 
dică în picioare și socializează cu ceilalți participanţi ca și cum ar fi cu 
toții la o petrecere cu cocktailuri reală. Totuși, trebuie să se poarte ca 
și cum și-au atins toate obiectivele financiare din viață. Se poartă ca și 
cum ar avea deja tot ce le trebuie în viață - casa visurilor lor, casa de 
vacanță a visurilor lor, mașina visurilor lor, cariera visurilor lor - și se 
poartă și ca și cum și-ar fi atins obiectivele personale, profesionale 
sau filantropice, care sunt atât de importante pentru ei. 


Deodată, toată lumea devine mai însuflețită, mai vie, mai entuzi- 
astă și mai dezinhibată. Oamenii care păreau timizi cu câteva minute 
în urmă întind mâna și se prezintă cu încredere celorlalți. Energia și 
nivelul zgomotului din cameră se ridică. Oamenii își povestesc încân- 
taţi despre realizările lor, se invită unul pe celălalt în casele lor de 
vacanță din Hawaii și Bahamas, discută despre recentele lor safariuri 
prin Africa și despre misiunile filantropice din țările Lumii a Treia. 

După aproximativ cinci minute, eu opresc exercițiul și rog oame- 
nii să împărtășească ce simțeau. Oamenii relatează că se simt încân- 
taţi, pasionați, pozitivi, încurajați, generoși, fericiţi, plini de încredere 
în sine și mulțumiți. 

Apoi îi rog să privească spre sentimentele lor interioare - atât 
emoționale, cât și fiziologice - care au fost diferite, deși în realitate, 
circumstanțele exterioare erau aceleași. Nu au devenit milionari în 
lumea reală, dar au început să se simtă milionari prin simplul fapt că 
au început să se poarte ca și cum ar fi. 

PETRECEREA CARE ȚI-AR PUTEA SCHIMBA VIAȚA 


În 1986, am luat parte la o petrecere care a avut un impact pro- 
fund asupra vieților tuturor celor care au participat. Era o petrece cu 
tema „Vino așa cum vei fi la petrecerea din 1991”, ținută pe vasul 
Queen Mary în Long Beach, California. Aceia dintre noi care au parti- 
cipat trebuiau să-și imagineze cum vor fi în 1991 - peste 5 ani. 


Când am ajuns, trebuia să ne purtăm ca și cum am fi fost în 1991 
și că viziunea noastră s-ar fi adeverit deja. Trebuia să ne îmbrăcăm în 
consecință, să vorbim în consecinţă și să aducem orice putea să de- 
monstreze că visul nostru se adeverise deja - cărți scrise, premii 
luate și cecuri substanţiale primite. Trebuia să ne petrecem seara 
lăudându-ne cu realizările noastre, să vorbim despre cât de fericiți și 
împliniți eram, și să discutăm despre ceea ce vom face mai departe. 
Trebuia să rămânem în pielea personajului toată seara. 


Când am ajuns, am fost întâmpinați de 20 de studenți, care fuse- 
seră angajaţi să joace rolul fanilor înfocați și al paparazzilor. Eram 
înconjurați de bliţurile aparatelor foto, iar admiratorii ne strigau nu- 
mele, cerând autografe. 


Eu am mers ca autor de carți bestseller, cu câteva recenzii ale cărții 
mele bestseller, care era numărul unu în New York Times, ca să le arăt 
oamenilor. Un om care a venit în rolul de multimilionar s-a îmbrăcat ca la 
plajă - viziunea lui despre pensionare - și și-a petrecut seara împărțind 
tuturor bilete de loterie adevărate. O femeie a adus un exemplar fals al 
unei ediţii din revista Time cu chipul ei pe copertă, după câștigarea unui 
premiu internaţional pentru progresele făcute în tratativele de pace. 

Un om care dorea să se pensioneze și să își petreacă viața ca 
sculptor a apărut cu un șorţ de piele, așa cum au sculptorii, cu un cio- 
can și o daltă, cu ochelari de protecţie și cu poze ale sculpturilor pe 
care le făcuse. Un om care dorea să devină trader de succes la bursă 
și-a petrecut întreaga seară răspunzând la telefon, vorbind însuflețit 
și apoi dând comenzi: „Cumpără cinci mii de acțiuni!” sau „Vinde zece 
mii de acțiuni”. De fapt, el angajase pe cineva care să-l sune la fiecare 
15 minute în timpul petrecerii doar pentru a duce la bun sfârșit acest 
„poartă-te ca și cum”! 


O femeie care tocmai se apucase de o carieră în scris și trebuia să 
vândă o carte a sosit cu trei cărți false pe care le scrisese. În spiritul ca 
toată lumea să sprijine visul tuturor, oamenii îi spuneau că au văzut-o 
la Oprah și la Today Show. Acea femeie era Susan Jeffers, care a trecut 
de la o seară transformațională la publicarea a 17 cărți de succes, in- 


182 | JACK CANFIELD 


clusiv cartea aclamată la nivel internațional Feel the Fear and Do it 
Anyway (Simte teama și fă-o oricum). 

Și apoi același lucru mi s-a întâmplat și mie. M-am apucat de scris, 
am compilat și am editat mai bine de 200 de cărți, inclusiv 11 bestselle- 
ruri care au ajuns pe primul loc în topul New York Times. Acea petre- 
cere unde, timp de patru ore, am fost persoanele noastre din viitor, 
ne-a inundat subconștientul cu imagini puternice ale aspirațiilor 
noastre realizate deja. Aceste experienţe vii, combinate cu emoții po- 
zitive generate de evenimentele din acea seară, au consolidat căile 
neuronale pozitive din creierul nostru care, în unele cazuri, au con- 
struit, iar în alte cazuri au aprofundat noile noastre imagini de sine ca 
fiind de supersucces. 


Și a funcționat. Toţi cei care au participat la acea petrecere au 
ajuns să-și realizeze visurile pe care le-au pus în scenă în acea noapte 
și mult, mult mai mult. 


la-ți angajamentul că vei organiza o petrecere „Vino așa cum vei 
fi” pentru cercul tău cel mai apropiat de prieteni, pentru compania ta, 
partenerii tăi de afaceri, clasa ta care a absolvit sau pentru grupul tău 
de mastermind. De când această carte a fost publicată prima dată, 
multe companii mici și corporaţii mari au pus la cale petreceri „Vino 
așa cum vei fi” în cadrul trainingurilor interne, conferințelor și ședin- 
telor de vânzări. De ce să nu pui și tu la cale una în compania ta? 
Gândește-te la toată energia creativă, la conştientizarea și la sprijinul 
pe care le va degaja. 


Poţi folosi invitația de mai jos: 


VINO AȘA CUM VEI FI... ÎN 2020! 


Vino alături de noi pentru a celebra ceea ce-ti va provoca imagina- 
tia și te va proiecta în propriul tău viitor. 


Când: 

Unde: 

Organizată de: 

Pentru confirmarea prezenţei contactaţi: 


* Carte apărută în limba română cu titlul Acceptă-ţi teama, dar nu te lăsa inhibat 
de ea la editura Adevăr Divin, București, 2014. O nouă ediţie a acestei cărți se 
află în curs de apariţie la editura ACT și Politon. 

Vino aşa cum vei fi peste 5 ani. Îmbracă-te cu cele mai bune hai- 
ne. Vorbește doar la timpul prezent întreaga seară, ca și cum ar fi 
deja 2020, toate obiectivele tale au fost atinse și toate visurile au 
devenit deja realitate. 


Vei fi filmat de cum ajungi. Adu dovezi care să arate tuturor ce ai 
realizat între timp, cum ar fi cărți bestseller pe care le-ai scris, co- 
perte de reviste pe care ai apărut, premii pe care le-ai câștigat și 
fotografii sau albume cu realizările tale. Pe toată durata serii, vei 
avea oportunitatea de a-i aplauda și pe ceilalți pentru realizările 
lor și de a primi felicitări. 


POVESTEA LUI SERGIO 


Sergio Sedas Gersey este profesor de robotică la Instituto 
Tecnológico de Monterrey în Monterrey, Mexic. În timp ce participa la 
trainingul meu, intitulat Revoluția Succesului, a participat și la prima 
sa petrecere „Vino așa cum vei fi”. lată povestea lui: 


In primele două zile de seminar, mi-am stabilit niște obiective pe 
care doream să le ating în viaţă: 


- Să fiu invitat să vorbesc la conferințele TED" 


- Să scriu o carte despre Învăţarea prin Contextualizare (un nou 
model educaţional pe care îl dezvoltam la acea vreme) 


- Să-mi duc soția în Grecia 
- Să am o casă pe malul lacului 
- Să pun bazele unui muzeu tehnologic 


- Să dezvolt un program național care să-i ajute pe tineri să-și 
dezvolte încrederea în sine și un simț al scopului 


Toate acestea păreau a fi niște visuri îndepărtate. Imi lipseau ba- 
nii, timpul și experienţa. Și a trebuit chiar să anulez ultima vacanță a 
familiei. 


* TED este un ciclu de conferințe organizate în toată lumea, începând din 1984, 
sub patronajul fundaţiei private non-profit Sapling Foundation, sub sloganul 
„Ideas Worth Spreading“ („Idei care merită răspândite“) (n. red.). 

Fără să-mi pese, în timp ce mă pregăteam pentru petrecerea 
„Vino așa cum vei fi”, doream să joc jocul cum trebuie. Soția mea m-a 
ajutat să-mi aleg niște poze pentru imitaţia de album foto, care să mă 
ajute să arăt oamenilor realizările mele - poze de pe insulele grecești, 
poze din Roma, o poză cu o casă pe malul lacului. Chiar mi-a făcut în 
Photoshop o poză cu mine pe scenă, la o conferință TED. Eram pregătit. 

Eram puţin agitat când am ajuns, dar m-am apropiat de un grup 
de oameni pe care-i cunoșteam. Unul dintre noii mei prieteni a venit 
îmbrăcat ca antrenor olimpic; mi-a împărtășit că antrena o echipă de 
juniori care s-au calificat la Olimpiadă. Curând avea să fie rândul meu. 
„Ce-ai mai făcut?” m-au întrebat ei. 


„Păi”, am început eu, „tocmai m-am întors de la o conferință TED, 
unde am ţinut un discurs, și mi-am publicat cartea, Context-Based 
Learning (Învăţarea prin contextualizare). Oh, şi mi-am dus familia în 
vacanţă. Am fost în Grecia și la Roma.” Apoi le-am mulțumit că au venit 
să stea cu noi în casa noastră de pe malul lacului, pe care am descris-o 
clar: corpul principal al clădirii, cu două aripi adiacente pline de pa- 
turi suprapuse - o aripă pentru fete și una pentru băieți. 


Petrecerea a continuat timp de ore bune și mi-am împărtășit „re- 
alizările pe ultimii cinci ani” cu aproape o sută de oameni. În cele din 
urmă, a sosit timpul să mâncăm și, încet, oamenii au început să pără- 
sească foaierul și să traverseze linia spre sala balului, unde ne aștepta 
cina. Eu chiar nu doream să merg. Mă simțeam confortabil în viitor și 
mi-era teamă că, dacă voi traversa linia, mă voi întoarce în timp. Dar 
era timpul să plec. Totuși, când am traversat linia, eram confuz. Ce era 
real? Ce era imaginația mea? Nu eram sigur. 


Un an și jumătate mai târziu, am fost invitat să vorbesc la o con- 
ferință TEDx în Chennai, India. Subiectul meu era „Învăţarea prin 
contextualizare: învățarea prin înțelegere.” Două luni mai târziu, am 
trimis un articol despre „Învăţarea prin contextualizare şi învățarea 
prin înțelegere” la o conferință despre Inovarea în Educaţie și am pri- 
mit Premiul pentru cel mai bun articol. 


Dar asta nu a fost tot. Un prieten de-al meu din Grecia m-a invitat 
să pun bazele unei organizații non-profit numită Better Life Day (Ziua 
unei vieți mai bune) în Mexic. Prima noastră conferință a fost în 
Atena, în iunie. Trebuia să merg la Atena să văd despre ce este vorba. 
Cu o sincronizare perfectă, niște bani suplimentari mi-au apărut în 
cale, așa că mi-am invitat soția să vină cu mine. 


Chiar când eram gata să cumpăr biletele de avion, soția mi-a su- 
gerat: „De ce să nu trecem prin Roma și să ne oprim la Santorini - una 
dintre insulele Greciei?” 

UAU! Toate lucrurile despre care vorbisem la petrecerea „Vino 
așa cum vei fi” se întâmplau. 


Au trecut trei ani de atunci. Programul meu naţional pentru ge- 
nerarea încrederii în sine și a unui simţ al scopului la tineri este și el 
o realitate. Este predat și a fost preluat de 33 de campusuri universi- 
tare, la nivel naţional. Acum sunt orator internaţional și trainer. Și da, 
la finalul fiecărui seminar ținem o petrecere „Vino așa cum vei fi”. 


Sunt întotdeauna fericit să aud că participanţii la seminar își pun 
în scenă visurile și să devin martorul visurilor lor, care se manifestă 
apoi în realitate. Milton și-a deschis propriul studio de înregistrări. 
Gris și-a obținut ferma. Miguel și-a început afacerea cu catering. Este 
cu adevărat magic. 


Acum vreo două săptămâni, am pus mâna pe albumul foto pe care 
soţia mea l-a făcut pentru acea primă petrecere „Vino așa cum vei fi”. 
Pe măsură ce mă uitam prin el, o poză anume mi-a sărit în ochi. Era 
poza pe care soția mea o compusese pentru mine - pe scenă, în fața 
logo-ului TED. Pusă chiar lângă ea, acum se află imaginea leită a unei 
poze reale pe care mi-a făcut-o cineva când vorbeam la TEDx, în India! 


PURTÂNDU-TE CA ŞI CUM ÎN CLASĂ 


Trisha Jacobson, o profesoară de nutriție și sănătate din Conway, 
New Hampshire, a decis să conducă un plan de învățământ experi- 
mental de două săptămâni cu Principiile succesului, aplicat unui grup 
de elevi de clasa a opta. Pentru ultima zi, a plănuit o petrecere „Vino 
așa cum vei fi”, similară cu ce a trăit ea la câteva dintre trainingurile 
mele. lată ce s-a întâmplat: 


Am numit-o petrecerea „Vino așa cum vei fi când vei fi adult” 
și am încurajat copiii să vină cu toții îmbrăcați și pregătiți să se 
poarte ca și cum și-ar trăi viața lor ideală de adulți și să-și salute 
colegii de clasă de parcă nu s-ar mai fi văzut din clasa a opta. 
Vineri dimineața, cum a început petrecerea, un grup de copii s-a 
adunat în mijlocul încăperii - zâmbind, bătând palma și îmbrăţi- 
șându-se unul pe celălalt de parcă nu s-ar mai fi văzut de câțiva 
ani și împărtășindu-și poveștile despre slujbele, casele, mașinile 
și familiile lor grozave. 

Mariah, una dintre fetele populare, a apărut în pantofi cu toc și 
într-o ţinută strălucitoare, cu un microfon de plastic, anunțând că 

este cântăreață și compozitoare celebră, și că tocmai se întorsese 
dintr-un turneu de promovare a noului ei album. A vorbit despre 
vila ei, despre soţul ei atrăgător și despre mașina ei sport. 


Jeff purta tricoul de baseball al școlii și mi-a spus că tocmai 
fusese selectat de New York Yankees. Se întâlnea și acum cu 
marea lui iubire din gimnaziu și vedea o căsătorie la orizont. 
A vorbit despre programul lui încărcat de călătorii, despre nu- 
mărul de lovituri-record și despre noua mașină pe care avea 
s-o cumpere. 


lan era crainic sportiv la o televiziune locală, era căsătorit și avea 
trei copii, un câine și ducea o viață modestă în New Hampshire. 


Justin cumpărase o fermă pentru familia lui și se bucura de viața 
simplă alături de familie. 


Audrey, care încă era cea mai bună prietenă a lui Mariah, era 
acum asistenta ei personală și călătorea cu ea în turnee, având 
grijă de toate detaliile și organizând evenimentele prietenei ei. 


Brian era un inginer care proiecta aeronave, lucrând din biroul 
lui de ultimă tehnologie de acasă, cu un televizor cu ecran cât 
peretele, unde își petrecea timpul liber jucând jocuri video cu 
prietenii lui. Tocmai proiectase un echipament uimitor și trebuia 
să prindă avionul spre Centrul spaţial din Kennedy, ca să asiste la 
lansarea în spaţiu. 


Energia din cameră era electrizantă! Cu excepția colțului din 
dreapta mea... unde doi copii stăteau singuri. Matt purta cămașă 
și cravată și stătea tăcut în bancă uitându-se la mapa lui. Emily 
era îmbrăcată într-un taior business bleumarin, cu câteva mă- 
rimi mai mare. Îşi citea cartea în tăcere. 


Când m-am dus într-acolo să văd ce e cu Matt, el mi-a explicat că 
este contabil. Avea o casă, o soţie, doi copii, un câine, o mașină 
drăguță. Avea câțiva prieteni, îi plăcea să stea în liniște și își pe- 
trecea mult timp lucrând cu cifre, ceea ce îi plăcea. 

Emily șovăia să-mi împărtășească povestea ei, dar apoi mi-a spus 
că împrumutase taiorul business al mamei sale. Mi-a spus că îi 
era greu să se poarte ca și cum ar fi în viitor, dar știa că dorea să 
devină avocată, ca mama ei. Mi-a mai spus și că dorea să îi fie mai 
ușor să se întâlnească cu oamenii, fiind tachinată la școală pentru 
că era atât de timidă. 


Matt, care asculta conversaţia mea cu Emily, ne-a spus că și el 
este destul de timid și că este tachinat în școală fiindcă e tocilar. 

Într-un moment de inspiraţie divină, i-am întrebat dacă le-ar plă- 
cea să le fac cunoștință cu niște oameni care ar avea nevoie de 
serviciile lor. Au rămas cu gura căscată, dar s-au ridicat și m-au 
urmat acolo unde se adunase mulțimea de copii și ceilalți încă își 
jucau rolurile. 


M-am dus până la Mariah, vedeta rock în devenire, și la Jeff, vede- 
ta baseballului. „Mariah, ce bine să te văd din nou!” am spus. „Am 
ascultat albumul tău și este minunat! Mă gândesc că ai avea ne- 
voie de un contabil bun și un avocat bun, acum că ai atât de mult 
succes. Fă cunoștință cu prietenii mei Matt și Emily. El e contabil 
și ea e avocată.” 


Jeff a venit imediat, a dat mâna cu Matt și a spus: „Omule, poţi să 
arunci o privire peste noul meu contract?” în timp ce Mariah o 
întreba pe Emily cum e să fie avocată. 


Mi s-a făcut pielea de găină urmărind ceea ce s-a desfășurat în 
următoarele minute. Jeff și Mariah le-au făcut legătura lui Matt și 
Emily cu colegii lor de clasă și le-au promovat serviciile de conta- 
bilitate și avocatură oricui credeau că are nevoie de ele. A sunat 
clopoțelul; elevii și-au luat mapele, mi-au mulțumit pentru o petre- 
cere atât de distractivă și s-au îndreptau spre următoarea lor oră. 


Eram şocată... dar asta nu era nimic în comparaţie cu lucrul la 
care am fost martoră lunea următoare. În timp ce păşeam pe hol 
spre clasă, am auzit că mă strigă cineva pe nume. M-am întors și 
le-am văzut pe Mariah, Emily și Audrey venind spre mine, braţ la 
braţ, cu zâmbete largi, de parcă erau prietene dintotdeauna. 


Când am intrat în clasă, Jeff și Matt stăteau la banca lui Matt fă- 
când planuri pentru ca Matt să-l ajute pe Jeff după școală cu tema 
la matematică. 


Deși trăisem puterea petrecerii „Vino așa cum vei fi” de câteva ori 
înainte, niciodată nu anticipasem impactul pe care o asemenea 
activitate ar putea să îl aibă asupra tinerilor. Pur și simplu în ju- 
mătate de oră, legăturile au fost făcute, perspectivele s-au schim- 
bat, timiditatea a fost depășită și a fost descoperită aprecierea 
față de darurile și talentele unice ale fiecăruia în parte. 


Scopul petrecerii „Vino așa cum vei fi” este de a crea o experiență 
încărcată emoțional despre cum va fi când vei reuși - când îți vei atin- 
ge visurile. Când petreci o seară întreagă trăindu-ţi stilul de viață pe 
care îl vrei și îl meriti, lași amprente puternice în mintea ta subconști- 
entă, care, mai târziu, te va sprijini în ceea ce priveşte perceperea 

oportunităţilor, crearea unor soluţii puternice, atragerea oamenilor 
potriviţi și luarea de măsuri necesare pentru a-ţi atinge visurile și 
obiectivele. 


Să fie clar că o singură petrecere de genul acesta nu va fi suficien- 
tă în sine pentru a-ţi schimba întreg viitorul. Tot va trebui să faci alte 
lucruri ca să îl pui în practică. Totuși ea este încă o piesă din sistemul 
de strategii puternice de „a te purta ca și cum”, care te vor sprijini în 
crearea viitorului dorit. 


FII, FĂ ŞI AI TOT CE VREI... ÎNCEPÂND DE ACUM 


Poţi începe chiar acum să te porți ca și cum ai atins deja obiecti- 
vul pe care îl vrei, astfel încât experiența exterioară de a te purta ca și 
cum va crea experienţa internă - mentalitatea de milionar - care te va 
duce spre manifestarea efectivă a acelei experiențe. 


Odată ce alegi ce anume vrei să fii, să faci și să ai, tot ce trebuie să 
faci este să începi să te porți ca și cum deja ai fi, ai face și ai avea. Cum 
te-ai purta dacă ai fi deja un student de nota zece pe linie, un agent de 
vânzări de top, un consultant foarte bine plătit, un antreprenor bogat, 
un sportiv de talie mondială, un autor de bestselleruri, un orator bi- 
ne-cunoscut sau un actor ori muzician celebru? Cum ai gândi, cum ai 
vorbi, cum ai acționa, cum te-ai comporta, cum te-ai îmbrăca, cum ai 
trata alți oameni, cum ai administra banii, cum ai mânca, trăi, călători 
și așa mai departe? 

Odată ce ai imaginea clară a acestui lucru, începe să fii acest lucru - 
acum! 


Oamenii de succes emană încredere în sine, cer ceea ce vor și 
spun ceea ce nu vor. Ei cred că orice e posibil, își asumă riscuri și își 
celebrează succesul. Păstrează o parte din venitul lor și pe cealaltă o 
împart cu alții. Şi tu poţi face toate aceste lucruri acum, înainte să 
devii bogat și plin de succes. Aceste lucruri nu te costă bani, doar in- 
tenție. Și imediat ce vei începe mai repede să te porți ca și cum, vei 
începe să atragi spre tine exact oamenii și lucrurile care te vor ajuta 
să realizezi toate acestea în viața reală. 


Ține minte, ordinea bună a lucrurilor este să începi acum și să fii 
cine vrei să fii, apoi să faci acţiunile care se potrivesc cu faptul de a fi 
acea persoană, și în curând vei descoperi că ai cu ușurință tot ceea ce vrei 
în viață - sănătate, bogăţie, relaţii care te împlinesc și impact social. 

TRECI LA ACŢIUNE 


Poate că lucrurile vin pentru cei care așteaptă, însă doar acele 
lucruri lăsate în urmă de cei care se luptă. 


ABRAHAM LINCOLN 


Al șaisprezecelea președinte al Statelor Unite ale Americii 


Ceea ce gândim sau ceea ce știm, ori ceea ce credem are, în cele 
din urmă, consecinţe mai puţin importante. Singura consecință 


este ceea ce facem. 


JOHN RUSKIN 


Autor englez, critic de artă, comentator social 


Lumea nu te plătește pentru ce știi; te plătește pentru ceea ce 
faci. Există o axiomă durabilă a succesului, care spune: „Universul 
răsplătește acțiunea.” Oricât de simplu și adevărat este acest princi- 
piu, e surprinzător cât de mulți oameni se împotmolesc în analize, 
planuri și organizare, când tot ce trebuie să facă este să treacă la 
acțiune. 


Când treci la acțiune, declanșezi tot felul de lucruri care te vor 
purta inevitabil spre succes. Îi anunți pe cei din jurul tău că eşti serios 
în legătură cu intenţia ta. Oamenii se trezesc și încep să asculte cu 
atenție. 


Începi să înveți lucruri din experiența ta, ce nu pot fi învățate 
când asculți de la alții sau când citeşti din cărți. Începi să primeşti 
feedback despre cum să faci lucrurile mai bine, mai eficient și mai 
rapid. Lucrurile care, mai demult, păreau derutante încep acum să 
devină mai clare. Lucrurile care, mai demult, păreau dificile încep să 
devină mai uşoare. Începi să-i atragi pe alții, care te vor sprijini şi te 
vor încuraja. Tot soiul de lucruri bune vor începe să se reverse în di- 
recția ta, odată ce vei începe să treci la acțiune. 

VORBĂRIA E APĂ DE PLOAIE! 


De-a lungul anilor în care am predat și am făcut coaching în com- 
pania mea și în cadrul seminarelor mele, am descoperit că lucrul ce 
pare să separe învingătorii de învinși mai mult decât orice altceva 
este că învingătorii trec la acţiune. Pur și simplu se ridică și fac ceea 
ce trebuie făcut. Odată ce și-au dezvoltat un plan, încep. Se pun în 
mișcare. Chiar dacă nu încep perfect, învaţă din greșeli, fac corecturile 
necesare și continuă să treacă la acţiune, luându-și avânt tot timpul, 
până când, în cele din urmă, produc rezultatul pe care și-au propus 
să-l producă... sau ceva și mai bun decât și-au imaginat ei atunci când 
au început. 


Pentru a avea succes, trebuie să faci ce fac oamenii de succes, și 
oamenii de succes sunt orientați foarte mult spre acțiune. Odată ce ai 
creat o viziune, ţi-ai stabilit obiectivele, le-ai împărțit în pași mai mici, 
ai vizualizat și ai afirmat succesul, și ai ales să crezi în tine și în visu- 
rile tale, este timpul să treci la acțiune. Înscrie-te la curs, fă rost de 
trainingul necesar, dă acele telefoane pentru vânzări, sună-l pe agen- 
tul de turism, începe să scrii la cartea aia, începe să economisești pen- 
tru a plăti toți banii pe casă, înscrie-te la un club de sănătate, înscrie-te 
la orele de pian sau scrie propunerea aia. 


NIMIC NU SE ÎNTÂMPLĂ PÂNĂ NU TRECI LA ACŢIUNE 


Dacă vaporul tău nu ajunge, înoată în larg ca să-l întâmpini. 


JONATHAN WINTERS 


Comediant câștigător al premiului Grammy, actor, scriitor și artist 


Pentru a demonstra în seminarele mele puterea faptului de a tre- 
ce la acțiune, am ridicat o bancnotă de 100 de dolari și am întrebat: 
„Cine vrea această bancnotă de 100 de dolari?”. Invariabil, majorita- 
tea oamenilor din public ridică mâinile. Unii dintre ei dau energic din 
mâini; unii chiar strigă „O vreau!” „O iau eu” sau „Dă-mi-o mie!” Dar 
eu stau acolo calm cu bancnota în aer până când ei se prind. În cele 
din urmă, cineva sare de pe scaun, vine în grabă în față și îmi ia banc- 
nota din mână. 


După ce această persoană se așază - acum cu 100 de dolari mai 
bogată datorită eforturilor ei - întreb publicul: „Ce a făcut această 
persoană și nimeni altcineva din încăpere nu a făcut?” Și-a mișcat 

fundul și a trecut la acțiune. A făcut ceea ce era necesar pentru a pri- 

mi banii. Și exact asta trebuie să faci și tu, dacă vrei să ai succes în 

viață. Trebuie să treci la acțiune și, în majoritatea cazurilor, cu cât mai 

repede, cu atât mai bine.” Apoi întreb: „Câţi dintre voi s-au gândit să 

se ridice și să vină pur și simplu să ia banii, dar s-au oprit singuri?” 
Apoi le cer să-și amintească ce și-au spus când s-au oprit singuri. 
Răspunsurile de obicei sunt: 


e „Nu voiam să pară că îi doream sau aveam nevoie de ei atât 
de tare.” 

e  „Nueram sigur dacă într-adevăr mi i-ai fi dat.” 

e „Eram prea departe în sală.” 

e „Alți oameni au nevoie de ei mai mult decât mine.” 

e „Nu voiam să par lacom.” 

e „Mi-era teamă că voi face ceva greșit și că oamenii mă vor 
judeca sau vor râde de mine. 

e  „Așteptam alte instrucțiuni.” 


Apoi subliniez că lucrurile pe care și le-au spus și care i-au oprit 
acum sunt aceleași lucruri pe care și le spun și în restul vieţii lor. 

Unul dintre adevărurile universale în viață este: „Așa cum faci un 
lucru, așa faci totul.” Dacă ești precaut în acest caz, atunci probabil că 
ești precaut în toate cazurile. Dacă te ţii singur pe loc de teamă că te 
vei face de râs în acest caz, probabil că te ţii singur pe loc de teamă că 
te vei face de râs și în alte cazuri. Trebuie să identifici aceste tipare și 
să le distrugi. Este timpul să te oprești din a te ţine singur pe loc și să 
te duci să iei aurul. 


RUBEN GONZALEZ SE DUCE SĂ IA AURUL OLIMPIC 


De când era în clasa a treia, Ruben Gonzalez voia să fie sportiv 
olimpic. Îi respecta pe olimpici pentru că erau un exemplu pentru lu- 
crurile în care el credea - sunt dispuși să se dedice unui obiectiv, să 
înfrunte greutățile în urmărirea acestuia, să eșueze și să continue să 
încerce până vor reuși. 


Dar abia când a ajuns la colegiu și l-a văzut pe Scott Hamilton 
concurând la Jocurile de la Sarajevo din 1984, a luat decizia de a se 
antrena pentru Olimpiadă. Ruben și-a spus în sinea lui: Dacă tipul ăla 
micut poate s-o facă, și eu pot! Voi fi la următoarea Olimpiadă! Este ca 
și făcut. Trebuie doar să-mi găsesc un sport. 

După ce a făcut ceva cercetări legate de sporturile de la Olimpiadă, 
Ruben a decis că trebuia să aleagă un sport care i-ar fi sporit forța. 
Știa că era un sportiv bun, dar nu unul grozav. Puterea lui era perse- 
verența. Nu renunţa niciodată la nimic. De fapt, primise porecla 
Bulldog în liceu. S-a gândit că trebuia să găsească un sport extrem de 
dur, un sport care-ţi rupea toate oasele, pentru că aveau să fie foarte 
mulți care vor renunța. Astfel, va putea să ajungă în vârf prin uzura 
altora! În cele urmă s-a decis pentru sanie. 


Apoi, le-a scris celor de la Sports Illustrated (asta era înainte de 
internet) și a întrebat: „Unde trebuie să mergi ca să înveţi să te dai cu 
sania?”. Ei i-au răspuns: „Lake Placid, New York. Acolo au avut loc 
Jocurile Olimpice în 1936 şi 1980. Acolo este pista.” Ruben a ridicat 
receptorul și a sunat la Lake Placid. 


„Sunt un sportiv din Houston și doresc să învăţ să mă dau cu sania, 
ca să concurez la Jocurile Olimpice, peste patru ani. Mă veţi ajuta?” 


Individul care a ridicat receptorul a întrebat: „Câţi ani ai?” 
„Douăzeci și unu de ani.” 


„Douăzeci și unu de ani? Ești mult prea în vârstă. Ai venit cu zece 
ani prea târziu. Pregătim sportivii de la zece ani. Las-o baltă.” 

Dar Ruben nu a lăsat-o baltă și a început să-i spună bărbatului 
povestea vieţii lui pentru a câștiga timp, ca să se poată gândi la ceva. 
In timpul conversației, a spus în treacăt că s-a născut în Argentina. 


o 


SUCCESUL ESTE ` 
1 O% INSPIRAȚIE 
ŞI 


„Mă întrebam de ce miroase aşa urât aici." 

Deodată, bărbatul de la celălalt capăt al firului a devenit entu- 
ziasmat. 


„Argentina? De ce n-ai spus așa? Dacă participi pentru Argentina, 
te putem ajuta.” Se pare că proba de sanie era în pericol să fie retrasă 
de la Olimpiadă deoarece nu erau prea multe țări care să concureze 
pe plan internațional. 


„Dacă participi pentru Argentina și cumva reușim să te aducem 
în topul primilor cincizeci de săniori din lume în patru ani, ceva de 
care ai nevoie ca să ajungi la Olimpiadă, asta ar aduce încă o țară par- 
ticipantă la proba de sanie și sportul ăsta va deveni mai puternic. 
Dacă reușeşti, vei ajuta echipa Statelor Unite” Apoi a adăugat: „Înainte 
să baţi drumul până la Lake Placid, trebuie să știi câteva lucruri. 
Numărul unu: dacă vrei să reușești la vârsta ta și vrei să reușești doar 
în patru ani, va fi o experiență brutală. Nouă din zece indivizi renunţă. 
Numărul doi: așteaptă-te să-ți rupi câteva oase. 

Ruben s-a gândit: Minunat! Asta chiar se potrivește cu planul meu. 
Nu sunt laș. Cu cât va fi mai greu, cu atât va fi mai ușor pentru mine. 


Câteva zile mai târziu, Ruben Gonzalez mergea în josul Străzii 
Main, din Lake Placid, căutând Centrul de Antrenament pentru Echipa 
Olimpică a SUA. O zi mai târziu, se afla în clasa începătorilor cu alți 14 
olimpici aspiranţi. Prima zi a fost groaznică, și chiar s-a gândit să re- 
nunțe, dar cu ajutorul prietenului său Craig, s-a reîncredințat visului 
său olimpic și, deși ceilalți 14 aspiranţi au renunțat cu toţii în cele din 
urmă, înainte de sfârșitul primului sezon, Ruben a terminat antrena- 
mentul de vară. 


După patru ani istovitori, Ruben Gonzalez și-a realizat visul când 
a participat la ceremonia de deschidere a Jocurilor Olimpice de Iarnă 
de la Calgary, în 1988. S-a întors la Albertville, în 1992, și la Salt Lake 
City pentru Jocurile de Iarnă din 2000. Ruben Gonzalez, pentru că a 
trecut la acțiune imediat și stăruitor în ceea ce privește visul său, va fi 
întotdeauna „triplul campion olimpic.” Și asemenea multor olimpici, 
Ruben a luat calea carierei de orator motivațional. 


OAMENII DE SUCCES AU O ÎNCLINAȚIE SPRE ACȚIUNE 


Majoritatea oamenilor de succes pe care îi cunosc au o toleranță 
redusă față de vorbitul despre și planificarea excesivă. Ei sunt nerăb- 
dători să se pună în mișcare. Doresc să înceapă. Doresc să înceapă 
jocurile. Un bun exemplu este fiul prietenului meu Bob Kriegel, Otis. 

Când Otis s-a întors acasă, pe durata verii, cu noua lui prietenă, după 
primul an la colegiu, amândoi s-au apucat să-şi caute slujbe. În timp 
ce Otis pur și simplu a pus mâna pe telefon și a început să sune, să 
vadă cine ar avea nevoie de un angajat, prietena lui și-a petrecut pri- 
ma săptămână scriindu-și și rescriindu-și CV-ul. La sfârșitul celei de-a 
doua zile, Otis a găsit o slujbă. Prietena lui continua să scrie și să își 
rescrie CV-ul. Otis pur și simplu a intrat în acțiune. Se gândea că, dacă 
cineva i-ar cere CV-ul, avea să se descurce la fața locului. 


Planificarea își are locul său, dar trebuie păstrată în perspectivă. 
Unii oameni își petrec întreaga viață așteptând momentul perfect ca 
să facă ceva. Rareori există un moment „perfect” pentru a face ceva. 
Important este pur și simplu să începi. Intră în joc. Du-te pe terenul 
de joc. Odată ce o faci, vei începe să primești feedbackuri care te vor 
ajuta să faci corecturile pe care trebuie să le faci ca să ai succes. Odată 
ce ești în acțiune, vei începe să înveţi într-un ritm mult mai rapid. 


ATENȚIE, TRAGEȚI, OCHIȚI! 


Cei mai mulți sunt familiari cu expresia „Atenţie, ochiți, trageţi”. 
Problema este că prea mulţi oameni își petrec întreaga viață ochind și 
niciodată trăgând. Întotdeauna ei se pregătesc, astfel încât totul să fie 
perfect. Cea mai rapidă modalitate de a atinge o ţintă este să tragi, să 
vezi unde a aterizat glonţul și apoi să-ți calibrezi arma întocmai. Dacă 
ai lovit cu 2 centimetri mai sus de țintă, coboară puţin cătarea. Mai 
trage o dată. Vezi unde este acum glonțul. Continuă să tragi și să cali- 
brezi. Curând vei trage drept la ţintă. Acest lucru este valabil pentru 
orice situaţie. 


Când am început să facem marketing pentru prima ediție din 
Chicken Soup for The Soul (Supă de pui pentru suflet), mi-a venit ideea 
că ar fi bine să oferim fragmente gratuite din carte ziarelor mici loca- 
le, în schimbul unui anunţ pus într-o casetă la sfârșitul poveștii, în 
care să spună că este un fragment din Chicken Soup for the Soul, care 
era disponibilă în librăria locală sau sunând la numărul nostru gra- 
tuit. Nu mai făcusem asta niciodată, așa că nu eram sigur dacă era o 
modalitate corectă să dai gratuit o poveste unui ziar sau reviste, așa 
că am trimis o poveste din carte scrisă de mine, intitulată „Ţine min- 
te, creșteți copii, nu flori!”, despre vecinul meu și fiul său, împreună 
cu o scrisoare adresată editorului revistei L.A. Parent. Scrisoarea 
spunea: 

13 septembrie 1993 


Jack Bierman 
L.A. Parent 


Dragă Jack, 


Aș dori să trimit acest articol pentru a fi publicat în L.A. Parent. 
Am atașat o scurtă biografie. Aș dori să tipărești această mică 
prezentare-reclamă a noii mele cărți Chicken Soup for The Soul 
(Supă de pui pentru suflet), împreună cu articolul meu. Dacă 
dorești un exemplar din carte, aș fi mai mult decât bucuros să-ţi 
trimit unul! 


Îți mulţumesc pentru timpul tău. 


Cu sinceritate, 
Jack Canfield 


Câteva săptămâni mai târziu, am primit următoarea scrisoare: 
Dragă Jack, 


Faxul tău m-a enervat. Cum îndrăznești să-mi spui să includ 
„această mică prezentare-reclamă a cărții tale”? Cum să presupui 
că aș fi interesat de această procesare nesolicitată de cuvinte? 
Apoi am citit articolul. Nu mai are rost să spun, o să-ți public pre- 
zentarea și chiar mai mult de atât! 


Am fost mișcat de acest exercițiu și sunt sigur că va ajunge la ini- 
mile celor peste 200 000 de cititori, de aici până în San Diego. 


A mai apărut undeva în segmentul meu demografic? Dacă da, 
unde? Aștept cu nerăbdare să colaborez cu tine pe tema creșterii 
copiilor, nu a florilor. 


Calde salutări, 
Jack Bierman 
Redactor-șef 

Nu am știut cum se trimite o scrisoare de intenţie corectă unui edi- 
tor. Exista un format acceptat de care eu nu știam. Dar am trecut oricum 
la acțiune. După un apel telefonic, Jack Bierman m-a învăţat cu generozi- 
tate modalitatea corectă de a trimite un articol unei reviste. Mi-a oferit 
feedbackul lui legat de cum să procedez mai bine data viitoare. Acum 
eram în joc și învățam din experiență! Atenţie, trage, ochește! 

După o lună, trimisesem același articol la peste 50 de reviste de 
parenting regionale și locale de pe întreg teritoriul Statelor Unite. 
Treizeci și cinci dintre ele l-au publicat, astfel încât 6 milioane de pă- 
rinți au făcut cunoștință cu cartea Chicken Soup For The Soul (Supă de 
pui pentru suflet). 


FĂ-O ACUM! 


Mentorul meu, W. Clement Stone, împărțea insigne care spuneau 
„Fă-o acum!”. Când ai impulsul de a trece la acţiune, fă-o acum. Ray 
Kroc, fondatorul Mc Donalds, a spus: „Există trei chei ale succesului: 
1. Să fii în locul potrivit la momentul potrivit. 2. Să știi că ești acolo. 
3. Să treci la acţiune.” 


Pe 24 martie 1975, Chuck Wepner, un boxer relativ necunoscut 
fără şanse de câștig, cotat cu șanse de 30 la 1, a făcut ceva ce nimeni 
nu credea că va face - a rezistat 15 runde cu campionul la categoria 
grea Muhammad Ali. În runda a noua, a lovit bărbia lui Ali cu mâna 
dreaptă, doborându-l pe campion la pământ - șocându-l atât pe Ali, 
cât și pe admiratorii care urmăreau meciul. Wepner a fost doar la câ- 
teva secunde distanță de a deveni campion mondial la categoria grea. 
Totuși, Ali și-a revenit și a continuat până a câștigat meciul de 15 run- 
de și și-a păstrat titlul. 

La peste 1 500 de kilometri depărtare, un actor debutant, numit 
Sylvester Stallone, a urmărit meciul la un televizor pe care abia îl 
cumpărase. Deși Stallone se gândise la ideea de a scrie un scenariu 
despre un boxer falit care are o șansă la titlu înainte să vadă meciul 
Ali-Wepner, nu credea că ideea este plauzibilă. Dar după ce l-a văzut 
pe Wepner, pe care majoritatea oamenilor nu-l cunoșteau, luptându-se 
cu cel mai cunoscut boxer al tuturor timpurilor, singurul lui gând a 
fost Dă-mi un creion. A început să scrie în acea noapte și, trei zile mai 
târziu, a terminat scenariul pentru Rocky, care avea să câștige trei 
Oscaruri, inclusiv pentru cel mai bun film, lansându-l astfel pe 
Stallone într-o carieră de milioane de dolari în industria filmului. 

CHARLIE CHAPLIN 


Actor, comediant și regizor 


VREAU LINIȘTE! 


Există o poveste a unui bărbat care merge la biserică și se roagă: 
„Doamne, am nevoie de liniște. Am nevoie să câștig la loteria de stat. 
Mă bazez pe tine, Doamne. Pentru că nu a câștigat la loterie, bărbatul 
se întoarce la biserică o săptămână mai târziu și se roagă din nou: 
„Doamne, în legătură cu loteria de stat... Am fost bun cu soția mea. 
M-am lăsat de băutură. Am fost foarte bun. Vreau liniște. Dă, Doamne, 
să câștig la loterie.” 


O săptămână mai târziu, tot nu era mai bogat, așa că s-a întors să 
se mai roage o dată. „Doamne, se pare că nu reușesc să ajung la tine în 
legătură cu chestia asta cu loteria. Am utilizat discursul interior pozi- 
tiv, am spus afirmaţii, am vizualizat banii. Vreau liniște, Doamne. Dă, 
Doamne, să câștig la loterie.” 


Deodată, cerurile se deschid, lumina și muzica divină se revar- 
să în biserică și o voce profundă spune: „Fiul meu, vreau liniște! 
Cumpără-ţi un bilet la loterie!” 


EȘUEAZĂ PENTRU A AVANSA 


Niciun om nu a devenit vreodată mare sau bun decât prin multe 
și mari greșeli. 
WILLIAM E. GLADSTONE 


Fost prim-ministru al Marii Britanii 


Mulţi oameni nu reușesc să treacă la acțiune pentru că se tem de 
eșec. Oamenii de succes, în schimb, își dau seama că eșecul este o 
parte importantă a procesului de învăţare. Știu că eșecul este doar o 
modalitate de a învăţa prin încercare și eroare. Nu doar că ar trebui să 
încetăm să ne mai temem atât de mult de eșec, dar, de asemenea, tre- 
buie să fim dispuși să eșuăm - chiar nerăbdători să eșuăm. Numesc 
acest gen de eșec instructiv „eșecul pentru avansare”. Pur și simplu 
începe, fă câteva greșeli, ia în seamă feedbackul, corectează și mergi 
mai departe spre obiectivul tău. Fiecare experiență va scoate la su- 

prafață tot mai multe informaţii utile pe care le poţi pune în aplicare 
data viitoare. 


Acest principiu este demonstrat poate la modul cel mai convin- 
gător în domeniul afacerilor start-up. De exemplu, oamenii de afaceri 
care investesc într-o societate cu capital de risc știu că majoritatea 
afacerilor eșuează. Dar în industria societăţilor cu capital de risc, iese 
la suprafață o nouă statistică. Dacă antreprenorul fondator are 55 de 
ani sau mai mult, afacerea are șanse de 73% sau mai mult să supra- 
viețuiască. Acești antreprenori mai în vârstă au învăţat deja din pro- 
priile greșeli. Sunt pur și simplu mai buni în asumarea riscurilor 
deoarece au învățat o viață întreagă din propriile eșecuri și au dobân- 
dit o bază de cunoștințe, un set de aptitudini și o încredere în sine, 
care le permit să se miște mai bine printre obstacole pentru a reuși. 


Nu poți învăța niciodată mai puţin; poți doar învăţa mai mult. 
Motivul pentru care eu știu atât de multe este pentru că am fă- 
cut atât de multe greșeli. 


BUCKMINSTER FULLER 


Matematician și filosof care nu a absolvit niciodată facultatea, 
dar a primit 46 de doctorate onorifice 


Una dintre poveștile mele preferate este despre un cercetător fai- 
mos, care a făcut câteva descoperiri revoluționare în medicină. La un 
moment dat, a fost intervievat de un reporter al unui ziar, care l-a în- 
trebat de ce crede că este capabil să învețe mult mai mult decât o 
persoană obișnuită. Cu alte cuvinte, ce îl deosebea atât de mult de 
ceilalți? 

A răspuns că totul venea din lecţia pe care a învățat-o de la mama 
lui când avea 2 ani. Când a luat o sticlă cu lapte din frigider, a scăpat-o 
din mână și a vărsat tot conținutul pe podeaua din bucătărie. Mama 
lui, în loc să-l mustre, i-a spus: „Ce mizerie nemaipomenită ai făcut! 
Rar am mai văzut o băltoacă atât de mare de lapte. Păi, stricăciunea e 
deja făcută. Vrei să te joci în băltoaca de lapte înainte să facem curat?” 


Într-adevăr, chiar așa a făcut. Și, după câteva minute, mama lui a 
continuat: „Ştii, de fiecare dată când vei face o mizerie ca asta, în cele 
din urmă tu va trebui să cureți. Așa că, ai vrea să faci asta? Am putea 
folosi un prosop, un burete sau un mop. Ce preferi?” 


După ce au terminat de curățat laptele de pe jos, ea a spus: „Ce 
avem aici este un experiment eșuat despre cum să ţii o sticlă cu lapte 


PRINCIPIILE SUCCESULUI | 199 


cu două mâini micuţe. Hai să mergem afară în curte, să umplem sticla 
cu apă și să vedem dacă poţi s-o ţii fără s-o verși.” Și așa au făcut. 

Ce lecție minunată! 

Omul de știință a precizat apoi că acela a fost momentul în care a 
știut că nu trebuie să se teamă de greșeli. În schimb, a învățat că gre- 
șelile sunt doar oportunități de a învăţa ceva nou - ceea ce, până la 
urmă, sunt experimentele științifice. 

Acea sticlă de lapte vărsat a dus la o viață bogată în experiențe de 
învățare - experienţe care au fost fundamentele unor succese cu ră- 
sunet mondial și ale unor descoperiri revoluţionare în medicină. 


Frank and Emesl 


OFICIUL DE ANGAJARE ENA — NU AM DELOC STUDII, 
| DAR V-AM ADUS 
O LISTĂ CU GREȘŞELILE 


DIN CARE AM ÎNVĂȚAT. 

LASĂ-TE PUR ȘI SIMPLU PURTAT DE VAL 


O călătorie de 1 000 de kilometri începe cu primul pas. 


PROVERB ANTIC CHINEZESC 


De multe ori, succesul se întâmplă când doar te lași purtat de val 
- când ești deschis în fața oportunităţilor și când ești dispus să faci tot 
ceea ce trebuie pentru a-l duce mai departe - fără un contract, fără o 
promisiune a succesului, fără niciun fel de așteptare. Pur și simplu 
începi. Te lași purtat de val. Vezi ce impresie îţi lasă. Și afli dacă vrei să 
continui - în loc să stai pe margine să deliberezi, să reflectezi și să 
meditezi. 


SĂ TE LAŞI PURTAT DE VAL CREEAZĂ IMPULSUL 


Unul dintre extraordinarele beneficii ale faptului că te lași purtat 
de val este că începi să creezi impulsul - acea energie a unei forțe 
nevăzute, care aduce mai multă oportunitate, mai multe resurse, mai 
mulți oameni ce te pot ajuta în viață, aparent la timpul potrivit, astfel 
încât să beneficiezi cel mai mult de pe urma lor. 

Multe dintre cele mai cunoscute cariere în actorie, preocupări 
antreprenoriale, proiecte filantropice și alte „succese peste noapte” 
s-au întâmplat pentru că cineva a răspuns favorabil la întrebarea: „Te-ai 
gândit vreodată...?” sau „Aș putea să te conving să...?”, sau „Ai fi dispus 
să arunci o privire pe...?”. Toţi s-au lăsat purtaţi de val. 


Nu poți traversa o mare doar uitându-te la apă. 


RABINDRANATH TAGORE 


Laureat al Premiului Nobel pentru Literatură în 1913 

FII DISPUS SĂ ÎNCEPI FĂRĂ SĂ VEZI TOATĂ CALEA 


Fă primul pas în credinţă. Nu trebuie să vezi toată scara, 
Doar fă primul pas. 
MARTIN LUTHER KING JR. 


Lider legendar al drepturilor civile, câștigător al Premiului Nobel pentru Pace 


Bineînțeles, să te lași purtat într-un proiect sau oportunitate în- 
seamnă și că trebuie să fii dispus să începi fără să vezi în mod necesar 
întreaga cale de la bun început. Trebuie să fii dispus să te lași purtat 
de val și să vezi cum se aranjează lucrurile. 

Deseori avem un vis, și pentru că nu vedem cum îl vom atinge, ne 
este teamă să începem, teamă să ne dedicăm visului nostru pentru că 
această cale nu este clară și urmarea este incertă. Dar să te lași purtat 
de val necesită ca tu să fii dispus să explorezi - să intri în ape necu- 
noscute, să ai încredere că portul va apărea. 

Începe pur şi simplu, apoi fă pașii pe care-i simți ca fiind următo- 
rii pași logici, și călătoria te va duce în cele din urmă acolo unde vrei 
să ajungi - sau undeva chiar mai bine. 


UNEORI NICI MĂCAR NU TREBUIE SĂ AI UN VIS CLAR 


De când se ştie, Jana Stanfield voia să fie cântăreață. Nu știa unde 
anume o va duce visul ei în cele din urmă, dar știa că trebuie să afle. 
S-a lăsat purtată de val și a luat câteva cursuri de canto - apoi, în cele 
din urmă, a fost angajată să cânte în weekenduri la clubul de country 
local. S-a mai lăsat puțin purtată de val și, la 26 de ani, și-a făcut baga- 
jele să plece în Nashville, Tennessee, pentru a-și urma visul de a deve- 
ni compozitoare și cântăreaţă. 

Trei ani încheiaţi ea a trăit și a muncit în Nashville, unde a văzut 
sute de interpreţi străluciți, talentați și meritorii, mai mulţi decât 
contracte de înregistrări semnate. Jana a început să vadă industria 
muzicii ca pe o cameră plină de automate pentru jocuri de noroc, care 
te plătesc doar atât cât să te facă să cânți în continuare. Un producă- 
tor îți iubeşte munca, o artistă se gândește să-ți accepte cântecul 
pentru următorul album și poate o casă de discuri îți spune că ești 
minunată - dar rareori automatele pentru jocuri de noroc te plătesc 
cu marele jackpot, mult râvnitul contract de înregistrări. 

După câţiva ani în care a lucrat la o companie de promovare a 
albumelor, ca să înveţe afacerea „din interior”, Jana a trebuit să accepte 
faptele: nu existau garanții - ar putea să joace la jocuri de noroc toată 
viața și să îmbătrânească în Nashville. 


În cele din urmă, a recunoscut față de ea însăși că faptul de a con- 
tinua să încerce să obțină un contract de înregistrări era ca și cum 
s-ar da cu capul de pereţi. Ea nu a înţeles atunci că deseori, când te lași 
purtat de val, blocajele îți sunt puse în cale pentru a te forța să o iei pe 
o cale diferită - o cale ce ar putea fi mai apropiată de scopul tău real. 


Pentru fiecare eșec, există un curs al acţiunii alternativ. Trebuie 
doar să-l găsești. Când dai de un blocaj, fă un ocol. 


MARY KAY ASH 


Fondatoare a companiei Mary Kay Cosmetics 


CĂUTÂNDU-ȘI MOTIVAȚIA ASCUNSĂ 


Jana a învățat ceea ce au învățat mulți învingători: că atunci când 
nu poţi să înaintezi, poţi să o iei la dreapta sau la stânga, dar trebuie 
să mergi mai departe. Ea a descoperit prin intermediul unor cursuri 
de dezvoltare personală că uneori, în goana de a ne îndeplini visurile, 
ne lăsăm prinși în ceea ce credem că este singura formă care ne va 
satisface visul - în cazul Janei, un contract de înregistrări. 


Dar așa cum Jana avea să înveţe curând, există numeroase moda- 
lități de a-ţi îndeplini obiectivul, dacă știi ce anume cauţi. Pentru că în 
spatele dorinţei sale de a pune mâna pe un contract de înregistrări 
exista o nevoie motivantă mult mai profundă, motivația reală pentru 
visul ei - să inspire, să binedispună și să ofere speranță oamenilor 
prin muzica ei. 

Vreau să combin muzica, comedia, povestirea și motivația cu 
scopul pentru care sunt aici, scria ea în jurnal. Sunt artistă și arta mea 
se desfășoară în faţa ochilor mei. Blocajul care mi-a stat în cale a fost 
ridicat. 


Încurajată de această nouă înţelegere, Jana a început să cânte ori- 
unde i se dădea voie. „Acolo unde se adună mai mult de doi oameni, 
îmi aduc chitara” era mottoul ei. Cânta în sufragerii, în parcări, în șco- 
li, biserici, oriunde putea. 

„NU SUNT PIERDUT, DOAR EXPLOREZ” 


Dar Jana tot nu reușea să-și dea seama cum poate să își îmbine 
talentele într-un mod în care să fie de ajutor oamenilor și care să îi 
aducă un venit modest. Nimeni până la ea nu făcuse ce dorea ea să 
facă - să îmbine muzica, comedia, povestirea și motivarea. Nu exista 
nicio cale deja bătătorită în această carieră pe care să pășească, nicio 
urmă de pas pe care să calce. Ea cartografia un nou teritoriu. Nu știa 
unde merge sau ce formă va lua totul până la urmă, dar a continuat să 
se lase purtată de val. 


LASĂ-TE ÎN CONTINUARE PURTAT DE VAL 
ŞI CALEA VA APĂREA 


Jana a început slujbe ciudate - întotdeauna se lăsa purtată de val 
- încercând să își dea seama cum ar putea să-și transforme pasiunea 
pentru artă și dorinţa ei de a ajuta oamenii în ceva din care să își poa- 
tă câștiga existența. Sunt dispusă să-mi utilizez darurile pentru a face 
din această lume un loc mai bun, a scris ea în jurnal. Nu știu exact cum 
să-mi folosesc darurile pentru a face asta, dar trebuie să-L las pe 
Dumnezeu să afle că sunt pregătită. 


Din nou s-a lăsat purtată de val. Jana a sunat la biserici, spunând: 
„Dacă mă veţi lăsa să vin și să cânt două cântece la slujbă, veți avea 
șansa să mă cunoaşteţi, iar eu vă pot fi de ajutor. Apoi, în câteva luni, 
poate veţi vrea să mă întorc și să țin un concert de după-amiază.” 


PUNCTUL DE COTITURĂ 


După doar două sau trei cântece, enoriașii s-au apropiat de ea și 
au întrebat-o dacă avea cântecele și pe casetă. Era un cântec, „If Had 
Only Known” („Dacă doar aș fi ştiut”), pe care oamenii îl cereau de 
mai multe ori. Cineva i-a spus: „Am observat mulți oameni plângând 
când cântai cântecul acela. Am avut parte de o pierdere atât de dure- 
roasă, că nu pot să plâng aici în biserică pentru că nu știu dacă voi 
putea să mă opresc odată ce încep. Poţi să-mi faci o copie a acestui 
cântec, ca să-l am cu mine atunci când sunt singur și când chiar am 
sentimentele acestea pe care le trezești în sufletul meu?” 


Jana și-a petrecut mult timp făcând casete și trimițându-le prin 
poștă oamenilor, dar între timp, prietenii ei îi spuneau să-și facă un 

album. „Ai toate aceste casete demo ale cântecelor pe care le-ai înre- 
gistrat când ai încercat să obţii un contract”, spuneau ei. „a-ţi casetele 
demo și fă un album.” 


Jana s-a gândit Oh, n-aș putea face asta. Nu ar fi un album adevă- 
rat cu o companie de înregistrări adevărată. Nu ar conta prea mult. Ar 
demonstra doar ce ratată sunt. Dar prietenii ei continuau să se țină de 
ea și, în cele din urmă, Jana s-a lăsat purtată de val încă o dată. 


A plătit unui inginer 100 de dolari să îi compileze toate cele 10 
cântece ale sale, pe care ea le numea în joacă „compilaţia mea cu top 
10 al celor mai respinse cântece”. A făcut copertele la Kinko's și a re- 
produs 100 de casete, despre care acum își amintește râzând că a cre- 
zut că vor fi un „stoc pe viață”. În timp ce călătorea din sufragerie în 
sufragerie și din bisericuță în bisericuţă, își expunea casetele pe o 


masă pliantă și le vindea după concert. 
Apoi a venit punctul de cotitură. 


„Soțul meu a venit cu mine la o biserică din Memphis”, își amin- 
tește Jana. „Enoriașii nu s-au simţit în largul lor ca eu să instalez masa 
pliantă cu casete în biserică, așa că au pus-o afară în parcare. Abia 
fusese asfaltată din nou - și la cele 35 de grade de afară, asfaltul era 
fierbinte, negru și cleios. După ce parcarea s-a golit într-un final, am 
intrat în mașină, am dat drumul aerului condiționat și am început să 
numărăm ce câștigasem.” 


Spre uimirea Janei, vânduse casete în valoare de 300 de dolari - cu 
50 de dolari mai mult decât câștigase toată săptămâna ca liber-profe- 
sionistă la un post de televiziune, unde lucra pentru a o scoate cumva 
la capăt. Ţinând în mână acei 300 de dolari, Jana și-a dat seama pen- 
tru prima oară că putea să se întrețină făcând ce îi place. 


Astăzi, compania Janei, Keynote Concerts!, produce peste 50 de 
concerte motivaţionale pe an pentru grupuri din întreaga lume. Ea a 
pus bazele propriei case de discuri, Relatively Famous Record, care a 
produs nouă dintre CD-urile Janei și a vândut peste 100 000 de exem- 
plare. Cântecele Janei au fost înregistrate de Reba McEntire, Andy 
Williams, Suzy Bogguss, John Schneider și Megon McDonough. A cân- 
tat în deschiderea concertului pentru Kenny Loggins și a mers în 
turneu cu autoarea Melody Beatty. Muzica ei „heavy mental” a fost 
prezentată la emisiunile Oprah, 20/20, Entertainment Tonight şi la 
posturi de radio de pe întreg teritoriul Statelor Unite, precum și în 
filmul 8 Seconds. 


1 Poţi afla mai multe despre munca Janei şi CD-urile ei la www.TheSuccessPrinci- 


ples.com/resources - nota autorului. 


PRINCIPIILE SUCCESULUI | 205 


Jana Stanfield și-a realizat visul de a deveni compozitoare și cân- 
tăreață - asta datorită faptului că s-a lăsat purtată de val și a avut în- 
credere în calea care i s-a așternut dinainte. Și tu poţi ajunge de unde 
ești acum acolo unde vrei să fii dacă doar ai încredere că, lăsându-te 
purtat de val, calea va apărea. Uneori va fi ca și cum ai conduce pe 
ceață, când nu poți vedea drumul decât la doi metri în fața ta. Dar 
dacă vei continua să înaintezi, ți se va dezvălui tot mai mult din drum 
și, în cele din urmă, vei ajunge la obiectivul tău. 


Alege un domeniu din viaţa ta - carieră, finanțe, relaţii, sănătate 
și fitness, recreere, hobby-uri sau contribuţie la comunitate - pe care 
ai dori să-l explorezi și doar lasă-te dus de val. 


ÎNCEPE ACUM!... DOAR TRECI LA FAPTE! 


Bineînțeles că nu există un moment perfect pentru a începe. Dacă 
îți place astrologia și vrei să îţi contactezi astrologul în legătură cu 
data potrivită la care să te căsătorești, să-ți deschizi un magazin, să 
lansezi o nouă linie de produse sau să începi un turneu de concerte, 
în regulă - e bine. Pot înțelege asta. Dar pentru orice altceva, cea mai 
bună strategie este aceea de a te ridica și de a începe. Lasă-te purtat 
de val. Nu mai amâna lucrurile așteptând ca 12 porumbei albi să 
zboare deasupra casei tale în cruce, înainte să începi. Pur și simplu 
începe. 


Vrei să fii orator public? În regulă. Programează-ţi un discurs li- 
ber pentru un club de servicii local, pentru o școală sau pentru grupul 
de la biserică. Doar faptul de a avea o dată stabilită te va pune sub 
presiunea de a începe să faci cercetări și să-ți scrii discursul. Dacă e o 
forțare prea mare a limitelor tale, atunci înscrie-te la Toastmasters 
sau ia cursuri de oratorie. 

Vrei să intri într-o afacere cu restaurante? Du-te și ia-ți o slujbă 
într-un restaurant și începe să înveţi despre afacere. Vrei să fii maestru 
bucătar? Minunat! Înscrie-te la o școală de bucătari. Treci la acţiune și 
începe - astăzi! Nu trebuie să știi totul ca să pornești. Doar intră în 
joc. Vei învăța trecând la fapte. 


Mai întâi te arunci de pe stâncă și îti construieşti aripi în timpul 
căderii. 
RAY BRADBURY 


Autor american prolific de literatură SF şi fantasy 

Nu mă înțelege greșit aici. Sunt un mare apărător al educaţiei, al 
trainingului și al consolidării aptitudinilor. Dacă ai nevoie de mai 
mult training, atunci du-te și fă-o. Înscrie-te la cursul sau la seminarul 
acela acum. Poate vei avea nevoie de un coach sau de un mentor pentru 
a ajunge unde vrei să fii. Dacă este așa, atunci fă rost de unul. Și ce dacă 
te temi? Simte teama și fă-o oricum. Cheia este doar să începi. Renunță 
să mai aștepți până când vei fi perfect pregătit. Nu vei fi niciodată. 

Mi-am început cariera ca profesor de istorie într-un liceu din 
Chicago. Eram departe de a fi un profesor perfect în prima mea zi de 
profesorat. Am avut multe de învățat despre cum să ai controlul asu- 
pra clasei, despre disciplina eficientă, cum să eviţi să fii păcălit de un 
elev șmecher, cum să te confrunţi cu un comportament manipulator 
și cum să motivezi elevii nemotivați. Dar a trebuit să încep oricum. Și 
pe parcursul procesului de predare am învăţat toate celelalte lucruri. 


MARE PARTE DIN VIAŢĂ ESTE UN TRAINING 
LA FAŢA LOCULUI 


Unele dintre cele mai importante lucruri pot fi învăţate doar 
în timp ce le faci. Faci ceva și primeşti feedback despre ce funcționea- 
ză şi ce nu. Dacă nu faci nimic din teama de a face greșit, superficial 
sau prost, nu vei primi niciun feedback și astfel, nu vei apuca nicioda- 
tă să înveţi și să devii mai bun. 

Când am pus bazele primei mele afaceri, un centru de retra- 
geri şi conferințe în Amherst, Massachusetts, numit Centrul pentru 
Dezvoltare Personală și Organizațională din New England, am mers 
la o bancă locală să cer un împrumut. Prima bancă la care m-am dus 
mi-a spus că aveam nevoie de un plan de afaceri. Nu știam ce e acela, 
dar am mers să-mi cumpăr o carte despre cum să scrii un plan de 
afaceri. Am scris unul și m-am dus cu el la bancă. Mi-au spus că sunt 
câteva lacune în planul meu. Am întrebat care sunt acestea și mi-au 
spus. M-am întors și am rescris planul, am completat porțiunile pe 
care le lăsasem pe dinafară sau care erau neclare, ori neconvingătoa- 
re. Din nou m-am dus la bancă. Mi-au spus că planul este bun, dar 
voiau să zică „pas”. l-am întrebat cine ar fi dispus să-mi finanțeze pla- 
nul. Mi-au dat numele câtorva operatori bancari din zonă despre care 
ei credeau că ar fi putut să răspundă favorabil. Din nou m-am dus din 
bancă în bancă. Fiecare mi-a dat tot mai mult feedback până când mi-am 
șlefuit planul și prezentarea, și am obţinut în cele din urmă împrumu- 
tul de 20 000 de dolari de care aveam nevoie. 

Când Mark Victor Hansen și cu mine am lansat prima dată Chicken 
Soup for the Soul (Supă de pui pentru suflet), m-am gândit c-ar fi o idee 
bună să vând cartea în număr mare unora dintre companiile de mar- 
keting în reţea, gândindu-mă că le puteau da sau revinde angajaţilor 
din vânzări pentru a-i motiva să creadă în visurile lor, să-și asume mai 
multe riscuri și astfel, să obţină un succes mai mare în vânzări. Am 
luat o listă cu toate companiile care aparțineau Asociaţiei de 
Marketing Direct și am început să sun directorii de vânzări ai compa- 
niilor mai mari. Uneori nu reușeam să-l fac pe directorul de vânzări 
să-mi preia apelul. În alte momente mi s-a spus: „Nu suntem intere- 
sați”. De câteva ori mi s-a închis și telefonul în nas! Dar în cele din 
urmă, după ce mi-am îmbunătăţit abilitățile de a ajunge la cel care ia 
deciziile și de a discuta cum se cuvine potenţialele beneficii ale cărții, 
am făcut câteva vânzări semnificative. Câtorva companii le-a plăcut 
atât de mult cartea, încât mai târziu m-au angajat să vorbesc la con- 
gresele lor naţionale. Toate pentru că m-am lăsat purtat de val. 


Mi-a fost puțin teama să dau telefoanele? Da. Ştiam ce făceam 
când am început? Nu. Nu mai încercasem niciodată înainte să vând 
cantități masive de cărți nimănui. A trebuit să învăţ pe parcurs. Dar 
cel mai important este că am început, pur și simplu. Am comunicat cu 
oamenii pe care doream să-i servesc; am aflat care sunt visurile, aspi- 
rațiile și obiectivele lor. Totul s-a pus în mișcare pentru că am fost 
dispus să îmi asum un risc și să sar în ring. 

Și tu trebuie să începi - de oriunde ai fi - să treci la acţiunile care 
te vor duce acolo unde vrei să fii. 

TRĂIEŞTE-ŢI TEAMA ŞI ACȚIONEAZĂ ORICUM 


Trecem pe aici doar o dată. Putem fie să trecem prin viaţă 
în vârful picioarelor și să sperăm că vom ajunge în fața morții 
fără să fim prea grav răniţi, fie putem trăi o viaţă plină, 
împlinită, în care ne-am atins obiectivele și ne-am realizat 
cele mai îndrăzneţe visuri. 


BOB PROCTOR 
Milionar pe cont propriu, personalitate de radio și televiziune, trainer de succes, 
a apărut în rolul profesorului în filmul și cartea The Secret (Secretul). 


Pe măsură ce avansezi în călătoria ta de unde ești acolo unde vrei 
să fii, va trebui să te confrunţi cu temerile tale. Teama este naturală. 
De fiecare dată când începi un nou proiect, pornești într-o nouă aven- 
tură sau te expui, ai parte de obicei de teamă. Din păcate, majoritatea 
oamenilor lasă teama să-i oprească atunci când trebuie să facă pașii 
necesari spre realizarea visurilor lor. Oamenii de succes, pe de altă 
parte, simt teama la fel ca noi ceilalți, dar nu o lasă să-i rețină din a 
face orice își doresc să facă - sau trebuie să facă. Ei înțeleg că teama 
este ceva ce trebuie recunoscut, trăit și luat ca atare pe parcursul dru- 
mului. Au învățat, după cum sugerează autoarea Susan Jeffers, „să 
simtă teama și s-o facă oricum.”! 


DE CE SUNTEM ATÂT DE TEMĂTORI? 


Cu milioane de ani în urmă, modalitatea corpului nostru de a ne 
semnala că am ieșit din zona de confort era teama. Ne alerta în legă- 


1 Eu consider cartea Feel the Fear and Do it Anyway (Simte teama și fă-o oricum) 
ca fiind lectură obligatorie. Sprijin această carte spunând că „trebuie procurată 
de fiecare persoană care știe să citească”! Susan mi-a fost prietenă timp de 20 de 
ani, iar munca ei transformaţională a ajutat milioane de oameni să facă progrese 
în direcția creării succesului în viaţa lor. Pentru a afla mai multe, vizitează www. 
TheSuccessPrinciples.com /resources - nota autorului. 

tură cu un posibil pericol și ne dădea un val de adrenalină de care 
aveam nevoie pentru a fugi. Din păcate, deși această reacție era utilă 
în zilele când tigrii cu dinți-sabie ne vânau, astăzi majoritatea ame- 
nințărilor noastre nu ne mai pun deloc viaţa în pericol. 


Astăzi, teama este mai degrabă un semnal că trebuie să rămânem 
alerți și precauţi. Putem simţi teama, dar putem să înaintăm oricum. 
Gândește-te la teama ta ca la un copil de doi ani care nu vrea să mear- 
gă la cumpărături cu tine. Nu ai lăsa mentalitatea unui copil de doi ani 
să-ți conducă viața. Teama nu este diferită. Cu alte cuvinte, recunoaște 
că acea teamă există, dar nu o lăsa să te rețină din a îndeplini sarcini 
importante. 


TREBUIE SĂ FII DISPUS SĂ SIMŢI TEAMA 


Unii oameni ar face orice ca să evite sentimentul inconfortabil de 
teamă. Dacă ești unul dintre acei oameni, te expui unui risc și mai 
mare nefăcând ceea ce vrei în viață. Majoritatea lucrurilor bune nece- 
sită asumarea unui risc. Și natura unui risc este aceea că lucrurile nu 
se rezolvă tot timpul. Oamenii chiar își pierd investițiile, oamenii 
chiar își uită replicile, oamenii chiar cad de pe munți, oamenii chiar 
mor în accidente. Dar așa cum spune vechea zicală: „Dacă nu riști, nu 
câştigi.” 

În 2009, Peter Douglas era un om de afaceri autosuficient, un fer- 
mier și un „cowboy”, cum își spunea chiar el, care s-a pus pe picioare 
singur. În urma unei greșeli făcute de un anestezist pe durata a ceea 
ce trebuia să fie „o operaţie de rutină la umăr”, s-a trezit incapabil să-și 
apuce cizmele, darămite să le și încalțe. S-a trezit cu ambele brațe 
complet paralizate de la umăr în jos. 

Pentru prima dată în viață, fără să-și utilizeze mâinile, Peter s-a 
simțit neajutorat, ceea ce el descrie ca fiind „acel sentiment pe care-l 
ai când ŞTII că trebuie să faci ceva, dar pur și simplu nu poți.” După 
ani de recuperare, Peter avea în continuare abilități reduse de motri- 
citate fină a mâinilor. Își putea mișca puţin antebraţul și tricepsul; şi 
își poate mișca braţele cu dificultate, dar, în propriile lui cuvinte, de- 
getele lui mari de la mâini „nu se mai îndoaie”. În anii care au urmat 
operaţiei, nu s-a dus nicăieri fără soţia lui sau altcineva care să-l ajute. 
Și nici măcar nu se gândea să călătorească de unul singur. Gândul de a 
fi singur într-un loc necunoscut îl îngrozea. Și dacă avea nevoie de aju- 
tor? Și dacă nu putea deschide ușa camerei de hotel de unul singur? 

Și dacă? 

Apoi, într-o zi, a decis că i-a fost de-ajuns. Dându-și seama că-și 
lăsa teama de necunoscut să-i dicteze viața și unde să se ducă, a luat 
în sfârșit decizia să călătorească de unul singur. Dar la fiecare pas din 
calea sa știa că va trebui să facă față și să trăiască teama de următoa- 
rea complicaţie, obstacol, sau să se împiedice de un blocaj care ar pu- 
tea, în cele din urmă, să-l facă să-și ridice mâinile în aer (cel puţin 
teoretic) și să spună: „Gata! Mă duc acasă!” Dar era hotărât să se lupte 
cu teama lui. Și ce a descoperita fost că, pe măsură ce făcea față fiecă- 
rei temeri, apărea o soluţie. lată ce mi-a spus Peter: 


Teamă: Mă temeam de check-in la aeroport. Nu știam dacă voi 
avea suficientă putere să introduc cardul de credit în aparatul de 
check-in automat. Solutie: Am rugat oamenii de la compania aeri- 
ană să mă ajute și au fost mai mult decât bucuroși s-o facă. 


Teamă: Imi făceam griji dacă pot să-mi pun centura de siguranţă. 
Nu eram sigur dacă aveam suficientă putere de apucare în mâini 
pentru a îndeplini această sarcină. 


Soluţie: Însoţitoarele de zbor au fost amabile și m-au ajutat cu 
centura. 


Teamă: Nu ştiam cum aveam să-mi aranjez lucrurile în camera 
de hotel. 


Solutie: Odată ce am ajuns în cameră, șeful serviciului de la hotel 
m-a ajutat să-mi desfac săpunul, să-mi aranjez camera, să trag 
perdelele, să desfac cuverturile și să-mi despachetez bagajul. 


Teamă: Nu știam cum aveam să mă îmbrac dacă aveam să zbor 
singur. Incă nu eram capabil să-mi închei nasturii de unul singur. 


Solutie: Soția mi-a împachetat toate cămășile deja încheiate la 
nasturi, așa că pur și simplu trebuia să le îmbrac peste cap. 
Pantalonii mei aveau benzi cu scai, așa că puteam să mi-i închei 
singur. Ciorapii mei aveau bucle de care puteam apuca și trage. 
DAR... mai erau doi nasturi la cămașă pe care trebuia să-i închei. 
Din nou, am cerut ajutor. Prima dată când am rugat recepționera 
să mă ajute, a fost luată prin surprindere. Dar acum este uimitor 
- dacă mă aflu într-un hotel pentru câteva zile, recepționera ve- 
ghează asupra mea și îmi sare în ajutor. 

Teamă: Mi-era frică să mănânc singur. Încă nu pot să tai carnea și 
am dificultăți cu tacâmurile. Solutie: Am luat în călătoriile mele o 
furculiță specială, care îmi permite să mă hrănesc singur. Și acum 

că am călătorit deja de unul singur de câteva ori, nici nu vă spun 
de câte ori oamenii s-au oferit să-mi spele furculița și să aibă 
mare grijă de ea. 

Ce am învățat este că avem tot ce ne trebuie ca să eliminăm tea- 
ma. Doar privește în stânga și în dreapta ta la oamenii din jurul 
tău. Sunt străini? Nu contează. La fiecare pas al călătoriei, există 
oameni minunaţi care nu doar că mă ajută, ci efectiv acționează 
imediat când au șansa să ajute altă ființă umană! 


Singura cale prin care poți afla dacă poţi face ceva este CHIAR SĂ 
FACI ACEL LUCRU. Așa cum spune Peter, „E nevoie doar de un pic de 
încredere, dar singura cale prin care vei descoperi vreodată dacă poți 
zbura singur este să-ți trăieşti teama, să faci saltul și să ai încredere că 
totul va fi în regulă.” Peter încă simte o oarecare anxietate când călăto- 
rește singur, dar mare parte din teamă a dispărut și a fost înlocuită de 
recunoștință pentru tot ajutorul pe care oamenii continuă să i-l ofere. 


Motivul pentru care cunosc povestea lui Peter este că după ce a 
făcut față ideii că niciodată nu va mai prinde vitele cu lasoul, a decis 
că ar vrea să urmeze o carieră ca orator și trainer. După ce m-a auzit 
vorbind și a citit în Principiile succesului că „succesul lasă indicii”, a 
decis să participe la programul meu Train-the-Trainer (Antrenează 
trainerul). De atunci, a scris o carte numită Cowboy Leadership 
(Leadershipul cowboy-ului) și a pus la punct un discurs, un seminar și 
un workshop, toate bazate pe filosofia sa de viață, intitulată „Saddle 
Up Philosophy” (Filosofia Pune șaua pe cal): 


TRĂIRI ȘI EXPERIENȚE CE APAR MULT MAI ADEVĂRATE 


Un alt aspect important de ţinut minte în legătură cu teama este 
că, noi ca oameni, am evoluat, de asemenea, la stadiul în care aproape 
toate temerile noastre sunt acum autocreate. Ne speriem pe noi înși- 
ne imaginându-ne consecinţe negative ale oricărei activități pe care o 
urmăm. Din fericire, pentru că noi suntem cei care își imaginează, tot 
noi suntem cei care pot opri teama confruntându-ne cu faptele efecti- 
ve, în loc să cedăm în fața imaginaţiei noastre. Putem alege să fim 
rezonabili. Psihologilor le place să spună că teama înseamnă 


2 Poţi afla mai multe despre Peter Douglas și activitatea lui la www.TheSuc- 
cessPrinciples.com/resources - nota autorului. 

Trăiri 
Experienţe care 
Apar 
Mult mai 
Adevărate (decât în realitate) 


Ca să te ajute să înţelegi mai bine cum aducem de fapt în viața 
noastră teama nefondată, fă o listă cu lucrurile pe care te temi să le 
faci. Nu este o listă a lucrurilor de care te temi, cum ar fi să-ți fie teamă 
de păianjeni, ci lucruri pe care te temi să le faci, cum ar fi să îţi fie tea- 
mă să ridici un păianjen. De exemplu, mă tem să 


- îi cer șefului o mărire de salariu 

- o invit pe Sally la o întâlnire 

- fac skydiving 

- îmi las copiii singuri cu o bonă 

- demisionez de la slujba asta pe care o urăsc 

- îmi rog prietenii să se uite peste noua mea oportunitate de afaceri 
- deleg o parte din sarcinile mele celorlalți 


Acum privește retrospectiv și reafirmă fiecare teamă utilizând 
următorul format: 


Vreau să și mă sperii singur imaginându-mi 


Cuvintele-cheie sunt Mă sperii singur imaginându-mi. Toate te- 
merile sunt autocreate din cauza că ne imaginăm urmări negative în 
viitor. Utilizând unele dintre temerile listate mai sus, noul format ar 
arăta cam așa: 


- Doresc să-i cer șefului meu o mărire de salariu și mă sperii sin- 
gur imaginându-mi că va spune nu și că se va supăra pe mine că 
am cerut. 

- Doresc să o invit pe Sally la o întâlnire și mă sperii singur 
imaginându-mi că ea va spune „nu” și că mă voi simţi stânjenit. 
- Doresc să demisionez de la slujba pe care o urăsc pentru a-mi 
urma visul și mă sperii singur imaginându-mi că voi da faliment 
și că-mi voi pierde casa. 

- Doresc să-i rog pe prietenii mei să se uite peste oportunitatea 
mea de afaceri în marketingul de reţea și mă sperii singur 
imaginându-mi că ei vor crede că mă interesează doar să fac bani 
de pe urma lor. 

- Doresc să deleg părți din munca mea și altora și mă sperii sin- 
gur imaginându-mi că ei nu o vor face la fel de bine ca mine. 


Poţi să vezi acum că tu ești cel care creează teama? 


CUM SĂ SCAPI DE TEAMĂ 


Am trăit o viaţă lungă și am avut multe necazuri, mare parte 
dintre care nu s-au întâmplat. 
MARK TWAIN 


Celebru autor și umorist american 


O metodă prin care să faci să dispară teama este să te întrebi ce 
anume îți imaginezi că este atât de înfricoșător pentru tine și apoi să 
înlocuiești acea imagine cu opusul său pozitiv. 


Când am zburat recent la Orlando pentru a ţine un discurs, am 
observat că femeia de lângă mine se ţinea atât de strâns de braţele 
scaunului încât articulațiile degetelor i se albiseră. M-am prezentat, 
i-am spus că sunt trainer și i-am spus că nu m-am putut abţine să nu-i 
observ mâinile. Am întrebat-o: „Vă temeţi?” 

„Da 

„Aţi fi dispusă să închideţi ochii și să-mi spuneţi ce gânduri sau 
imagini trăiţi acum în mintea dumneavoastră?” 

După ce a închis ochii, mi-a răspuns: 

„Îmi tot imaginez că avionul nu va coborî pe pista de aterizare și 
că se va prăbuși.” 

„Înţeleg. Spuneţi-mi, de ce mergeţi în Orlando?” 

„Mă duc să petrec patru zile cu nepoţii mei la Disney World.” 

„Minunat. Ce vă place mai mult și mai mult în Disney World?” 

„Atracția It's a Small World.” 


„Splendid. Puteţi să vă închipuiți la Disney World într-una din 
gondole cu nepoții, în atracţia It's a Small World?” 

„Da” 


„Vedeţi zâmbetele și privirile uimite ale nepoților dumneavoas- 
tră în timp ce admiră micile marionete și păpuși din diferite țări, care 
plutesc pe apă și se învârt?” 

„Daaa” 


In acel punct, am început să cânt „It's a small world after all; it's a 
small world after all...” („Este o lume mică, până la urmă; este o lume 
mică până la urmă...) 

Atunci faţa i s-a relaxat, respiraţia ei a devenit profundă și mâini- 
le au slăbit strânsoarea de pe braţele scaunului. 

In mintea ei, era deja în Disney World. A înlocuit imaginea catas- 
trofală a avionului care se prăbușește cu o imagine pozitivă a urmării 
dorite de ea și, instantaneu, teama i-a dispărut. 


Poţi folosi această tehnică pentru a face să dispară orice teamă pe 
care ai putea să o trăiești. 


ÎNLOCUIEȘTE SENZAȚIILE FIZICE 
PE CARE LE ADUCE TEAMA 


O altă tehnică ce funcţionează pentru a potoli teama este să te con- 
centrezi asupra senzațiilor fizice pe care le simţi chiar acum - senzaţii 
pe care probabil doar le identifici ca teamă. Apoi concentrează-te pe 
acele sentimente pe care ţi-ai dori să le trăieşti în schimb - curaj, încre- 
dere în sine, calm, bucurie. 


Fixează cu fermitate aceste două impresii diferite în ochiul minţii 
tale, apoi oscilează încet între cele două, petrecând aproximativ 15 
secunde în fiecare dintre ele. După un minut sau două, teama se va 
risipi și te vei găsi într-un loc neutru, centrat. 


AMINTEȘTE-ŢI CÂND ŢI-AI ÎNVINS TEAMA 


Ai învățat vreodată să sari în apă de la trambulină? Dacă da, pro- 
babil îți amintești prima dată când ai pășit până la capătul trambuli- 
nei și te-ai uitat în apă. Apa părea mult mai adâncă decât în realitate. 
Și luând în considerare înălțimea trambulinei și înălțimea de la care 
priveai, probabil că părea un drum foarte lung până jos. 

Ai fost speriat. Dar te-ai uitat cumva la mama și la tatăl tău, sau la 
instructorul de scufundări și ai spus: „Ştiţi, mi-e prea teamă să fac 
asta acum. Cred că o să fac puţină terapie și, dacă o să scap de teamă, 
o să mă întorc și o să încerc din nou?...” 


Nu! Nu ai spus asta. 

Ai simţit teama, dar cumva ţi-ai adunat curajul și ai sărit în apă. 
Ai simţit teama, dar ai sărit oricum. 

Când ai ieșit la suprafață, probabil că ai înotat ca nebunul până la 
marginea piscinei și ai tras câteva guri de aer adânci și binemeritate. 
Undeva, a existat un val de adrenalină, fiorul că ai supraviețuit unui 
risc, plus fiorul de a fi sărit în apă de la acea înălțime. După un minut, 
probabil că ai sărit din nou și din nou - suficient cât să devină amu- 
zant cu adevărat. Destul de repede, toată teama a dispărut și ai înce- 
put să sari ca o ghiulea de pe trambulină ca să-ţi stropești prietenii și 
poate că ai învățat chiar cum să sari cu spatele. 

Dacă îţi poți aminti experienţa asta sau prima dată când ai con- 
dus o mașină, sau prima dată când ai sărutat pe cineva la o întâlnire, 
ai modelul pentru tot ceea ce se întâmplă în viață. Experiențele noi 
pot fi puţin înspăimântătoare. Așa merg lucrurile. Dar de fiecare dată 
când faci față unei temeri și treci oricum la fapte, îți consolidezi o în- 
credere și mai mare în propriile abilități. 


MICȘOREAZĂ RISCUL 


Anthony Robbins spune: „Dacă nu poţi s-o faci, trebuie s-o faci, și 
dacă trebuie, poţi.” Sunt de acord. Acele lucruri de care ne este cel mai 
teamă ne oferă cea mai mare eliberare și creștere. 


Dacă o teamă este atât de mare, încât te paralizează, micșorează 
cantitatea riscului. Asumă-ți provocări mai mici și urcă tot mai mult. 
Dacă îți începi prima ta slujba în vânzări, sună întâi clienţii potenţiali 
sau clienţii cărora crezi că le vei vinde cel mai ușor. Dacă ceri bani 
pentru afacerea ta, exersează pe acele surse de împrumut de la care 
oricum nu vrei un împrumut. Dacă ești nerăbdător să îți asumi noi 
responsabilități la slujbă, începe prin a cere să faci anumite părți 
dintr-un proiect de care ești interesat. Dacă înveţi un sport nou, înce- 
pe de la nivelurile de începător. Fii stăpân pe acele aptitudini pe care 
trebuie să le înveţi, treci dincolo de temeri și apoi asumă-ţi noi 
responsabilități. 

CÂND TEAMA TA ESTE DE FAPT FOBIE 


Unele temeri sunt atât de puternice, încât ne pot imobiliza. Dacă 
ai o fobie totală, cum ar fi teama de zbor sau teama de a fi într-un lift, 
asta îți poate inhiba foarte serios abilitatea de a avea succes. Din feri- 
cire, există o soluţie simplă la majoritatea fobiilor. Remediul numit 
Cinci minute împotriva fobiilor, dezvoltat de Dr. Roger Callahan, este 
ușor de învățat și ţi-l poți administra atât de unul singur, cât și cu aju- 
torul unui profesionist. 

Am învățat despre această tehnică magică din cartea și din pre- 
zentarea video a Dr. Callahan, și am utilizat-o cu succes în seminarele 
mele de mai bine de 15 ani’. Procesul utilizează un tipar simplu, dar 
precis, de a stimula diferite puncte de acupunctură ale corpului, în 
timp ce tu îţi imaginezi simultan obiectul sau experienţa care provoa- 
că reacţia fobică. Aceasta acționează mai mult sau mai puţin ca un 
virus dintr-un program al computerului, întrerupând permanent 
„programul” sau secvenţa de evenimente care se petrec în creier, 
între vederea iniţială a lucrului de care te temi (cum ar fi să vezi un 
șarpe sau să intri într-un avion) și reacţia fizică (cum ar fi transpira- 
ţia, tremuratul, respirația superficială sau genunchii moi) pe care o 
trăiești. 

Când conduceam un seminar pentru agenți imobiliari, o femeie 
mi-a dezvăluit că are o fobie legată de urcatul treptelor. De fapt, o 
trăise chiar în acea dimineață, când, drept răspuns la întrebarea unde 
are loc seminarul, portarul i-a arătat o scară imensă ce ducea spre 
marea sală de dans. Din fericire, exista și un lift, așa că a ajuns la se- 
minar. Dacă nu ar fi existat lift, s-ar fi întors și ar fi plecat acasă. A re- 
cunoscut că nu a urcat niciodată la etajul al doilea al vreunei case pe 
care a vândut-o. Pretindea că fusese acolo, le spunea posibililor cum- 
părători ce aveau să găsească la etajul al doilea, după ce citea fișele de 
prezentare a casei, apoi îi lăsa să îl exploreze de unii singuri. 


Am pus în aplicare remediul de Cinci minute împotriva fobiilor 
împreună cu ea, apoi i-am scos pe toți cei 100 de oameni în fața ace- 
leiași scări care o împietrise de teamă mai devreme. Fără ezitare, fără 
să pâfâie sau să facă vreo dramă din asta, a urcat și a coborât scările 
de două ori. lată cât de simplu este. 


3 Dacă şi tu ai o fobie care te ţine pe loc, vizitează www.RogerCallahan.com pentru 
un ghid gratuit și alte materiale self-help - nota autorului. 

FĂ SALTUL! 


Veniti spre margine, a spus El. 
Ei au spus: Ne e teamă. 
Veniti spre margine, a spus El. 


Ei au venit, El i-a împins. Și ei au zburat... 


GUILLAUME APOLLINAIRE 


Poet francez de avangardă 


Toţi oamenii de succes pe care îi cunosc au fost dispuși să profite 
de șansă - un salt al credinței - chiar dacă le era teamă. Uneori, au 
fost îngroziți, dar au știut că dacă nu aveau să acționeze, oportunita- 
tea avea să treacă pe lângă ei. Au avut încredere în intuiţia lor și pur 
și simplu au urmat-o. 


Progresul implică întotdeauna risc; nu poți realiza nimic dacă 
nu îți asumi riscuri.” 


FREDERICK WILCOX 


Autor american 


Mike Kelley trăiește într-un paradis și deține câteva companii 
sub patronajul companiei Beach Activities din Maui. Având doar un 
an de facultate (nu s-a întors niciodată să își termine studiile), Mike a 
părăsit Las Vegasul la 19 ani pentru insulele din Hawaii și a ajuns să 
vândă loţiuni de plajă pe marginea piscinei unui hotel din Maui. De la 
aceste începuturi umile, Mike a continuat și a ajuns să creeze o com- 
panie cu 175 de angajaţi și venituri de peste 5 milioane de dolari anu- 
al, ce furnizează excursii cu catamarane și de scuba diving pentru 
turiști, plus servicii de administrare și centre de afaceri pentru multe 
dintre hotelurile de pe insulă. 


Mike pune mare parte din succesul său pe seama faptului de a fi 
dispus să aibă încredere atunci când este nevoie. Când Beach Activities 
din Maui a încercat să-și extindă afacerea, exista un hotel important a 
cărui afacere o dorea, dar un competitor deținuse contractul timp de 
peste 15 ani. Pentru a menţine competiția ridicată, Mike citește întot- 
deauna revistele de specialitate și ține urechile ciulite la ce se întâm- 
plă în domeniul său de afaceri. Într-o zi a citit că hotelul îşi schimba 
managerii generali și că noul manager general care va veni locuia în 


* În original: you can't steal second base and keep your foot on first — exemplu luat 
din baseball: „nu poţi ajunge în baza a doua și să rămâi și cu un picior în baza 
întâi“ (n. red.). 

Copper Mountain, Colorado. Asta l-a făcut pe Mike să se gândească: 
Pentru că e atât de greu să treci de toţi acei portari pentru a ajunge la 
o întâlnire cu directorul general, poate că ar trebui să îl contactez îna- 
inte să se mute efectiv în Hawaii. Mike se frământa în legătură cu cea 
mai bună modalitate de a-l contacta. Să-i scrie o scrisoare? Să-l sune 
la telefon? Pe măsură ce se adâncea în gânduri, prietenul său Doug a 
sugerat: „De ce nu te urci într-un avion și te duci să-l vezi?” 


Întotdeauna fiind cel care trecea la acţiune și trecea imediat, Mike 
a alcătuit repede o declaraţie financiară pro forma şi o propunere, și a 
sărit într-un avion în seara următoare. După ce a zburat toată noap- 
tea, a ajuns în Colorado, a închiriat o mașină și a condus două ore spre 
Copper Mountain, făcându-și apariția neanunțţat la biroul manageru- 
lui general. Mike a explicat cine era, l-a felicitat pe managerul general 
pentru noua lui promovare, i-a spus că abia aștepta să ajungă în Maui 
și i-a cerut câteva momente pentru a-i spune despre Beach Activities 
din Maui și ce anume ar putea să facă pentru hotelul lui. 


Mike nu a obținut contractul de la prima întâlnire. Dar faptul că 
un tânăr a fost atât de sigur pe el și pe afacerea lui încât a avut încre- 
dere oarbă, a sărit într-un avion, a zburat până în Denver - apoi a 
condus până în mijlocul statului Colorado cu speranţa că va avea șan- 
sa de a-l întâlni în persoană - i-a lăsat o impresie atât de puternică 
managerului general că, atunci când a ajuns într-un final în Hawaii, 
i-a oferit lui Mike contractul, care avea să adauge bilanţului său sute 
de mii de dolari, pentru următorii 15 ani. 


SĂ AI ÎNCREDERE OARBĂ ÎȚI POATE TRANSFORMA VIAȚA 


Autoritatea este dată 20% și luată 80%... așa că ia-o! 


PETER UEBERROTH 
Organizatorul Olimpiadei de Vară din 1984 și membru al comisiei Ligii Majore 
de Baseball 1984 - 1988 


Multimilionarul Dr. John Demartini reprezintă un succes răsună- 
tor după standardele oricui. Deţine câteva case în Australia. Timp de 
mai mulți ani, și-a petrecut peste 60 de zile pe an călătorind în toată 
lumea cu soția sa, la bordul pachebotului de 550 de milioane de do- 
lari World of ResidenSea, unde cei doi au un apartament luxos de 3 
milioane de dolari - o reședință pe care au achiziționat-o după ce și- 
au vândut apartamentul din Trump Tower din New York City. 

Autor a 54 de programe de training și 13 cărţi, cu o apariţie spe- 
cială în filmul Secretul, în rolul profesorului, John își petrece tot anul 
călătorind în jurul lumii și conducând cursurile sale despre succes 
financiar și stăpânirea vieții. 

Dar, la început, John nu era bogat și plin de succes. La vârsta de 7 ani, 
s-a descoperit că are o dificultate de învățare și i s-a spus că nu va pu- 
tea niciodată citi, scrie sau comunica normal. La 14 ani, a abandonat 
școala, a plecat din casa lui din Texas și s-a îndreptat spre coasta 
Californiei. La 17 ani, ajunsese în Hawaii, făcea surf pe valurile fai- 
moasei coaste de nord a Insulei Oahu, unde aproape că s-a otrăvit cu 
stricnină. Drumul lui spre recuperare l-a condus la Dr. Paul Bragg, un 
bătrân de 93 de ani, care i-a schimbat viața lui John, după ce i-a dat să 
repete o afirmaţie simplă: „Sunt un geniu și îmi aplic înțelepciunea.” 

Inspirat de Dr. Bragg, John s-a dus la facultate, a absolvit Univer- 
sitatea din Houston și, mai târziu, și-a luat și diploma de doctorat de 
la Facultatea de Chiropractică din Texas. 


Când și-a deschis primul cabinet de chiropractică din Houston, 
John a început cu un spaţiu de doar 300 de metri pătrați. În 9 luni, 
aproape că l-a triplat, iar acum oferea și cursuri gratuite despre o via- 
tă sănătoasă. Când participanții s-au înmulţit, John a fost pregătit să 
se extindă din nou. Atunci a fost momentul în care a avut încredere 
oarbă și care avea să-i schimbe cariera pentru totdeauna. 


„Era luni”, a spus John. Magazinul de pantofi de peste drum dăduse 
faliment în weekend. „Ce sală de curs perfectă!”, s-a gândit John și, cât 
de repede a putut, a sunat la compania de leasing. 


Fiindcă nu l-a sunat nimeni înapoi, John a tras concluzia că nu 
aveau să închirieze spaţiul prea curând, așa că pur și simplu a avut 
încredere oarbă. 


„Am sunat la un lăcătuș să vină să-mi deschidă magazinul”, a spus 
John. „M-am gândit că cel mai rău lucru pe care l-ar fi făcut ar fi fost 
să-mi ceară chirie.” 

Rapid a transformat spaţiul într-o sală de curs și, în câteva zile, 
ținea discursuri gratuite în fiecare seară. Pentru că spațiul era situat 
chiar lângă un cinematograf, a adăugat și un megafon, astfel încât cei 
care se duceau la film să-i audă prelegerile în timp ce se îndreptau 
spre mașini. Sute de persoane au început să participe la cursurile lui 
și, în cele din urmă, i-au devenit pacienți. 

Cabinetul lui John s-a dezvoltat repede. Totuși au trecut 6 luni 
până când managerul proprietăţii a venit să investigheze situaţia. 

„Ai mult curaj”, i-a spus managerul. „Îmi amintești de mine”. De 
fapt, a fost atât de impresionat de îndrăzneala lui John că, timp de 6 
luni, nu i-a cerut chirie! „Cine are curajul să facă ce-ai făcut tu merită 
asta”, a spus el. Managerul l-a invitat mai târziu pe John la biroul său, 
unde i-a oferit un sfert de milion de dolari pe an pentru a veni să 
muncească pentru el. John l-a refuzat pentru că avea alte planuri, dar 
asta a fost o legitimare uriașă a curajului său de a acţiona. 


Faptul de a avea încredere oarbă l-a ajutat pe John să poată con- 
strui un cabinet înfloritor, pe care mai târziu l-a vândut pentru a înce- 
pe să se consulte cu normă întreagă cu alţi chiropracticieni. 


„Când am făcut gestul acela de încredere oarbă, mi s-a deschis o 
ușă”, a spus John. „Dacă aș fi avut rețineri... dacă aș fi fost precaut... nu 
aș fi făcut saltul înainte, care mi-a dat viața pe care o trăiesc astăzi.” 


Vrei să fii în siguranţă și să fii bine, sau vrei să profiți de șansă 
și să fii măreț? 
JIMMY JOHNSON 
Antrenorul care a condus echipa de fotbal american Dallas Cowboys în două 


campionate consecutive din Super Bowl în 1992 și 1993 


INTENȚII ÎNALTE... ATAŞAMENT SCĂZUT 


Dacă vrei să rămâi calm și liniștit pe măsură ce treci prin viață, 
trebuie să ai intenții înalte și atașament scăzut. Faci tot ce poţi pentru 
a crea urmările dorite și apoi te detașezi. Uneori nu obţii rezultatul 
intenționat atunci când vrei. Așa e viața. Doar continuă să mergi în 
direcţia obiectivului tău până ajungi acolo. Uneori universul are alte 
planuri și, deseori, ele sunt mai bune decât cele pe care le aveai în 
minte. De aceea este recomandat să adaugi fraza „sau ceva mai bun” 
la finalul afirmațiilor tale. 


Când eram în vacanţa de vară cu familia mea, într-o croazieră 
în Tahiti, fiul meu Christopher și fiul meu vitreg Travis, amândoi de 
12 ani pe atunci, și cu mine am pornit într-un tur ghidat pe bicicletă 
în jurul Insulei Bora Bora, împreună cu alţi călători din croaziera 
noastră. Intenţia din acea zi era crearea unei legături cu cei doi fii ai 
mei. Vântul sufla foarte tare în acea zi și excursia a fost una dificilă. La 
un moment dat, Stevie Eller, care se străduia din greu alături de nepo- 
tul ei de 11 ani, aluat o căzătură urâtă și s-a tăiat grav la picior. Pentru 
că mai erau doar câțiva oameni în spate cu noi, am rămas în urmă să 

o ajutăm. Nu existau nici case, nici magazine și, practic, nu trecea ni- 
cio mașină în partea aceea de insulă, ceea ce însemna că nu exista 
vreo modalitate de a chema ajutor, așa că după ce am încercat un 
prim-ajutor neîndemânatic, am decis să mergem cu toţii mai departe. 
Plictisiţi de ritmul lent, băieții mei au luat-o înainte, iar eu mi-am pe- 
trecut următoarele ore pedalând și mergând alături de noua mea pri- 
etenă până când, în cele din urmă, am ajuns la un hotel, unde ea a 
chemat un taxi și eu m-am reîntâlnit cu fiii mei, care se opriseră să 
înoate. În acea seară, Stevie și soțul ei, Karl, ne-au invitat la cină. 


S-a dovedit că făceau parte din comitetul de nominalizare al 
International Achievement Summit (Summitul pentru realizări inter- 
naţionale), sponsorizat de Academy of Achievement (Academia de 
realizări). Misiunea sa? „Să inspire tinerii care doresc să-și îndepli- 
nească visurile într-o lume de oportunități nelimitate”, aducând lao- 
laltă peste 200 de studenți și absolvenţi din toată lumea pentru a 
interacționa cu lideri contemporani, care au realizat lucruri dificile 
sau imposibile în serviciul umanităţii. După timpul petrecut împreu- 
nă, au decis să mă nominalizeze membru al Academiei pentru a primi 
Premiul Golden Plate, alăturându-mă astfel unor foști câștigători ca 
Bill Clinton, Placido Domingo, George Lucas, primarul New Yorkului 
Rudolph Giuliani, senatorul american John McCain, fostul prim-mi- 
nistru al Israelului Shimon Peres și Arhiepiscopul Desmond Tutu. 
Pentru că nominalizarea mea a fost acceptată, am putut să particip la 
evenimentul anual de 4 zile cu unii dintre cei mai străluciți tineri, vii- 
tori lideri, și alături de unii dintre cei mai interesanți și realizați oa- 
meni din lume în 2004, și voi putea să mai particip și la viitoarele 
întâlniri, oricând voi dori. 


Dacă aș fi fost atașat complet de așteptarea mea inițială de a-mi 
petrece ziua cu fiii mei și aș fi lăsat-o pe Stevie în grija altora, aș fi 
ratat o oportunitate și mai mare, care a apărut spontan în calea mea. 
Am învăţat de-a lungul anilor că, ori de câte ori o ușă pare că se închide, 
o altă ușă se deschide. Trebuie doar să fii pozitiv, să rămâi conștient și 
să vezi ce e de văzut. În loc să te superi când lucrurile nu se desfăşoară 
așa cum ai anticipat, amintește-ţi întotdeauna să te întrebi următorul 
lucru: „Ce posibilitate există în asta?” 

FII DISPUS SĂ PLĂTEȘTI PREŢUL 


Dacă oamenii ar ști cât de greu am muncit pentru a-mi obține 
măiestria, nu ar mai părea deloc minunat. 


MICHELANGELO 
Sculptor și pictor din perioada Renașterii, care și-a petrecut patru ani 
întins pe spate pictând tavanul din Capela Sixtină 


În spatele fiecărei realizări mărețe există o poveste a educaţiei, a 
trainingului, a exersării, a disciplinei și a sacrificiului. Trebuie să fii 
dispus să plătești preţul. 

Poate că prețul acesta înseamnă să urmezi o singură activitate 
în timp ce amâni toate celelalte lucruri din viaţa ta. Poate însemna să 
investești toată averea sau toate economiile tale. Poate că e disponibili- 
tatea de a te îndepărta de siguranţa situației tale curente. 


Dar în ciuda faptului că multe lucruri sunt de obicei necesare pen- 
tru a atinge succesul, disponibilitatea de a face ce este necesar adaugă 
o dimensiune suplimentară acelui dozaj care te ajută să perseverezi 
în fața provocărilor copleșitoare, a obstacolelor, durerii, chiar și în 
fața vătămării corporale. 


DUREREA E TEMPORARĂ... 
BENEFICIILE DUREAZĂ O VEŞNICIE 


Îmi amintesc de anul 1976, la Jocurile Olimpice de Vară, când 
competiţia de gimnastică masculină a captat atenţia întregii lumi. În 
uralele mulțimii, Shun Fujimoto, concurentul Japoniei, a executat la 
aterizare un triplu salt cu șurub la proba de inele, punând mâna pe 
medalia de aur la gimnastică pe echipe. Cu fața schimonosită de durere 
și urmărit de colegii lui care-și ţineau respirația, Fujimoto a realizat 
un exercițiu aproape impecabil, cu o aterizare uluitoare și perfectă - 

pe genunchiul drept, care era rupt. A fost o dovadă incredibilă de cu- 
raj și dedicare. 

Intervievat mai târziu despre victoria sa, Fujimoto a dezvăluit 
că deși se rănise la genunchi în timpul exerciţiului la sol de mai de- 
vreme, a devenit tot mai evident, pe măsură ce competiţia continua, 
că medalia de aur pe echipe va fi decisă de execuţia la inele - cel mai 
puternic atu al său. „Durerea mă săgeta ca un cuţit”, a spus el. „Mi-a 
adus lacrimi în ochi. Dar acum am o medalie de aur și durerea a 
trecut.” 


Ce i-a dat lui Fujimoto extraordinarul curaj în fața durerii sfâșie- 
toare și a riscului cât se poate de real de vătămare gravă? A fost dis- 
ponibilitatea să plătească preţul - și probabil un trecut îndelungat în 
care a plătit prețul, în fiecare zi, în drumul spre câștigarea unui loc la 
competiția de la Olimpiadă. 


EXERSEAZĂ, EXERSEAZĂ, EXERSEAZĂ 


Când am jucat cu Michael Jordan în echipa olimpică, a existat o 
diferenţă uriașă între abilitatea lui și abilitatea celorlalți 
jucători din echipă. Dar ce m-a impresionat a fost că 
întotdeauna era primul pe teren și ultimul care pleca. 


STEVE ALFORD 


Olimpic medaliat cu aur, jucător NBA și antrenor principal de baschet la 


Universitatea din lowa 


Înainte ca Bill Bradley să devină senator de New Jersey în Statele 
Unite, a fost un uimitor jucător de baschet. A participat la Jocurile 
Panamericane, ca student al Universităţii din Princeton, a câștigat 
medalia de aur la Olimpiada din 1964, a jucat în campionatele din 
NBA cu New York Knicks și a primit o stea pe Basketball Hall of Fame. 
Cum se face că era atât de bun la sport? Ei bine, pentru început, când 
era în liceu, exersa în fiecare zi câte 4 ore. 


În memoriile sale Time Present, Time Past (Timpul prezent, tim- 
pul trecut), Bradley oferă explicația pentru regimul autoimpus al an- 
trenamentului la baschet: „Rămâneam la sfârșit să mai exersez după 
ce colegii mei plecau. Programul meu de exerciții se termina atunci 
când aruncam la coş de 15 ori din 5 locuri de pe teren.” Dacă rata vreo 
aruncare, o lua de la început. A continuat acest exercițiu atât la facul- 
tate, cât și în cariera profesională. 

EI și-a dezvoltat acest angajament puternic față de exersare când 
a participat la tabăra de vară de baschet pentru sportivii de liceu, 
sponsorizată de Ed Macauley „Easy”, de la St. Louis Hawks, unde a 
învățat importanța exersării: „Dacă nu exersezi, cineva, undeva, exer- 
sează chiar acum. Și când vă veți întâlni, deși aveţi cam aceleași abili- 
tăți, el va câștiga.” Bill a luat foarte în serios acest sfat. Orele de muncă 
grea au fost răsplătite. Bill Bradley a făcut un scor de peste 3000 de 
puncte în 4 ani de baschet la liceu. 


SPORTIVII OLIMPICI PLĂTESC PREŢUL 


Am învăţat că singura cale prin care vei ajunge undeva în viaţă 
este să muncești din greu. Fie că ești muzician, scriitor, sportiv 
sau om de afaceri, nu ai cum să eviti asta. Dacă muncești, vei 
câștiga -, dacă nu, nu. 


BRUCE JENNER 


Olimpic medaliat cu aur la decatlon 


Conform lui John Troup, care scria în USA Today, „Un olimpic me- 
diu se antrenează patru ore pe zi, timp de 310 zile pe an, cu șase ani 
înainte de a avea succes. Faptul de a deveni mai bun începe cu antre- 
namentul de fiecare zi. Până la șapte dimineața, cei mai mulți sportivi 
au făcut mai mult decât ceea ce fac mulți oameni toată ziua (...). Cu un 
talent egal, cel care este mai bine antrenat poate în general să aibă 
performanțe mai bune decât cel care nu a depus eforturi serioase și, 
de obicei, are mai multă încredere la start. Cu patru ani înainte de 
Olimpiadă, Greg Louganis probabil că exersase fiecare dintre sărituri- 
le sale la trambulină de 3 000 de ori. Kim Zmeskal și-a exersat proba- 
bil fiecare salt de gimnastică de 20 000 de ori și Janet Evans și-a făcut 
turele de bazin de cel puțin 240 000 de ori. Antrenamentul funcțio- 
nează, dar nu este nici ușor, nici simplu. Înotătorii se antrenează în 
medie 10 kilometri pe zi, la o viteză de 8 kilometri pe oră în bazin. 
Poate că nu pare rapid, dar bătăile inimii lor nu coboară deloc în tot 
acest timp sub 160. Încearcă să alergi pe trepte, apoi să-ţi verifici bă- 
tăile inimii. Apoi imaginează-ţi că va trebui să faci asta timp de patru 
ore! Alergătorii la maraton fac în medie 257 de kilometri pe săptămâ- 
nă, la 16 kilometri pe oră." 


la în considerare programul de antrenament al lui Michael 
Phelps - cu 22 de medalii, cel mai medaliat atlet olimpic al tuturor 


1 John Troup, USA Today, 29 iulie, 1992 - nota autorului. 

timpurilor. De obicei, la 6.30 dimineaţa era deja la bazin, unde înota 
în medie 6 ore pe zi - adică aproape 10 kilometri pe zi. Înota 6 zile pe 
săptămână, inclusiv în perioada vacanţelor. Pe lângă timpul petrecut 
în bazin, ridica greutăți pentru a adăuga viteză explozivă stilului său 
de înot, petrecând o oră, timp de 3 zile pe săptămână, pentru a ridica 
greutăți, precum și o oră, timp de 3 zile pe săptămână, pentru a-și 
întinde musculatura. 

Deși cei mai mulți dintre cei care citesc aceste rânduri nu vor deveni 
sportivi olimpici, și nici nu doresc asta, voi puteţi deveni de talie mon- 
dială, în tot ceea ce faceți, depunând un efort disciplinat pentru a ex- 
cela în specializarea, abilitatea sau profesia voastră. Pentru a câștiga 
în orice joc pe care alegeţi să-l jucaţi, trebuie să fiți dispuși să plătiți 
preţul. 


Nu voința de a câștiga contează - toată lumea o are. Voința de a 
te pregăti să câștigi e cea care contează. 


PAUL „BEAR” BRYANT 


Cel mai de succes antrenor de fotbal american de facultate cu 323 de victorii, 


inclusiv șase campionate naţionale și 13 titluri Southeastern Conference 


EXERSEAZĂ CONSTANT LUCRURI SPECIFICE 


Exersarea nu este lucrul pe care-l faci când ești bun. Este lucrul pe care-l 
faci ca să fii bun. 


MALCOLM GLADWELL 


Autor al cărţii Outliers: The Story of Success (Excepţionalii: povestea succesului ) 


În timp ce mulți sportivi, muzicieni, dansatori, comedianți și alți 
oameni talentaţi își exersează aptitudinile lor sportive, stilurile de 
dans și așa mai departe într-un mod regulat, Dr. Christine Carter - so- 
ciolog la Centrul de cercetare a binelui public de la Universitatea 
Berkeley - spune că performerii de elită diferă prin abordarea pe 
care au față de timpul în care exersează. Nu doar că performerii de 
vârf exersează mai mult decât oamenii cu un talent obișnuit, dar își 
petrec ore în șir ocupându-se de ceea ce ea numește „exersare delibe- 
rată” În loc să exerseze la nesfârşit la pian pentru că e distractiv, ei 


* Carte apărută în limba română la Editura Publica, București, 2009 (n. red.). 

exersează pentru a atinge obiective specifice - cum ar fi să cânte o 
nouă piesă care li se pare inaccesibilă. La început, continuă Dr. Carter, 
ei pot să exerseze o nouă frază sau chiar o singură măsură din nou, și 
din nou și din nou 


Cu toate că exersarea deliberată este rareori plăcută, de obicei 
dificilă și destul de des chiar plictisitoare, disponibilitatea unui per- 
former de elită de a exersa în acest mod orientat spre obiectiv îi deo- 
sebește pe cei mai buni din lume de cei care sunt destul de buni la 
ceva. Cu alte cuvinte, ei nu doar că exersează pentru că este distractiv 
- ei exersează lucruri specifice în mod constant, pentru o perioadă 
lungă de timp. la în considerare acest citat din Geoffrey Colvin, auto- 
rul cărții Talent is Overrated: What Really Separates World Class 
Performers from Everybody Else (Talentul este supraestimat: ce îi 
separă cu adevărat pe performerii de talie mondială de toți ceilalți): 
„Realitatea că exersarea deliberată este dificilă poate fi privită dese- 
ori ca un lucru bun. Asta înseamnă că mulți oameni nu o vor face. Așa 
că disponibilitatea ta de a o face te va distinge cu atât mai mult de 
ceilalți.” 

Mai mult, numeroase studii arată acum că această dedicare față 
de exersarea unui obiectiv specific este ceea ce îi ajută pe performerii 
de elită să depășească lipsa talentului înnăscut sau să învingă unele 
deficiențe ale trupului lor fizic - din moment ce exersarea constantă 
te poate ajuta să îți dezvolți caracteristici fizice mai bune, cum ar fi o 
aruncare perfectă, articulaţii mai flexibile, octave mai înalte sau alte 
însușiri! 


Violonistul de legendă Isaac Stern a fost abordat o dată de o 
femeie de vârstă mijlocie după un concert. Aceasta a izbucnit: 
„Oh, mi-aş da viaţa să pot cânta ca dumneavoastră!”; „Doamnă, 
i-a spus Stern pe un ton acid, „eu asta am făcut!” 


2 http://www.positivelypositive.com/2013/09/15 /a-new-theory-of-elite-per- 
formance - nota autorului. 

3 Îţi recomand din suflet să citeşti Talent is Overrated (Talentul este supraes- 
timat) de Geoffrey Colvin (New York, Portfolio Trade, 2010), The Talent Code: 
Greatness isn't Born. It's Grown. Here's How (Codul talentului: Măreţia nu este 
înnăscută. Este făcută. lată cum), de Daniel Coyle (New York, Bantam, 2009) și 
Outliers: The Story of Success (Excepţionalii: Povestea succesului) de Malcolm Gla- 
dwell (New York, Back Bay Books, 2011) ca să afli mai multe despre puterea 
exersării deliberate - nota autorului. 

HOTĂRÂT SĂ FII ARTIST CU ORICE PREȚ 


În anii 1970, Wyland era clasicul artist care murea de foame şi care 
dădea totul pentru visul lui. Picta și își vindea lucrările. Organiza ex- 
poziţii de artă la liceul său local și își vindea tablourile originale pentru 
doar 35 de dolari, știind că singura cale prin care se putea dezvolta ca 
artist era să-și vândă tablourile cu oricât, ca să aibă suficienţi bani să 
cumpere materialele necesare pentru a crea și mai mult. 


Apoi, într-o zi care avea să devină definitorie pentru tânărul artist, 
mama lui Wyland i-a spus: „Arta nu este chiar o slujbă; este un hobby. 
Acum du-te și caută-ţi şi tu o slujbă adevărată” În ziua următoare, 
mama l-a lăsat în fața Oficiului pentru ocuparea forțelor de muncă 
din Detroit. Dar, spre groaza lui Wyland, în trei zile a fost dat afară de 
la trei slujbe diferite. Nu putea să fie atent la munca plictisitoare de la 
fabrică - dorea să fie creativ și să picteze. O săptămână mai târziu, a 
construit un atelier în pivniţă, unde muncea zi și noapte, ca să creeze 
un portofoliu care, în cele din urmă, i-a adus o bursă întreagă la școa- 
la de artă din Detroit. 


Wyland picta oricând putea și a reușit să vândă câteva tablouri, 
dar timp de ani de zile, a reușit doar să supraviețuiască. Dar pentru că 
era convins că arta este singurul lucru pe care îl putea face, a continuat 
să muncească și să-și șlefuiască meșteșugul. 

Într-o zi, Wyland şi-a dat seama că trebuie să meargă acolo unde 
alți artiști au înflorit și unde se nășteau noile idei. Destinația lui era 
bine-cunoscuta colonie de artiști din Laguna Beach, California, și cu 
visul lui pe deplin viu, s-a mutat într-un atelier înghesuit și micut, 
unde a și lucrat și a trăit timp de mai mulţi ani. În cele din urmă, a fost 
invitat să participe la festivalul anual de artă, unde a învăţat să vor- 
bească despre munca lui și să interacționeze cu colecționarii. Imediat 
după aceea, l-au descoperit galeriile din Hawaii, dar deseori îi vin- 
deau tablourile fără să-l plătească, pretinzând că cheltuielile generale 
erau ridicate. Frustrat că, deși în sfârșit, reușise să își vândă tablouri- 
le la prețuri mari, banii se evaporau după aceea, Wyland și-a dat sea- 
ma că trebuie să dețină propriile galerii. În propriile lui galerii, putea 
să controleze fiecare aspect al vânzării artei lui - de la modul în care 
tablourile erau înrămate până la cum erau agățate, cum erau vândute 
și de către cine. Astăzi, la 36 de ani după ce și-a deschis prima galerie 
în Laguna Beach, el creează aproape 1 000 de opere de artă pe an 
(unele se vând chiar și cu 200 000 de dolari), creează colaborări ar- 
tistice cu oamenii de la Disney, deține patru case în Hawaii, California 
și Florida, și trăiește viaţa la care a visat dintotdeauna. 

Poate că și tu, ca și Wyland, vrei să-ţi transformi hobby-ul în cari- 
eră. Poţi avea un succes uriaș făcând ce îți place, dacă ești dispus să 
plătești prețul. „La început, cam trebuie să suferi”, spune Wyland, „să 
cedezi tuturor. Dar nimic nu se compară cu faptul de a avea succes pe 
cont propriu, în cele din urmă.” 


DISPUS SĂ FACI ORICE TREBUIE 


Gordon Weiske și-a descoperit pasiunea la o vârstă fragedă. Când 
avea șase ani, părinţii lui l-au luat să vadă primul lui film - Close 
Encounters of the Third Kind (Întâlnire de gradul trei). Două ore mai 
târziu, știa că ce-și dorea în viață era să facă filme. 

Crescând în Toronto, Canada, a trecut prin liceu făcând filme de 
scurtmetraj cu ajutorul prietenilor și folosind echipament depășit, 
dar a fost suficient ca să facă un demo datorită căruia a fost acceptat 
într-un program de film de top, la o universitate din Canada. S-a 
descurcat bine până în anul trei, când a luat o decizie care amenința 
să îi pună în pericol calea spre visul lui. 


Pentru că erau doar trei studiouri de montaj disponibile pentru 
150 de studenți, ca să-și monteze filmele, el nu apuca niciodată să-și 
rezerve un studio. 


Atunci a decis să se ocupe singur de problemă și a furat permisul 
de acces dela unul dintre profesori, ca să se poată strecura în studio și să 
lucreze de la miezul nopţii până la 5 dimineaţa, pentru a-și termina fil- 
mul. În prima săptămână totul a mers bine. Când a urmat ce-a de a doua 
săptămână, și-a invitat doi prieteni să vină cu el, astfel încât și ei să poată 
lucra la proiectele lor de film în studiourile de montaj învecinate. 

Dar în cea de-a trei săptămână, după ce și-au terminat proiectele 
de film, au decis să sărbătorească în ascunzătoarea lor secretă, îm- 
preună cu prietenele şi cu băutură. În mijlocul petrecerii, poliţia din 
campus a dat buzna peste ei și Gordon a fost exmatriculat de la uni- 
versitate. 


Gordon s-a trezit deodată fără diplomă și cu acuzaţia de încălcare 
a proprietăţii private. Dorind în continuare să intre în lumea filmului, 
și-a adunat ce mai avea din încrederea în sine și s-a dus să bată la 
toate ușile studiourilor, întrebând de o slujbă. Orice slujbă! Chiar și 
când s-a oferit să lucreze pe gratis, a dat peste același clișeu: Nu ne 
suna, puștiule, te sunăm noi! Au trecut două săptămâni și telefonul lui 
nu a sunat nici măcar o dată. Şi apoi i-a venit ideea salvatoare. Dacă 

vreau să reușesc în domeniul ăsta, trebuie să ies în evidență față de toți 
ceilalți și să nu accept niciodată un refuz. 


În acel moment, Toronto nu avea chiar cel mai bun statut în ma- 
terie de studiouri de film și majoritatea caselor de producţie erau fos- 
te oțelării convertite în platouri de filmare. E greu de imaginat acum, 
dar a fost atât de rău, încât atunci când ploua, producţia de film se 
oprea din cauza sunetului picăturilor de ploaie, care cădeau pe aco- 
perișurile din tablă. 


Cunoscând condiţiile dificile, a doua oară când Gordon a trecut 
pe la fiecare studio și casă de producție dărăpănată care l-au respins, 
s-a dus înarmat cu soluţie de curățat și cu prosoape de hârtie - și le-a 
cerut permisiunea de a le curăța toaletele. Unii au râs, nefiind siguri 
dacă vorbea serios sau nu, în timp ce alții au spus un „da” bucuros - 
urmat de replica: „Dar puștiule, tot n-o să te angajăm.” 


Gordon a făcut asta în fiecare zi timp de o săptămână, curățând în 
fiecare zi cu minuţiozitate toaletele studioului de producţie, care odi- 
nioară fuseseră folosite de oţelari. A dat peste straturi și straturi de 
murdărie, dar Gordon freca lună porțelanul toaletei. S-a asigurat, de 
asemenea, că lasă numărul de telefon și numele, după ce învățase un 
lucru despre industria filmului, și anume cât de important este să îţi 
apară numele pe genericul filmului. De fapt, pe spatele fiecărei uși de 
toaletă a atașat următorul anunţ la CV-ul lui cinematografic: 


TOALETĂ CURĂȚATĂ DE GORDON. 
DORESC SĂ INTRU ÎN LUMEA FILMULUI. 
LUCREZ PE MÂNCARE! 


Deși CV-ul lui cinematografic și experienţa erau modeste pe hâr- 
tie, s-a asigurat că munca lui vorbește pentru el, prin cele mai curate 
toalete din oraș. la gândiţi-vă. Ce loc perfect să-ți agăți CV-ul și să pri- 
mești atenţia necondiționată a cuiva - în timp ce persoana respectivă 
stă pe toaletă și nu are nimic altceva de făcut decât să citească ce e 
atârnat în fața sa. 


În acea perioadă - şi fără ca Gordon să ştie - în Toronto era o 
echipă de producători din Los Angeles, care voiau să vadă dacă orașul 
seamănă cu Boston, decorul filmului pe care aveau de gând să-l facă. 
Se pare că, în fiecare casă de producţie pe care au vizitat-o, au obser- 
vat un CV lipit pe ușa toaletei. De fapt, devenise un joc de-al lor să se 
uite în toate toaletele caselor de producţie, să vadă dacă CV-ul lui 
Gordon era atârnat acolo. 

Într-o noapte, telefonul lui Gordon a sunat, iar Gordon a fost an- 
gajat de producătorii de la Los Angeles timp de două săptămâni, timp 
în care a muncit cu entuziasm pe mâncare și bani de benzină, făcând 
tot felul de comisioane pentru ei. Când cele două săptămâni s-au ter- 
minat, l-au chemat în camera de hotel și i-au împărtășit veștile bune. 
Filmul primise undă verde și avea să se numească Good Will Hunting. 
O veste chiar mai bună, producătorii l-au numit pe Gordon asistent 
personal al lui Matt Damon și Ben Affleck, care în acel moment erau 
actori complet necunoscuţi, dar care aveau să devină supervedete. 

Datorită disponibilității lui de a plăti prețul și de a face orice este 
necesar, la o lună de când fusese exmatriculat de la școala de film și 
toate visurile lui fuseseră spulberate, a ajuns să lucreze la un film ce 
avea să câștige Premiul Oscar și avea să îi schimbe viața! 


După succesul filmului Good Will Hunting, Gordon avea să lucreze 
la o listă lungă de blockbustere de la Hollywood, pentru unele dintre 
cele mai mari nume din industrie, inclusiv Steve Martin, Hugh 
Jackman, John Travolta, Charlize Theron, Gene Hackman, Michelle 
Pfeiffer, Helen Mirren, Forest Whitaker și Morgan Freeman. 


În 2011, Gordon a fost invitat să se alăture echipei de dezvoltare 
de la DreamWorks și să lucreze împreună cu eroul său personal, 
Steven Spielberg - regizorul filmului Întâlnire de gradul trei, filmul 
care i-a inspirat inițial visul lui Gordon. Astăzi Gordon este președin- 
tele CanWood Entertainment, o companie globală de divertisment 
care își are sediul în Toronto, Canada. 

Și cea mai minunată parte a acestei povești? Nu doar că Gordon a 
fost invitat de atâtea ori să vorbească la ceremonia de absolvire a stu- 
denţilor de la universitatea care l-a exmatriculat, ci reprezentanții 
universității au renunțat și la acuzaţia de încălcare a proprietății! 


ALOCĂ-ŢI TIMP 


Marele secret în viață este că nu există niciun secret. Oricare ar 
fi obiectivul tău, vei ajunge acolo dacă ești dispus să muncești. 


OPRAH WINFREY 


Moderatoare de emisiuni, actriță, producătoare, autoare și filantrop 


O parte din plata prețului este disponibilitatea de a face tot ce 
trebuie pentru a-ţi face treaba - nu contează ce presupune asta, nu 
contează cât timp îţi ia, nu contează ce se ivește între timp. Este un 

fapt stabilit. Eşti responsabil pentru rezultatele pe care le urmărești. 
Fără scuze - nu te poţi mulțumi decât cu o performanță de talie mon- 
dială sau cu un rezultat uluitor. Gândește-te la următoarele: 


e Ernest Hemingway a rescris Adio, arme de 39 de ori. Această 
dedicare pentru excelență îi va aduce mai târziu Premiile 
Pulitzer și Nobel pentru Literatură. 


e M. Scott Peck a primit un avans de doar 7 500 de dolari pen- 
tru cartea The Road Less Traveled (Drumul mai puţin umblat). 
Totuși era dispus să plătească prețul pentru a-și îndeplini vi- 
sul. În primul an în care cartea a fost publicată, a participat 
la 1 000 de interviuri la radio pentru a face reclamă cărții și 
pentru a o promova. A continuat să dea cel puţin un interviu 
pe zi, timp de 13 ani, ceea ce a ținut cartea pe lista de best- 
selleruri a New York Times timp de 694 de săptămâni sau 
mai bine de 13 ani (un record) și a vândut peste 10 milioane 
de exemplare, în peste 20 de limbi. 


e Michael Crichton a creat serialul de televiziune Spitalul de 
Urgenţă, care a luat premiul Emmy. Cărţile lui s-au vândut în 
peste 200 de milioane de exemplare, în 30 de limbi, și 14 din- 
tre ele au fost ecranizate, șapte dintre acestea chiar în regia 
autorului. Din cărțile și filmele lui fac parte Jurassic Park, The 
Andromeda Strain (Germenul Andromeda), Congo, Twister 
(Tornada) și Westworld (Lumea roboților). Este singura per- 
soană care a avut, în același timp, o carte pe locul întâi, un 
film pe locul întâi și un serial de televiziune pe locul întâi în 
Statele Unite. Deși înzestrat cu talent nativ, Michael a spus: 
„Cărţile nu sunt scrise - sunt rescrise. Este unul dintre cele 
mai greu de acceptat lucruri, mai ales dacă nici după a șaptea 
rescriere nu a ieșit chiar cum trebuie.” 


Talentul e mai ieftin decât sarea de masă. Ceea ce separă indivi- 
dul talentat de individul de succes este multă muncă grea. 
STEPHEN KING 


Autor de bestselleruri cu peste 50 de cărți publicate, multe fiind ecranizate, 
cum ar fi Carrie, Cujo şi The Green Mile (Mila verde) 


* Carte apărută în limba română cu titlul Culoarul morții, Editura Aquila '93, 
Oradea, 2003 (n. red.). 

TOTUL ŢINE DE CREAREA IMPULSULUI 


Când o rachetă NASA decolează de pe Cape Canaveral, folosește o 
mare parte din totalul combustibilului doar pentru a depăși forța gra- 
vitațională a Pământului. Odată ce a reușit asta, poate să plutească 
prin spaţiu tot restul călătoriei. La fel, un sportiv amator are o auto- 
disciplină spartană în propriul antrenament timp de ani de zile. Dar 
după ce câștigă medalia de aur sau campionatul mondial, adesea în- 
cep să curgă oportunităţile, cum ar fi oferte de sprijin, contracte de 
imagine, angajamente pentru discursuri, contracte comerciale și altele, 
ceea ce îi permite să mai încetinească puţin și să profite de impulsul 
pe care l-a creat mai devreme în cariera lui. 


La fel, în orice altă afacere sau profesie, odată ce ai plătit prețul 
consacrării tale ca expert, ca persoană integră ce dă rezultate de înal- 
tă calitate la timp, ajungi să culegi roadele acestui lucru pentru tot 
restul vieţii. Când am început să țin discursuri, nimeni nu mai auzise 
de mine. Pe măsură ce ţineam tot mai multe discursuri și seminare, 
care aduceau clienţilor ce își doreau, reputația mea a crescut. Aveam 
un dosar plin cu scrisori de recomandare elogioase și un palmares al 
credibilității construit de-a lungul mai multor ani de discursuri gra- 
tuite sau cu preţ scăzut, până când mi-am șlefuit meșteșugul. Același 
lucru este valabil și pentru scrierea cărților. Mi-a luat ani de zile ca să 
devin bun la așa ceva. 


Dacă ești implicat în marketingul de reţea, trebuie să dedici ne- 
numărate ore la început, fără să fii plătit pentru ceea ce meriti. Poți 
lucra timp de luni de zile fără niciun venit real, dar în cele din urmă, 
efectul de multiplicare a membrilor pe care i-ai recrutat va da roade și, 
în cele din urmă, vei face mai mulți bani decât ţi-ai imaginat vreodată. 


Să creezi impulsul este o parte importantă în procesul succesului. 
De fapt, oamenii de succes știu că dacă ești dispus să plătești preţul la 
început, poţi culege beneficiile pentru tot restul vieții. 


TRECÂND PRIN ETAPA STÂNGĂCIILOR 


Consultantul de afaceri Marshall Thurber a spus: „Orice merită 
făcut bine merită făcut prost la început” Îți aduci aminte când ai învă- 
tat să conduci mașina, să mergi pe bicicletă, să cânţi la un instrument 
sau să practici un sport? Ai înțeles de la început că îţi va fi foarte greu 
inițial. Ţi-ai asumat etapa stângăciilor ca făcând parte din ceea ce este 
necesar pentru a învăţa o nouă aptitudine pe care o dorești. 

Ei bine, deloc surprinzător, această etapă a stângăciilor se aplică 
la tot ceea ce întreprinzi, așa că va trebui să fii dispus să treci prin 
aceasta pentru a deveni eficient. Copiii își dau singuri permisiunea să 
facă asta. Dar, din nefericire, pe măsură ce devenim adulți, deseori ne 
temem atât de mult să nu facem o greșeală, încât nu ne permitem să 
fim stângaci, așa că nu învățam în modul în care o fac copiii. Ne te- 
mem să nu greșim. 

Nu am învăţat să schiez până la patruzeci de ani și, la început, nu 
eram deloc bun la asta. Cu timpul, prin lecţii, am devenit mai bun. 

Chiar și prima oară când am sărutat o fată am fost stângaci. Dar 
pentru a câștiga o nouă aptitudine sau pentru a deveni mai bun în 
ceea ce vrei să faci, trebuie să fii dispus să continui, în ciuda faptului 
că te-ai putea face de râs sau te-ai putea simți stupid pentru o vreme. 


DESCOPERĂ PREŢUL PE CARE TREBUIE SĂ-L PLĂTEȘTI 


Bineînțeles, dacă nu știi care este prețul, nu poți alege să-l plă- 
tești. Uneori, primul pas este să investighezi pașii care vor fi necesari 
pentru a-ți atinge obiectivul dorit. 


De exemplu, mulţi oameni - poate chiar tu - spun că doresc să 
deţină un iaht. Dar ai căutat să vezi câți bani ar trebui să câștigi pen- 
tru a cumpăra unul... sau cât costă să-ţi ancorezi iahtul în portul 
local... sau cât costă întreținerea lunară, combustibilul, asigurarea și 
licența? Poate că ar trebui să afli ce costuri au avut alții de plătit 
pentru-și îndeplini visuri similare cu al tău. Poate vei dori să-ţi faci o 
listă cu câţiva oameni care deja au făcut ce vrei tu să faci și să le iei 
un interviu în legătură cu sacrificiile pe care au trebuit să le facă pe 
parcurs. 


Poate vei descoperi că unele costuri sunt mai mari decât ai fi dis- 
pus să plătești. Poate nu vei dori să-ţi riști sănătatea, relaţiile sau 
toate economiile de o viață pentru un anume obiectiv. Trebuie să cân- 
tărești toți factorii. Acea slujbă de vis poate că nu merită să îţi sacrifici 
căsnicia, copiii sau să creezi o lipsă de echilibru în viața ta. Doar tu 
poţi decide ce este bine pentru tine și ce preţ ești dispus să plătești. 
S-ar putea ca lucrurile pe care le vrei să nu îţi fie de folos pe termen 
lung. Dar dacă îţi vor fi de folos, află ce trebuie să faci și apoi treci la 
treabă. 

CERE! CERE! CERE! 


Trebuie să ceri. Faptul de a cere este, după părerea mea, cel mai 
puternic și neglijat secret spre succes și fericire. 


PERCY ROSS 


Milionar pe cont propriu și filantrop 


Istoria este plină de exemple ale unor bogății incredibile și bene- 
ficii uluitoare pe care oamenii le-au primit pentru că le-au cerut pur 
și simplu. Totuși, în mod surprinzător, faptul de a cere - unul dintre 
cele mai puternice principii - este încă o provocare ce îi reține pe 
mulți oameni. Dacă nu te temi să ceri ceva cuiva, atunci treci peste 
acest capitol. Dar dacă ești ca majoritatea oamenilor, poate că ai un 
blocaj ca să ceri informațiile, asistența, sprijinul, banii și timpul de 
care ai nevoie pentru a-ți îndeplini viziunea și a-ţi transforma visurile 
în realitate. 


DE CE SE TEM OAMENII SĂ CEARĂ 


De ce se tem oamenii atât de mult să ceară? Se tem de multe lu- 
cruri, cum ar fi să nu pară că au nevoie, să nu se facă de râs și să nu 
arate stupid. Dar cel mai mult se tem de experiența respingerii. Se 
tem să audă cuvântul nu. 

Lucrul trist este că, de fapt, se resping dinainte pe ei înșiși. Îşi 
spun singuri nu, înainte ca altcineva să aibă șansa să o facă. 

Când eram masterand al școlii de educaţie de la Universitatea din 
Chicago, am participat la un grup de dezvoltare personală, împreună 
cu alți 20 de oameni. Pe durata unuia dintre exerciţii, unul dintre băr- 
baţi a întrebat-o pe una dintre femei dacă îl găsea atrăgător. Am fost 
atât șocat de îndrăzneala întrebării, cât și stânjenit pentru cel care 
pusese întrebarea - temându-mă de ceea ce ar fi putut obține ca răs- 
puns. După cum a reieşit, ea a spus că îl găsea atrăgător. Încurajat de 

succesul său, am întrebat-o atunci dacă mă găsește și pe mine atrăgă- 
tor. După acest exercițiu de „întrebări îndrăzneţe”, câteva dintre femei 
ne-au spus că li se pare incredibil cât de speriaţi sunt bărbaţii când 
vine vorba să invite femeile la întâlnire. Ea a spus: „Vă respingeți sin- 
guri înainte să ne dați nouă șansa de-a o face. Asumaţi-vă riscul. S-ar 
putea să spunem da.” 


Nu presupune că vei obţine un nu. Asumă-ţi riscul de a cere orice 
ai nevoie și orice vrei. Dacă ceilalți vor spune nu, nu îţi va fi mai rău 
decât atunci când ai început. Dacă vor spune da, îţi va fi mult mai bine. 
Doar fiind dispus să ceri, poţi obţine o mărire de salariu, o donație, o 
cameră cu vedere la ocean, o reducere, o mostră gratuită, o întâlnire, 
un angajament mai bun, o dată de livrare mai bună, timp liber sau 
ajutor la curăţenia casei. 


CUM SĂ CERI CEEA CE VREI 


Există o știință specifică legată de a cere și de a obţine ce vrei sau 
ce ai nevoie în viață, iar Mark Victor Hansen și cu mine am scris o 
carte întreagă despre asta. Și deși îți recomand să afli mai multe ci- 
tind cartea The Aladdin Factor (Factorul Aladin ), iată câteva ponturi 
rapide despre cum să începi: 


1. Cere ca și cum te aștepți să primeşti. Cere cu așteptări po- 
zitive. Cere din poziţia celui care deja a primit. Este un lucru 
înfăptuit. Cere ca și cum ai aștepta un da. 


2. Presupune că poţi. NU începe cu presupunerea că nu poți 
obține. Dacă vei presupune ceva, presupune că poți să obţii 
o îmbunătățire. Presupune că poți să obţii o masă la fereas- 
tră. Presupune că poți să te întorci fără un eșec în vânzări. 
Presupune că poţi să obţii o bursă, că poți să obţii o mărire, 
că poţi să obţii bilete la această dată târzie. Nu presupune ni- 
ciodată nimic împotriva ta. 


3. Cere cuiva care îţi poate oferi. Califică persoana. „Cu cine ar 
trebui să vorbesc pentru a obţine...?”, „Cine este autorizat să 
ia o decizie legată de..., „Ce mi s-ar întâmpla dacă aș obține...” 

4. Fii clar și specific. În seminarele mele, întreb deseori: „Cine 
vrea mai mulți bani?” Aleg pe cineva care ridică mâna. Și îi 
dau acelei persoane un dolar. Spun: „Acum ai mai mulţi bani. 
Eşti mulțumit?” 


* Carte apărută în limba română la Editura Amaltea, București, 2007 (n. red.). 

Acea persoană de obicei spune: „Nu, vreau mai mult de atât.” 


Așa că îi dau acelei persoane câţiva cenți și întreb: „Este suficient 
pentru tine?” 


„Nu, vreau mai mult de atât.” 


„Păi, cât de mult vrei? Am putea juca jocul ăsta cu «mai mult» zile 
întregi și niciodată nu vei obţine ce vrei.” 

Persoana respectivă îmi dă de obicei un număr precis, și apoi eu 
subliniez cât de important este să fii precis. Cererile vagi produc 
rezultate vagi. Cererile tale trebuie să fie precise. Când vine vorba 
despre bani, trebuie să ceri o anumită sumă. 


Nu spune: Vreau o mărire de salariu. 
Spune: Vreau o mărire de salariu de 500 de dolari pe lună. 


Când vine vorba despre momentul în care ai dori să faci ceva, nu 
spune „curând” sau „când este convenabil”. Oferă o dată și un in- 
terval de timp precise. 


Nu spune: Doresc să-mi petrec timpul cu tine weekendul ăsta. 
Spune: Mi-ar plăcea să ies la cină și la film cu tine sâmbătă 
seara. Ar fi în regulă pentru tine? 


Când vine vorba despre comportamentul pe care îl ai când ceri, 
fii precis. Spune exact ce vrei să facă persoana respectivă. 


Nu spune: Vreau mai mult ajutor în casă. 


Spune: Vreau să speli vasele în fiecare seară după cină și 
să duci gunoiul în fiecare seară de luni, miercuri și 
vineri. 


5. Cere în mod repetat. Unul dintre cele mai importante prin- 
cipii ale succesului este insistența, să nu renunti. De fiecare 
dată când le ceri altora să ia parte la realizarea obiectivelor 
tale, unii oameni vor spune nu. Poate că au alte priorităţi, an- 
gajamente și motive de a nu participa. Nu este o dezaprobare 
a propriei tale persoane. 

Obișnuiește-te cu ideea că vei avea parte de multă respingere în 
drumul spre obiectivul tău. Cheia este să nu renunți. Când cineva 
spune nu, continuă să ceri. De ce? Pentru că atunci când continui 
să ceri - chiar și aceleiași persoane din nou și din nou - s-ar pu- 
tea să obţii un da... 


Într-o zi diferită 

Când persoana este în toane mai bune 

Când ai noi date să-i prezinți 

După ce le-ai dovedit că ești loial 

Când circumstanţele s-au schimbat 

Când ai învăţat cum să închei mai bine o tranzacție 
Când persoana are mai multă încredere în tine 
Când ţi-ai plătit datoriile 


Când economia este într-o stare mai bună 


Copiii înţeleg acest principiu al succesului poate chiar mai bine 
decât oricine altcineva. Ei vor cere aceleiași persoane același lucru 
din nou și din nou, fără ezitare. In cele din urmă, te vor epuiza. 


Odată am citit în revista People despre un bărbat care a cerut o 
femeie în căsătorie de mai bine de 30 de ori. De fiecare dată când ea 
spunea „nu”, el continua să se întoarcă la ea - și, în cele din urmă, ea a 
spus „da”! 


O STATISTICĂ GRĂITOARE 


Herbert True, un specialist în marketing la Universitatea din 
Notre Dame, a descoperit că: 


e 44% dintre agenții de vânzări renunţă să vândă unui potenți- 
al client după primul apel 


e 24% renunţă după al doilea 
e 14% renunţă după al treilea 


e 12% renunță să vândă produsul potențialului client după al 
patrulea apel. 

Asta înseamnă că 94% dintre toţi agenţii de vânzări renunţă până 
la al patrulea apel. Dar 60% dintre toate vânzările se fac după al pa- 
trulea apel. Această statistică revelatoare arată că 94% dintre toţi 
agenții de vânzări nu își dau șansa de a vinde celor 60% dintre poten- 
țialii lor clienți. 

Poate că ai capacitatea, dar trebuie să ai și tenacitatea! Pentru a avea 
succes, trebuie să ceri, să ceri, să ceri, să ceri, să ceri! Așa cum glumea 
recent unul dintre studenţii mei, trebuie să devii un „askhole.” 


CERE ȘI ŢI SE VA DA 


Acum câțiva ani, Sylvia Collins a luat avionul din Australia până în 
Santa Barbara pentru a participa la unul dintre seminarele mele de o 
săptămână, unde a învăţat despre puterea de a cere. Un an mai târziu, 
am primit această scrisoare de la ea. 


Vând ansambluri imobiliare pe Gold Coast și lucrez cu o echipă 
de tipi care au cam douăzeci de ani. Aptitudinile pe care le-am 
obținut datorită seminarelor tale m-au ajutat să am performanțe 
și să fiu o parte activă a unei echipe de învingători. Trebuie să-ți 
povestesc despre modul în care faptul că am încredere în mine și 
nu mă tem să cer a avut impact asupra acestui birou. 


La o ședință recentă a personalului, am fost întrebaţi ce am dori 
să facem în ziua în care se va ține teambuilding-ul nostru, pe care 
îl organizăm o dată pe lună. L-am întrebat pe Michael, directorul 
general: „Ce țintă trebuie să atingem ca să ne duci pe o insulă 
timp de o săptămână?” 

Toată lumea a rămas tăcută și s-a uitat la mine: evident că era 
în afara zonei de confort a tuturor să ceară așa ceva. Michael s-a 
uitat în jur, apoi s-a uitat la mine și a spus: „Păi, dacă atingi... (și 
apoi a spus ținta financiară), o să duc întreaga echipă (zece dintre 
noi) la Marea Barieră de Corali!” 


Ei bine, în luna următoare am atins ținta și ne-am dus pe Insula 
Lady Elliott timp de patru zile - bilet de avion, cazare, mâncare 
și activități, toate plătite de companie. Am făcut scufundări îm- 
preună, am avut focuri de tabără pe plajă, ne-am făcut farse unul 
altuia și ne-am distrat de minune! 


* Joc de cuvinte - combinaţie între asshole (nenorocit) și ask (a cere/întreba) (n. 
trad.). 

După aceea, Michael ne-a mai dat o țintă și ne-a spus că avea să 
ne ducă în Fiji dacă aveam s-o atingem - și am atins acea ţintă în 
decembrie. 


NU AI NIMIC DE PIERDUT, 
DAR TOTUL DE CÂȘTIGAT, DACĂ ÎNTREBI 


Pentru a avea succes, trebuie să-ți asumi riscuri, și unul dintre 
riscuri este disponibilitatea de a risca respingerea. lată un e-mail pe 
care l-am primit de la Donna Hutcherson, care m-a auzit vorbind la 
congresul companiei sale în Scottsdale, Arizona. 


Soțul meu Dale și cu mine te-am auzit la congresul din Walsworth, 
în ianuarie... Dale a venit pe post de soți... A fost impresionat mai 
ales de mențiunea ta cu privire la faptul că nu ai nimic de pierdut 
dacă ceri sau încerci. După ce te-a auzit vorbind, a decis să încer- 
ce unul dintre obiectivele vieţii lui (și dorința inimii lui) - un post 
de antrenor principal de fotbal american. 

A aplicat la cele patru posturi disponibile pe raza teritoriului 
unde aveam eu vânzările, și cei de la Liceul Sebring l-au sunat a 
doua zi, încurajându-l să aplice online. A făcut imediat întocmai 
și abia de a putut să doarmă toată noaptea. După două interviuri, 
a fost ales în defavoarea altor 61 de candidaţi. Astăzi, Dale a ac- 
ceptat postul de antrenor principal la Liceul Sebring din Sebring, 
Florida. 


Iti mulțumesc pentru viziunea și inspiraţia ta. 


Un an mai târziu, mi-a scris din nou Donna. După ce a preluat o 
echipă care avea două sezoane consecutive caracterizate printr-o sin- 
gură victorie, nouă înfrângeri și reputaţia că renunță ușor, Dale a con- 
dus echipa Liceului Sebring către un record de victorii - inclusiv 
patru meciuri în care echipa a venit din urmă pentru a câștiga în ulti- 
mele trei minute ale meciului. Nu doar asta, dar Dale a mai antrenat 
echipa și pentru finalele campionatului districtual - pentru a treia 
oară în cei 78 de ani de istorie a liceului. 


A fost numit Antrenorul districtual al anului și Știrea sportivă a 
anului. Mai important totuși este că a schimbat viața atât de multor 
jucători, a angajaţilor și elevilor cu care a lucrat. 

VREŢI SĂ-MI DAŢI NIŞTE BANI? 


În 1997, Chad Pregracke, în vârstă de de 21 de ani, a pornit într-o 
misiune solitară pentru a curăța fluviul Mississippi. A început cu o 
barcă de 6 metri și cu mâinile goale. 


Când Chad a realizat că va avea nevoie de mai mult de o barcă de 
6 metri - barje, camioane, echipamente - a cerut ajutor oficialităților 
locale și statului, dar a fost refuzat. Fără să se descurajeze, Chad a luat 
cartea de telefoane, a dat la pagina cu firme și a sunat la Alcoa - „pen- 
tru că”, a spus el, „începea cu litera A.” 


Înarmat doar cu dedicarea lui pasionată față de visul său, Chad a 
cerut să vorbească cu „șeful cel mare”. În cele din urmă, Alcoa i-a dat 
8 400 de dolari. Mai târziu, parcurgând lista cu firmele de la litera A, 
a sunat la Anheuser-Busch. După cum se relatează într-un articol din 
revista Smithsonian, Mary Alice Ramirez, directorul departamentului 
de mediu la Anheuser-Busch, își amintește prima conversaţie cu Chad 
după cum urmează: 


„Vreţi să-mi dați niște bani?” 

„Cine sunteţi?” a întrebat Ramirez. 

„Vreau să scap de gunoiul de pe fluviul Mississippi”, a spus Chad. 
„Îmi puteţi arăta o propunere?” s-a interesat Ramirez. 

„Ce înseamnă o propunere?” a replicat Chad. 


În cele din urmă, Ramirez l-a invitat pe Chad la o întâlnire şi i-a 
dat un cec de 25 000 de dolari pentru a extinde Proiectul de reame- 
najare și înfrumusețare a fluviului Mississippi.! 


Mai importante decât cunoștințele lui Chad legate de strângerea 
de fonduri au fost dorinţa lui clară de a face diferența, entuziasmul 
său de nestrămutat, dedicarea lui completă față de proiect - și dispo- 
nibilitatea lui de a cere. 


În cele din urmă, tot ce îi trebuia lui Chad a fost asigurat datorită 
faptului că a cerut. Acum are un consiliu director alcătuit din avocați, 
contabili și funcționari ai corporațiilor. 

Pe durata proiectului, a curățat malurile fluviului Mississippi pe 
o întindere de mii de kilometri, precum și alte 22 cursuri de apă - 
adunând peste 3 000 de tone de gunoi - dara și atras atenţia asupra 
sănătăţii și frumuseţii tuturor cursurilor de apă și asupra responsabi- 


1 „Trash Talker”, Smithsonian, aprilie 2003, pp. 116 - 117 - nota autorului. 

lităţii pe care o avem cu toții în a le păstra curate? lar în 2013 a fost 
desemnat de CNN Eroul Anului. 


ÎNCEPE SĂ CERI DE ASTĂZI 


Ia-ţi acum răgaz să faci o listă cu lucrurile pe care le vrei și pe 
care nu le ceri acasă, la școală sau la slujbă. În dreptul fiecăruia dintre 
ele, scrie în ce mod te oprești pe tine însuţi din a cere. Care este teama 
ta? După aceea, scrie ce te costă dacă nu ceri. Apoi scrie ce beneficii ai 
avea dacă ai obține ce ceri. 


la-ți răgaz să faci o listă cu ceea ce trebuie să ceri pentru fiecare 
dintre următoarele categorii ale obiectivelor pe care le-am subliniat 
la Principiul 3 („Decide ce vrei”): planul financiar, slujbă și carieră, 
timp liber și recreere, sănătate și formă fizică, relaţii, proiecte perso- 
nale și hobby-uri, precum și contribuţia ta la comunitatea mai mare. 

Trebuie cumva să ceri: o mărire de salariu, un împrumut, un ca- 
pital inițial, un fond cu capital de risc, feedback despre performanța 
ta, o recomandare, o aprobare, timp liber să te ocupi mai mult de trai- 
ning, pe cineva care să aibă grijă de copiii tăi, un masaj, o îmbrățișare 
sau ajutor cu un proiect de voluntariat? 


2 Pentru mai multe informaţii despre Proiectul de reamenajare și înfrumusețare 
a fluviului Mississippi sau despre cum să participi la proiectul Adoptă o milă 
a râului Mississippi, vizitează www.TheSuccessPrinciples.com/resources - nota 
autorului. 


PRINCIPIUL 


18 


RESPINGE RESPINGEREA 


Ne întoarcem mai puternici, nu mai slabi, pentru că nu vom per- 
mite ca respingerea să ne înfrângă. Doar ne va întări hotărârea. 


Ca să ai succes nu există altă cale. 


EARL G. GRAVES 


Fondator și editor al revistei Black Enterprise 


Dacă vrei să ai succes, va trebui să înveți cum să faci față respin- 
gerii. Respingerea este o parte naturală a vieţii. Ești respins când nu 
ești selectat în echipă, când nu iei parte la joc, când nu ești ales, când 
nu intri la facultate sau la programul postuniversitar pe care l-ai ales, 
când nu obţii slujba sau promovarea pe care ai dorit-o, când nu închei 
vânzarea, nu obţii mărirea de salariu pe care o voiai, nu obţii întreve- 
derea pe care ai cerut-o, când ţi se refuză invitaţia la întâlnire, nu ob- 
ţii permisiunea pe care ai cerut-o sau când ești dat afară. Eşti respins 
când manuscrisul tău este respins, când propunerea ta este refuzată, 
când noua ta idee de produs este trecută cu vederea, când cererea 
pentru strângerea de fonduri este ignorată, când conceptul tău de 
proiect nu este acceptat, când candidatura ta pentru a fi membru este 
respinsă sau când cererea în căsătorie nu este acceptată. 


RESPINGEREA ESTE UN MIT! 


Pentru a trece peste respingere, trebuie să întelegi că este cu ade- 
vărat un mit. Nu există cu adevărat. Este doar un concept pe care-l ai 
în minte. Gândește-te. Dacă o inviți pe Patty la cină și spune „nu”, tu 
nu aveai oricum cu cine să ieși la cină, și nici acum nu ai, după ce 
ai invitat-o. Situaţia nu s-a înrăutățit, a rămas aceeași. Se înrăută- 
țește dacă te interiorizezi și îți spui ceva în plus, de genul: „Vezi, 
mama avea dreptate. Nimeni nu mă va plăcea vreodată. Sunt scur- 
sura universului!” 

Dacă aplici la Harvard pentru studii postuniversitare și nu intri, 
nu ai fost la Harvard înainte să aplici și nu ești la Harvard nici după ce 
ai aplicat. Din nou, viața ta nu este mai rea, a rămas aceeași. Nu ai 
pierdut cu adevărat nimic. Și gândește-te la asta - ţi-ai petrecut în- 
treaga viață fără să mergi la Harvard, știi cum să faci față situației. 

Adevărul este că nu ai nimic de pierdut dacă întrebi și, pentru că 
există un posibil câștig, cere fără nicio ezitare. 


UDANCA 


De fiecare dată când ceri cuiva ceva, ține minte următorul cuvânt: 
UDANCA, care înseamnă „Unii Dau, Alții Nu, și ce dacă - Cineva 
Așteaptă”. Unii oameni vor spune „da”, iar alții vor spune „nu”. Și ce 
dacă! Acolo, undeva, cineva te așteaptă pe tine și ideile tale. Este doar 
o simplă loterie. Trebuie să continui să ceri până când vei obține un 
da. Da-ul este acolo undeva și te așteaptă. Așa cum partenerului meu 
Mark Victor Hansen îi place să spună: „Ceea ce vrei tu te vrea pe tine.” 
Trebuie doar să te ţii tare suficient de mult timp până când, în cele din 
urmă, vei obține un „da”. 


81 DE NU, 9 DA-URI DIRECTE 


Pentru că programul i-a schimbat viața atât de spectaculos, o ab- 
solventă a seminarului meu despre „Încredere în sine şi performanță 
de vârf” s-a oferit voluntară să sune oamenii pentru a-i înscrie la ur- 
mătorul seminar pe care îl conduceam în St. Louis. Și-a luat angaja- 
mentul să vorbească cu trei oameni în fiecare seară, timp de o lună. 
Multe dintre apeluri s-au transformat în lungi conversații cu oameni 
care puneau o tonă de întrebări. A efectuat în total 90 de apeluri. 
Primii 81 de oameni au decis să nu participe la seminar. Următorii 9 
s-au înscris cu toții. Avea o rată a succesului de 10%, ceea ce este un 
rezultat bun pentru înscrierile prin telefon, dar toate cele 9 înscrieri 
au venit odată cu ultimele 9 apeluri. Ce-ar fi fost dacă ar fi renunţat 
după primii 50 de oameni și ar fi spus: „Pur și simplu nu merge. Nu 
merită efortul. Nimeni nu se înscrie.” Dar pentru că avea un vis dea 
împărtăși cu alții experiența care i-a schimbat viaţa, a perseverat în 
fața atât de multor respingeri, știind că era într-adevăr o loterie. Și 
dedicarea ei față de rezultat a fost răsplătită - a fost vitală în schimba- 
rea vieţii a 9 oameni. 

Dacă ești dedicat unei cauze care îți stârnește pasiune și dedicare, 
continuă să înveţi din experienţele reale și vei rămâne pe drumul tău 
până la final, iar în cele din urmă, vei crea urmarea dorită. 


Nu renunța niciodată la visurile tale... Perseverenţa este foarte 
importantă. Dacă nu ai dorinţa şi credinţa în tine însuţi de a 
continua să încerci după ce ţi s-a spus că ar trebui să renunti, 

nu vei reuși niciodată. 


TAWNI O'DELL 
Autoarea cărții Back Roads (Drumuri lăturalnice), selectată pentru 
Clubul de Carte al lui Oprah 


SPUNE PUR ȘI SIMPLU „URMĂTORUL!” 


Obișnuiește-te cu ideea că va exista foarte multă respingere în 
drumul spre obiectivele tale. Secretul succesului este să nu renunti. 
Când cineva spune „nu', tu spui Următorul! Continuă să ceri. Când co- 
lonelul Harland Sanders a ieșit din casă cu o oală sub presiune și cu 
rețeta sa specială din sud pentru a găti pui prăjit, a primit 1 009 res- 
pingeri înainte să găsească pe cineva care să creadă în visul lui. Pentru 
că a respins respingerea de peste 1000 de ori, acum există peste 18 
875 de restaurante KFC în 118 țări și teritorii din întreaga lume. 

Dacă o persoană îţi spune nu, cere altcuiva. Ține minte, există 
peste 5 miliarde de oameni pe planetă! Cineva, undeva, cândva va 
spune da. Să nu rămâi blocat în teama sau resentimentul tău. Treci la 
următoarea persoană. Este o loterie. Cineva așteaptă să spună da. 


SUPĂ DE PUI PENTRU SUFLET 


Succesul constă în a merge din eșec în eșec fără să-ţi pierzi din 
entuziasm. 


WINSTON CHURCHILL 


Fost prim-ministru al Marii Britanii 


În toamna anului 1991, Mark Victor Hansen şi cu mine am înce- 
put procesul vânzării primei noastre cărți, Chicken Soup for the Soul 
(Supă de pui pentru suflet) unui editor. Am zburat la New York cu Jeff 
Herman, agentul nostru literar de la acea vreme, și ne-am întâlnit cu 
toţi editorii importanţi care ne puteau oferi o întâlnire. Toţi au spus 

că nu sunt interesați. „Antologiile de povestiri nu se vând.” „Nu există 
nicio poantă în poveștile astea.” „Titlul nu va prinde.” După aceea, am 
fost respinși de încă 20 de editori, care primiseră manuscrisul prin 
poștă. După ce am fost respinși de mai mult de 30 de editori, agentul 
nostru ne-a dat cartea și ne-a zis: „Îmi pare rău. Nu v-o potvinde” Ce-am 
făcut noi? Am spus Următorul! 


Ştiam și că trebuie să gândim nonconformist. După săptămâni în 
care ne-am stors creierii, ne-a venit o idee despre care am crezut că 
va merge. Am tipărit un formular care era o promisiune de a cumpăra 
cartea atunci când avea să fie publicată. Cuprindea un spaţiu în care 
oamenii să-și treacă numele, adresa și numărul de cărţi pe care se 
angajează să le cumpere. 


Într-o perioadă de câteva luni, am cerut tuturor care au partici- 
pat la discursurile sau la seminarele noastre să completeze formula- 
rul, dacă doreau să cumpere un exemplar atunci când cartea avea să 
fie publicată. În cele din urmă, am avut 20 000 de promisiuni de cărți 
ce urmau să fie cumpărate. 


În primăvara ce a urmat, Mark şi cu mine am participat la con- 
gresul Asociaţiei librarilor din America, ce s-a ţinut în Anaheim, 
California, și am trecut de la un stand la altul, vorbind cu orice editor 
care dorea să ne asculte. Chiar și cu exemplarele din formularele sem- 
nate, care să demonstreze piața cărții noastre, am fost respinși din 
nou și din nou. Dar din nou și din nou am spus Următorul! La capătul 
celei de-a doua zile foarte lungi, dădusem o copie a primelor 30 de 
povestiri din carte lui Peter Vegso și Gary Seidler, co-președinţi ai 
companiei Health Communications Inc, o editură la început de drum, 
specializată în cărți despre dependenţă și reabilitare, care au căzut de 
acord să o ia acasă și să se uite peste ea. Mai târziu în acea săptămână, 
Gary Seidler a luat manuscrisul la plajă și l-a citit. l-a plăcut și a decis 
să ne dea o șansă. Acele sute de „următorul” și-au arătat roadele! 
După mai bine de 140 de respingeri, acea primă carte avea să se vân- 
dă în 10 milioane de exemplare, creând o serie de 250 de cărți best- 
seller, care au fost traduse în 43 de limbi în întreaga lume, cu vânzări 
de 500 de milioane de cărți. 


Și acele formulare de promisiune? După ce cartea a fost într-un 
final publicată, am capsat un anunţ pe formularul semnat, l-am trimis 
persoanei la adresa din formular și am așteptat un cec. Aproape toată 
lumea care a promis să cumpere cartea s-a ținut de promisiune. De 
fapt, un antreprenor din Canada a cumpărat 1700 de exemplare și a 
dat câte o carte tuturor clienţilor săi. 

Acest manuscris al tău care tocmai s-a întors de la alt editor este un 
pachet preţios. Nu îl considera respins. Consideră că l-ai trimis editoru- 
lui care „poate să-mi aprecieze munca” și că pur și simplu s-a întors cu 


s 


stampila „adresa greșită’. Tu continuă doar să cauţi adresa corectă. 


BARBARA KINGSOLVER 


Autoare a bestsellerului The Poisonwood Bible (Biblia arborelui de chechem) 


155 DE RESPINGERI NU L-AU OPRIT 


Când tânărul de 19 ani Rick Little a dorit să înceapă un program 
în licee care să-i înveţe pe copii cum să își înțeleagă sentimentele, să 
rezolve un conflict, să-și clarifice obiectivele vieţii și să înveţe aptitu- 
dini de comunicare și valori care să-i înveţe cum să trăiască mai efici- 
ento viață împlinită, a scris o propunere și a trimis-o la peste 155 de 
fundații. A dormit pe bancheta din spate a mașinii și a mâncat unt de 
arahide pe biscuiţi aproape un an. Dar niciodată nu a renunţat la visul 
său. În cele din urmă, Fundaţia Kellogg i-a dat lui Rick 130 000 de dolari 
(adică aproape 1000 de dolari pentru fiecare „nu” primit). De atunci, 
Rick şi echipa sa au strâns peste 100 de milioane de dolari pentru a im- 
plementa programul Quest („Căutare”) în 36 de limbi și în peste 30 000 de 
școli din 80 de țări din toată lumea. Trei milioane de copii pe an învață 
aptitudini importante în viață pentru că un tânăr de 19 ani a respins 
respingerea și a mers mai departe până când a primit un „da”. 

În 1989, Ricka primit o bursă de 65 de milioane de dolari, a 
doua cea mai mare bursă din istoria SUA, pentru a crea Fundaţia 
Internaţională pentru Tineri. Ce-ar fi fost dacă Rick ar fi renunțat după 
o sută de respingeri și și-ar fi spus Păi, se pare că nu a fost să fie? Ce 
mare pierdere pentru lume și pentru scopul superior al vieţii lui Rick. 


A BĂTUT LA 12 500 DE UŞI 


Eu iau respingerea ca pe un claxon în ureche pentru a mă trezi și 
a merge mai departe, nu să mă retrag. 
SYLVESTER STALLONE 


Actor, scenarist, regizor 


Când Dr. Ignatius Piazza era un tânăr chiropractician abia ieșit 
de pe băncile școlii, a decis că dorea să-și deschidă cabinetul în zona 
Monterey Bay din California. Când s-a adresat asociației de chiro- 

practicieni din zonă pentru asistenţă, ei l-au sfătuit să se instaleze 
în altă parte. l-au spus că nu va avea succes pentru că erau deja 
prea mulți chiropracticieni în zonă. Neabătut, a aplicat Principiul 
Următorului. Luni de zile, a mers și a bătut din ușă în ușă de diminea- 
ţa până la apus. După ce se prezenta ca fiind noul doctor din oraș, 
punea câteva întrebări: 


„Unde ar trebui să fie locaţia cabinetului?” 


„In ce ziare ar trebui să-mi fac publicitate pentru a ajunge și la 
vecinii tăi?” 

„Ar trebui să deschid dimineaţa devreme sau să țin deschis până 
seara târziu, pentru cei care au slujbe de la nouă la cinci?” 


„Să-mi numesc clinica Chiropractic West sau Ignatius Piazza 

Chiropractic?” 

Și, în cele din urmă, întreba „Când o să am ziua porților deschise, 
ai dori să primești o invitație?” Dacă oamenii spuneau „da, le scria 
numele și adresa și continua astfel... zi după zi, lună după lună. Când 
a terminat, bătuse la peste 12 500 de uși și vorbise cu peste 6 500 de 
oameni. A primit mulţi de „nu”. A primit mulți de „nu e nimeni aca- 
să”. Chiar a rămas blocat pe o verandă - încolțit de un pitbull - o 
după-amiază întreagă! Dar a primit și suficienți de „da” astfel că, în 
timpul primei luni de practică, a văzut 233 de noi pacienți și a câști- 
gat un venit record de 72 000 de dolari - într-o zonă în care „nu mai 
era nevoie de încă un chiropractician”. 

Ține minte, ca să obţii ce vrei va trebui să ceri, să ceri, să ceri și să 
spui următorul, următorul, următorul până când vei obţine „da”-urile 
pe care le cauţi! A cere este, a fost și va fi întotdeauna o loterie. Nu o 
lua personal, pentru că nu este personal. 


UNELE RESPINGERI FAIMOASE 


Tânăra nu are, mi se pare mie, o percepţie specială sau un sen- 
timent care să facă această carte să se ridice deasupra nivelului 


de „curiozitate” 


Din nota de respingere a Jurnalului Annei Frank 


Toată lumea care a ajuns în vârf a trebuit să îndure respingeri. 
Trebuie doar să înţelegi că nu este ceva personal. Consideră urmă- 
toarele: 

Lui Angie Everhart, care a început modellingul la 16 ani, i s-a 
spus de către proprietara agenției de modele, Eileen Ford, că nu 
va reuși niciodată ca model. De ce? „Roșcatele nu vând.” Everhart 
a devenit mai târziu prima roșcată din istorie care a apărut 
pe coperta revistei Glamour, a avut o carieră de succes în mo- 
delling și apoi a apărut în 27 de filme și numeroase emisiuni de 
televiziune. 


Romancierul Stephen King aproape că a făcut o greșeală ce pu- 
tea să-l coste mai multe milioane de dolari când și-a aruncat ma- 
nuscrisul lui Carrie la gunoi pentru că obosise după cele 30 de 
respingeri primite. „Nu suntem interesați de SF-ul care tratează 
utopiile negative”, i s-a spus. „Chestiile astea nu se vând.” Din fe- 
ricire, soția lui a pescuit manuscrisul din gunoi. În cele din urmă, 
Carrie a fost publicată de alt editor, s-a vândut în peste 4 milioane 
de exemplare și a devenit blockbuster. 

În 1998, Sergey Brin şi Larry Page, cofondatorii Google, i-au 
abordat pe cei de la Yahoo! propunându-le să fuzioneze. Yahoo! 
ar fi putut să prindă chilipirul din zbor și să preia compania pen- 
tru câteva acțiuni, în schimb le-a sugerat să continue să lucreze 
la micul lor proiect şcolar şi să vină la ei când vor fi mai mari. În 
5 ani, Google avea o cotaţie la bursă estimată la 20 de miliarde de 
dolari. În timp ce scriam această carte, Forbes a raportat cotația 
la bursă a companiei Google la 268,45 miliarde de dolari. 


Chiar și prima carte din seria Harry Potter, Harry Potter și Piatra 
Filosofală, a fost respinsă de 12 edituri înainte să-și găsească o 
casă. Pentru că nu a renunțat, J.K. Rowling este acum una dintre 
cele mai bogate persoane din Anglia, cu o avere netă de un mili- 
ard de dolari. 


Steven Spielberg a candidat și a fost respins de două ori de presti- 
gioasa școală de film USC. A ajuns la Universitatea de Stat din 
California, în Long Beach. Mai târziu avea să producă și să regi- 
zeze unele dintre cele mai mari blockbustere ale tuturor timpu- 
rilor - E.T, Lincoln, Saving Private Ryan (Salvaţi soldatul Ryan), 
Jurassic Park, Jaws (Fălci), The Color Purple (Culoarea purpurie) 
și Raiders of the Lost Ark (Indiana Jones și căutătorii arcei pierdu- 
te) - care, într-un final, i-au adus lui Spielberg o avere netă de 3 
miliarde de dolari. Douăzeci și șapte de ani mai târziu, după ce 
Spielberg a devenit faimos, USC i-a acordat un doctorat onorific 
și, doi ani mai târziu, a devenit membru în consiliul de adminis- 
traţie al universității. 

POVESTEA LUI SUSAN 


De două ori în viaţa ei, întreg viitorul lui Susan Mabet a fost 
schimbat de faptele generoase ale oamenilor care nici măcar nu o cu- 
noșteau. Prima dată s-a întâmplat chiar la câteva zile după ce s-a năs- 
cut. Mama ei biologică a făcut singurul lucru bun pe care l-ar fi putut 
face pentru ea în acel moment: în loc să o abandoneze pe o pajiște să 
moară, a lăsat-o într-o piață aglomerată, unde știa că va fi găsită. Acel 
simplu gest i-a salvat viața. 

O femeie pe nume Monica a găsit-o. Monica nu avea practic ni- 
ciun ban și deja avea opt copii de care trebuia să aibă grijă, dar nu a 
putut să întoarcă spatele țipetelor lui Susan. A luat-o și a îngrijit-o, și 
timp de săptămâni, a tot adus-o înapoi în piață, sperând să o găsească 
pe mama ei. În cele din urmă, a înţeles că n-o va găsi niciodată. Aşa 
săracă cum era, Monica a găsit cumva o cale să o facă pe Susan cel de- 
al nouălea copil al ei. 


În timp ce iubirea Monicăi pentru ea i-a salvat viaţa și i-a dat spe- 
ranţe că poate crește și deveni orice își dorește, fetița s-a confruntat 
direct şi cu realitatea de a crește în regiunea Maasai Mara din Kenya. 
Majoritatea fetelor erau căsătorite cu forța cu bărbaţi mai în vârstă, 
cât încă erau doar niște fetițe. Ele rămâneau gravide la vârste la care 
trupurile lor tinere nu erau menite încă să poarte copii, și multe din- 
tre ele nu supraviețuiau nașterii. 


Pentru aceste fetițe, nu era timp pentru învățătură. Zilele erau 
alcătuite din drumuri de câteva ore doar pentru a căra apă murdară 
pentru familia lor, iar când se întorceau acasă, le așteptau noi treburi 
casnice. Mica parte a fetițelor din Kenya care erau suficient de noro- 
coase să meargă la școală păreau cu adevărat privilegiate. Prea puţine 
erau capabile să scape din acest cerc vicios. 


Totuși de la o vârstă fragedă, Susan a știut că educaţia este singu- 
ra modalitate de a scăpa de această soartă pe care vasta majoritate a 
femeilor din satul ei o cunoșteau de generaţii. Și singura ei speranță 
era Gimnaziul Kisaruni - prima și singura școală cu internat pentru 
fete aproape de satul ei. 


În acel prim an, nou construita şcoală înființată de ONG-ul 
Unstoppable Foundation (Fundaţia „De neoprit”) a Cynthiei Kersey! a 
anunțat că poate primi doar 40 de fete din întreaga regiune. Așa că 


1 Pentru a afla mai multe despre Unstoppable Foundation și pentru a-i sprijini 
munca de educare a copiilor din Africa, vizitează www.TheSuccessPrinciples. 
com /resources - nota autorului. 

Susan a studiat din greu în școala primară și pentru că era cea mai 
bună din clasa ei, avea încredere și speranţă că va fi acceptată. A can- 
didat la Kisaruni şi a așteptat cu nerăbdare răspunsul. În ultima zi din 
școala primară, inima ei bătea cu putere pentru că știa că avea să pri- 
mească veștile despre viitorul ei chiar în acea zi. Când învăţătoarea ei 
i-a spus că nu a fost acceptată la Kisaruni, s-a simţit de parcă fusese 
condamnată la moarte. 


Cu o seară înainte ca ușile de la Kisaruni să se deschidă în acel an, 
micuța Susan era trează - incapabilă să adoarmă știind că, undeva, 40 de 
fete stăteau și ele întinse în pat așteptând cu entuziasm prima lor zi 
de școală. Probabil că-și pregăteau uniformele lor negre cu roșu și 
abia așteptau să-și facă noi prietene. Dar ea fusese condamnată la o 
viață în sărăcie în satul ei. 

Dar Susan nu era dispusă să renunţe atât de ușor la visul ei de a 
avea o viață mai bună. În dimineaţa următoare, a pornit la picior spre 
Kisaruni, situat la câţiva kilometri depărtare, pe un drum prăfuit. Pe 
măsură ce se apropia de școală, putea să vadă cele 40 de fete norocoa- 
se în uniformele lor strălucitoare, râzând și jucându-se. 


Când Susan a ajuns, toată lumea s-a întors să se uite la ea. Di- 
rectoarea s-a apropiat de ea și a întrebat-o de ce era aici. Deși Susan 
era îngrozitor de speriată, şi-a adunat curajul și a spus că fusese refu- 
zată de școală, dar că trebuia să audă asta direct de la ea pentru că 
pur și simplu nu îi venea să creadă. 


Directoarea i-a explicat cu blândeţe că aveau spațiu doar pentru 
40 de fete, adică 40 de paturi, 40 de bănci, 40 de scaune. Din neferici- 
re, Susan era ce-a de-a patruzeci și una fată. 


Susan a încercat să nu plângă. A încercat să fie curajoasă. Dar la- 
crimile i s-au rostogolit pe obrajii ei prăfuiţi și nu își putea imagina 
cum avea să se întoarcă acasă. În timp ce încerca să-şi adune puterile 
să plece, cele 40 de fete au început s-o înconjoare. Una dintre fete a 
strigat: „Vă rugăm, n-o faceţi să plece. Ne vom pune paturile împreu- 
nă O altă fată a implorat: „O să-mi împart banca cu ea.” Altă fată a 
strigat: „Îmi împart cărţile cu ea. Vă rugăm, n-o faceți să plece” Aceste 
fete au înconjurat-o ca într-un cerc al protecţiei, nelăsând-o să se miște. 
Susan era uluită. 


Generozitatea fetelor din acea zi i-a permis lui Susan să meargă la 
școală în acel an. Și, mai târziu, când Fundaţia Unstoppable și un do- 
nator generos au auzit de curajul lui Susan - cum a refuzat să creadă 
că nu putea să meargă la școală - i-au plătit taxele de școlarizare, fă- 


PRINCIPIILE SUCCESULUI | 251 


când posibil pentru Susan să își continue studiile și să devină cea de-a 
patruzeci și una fată de la Kisaruni. 


Fie ca povestea despre perseverenta lui Susan în fața respingerii 
să te inspire să nu te excluzi niciodată. Crede că vei reuși, fă tot ce-ţi 
stă în putere și nu renunţa niciodată. 


PRINCIPIUL 

UTILIZEAZĂ FEEDBACK-UL ÎN FAVOAREA TA 


Feedback-ul este micul dejun al campionilor. 


KEN BLANCHARD ȘI SPENCER JOHNSON 


Coautori ai cărții The One Minute Manager (Manager la minut) 


Odată ce ai început să treci la acțiune, vei începe să primești feed- 
back despre întrebarea dacă faci bine ceea ce faci. Vei primi date, sfa- 
turi, ajutor, sugestii, îndrumare și chiar și critici, care te vor ajuta să te 
ajustezi constant și să avansezi în timp ce îţi sporești încontinuu 
cunoștințele, abilitățile, atitudinile și relațiile. Odată ce primeşti feed- 
back, trebuie să fii dispus să reacționezi față de acesta. 


EXISTĂ DOUĂ TIPURI DE FEEDBACK 


Există două tipuri de feedback pe care s-ar putea să le întâlnești - 
negativ și pozitiv. Tindem să îl preferăm pe cel pozitiv - adică rezultate, 
bani, laude, o mărire de salariu, o promovare, clienți mulțumiți, pre- 
mii, fericire, pace interioară, intimitate, plăcere. Asta ne dă o senzație 
mai plăcută. Ne spune că suntem pe drumul nostru, că facem ceea ce 
trebuie. 


Tindem să nu ne placă feedbackul negativ - lipsa rezultatelor, pu- 
tini bani sau deloc, critici, evaluări precare, faptul de a nu primi mări- 
rea de salariu sau promovarea dorită, plângeri, nefericire, conflicte 
interioare, singurătate, durere. Totuși, există date la fel de folositoare 
în feedback-ul negativ pe cât există în cel pozitiv. Acesta ne spune că 
nu suntem pe drumul nostru, că ne îndreptăm spre direcţia greșită, 
făcând ceea ce nu trebuie. Și asta este o informaţie valoroasă. 


De fapt, este atât de valoroasă, încât unul dintre cele mai utile 
proiecte pe care le-ai putea întreprinde ar fi să schimbi ceea ce simţi 
în legătură cu feedback-ul negativ. Îmi place să mă refer la feedback-ul 
negativ ca la o informaţie despre „oportunități de îmbunătăţire.” Lumea 

îmi spune unde și cum aș putea să îmbunătățesc ceea ce fac. lată ceva 
la care aș putea să devin mai bun. lată ce pot să-mi corectez din com- 
portament pentru a mă apropia și mai mult de ceea ce îmi doresc - 
mai mulţi bani, mai multe vânzări, o promovare, o relație mai bună, 
note mai bune sau mai mult succes în domeniul sportiv. 


Pentru a-ţi atinge mai rapid obiectivele, trebuie să întâmpini cu bu- 
curie, să primești și să îmbrăţișezi tot feedback-ul care îţi vine în cale. 


PE DRUM, ÎN AFARA DRUMULUI, PE DRUM, 
ÎN AFARA DRUMULUI 


Există numeroase modalități prin care să reacționezi la un feed- 
back, unele care funcționează (te duc mai aproape de obiectivele 
declarate) și altele care nu funcționează (te ţin blocat sau te îndepăr- 
tează și mai mult de obiectivele tale). 


Atunci când conduc trainingurile la Principiile succesului, ilustrez 
acest punct de vedere rugând un voluntar din public să se ducă în 
capătul cel mai îndepărtat al camerei. Voluntarul reprezintă obiecti- 
vul pe care vreau să-l ating. Sarcina mea este să traversez camera 
spre locul unde stă el. Dacă ajung unde este el, îmi îndeplinesc cu suc- 
ces obiectivul. 


Am instruit voluntarul să se comporte ca o mașină de generat 
feedback constant. De fiecare dată când fac un pas, el trebuie să-mi 
spună „Pe drum”, dacă merg direct spre el - și „În afara drumului”, 
dacă mă abat fie câtuși de puţin din drum. 


Atunci încep să merg foarte încet către voluntar. De fiecare dată 
când fac un pas direct spre el, voluntarul spune „Pe drum”. La fiecare 
câţiva pași, mă abat intenţionat din drum, iar voluntarul spune „În 
afara drumului”. Imediat îmi corectez direcția. După câţiva alţi pași, 
mă abat iarăși, apoi mă corectez din nou ca reacţie la feedback-ul „În 
afara drumului.” După multe zig-zaguri, în cele din urmă ajung la 
obiectivul meu... și îmbrățișez persoana respectivă pentru că s-a ofe- 
rit voluntar. 


Cer apoi publicului să-mi spună ce tip de feedback mi-a oferit 
voluntarul mai des - „Pe drum” sau „În afara drumului”, Răspunsul 
este întotdeauna „În afara drumului” Și iată partea interesantă: am 
fost în afara drumului mai des decât am fost pe drum, și totuși am 
ajuns acolo... doar pentru că, în mod continuu, am trecut la acţiune și 
m-am adaptat constant la feedback. 

Același lucru este adevărat și în viață. Tot ce trebuie să facem este 
să începem să întreprindem acţiunile și apoi să reacționăm la feed- 
back. Dacă o facem cu strădanie suficientă și suficient de mult, în cele 
din urmă vom ajunge la obiectivele noastre și ne vom îndeplini visurile. 


MODALITĂŢI DE A REACȚIONA LA FEEDBACK CARE 
NU FUNCȚIONEAZĂ 


Deși sunt multe modalități prin care poţi reacționa la feedback, 
unele dintre reacții pur și simplu nu funcționează: 


1. Să cedezi și să renunțţi: Ca parte din exerciţiul de la seminar, 
cel pe care l-am descris mai înainte, voi repeta procesul mersului meu 
spre obiectiv; totuși în această rundă mă voi abate în mod intenţionat 
de la drum, și atunci când voluntarul continuă să repete „În afara dru- 
mului” din nou și din nou, eu voi avea o cădere nervoasă și voi plânge: 
„Nu mai rezist! Viața e prea grea. Nu mai suport atât de multe critici 
negative. Renunț!” 


De câte ori tu sau o cunoștință nu aţi primit feedback negativ și 
pur și simplu ați cedat? Asta nu face decât să te menţină blocat în 
același loc. 


Bineînțeles, este mai simplu să nu cedezi când primeşti feedback 
despre care nu uiţi că sunt simple informații. Gândește-te la asta ca la 
o călăuzire menită corectărilor, în loc de critică. Gândește-te la siste- 
mul pilotului automat din avion. Sistemul îi spune constant avionului 
că zboară prea sus, prea jos, prea la dreapta sau prea la stânga. 
Avionul continuă să corecteze direcția, ca reacție la feedback-ul pe 
care îl primește. Nu își pierde pur și simplu controlul și nu se prăbu- 
șește din cauza neobositului flux de feedback. Nu mai lua feedback-ul 
într-un mod atât de personal. Este doar informație menită să te ajute 
să te adaptezi și să ajungi la obiectivul tău mult mai repede. 


2. Să te înfurii pe sursa feedback-ului: Din nou, voi începe să 
merg spre celălalt capăt al camerei în timp ce mă abat intenționat din 
drum, făcându-l pe voluntar să spună „În afara drumului” din nou şi din 
nou. De data aceasta, îmi pun o mână în șold, îmi ridic privirea, arăt cu 
degetul și țip: „Afurisito, afurisito, afurisito! Nu faci decât să mă critici! 
Eşti atât de negativistă. De ce nu poți să spui niciodată ceva pozitiv?” 

Gândește-te. De câte ori nu ai reacționat cu furie și ostilitate față 
de cineva care îţi dădea un feedback cu adevărat folositor? Nu faci 
decât să îndepărtezi de tine persoana respectivă și feedback-ul ei. 

3. Să ignori feedback-ul: Pentru a treia demonstraţie, imaginează-ţi 
că îmi pun degetele în urechi și mă abat cu hotărâre de la drum. Poate 
că voluntarul spune: „În afara drumului, în afara drumului”, dar eu nu 
aud nimic pentru că mi-am vârât degetele în urechi. 


Neascultarea sau ignorarea feedback-ului este altă reacţie care 
nu funcționează. Cu toţii cunoaștem oameni care sunt în dezacord cu 
toate celelalte puncte de vedere, în afara celui propriu. Pur și simplu 
ei nu sunt interesaţi de ce cred alţi oameni. Nu vor să audă nimic din 
ce au ceilalți de spus. Trist este că feedback-ul ar putea să le transfor- 
me semnificativ vieţile, dacă doar ar asculta și ar reacționa. 


Deci, după cum poți observa, când cineva îți dă feedback, există 
trei reacții posibile care nu funcționează: 1. Să tipi, să îţi pierzi încre- 
derea, să cedezi și să renunti. 2. Să te înfurii pe sursa feedback-ului. 3. 
Să ignori feedback-ul. 

Să plângi și să îți pierzi încrederea este pur și simplu ineficient. 
Poate că asta eliberează temporar anumite emoţii care s-au construit 
în sistemul tău, dar te scoate din joc. Te demoralizează. Poate că va 
opri fluxul feedback-ului „negativ”, însă nu îţi oferă informaţia de care 
ai nevoie pentru a ajunge la obiectivul tău. Nu poți câștiga în jocul 
vieții dacă nu ești pe terenul de joc! 

Să te înfurii pe persoana care îți dă feedback este la fel de ineficient. 
Asta nu va face decât ca sursa prețioasă a feedback-ului să te atace la 
rândul ei sau pur și simplu să plece. Ce e bun în asta? Poate că, tem- 
porar, asta te va face să te simţi mai bine, dar nu te va ajuta să devii 
mai de succes. 


În trainingurile mele avansate și în programul nostru Train-the- 
Trainer (Antrenează trainerul), când toată lumea ajunge să-i cunoas- 
că pe ceilalți participanţi destul de bine, cer întregului grup să se 
ridice, să treacă de la unul la altul și să întrebe cât mai mulţi oameni 
posibil următorul lucru: „În ce mod vezi că mă limitez?” După ce fac 
asta timp de 30 de minute, oamenii se așază și înregistrează ceea ce 
au auzit. Ai crede că e greu să asculți așa ceva timp de 30 de minute, 
dar este un feedback atât de valoros, încât oamenii sunt de fapt recu- 
noscători pentru oportunitatea de a deveni mai conștienți de convin- 
gerile și comportamentele lor limitative - și de a le înlocui cu niște 
convingeri și comportamente eficiente. Toată lumea își dezvoltă apoi 
un plan de acţiune pentru a depăși comportamentul limitativ. 


Ține minte, feedback-ul este simplă informaţie. Nu trebuie să o 
iei personal. Pur și simplu întâmpină-l cu bucurie. Reacţia cea mai 
inteligentă și productivă este să spui: „Mulţumesc pentru feedback. 

Mulţumesc că îți pasă suficient de mult pentru a-mi spune ce vezi și 
cum te simți. Apreciez acest lucru.” 


FII DISPUS SĂ CERI FEEDBACK 


Majoritatea oamenilor nu îţi vor oferi feedback de bunăvoie. Se 
simt la fel de inconfortabil cu posibilul feedback așa cum te simți și tu. 
Nu doresc să-ți rănească sentimentele. Se tem de reacţia ta. Nu doresc 
să riște dezaprobarea din partea ta. Așa că, pentru a primi feedback 
onest și deschis, o să fie nevoie să le ceri... și să faci acea persoană să 
se simtă în siguranță atunci când ţi-l oferă. Cu alte cuvinte, nu împuș- 
ca mesagerul. Și nu te certa cu el. Spune doar „Mulţumesc. 


O întrebare puternică de pus membrilor familiei, prietenilor și 
colegilor este: „În ce mod vezi că mă limitez?” Ai putea crede că răs- 
punsurile vor fi greu de ascultat, dar majoritatea oamenilor găsesc că 
informaţia este atât de valoroasă, încât se simt recunoscători pentru 
ce le-au spus oamenii. Înarmaţi cu acest feedback, poţi crea un plan 
de acțiune pentru a înlocui convingerile și comportamentele limitati- 
ve cu convingeri și comportamente mai eficiente și mai productive. 


Majoritatea oamenilor se tem să ceară feedback corectiv pentru 
că se tem de ceea ce vor auzi. Dar ţi-e mai bine să cunoști adevărul 
decât să nu o faci. Odată ce-l cunoști, poţi face ceva legat de asta. Nu 
poți repara ceea ce nu știi că e stricat. Nu poţi să-ți îmbunătăţești 
viața, relaţiile, jocul sau performanţele fără feedback. 

Când eviți să ceri feedback, ești singurul care nu știe secretul. 
Cealaltă persoană a spus deja de obicei partenerului de viață, priete- 
nilor, părinţilor, asociaţilor de afaceri și altor potenţiali clienți ceea ce 
o nemulțumește la tine. Ei ar trebui să-ți spună, dar nu sunt dispuși să 
o facă de teama reacției tale. Drept urmare, ești privat exact de acel 
lucru de care ai nevoie pentru a-ţi îmbunătăți relaţia, produsele, ser- 
viciile, metoda de predare, de management sau modul în care îţi 
crești copilul. Trebuie să faci două lucruri pentru a îndrepta asta. 


În primul rând, trebuie să soliciți feedback în mod intenţionat şi 
activ. Întreabă-ţi partenerul, prietenii, colegii, şeful, angajaţii, clienţii, 
părinții, profesorii, studenţii și coach-ul. 

În al doilea rând, trebuie să fii recunoscător pentru feedback. NU 
deveni defensiv. Spune doar: „Mulţumesc că îți pasă suficient de mult 
încât să împărtășești asta cu mine!” Ţine minte, feedback-ul este un 
dar care te ajută să devii mai eficient. Fii recunoscător pentru el. 

Scoate-ți capul din nisip și cere, cere, cere! Apoi consultă-te cu 
tine însuţi să vezi ce ți se potrivește și transpune feedbackul util în 
acțiune. Fă orice pași sunt necesari pentru a îmbunătăţi situaţia - in- 
clusiv să-ți schimbi propriul comportament. 


CEA MAI VALOROASĂ ÎNTREBARE PE CARE Al PUTEA 
SĂ O ÎNVEŢI VREODATĂ 


În anii 1980, un om de afaceri multimilionar m-a învățat o între- 
bare care mi-a schimbat radical calitatea vieţii. Dacă singurul lucru 
care îți rămâne după ce ai terminat de citit această carte este utiliza- 
rea consecventă a acestei întrebări în viața ta personală și profesio- 
nală, atunci a meritat atât banii, cât și timpul pe care l-ai investit. Deci 
care este această întrebare magică, ce poate să îmbunătăţească radi- 
cal calitatea fiecărei relaţii în care ești, a fiecărui produs pe care îl 
produci, a fiecărui serviciu pe care îl oferi, a fiecărei ședințe pe care o 
conduci, a fiecărei ore pe care o predai și a fiecărei tranzacţii în care 
intri? lat-o: 


Pe o scară de la 1 la 10, cum ţi-ai evalua calitatea relaţiei (ser- 
viciului /produsului) în timpul ultimei săptămâni (2 săptămâni/ 
lună /trimestru /semestru/sezon)? 


lată un număr de variante ale aceleiași întrebări, care mi-au fost 
de mare folos de-a lungul anilor: 


Pe o scară de la 1 la 10, cum ai evalua întâlnirea pe care tocmai 
am avut-o? Pe mine ca manager? Pe mine ca părinte? Pe mine ca 
profesor? Acest curs? Mâncarea asta? Felul în care gătesc? Viaţa 
noastră sexuală? Negocierea asta? Cartea asta? 


Orice evaluare sub 10 aduce după sine următoarea întrebare: 


Ce ar trebui să fac ca să fie de 10? 

De aici vine informaţia valoroasă. Faptul de a ști că o persoană e 
nemulțumită nu este suficient. Știind în detaliu ce o va mulțumi îţi 
oferă informaţiile de care ai nevoie pentru a face ce este necesar ca să 
creezi un produs, un serviciu sau o relație câștigătoare. 

Fă-ţi un obicei să închei fiecare proiect, ședință, curs, training, 
consultație și instalare cu cele două întrebări. 

FĂ DIN ASTA UN RITUAL SĂPTĂMÂNAL 


li pun soţiei mele exact aceste două întrebări în fiecare duminică 
seara. lată un scenariu tipic: 


„Cum ai evalua calitatea relaţiei noastre din această săptămână?” 
„Opt 
„Ce ar trebui să fac ca să fie de 10?” 


„Vino cu mine la culcare în același timp patru seri la rând. Vino la 
cină la timp sau sună-mă și spune-mi că vei întârzia. Urăsc să stau să 
aștept și să mă întreb ce-i cu tine. Lasă-mă să termin de spus o glumă 
fără să mă întrerupi și fără să încerci să o spui tu în locul meu, crezând 
că o poţi spune mai bine. Pune rufele murdare în coșul de rufe mur- 
dare, în loc să le pui morman în mijlocul podelei.” 


Pun asistenţilor mei aceeași întrebare în fiecare vineri după-amiază. 
lată un răspuns pe care l-am primit într-o vineri: 

„Sase 

„la te uită. Ce ar trebui să fac ca să fie de 10? 


„Ar fi trebuit să avem o întâlnire săptămâna aceasta pentru a ve- 
rifica analiza mea trimestrială, dar a fost lăsată deoparte din cauza 
altor probleme. Îmi lasă impresia că sunt neimportantă și că nu îţi 
pasă de mine la fel ca de ceilalţi. Celălalt lucru este că am impresia că 
nu mă folosești la adevăratul meu potenţial. Nu îmi delegi decât lu- 
cruri simple. Vreau mai multă responsabilitate. Doresc să ai încre- 
dere în mine cu lucruri mai importante. Această slujbă a devenit 
plictisitoare și neinteresantă. Doresc mai multă provocare 


Nu a fost prea ușor să ascult asta, dar era adevărat și m-a condus 
spre niște rezultate minunate. M-a ajutat să-i deleg „lucruri mai im- 
portante” și astfel să-mi mai eliberez programul, dându-mi mai mult 
timp liber - ceea ce a făcut și o asistentă mai fericită, aceasta fiind 
capabilă să mă servească pe mine și compania mai bine. 


SĂ CERI DĂ REZULTATE 


Când Mark Victor Hansen și cu mine am decis să facem o antolo- 
gie de povestiri pentru Chicken Soup for the African American Soul 
(Supă de pui pentru sufletul afro-american), am rugat-o pe Lisa Nichols 
să fie coautoarea cărții împreună cu noi. Lisa era fondatoarea și direc- 
toarea executivă a fundației Motivating the Teen Spirit (Motivarea spi- 
ritului adolescent), pe care a început-o pentru a da adolescenților 

puterea de a se îndrăgosti nebunește de ei înşişi. În ultimii ani, și-a 
extins misiunea spre oamenii de toate vârstele, pentru că ea crede că 
merităm să ne îndrăgostim de persoana pe care o vedem în oglindă în 
fiecare dimineaţă. Mai târziu, Lisa avea să aibă un rol în filmul Secretul 
și să devină autoarea câtorva cărți, inclusiv No Matter What (Orice-ar 
fi) și Unbreakable Spirit (Spiritul care nu se frânge). 

Pe parcursul colaborării noastre la două cărți diferite, Lisa și cu 
mine am devenit prieteni apropiaţi. Ea mi-a spus că cel mai bun lucru 
care a ieșit din relaţia noastră a fost întrebarea „Pe o scară de la 1 la 
10”. După ce a auzit de această tehnică, a început imediat să o utilize- 
ze cu fiul ei, Jelani, care pe atunci avea 11 ani. Se simţea foarte vinova- 
tă ca se despărțise atât de mult timp de el din cauza muncii ei. Prima 
dată când l-a rugat să dea o notă relaţiei lor, Jelani i-a dat un 7. Hmmm, 
s-a gândit ea, nu e groaznic, dar sigur ar putea fi mai bine. A tras aer 
adânc în piept și a întrebat: „Ce ar trebui să fac ca să fie de 10?” 


El a spus: „Vreau să te văd mai des. Vreau să călătoresc împreună 
cu tine.” Ea a luat imediat în serios acest lucru și s-a încredinţat că va 
găsi o cale de a-l pune în practică. În primul rând, l-a înscris la o şcoa- 
lă privată, cu condiţia ca Jelani să poată învăța de la distanţă atunci 
când călătorea cu ea. Administratorii școlii au spus: „Nu am mai făcut 
asta niciodată.” 


Lisa le-a spus: „Sunt atât de entuziasmată că putem să creăm îm- 
preună această nouă posibilitate!” 


Şcoala a fost de acord și, în următorii doi ani, Jelani a călătorit cu 
ea ori de câte ori a vrut. Îi arăta programul ei de călătorii cu şase luni 
înainte și el alegea un loc în care dorea să meargă. În cele din urmă, a 
spus: „Mamă, sunt pregătit să rămân acasă.” Tocmai rezolvaseră acel 
aspect particular al îmbunătățirii relației lor. 


Când Jelani avea 17 ani, ea i-a pus întrebarea referitoare la feed- 
back-ul de la 1 la 10 în timp ce se uitau amândoi la filme acasă. El a 
spus: „Mamă, iar mă întrebi asta?” 


Ea a repetat întrebarea. 

Ela spus: „l-aşdaun 9.” 

Ea a întrebat: „Ce-ar trebui făcut pentru a transforma nota 9 în 10?” 

El a stat şi s-a gândit. În cele din urmă, a spus: „Nu pot să mă gân- 
desc la nimic. Dar pare atât de ciudat să spun 10, asta ar însemna să 
fie perfect.” 


Ea a spus: „In regulă, deci nu e perfect, însă de ce ar fi nevoie ca 
să fie de 10?” 

Jelani a spus: „Acum nu mă pot gândi decât că stau aici cu tine pe 
canapea, ne uităm la filme, picioarele noastre se ating, gătim împreună. 
Facem toate astea acum, dar tot pare atât de ciudat să spun că e de 10!” 


În acel moment, ea a simţit cum îi crește inima de iubire. Ea mi-a 
spus: „Nu mă interesează pe câte scene mă aflu, câte milioane de oa- 
meni mă ascultă, ce avere am - cel mai important lucru pentru mine este 
relația pe care o am cu fiul meu. Este neprețuită. Mi-ai oferit un instru- 
ment cu care pot monitoriza nevoile fiului meu, dorințele lui, ce primește 
și ce nu primește. Pentru asta, o să-ți fiu veșnic recunoscătoare.” 


CUM SĂ ARĂŢI CU ADEVĂRAT SCLIPITOR 
FĂRĂ PREA MARE EFORT 


Virgina Satir, autoarea cărții clasice de parenting Peoplemaking 
(Făurirea oamenilor), a fost probabil cel mai de succes și cel mai 
cunoscut terapeut de familie care a existat vreodată. 


Pe parcursul lungii și ilustrei sale cariere, a fost angajată de Depar- 
tamentul de Stat al Serviciilor Sociale din Michigan să ofere o propu- 
nere despre cum să revitalizeze și să restructureze Departamentul de 
Servicii Sociale, astfel încât să fie mai eficient în slujba populaţiei. 
Șaizeci de zile mai târziu, ea a oferit departamentului un raport de 
150 de pagini, despre care ei au spus că este cea mai minunată lucra- 
re pe care au văzut-o vreodată. „Este uimitor!” au exclamat ei. „Cum ai 
venit cu toate ideile astea?” 

Ea a răspuns: „Oh, pur și simplu m-am dus la asistenții sociali din 
sistem și i-am întrebat de ce anume este nevoie pentru ca sistemul să 
funcționeze mai bine.” 


ASCULTĂ FEEDBACK-UL 


Ființele umane au primit un picior stâng și unul drept pentru a face 
mai întâi o greșeală la stânga, apoi la dreapta, apoi la stânga, și tot așa. 
BUCKMINSTER FULLER 


Inginer, inventator și filosof 


Fie că cerem sau nu, feedback-ul vine sub variate forme. Poate 
veni verbal de la un coleg. Sau poate veni ca o scrisoare de la guvern. 
Poate veni sub forma refuzului băncii de a-ţi da împrumutul. Sau poa- 

te fi o oportunitate specială care vine în calea ta datorită unui pas 
specific pe care l-ai făcut. 

Oricum ar fi, este important să asculți feedback-ul. Fă pur și sim- 
plu un pas... și ascultă. Mai fă un pas şi ascultă. Dacă auzi „În afara 
drumului”, fă un pas în direcția despre care tu crezi că este cea a dru- 
mului... și ascultă. Ascultă în exterior la ceea ce au alții să-ți spună, dar 
ascultă și în interior la ceea ce corpul, sentimentele și instinctele s-ar 
putea să-ţi spună. 

Corpul și mintea ta îţi spun cumva: „Sunt fericit, îmi place asta, 
asta e slujba potrivită pentru mine” sau „Sunt epuizat, sunt consumat 
emoțional, nu îmi place asta pe cât am crezut, nu am un sentiment 
prea bun legat de tipul ăla”? 


Orice feedback ai primi, nu ignora alertele galbene. Niciodată să 
nu mergi împotriva intuiției tale. Dacă nu simți că e bine pentru tine, 
probabil că nici nu este. 


TOT FEEDBACK-UL ESTE EXACT? 


Nu tot feedback-ul este util sau exact. Trebuie să iei în considera- 
re sursa. Un anumit feedback este poluat de distorsiunile psihologice 
ale persoanei care îţi dă feedback. De exemplu, dacă soţul tău beat îţi 
spune: „Eşti o @#%! care nu-i bună de nimic”, probabil că acesta nu 
este un feedback exact sau util. Faptul că soțul tău este beat și furios 
este totuși feedback-ul pe care probabil ar trebui să îl asculti. 


CAUTĂ TIPARE 


În plus, ar trebui să cauţi tipare în feedback-ul pe care îl primești. 
Așa cum îi place prietenului meu Jack Rosenblum să spună: „Dacă o 
persoană îţi spune că ești cal, e nebună. Dacă trei persoane îți spun că 
ești cal, e o conspirație. Dacă zece oameni îți spun că ești cal, e timpul 
să cumperi o şa” 

Ideea e că dacă mai mulţi oameni îți spun același lucru, probabil 
că există un sâmbure de adevăr în asta. De ce să i te opui? Poate că se 
va dovedi că „ai dreptate”, dar întrebarea pe care ar trebui să ţi-o pui 
este: „Prefer să am dreptate sau să fiu fericit? Prefer să am dreptate 
sau succes?” 


Am un prieten care preferă să aibă dreptate decât să fie fericit și 
să aibă succes. Se înfuria pe oricine încerca să-i ofere feedback. „Nu 

vorbi așa cu mine, domnișorico!” „E afacerea mea și am s-o conduc 
cum vreau eu.” „Nu dau doi bani pe ce crezi.” Era genul de persoană 
„faci cum vreau eu sau valea”. Nu îl interesa opinia sau feedback-ul 
nimănui. Pe parcurs, s-a îndepărtat de soţia sa, de cele două fiice, de 
clienți și de toți angajaţii. A sfârșit cu două divorțuri, cu copiii care nu 
voiau să-i vorbească și două afaceri falimentate. Dar el „avea dreptate.” 
Tu să nu te lași prins în capcana asta. Este un drum fără scăpare. 


Ce feedback ai primit de la familia ta, de la prieteni, de la membrii 
sexului opus, de la colegii de serviciu, de la șef, parteneri, clienţi, fur- 
nizori și de la trupul tău, căruia trebuie să îi acorzi mai multă atenţie? 
Sunt niște tipare care ies în evidență? Fă o listă și, în dreptul fiecărui 
element, scrie un pas pentru acțiunea pe care o poţi face ca să reintri 
pe drumul tău. 


CE SĂ FACI CÂND FEEDBACK-UL ÎŢI SPUNE 
CĂ AI EŞUAT 


Când toţi indicatorii îți spun că ai avut o „experiență a eșecului”, 
sunt câteva lucruri pe care le poţi face ca să reacționezi adecvat și să 
continui să avansezi: 


1. Recunoaște că ai făcut tot ce s-a putut cu conştientizarea, cu- 
noștinţele și aptitudinile pe care le aveai atunci. 


2. Recunoaște că ai supraviețuit și că poţi în mod absolut să te 
descurci cu orice fel de consecinţe sau rezultate. 


3. Scrie toate informaţiile și lecţiile pe care le-ai învăţat într-un 
fişier în computer sau într-un jurnal. Revino deseori asupra însemnă- 
rilor tale. Întreabă-i pe cei implicaţi - familia ta, angajaţii, clienţii, 
echipa și pe alţii - ce au învățat. Apoi fă o listă cu titlul „Modalităţi de 
a proceda mai bine data viitoare.” 

4. Asigură-te că le mulțumești tuturor pentru feedback și pentru 
informațiile lor. Dacă cineva este ostil cu privire la oferirea de feed- 
back, ţine minte că asta este o expresie a nivelului său de teamă și nu 
reprezintă nivelul tău de incompetenţă sau faptul că nu poţi fi iubit. 
Acceptă feedback-ul așa cum este, folosește tot ce e aplicabil și valo- 
ros pentru viitor, și elimină restul. 

5. Scapă de toate mizeriile care au fost create și oferă comunicarea 
necesară pentru a finaliza experiența - inclusiv scuzele sau regretele 
care se impun. Nu încerca să ascunzi eșecul. 

6. la-ţi răgazul de a te întoarce în timp să-ţi treci în revistă succe- 
sele. Este important să-ți reamintești că ai avut mai multe succese 
decât eșecuri. Ai făcut mai multe lucruri așa cum trebuie decât greșit. 

7. Repliază-te. Petrece timp cu prietenii pozitivi și iubitori, cu fami- 
lia şi colegii de serviciu ce îţi pot reafirma valoarea și contribuţia. 

8. Concentrează-te din nou asupra viziunii tale. Încorporează 
lecţiile pe care le-ai învățat, dedică-te din nou planului original sau 
creează un nou plan de acțiune, apoi apucă-te de el. Rămâi în joc. 
Continuă să înaintezi spre împlinirea visurilor tale. Probabil că vei 
mai face multe greșeli pe parcurs. Scutură-te de praf, urcă-te din nou 
pe cal și continuă să călărești. 


T girat 
Sao 


AR TREBUI 
SĂ FII AICI. 

DEDICĂ-TE ÎMBUNĂTĂȚIRII CONSTANTE 
ŞI NESFÂRȘITE 


Avem o dorință înnăscută de a învăţa la nesfârșit, de a crește, de 
a ne dezvolta. Dorim să devenim mai mult decât ceea ce suntem 
deja. Odată ce vom ceda acestei înclinații pentru o continuă și 
nesfârșită îmbunătăţire, vom duce o viață de nesfârșite împliniri 
și satisfacţie. 

CHUCK GALLOZZI 
Autorul cărţii The 3 Thieves and 4 Pillars of Happiness 
(Cei 3 hoți și cei 4 stâlpi ai fericirii) 


În Japonia, cuvântul pentru îmbunătăţire constantă şi nesfârșită 
este kaizen. Nu doar că este o filosofie de lucru pentru toţi oamenii de 
afaceri japonezi, ci este și o filosofie străveche a războinicilor - și a 
devenit și mantra personală a milioane de oameni de succes. 


Învingătorii - fie că sunt în afaceri, sport sau arte - sunt dedicați 
îmbunătățirii continue. Dacă vrei să ai mai mult succes, este nevoie să 
te întrebi: Cum pot să îmbunătăţesc lucrul ăsta? Cum pot să-l fac mai 
eficient? Cum pot să fac lucrul ăsta mai profitabil? Cum pot să-i servesc 
pe clienţii noștri mai bine? Cum pot să aduc mai multă valoare mai 
multor oameni? Cum pot să fac asta cu mai multă iubire? 


RITMUL AMEȚITOR AL SCHIMBĂRII 


În ziua de astăzi, o anumită doză de îmbunătăţire este necesară 
pentru a ţine pasul cu ritmul rapid al schimbării. Noi tehnologii sunt 
anunțate aproape în fiecare lună. Noi tehnici de fabricaţie sunt desco- 
perite chiar mai des. Noi cuvinte intră în uz ori de câte ori un curent 
sau o modă prinde. Și ceea ce învăţăm despre noi înșine, despre sănă- 
tatea noastră și despre capacitatea gândului uman continuă aproape 
neabătut. 

Imbunătăţirea este astfel necesară din simplul motiv de a supra- 
viețui. Dar pentru a prospera, așa cum fac oamenii de succes, este 
nevoie de o abordare mai dedicată a îmbunătățirii. 


ÎMBUNĂTĂȚIREA ÎN PAȘI MĂRUNȚI 


De fiecare dată când te apuci să-ți îmbunătățești aptitudinile, să 
îți schimbi comportamentul sau să îmbunătățești viața de familie sau 
afacerea, începe cu pași mici, gestionabili, care îți dau o șansă mai 
mare a succesului pe termen lung. A face prea multe prea repede nu 
doar că te va copleși (pe tine sau pe oricine altcineva implicat în îm- 
bunătăţire), ci îți poate condamna efortul la eșec - consolidându-ţi 
astfel convingerea că este dificil, dacă nu imposibil, să reușești. Când 
începi cu pași mărunți, realizabili și pe care îi poți stăpâni ușor, asta 
îți consolidează convingerea că poți să te îmbunătăţești ușor. 


DECIDE CE ANUME VREI SĂ ÎMBUNĂTĂȚEȘTI 


La serviciu, obiectivul tău poate fi acela ca firma ta să optimizeze 
calitatea produselor sau a serviciilor, programul cu clienții, marketin- 
gul online sau publicitatea. Profesional, poate vei dori să-ţi îmbu- 
nătățești aptitudinile de lucru pe calculator, aptitudinile de vânzări, 
aptitudinile de negociere. Acasă, poate că vei vrea să-ți îmbunătăţești 
aptitudinile de a crește copilul, aptitudinile de comunicare, aptitudi- 
nile de gătit. Ai putea să te concentrezi și asupra sănătății și formei 
fizice, asupra cunoștințelor tale legate de investiţii și de gestionarea 
banilor, sau asupra aptitudinilor muzicale. Sau poate vei dori să-ţi 
dezvolţi o pace interioară mai mare prin meditaţie, yoga și rugăciune. 
Oricare ar fi obiectivul tău, decide ce anume vrei să îmbunătăţești și 
de ce pași ai nevoie pentru a realiza acea îmbunătățire. 


Să fie vorba despre învăţarea unei noi aptitudini? Poate că poți 
afla asta la un curs seral la colegiul local al comunității. Dacă este vor- 
ba să-ți îmbunătățești serviciile oferite comunităţii, poate că vei găsi 
o cale de a petrece o oră suplimentară pe săptămână ca voluntar. 

Pentru a te menţine concentrat pe îmbunătăţirea constantă și ne- 
sfârşită, întreabă-te în fiecare zi: „Cum mă pot / ne putem îmbunătăți 
astăzi? Ce pot să fac / să facem mai bine decât înainte? Unde pot învă- 
ţa o nouă aptitudine sau să-mi dezvolt o nouă competenţă?” Dacă o 
faci, vei porni într-o călătorie a îmbunătățirii ce va dura o viaţă în- 
treagă, care îţi va asigura succesul. 

NU POŢI SĂRI PAȘII 


Cel care se oprește din a deveni mai bun, se oprește din a fi bun. 


OLIVER CROMWELL 
Politician și soldat britanic (1599 - 1658) 


Una dintre realităţile vieţii este că îmbunătățirile majore au ne- 
voie de timp: nu se întâmplă peste noapte. Dar pentru că atât de multe 
dintre produsele și serviciile din ziua de astăzi promit perfecțiunea 
peste noapte, am ajuns să ne așteptăm la satisfacție instantanee - și 
ne descurajăm când asta nu se întâmplă. Totuși dacă îţi iei angaja- 
mentul să înveţi ceva nou în fiecare zi, să faci doar puţin mai mult în 
fiecare zi, atunci, în cele din urmă, îţi vei atinge obiectivele. 


Să devii maestru cere timp. Trebuie să exersezi, să exersezi, să 
exersezi. Trebuie să-ți șlefuiești aptitudinile prin utilizarea și rafina- 
rea lor constantă. Va fi nevoie de ani de zile ca să capeţi profunzimea 
și amploarea experienţei, care produce competenţă, înțelegere și în- 
țelepciune. Fiecare carte pe care o citești, fiecare curs la care partici- 
pi, fiecare experienţă pe care o ai este încă un element constitutiv în 
cariera și viața ta. 


Nu îţi lua singur șansele prin lipsa ta de pregătire, atunci când va 
apărea marea ta ocazie. Asigură-te că ţi-ai făcut temele și că ţi-ai șle- 
fuit meșteșugul. Actorii, de obicei, fac multe pregătiri - iau cursuri de 
actorie, teatru de comunitate, joacă în piese off-Broadway, primesc 
roluri mici în filme și televiziune, iau și mai multe cursuri de actorie, 
lecții de dicţie, de exersare a accentului, de dans, antrenamente de 
arte marțiale, ore de călărie, mai multe roluri mici - până când, într-o 
bună zi, sunt pregătiţi pentru rolul de vis, care este pregătit pentru ei. 


Jucătorii de baschet de succes învaţă să arunce la coș cu mâna 
opusă, îmbunătățindu-și sistemul de aruncare, și lucrează la arunca- 
rea de trei puncte. Artiştii experimentează prin diferite mijloace de 
comunicare. Piloții de avioane se antrenează pentru fiecare tip de ur- 
genţță într-un simulator de zbor. Doctorii se întorc la școală pentru a 
învăța noile proceduri și pentru a obține certificări avansate. Sunt im- 
plicaţi cu toții într-un proces de îmbunătăţire constantă și nesfârșită. 

la-ți angajamentul să devii tot mai bun în fiecare zi prin orice 
mijloace. Dacă o faci, te vei bucura de sentimentele de stimă de sine 
crescută și de încredere în sine, care vin din îmbunătăţirea de sine, 
precum și de succesul ultim, ce va veni în mod inevitabil. 

Nu-ţi vei schimba viaţa niciodată până când nu vei schimba 
ceva în fiecare zi. Secretul succesului tău se găsește în rutina 
de fiecare zi. 


JOHN MAXWELL 


Expert în leadership, autor a 60 de cărți 


PUTEREA MICILOR AVANTAJE 


În cartea sa The Slight Edge (Micul avantaj), Jeff Olson vorbeşte 
despre efectul de adăugare de-a lungul timpului, care înseamnă să 
faci mai un pic mult sau un pic mai puţin dintr-un anumit lucru în 
fiecare zi. Fie că înseamnă să faci în fiecare zi mai mult — 20 de flotări, 
20 de minute de meditaţie, 20 de minute de aerobic, 20 de pagini de 
lectură, o oră în plus de somn, să iei suplimente - sau mai puțin în 
fiecare zi - o oră mai puţin de televizor, un pahar de vin mai puţin, o 
cafea de patru dolari mai puţin, o oră mai puţin de stat pe internet - 
în timp, aceste mici schimbări vor face o diferență uriașă în rezultatele 
tale. 


Gândește-te la aceste fapte surprinzătoare. Dacă ar fi să înlocu- 
iești un suc cu zahăr cu un pahar de apă la prânz sau în timpul gustă- 
rii tale de după-amiază, în fiecare zi, timp de un an, vei ajunge să bei 
150 de litri de apă, vei evita să consumi 50 000 de calorii goale (echi- 
valentul unui post de 22 de zile, presupunând că ai consuma 2 200 de 
calorii pe zi) și vei economisi 500 de dolari. 


Dacă ar fi să tai o oră din uitatul la televizor pe zi, acele 365 de 
ore se vor adăuga la nouă săptămâni de muncă de 40 de ore. E ca și 
cum ai adăuga două luni în plus la timpul productiv din viaţa ta în fi- 
ecare an. În 12 ani, asta va echivala cu o perioadă de doi ani în plus în 
care te-ai concentrat. Fie că folosești acest timp să te concentrezi pe 
scrisul cărților tale, să exersezi la un instrument, să-ți îmbunătăţești 
performanțele sportive, să înveţi o limbă străină, să faci mai multe 
apeluri pentru vânzări, să faci marketing pe internet, să citești, să faci 
sport, să faci yoga sau să meditezi, să îți aprofundezi relaţiile, depinde 
de tine. Dar imaginează-ți diferenţa pe care o va face acest lucru în 
timp. 

TINE SCORUL SUCCESULUI 


Trebuie să măsori lucrul din care vrei mai mult. 


CHARLES COONRADT 
Fondator The Game of Work (Jocul muncii) 


Ții minte când erai în creștere și mama ta sau tatăl tău te măsu- 
rau la fiecare câteva luni și urmăreau cum ți se modifică înălțimea 
făcând semne pe peretele de lângă ușa de la cămară? Era ceva vizibil 
prin care știai în ce relaţie ești față de trecut și față de obiectivul tău 
viitor (care era, de obicei, de a fi la fel de înalt ca mama sau tata). Îţi 
permitea să afli că faci progrese. Te încuraja să mănânci ce trebuie și 
să îţi bei laptele, ca să crești în continuare. 


Ei bine, oamenii de succes efectuează și ei asemenea măsurători. 
Ei ţin scorul progresului captivant, al comportamentului pozitiv, al 
câștigului financiar... al oricărui lucru din care își doresc mai mult. 


În cartea sa revoluţionară, The Game of Work (Jocul muncii”), 
Charles Coonradt spune că faptul de a ține scorul ne stimulează să 
creăm mai mult din urmările pozitive pe care le urmărim. De fapt, 
consolidează comportamentul care creează aceste urmări în primă 
instanţă. 

Gândeşte-te. Înclinaţia ta naturală este să-ți îmbunătăţeşti întot- 
deauna scorul. Dacă ar fi să ţii scorul a cinci lucruri care ți-ar propul- 
sa cel mai mult obiectivele personale și profesionale, imaginează-ți 
cât de motivat vei fi de fiecare dată când numerele se vor îmbunătăți 
în favoarea ta. 


1 The Game of Work: How to Enjoy Work as Much as Play (Jocul muncii: cum să 
te bucuri de muncă la fel de mult ca de joacă) de Charles A. Coonradt (Park City, 
Utah, Game of Work, 1997). Recomandate sunt și celelalte cărți ale lui Coonradt, 
Scorekeeping for Success (Cum să ţii scorul succesului) şi Managing the Obvious 
(Cum să gestionezi ceea ce este evident) - nota autorului. 

MĂSOARĂ CE DOREȘTI, NU CE NU DOREȘTI 


Învățăm de timpuriu în viață că are valoare să ținem socoteala a 
ceea ce are valoare. Ţinem socoteala dăților în care am sărit coarda, a 
numărului de monede pe care le ridicăm de jos, a bilelor colorate pe 
care le colecționăm, a loviturilor reușite la baseball, în echipa de juni- 
ori, a cutiilor de prăjituri pe care le vindem cand suntem la Fetiţele 
Cercetașe. Media loviturilor reușite la baseball ne spune de câte ori 
am lovit mingea, nu procentul loviturilor nereușite. În cea mai mare 
parte, ţinem scorul lucrurilor bune, pentru că ne dorim mai mult din 
acestea. 


Când Mike Walsh, de la High Performers International, a dorit să- 
și crească obiectivul financiar, a început prin a monitoriza nu doar 
numărul înscrierilor pe care le primea compania - dar și apelurile pe 
care le făceau angajaţii, numărul de întâlniri față în față stabilite de 
aceștia, precum și cât de multe dintre aceste întâlniri s-au materia- 
lizat în înscrieri. Ca rezultat al faptului că a ţinut acest scor, Mike a 
observat o creștere cu 39% a profitului în doar 6 luni. 


UTILIZAREA FACTORILOR ESENȚIALI PENTRU 
A ŢINE SCORUL ÎN AFACERI 


Odată ce începi să ţii socoteala a ceea ce vrei mai mult în afacerea 
ta, poţi începe să dezvolți etaloane despre care știi că îţi vor crește 
veniturile, profiturile şi cota de piață. În fiecare afacere, există o listă 
de activități cu obiective și ținte, care - atunci când sunt atinse, depăși- 
te și îmbunătăţite - vor continua să genereze venituri și să mărească 
profiturile. Aceste ținte sunt numite factori esentiali. 


Dacă lucrezi în asigurări sau în sistemul bancar, de exemplu, fac- 
torii tăi esenţiali ar putea fi numărul de vânzări încrucișate per client 
sau numărul împrumuturilor acordate. Pentru o companie de trai- 
ning, un important factor esenţial ar fi numărul de oameni care acceptă 
să-ți primească raportul gratuit. Oricare ar fi factorii tăi esenţiali, 
cheia este să inspire, să motiveze și să dea putere echipei tale pentru 
a continua să identifice, să monitorizeze, să măsoare și să atingă ace- 
le etaloane - și chiar să fie responsabilă cu realizarea acelor factori 
esenţiali în fiecare săptămână. 

Odată ce ai ajuns la acest nivel de a ține scorul, vei vedea cum apa- 
re un progres rapid în afacerea ta? 


NU MAI ESTE DOAR PENTRU PROPRIETARII DE AFACERI 


Când Tyler Williams a intrat în echipa de baschet la juniori, tatăl 
lui, Rick Williams, coautor al cărții Managing the Obvious (Cum să 
gestionezi ceea ce este evident), a decis să contracareze obișnuita con- 
centrare negativă a sportului pentru copii creând un „card de scor al 
părintelui” pentru a urmări mai degrabă ceea ce făcea bine Tyler, 
decât ce făcea rău. 


Ela monitorizat șapte contribuţii pe care fiul lui putea să le aducă 
la succesul echipei - puncte, recuperări, asistări, interceptări ale min- 
gii, faulturi și așa mai departe - și îi acorda lui Tyler un punct de fiecare 
dată când juca unul dintre aceste meciuri pozitive. În timp ce statistici- 
le ținute de antrenori se centrau mai ales pe puncte și recuperări - cele 
două forme tradiționale de a ține scorul utilizate în baschetul de juniori 
- tatăl lui Tyler avea acel card de scor, prin care îl premia cu puncte 
pentru practic orice realizare pozitivă din timpul unui meci. 


Nu peste multă vreme, Tyler a început să se repeadă în timpul pa- 
uzelor ca să își verifice punctele pentru contribuţie. Când ajungeau aca- 
să după meci, Tyler se grăbea în dormitor, unde avea un tabel pe perete, 
care îi urmărea progresul. Cu un simplu grafic pe care l-a făcut Tyler 
însuși, putea să vadă unde anume devenea mai bun. Pe măsură ce sezo- 
nul progresa, linia de pe graficul lui se îndrepta constant în sus. Fără un 
singur cuvânt dur din partea antrenorului și a tatălui, Tyler a devenit 
un jucător de baschet mai bun - și s-a mai și distrat în tot acest timp. 


CUM SĂ ŢII SCORUL ACASĂ 


Bineînțeles, ţinerea scorului nu e doar pentru afaceri, sport și 
şcoală. Poate fi aplicat în viaţa ta personală. În numărul din mai 2000 
al revistei Fast Company, Vinod Khosla, directorul fondator al Sun 
Microsystems, a spus: 


2 Dacă urmăreşti să creşti rapid veniturile în afacerea ta, Janet Switzer are câteva 
programe care îi ajută pe proprietarii de afaceri să stabilească sisteme genera- 
toare de venituri, inclusiv factori esenţiali, astfel încât personalul tău să rămână 
concentrat asupra activității care să aducă profit şi creștere. Pentru a afla mai 
multe, vizitează www.JanetSwitzer.com - nota autorului. 

Este minunat să știi cum să-ți încarci bateriile. Dar este și mai 
important să te asiguri că o faci cu adevărat. Ţin de fiecare dată 
socoteala dăților în care ajung acasă la timp pentru a lua cina cu 
familia; asistentul meu îmi raportează numărul exact în fiecare 
lună. Am patru copii, între 7 și 11 ani. Să îmi petrec timpul cu ei 
este ceea ce mă face să merg mai departe. 


Compania ta își măsoară priorităţile. Oamenii, de asemenea, tre- 
buie să includă un sistem de măsurare printre prioritățile lor. Îmi 
petrec în jur de 50 de ore pe săptămână la serviciu și aș putea cu 
ușurință să petrec 100. Prin urmare întotdeauna mă asigur că, 
la final, ajung acasă la timp pentru a mânca împreună cu copiii 
mei. Apoi îi ajut la teme și mă joc cu ei... Obiectivul meu este să 
fiu acasă la cină de cel puţin 25 de ori pe lună. Cheia este să ai un 
număr-țintă. Știu oameni din domeniul meu de afaceri care sunt 
suficient de norocoși dacă ajung acasă 5 seri pe lună. Nu cred că 
sunt mai puțin productiv decât acei oameni.’ 


Decide unde trebuie să ţii scorul pentru a-ţi manifesta viziunea și 
a-ți atinge obiectivele - apoi expune scorul acolo unde tu și toți cei- 
lalți care joacă acest joc îl puteţi vedea cu ușurință. 


3 „Don't Burn Out!”, Fast Company, mai 2000, p. 106 - nota autorului. 

PRACTICĂ INSISTENȚA 


Majoritatea oamenilor renunță exact când sunt aproape de a 
atinge succesul. Renunţă pe ultima sută de metri. Renunţă în 
ultimul minut al jocului, la un pas de a înscrie. 


H. ROSS PEROT 


Miliardar american și fost candidat la președinția SUA 


Insistenţa este probabil calitatea cea mai des întâlnită la învingă- 
tori. Ei pur și simplu refuză să renunţe. Cu cât reziști mai mult, cu atât 
șansa ca ceva să se întâmple în favoarea ta este mai mare. Oricât de 
greu pare, cu cât vei insista mai mult, cu atât vei avea șanse mai mari 
pentru succes. 


NU VA FI ÎNTOTDEAUNA UȘOR 


Uneori, va trebui să insiști în fața obstacolelor - de multe ori obsta- 
cole nevăzute - pe care niciun plan sau anticipare nu ar fi putut să le 
prevadă. Uneori, vei întâlni ceea ce va părea o soartă neprielnică. Alteori, 
universul îți va testa dedicarea față de obiectivul pe care îl urmezi. 
Înaintarea poate fi grea grea, cerându-ți să refuzi să renunți în timp ce 
înveți noi lecţii, în timp ce dezvolți noi părți din tine și iei decizii dificile. 


Istoria a arătat că învingătorii cei mai cunoscuţi s-au confruntat 
de obicei cu obstacole cumplite înainte să triumfe. Ei au învins 
deoarece au refuzat să se lase descurajaţi de înfrângerile lor. 


B.C. FORBES 


Fondator al revistei Forbes 


Hugh Panero, cofondator și fost director al XM Satellite Radio, 
este un exemplu uimitor al dedicării și insistenței în sectorul corpo- 
rațiilor. După doi ani de recrutare a investitorilor, de la General 

Motors și Hughes Electronics, până la DIRECTV și Clear Channel 
Communications, visul lui Panero de a înființa radioul cu cei mai mulţi 
abonaţi din lume aproape că s-a destrămat în ultima clipă, când in- 
vestitorii au ameninţat că se vor retrage dacă o înţelegere acceptabilă 
nu avea să fie făcută până la miezul nopții de 6 iunie 2001. După ne- 
gocieri epuizante și diplomaţie oscilantă, Panero și președintele con- 
siliului, Gary Parsons, au stabilit angajamente de 225 de milioane de 
dolari chiar cu câteva minute înainte de termenul-limită. 


La nici un an mai târziu, lansarea unuia dintre sateliții XM de 200 de 
milioane de dolari a fost anulată cu 11 secunde înainte, când un inginer 
a citit greșit mesajul de pe ecranul computerului, forțând compania să 
aştepte lansarea următoare, care avea să fie disponibilă peste două luni! 


Totuși, Panero a insistat și, în cele din urmă, a stabilit debutul 
Radioului XM, cu programe pe 101 posturi, pe 12 septembrie 2001. 
Dar când teroriștii au atacat World Trade Center pe data 11 septem- 
brie - doar cu o zi înaintea debutului stabilit - Panero a fost forțat să 
anuleze petrecerea de lansare și să retragă reclama inaugurală a radi- 
oului XM de la televizor, în care o vedetă rap trece cu racheta pe lângă 
un grup de zgârie-nori. 

Echipa lui Panero l-a îndemnat să amâne lansarea companiei 
pentru încă un an. În cele din urmă, Panero s-a ţinut de visul lui și a 
inaugurat postul de radio două săptămâni mai târziu. 


Astăzi, după toate amânările și întârzierile, multe dintre care fac 
ca dificultățile noastre de zi cu zi să pălească prin comparaţie, Sirius 
XM domină afacerile cu posturi de radio prin satelit, având peste 23 
de milioane de abonaţi, care plătesc în fiecare lună ca să se bucure de 
72 de posturi de muzică, plus 93 de posturi cu transmisiuni sportive 
din campionat, dezbateri, comedie, programe pentru copii și de di- 
vertisment, și informaţii despre trafic și vreme.! 


CINCI ANI 


„Nu” este un cuvânt aflat în drumul tău spre „da’. Nu renunța 
prea curând. Nici dacă părinţii tăi bine intenţionaţi, rudele, 
prietenii și colegii îţi spun să îţi iei o „slujbă adevărată.” 
Visurile tale sunt adevărata ta slujbă. 


JOYCE SPIZER 


Autoare a cărții Rejections of the Written Famous (Respingerile autorilor faimoși) 


1 Vezi www,siriusxm.com pentru mai multe informaţii - nota autorului. 

Când Debbie Macomber a decis să-și urmeze visul de a deveni 
scriitoare, a închiriat o mașină de scris, a așezat-o pe masa din bucă- 
tărie și a început să scrie în fiecare dimineață după ce copiii ei se du- 
ceau la școală. Când copiii se întorceau acasă, ea dădea la o parte 
mașina de scris și le gătea cina. Când ei se duceau la culcare, ea o 
muta din nou și mai scria. Timp de doi ani și jumătate, Debbie a urmat 
această rutină. Supermama devenise o scriitoare debutantă și iubea 
fiecare minut al luptei sale. 


Intr-o seară totuși, soțul ei, Wayne, a chemat-o să stea de vorbă și 
i-a spus: „lubito, îmi pare rău, dar nu aduci niciun venit. Nu mai pu- 
tem face asta. Nu putem supraviețui doar din ce câștig eu.” 


In acea seară, cu inima frântă și cu mintea prea ocupată ca să o 
lase să doarmă, se holba în tavan în dormitorul întunecat. Debbie știa - 
cu toate responsabilitățile de a ține casa și de a duce cei patru copii la 
sport, la biserică și la cercetași - că un program de lucru de 40 de ore 
pe săptămână nu îi va lăsa niciun pic de timp să scrie. 

Simţindu-i disperarea, soțul ei s-a trezit și a întrebat-o: „Ce s-a 
întâmplat?” 

„Chiar cred că aș putea să reușesc ca scriitoare. Chiar cred.” 

Wayne a tăcut mult timp, apoi s-a ridicat, a aprins lumina și a spus: 
„In regulă, iubito. Fă-o.” 

Așa că Debbie s-a întors la visul ei și la mașina ei de scris de pe 
masa din bucătărie, bătând pagină după pagină încă doi ani și jumă- 
tate. Familia ei nu avea vacanțe, economisea fiecare bănuțţ și purta 
haine uzate. 


Dar sacrificiul și insistența ei au dat roade. După 5 ani de zbateri, 
Debbie și-a vândut prima carte. Apoi încă una. Și încă una. Până când, 
în cele din urmă, astăzi, Debbie a publicat mai mult de 150 de cărți, 
multe dintre care au devenit bestselleruri pe lista New York Times, iar 
patru dintre ele chiar au fost transformate în seriale de televiziune. 
Cărţile ei au fost tipărite în peste 170 de milioane de exemplare și are 
milioane de fani loiali. 

Și Wayne? Tot sacrificiul pentru a-și susține soția i-a fost răsplătit 
din plin. A apucat să se pensioneze la 50 de ani și acum își petrece 
timpul construind un avion în pivnița casei lor de 7 000 de metri 
pătrați. 

Copiii lui Debbie au primit un dar mult mai important decât tabe- 
rele de vară. Ca adulţi, și-au dat seama că Debbie le-a dăruit ceva mult 
mai important - permisiunea și încurajarea de a-și urma visurile. 

Ce-ai putea realiza dacă ar fi să-ți urmezi inima, să practici aceas- 
tă disciplină zilnic și să nu renunti niciodată? 


SĂ NU RENUNŢI NICIODATĂ LA SPERANŢELE 
ŞI VISURILE TALE 


Doar insistența și hotărârea sunt omnipotente. Sloganul 


„dă-i bătaie” a rezolvat și întotdeauna va rezolva problemele 


rasei umane. 


CALVIN COOLIDGE 


Al treizecilea președinte al SUA 


la în considerare următoarele: 


Amiralul Robert Peary a încercat să ajungă la Polul Nord de 
şapte ori, înainte să reușească a opta oară. 


La primele sale 28 de încercări de a trimite rachete în spațiu, 
NASA a avut 20 de eșecuri. 


Oscar Hammerstein a avut cinci spectacole eșuate, ce au du- 
ratmai puțin de șase săptămâni cu totul, înainte de Oklahoma!, 
care a durat 269 de săptămâni și a adus un venit de 7 milioa- 
ne de dolari. 


Oprah Winfrey a fost la început dată afară de la o televiziune, 
unde ocupa postul de reporter, pentru că „nu era potrivită 
pentru televiziune”. 


Cariera lui Tawni O'Dell ca scriitoare este un testament al per- 
severenţei sale. După 13 ani, scrisese 6 romane nepublicate și 
colecționase 300 de scrisori de respingere. În cele din urmă, 
primul său roman, Back Roads (Drumuri lăturalnice) a fost pu- 
blicat după ce a fost selectat de Clubul de Carte al lui Oprah, iar 
noul roman a urcat pe poziția a doua în lista de bestselleruri 
New York Times, unde a rămas timp de 8 săptămâni. 


SĂ NU RENUNȚI NICIODATĂ, NICIODATĂ, NICIODATĂ 


În timpul Războiului din Vietnam, miliardarul texan în domeniul 
computerelor H. Ross Perot a decis să ofere un cadou de Crăciun fie- 
cărui prizonier de război american din Vietnam. Conform lui David 
Frost, cel care spune povestea, Perot a împachetat mii de cadouri și 

le-a pregătit pentru transport. A închiriat un avion Boeing 707 pentru 
a le livra în Hanoi, dar războiul era în toi și guvernul de la Hanoi a 
spus că refuză să coopereze. Nicio acțiune caritabilă nu era posibilă, 
au explicat oficialităţile, atât timp cât bombele americanilor distru- 
geau satele vietnameze. Perot s-a oferit să angajeze o firmă america- 
nă de construcții care să ajute la reconstruirea a ceea ce doborâseră 
americanii. Guvernul tot nu dorea să coopereze. Crăciunul se apropia 
și pachetele erau încă netrimise. Refuzând să renunţe, Perot în cele 
din urmă a luat avionul închiriat și a zburat la Moscova, unde ajutoa- 
rele lui au trimis pachetele, unul câte unul, prin poșta centrală de la 
Moscova. Au fost livrate intacte. Poţi vedea acum de ce acest om a 
avut marele succes pe care l-a avut? Pentru că pur și simplu a refuzat 
să renunţe vreodată. 


REZISTĂ 


Este întotdeauna prea curând să renunţi! 
NORMAN VINCENT PEALE 


Autor inspiraţional 


În 1992, scenaristul Craig Borten a început să scrie scenariul fil- 
mului Dallas Buyers Club. După ce a realizat 10 scenarii diferite pen- 
tru film, după 1995 și-a petrecut aproape cinci ani încercând să-l 
vândă - dar nimeni nu era dispus să finanțeze producţia filmului. 


Conform interviului cu Matthew McConaughey, care a câștigat 
Premiul Oscar pentru cel mai bun actor în rolul pacientului bolnav de 
SIDA Ron Woodroof, filmul a fost refuzat de potenţiali susținători de 87 
de ori înainte ca McConaughey să fie cooptat într-un final, după 17 ani. 


În 1996, scenariul a fost vândut, avându-l pe Dennis Hopper ca 
regizor și cu Woody Harrelson în rolul principal - dar compania care 
a cumpărat scenariul a dat faliment. În următorul an, Borten a făcut 
echipă cu scenarista Melisa Wallack pentru a reface scenariul și a-l vin- 
de la Universal - de data aceasta, cu Marc Forster ca regizor și cu Brad 
Pitt în rolul principal - dar Forster și Pitt nu au făcut filmul niciodată. 

Câţiva ani mai târziu, după ce în cele din urmă și-au asigurat fi- 
nanțarea, regizorul Gary Gillespie și actorul Ryan Gosling au fost de 


2 Adaptare din Book of Millionaire, Multimillionaire and Really Rich People (Car- 
tea milionarilor, a multimilionarilor și a oamenilor cu adevărat bogaţi) de David 
Frost (New York, Random House, 1984) - nota autorului. 

acord să facă filmul - dar din nou finanţarea a căzut. Drept urmare, 
Universal a decis că scenariul „nu este gata” și l-a pus la sertar timp de 
alți nouă ani. 

În cele din urmă, datorită unei clauze în contractul cu Sindicatul 
Scenariștilor, Borten și Wallack au reușit să-și recâștige drepturile 
asupra scenariului. Și în 2009, la aproape 20 de ani de când scenariul 
a fost conceput prima dată, Robbie Brenner - un producător care a 
fost implicat în proiect aproape de la început - l-a convins pe Matthew 
McConaughey să se implice. 


Dar chiar și după ce McConaughey a pierdut 20 de kg pentru ro- 
lul său - și cu filmările programate să înceapă în doar 10 săptămâni - 
noii investitori s-au retras. Având actorii și echipa asigurate și gata să 
meargă mai departe, producătorii au forat în continuare și au realizat 
imposibilul: cu un buget de doar 5 milioane de dolari, au filmat tot cu 
o singură cameră și cu duble de 15 minute - în doar 25 de zile. 


Dallas Buyers Club a fost lansat în 2013 bucurându-se de aprecie- 
rea unanimă a criticilor și a publicului, iar dedicarea tenace de a ve- 
dea acest film pe ecrane a fost răsplătită cu vârf și îndesat. Nu doar că 
a fost nominalizat la categoria Cel mai bun film la Premiile Oscar, ci 
Borten și Wallack au fost nominalizați și pentru pentru Cel mai bun 
scenariu original la Premiile Sindicatului american al scenariștilor în 
2014 şi la Oscaruri - și a continuat să adune numeroase premii pentru 
Cel mai bun actor pentru McConaughey și Cel mai bun actor în rol se- 
cundar pentru Jared Leto. 


În februarie 2014, filmul strânsese deja peste 55 de milioane de 
dolari în întreaga lume. 


EL NU VOIA SĂ RENUNȚE LA VISUL SĂU 


De obicei, supraestimăm ce credem că putem obţine într-un an și 
subestimăm ce putem obține într-un deceniu. 


ANTHONY ROBBINS 
Orator motivaţional și autor al cărții Awaken The Giant Within 
(Trezește uriașul din tine) 


Darrell Hammond și-a început cariera în actorie în anii '70, în 
timp ce frecventa cursurile Universităţii din Florida. A fost un început 
nesigur și, din cauză că se bâlbâia (după ce fusese abuzat sever în 
copilărie de mama sa), nu a primit niciodată un rol. S-a ținut de asta 

până când, în cele din urmă, un profesor de teatru a acceptat să-i dea 
o șansă - și, datorită succesului lui Darrel în acest rol și în câteva ro- 
luri ce au urmat, - l-a convins că trebuie să urmeze o carieră în acto- 
rie. După ce abia a absolvit cu o medie de 7.00, Darrell şi-a urmat 
visul și s-a mutat la New York, dar în următorii ani a lucrat ca ospătar 
și uneori se îmbăta atât de tare, încât abia ajungea la audiții. 


În cele din urmă, Darrell a renunţat la băutură și a început să 
studieze serios actoria la prestigiosul Studio Herbert Berghof, care se 
laudă cu actori ca Robert de Niro, Matthew Broderick, Billy Cristal, 
Claire Danes, Whoopi Goldberg, Al Pacino și Barbra Streisand. Asta 
l-a dus spre câteva roluri off-Broadway și în teatre regionale. 


Când a împlinit 26 de ani, Darrell și-a încercat norocul cu come- 
dia stand-up, s-a îndrăgostit de ea și și-a stabilit obiectivul de a fi 
membru în distribuția emisiunii Saturday Night Live. Dar asta nu s-a 
petrecut pur și simplu peste noapte. Nici pe de parte. După ce nu a 
avut niciun noroc în New York, s-a mutat înapoi în Florida și a asigu- 
rat vocea naratorului pentru diferite emisiuni timp de câțiva ani. Dar 
niciodată nu a renunțat la obiectivul său și s-a dedicat unui program 
de autoperfecționare care l-a ajutat să treacă prin acei ani. l-a venit 
ideea că ar putea să facă câte o îmbunătăţire măruntă în abilitățile 
sale o dată pe săptămână, adică 52 de îmbunătăţiri pe an. 

S-a concentrat pe asta timp de 5 ani, apoi s-a mutat înapoi în New 
York, cu hotărârea de a deveni un comediant de stand-up plin de suc- 
ces și de a atrage atenţia producătorilor de la Saturday Night Live. 


Să te apuci la peste treizeci de ani de comedie stand-up este târ- 
ziu, şi Darrell s-a gândit că e prea bătrân să reușească, dar a decis să 
încerce oricum pentru că nu dorea să renunţe la visul său. Obișnuia 
să pună poze cu Harriet Tubman, Martin Luther King Jr. și Mahatma 
Gandhi pe perete, pentru inspiraţie. Motivul? Erau oameni care pro- 
babil nu aveau nicio dovadă că puteau realiza ce doreau să realizeze, 
dar totuși au mers mai departe. 


A continuat să ţină spectacole în cluburile din jurul New Yorkului 
în următorii șapte ani, timp în care a avut două audiții eșuate pentru 
Saturday Night Live. Te-ai putea gândi că, după șapte ani, ar fi trebuit 
să renunţe. De fapt, majoritatea oamenilor ar fi făcut-o. Dar Darrell a 
insistat, și în cele din urmă, după șapte ani lungi, insistența i-a fost 
răsplătită. Într-o noapte, în timpul numărului său de la clubul 
Carolines, l-a imitat pentru un scurt moment pe președintele Bill 
Clinton. S-a întâmplat ca producătorul de la Saturday Night Live să fie 
în public, căutând pe cineva care să-l imite pe Bill Clinton în emisiune. 

Drept urmare, Darrell a fost invitat la o audiție cu Lorne Michaels, 
creatorul Saturday Night Live. Darrell a spus că se pregătea pentru 
acel moment de 12 ani. Era pregătit și a obținut rolul, împlinindu-și în 
cele din urmă visul suprem. 


Darrel și-a petrecut următorii 14 ani în emisiune, apărând în pes- 
te 200 de episoade și devenind faimos pentru imitaţiile sale hilare ale 
unor personalități cum ar fi Bill Clinton, Al Gore, Dick Cheney și 
Donald Trump - precum și actori ca Sean Connery și Jack Nicholson. 
De când a părăsit emisiunea în 2009, la 53 de ani (cel mai în vârstă 
membru al echipei din istorie), avea să apară pe Broadway și în nu- 
meroase filme și emisiuni de televiziune, inclusiv în emisiunea sa 
specială de pe Comedy Central. Darrell a avut o carieră extraordinară 
pentru că la început a refuzat să renunțe. 


CUM SĂ FACI FAŢĂ OBSTACOLELOR 


Pentru fiecare eșec, există un curs al acţiunii alternativ. Trebuie 
doar să-l găsești. Când ajungi la un blocaj, fă un ocol. 


MARY KAY ASH 


Fondatoare a companiei Mary Kay Cosmetics 


Ori de câte ori te confrunţi cu un obstacol sau dai de un blocaj, ai 
nevoie să te oprești și să te gândești bine la trei modalități de a ocoli, 
de a depăși sau de a te confrunta cu blocajul. Pentru fiecare obstacol, 
vino cu trei strategii diferite de a face față acelui potenţial obstacol. 
Există multe modalităţi prin care asta va funcționa, dar le vei găsi 
doar dacă îţi vei petrece timpul căutându-le. Întotdeauna fii orientat 
spre soluţii în gândirea ta. Perseverează până când vei găsi o modali- 
tate care funcționează. 


Dificultăţile sunt oportunităţi spre lucruri mai bune, sunt borne 

kilometrice spre experienţe mai măreţe... Când o uşă se închide, 

alta se deschide întotdeauna; ca lege naturală, trebuie să se în- 
tâmple asta, trebuie să existe un echilibru. 


BRIAN ADAMS 


Autor al cărții How to Succeed (Cum să reușești) 


PRINCIPIUL 


23 


EXERSEAZĂ REGULA CELOR 5 


Succesul este suma micilor eforturi, repetate zi după zi. 
ROBERT COLLIER 


Autor de bestselleruri și editorul The Secret of Ages (Secretul epocilor) 


Când Mark Victor Hansen și cu mine am publicat pentru prima 
dată Chicken Soup for the Soul (Supă de pui pentru suflet), eram atât de 
nerăbdători și dedicați să transformăm cartea într-un bestseller, că 
am cerut călăuzire și sfaturi de la 15 autori de bestselleruri, de la John 
Gray (Men are from Mars, Women from Venus - Bărbații sunt de pe 
Marte, femeile de pe Venus), până la Ken Blanchard (The One Minute 
Manager - Manager la minut) şi Scott Peck (The Road Less Traveled - 
Drumul mai puţin umblat). Am primit o tonă de informaţii valoroase 
despre ce și cum să facem. Apoi i-am făcut amândoi o vizită lui Dan 
Poynter, un adevărat guru în marketing și editare, care ne-a oferit in- 
formaţii și mai importante. Apoi am cumpărat și am citit cartea lui 
John Kremer 1001 Ways to Market your Book (1001 moduri să-ţi lan- 
sezi cartea pe piaţă). 

După toate astea, am fost copleșiți de posibilități. Ca să spunem 
adevărul, am devenit puţin nebuni. Nu știam de unde să începem, 
plus că amândoi aveam de administrat afacerile noastre cu discursuri 
şi seminare. 


CINCI LUCRURI PRECISE CARE TE ÎNDREAPTĂ SPRE 
SCOPUL TĂU 


Am căutat sfatul lui Ron Scolastico, un minunat învăţător, care 
ne-a spus: „Dacă te duci în fiecare zi la un copac măreț și îl lovești de 
cinci ori cu un topor ascuţit, în cele din urmă, oricât de mare ar fi co- 


* Carte apărută în limba română cu titlul Drumul către tine însuţi și mai departe, 
Editura Curtea Veche, București, 2008 (n. red.). 

pacul, va trebui să cadă.” Cât de simplu și adevărat! Din asta am dez- 
voltat Regula celor 5. Asta pur și simplu înseamnă că, în fiecare zi, 
facem cinci lucruri precise care ne vor îndrepta spre finalizarea 
obiectivului nostru. 


Obiectivul de a vedea cartea Chicken Soup for the Soul (Supă de 
pui pentru suflet) pe primul loc în topul bestsellerurilor din New York 
Times a însemnat să dăm cinci interviuri la radio, să trimitem cinci 
exemplare pentru editorii noștri, care s-ar putea să recenzeze cartea, 
să sunăm la cinci companii de networking și să-i rugăm să cumpere 
cartea ca instrument motivațional pentru oamenii lor de vânzări sau 
să ținem un seminar pentru cel puţin cinci oameni și să vindem car- 
tea după aceea, în spatele sălii. În unele zile, pur şi simplu trimiteam 
cinci exemplare personalităţilor care figurau în Agenda celebrităților 
- personalități ca Harrison Ford, Barbra Streisand, Paul McCartney și 
Steven Spielberg. 


Sunam oamenii care puteau să recenzeze cartea, făceam comuni- 
cate de presă, sunam la emisiuni de televiziune (unele și la 3 diminea- 
ta), dădeam exemplare gratuite la prelegerile noastre, le trimiteam 
preoţilor ca sursă pentru predicile lor, țineam prelegeri gratuite des- 
pre Chicken Soup for the Soul în biserici, organizam sesiuni de auto- 
grafe la orice librărie care ne primea, am rugat firmele să cumpere 
cartea în cantități mari pentru angajaţii lor, am dus cărțile la magazi- 
nele de pe lângă bazele militare, i-am rugat pe colegii noștri oratori să 
vândă cartea la discursurile lor, am rugat companiile organizatoare 
de seminare să le includă în cataloagele lor, am cumpărat o Carte a 
cataloagelor și am cerut tuturor companiilor de profil adecvate să in- 
cludă cartea în catalogul lor, am vizitat magazinele pentru cadouri și 
papetăriile, și i-am rugat pe cei de acolo să aducă și cartea noastră - 
am luat la rând chiar și benzinăriile, brutăriile și restaurantele, ca să 
vândă cartea. A fost mult efort - cel puţin cinci lucruri pe zi, în fiecare 
zi, zi de zi - timp de doi ani. 


UITE CE POATE FACE UN EFORT SUSȚINUT 


A meritat? Da! Cartea s-a vândut în cele din urmă în peste 10 mi- 
lioane de exemplare, în 43 de limbi. 


S-a întâmplat peste noapte? Nu! Nu am ajuns pe lista de best- 
selleruri decât peste un an după ce a apărut cartea - un an! Dar a fost 
efortul susținut al Regulii celor 5, timp de peste doi ani, care ne-a dus 

spre succes - o acțiune pe rând, o carte pe rând, un cititor pe rând. 
Dar încet, de-a lungul timpului, fiecare cititor a spus altuia și, în cele 
din urmă, câte puţin, din gură-n gură, s-a dus vestea și cartea a deve- 
nit un succes enorm - ceea ce revista Time a numit „fenomenul edito- 
rial al deceniului”. A fost mai puţin un fenomen editorial, cât un 
fenomen al efortului insistent - mii de activități individuale, care s-au 
adunat într-un succes enorm. 


În Chicken Soup for the Gardener's Soul (Supă de pui pentru sufletul 
grădinarului), Jaroldeen Edwards descrie ziua în care fiica ei Carolyn 
a dus-o la Lacul Arrowhead pentru a vedea o minune a naturii - câm- 
puri și câmpuri de narcise, care se întindeau cât vedeai cu ochii. Din 
vârful muntelui, coborând pe coastă, pe hectare întregi de pășuni vă- 
lurite și văi, printre copaci și tufe, acoperind pământul, sunt râuri de 
narcise în plină floare - pur și simplu un covor în toate nuanțele de 
galben, de la cel mai palid sidefiu, până la galbenul cel mai aprins și 
roz-portocaliu. De parcă s-ar fi plantat peste un milion de bulbi de 
narcise în acest minunat peisaj natural. Îţi taie respiraţia. 


În timp ce se plimbau în inima acestui loc magic, au dat în cele 
din urmă peste un indicator care spunea: „Răspunsuri la întrebările 
pe care știu că ţi le pui.” Primul răspuns era: „O femeie - două mâini, 
două picioare și foarte puțină minte. Al doilea: „Una câte una.” Al trei- 
lea: „A început în 1958” 


O femeie a schimbat pentru totdeauna lumea într-un interval de 
40 de ani, plantând câte un bulb o dată. Ce-ai putea să realizezi dacă 
ai face câte puţin - cinci lucruri - în fiecare zi, timp de 40 de ani, pen- 
tru realizarea obiectivului tău? Dacă ai scrie 5 pagini pe zi, asta ar 
însemna 73 000 de pagini de text - echivalentul a 243 de cărţi de 300 
de pagini fiecare. Dacă ai economisi 5 dolari pe zi, ar însemna 73 000 
de dolari, suficient pentru patru excursii în jurul lumii! Dacă ai investi 
5 dolari pe zi, cu dobândă compusă de doar 6% pe an, la capătul celor 
40 de ani, ai strânge o mică avere de aproximativ 305 000 dolari. 


Regula celor 5. Un mic principiu destul de puternic, nu-i așa că 
ești de acord? 

ÎNTRECE-ŢI AȘTEPTĂRILE 


Oamenii nu se înghesuie niciodată să facă eforturi suplimentare. 


WAYNE DYER 
Coautor al cărții How to Get What You Really, Really, Really, Really Want 
(Cum să obţii ceea ce vrei cu-adevărat, cu-adevărat, cu-adevărat, cu-adevărat) 


Ești unul dintre cei pentru care a devenit un obicei să facă efor- 
turi suplimentare și realizează tot timpul mai mult decât a promis? 
Este un lucru rar în ziua de astăzi, dar a devenit caracteristica învingă- 
torilor de clasă, care știu că depășirea așteptărilor îi ajută să iasă în 
evidenţă față de restul lumii. Aproape prin puterea obișnuinţei, oame- 
nii de succes pur și simplu fac mai mult. Drept urmare, ei au parte nu 
doar de o răsplată financiară mai mare pentru eforturile suplimentare, 
ci și de o transformare personală, devenind mai încrezători în ei înșiși, 
mai independenți și cu influență mai mare faţă de cei din jurul lor. 


DEPUNE ACEL EFORT SUPLIMENTAR 


Dillanos Coffee Roasters, care își are bazele în Seattle, prăjește 
boabe de cafea și distribuie cafea în aproape toate cele 50 de state din 
SUA. Declaraţia misiunii lui Dillanos este: „Ajută oamenii, fă-ți prieteni, 
distrează-te”. Compania are șase valori principale ce le călăuzește 
toate activitățile. Sunt atât de dedicați acestor valori, încât toți cei 28 
de angajaţi le citesc de pe listă la unison, la sfârșitul fiecărei ședințe 
de personal. Numărul doi de pe listă este: „Furnizează servicii depu- 
nând «un efort suplimentar», întotdeauna oferind clientului mai mult 
decât se așteaptă. Asta înseamnă că ei își tratează fiecare client așa 
cum și-ar trata cel mai bun prieten - cineva pentru care ai depune un 
efort suplimentar. 


În 1997, unul dintre acești „prieteni”, Marty Cox, care deținea pa- 
tru cafenele It's A Grind Coffee Houses în Long Beach, California, era 

doar „un client de talie medie”, dar Marty avea planuri mari de viitor. 
Fondatorul Dillanos și directorul executiv David Morris au dorit să-și 
ajute acest „prieten” să-şi îndeplinească marele vis. În acea perioadă, 
Dillanos transporta boabele de cafea prin serviciul de curierat UPS. 
Dar în 1997, UPS a intrat în grevă, amenințând existenţa afacerii lui 
Marty. În ce mod putea Marty să-şi transporte boabele de cafea - su- 
fletul afacerii sale - de la Seattle la Long Beach? 


Dillanos a luat în calcul opţiunea de a folosi poșta, dar compania 
a auzit prin mijloace neoficiale că oficiile poștale și FedEx erau su- 
praîncărcate din cauza grevei de la UPS, și nu dorea să riște ca boabe- 
le să ajungă târziu. Așa că Morris a închiriat o rulotă și a transportat 
cele 400 de kilograme de cafea la locaţia lui Marty, timp de două săp- 
tămâni la rând. David făcea drumul de 17 ore de la Seattle la Long 
Beach, îi livra cafeaua lui Marty o dată pe săptămână, se întorcea, mai 
lua cafea, revenea săptămâna următoare și o livra din nou. Acest gen 
de dedicare, în sensul de a depune efortul suplimentar - în acest caz 
o călătorie de 3 733 kilometri! - l-a transformat pe Marty într-un cli- 
ent loial pe termen lung. Și ce a însemnat asta pentru Dillanos? În 
doar 6 ani, cele patru magazine ale lui Marty s-au transformat într-o 
franciză de 150 de magazine cu operațiuni de distribuţie cu amănun- 
tul în nouă state. Marty este acum cel mai mare client al lui Dillanos. 
Să faci un efort suplimentar dă roade! 


Datorită faptului că a depus efortul suplimentar pentru clienţii 
săi, Dillanos a evoluat de la un aparat pentru prăjit 10 kilograme de 
cafea, amplasat într-o încăpere de 1 600 de metri pătraţi, cu o capaci- 
tate de prăjire de 100 de kilograme de boabe de cafea pe lună în 1992, 
la o clădire de 45 000 de metri pătrați și 68 de angajaţi, ce livrează 
peste 2 000 de tone de boabe de cafea pe an, cu vânzări anuale de 
peste 10 milioane de dolari și cu o rată a creșterii prognozată să se 
dubleze la fiecare 3 ani. 


lar în anul 2011, Dillanos a fost numit Macro Prăjitorul Anului de 
revista Roast Magazine. 


DE CE SĂ DEPUI UN EFORT SUPLIMENTAR? 


Dacă ești dispus să faci mai mult decât lucrul pentru care ești 
plătit, în cele din urmă vei fi plătit să faci mai mult decăt faci. 
SURSĂ ANONIMĂ 


* În original, go the extra mile (literal, a parcurge o milă suplimentară) - expresie 
ce înseamnă „a face un efort suplimentar“ (n. red.). 

Deci care e răsplata pentru tine? Când dai mai mult decât se aş- 
teaptă de la tine, este mult mai probabil să primești promovări, măriri 
de salariu, bonusuri și beneficii suplimentare. Nu te vei mai îngrijora 
în legătură cu siguranţa slujbei tale. Întotdeauna vei fi primul angajat 
și ultimul dat afară. Afacerea ta va face mai mulți bani și vei atrage 
clienţi fideli pe viață. Vei descoperi și că te vei simți mai mulțumit la 
sfârșitul fiecărei zile. 

Dar acum trebuie să începi, astfel încât recompensele să înceapă 
să apară. 


OFERĂ MULT MAI MULT DECÂT SE AŞTEAPTĂ 
DE LA TINE 


Dacă vrei cu adevărat să excelezi în ceea ce faci - să ai cu adevărat 
un succes răsunător în afaceri, la școală, în viață - fă mai mult decât 
este necesar, întotdeauna oferă mai mult, ceva ce nu este așteptat. O 
afacere în care se depune un efort suplimentar câștigă respectul, loia- 
litatea și recomandările clienţilor săi. 


Dacă ești concentrat doar asupra nevoilor tale, ai putea crede că 
faptul de a oferi mai mult decât este nevoie nu este corect. De ce să faci 
eforturi suplimentare fără compensație sau recunoaștere? Trebuie să 
ai încredere că, în cele din urmă, vei fi recunoscut și vei primi compen- 
saţia şi recunoașterea pe care le meriţi. În cele din urmă, aşa cum spune 
vechea zicală, frișca se ridică întotdeauna deasupra. Așa se va întâmpla 
și cu tine și compania ta. Vei câștiga o reputație impecabilă, iar acesta 
este unul dintre bunurile tale cele mai de preţ. 

lată mai multe exemple despre cum poţi oferi mai mult decât se 
așteaptă de la tine: 


e un client te plătește pentru un tablou în ulei și tu i-l înrămezi 
fără niciun cost suplimentar 


e vinzi cuiva o mașină și, înainte de livrare, o verifici în cel mai 
mic detaliu și umpli rezervorul cu benzină 


e vinzi cuiva o casă, iar când persoana respectivă se mută, des- 
coperă o sticlă de șampanie și un voucher cadou în valoare de 
100 de dolari la un restaurant gourmet din zonă 


e ca angajat, nu doar că faci toată munca, dar muncești și în 
ziua liberă, când ceilalți sună să spună că sunt bolnavi, preiei 
noi responsabilități fără să ceri mai mulți bani, te oferi să in- 
struiești un nou angajat, anticipezi problemele înainte să se 

producă și le previi, vezi ceva ce trebuie făcut și acționezi fără 
să fii rugat, și te uiţi mereu să vezi dacă mai e ceva de făcut, ca 
să îţi aduci contribuţia și să fii de folos. În loc să te concen- 
trezi pe cum să primești mai mult, te concentrezi pe cum să 
oferi mai mult. 


Ce poţi face ca să depui efortul suplimentar și să oferi mai multă 
valoare șefului tău, mai multe servicii clienţilor și cumpărătorilor, sau 
mai multă valoare studenţilor? O modalitate este de a surprinde oa- 
menii cu mai mult decât se așteaptă. 


Cunosc un vânzător de mașini în Los Angeles, care oferă gratuit o 
spălare a mașinii pentru toți clienţii săi, în fiecare sâmbătă la repre- 
zentanţa lui. Nimeni nu se așteaptă, și toată lumea adoră asta. Îi aduce 
multe recomandări pentru afacerea sa pentru că toată lumea vorbește 
tot timpul despre cât de mulțumită este de serviciile sale. 


HOTELURILE FOUR SEASONS ÎNTODEAUNA DEPUN 
UN EFORT SUPLIMENTAR 


Numele Four Seasons este sinonim cu serviciile care te dau pe 
spate. Lanţul hotelier întotdeauna depune un efort suplimentar. Dacă 
ceri personalului hotelier indicații cum să ajungi undeva, niciodată 
nu îţi vor spune pur și simplu cum să ajungi - ci te vor duce acolo. 
Întotdeauna tratează pe toată lumea ca și cum ar fi din familia regală. 


Dan Sullivan ne spune povestea bărbatului care și-a dus fiica la 
San Francisco pentru weekend, dar și-a dat seama că nu știe cum să-i 
împletească părul așa cum o făcea mama sa. Când a sunat la Four 
Seasons să întrebe dacă putea să-l ajute cineva dintre angajați, i s-a 
spus că exista o femeie din personal angajată special pentru așa ceva. 
Era vorba despre o nevoie a oaspeţilor pe care conducerea o anticipa- 
se, și hotelul se ocupase deja de asta. Asta înseamnă să depui un efort 
suplimentar. 


Un alt lanţ hotelier care iese în evidență prin serviciile extraordi- 
nare este Ritz-Carlton. Când am ajuns în camera mea în timpul ulti- 
mei șederi la Ritz-Carlton din Chicago, pe birou era un termos cu supă 
fierbinte de pui cu tăieței. Avea un bileţel cu următorul mesaj: „Supă 
de pui pentru trupul lui Jack Canfield”. Era însoţit de o felicitare de la 
director, în care se spunea cât de mult le-au plăcut lui și personalului 
cărțile din seria Chicken Soup. 

NORDSTROM DEPUNE EFORTUL SUPLIMENTAR 


Nordstrom este un lanţ de magazine cu amănuntul, care este 
cunoscut pentru că depune efortul suplimentar. Personalul de la 
Nordstrom a furnizat întotdeauna servicii extraordinare. Oamenii de 
vânzări de la Nordstrom au dobândit chiar reputaţia că lasă în drum 
spre casă coletele pentru clienți. 


Nordstrom are și o politică prin care poți returna orice și ori- 
când. Se face abuz de această politică? Bineînţeles! Dar ca urmare a 
acestei politici, Nordstrom are o reputaţie extraordinară pentru cali- 
tatea serviciilor pentru clienți. Este parte din imaginea atent creată a 
companiei. Drept urmare, Nordstrom este foarte profitabilă. 

la-ți angajamentul să fii de talie mondială precum Four Seasons, 
Ritz-Carlton și Nordstrom, depunând efortul suplimentar și depășind 
așteptările - începând de astăzi. 


PARTEA A DOUA 


TRANSFORMĂ-TE 
PENTRU SUCCES 


Cea mai mare revoluţie a generaţiei noastre este descoperirea 
că ființele umane, schimbându-și atitudinile mentale interioare, 
pot schimba aspectele exterioare ale vieţii lor. 
WILLIAM JAMES 
Psiholog la Harvard 

IEȘI DIN CLUBUL CELOR CARE SPUN 
„NU-I AȘA CA E ORIBIL”... ȘI INCONJOARA-TE 
CU OAMENI DE SUCCES 


Eşti media celor cinci oameni cu care îţi petreci majoritatea timpului. 
JIM ROHN 


Milionar pe cont propriu și autor de succes 


Când Tim Ferris, autorul cărții bestseller The 4-Hour Work Week 
(Săptămâna de lucru de 4 ore), avea 12 ani, un apelant anonim i-a lă- 
sat, pe robotul telefonic, un mesaj cu citatul de mai sus al lui Jim Rohn. 
Mesajul i-a schimbat viața pentru totdeauna. Zile la rând, nu a putut 
să-și scoată ideea din cap. La doar 12 ani, Tim a recunoscut că acei 
copii cu care ieșea nu erau cei care își dorea să-i influențeze viitorul. 
Așa că s-a dus la mama și la tatăl lui și i-a rugat să-l trimită la o școală 
privată. Patru ani la Școala St. Paul l-au înscris pe calea care l-a făcut 
să își petreacă primul an de liceu peste hotare, în Japonia, studiind 
judo și meditaţie zen; să studieze 4 ani la Universitatea Princeton, 
unde a devenit luptător de wrestling, participant la Jocurile Pan- 
americane; să participe la un campionat național de kickboxing și, în 
cele din urmă, să pună bazele propriei companii la vârsta de 23 de 
ani. Tim știa ceea ce intuiește fiecare părinte - că devenim ca oamenii 
cu care ne petrecem timpul. 


Altfel de ce le-ar spune părinţii tot timpul copiilor lor că nu vor ca 
ei să iasă cu „acei copii”? Este pentru că noi știm că, de fapt, copiii (și 
adulții!) devin ca oamenii cu care își petrec timpul. De aceea este atât 
de important să ne petrecem timpul cu oamenii cu care dorim să se- 
mănăm. Dacă vrei să ai mai mult succes, trebuie să începi să îţi petreci 
timpul cu mai mulți oameni de succes. 


Sunt multe locuri în care poţi găsi oameni de succes. Intră într-o 
asociație profesională. Participă la conferințe din domeniul tău profe- 
sional. Intră în Camera de Comerţ. Intră într-un club de country. 
Intră în Organizaţia pentru Președinți Tineri sau în Organizația 

Antreprenorilor Tineri. Oferă-te voluntar pentru poziţii de lider. Intră 
în grupuri civice precum Kiwanis, Optimists International și Rotary 
International. Oferă-te voluntar să servești împreună cu alți lideri co- 
munitatea din biserica, templul sau moscheea unde mergi de obicei. 
Participă la prelegeri, simpozioane, cursuri, seminare, practică în spi- 
tale, tabere și retrageri, unde predau cei care deja au realizat ceea ce tu 
vrei să realizezi. Zboară la clasa I sau la clasa business ori de câte ori poți. 


DEVII CA OAMENII CU CARE PETRECI 
CEL MAI MULT TIMP 


Plătește orice preţ pentru a rămâne în prezența oamenilor 
extraordinari. 


MIKE MURDOCK 


Autor al cărții The Leadership Secrets of Jesus (Secretele de leadership ale lui lisus) 


John Assaraf este un antreprenor de succes care, aparent, le-a reu- 
şit pe toate - inclusiv să călătorească în jurul lumii timp de un an, când 
avea douăzeci și ceva de ani, să dețină și să administreze o companie în 
regim de franciză al cărei venit anual pe proprietățile imobiliare a 
depășit 3 miliarde de dolari, și să ajute la construirea aplicaţiei revo- 
luționare pe Internet pentru tururi virtuale Bamboo.com (acum IPIX), 
care de la o echipă de 6 oameni a ajuns la o echipă de 1500 de oameni 
în doar un an, făcând milioane de pe urma vânzărilor lunare și încheind 
cu succes o ofertă publică inițială la NASDAQ după doar 9 luni. 


John a fost un copil al străzii, care s-a amestecat în lumea droguri- 
lor și a bandelor. Când a pus mâna pe o slujbă la o sală de sport aparti- 
nând centrului comunitar evreiesc, situat peste drum de apartamentul 
său din Montreal, viața i s-a schimbat datorită puternicului principiu că 
devii ca oamenii cu care-ţi petreci majoritatea timpului. Pe lângă faptul 
că făcea 1,65 de dolari pe oră, avea acces la clubul de sănătate al bărba- 
ților. John își amintește că și-a primit educaţia timpurie în afaceri în 
sauna bărbaţilor. În fiecare seară după slujbă, de la 9:15 la 10:00, îl gă- 
seai în sala fierbinte și plină de aburi ascultându-i pe oamenii de afaceri 
de succes istorisindu-și poveștile despre succese și eșecuri. 


Mulţi dintre acei oameni de succes erau imigranţi care au venit în 
Canada să-și încerce norocul, și John era fascinat atât de eșecurile, cât 
și de succesele lor. Poveștile despre ce nu a mers în afacerile lor, în 
familie și sănătate i-au dat inspiraţie, pentru că familia lui se confrun- 

ta cu niște dificultăți și provocări uriașe, și John a învățat că este nor- 
mal să ai parte de provocări - că și alte familii treceau prin crize 
similare și tot reușeau să ajungă în vârf. 


Acești oameni de succes l-au învățat pe John să nu renunţe niciodată 
la visul său. „Indiferent de eșecuri”, i-au spus ei, „încearcă întotdeau- 
na o altă cale, încearcă să te ridici deasupra problemei, să o depășești, 
să o ocolești sau să te confrunţi cu ea, dar să nu renunți niciodată. 
Există întotdeauna o cale.” 


John a mai învățat de la acești oameni de succes că nu contează 
deloc unde te-ai născut, rasa ori culoarea pielii, cât de bătrân ești sau 
dacă vii dintr-o familie bogată sau săracă. Mulţi dintre bărbaţii din 
acea saună vorbeau o engleză stricată, unii erau burlaci și alţii divor- 
tati, unii aveau căsnicii fericite și alții nu, unii erau sănătoși, alţii aveau 
o sănătate foarte șubredă, unii aveau diplome de facultate, alții nu. 
Unii nu fuseseră nici măcar la liceu. Pentru prima dată, John și-a dat 
seama că succesul nu este rezervat doar celor care s-au născut în fa- 
milii înstărite, lipsite de provocări, și care primiseră pe tavă fiecare 
avantaj. Și-a dat seama că, indiferent de condiţiile din viața ta, poți 
să-ți construieşti o viață de succes. S-a aflat în prezența bărbaților din 
toate păturile sociale care au reușit și care îi împărtășeau gratuit în- 
țelepciunea și experiența lor. 

În fiecare seară, John participa la propria lui şcoală de afaceri - 
într-o saună dintr-un centru comunitar evreiesc. Și tu trebuie să te 
înconjori de oameni care au reușit, trebuie să te înconjori de oameni 
care au o atitudine pozitivă, o abordare a vieţii orientată spre soluții 
- oameni care știu că pot să realizezi orice își pun în minte. 


Încrederea este contagioasă. La fel este și lipsa ei. 
VINCE LOMBARDI 


Antrenorul principal al Green Bay Packers care și-a condus echipa spre 
6 titluri în divizie, cinci campionate NFL și două cupe Super Bowl 


IEȘI DIN CLUBUL „NU-I AȘA CĂ E ORIBIL” 


Există două tipuri de oameni - ancorele și motoarele. Vrei să scapi 
de ancore și să mergi cu motoarele pentru că motoarele merg întot- 
deauna undeva și se și distrează. Ancorele doar te vor trage la fund. 

WYLAND 


Artist cunoscut în toată lumea pentru peisajele sale marine 

În primul meu an ca profesor de istorie la un liceu din Chicago, 
am renunțat foarte repede să mă mai duc în cancelarie, pe care cu- 
rând am poreclit-o Clubul „Nu-i așa că e oribil”. Mai rău decât fumul 
de ţigară care plutea constant în încăpere era norul de emoție negati- 
vă. „Îţi vine să crezi ce vor să facem acum?” „lar îl am pe puștiul 
Simmons anul ăsta la matematică. Este o teroare” „Nu ai cum să-i înveţi 
ceva pe copiii ăștia. Sunt scăpaţi complet de sub control.” 


Era un flux constant de judecăţi negative, critică, învinuire și văi- 
căreală. NU cu mult timp după aceea, am descoperit un grup de pro- 
fesori dedicați, care își petreceau timpul în bibliotecă și mâncau 
împreună la două mese, în sala de mese a profesorilor. Erau pozitivi 
și credeau că pot să depășească și să facă față oricărei probleme cu 
care se confruntau. Am implementat fiecare nouă idee pe care mi-o 
împărtășeau, precum și alte câteva pe care le-am învățat din cursu- 
rile de weekend de la Universitatea din Chicago. Drept urmare, am 
fost selectat de elevi profesorul anului încă din primul meu an de 
predat. 


FII SELECTIV 


Pur și simplu nu stau în preajma celor cu care nu doresc să fiu. 
Punct. Pentru mine, asta a fost o binecuvântare și pot rămâne 
pozitiv. Stau pe lângă oameni care sunt fericiţi, care cresc, care 
doresc să înveţe, care nu se feresc să spună îmi cer scuze sau 
mulțumesc (...) și care se distrează. 


JOHN ASSARAF 
Autorul cărții The Street Kid's Guide to Having it All 


(Ghidul băiatului de cartier pentru a avea totul) 


Aș vrea să faci un exercițiu valoros pe care mentorul meu W. 
Clement Stone l-a făcut cu mine. Fă o listă cu toţi cei cu care îţi petreci 
timpul în mod regulat - membri ai familiei, colegi de serviciu, vecini, 
prieteni, oameni din organizaţia ta civică, membri ai grupului tău re- 
ligios şi aşa mai departe. 

După ce ţi-ai completat lista, mergi înapoi și pune semnul minus 
(-) în dreptul acelor oameni care sunt negativi și toxici, și semnul 
plus (+) în dreptul oamenilor care sunt pozitivi și de la care ai ce în- 
văța. Pe măsură ce iei câte o decizie pentru fiecare persoană, poţi ve- 
dea cum se formează un anumit tipar. Poate că întregul tău loc de 

muncă este plin de personalități toxice. Sau poate că prietenii tăi sunt 
cei care resping tot ce faci tu. Sau poate că membrii familiei tale 
sunt cei care te reduc la tăcere și îți subminează stima și încrederea 
în sine. 


Vreau să faci același lucru pe care domnul Stone mi l-a spus și 
mie. Nu mai petrece timpul cu acei oameni care au semnul de minus 
în dreptul numelui lor. Dacă asta e imposibil (și ține minte, nimic nu 
este imposibil; este întotdeauna o alegere), atunci scade la modul se- 
ver cantitatea de timp pe care o petreci cu ei. Trebuie să te eliberezi 
de influenţa negativă a altora. 


Sunt oameni în viața ta care se plâng întotdeauna și îi învinuiesc 
pe alții pentru circumstanţele lor? Sunt oameni care întotdeauna îi 
judecă pe alții, răspândesc zvonuri negative și vorbesc despre cât de 
rea este situația? Nu mai petrece timpul nici cu ei. 


Sunt oameni în viaţa ta care, doar prin simplul fapt că te sună la 
telefon, pot să aducă tensiune, stres şi dezordine în viața ta? Sunt ei 
hoţii de visuri care îți spun că visurile tale sunt imposibile și încearcă 
să te convingă să renunţi să mai crezi și să-ți urmezi obiectivele? Ai 
prieteni care încearcă constant să te coboare la nivelul lor? Dacă e 
așa, atunci este timpul să-ţi faci noi prieteni! 


EVITĂ OAMENII TOXICI 


Înconjoară-te doar de oameni care te vor ridica tot mai mult. 
OPRAH WINFREY 


Moderatoare de emisiuni miliardară, actriță și fondatoare a postului 
de televiziune OWN Network 


Până nu vei ajunge în punctul acela de dezvoltare personală în 
care nu vei mai permite oamenilor să te afecteze cu negativitatea lor, 
trebuie să eviți cu orice preț oamenii toxici. Ţi-e mai bine dacă petreci 
timpul singur decât dacă îl petreci cu oameni care te vor ţine în loc cu 
mentalitatea lor de victimă și cu standardele lor mediocre. 


Fă un efort conștient de a te înconjura cu oameni pozitivi, de la 
care ai ce învăţa și care te ridică - oameni care cred în tine, te încura- 
jează să îţi urmezi visurile şi îţi aplaudă victoriile. Înconjoară-te cu 
posibili gânditori, idealiști și vizionari. 

ÎNCONJOARĂ-TE CU OAMENI DE SUCCES 


Unul dintre clienții care m-a angajat să predau aceste principii 
ale succesului pentru agenții săi de vânzări este unul dintre principa- 
lii producători de lentile de contact. În timp ce mă integram printre 
agenţii de vânzări înainte de eveniment, am întrebat fiecare persoană 
pe care am întâlnit-o dacă știa care sunt cei mai buni cinci agenţi de 
vânzări din companie. Majoritatea au răspuns că „da” și imediat mi-au 
înşirat rapid numele lor. În acea seară am rugat cele 300 de persoane 
din public să ridice mâna, dacă știau numele celor mai buni cinci 
agenți de vânzări. Aproape toată lumea a ridicat o mână. Apoi i-am 
rugat să ridice din nou mâna dacă i-au abordat vreodată pe vreunul 
dintre cei cinci oameni și i-au rugat să le împărtășească secretele suc- 
cesului lor. Nicio mână nu s-a ridicat. 


Gândește-te! Toată lumea știa care sunt cei mai eficienți oameni 
din companie, dar din cauza unei temeri nefondate de respingere, ni- 
meni nu le-a cerut vreodată acestor lideri în vânzări să le împărtă- 
șească secretele. 


Dacă intenționezi să ai succes, trebuie să începi să stai pe lângă 
oameni de succes. Trebuie să le ceri să-ți împărtășească strategiile 
lor de succes. Apoi încearcă-le și tu și vezi dacă ţi se potrivesc. 
Experimentează ceea ce fac ei, citeşte ce citesc ei, gândește cum gân- 
desc ei și așa mai departe. Dacă aceste noi modalități de gândire și 
comportament funcționează pentru tine, adoptă-le. Dacă nu, renunță 
la ele și continuă să cauţi și să experimentezi. 

RECUNOAȘTE-ŢI TRECUTUL POZITIV 


Mă uit în urmă la viaţa mea ca la o zi de lucru reușită; ea s-a 
încheiat și sunt mulțumită de ea. 


BUNICA MOSES 


Artistă populară americană, care a trăit 101 ani 


Majoritatea oamenilor din cultura noastră își amintesc mai de- 
grabă eșecurile decât succesele. Unul dintre motive este abordarea 
„lasă-l în pace/lovește-!” în creșterea copiilor, în predatul la școală și 
management, care este atât de prevalentă în cultura noastră. Când 
erai doar un copil, părinţii te lăsau în pace când te jucai și erai coope- 
rant, și apoi te loveau dacă făceai prea mult zgomot, erai o pacoste 
sau intrai în belele. Probabil primeai felicitări de complezență cum ar 
fi „bună treabă” atunci când luai 10, dar primeai o predică enormă 
dacă luai 8 sau 6 sau, Doamne ferește, un 5. În școală, majoritatea 
profesorilor marcau răspunsurile pe care le greșeai cu un X în loc să 
le marcheze pe cele pe care le-ai nimerit corect cu un cerc sau cu o 
stea. La sport, se ţipa la tine când scăpai mingea de fotbal sau de ba- 
seball. Întotdeauna exista mai multă intensitate emoţională în jurul 
erorilor, greșelilor și eșecurilor decât în jurul succeselor. 


Deoarece creierul își amintește mai ușor evenimente care sunt 
însoțite de emoții puternice, majoritatea oamenilor subestimează și 
subapreciază numărul succeselor pe care le-au avut, în comparație cu 
numărul eșecurilor avute. Una dintre modalităţile de a contracara 
acest fenomen este să te concentrezi în mod conștient pe succese și 
să le celebrezi. 


Unul dintre exercițiile pe care le fac la seminarele mele din cor- 
poraţii este să pun fiecare participant să-și împărtășească un succes 
pe care l-a avut în săptămâna precedentă. Este întotdeauna uimitor 
să vezi cât de dificil este pentru majoritatea oamenilor. Mulţi oameni 
nu cred că au avut vreun succes. Poţi să-ți spună cu ușurință 10 mo- 
dalităţi prin care au dat-o-n bară în ultimele 7 zile, dar le este mult 
mai greu să îți spună 10 victorii pe care le-au avut. 

Adevărul trist este că avem cu toții mai multe victorii decât eşe- 
curi - doar că ne-am ridicat standardele prea mult pentru ceea ce 
numim succes. Un participant la Programul GOALS (Gaining 
Opportunities and Life Skills - Câştigă oportunități și aptitudini pen- 
tru viață), pe care l-am dezvoltat pentru a ajuta oamenii cu ajutor 
social din California să devină independențţi!, chiar a declarat că nu a 
avut niciun succes. Când m-am interesat despre accentul său, ne-a 
spus că a plecat din Iran când șahul a fost răsturnat, în 1979. S-a mu- 
tat cu toată familia în Germania, unde a învățat germana și a devenit 
mecanic auto. Mai recent, a imigrat cu toată familia în Statele Unite, a 
învățat engleza, și acum era într-un program în care învăţa să fie su- 
dor - dar el nu credea că a avut vreun succes! 


Când grupul l-a întrebat ce credea că înseamnă succesul, a răs- 
puns că înseamnă să deţii o casă în Beverly Hills și să conduci un 
Cadillac. În mintea lui, orice era mai puţin de atât nu era o realizare. 
Încet, cu puţin antrenament, a început să vadă că avea numeroase 
experienţe ale succesului în fiecare săptămână. Lucrurile simple cum 
ar fi să ajungă la timp la slujbă, să intre în programul GOALS, să învețe 
engleza, să-și întrețină familia și să-i cumpere fiicei lui prima bicicletă 
erau toate succese. 


TEORIA JETONULUI DE POKER AL STIMEI DE SINE 
ȘI AL SUCCESULUI 


Deci de ce insist atât de mult pe recunoașterea succeselor tale 
din trecut? Motivul pentru care acest lucru este atât de important se 
datorează impactului asupra stimei tale de sine. Imaginează-ţi pentru 
o clipă că stima ta de sine este ca un teanc de jetoane de poker. Apoi 
imaginează-ți că tu și cu mine jucăm un joc de poker și că tu ai 10 je- 
toane, iar eu 200. Cine crezi că va juca mai prudent în acest joc de 
poker? Da, tu o vei face. Dacă vei pierde 2 pariuri cu 5 jetoane, ieși 
din joc. Eu pot pierde 5 jetoane de 40 de ori înainte să ies din joc, 
așa că îmi voi asuma mai multe riscuri pentru că îmi permit aceste 
pierderi. Nivelul stimei tale de sine funcţionează în același fel. Cu 
cât ai mai multă stimă de sine, cu atât ești dispus să-ţi asumi mai 
multe riscuri. 


1 Până acum, 810 000 de oameni au absolvit Programul GOALS pe care l-am 
dezvoltat pentru statul California, pentru a-i ajuta pe oamenii cu ajutor soci- 
al să devină independenţi. Pentru mai multe informații vizitează www.TheSuc- 


cessPrinciples.com/resources - nota autorului. 

Cercetările ne-au arătat din nou și din nou că, cu cât îți recunoști 
mai mult succesele din trecut, cu atât devii mai încrezător să îţi asumi 
și să îndeplinești cu succes altele noi. Ştii că și atunci când eșuezi, asta 
nu te va distruge, pentru că stima ta de sine este mare. Și cu cât riști 
mai mult, cu atât câștigi mai mult în viață. Cu cât tragi mai mult la 
poartă, cu atât ai mai multe șanse să înscrii. 


Faptul de a ști că ai avut succese în trecut îți va da încrederea în 
tine că poți să ai mai multe succese în viitor. Așa că hai să ne uitam la 
modalităţi simple, dar puternice, de a construi și de a menţine nive- 
luri înalte de încredere în sine și stimă de sine. 


ÎNCEPE CU NOUĂ SUCCESE MAJORE 


lată o modalitate simplă de a începe inventarul succeselor tale 
majore (poţi să îl iei și pe partenerul tău sau familia ta să facă acest 
exerciţiu). Începe prin a-ţi împărți viaţa în trei perioade egale de timp 
- de exemplu, dacă ai 45 de ani, cele trei perioade de timp ale tale ar 
fi de la naștere la vârsta de 15 ani, de la 16 la 30 și de la 31 la 45 de 
ani. Apoi fă o listă cu trei succese pe care le-ai avut pentru fiecare 
perioadă. Pentru a te ajuta să începi, mai jos am făcut o listă cu pro- 
priile mele succese: 


Prima perioadă: naștere - 23 de ani 
1. Ales lider de patrulă la cercetași 


2. Am prins o pasă de touchdown, în urma căreia am câștigat 
campionatul orașului cu echipa 


3. Absolvent al Universității Harvard 


A doua perioadă: 24 - 47 ani 

1. Masteratul în educaţie la Universitatea din Massachusetts 

2. Prima carte publicată 

3. Am fondat Centrul New England pentru Dezvoltare persona- 
lă și organizațională 

Ultima perioadă: 47 - 70 ani 

1. Am fondat Grupul Canfield Training 

2. Chicken Soup for the Soul (Supă de pui pentru suflet) a ajuns 
pe primul loc în topul de bestselleruri New York Times 


3. Am atins obiectivul de a ţine discursuri profesionale în toate 
cele 50 de state 

POȚI FACE O LISTĂ CU 100 DE SUCCESE? 


Pentru a te convinge cu adevărat că ești o persoană de succes care 
poate continua să realizeze lucruri măreţțe, următorul pas al acestui 
exercițiu este să faci o listă cu 100 de succese pe care le-ai avut în 
viaţa ta. 


Experienţa îmi spune că majoritatea oamenilor se descurcă bine 
cu primele 30; apoi devine tot mai dificil. Ca să vii cu 100, va trebui să 
faci o listă cu lucruri precum învățatul mersului pe bicicletă, cântatul 
solo la biserică, prima slujbă pe vară, prima oară când ai marcat în 
Liga de juniori, acceptarea în echipa de majorete, când ţi-ai luat per- 
misul de conducere, când ai scris un articol pentru ziarul școlii, când 
ai luat nota 10 la ora de istorie a domnului Simon, când ai supraviețu- 
it antrenamentului de bază, când ai învățat să faci surfing, când ai 
câștigat o medalie la târgul districtului, când ţi-ai modificat prima 
mașină, când te-ai căsătorit, când ai avut primul copil, când ai condus 
o campanie de strângere de fonduri pentru școala copilului tău. 
Acestea sunt toate lucruri pe care acum le iei ca fiind de la sine înțe- 
lese, dar ele trebuie să fie recunoscute fără excepție ca succese pe 
care le-ai avut în viață. Dacă ești tânăr, poate că va trebui să te rezumi 
la a scrie lucruri de genul „am trecut de clasa I, am trecut de clasa a 
doua, am trecut de clasa a treia”, dar este în regulă. Scopul pur și sim- 
plu este să ajungi la 100. 


CREEAZĂ-ȚI UN JURNAL AL VICTORIILOR 


O altă modalitate puternică de a continua să adaugi jetoane de 
poker la acest teanc este să ţii un jurnal al succeselor tale zilnice. 
Poate fi ceva simplu, ca un carnețel cu spirale sau un document din 
computerul tău, sau poate fi ceva mai pretenţios, cum ar fi un jurnal 
legat în piele. Amintindu-ţi și scriindu-ţi succesele zilnice, le păstrezi 
în memoria pe termen lung care îţi sporește stima de sine și constru- 
iește încrederea în sine. Și mai târziu, dacă ai nevoie de un imbold 
pentru încrederea în sine, poţi să recitești ce ai scris. 


Peter Thigpen, fost vicepreședinte al companiei Levi & Strauss 
Co., ținea un astfel de jurnal pe birou și, de fiecare dată când avea o 
victorie sau un câștig, le scria. Când era pe punctul de a face ceva în- 
fricoșător, cum ar fi să negocieze pentru un împrumut de mai multe 
milioane de la bancă sau să ţină un discurs în fața consiliului director, 
citea jurnalul de victorii pentru a-și construi încrederea în sine. Lista 

sa includea texte cum ar fi: Am deschis o piață în China, mi-am convins 
fiul adolescent să-și facă curat în cameră sau Am reușit să conving con- 
siliul să aprobe planul meu de extindere. 


Când majoritatea oamenilor sunt pe punctul de a se apuca deo 
sarcină înfricoșătoare, au tendinţa de a se concentra asupra perioa- 
delor în care au încercat și nu au reușit, ceea ce le subminează încre- 
derea în sine şi le hrăneşte teama de un nou eşec. În loc de asta, faptul 
de a păstra un jurnal al victoriilor și de a face referire la victorii te va 
menţine concentrat pe succesele tale. 


Incepe-ţi jurnalul de victorii cât mai curând posibil. Dacă vrei, 
poți să-l înfrumusețezi, ca într-un album, cu fotografii, certificate, no- 
tite și alte memento-uri ale succesului tău. 


Dacă multe dintre victoriile tale apar pe internet - de exemplu, 
dacă ești sportiv, artist, autor sau om de afaceri care apare în știri onli- 
ne, galerii foto, interviuri sau recenzii de carte - poţi crea un jurnal 
digital utilizând o instrumentul online numit Pinterest. Pinterest îţi 
permite să colecționezi linkuri sau „bookmarkuri” (semne de carte) 
spre fotografii, citate și conținut scris, apărute oriunde pe internet. 


Fă-ţi pur și simplu un cont pe www.Pinterest.com și începe să 
adaugi cu opțiunea „pin it” lucruri pe care le găsești online, care vor- 
besc despre, portretizează sau captează vizual victoriile tale - cum ar 
fi articole din presă, postări pe bloguri, pagini web sau fotografii. 
Colecţionează și organizează aceste „pinuri” pe panoul tău Pinterest, 
care este creat și controlat de tine. Dacă vrei, poţi să distribui jurnalul 
victoriilor prietenilor și familiei - sau oricăror altor utilizatori 
Pinterest, care doresc să-ți urmărească panoul. Și, dacă ai o afacere și 
vrei să utilizezi unele dintre „victorii” în scopuri promoționale sau 
pentru relații publice, pur și simplu distribuie întregul tău panou 
Pinterest sau distribuie un subset de realizări colecționându-le pe 
teme sau subiecte. 


AFIŞEAZĂ-ȚI SIMBOLURILE SUCCESULUI 


Cercetătorii au descoperit că ceea ce vezi în mediul tău are un 
impact psihologic asupra dispoziţiei, atitudinilor și comportamentu- 
lui tău. Mediul tău are o mare influență asupra ta. Dar sunt fapte și 
mai importante de atât: aproape că ai control total asupra mediului 
tău imediat. Tu poţi să alegi ce poze sunt atârnate în dormitorul tău 
sau pe peretele din birou, ce suvenire sunt lipite pe frigider sau pe 


302 | JACK CANFIELD 


ușa vestiarului de la școală și ce memento-uri plasezi pe biroul tău 
sau în spaţiul tău de la serviciu. 


O tehnică valoroasă care te va ajuta să-ți construieşti încrederea 
în tine și să te motiveze spre un viitor succes este practica de a te în- 
conjura cu premii, fotografii și alte obiecte care îți amintesc de succe- 
sele tale. Acestea pot include medalii din zilele în care erai în armată, 
o poză cu tine înscriind touchdownul câștigător, o poză cu tine stând pe 
Marele Zid Chinezesc, o poză de la nunta ta, un trofeu, o copie înrămată 
a poemului pe care l-ai publicat în ziarul local, o scrisoare de mulțumi- 
re, diploma ta de absolvire de la facultate, insigna ta Eagle Scout de 
cercetaș sau premiul tău Gold Award, primit când erai cercetașă. 


Fă-ţi un loc special - o etajeră specială, pe dulap, pe ușa de la frigider, 
pe un „perete al victoriei” în holul prin care treci zilnic - și umple-l cu 
simbolurile succesului tău. Fă curat în acel sertar special, în acele cu- 
tii din dulap, în dosarele tale - apoi înrămează, laminează, lustruiește 
și afișează acele simboluri ale succesului, ca să le vezi zilnic. Acest 
lucru va avea un efect puternic asupra minţii tale subconștiente. Te va 
programa subtil să te vezi ca pe un învingător - cineva care are succe- 
se constante în viață! Va transmite acelaşi mesaj şi celorlalți. Îți va 
insufla încredere în tine și în alții. 


Este un lucru important de făcut și pentru copii. Afişează cu mân- 
drie și simbolurile succesului lor - lucrări, panglici, opere de artă, fo- 
tografii cu ei în echipamentul de baseball sau cântând la vioară, 
fotografii cu ei simțindu-se bine, cu trofee, medalii și alte premii. Dacă 
ei locuiesc încă la tine, înrămează-le cele mai bune opere de artă și 
atârnă-le pe pereţii din bucătărie, în camerele lor și în holurile din 
casă. Când le vor vedea înrămate și agăţate pe perete, asta va fi un 
imbold major pentru stima lor de sine. 


EXERCIŢIUL OGLINZII 


Eşti un magnet viu. Ce atragi în viaţa ta este în armonie 
cu gândurile tale dominante. 


BRIAN TRACY 


Autoritate influentă în dezvoltarea potenţialului uman și eficienței personale 


Așa cum îți recunoști marile tale succese, trebuie să-ți recunoști 
și micile tale succese zilnice. Exerciţiul Oglinzii se bazează pe princi- 
piul că noi toți avem nevoie de recunoaștere, dar că recunoașterea 
cea mai importantă este recunoașterea pe care ţi-o dai singur. 

Exercițiul Oglinzii îi dă copilului din tine - care trăiește în mintea 
ta subconștientă - stimulentul pozitiv de care are nevoie pentru a 
avea tot mai multe realizări. Asta te ajută să-ţi schimbi orice fel de 
credinţe negative pe care le-ai putea avea despre laude și realizări, și 
te plasează în mentalitatea celui care reușește. Fă acest exerciţiu cel 
puţin 3 luni. După aceea, poți decide dacă vrei sau nu să continui. 
Cunosc câţiva mari oameni de succes care au făcut asta în fiecare sea- 
ră, timp de ani de zile. 


Chiar înainte de a merge la culcare, stai în fața oglinzii și apreciază-te 
pentru tot ceea ce ai reușit să realizezi în acea zi. Începe prin a te uita 
câteva secunde direct în ochii persoanei din oglindă - imaginea ta din 
oglindă care se uită la tine. Apoi rostește-ţi numele și începe să te 
apreciezi cu voce tare pentru următoarele lucruri: 


e pentru orice fel de realizări - de afaceri, finanțe, educaţie, 
personale, fizice, spirituale sau emoţionale 


e pentru orice comportament de disciplină personală pe care îl 
adopți - dietă, exerciţii fizice, lectură, meditaţie, rugăciune 

e  pentruoricetentaţii cărora nu le-ai căzut pradă - să mănânci 
desert, să minţi, să te uiţi prea mult la televizor, să te culci prea 
târziu, să bei prea mult 


Mentine contactul vizual cu tine însuţi pe tot parcursul exercițiu- 
lui. Când ai terminat să te apreciezi, finalizează exerciţiul continuând 
să te privești adânc în ochi și spune: „Te iubesc”. Apoi mai stai așa 
câteva secunde pentru a simţi cu adevărat impactul acestei experien- 
te - de parcă cel din oglindă, care tocmai a ascultat aceste aprecieri, ai 
fi chiar tu. Important pe durata ultimei părți este să nu te întorci pur 
și simplu din fața oglinzii simțindu-te stânjenit sau gândindu-te că 
acest exercițiu este stupid sau prostesc. 

lată un exemplu al modului în care ar trebui să sune acest exercițiu: 


Jack, doresc să te apreciez pentru următoarele lucruri de azi: în 
primul rând, vreau să te apreciez pentru că te-ai dus la culcare la 
timp fără să te uiţi la televizor până târziu, ca apoi să te trezești la 
prima oră în această dimineață și să ai o conversaţie foarte mul- 
țumitoare cu Inga. Și apoi ai meditat timp de 20 de minute și ai 
făcut exerciţii fizice 30 de minute, înainte de duș. Ai mâncat un 
mic dejun sănătos, sărac în grăsimi și carbohidrați. Ai ajuns la 
serviciu la timp și ai condus o ședință de personal foarte bună, 
împreună cu echipa. Ai făcut o treabă minunată ajutându-i pe toţi 
să asculte sentimentele și ideile celorlalți. Și ai fost bun la a-i face 
pe cei tăcuţi să vorbească. 

Să vedem... oh, apoi ai mâncat un prânz foarte sănătos - supă și 
salată - și nu ai mâncat desertul care ţi s-a oferit. Și ai băut cele 
zece pahare de apă pe care ţi-ai propus să le bei zilnic. Și apoi... 
să vedem.... ai terminat de editat noul manual Train the Trainer 
și chiar ai avut spor cu organizarea programului de vară pentru 
trainingul managementului. Apoi ţi-ai completat Jurnalul succe- 
selor zilnice înainte să pleci de la serviciu. Oh, și ai apreciat-o pe 
Veronica pentru că a rezolvat problemele legate de programarea 
călătoriilor. A fost minunat să văd că s-a luminat la față. 


Și când ai ajuns acasă, l-ai sunat pe Oran și ai vorbit cu nepotul 
tău pe Skype. Asta a fost cu adevărat special. Și acum te duci din 
nou la culcare la o oră foarte bună - și nu stai toată noaptea pe 
internet. Ai fost grozav astăzi. 


Și încă ceva, Jack - te iubesc! 


Nu este neobișnuit să ai anumite reacţii prima dată când faci 
exercițiul acesta. Te-ai putea simţi prostește, stânjenit, poate îţi va 
veni să plângi (sau chiar vei începe să plângi) sau te vei simți în gene- 
ral inconfortabil. Uneori, oamenii au raportat că au făcut urticarie, că 
li s-a făcut cald și au început să transpire sau că s-au simţit ușor ame- 
titi. Aceste reacții sunt firești și normale, pentru că și acest lucru pe 
care-l faci este nefamiliar. Nu suntem antrenați să ne recunoaștem pe 
noi înșine. De fapt, suntem antrenați în mare parte să facem exact 
opusul: Nu-ţi face singur reclamă. Nu te umfla în pene. Nu te lăuda 
singur. Mândria e un păcat. Când începi să te porți într-un mod mai 
pozitiv și să ai grijă de tine însuți, este firesc să ai reacții fizice și emo- 
tionale, pe măsură ce te eliberezi de vechile răni negative, parentale, 
de așteptările nerealiste și de judecăţile de sine. Dacă trăieşti oricare 
dintre aceste lucruri - și nu toți oamenii o fac - nu lăsa ca acestea să 
te oprească. Sunt doar temporare și vor trece după câteva zile de la 
începerea acestui exercițiu. 


Când am început prima dată să fac acest exercițiu, după doar 40 de 
zile am observat că tot discursul intern negativ a dispărut, înlăturat 
de concentrarea zilnică și pozitivă a Exerciţiului Oglinzii. Obișnuiam 
să-mi fac reproșuri că nu-mi puneam unde trebuie cheile de la mași- 
nă sau ochelarii. Acea voce critică pur și simplu a dispărut. Același 
lucru ţi se poate întâmpla și ție, dar doar dacă îţi iei răgazul de a face 
efectiv acest exercițiu. 


Un lucru pe care să ţi-l amintești: dacă te-ai culcat deja și îţi dai 
seama că tot nu ai făcut Exerciţiul Oglinzii, scoală-te și fă-l acum. 

Partea esențială a exerciţiului este să te uiţi în oglindă. Și un ultim 
sfat: asigură-te să spui partenerului de viață, părinţilor, colegului de 
cameră că vei face acest exercițiu în fiecare seară, pentru următoarele 
3 luni sau mai mult. Nu vrei să intre peste tine și să creadă că ţi-ai 
pierdut minţile! De fapt, îţi reantrenezi foarte puternic mintea pentru 
a se centra asupra lucrurilor pozitive, în timp ce tu îţi clădești treptat 
teancul tău de jetoane de poker. 


RĂSPLĂTEŞTE COPILUL DIN TINE 


În fiecare dintre noi există trei stadii distincte ale ego-ului, care 
lucrează în armonie pentru a crea personalitatea noastră unică. Avem 
un ego de părinte, un ego de adult și un ego de copil, care se poartă la 
fel ca şi părinţii, adulţii și copiii din viața reală. 

Egoul tău de adult este partea ta rațională. Adună date și ia decizii 
logice lipsite de emoții. Îți planifică programul, face bilanţul carnetului de 
cecuri, îți calculează taxele și determină când să schimbi cauciucurile. 

Egoul tău de părinte îţi spune să-ţi legi șireturile, să te speli pe 
dinţi, să îți mănânci legumele, să îţi faci temele, să faci mișcare, să 
respecţi termenele-limită și să-ţi termini proiectele. Are două părți. 
Partea negativă e criticul tău intern - partea care judecă atunci când 
nu te ridici la nivelul standardelor sale. Partea pozitivă e partea care 
te ajută să crești și se asigură că ești protejat, că ești îngrijit și ai ce îţi 
trebuie. Este de asemenea partea care validează, apreciază și recu- 
noaște când faci o treabă bună. 


Egoul tău de copil, pe de altă parte, face ceea ce fac toți copiii - se 
plânge, cerșește atenţie, vrea îmbrăţișări și își iese din fire atunci 
când nevoile nu îi sunt satisfăcute. Pe măsură ce înaintăm în viață, este 
ca și cum am avea un copil de 3 ani care se ține scai de noi și întreabă 
constant: De ce stăm la biroul ăsta? De ce nu ne distrăm mai mult? De ce 
sunt treaz la 3 dimineaţa? De ce citesc acest raport plictisitor? 


Ca părinte al acestui „copil din tine”, una dintre cele mai impor- 
tante sarcini este să îl implici și să-l răsplătești pentru că este cuminte, 
în timp ce tu îţi vezi de treabă. 


Dacă ai avea un copil de 3 ani în viața ta, ai putea spune: „Mami 
trebuie să termine această propunere în următoarele 20 de minute. 
Dar după ce mami termină, o să ieșim la o înghețată sau ne vom juca 
un joc video.” Copilul tău de 3 ani din viaţa reală probabil ar răspun- 
de: „OK, o să fiu cuminte pentru că o să primesc ceva bun la sfârșit.” 

Ei bine, nu trebuie să te surprindă că nici copilul din tine nu este 
altfel. Când îl rogi să stea liniștit, să te lase să-ţi termini treaba, să ră- 
mâi treaz până târziu și tot așa, se va purta frumos atât timp cât știe 
că îl așteaptă o răsplată la sfârșit pentru că a fost cuminte. La un moment 
dat, are nevoie să știe că va citi un roman, că se va duce la filme, se va juca 
cu un prieten, va asculta muzică, va ieși să danseze, se va destinde, va 
mânca în oraș, își va lua o nouă „jucărie” sau va intra în vacanţă. 


O mare parte din crearea succesului în viață este să te răsplătești 
atunci când ai reușit. În realitate, a te răsplăti pentru succesele tale va 
menţine copilul din tine fericit și ascultător și data viitoare când vei 
lucra din greu. El știe că poate să aibă încredere în tine pentru că, în 
cele din urmă, te ţii de promisiuni. Dacă nu o faci, exact ca un copil 
real, el va începe să-ți saboteze eforturile îmbolnăvindu-se, având ac- 
cidente, făcând greșeli care te costă promovarea sau chiar slujba, ca 
să te forțeze să îţi iei timp liber. Și asta doar te va îndepărta și mai 
mult de succesul pe care vrei să îl creezi. 


UN SENTIMENT AL ÎMPLINIRII 


Un alt motiv pentru a-ţi celebra succesele este că nu te simţi îm- 
plinit până când nu ai fost recunoscut. Asta îţi dă un sentiment al re- 
alizării și al recunoașterii. Dacă petreci săptămâni făcând un raport pe 
care șeful tău nu îl recunoaște, asta te face să te simți neîmplinit. Dacă 
trimiți cuiva un cadou și persoana respectivă nu dă un semn de recu- 
noaștere după ce l-a primit, ajungi cu sentimentul acesta de neîmplini- 
re - iar această mică neîmplinire ajunge să ocupe spaţiu în mintea ta. 
Mintea ta are nevoie să completeze ciclul, eliberând astfel spațiul ce va 
fi utilizat mai bine, concentrându-se asupra obiectivelor tale. 


Bineînțeles, chiar și mai important decât să ajungi la un stadiu al 
sentimentului de împlinire, simplul și satisfăcătorul act al recunoaș- 
terii și răsplătirii succeselor tale face ca subconștientul tău să spună 
Hei, ce tare e să reușești. De fiecare dată când producem un succes, fa- 
cem ceva distractiv. Jack ne va cumpăra ceva ce ne dorim sau ne va 
duce într-un loc frumos. Hai să avem mai multe succese din astea, pen- 
tru ca Jack să ne ducă să ne jucăm mai des. 


Faptul de a te răsplăti pentru că ai învins consolidează dorința 
minţii tale subconștiente de a munci și mai mult pentru tine. Este pur 
și simplu natura umană. 

TINE-ȚI OCHII PE PREMIU 


Este ușor să fii negativist și nemotivat, dar e nevoie de muncă 
pentru a fi pozitiv și motivat. Deși nu există un buton de oprire 
pentru acele „casete” fără sfârșit, sunt lucruri pe care le poți face 
pentru a da volumul mai încet și pentru a-ţi îndrepta atenţia 
de la negativ la pozitiv. 


DONNA CARDILLO, 
infirmieră calificată 
Oratoare, antreprenoare, umoristă și maestră motivațională 


Oamenii de succes își menţin o concentrare pozitivă în viață, in- 
diferent de ce s-ar petrece în jurul lor. Rămân concentrați mai degrabă 
asupra succeselor decât asupra eșecurilor din trecut, și mai degrabă 
asupra următorilor pași de acțiune, care îi vor duce și mai aproape de 
împlinirea obiectivelor, decât asupra celorlalte distracții pe care viața 
li le prezintă. Sunt constant proactivi în urmărirea obiectivelor alese. 


CELE MAI IMPORTANTE 45 DE MINUTE 
ALE ZILEI 


O parte importantă a oricărei metode de concentrare este să îţi 
rezervi timp la sfârșitul zilei - chiar înainte de a merge la culcare - ca 
să îți recunoști succesele, să-ți revizuiești obiectivele, să te concen- 
trezi asupra viitorului plin de succes și să faci planuri specifice pen- 
tru ceea ce vrei să realizezi în ziua următoare. 


De ce sugerez sfârșitul zilei? Pentru că orice lucru, pe care l-ai citi, 
vedea, asculta, discuta și trăi în ultimele 45 de minute înainte de culca- 
re, are o mare influenţă asupra somnului și zilei următoare. În timpul 
nopții, mintea ta inconștientă reia și procesează această acumulare 
târzie de aproape 6 ori mai intens decât tot ce ai trăit în timpul zilei. 
De aceea să tocești pentru examen seara târziu poate funcţiona și să 
te uiţi la un film de groază înainte de culcare poate să-ţi dea coșma- 

ruri. De aceea este atât de important faptul de a citi copiilor povești 
de calitate înainte de culcare - nu doar pentru a-i face să adoarmă, ci 
pentru că mesajele repetate, lecţiile și morala poveștilor devin parte 
din materialul din care e alcătuită conștiința copilului. 


Pe măsură ce te cufunzi în somn, intri în starea de undă cerebrală 
alfa a conștiinței - o stare în care ești foarte deschis la sugestii. Dacă 
adormi după ce te-ai uitat la știri până târziu, asta ţi se va imprima în 
conștiință - război, crime, accidente de mașină, violuri, tâlhării, asasi- 
nate, războaie între bande, împușcături din mașină, răpiri și scandaluri 
între corporații. 

Gândește-te cât de bine ar fi dacă, în loc de asta, ai citi o autobio- 
grafie inspiraţională sau o carte de dezvoltare personală. Imaginează-ţi 
puterea meditaţiei, a ascultării unui program de self-help sau a faptu- 
lui de a-ţi lua răgazul să planifici ziua următoare, înainte să te duci la 
culcare. 


lată două exerciţii care te vor menţine concentrat pozitiv și într-o 
stare de progres la sfârșitul zilei: 


BILANŢUL DE SEARĂ 


Este un exercițiu puternic, care să te ajute să îți instalezi un com- 
portament nou și mai pozitiv (cum ar fi punctualitatea), obiceiuri 
(cum ar fi să asculți mai mult) sau calitatea (cum ar fi răbdarea sau 
atenţia). Vei fi uimit cât de repede te poate duce această tehnică la 
schimbare permanentă. 


Stai cu ochii închiși, respiră adânc și oferă-ţi una dintre aceste 
îndrumări: 


e  Arată-miunde aș fi putut fi mai eficient astăzi. 
e Arată-mi unde aș fi putut fi mai conștient astăzi. 


e  Arată-mi unde aș fi putut fi un (completează aici profesia ta 
- manager, profesor, coach, agent de vânzări etc.) mai bun 
astăzi. 

e Arată-mi unde aș fi putut fi mai iubitor astăzi. 

e Arată-mi unde aș fi putut fi mai asertiv astăzi. 


e Arată-mi unde aș fi putut fi mai astăzi. 

În timp ce stai calm într-o stare de receptivitate liniştită, vei 
vedea că un număr de evenimente din ziua respectivă îţi vor veni în 
minte. Observă-le doar, fără critică sau autocritică. Când niciun alt 
eveniment nu îți mai vine în minte, ia fiecare incident și retrăiește-l în 
mintea ta în modul în care ai fi preferat să îl realizezi, dacă ai fi fost 
mai conștient și cu intenții mai ferme în acel moment. Acest lucru 
creează o imagine subconștientă, care va evoca comportamentul do- 
rit data viitoare când se va petrece o situație similară. 


CREEAZĂ-ȚI ZIUA IDEALĂ 


Un alt instrument puternic pentru a te menține concentrat asu- 
pra creării vieţii tale, exact așa cum vrei să fie, este să-ţi iei un răgaz 
de câteva minute, după ce ţi-ai plănuit programul zilei următoare, și să 
vizualizezi cum întreaga zi se petrece exact așa cum vrei. Vizualizează 
cum toată lumea este acolo când o chemi, cum fiecare ședință începe 
și se termină la timp, cum toate priorităţile tale sunt îndeplinite, toate 
comisioanele sunt făcute cu ușurință, cum faci toate vânzările, și aşa 
mai departe. Privește-te cum performezi la cel mai înalt nivel în orice 
situație pe care o vei întâlni în ziua următoare. Asta îi va da subcon- 
știentului tău ceva la care să lucreze noaptea, pentru a crea modalități 
de a face ca totul să se întâmple exact așa cum ai vizualizat. 


Știm cu toții că fiecare gând pe care îl avem este transmis univer- 
sului prin intermediul a ceea ce prietenul și coach-ul meu de succes 
Robert Scheinfeld numește „innernet”. Așa că atunci când îţi vizuali- 
zezi ziua ideală, transmiţi în același timp și celorlalți oameni implicați 
intenţia ta prin ceea ce fizicienii numesc câmpul cuantic. 

Fă-ţi o obișnuinţă din a vizualiza ziua ideală cu o seară înainte. 
Asta va face o diferenţă uriașă în viața ta. 


* Cuvânt creat prin alipirea a două cuvinte - inner (interior, lăuntric) și net (re- 
tea, legătură, conexiune) (n. trad.). 

FĂ ORDINE ÎN DEZORDINE ȘI DEFINITIVEAZĂ 
LUCRURILE INCOMPLETE 


Dacă un birou dezordonat este semn al unei minţi dezordonate, 
ce semnificaţie are un birou curat? 


LAURENCE J. PETER 


Pedagog și autor american 


LN 


DEFINITIVEAZĂ PLĂNUIEȘTE 


CICLUL 
DEFINITIVĂRII 


TERMINĂ ÎNCEPE 


Examinează diagrama de mai sus. Se numește Ciclul Definitivării. 
Fiecare dintre aceşti paşi - Decide - Plănuieşte - Începe - Continuă 
- Termină - Definitivează - este necesar pentru a avea succes în orice, 
pentru a avea rezultatul dorit, pentru a termina ceva. Și totuși cum se 

face că mulţi dintre noi nu ajung la definitivare? Ajungem până la eta- 
pa finalizării - dar lăsăm un ultim lucru neterminat. 

Sunt domenii în viața ta unde ai lăsat proiecte nedefinitivate sau 
nu te-ai împăcat cu anumiți oameni? Când nu îţi închei socotelile cu 
trecutul, nu poți fi liber să îmbrățișezi în totalitate prezentul. 


RATAREA DEFINITIVĂRII ÎŢI RĂPEŞTE ELEMENTUL 
VALOROS AL ATENȚIEI 


Când începi un proiect, închei o înțelegere sau identifici o schim- 
bare pe care trebuie să o faci, acest lucru pătrunde în banca memoriei 
prezente și ocupă ceea ce se numește „elementul atenţiei.” Nu putem 
fi atenţi la prea multe lucruri deodată, și fiecare promisiune, înțelege- 
re sau punct de pe lista ta lasă tot mai puţine elemente ale atenţiei pe 
care să le dedici definitivării sarcinilor prezente și aducerii noilor 
oportunități și abundenței în viaţa ta. 

Deci de ce nu termină oamenii ce au început? Deseori, lucrurile 
nedefinitivate reprezintă acele domenii din viața noastră unde nu 
avem claritate - sau unde avem blocaje emoţionale ori psihologice. 


De exemplu, poate că ai multe cereri, proiecte, sarcini și alte lu- 
cruri pe birou cărora vrei cu adevărat să le spui „nu” - dar te temi că 
vei fi perceput ca un individ rău. Așa că amâni să le răspunzi pentru a 
evita să spui „nu”. Între timp, bileţelele adezive și teancurile de hârtii 
se adună și te distrag. Poate că există și circumstanţe în care trebuie 
să iei decizii dificile sau incomode. Așa că, în loc să te lupţi cu discon- 
fortul, lași lucrurile nedefinitivate să se adune. 


Unele lucruri nedefinitivate vin din simplul fapt că nu ai sisteme 
adecvate, cunoștințele sau expertiza pentru a face față acestor sar- 
cini. Alte lucruri nedefinitivate se adună din cauza obiceiurilor noastre 
greșite de muncă. 


INTRĂ ÎN CONŞTIINŢA DEFINITIVĂRII 


Întreabă-te în mod continuu Ce trebuie să fac ca să definitivez 
această sarcină? Apoi poţi începe să faci în mod conștient acel pas 
următor de a îndosaria documentele definitivate, de a trimite la poștă 
formularele necesare sau de a-i raporta șefului tău că proiectul a fost 
definitivat. Adevărul este că 20 de lucruri definitivate au mai multă 


312 | JACK CANFIELD 


putere decât 50 de lucruri pe jumătate definitivate. O carte terminată, 
de exemplu, care poate fi lansată și poate influenţa lumea, este mai 
bună decât 13 cărți care sunt în proces de a fi scrise. Decât să începi 
15 proiecte care sfârșesc prin a fi nedefinitivate și care ocupă spațiu 
în casă, mai bine ai începe doar 3 și le-ai definitiva. 


CEI 4 DE A Al DEFINITIVĂRII 


O modalitate de a îndeplini lista cu lucruri de făcut este ceva ce 
am văzut la cursurile de management: cei 4 A: Apucă-te, Autorizează, 
Amână sau Aruncă. Când ridici o foaie de hârtie, decide atunci și aco- 
lo dacă te vei apuca să faci vreodată ceva cu ea. Dacă nu, arunc-o. Dacă 
poți să te apuci de asta în 10 minute, apucă-te imediat. Dacă tot vrei 
să te apuci de asta de unul singur, dar știi că îţi va lua mai mult timp, 
amână punând hârtia în dosarul cu lucruri de făcut pe mai târziu. 
Dacă nu poți să te apuci de asta de unul singur sau nu vrei să-ţi ocupe 
timpul, autorizează pe altcineva în care ai încredere să îndeplinească 
sarcina. Asigură-te că persoana respectivă îți va raporta când a înde- 
plinit sarcina, astfel încât să știi că e definitivată. 


FĂ LOC PENTRU CEVA NOU 


Dincolo de lucrurile nedefinitivate de pe plan profesional, majo- 
ritatea caselor gem sub greutatea atâtor lucruri în dezordine: prea 
multe hârtii, haine purtate, jucării nefolosite, lucruri personale uitate 
şi obiecte demodate, rupte şi de care nu ai nevoie. În Statele Unite, a 
apărut o întreagă industrie de minidepozitare pentru a ajuta proprie- 
tarii și micile firme să depoziteze ceea ce nu mai pot să ţină în case 
sau la birou. 


Dar chiar avem nevoie de toate lucrurile astea? Bineînțeles că nu. 


Una dintre modalitățile de a elibera elemente ale atenţiei este să eli- 
berezi mediul unde trăiești și unde muncești de povara mentală a acestui 
talmeș-balmeș. Când eliberezi ce e vechi, poţi face loc pentru ce e nou. 


Uită-te în dulapul tău de haine, de exemplu. Dacă ai un dulap în 
care nu mai intră nici măcar o haină - de unde te chinui să scoţi o 
rochie sau o cămașă - ăsta poate fi unul dintre motivele pentru care 
nu ai nicio haină nouă. Nu ai unde să le pui. Dacă nu ai mai purtat ceva 
de 6 luni și nu este un articol de sezon sau de ocazie, cum ar fi o rochie 
de seară sau un smoching, scapă de el. 

Dacă există ceva nou pe care-l vrei în viaţa ta, trebuie să-i faci loc. 
Vreau să spun atât din punct de vedere psihologic, cât și fizic. 


Dacă vrei un nou bărbat în viaţa ta, trebuie să renunti (să ierţi și să 
uiţi) la cel cu care nu te-ai mai întâlnit de 5 ani. Pentru că dacă nu o faci, 
când un nou bărbat va veni să te întâlnească, mesajul non-verbal pe 
care-l înțelege este că „Această femeie este atașată de altcineva. Nu a 
renunțat.” 


O femeie de la unul din seminarele mele a recunoscut că, ani de 
zile, ţinea teancuri de cărți și reviste pe pat - o colecţie care, în cele 
din urmă, a ajuns să-i ocupe mai bine de jumătate din spațiul în care 
dormea. Când mi-a menționat și că suferise din cauza unei relații ro- 
mantice care nu a funcționat, mi-a devenit imediat evident că gestul 
de a-și acoperi jumătate din pat cu materiale de citit era felul ei incon- 
știent de a se asigura că nu mai există spațiu pentru ca un alt bărbat 
să fie interesat din punct de vedere romantic de ea. 


Nu doar că nu reușise să-și încheie socotelile cu trecutul, ci par- 
tea din ea care se temea să nu mai fie rănită din nou se asigura din 
toate puterile că un viitor similar nedorit nu va mai apărea niciodată! 
După ce am ajutat-o să vadă conexiunea dintre bariera autoimpusă și 
lipsa romantismului din viaţa ei, a folosit EFT (tehnica eliberării emo- 
tionale) pentru a se elibera de teama ei de a fi rănită (vezi pagina 
326), a scăpat de dezordinea de pe patul ei și și-a făcut din nou dor- 
mitorul ademenitor şi primitor. În câteva luni, a cunoscut un bărbat 
minunat care a devenit iubirea vieţii ei. 


Bunul meu prieten Martin Rutte mi-a spus cândva că de fiecare 
dată când dorește să se apuce de o nouă afacere, face curățenie temei- 
nică la birou, acasă, în mașină și garaj. De fiecare dată când face asta, 
începe să primească telefoane și scrisori de la oameni care doresc să 
lucreze cu el. Alții cred că a face curățenie de primăvară îi ajută să 
obțină o nouă claritate asupra problemelor, provocărilor, oportunită- 
ților și relațiilor. 


* Apropo, dacă urmărești să atragi în viața ta o relație sănătoasă, care te împlineș- 
te, este important să-ţi închei relaţiile trecute atât psihologic, cât şi energetic. 
The Soulmate Secret: Manifest the Love of Your Life with the Law of Attracti- 
on (Secretul sufletului pereche: manifestă iubirea vieţii tale cu Legea Atracţiei) 
(New York, HarperOne, 2011) de Arielle Ford este o resursă excepţională, care 
conține multe exerciții de renunțare și încheiere a relaţiilor din trecut. - nota 
autorului. Cartea a apărut în limba română cu titlul Secretul sufletului pereche: 
Manifestă-ţi iubirea cu ajutorul Legii Atracţiei, Editura Adevăr Divin, București, 
2011 (n. red.). 


314 | JACK CANFIELD 


Când nu aruncăm vechiturile și obiectele de care nu mai avem 
nevoie, este ca și cum nu am avea încredere în abilităţile noastre de a 
manifesta abundența necesară în viețile noastre, ca să cumpărăm al- 
tele noi, atunci când avem nevoie. Dar astfel de lucruri nedefinitivate 
țin departe de noi exact acea abundență. Trebuie să ne încheiem so- 
cotelile cu trecutul, astfel ca prezentul să aibă spațiul pentru a se des- 
fășura mai deplin. 


DOUĂZECI ŞI CINCI DE CĂI DE A DEFINITIVA LUCRURILE 
ÎNCEPUTE ÎNAINTE SĂ AVANSEZI 


Câte lucruri trebuie să definitivezi, să arunci sau să delegi înainte 
de a avansa și de a aduce în viața ta o nouă activitate, abundență, re- 
laţie și entuziasm? Utilizează lista de verificare de mai jos pentru a-ţi 
pune în mișcare gândirea, apoi fă o listă în care vei scrie cum vei defi- 
nitiva fiecare sarcină. 


Odată ce ai făcut lista, alege patru elemente și începe să le defini- 
tivezi. Alege-le pe cele care vor elibera imediat mai mult timp, energie 
sau spaţiu - fie că este vorba despre spaţiu mental sau fizic. 


Te încurajez să termini cel puțin un lucru important nedefiniti- 
vat, o dată la trei luni. Dacă vrei să pui lucrurile cu adevărat în mișcare, 
programează-ți un „weekend pentru definitivare” și dedică-ți două zile 
întregi pentru a face față cât mai multor lucruri din lista de mai jos. 


Activităţi anterioare de afaceri care au nevoie de definitivare 
Promisiuni pe care nu le-ai ținut, nu le-ai recunoscut sau nu 
le-ai renegociat 


3. Datorii neplătite sau angajamente financiare (bani datoraţi 
altora sau ţie) 


4. Dulapuri care dau pe-afară de haine pe care nu le-ai purtat 
niciodată 


Un garaj dezorganizat, plin cu lucruri de care poţi scăpa 
Registre fiscale prost organizate sau la întâmplare 

Carnete de cecuri neverificate sau conturi care ar trebui închise. 
„Sertare cu vechituri” și obiecte inutilizabile 


oo 


Unelte dezmembrate sau defecte 
10. Un pod plin cu obiecte inutilizabile 

11. Portbagajul sau bancheta din spate a mașinii pline de gunoi 
12. Mentenanta incompletă a mașinii 

13. Un subsol dezorganizat, plin cu obiecte aruncate 

14. Un fișet plin de proiecte neîndosariate sau incomplete 

15. Îndosariere nefăcută 


16. Fişiere în computer fără backup sau informații care au nevoie 
de convertire pentru păstrare 


17. Suprafaţa biroului înghesuită sau dezorganizată 
18. Poze de familie care nu au fost puse în album 


19. Obiecte de dus la reparat, haine de călcat sau alte grămezi 
de obiecte ce trebuie reparate sau aruncate 


20. Amânarea treburilor casnice 


21. Relaţii personale cu dorințe, resentimente sau aprecieri 
nerostite 


22. Oameni pe care ai nevoie să îi ierți 

23. Timpul pe care nu l-ai petrecut cu oamenii cu care intenționai 
să-l petreci 

24. Proiecte nedefinitivate sau proiecte livrate fără încheiere 
sau feedback 


25. Recunoașteri ce trebuie oferite sau cerute 


CE TE IRITĂ? 


Ca și lucrurile nedefinitivate, lucrurile iritante de fiecare zi îţi 
afectează succesul pentru că și ele ocupă elementele atenţiei tale. 
Poate că este vorba despre un nasture lipsă la costumul tău preferat, 
care te împiedică să-l porți la o ședință importantă, sau ușa cu plasa 
ruptă de pe verandă, care lasă insectele să intre. Unul dintre cele mai 
bune lucruri pe care le poţi face ca să înaintezi mai repede pe calea 
spre succes este să repari, să înlocuiești, să refaci sau să scapi de ace- 
le lucruri iritante de fiecare zi, care te enervează și îți stau pe cap. 


Talane Miedaner, autoarea cărţii Coach Yourself to Success (Fă-ţi 
coach singur pentru succes), recomandă să te plimbi prin fiecare ca- 
meră din casa ta, prin garaj și pe toată proprietatea ta, să îți notezi 
toate acele lucruri care te irită, te enervează și te deranjează, și apoi 
să faci astfel încât să te ocupi de fiecare pe rând. Bineînțeles, aceste 
lucruri pot să nu fie urgente pentru afacerea ta sau pot să nu amenin- 

te viața familiei tale. Dar de fiecare dată când le observi și îți dorești 
ca situaţia să fi fost diferită, consumi energie. Ele sustrag subtil ener- 
gie din viața ta, în loc să îți adauge energie. Te „expiră” în loc să te 
„inspire”. Un alt impact psihologic negativ, atunci când nu te ocupi de 
acele lucruri nedefinitivate și tolerezi lucrurile care te irită este acela 
că se creează o stare de resemnare în tine, care îți afectează credința 
în abilitatea de a-ți atinge obiectivele mai mari. Mintea ta gândește 
subconștient: Dacă nu sunt în stare să găsesc un capsator când am nevo- 
ie și sistemul meu de îndosariere este disfuncţional, ce mă poate face să 
cred că pot să pun bazele propriei companii sau să devin milionar? 


IA ÎN CONSIDERARE POSIBILITATEA 
DE A ANGAJA UN ORGANIZATOR PROFESIONIST 
CARE SĂ TE AJUTE SĂ ÎNCEPI 


Misiunea Asociaţiei Naţionale a Organizatorilor Profesioniști 
(National Association of Professional Organizers - NAPO) există pen- 
tru a te ajuta să scapi de grămezile de lucruri inutile din viaţa ta și 
pentru a-ți construi sisteme prin care să te asiguri că lucrurile rămân 
astfel. Poate că ai nevoie de cineva care are un ochi mai puțin impli- 
cat, care să privească dincolo de ataşamente, familiarități și temeri, și 
să fie neutru într-un fel în care tu nu poți fi. Mai mult, membrii NAPO 
sunt experţi în a face ca lucrurile să fie mai eficiente și mai ușoare. 
Este profesia lor! 


Cu prețul câtorva prânzuri de afaceri, poți angaja un organizator 
din zona ta pentru o muncă de o zi. În plus, poţi angaja oameni care 
să-ți facă curat în casă, dar și să aibă grijă de micile lucruri iritante, de 
treburile casnice și de alte sarcini pe care ori nu vrei să le faci, ori nu 
ai aptitudinile suficiente pentru asta. 


Dacă finanțele nu îţi permit să angajezi un organizator profesio- 
nist, roagă un prieten să te ajute. Angajează un adolescent din vecini 
sau o mamă casnică din josul străzii. Poţi să și citeşti una dintre mul- 
tele cărți bune despre cum să abordezi lucrurile pe cont propriu.? 


1 Martha Ringer este coach-ul pe productivitate care m-a ajutat să îmi organi- 
zez biroul și fluxul meu de lucru. În decurs de 2 zile, biroul meu arăta ca un loc 
complet nou, și modul în care îmi desfășor activitatea este acum curat și eficient. 
Citește mai multe despre ea la www.TheSuccessPrinciples.com/resources - nota 
autorului. 

2 Recomand și preferatele mele la www.TheSuccessPrinciples.com/resources. 
- nota autorului. 

Doar amintește-ți că nu trebuie să le faci pe toate odată. Alege câte o 
activitate pe lună. Așa cum faptul de a pune ordine în lucrurile tale 
nedefinitivate este important pentru succesul tău viitor, pur și simplu 
nu există nicio scuză pentru a suporta dezordinea din viața ta. 


PRINCIPIUL 

ÎNCHEIE SOCOTELILE CU TRECUTUL PENTRU 
A ÎMBRĂȚIȘA VIITORUL 


Nimeni nu poate schimba ziua de ieri, dar toţi putem schimba 
ziua de mâine. 


COLIN POWELL 
Fost secretar de stat al Statelor Unite ale Americii în timpul 
președintelui George W. Bush 


Sună familiar? Unii oameni trec prin viață ca și cum ar avea o piatră 
de moară legată de gât, care îi trage în jos. Dacă ar putea să-i dea drumul, 
ar fi capabili să meargă mai departe mult mai repede și să aibă succes 
mai ușor. Poate că și tu ești unul dintre ei - și te agăţi de durerile din tre- 
cutul tău, de lucrurile incomplete din trecut, de furia sau de frica din tre- 
cut. Totuși, să scapi de aceste pietre de moară poate fi uneori pasul final 
pentru a-ți încheia socotelile cu trecutul și a îmbrățișa viitorul. 


Am cunoscut oameni care și-au iertat părinţii și și-au dublat venitu- 
rile în următoarele luni, dublându-și, de asemenea, productivitatea și 
abilitatea de a realiza tot felul de lucruri. l-am cunoscut pe alţii care și-au 
iertat agresorii pentru răul din trecut și s-au eliberat de suferinţa fizică. 

Adevărul este că... trebuie să lăsăm trecutul în urmă pentru a îm- 
brățișa viitorul. Una dintre metodele pe care le utilizez pentru asta se 
numește Procesul Adevărului Total. 


PROCESUL ADEVĂRULUI TOTAL ȘI SCRISOAREA 
ADEVĂRULUI TOTAL 


Procesul Adevărului Total și Scrisoarea Adevărului Total sunt două 
instrumente care te ajută să eliberezi emoţiile negative din trecutul tău 
și să te întorci la starea ta naturală de iubire și bucurie din prezent.! 


1 Doresc să le mulțumesc lui John Gray şi Barbarei DeAngelis, care m-au învăţat 
pentru prima dată acest proces - nota autorului. 

Motivul pentru care îl numesc adevăr total este că deseori, când 
suntem supăraţi, nu reuşim să comunicăm toate sentimentele noas- 
tre adevărate persoanei pe care suntem supăraţi. Ne blocăm la un ni- 
vel de furie sau durere și rareori trecem de ele spre desăvârșirea 
emoţională. Drept urmare, poate fi dificil să ne simţim apropiaţi de - sau 
chiar detașaţi - de cealaltă persoană, după o asemenea confruntare 
furioasă sau dureroasă. 


Procesul Adevărului Total te ajută să-ţi exprimi toate sentimentele 
adevărate, pentru a recăpăta afecțiunea, apropierea şi cooperarea 
care sunt starea ta naturală. 


Procesul este conceput astfel încât să nu îţi permită să-ţi arunci 
sau să-ți descarci emoțiile negative pe altă persoană, ci să îţi permită 
să treci de emoțiile negative și să le eliberezi pentru a te întoarce la 
starea ta de iubire și acceptare, la starea naturală de a fi, din care pot 
izvori bucuria și creativitatea. 


Etapele Procesului Adevărului Total 


Procesul Adevărului Total poate fi efectuat verbal sau în scris. 
Orice metodă ai alege, obiectivul este de a exprima furia, durerea și 
frica, și apoi de a trece spre înţelegere, iertare și iubire. 

Dacă faci verbal acest lucru - întotdeauna cu permisiunea celei- 
lalte persoane - începe prin a-ți exprima furia, și apoi treci prin fiecare 
etapă, până la etapa finală de iubire, compasiune, iertare și apreciere. 
Poţi utiliza următoarele îndemnuri pentru a te menţine concentrat pe 
fiecare etapă. Ca procesul să fie eficient, trebuie să dedici un timp 
cantitativ egal fiecăreia dintre cele șase etape. 


1. Furie și resentiment 


Sunt furios că... M-am săturat de... 
Urăsc când... Nu suport... 
2. Durere 
M-a durut când... Simt durere că... 
M-am simţit trist când... Sunt dezamăgit de... 
3. Teamă 
Mă temeam că... Mi-e teamă de tine când... 


Mi-e frică atunci când... Mă tem că eu... 


320 | JACK CANFIELD 


4. Remușcări, regrete și responsabilitate 


Imi pare rău că... Imi pare rău pentru... 


Te rog, iartă-mă pentru... Nu am vrut să... 


5. Dorinţe 


Tot ce vreau /am vrut vreodată... Vreau/voiam... 


Vreau ca tu să... Merit... 


6. Iubire, compasiune, iertare și apreciere 


Înţeleg că... Te iert pentru... 


Apreciez că... Îți mulţumesc pentru... 


Te iubesc pentru... 


Dacă te simţi inconfortabil să te exprimi verbal sau dacă cealaltă 
persoană nu poate participa, poţi să-ți așterni sentimentele în scris 
utilizând Scrisoarea Adevărului Total pentru a-ți exprima adevăratele 
sentimente. 


Scrisoarea Adevărului Total 


Urmează acești pași atunci când scrii Scrisoarea Adevărului Total: 


1. 


Scrie o scrisoare persoanei care te-a supărat, cu porțiuni 
aproape egale pentru fiecare dintre sentimentele din Proce- 
sul Adevărului Total. 

Dacă cealaltă persoană nu este cineva care ar putea să fie 
de acord să coopereze în acest proces, poţi alege să arunci 
scrisoarea pur și simplu după ce ai completat-o. Ține minte, 
scopul principal aici este să te eliberezi de emoțiile neexpri- 
mate - nu să schimbi în mod necesar cealaltă persoană. 
Dacă persoana pe care ești supărat este dispusă să participe, 
cere-i și ei să-ți scrie o Scrisoare a Adevărului Total. Apoi fa- 
ceți schimb de scrisori. Amândoi trebuie să fiți prezenți când 
citiți scrisorile. Apoi discutați experienţa. Evitaţi să încercați 
să vă apăraţi poziţia. Faceţi un efort de a înțelege unde se 
situează cealaltă persoană în timp ce îi citiţi scrisoarea. 


După ceva mai multă practică, poţi descoperi că treci rapid și mai 
puţin formal prin cele șase etape ale procesului, însă în perioade de 
mari dificultăți, tot vei dori să utilizezi cele șase etape ca pe un ghid. 


PRINCIPIILE SUCCESULUI | 321 


IARTĂ ȘI MERGI MAI DEPARTE 


Atât timp cât nu ierti, acel cineva sau ceva îţi va ocupa spaţiul 
liber din mintea ta. 


ISABELLE HOLLAND 


Autoare premiată a 28 de cărți 


Deși poate fi neobișnuit să menţionez iertarea într-o carte despre 
cum să ai succes, realitatea este că furia, resentimentele și dorința de 
răzbunare îţi pot irosi energie valoroasă, care ar putea fi aplicată mai 
eficient către acțiuni pozitive, îndreptate spre obiectivul tău. 


În lumina Legii Atracţiei, am discutat deja că atragi mai mult din 
sentimentele pe care le trăiești. Faptul de a fi negativist, furios și ne- 
iertător în legătură cu o experiență dureroasă din trecutul tău te va 
face doar să atragi și mai mult din aceste lucruri în viața ta. 


IARTĂ ȘI REVINO ÎN PREZENT 


În lumea afacerilor, în familie, în relaţiile personale, și noi trebuie 
să venim dintr-un loc al iubirii și iertării - trebuie să renunțăm pen- 
tru a merge mai departe. Trebuie să ierți un partener de afaceri care 
te-a minţit și ţi-a produs daune financiare. Trebuie să-ţi ierţi un coleg 
de serviciu, care și-a însușit meritele tale sau te-a bârfit. Trebuie să-ți 
ierţi fostul partener de viaţă, care te-a înșelat, apoi ţi-a creat proble- 
me în timpul divorţului. Nu trebuie să le scuzi acțiunile sau să mai ai 
vreodată încredere în ei. Dar chiar trebuie să înveţi orice lecţii sunt de 
învățat, să ierți acea persoană și să mergi mai departe. 

Atunci când ierți, asta te aduce din nou în prezent - unde ţi se pot 
întâmpla lucruri bune și unde poți lua măsuri pentru a crea câștigurile 
viitoare pentru tine, pentru echipa, compania și familia ta. Faptul de a 
sta împotmolit în trecut îți consumă energia valoroasă și îţi fură pute- 
rea de care ai nevoie ca să mergi înainte spre crearea a ceea ce vrei. 


DAR ESTE ATÂT DE GREU SĂ RENUNŢ 


Știu cât de greu este să ierți și să renunti. Eu am fost răpit și atacat 
de un străin, am fost abuzat fizic de un tată alcoolic, am fost victima 
rasismului inversat, am avut angajați care mi-au delapidat mari can- 
tități de bani, am fost dat în judecată din motive vădit ridicole și s-a 
profitat de mine în mai multe tranzacţii de afaceri. 

Dar după fiecare experienţă, am trecut prin procesul acesta și am 
iertat cealaltă persoană deoarace știam că, dacă nu o fac, acele răni 
din trecut aveau să mă consume într-un final și să mă împiedice să mă 
concentrez cu toată atenția asupra bucuriei prezentului și asupra 
creării viitorului pe care îl voiam. 


Cu fiecare experiență, am învăţat și cum să evit să se mai întâmple 
asemenea lucruri. Am învățat cumsă mă protejez mai bine, cum să-mi 
protejez familia și bunurile câștigate cu greu. Și de fiecare dată când 
m-am eliberat de experiență în cele din urmă, m-am simțit mai 
ușor, mai liber și mai puternic - cu mai multă energie pe care să o 
concentrez asupra sarcinilor mai importante și iminente. Nu mai 
exista niciun discurs intern negativ. Nicio învinuire reciprocă plină 
de amărăciune. 


Resentimentul este ca și cum ai lua otravă și ai spera apoi ca 
asta să-ţi ucidă dușmanii. 
NELSON MANDELA 


Câștigătorul premiului Nobel pentru Pace 


Oricâte experiențe dureroase ai avea, să știi că și eu am avut mul- 
te dintre ele. 


Dar mai trebuie să știi și că ceea ce te poate răni și mai tare este 
să-ți alimentezi resentimentele, să porți cuiva pică, să retrăiești ace- 
eași ură iar și iar. Cuvântul a ierta înseamnă de fapt să renunti pentru 
tine însuţi - nu pentru ei. 

Am avut oameni la seminarele mele care, atunci când iertau în 
cele din urmă cu adevărat pe cineva, scăpau de migrene cronice în 
câteva minute, constipaţia lor cronică și colicile se alinau imediat, 
scăpau de artrită, își îmbunătățeau vederea și trăiau imediat multe 
alte beneficii fizice. Un bărbat a pierdut 5 kilograme în următoarele 2 
zile fără să-și schimbe dieta! Am văzut și oameni care fac mai apoi 
miracole în viața lor financiară și în carieră. Crede-mă, în mod cert 
merită intenția și efortul. 


PAŞI CĂTRE IERTARE 


Următorii pași fac toți parte din iertare: 
1. Recunoaște-ţi furia și resentimentul. 
2. Recunoaște durerea și suferința creată. 

3. Recunoaşte-ți temerile și îndoielile de sine create. 


4. Recunoaște orice rol pe care l-ai jucat în a permite comporta- 
mentului sau evenimentului să aibă loc sau să continue. 


5. Recunoaște că nu ai primit ceea ce ai vrut și apoi pune-te în 
locul celeilalte persoane și încearcă să înţelegi cum se simțea 
în acel moment și ce nevoi încerca să-și satisfacă - oricât de 
neelegant - prin comportamentul său. 


6. Renunţă și iartă acea persoană. 


Dacă ai fost atent, probabil ai observat că acești pași implică 
exact aceleași șase etape ca Procesul Adevărului Total. 


FĂ O LISTĂ 


Fă o listă cu oricine crezi tu că ţi-a făcut rău și cum: 

mi-a făcut rău prin Apoi, pas cu pas, 
ia-ți oricâte zile ai nevoie și treci prin Procesul Adevărului Total cu 
cealaltă persoană. Poate să fie un proces scris sau verbal, în care pre- 
tinzi că vorbeşti cu acea persoană care stă pe scaunul gol din fața ta. 
Asigură-te că îţi iei suficient timp pentru a te gândi ce anume din via- 
ţa persoanei respective a determinat-o în acea perioadă să îţi facă ce 
ţi-a făcut. 


Ține minte că toți oamenii (inclusiv tu) fac întotdeauna tot ce pot 
pentru a-și satisface nevoile de bază prin conştientizarea, cunoștințe- 
le, aptitudinile și instrumentele pe care le au la îndemână în acel mo- 
ment. Dacă ar fi putut să facă mai bine acest lucru, l-ar fi făcut mai 
bine. Pe măsură ce-și dezvoltă o conștientizare mai mare a modului în 
care comportamentul lor îi afectează pe ceilalți și învață modalități 
mai eficiente și mai puțin dăunătoare de a-și satisface nevoile, se vor 
comporta în maniere mai puţin dăunătoare. 


Gândește-te. Niciun părinte nu se trezește dimineaţa și îi spune 
partenerului său: „Tocmai am mai născocit trei moduri noi de a ne 
bate joc de copilul nostru.” Părinţii fac întotdeauna ce pot mai bine 
pentru a fi părinţi buni. Dar combinaţia dintre rănile lor psihologice, 
lipsa cunoștințelor și aptitudinilor parentale, precum și presiunile 
din viața lor concurează de multe ori pentru a crea comportamente 
care ne rănesc. Nimeni nu avea nimic personal cu tine. Ar fi făcut 
exact același lucru oricui ar fi fost în locul tău în acel moment. Același 
lucru este adevărat pentru oricine altcineva din viața ta... totdeauna. 

DACĂ EI POT S-O FACĂ, ŞI TU POȚI S-O FACI 


În căutările mele din ultimii ani pentru poveşti inspiraţionale 
pentru cartea Chicken Soup for the Soul (Supă de pui pentru suflet), am 
găsit multe povești despre iertare, care m-au dus la concluzia că fiin- 
tele umane pot ierta orice - oricât de tragic sau brutal ar fi. 


În 1972, Premiul Pulitzer a fost acordat pentru fotografia în care 
apărea o fetiță vietnameză, cu brațele întinse de groază și durere, ce 
alerga goală și țipând - după ce hainele arseseră pe ea - dinspre satul 
ei care fusese bombardat cu napalm în timpul Războiului din Vietnam. 
Acea fotografie, retipărită de mii de ori, a făcut înconjurul lumii și 
poate fi găsită şi acum în cărțile de istorie de liceu. În acea zi, Phan Thi 
Kim Phuc a suferit arsuri de gradul trei pe mai bine de jumătate din 
corp. După 17 operaţii și 14 luni de recuperare dureroasă, Kim a supra- 
viețuit în mod miraculos. Depășindu-și durerea trecutului printr-un 
proces de iertare, ea este acum cetățeană canadiană, Ambasadoare 
a bunăvoinţei pentru UNESCO (Organizația Naţiunilor Unite pentru 
Educaţie, Știință și Cultură) şi fondatoarea Fundaţiei Kim, care ajută 
victimele nevinovate ale războiului. Toţi cei care au întâlnit-o vreoda- 
tă pe Kim vorbesc despre pacea uimitoare ce radiază din fiinţa ei.? 


În 1978, Simon Weston a intrat în Gărzile Galeze din Marea Britanie. 
Ca membru al grupului operativ din Insulele Falkland, se afla la bor- 
dul navei Sir Galahad când aceasta a fost bombardată de avioanele 
argentiniene. Faţa i-a fost desfigurată sever și a suferit arsuri pe 49% 
din suprafaţa corpului. Din acea zi fatidică, a trecut prin 70 de opera- 
ţii și încă mai trebuie să treacă prin câteva. Ar fi ușor pentru el să-și 
petreacă restul vieţii cuprins de amărăciune. În schimb, el spune: 
„Dacă îți petreci viața plin de acuzaţii și amărăciune, atunci ai dat greș 
față de tine însuți, ai dat greș față de chirurgi și asistente, și față de 
toți ceilalți, pentru că nu le oferi nimic în schimb. Ura te poate devora, 
este o emoție irosită.” 


În loc să se înece într-un ocean de amărăciune, Simon a devenit 
autor, orator motivaţional și cofondator și vicepreședinte al Weston 
Spirit, o organizaţie non-profit care a lucrat cu zeci de mii de tineri ale 
căror vieți reflectă o sărăcie a aspirațiilor în Marea Britanie.’ 


2 Pentru mai multe informaţii despre realizările Fundaţiei Kim, vizitează www. 
kimfoundation.com - nota autorului. 

3 Pentru mai multe informaţii despre realizările şi viziunea Weston Spirit, vizi- 
tează pagina web a resurselor mele de pe www.TheSuccessPrinciples.com - nota 
autorului. 

Asemenea lui Simon și Kim, și tu poţi trece peste greutăți și poţi 
triumfa. 


CUM SĂ SCAPI DE DURERILE TRECUTULUI CU AJUTORUL 
TERAPIEI PRIN TAPOTARE 


Bineînțeles, multe dintre aceste dureri ale trecutului se înmaga- 
zinează în minte și chiar în trup - afectându-ne toate acțiunile și de- 
ciziile viitoare. Pentru mulţi oameni de la trainingurile mele, faptul de 
a trece peste „trecutul” lor este dificil, dureros iar - până în ultimul 
deceniu - foarte dificil mai ales dacă au trecut prin violențe, traume 
sau abuz la începutul vieţii. 


Dar în ultimii 10 ani, am utilizat o modalitate puțin cunoscută, 
dar foarte eficientă, fără medicamente și non-invazivă, de a reduce 
sau elimina acest stres posttraumatic la persoanele cu care lucrez. De 
asemenea, ea ajută la reducerea durerii cronice, anxietăţii, fobiilor și 
temerilor, a credințelor limitative și a multor altor afecțiuni legate de 
stres. Tehnica este atât de puternică, încât a fost utilizată pentru a 
ajuta victimele genocidului din Rwanda și Bosnia, victimele dezastru- 
lui din Haiti - fiind utilizată chiar și de un antrenor al Forțelor Speciale 
Britanice în Congo și cu soldaţii americani care s-au întors cu tulbu- 
rări de stres posttraumatic de pe câmpul de luptă. 


Numită terapia prin tapotare (Tapping Therapy), aceasta stimu- 
lează propria abilitate a corpului de a scăpa de orice tip de durere 
înmagazinată. Și rezultatele sunt nici mai mult, nici mai puţin decât 
miracole. 


Timp de mii de ani, culturile orientale și-au concentrat metodele 
de vindecare pe stimularea „meridianelor” sau a căilor energetice din 
corp. Aceste căi energetice trimit impulsuri electrice prin tot corpul 
pentru a menține toate sistemele funcționale, dar - pe lângă faptul că 
pun în mișcare și înmagazinează energia - s-a descoperit că înmaga- 
zinează și emoţii. Unii profesioniști din sănătate chiar cred că o boală 
sau o durere cronică dintr-o zonă specifică a corpului este rezultatul 
unei emoții specifice, înmagazinată în acel meridian. 


Cu treizeci și patru de ani în urmă, psihologul Dr. Roger Callahan 
- creatorul terapiei prin tapotare - a descoperit că poți stimula elibe- 
rarea instantanee a emoţiilor înmagazinate tapotând ușor cu degete- 
le aceste meridiane printr-o metodă asemănătoare cu acupunctura, 
în timp ce-ţi concentrezi mintea asupra durerilor din trecut sau asu- 

pra stresului actual (fobie, teamă sau anxietate). El a numit această 
metodă terapia câmpului gândurilor sau TCG (Thought Field Therapy 
- TFT), și astăzi, institutul doctorului Callahan instruiește terapeuți 
practicanți, profesioniști în sănătate și oameni obișnuiți pentru a uti- 
liza TCG atât într-o clinică, dar și acasă. 


Alții, mai cu seamă Gary Craig și Nick Ortner, au prezentat oame- 
nilor TCG ca tehnica libertăţii emoționale (Emotional Freedom 
Technique - EFT) şi terapia tapotării meridianelor. 

Cartea mea Tapping into Ultimate 


CREŞTETUL CAPULUI Success (Tapotarea pentru suc- 

i] cesul ultim)* descrie modul în 

SPRÂNCEANĂ ZA S care poți folosi tapotarea pen- 
| tru a te elibera de aceste anxie- 

23 compania tăți înmagazinate, de stres, de 

— PARTEAINFERIOARĂ | traumele emoţionale, și se con- 

go eE centrează asupra modului în 


CLAVICULĂ ` j Ka 
care să te ajute să implemen- 


tezi mai bine principiile din 
_ această carte, Principiile suc- 
d cesului, îndepărtând prin ta- 
“SWRA | potare orice obstacole interne 
j ce apar atunci când încerci să 
= aplici unul dintre aceste prin- 
x X> cipii. 
ij i Prima parte a acestui pro- 
tocol al tapotării este să închizi 
ochii, să te concentrezi asupra 
temerilor, anxietăţii, emoției, 
durerii sau credinței de care vrei să scapi și apoi să determini pe o sca- 
ră de la 1 la 10 (10 fiind nivelul cel mai înalt) cât de intens este senti- 
mentul sau credinţa. 


) 
SS 


CANTUL MÂINII 


* Tehnica eliberării emoționale a fost creată de Gary Craig într-o încercare de a 
simplifica succesiunea punctelor de tapotare, pentru a fi folosite de cei care nu 
sunt terapeuțţi. Poţi obţine o scurtă privire de ansamblu asupra tehnicii la www. 
emofree.com și în cartea The Tapping Solution (Soluţia tapotării) de Nick Ortner, 
Carlsbad, CA, Hay House, 2013 - nota autorului. Carte apărută în limba română 
cu titlul Terapia prin ciocănituri, Editura Adevăr Divin, 2009 - (n. red.). 

+ Tapping Into Ultimate Success: How to Overcome Any Obstacle and Skyrocket 
Your Success (Tapotarea pentru succesul ultim: cum să depășești orice obstacol și 
să îţi aduci succesul la cote ameţitoare), de Jack Canfield şi Pamela Bruner (Car- 
Isbad, CA, Hay House, 2012) - nota autorului. 

În diagramă vezi descrierea celor nouă puncte de tapotare. 
Succesiunea de bază a tapotărilor - eliminarea temerilor și credințelor 
negative și neutralizarea evenimentelor negative - începe prin a ta- 
pota cantul mâinii, lângă încheietură, de 10 ori și suficient de ferm 
pentru a simți, dar nu atât de tare încât să-ți faci vânătăi. Pe măsură 
ce tapotezi mâna, repetă cu voce tare credința, durerea fizică sau ex- 
periența durerii cu care ai de-a face - cel mai important - intră în 
emoția pe care acea credință sau durere o evidențiază. După declararea 
credinţei sau durerii tale, încheie cu afirmaţia Eu mă iubesc profund și 
mă accept. De exemplu: 


Deși mă tem să cer o mărire de salariu, mă iubesc profund și mă 
accept complet. 


Sau 


Deși cred că nu merit să am succes, mă iubesc profund și mă accept 
complet. 


După ce ai tapotat cantul mâinii de 10 ori, începe succesiunea 
tapotărilor EFT de mai jos, în timp ce continui să te concentrezi asu- 
pra durerii, credinței limitative, emoţiei, stresului, durerii sau sursei 
anxietății din trecut. Tapotează ferm fiecare punct de 5 până la 7 ori. 
Însoţeşte fiecare punct de tapotare cu o declaraţie care să te mențină 
concentrat asupra emoţiei. Astfel: 


1. Creștetul capului: Mă tem să cer o mărire de salariu. 

2. Sprânceană: Mă tem să cer o mărire de salariu. 

3. Coada ochiului: Mă tem că va spune nu și voi fi stânjeni. 
4. Partea inferioară a ochiului: Îmi va fi atât de ruşine. 
5 


. Partea inferioară a nasului: Îmi va fi atât de rușine dacă va 
spune nu. 


6. Bărbie: Voi fi umilit dacă va spune nu. 
7. Claviculă: Mi-e teamă să cer o mărire de salariu. 
8. Subrat: Voi fi atât de stânjenit. 


Cuvintele exacte pe care le spui nu contează, important este ca tu 
să rămâi în starea emoţiei tale. În plus, poţi să tapotezi sprânceana, 
partea inferioară a ochiului, clavicula și subraţul, de fiecare parte a 
corpului. Repetă succesiunea, în timp ce repețţi fraza iar și iar, până 
când vei simți că intensitatea a scăzut la 1 sau a dispărut complet. 

Terapia tapotării funcționează miraculos pentru fobii grave de 
toate tipurile. Actrița și moderatoarea de emisiuni Kelly Ripa suferea 
de teamă severă de zbor - rezultat al traumei de a fi văzut avioanele 
lovind World Trade Center, pe 11 septembrie 2001. Când producăto- 
rii ei au dorit să realizeze emisiunea „Live cu Regis și Kelly” în 
Disneyland, California, ea a știut că va trebui să-și depășească teama 
de zbor pentru a face această călătorie. Lucrând cu Dr. Callahan, care, 
aflat la New York, a tratat-o prin telefon cu terapia tapotării, ea a fost 
capabilă să urce liniștită în avion și să suporte zborul de cinci ore. 
Kelly a fost atât de încântată, încât l-a invitat pe Dr. Callahan la emisi- 
unea TV pentru a trata invitații din parcul de distracții de teama de 
montagne russe. Șaptesprezece oameni s-au dat într-un montagne 
russe la doar câteva momente după aceea - majoritatea spunând că 
vor să se mai dea o dată! 


Folosind terapia tapotării, am ajutat oamenii de la seminarele 
mele să-și depășească teama de zbor, teama de a vorbi în public, tea- 
ma de a cânta în fața altora, teama de înălțime, claustrofobia și teama 
de înec. lată ce a postat pe internet Sharon Worsley, una dintre stu- 
dentele mele din programul Train-the-Trainer: 


Am fost înotătoare când eram mică și am avut parte de două expe- 
riențe neplăcute, când aproape că m-am înecat, la vârsta de 12 și 15 
ani. Nu am mai fost în stare să intru în apă pentru tot restul vieţii. De 
fapt, dacă ar fi să îți vorbesc despre înot, aș începe să am o reacție 
fizică în care îmi ridic capul, ca și cum aș încerca să nu mă scufund 
într-o piscină imaginară. A fost îngrozitor, pentru că am ratat dis- 
tracţiile cu prietenii mei când călătoream, fiindcă ei se distrau la 
piscină sau la ocean, iar eu stăteam pe margine să îi urmăresc. În 
plus, nu-mi plăcea sentimentul acela de lipsă de putere. 


Dar totul s-a schimbat într-o seară de vară din iunie 2010. Era 
ultima seară a programului inaugural al lui Jack Canfield, Train- 
the-Trainer, unde participam și eu. Acolo, îi urmăream pe cei- 
lalți participanţi cum se bucurau de piscina spectaculoasă de la 
Farimont Scottsdale Princess, în timp ce eu stăteam pe margine. 


În cele din urmă, un prieten m-a încurajat să intru în apă, dar nu 
am reușit să intru mai adânc de nivelul șoldurilor, pentru că mă 
simţeam foarte anxioasă. Jack a auzit asta și a venit la mine să 
vadă dacă mă poate ajuta. 


Apoi un miracol aparent imposibil mi s-a întâmplat. La câteva mi- 
nute după ce Jack a folosit metoda de tapotare cu mine, nu doar 

că am intrat mai adânc în apă, dar curând am început să înot, 
inclusiv să fac pluta pe spate fără ajutor - ceva ce mă gândeam că 
nu se va mai întâmpla niciodată. De atunci continui să înot și nu 
mai am niciun fel de ezitare sau teamă. 


Deci, după cum puteţi vedea, cu puterea uimitoare a acestei tehnici 
simple, nu mai ai niciun motiv să lași teama, credinţele limitative sau 
rănile și traumele trecutului să te oprească din a realiza orice vrei. 


PRINCIPIUL 

CONFRUNTĂ-TE CU CEEA CE NU FUNCȚIONEAZĂ 


Faptele nu încetează să existe doar pentru că sunt ignorate. 
ALDOUS HUXLEY 


Scriitor vizionar 


Viaţa noastră se îmbunătățește numai când ne asumăm riscuri 
- și primul și cel mai dificil risc pe care trebuie să ni-l asumăm 
este să fim onești cu noi înșine. 

WALTER ANDERSON 


Editor al revistei Parade timp de 20 de ani 


Dacă vrei să ai mai mult succes, trebuie să ieși din faza de negare 
şi să te confrunţi cu ceea ce nu funcţionează în viața ta. Îți aperi sau 
ignori mediul toxic de la slujbă? Îţi găsești scuze pentru căsătoria ta 
dificilă? Eşti în negare în legătură cu lipsa ta de energie, cu greutatea 
în exces, cu starea de sănătate proastă sau cu forma fizică? Nu reu- 
șești să recunoști că vânzările au continuat să scadă timp de 3 luni? 
Amâni să te confrunți cu un angajat care nu lucrează la un standard 
acceptabil al performanţei? Oamenii de succes înfruntă direct aceste 
circumstanțe, dau atenție semnalelor care îi alertează și iau măsurile 
potrivite, oricât de inconfortabil sau provocator ar putea fi. 


ADU-ŢI AMINTE DE ALERTELE GALBENE 


Ții minte formula E+R=Re și „alertele galbene” din Principiul 1? 
Alertele galbene sunt toate acele mici semnale că ceva nu este în re- 
gulă. Adolescentul tău vine din nou târziu acasă de la școală. Notificări 
ciudate apar în scrisorile companiei. Un prieten sau un vecin face un 
comentariu ciudat. Uneori alegem să recunoaștem aceste alerte și să 
trecem la acţiune, dar cel mai des nu o facem și alegem pur și simplu 
să le ignorăm. Pretindem să nu observăm că ceva lipsește. 

De ce? Deoarece faptul de a te confrunta cu ce nu funcționează în 
viața ta înseamnă de obicei că va trebui să faci ceva incomod. Poate că 
va trebui să exersezi mai multă autodisciplină, să înfrunţi pe cineva, 
să rişti să nu fii plăcut, să ceri ce vrei, să soliciți respect în loc să te 
mulțumești cu o relație abuzivă, sau poate chiar să îţi dai demisia. Dar 
pentru că nu vrei aceste lucruri incomode, deseori vei susține tolera- 
rea unei situații care nu funcționează. 


CUM ARATĂ NEGAREA? 


Deși situațiile din viața noastră pot fi inconfortabile, rușinoase și 
dureroase, deseori trăim cu ele - sau mai rău - le ascundem în spatele 
miturilor, în spatele părerilor universal acceptate și platitudinilor. Nici 
măcar nu ne dăm seama că suntem în negare. Folosim expresii precum: 


Așa fac bărbații. 

Nu poţi controla adolescenții de astăzi. 

Îşi descarcă frustrările. 

Nu are legătură cu mine. 

Nu este treaba mea. 

Nu e locul meu să mă exprim. 

Nu vreau să agit lucrurile. 

Nu pot să fac nimic. 

Nu-ţi spăla rufele murdare în public. 

O asemenea datorie pe cardul de credit este ceva normal. 
O să mă dea afară dacă spun ceva. 

Prietenii mamei mele de la biserică au grijă de ea. 

Ce noroc că e doar marijuana. 

E normal la vârsta asta. 

Am nevoie de astea ca să mă ajute să mă relaxez. 

Trebuie să lucrez orele astea suplimentare ca să fiu primul. 
Trebuie pur și simplu să așteptăm. 

Sunt sigur că el va plăti datoria. 


Ocazional, inventăm chiar și motive pentru care ceva nu funcţionea- 
ză, fără să ne dăm seama că, dacă doar am recunoaște situaţia neplă- 
cută mai devreme, ar fi deseori mai puţin dureros de rezolvat. Ar fi și 
mai ieftin, circumstanțele mai avantajoase, problemele mai ușor de 

rezolvat, noi am putea să fim mai onești cu toți cei implicați, ne-am 
simți mai bine cu noi înșine și am avea cu certitudine mai multă inte- 
gritate. Dar trebuie să trecem mai întâi peste propria negare. 


Oamenii de succes, pe de altă parte, sunt mai dedicați găsirii 
motivului pentru care lucrurile merg prost și a soluţiilor pentru a le 
îndrepta, decât faptului de a-și apăra poziţia sau de a se menține în 
propria ignoranță. 

În afaceri, ei mai degrabă privesc spre crudul adevăr al cifrelor decât 
să le recalculeze pentru a da bine pentru acţionari. Ei doresc să știe de ce 
cineva nu le-a utilizat produsul sau serviciile, de ce campania de publici- 
tate nu a funcționat sau de ce cheltuielile sunt neobișnuit de mari. Sunt 
raționali și cu picioarele pe pământ. Sunt dispuși să privească spre ceea 
ce este și să facă față realității decât să o ascundă și să o nege. 


A face mai mult din ceva ce nu funcţionează nu va face acel 
lucru să funcţioneze mai bine. 


CHARLES J. GIVENS 
Strateg de investiţii imobiliare și autor al cărții 
Wealth Without Risk (Avere fără risc) 


FII CONȘTIENT DE PROBABILITĂȚI ȘI CONSECINȚE 


O mare parte din ieșirea din negare este să ajungi să te pricepi la 
recunoașterea situațiilor neplăcute și apoi să te hotărăști să faci ceva 
în legătură cu asta. Întotdeauna mă uimeşte cât de dificilă este recu- 
noașterea și decizia pentru majoritatea oamenilor - chiar și atunci 
când vine vorba despre alcoolism sau dependenţă de droguri. În ca- 
zul multor dependenți, căsătoria lor eșuează, afacerile lor eșuează, își 
pierd casele și chiar ajung pe stradă înainte să își dea seama că de- 
pendenta nu funcționează pentru ei. 


Din fericire, majoritatea problemelor noastre sunt mai puţin se- 
vere decât dependența de droguri, dar asta nu face ca recunoașterea 
sau decizia să fie mai ușoare. Uită-te la slujba ta, de exemplu. Ești în 
negare în legătură cu ceea ce ai dori cu adevărat să faci? Mai rău chiar, 
vorbeşti constant despre cât de fericit și împlinit eşti, şi de fapt nu 
eşti? Trăieşti o minciună? 

Dependenţii de muncă sunt un exemplu perfect pentru o aseme- 
nea negare. Un program cu mare presiune nu poate să funcționeze 
pentru nimeni pe termen lung, dar majoritatea dependenţilor de 

muncă se vor apăra cu comentarii de genul: „Fac bani grozavi”, „Așa 
îmi susţin familia”, „Așa o să am succes” și „Trebuie să fac asta pentru 
a fi competitiv la birou”. După cum am analizat deja, a apăra și a justi- 
fica o situaţie neplăcută este doar o formă a negării. 


NEGAREA SE BAZEAZĂ PE TEAMĂ 


Deseori, negarea se bazează pe noţiunea că ceva și mai rău se va 
întâmpla dacă ne vom opri din negare și vom lua măsuri corective. Cu 
alte cuvinte, ne temem să ne confruntăm cu adevărul. 

Mulţi terapeuti îți pot spune că, în ciuda indiciilor copleșitoare că 
partenerul de viaţă are o aventură, mulţi pacienţi nu-și vor înfrunta 
soțul sau soţia. Ei pur și simplu nu doresc să facă față faptului că ma- 
riajul lor s-ar putea încheia. Ei nu doresc să se confrunte cu stresul 
emoțional și cu inconveniența fizică a unui divorț. Nu doresc să se 
confrunte cu greutățile financiare sau cu posibilitatea de a se muta 
sau de a-și lua o slujbă. 


Care sunt situaţiile de care tu te temi să le faci față? 


e Fiul tău adolescent care fumează sau ia droguri? 

e Un supervizor care pleacă devreme, dar își lasă proiectele în- 
târziate pe umerii tăi? 

e Un partener de afaceri care nu își face partea lui de treabă 
sau cheltuiește prea mulți bani? 

e Plata ratelor la casă sau cheltuielile care sunt greu de ţinut 
sub control? 

e Părinții tăi care îmbătrânesc și au nevoie de îngrijire perma- 
nentă? 

e Sănătatea ta, care devine o problemă din cauza unei diete in- 
suficiente sau a lipsei de mișcare? 

e Un partener de viață care nu este niciodată acasă, este retras, 
lipsit de respect, abuziv sau supercritic? 

e Timp liber insuficient pentru tine sau copiii tăi? 


Deși multe dintre situaţiile de mai sus necesită schimbări drasti- 
ce ale modului în care trăieşti, muncești și relaționezi cu alții, ţine 
minte că soluţia la aceste probleme nu este întotdeauna să-ți dai de- 
misia, să divorțezi, să dai afară angajaţii sau să-ți pedepsești fiul ado- 

lescent. Poate fi mult mai productiv să alegi alternative mai puţin 
extreme, cum ar fi o discuţie cu șeful tău, consiliere maritală, stabili- 
rea limitelor cu adolescentul tău sau cu fraţii lui, să-ți reduci cheltuie- 
lile sau să cauţi ajutor profesional competent. Bineînţeles, aceste 
soluţii mai puțin drastice tot necesită ca tu să te confrunți cu temerile 
și să treci la acțiune. 


Dar, în primul rând, trebuie să te confrunţi cu ce nu funcţionează. 


Vestea bună este următoarea: cu cât te confrunți mai des cu situ- 
aţiile inconfortabile, cu atât devii mai bun la asta. Dacă te confrunţi 
doar cu un singur lucru care nu funcționează, data viitoare când vei 
avea cea mai mică suspiciune, este mult mai probabil să treci imediat 
la acțiune. Și cu cât treci la acțiune mai devreme, cu atât va fi mai ușor. 
Ții minte vechiul proverb „Spărtura cât e mică trebuie cârpită”? E 
adevărat. 


TRECI LA ACȚIUNE ACUM 


la-ți răgazul chiar acum de a face o listă cu ceea ce nu funcționează 
în viaţa ta. Începe cu cele şapte domenii majore unde, în mod normal, 
îți stabilești obiectivele - finanțe, carieră sau afaceri, timp liber sau 
familie, sănătate și aspect fizic, dezvoltare personală și faptul de a 
face o diferență. Întreabă-ţi familia, prietenii, angajaţii, colegii de 
muncă, de curs, grupul din care faci parte, coach-ul sau echipa ce anu- 
me cred ei că nu funcționează. 


Întreabă: Ce nu funcţionează? Cum putem să îmbunătăţim situaţia? 
Ce solicitări pot să fac? De ce anume ai nevoie de la mine? Ce trebuie 
eu/noi să fac/facem? Ce pași pot eu/noi să fac/facem pentru ca fiecare 
dintre aceste situații să funcţioneze așa cum eu/noi doresc/dorim? 

Simţi nevoia să vorbeşti cu cineva? Să chemi un reparator? Să 
ceri ajutorul cuiva? Să înveţi o nouă aptitudine? Să găsești o nouă re- 
sursă? Să citești o carte? Să suni un expert? Să faci un plan pentru a 
îndrepta lucrurile? 

Alege o acțiune pe care să o întreprinzi și apoi treci la treabă. 
Apoi continuă să acţionezi, o dată și încă o dată, până când ai rezolvat 
situația. 

ÎMBRĂŢIŞEAZĂ SCHIMBAREA 


Schimbarea este o lege a vieții. Și cei care privesc doar spre tre- 
cut sau prezent sunt cei care cu siguranţă vor rata viitorul. 


JOHN F. KENNEDY 


Al treizeci și cincilea președinte al SUA 


Schimbarea este inevitabilă. Chiar în acest moment, de exemplu, 
corpul și celulele tale se schimbă. Pământul se schimbă. Economia, 
tehnologia, modul în care facem afaceri, chiar și modul în care comu- 
nicăm se schimbă. Și deși poţi să reziști schimbării respective și să fii 
pur și simplu înghițit de ea, poți de asemenea să alegi să cooperezi cu 
ea, să i te adaptezi, să beneficiezi de pe urma ei. 


CREȘTE SAU MORI 


În 1910, Florăria cu Livrare prin Telegraf - cunoscută astăzi ca FTD 
(Florists' Telegraph Delivery) - a fost înființată de 15 florării ameri- 
cane, care au început să utilizeze telegraful pentru a face schimb de 
comenzi și pentru a livra florile comandate de clienţi pentru cei dragi, 
aflați la mii de kilometri depărtare. Zilele în care o fiică sau o soră se 
ducea la florărie și comanda un mic buchet de flori apuseseră acum. 
Membrii familiilor se mutau în orașe și orășele departe de casă. Și FTD 
a înflorit pentru că a identificat această modă și a combinat-o cu tele- 
graful, care reprezenta o schimbare a modului în care comunicăm. 


Aproape în același timp, industria căilor ferate americane a înce- 
put să vadă că automobilul și avionul sunt noi tehnologii proiectate să 
transporte oameni și bunuri dintr-un loc în altul. Dar spre deosebire de 
alte industrii, care îmbrățișaseră deja aceste noi mașinării, industriașii 
căilor ferate au rezistat, crezând că activau în afacerea cu căi ferate - și 
nu în afacerea transportului de persoane și bunuri. Nu și-au dat seama 
cu ce se confruntau. Nu au crescut. Deși afacerile cu căi ferate ar fi 
putut să devină afaceri cu automobile și aeronave, nu au făcut-o. 
Drept urmare, aproape că au dispărut. 

UNDE TREBUIE SĂ CREȘTI? 


Când se petrece schimbarea, poţi fie să cooperezi cu ea și să în- 
veți cum să beneficiezi de pe urma ei, fie poți să-i reziști și, în cele din 
urmă, să fii strivit de ea. Este alegerea ta. 

Când îmbrățișezi schimbarea cu toată inima, ca parte inevitabilă 
a vieţii, căutând modalități de a utiliza noile schimbări pentru a-ți 
face viața mai bogată, mai ușoară și mai împlinită, viaţa ta va funcţio- 
na mult mai bine. Vei trăi schimbarea ca pe o oportunitate pentru 
creştere și noi experienţe. 


Acum câțiva ani, am fost angajat să dau consultații pentru Naval Sea 
Systems Command (Comandamentul naval al sistemelor marine) în 
Washington, DC. Cei de acolo tocmai anunțaseră că aveau să mute între- 
gul comandament în San Diego, California, ceea ce însemna că mulți civili 
aveau să-și piardă slujbele în urma acestui transfer. Slujba mea era să 
conduc un seminar pentru tot personalul civil care nu avea să fie mutat 
în California. Și deși Comandamentul naval le oferise tuturor slujbe și 
transferuri în San Diego (inclusiv decontarea tuturor costurilor mutării) 
sau asistență pentru localizarea unei noi slujbe în Washington DC, mulţi 
dintre angajaţi aproape că s-au blocat de teamă și resentiment. 


Deși aproape toţi priveau această schimbare ca pe un dezastru 
major în viaţa lor, eu i-am încurajat să privească această schimbare ca 
pe o oportunitate - ca pe ceva nou. l-am învățat despre E+R=Re și 
deși mutarea în San Diego (E) era inevitabilă, rezultatul (Re) - fie că 
avea să se ivească sau nu după aceea - depindea în întregime de reac- 
ţia lor (R) la situaţie. „Poate că vei găsi o slujbă cu mai multă autoritate 
în DC”, spuneam eu, „sau poate chiar vei găsi o slujbă mai bine plătită. 
Sau poate că vei dori să te muţi în California, unde este cald în cea mai 
mare parte a anului și unde te așteaptă noi prieteni și aventuri. 


Încet, au început să treacă de la starea de panică și teamă la înţe- 
legerea faptului că acele lucruri vor putea într-adevăr să funcționeze, 
poate chiar mult mai bine, dacă doar vor îmbrăţișa această schimbare 
ca pe o oportunitate de a crea ceva nou și mai bun pentru ei. 


CUM SĂ ÎMBRĂŢIȘEZI SCHIMBAREA 


Trebuie să înţelegi că există două tipuri de schimbări - schimba- 
rea ciclică și schimbarea structurală - pe care nu le poţi controla. 


Schimbarea ciclică, cum ar fi ceea ce se întâmplă la bursa de valori, 
se petrece de câteva ori pe an. Preţurile cresc și scad. Există piețe în 

urcare și corecții. Vedem cum se schimbă anotimpurile, că există chel- 
tuieli mai mari în timpul sărbătorilor și mai multe călătorii în timpul 
verii, și așa mai departe. Acestea sunt schimbări care se petrec ciclic 
și le acceptăm pur și simplu așa cum sunt, ca parte normală a vieţii. 

Dar există și schimbările structurale - de exemplu momentul în 
care a fost inventat computerul și a fost creat internetul, iar aceste 
două tehnologii ne-au schimbat complet felul cum trăim, cum mun- 
cim, cum avem acces la știri, cum ne facem cumpărăturile. Asemenea 
schimbări structurale sunt acele tipuri de schimbări unde nu mai 
există cale de întoarcere la ceea ce a fost înainte. Și acestea sunt tipu- 
rile de schimbări care te pot înghiți dacă le reziști. 


Ca angajaţii de la Comandamentul naval, ca florăriile FTD sau indus- 
tria căilor ferate, tu vei îmbrăţișa aceste schimbări structurale și-ți vei 
îmbunătăţi viața - sau le vei opune rezistență? 

Adu-ți aminte de o perioadă din trecut în care ai rezistat unei 
schimbări. Poate că a fost vorba despre o mutare, despre un transfer 
cu serviciul, despre o schimbare a furnizorilor, o schimbare a tehno- 
logiei companiei, o schimbare în management sau chiar adolescentul 
tău care s-a dus la colegiu - o schimbare căreia a trebuit să-i faci față 
și te-ai gândit că era cel mai rău lucru din lume. 

Ce s-a întâmplat odată ce te-ai abandonat acelei schimbări? Viața 
ta chiar s-a îmbunătăţit? Poţi să privești în urmă și să spui: „Uau, mă 
bucur că s-a întâmplat. Uite ce bine mi-a fost în cele din urmă”? 

Dacă poți să-ți amintești mereu că ai trecut prin schimbări în tre- 
cut - și că, în mare parte, ele s-au dovedit a fi cel mai bun lucru - poți 
începe să abordezi fiecare schimbare cu entuziasmul și nerăbdarea 
pe care ar trebui să le ai. Pentru a te ajuta să îmbrățișezi orice schim- 
bare, pune-ți următoarele întrebări: 

Ce schimbare are loc în prezent în viața mea, iar eu îi rezist? 

De ce rezist acelei schimbări? 

De ce mă tem de această schimbare? 

De ce anume mă tem că mi se poate întâmpla? 

Care este răsplata pentru ca eu să păstrez lucrurile așa cum sunt? 

Care sunt costurile pe care le plătesc pentru această schimbare? 

Ce beneficii ar putea exista în această schimbare? 

Ce ar trebui să fac ca să cooperez cu această schimbare? 

Care este următorul pas pe care să-l fac pentru a coopera cu 
această schimbare? 

Când voi face următorul pas? 

TRANSFORMĂ-ŢI CRITICUL INTERN 
ÎN COACH INTERN 


Un om este la propriu ceea ce gândește. 


JAMES ALLEN 
Autor al cărţii As a Man Thinketh (Cum gândește omul) 


Cercetările indică faptul că, în medie, oamenii vorbesc cu ei în- 
şişi de aproximativ 50 000 de ori pe zi. Asta te include și pe tine. Din 
păcate, majoritatea discursurilor interioare sunt despre tine și, con- 
form cercetătorilor în psihologie, 80% sunt negative - lucruri cum 
ar fi NU trebuia să spun asta... Ei nu mă plac... Niciodată nu o să fiu 
capabil să reușesc... NU îmi place felul în care îmi stă părul azi... 
Cealaltă echipă o să ne omoare... NU știu să dansez... Nu știu să vor- 
besc... Niciodată nu o să slăbesc... Niciodată nu par să mă organizez... 
Întotdeauna întârzii. 


Susține-ţi limitările și, mai mult ca sigur, ele vor fi ale tale. 
RICHARD BACH 
Autor al cărţii Jonathan Livingston Seagull 
(Pescărușul Jonathan Livingston) 


Mai știm din această cercetare că aceste gânduri au un efect pu- 
ternic asupra noastră. Ne afectează atitudinea, motivaţia de a acționa, 
fiziologia, chiar și biochimia. Gândurile negative ne controlează de 
fapt comportamentul. Ele ne fac să ne bâlbâim, să vărsăm lucruri, să 
ne uităm replicile, să transpirăm excesiv, să respirăm superficial, să 
ne simțim anxioși sau speriați - și, duse la extrem, ne pot chiar para- 
liza sau ucide. 


* Carte apărută cu titlul Așa cum gândește omul, la Editura Ascendent, București, 
2005. Audiobook în curs de apariţie la Editura ACT și Politon (n. red.). 

ÎNGRIJORAT DE MOARTE 


Acum mulţi ani, Reader's Digest a publicat povestea adevărată a 
lui Nick Sitzman - un muncitor la depourile de tren, puternic, sănătos 
și ambițios. Avea reputația de muncitor harnic și avea o soție iubitoare, 
doi copii și mulți prieteni. 

Într-o zi în miez de vară, personalul trenurilor a fost informat că 
poate pleca de la serviciu cu o oră mai devreme, în cinstea zilei de 
naştere a maistrului. În timp ce făcea o ultimă verificare la unul dintre 
vagoane, Nick a fost în mod accidental încuiat într-un vagon frigorific. 
Când şi-a dat seama că toți ceilalți muncitori au plecat din zonă, Nick 
a început să se panicheze. 

A lovit cu putere pereţii vagonului până când pumnii au început să-i 
sângereze și a urlat până a răgușit, dar nu l-a auzit nimeni. Cunoscând 
„cifrele și faptele”, el a prevăzut că temperatura e de zero grade. 
Gândul lui Nick a fost Dacă nu ies de-aici, o să mor înghețat. Dorind să 
dea de știre soției și familiei despre ce i s-a întâmplat, a luat un cuţit 
și a scrijelit cuvintele pe podeaua din lemn. A scris: „Este atât de frig, 
corpul îmi amorţește. Măcar de-aș adormi. Astea poate că sunt ulti- 
mele mele cuvinte.” 


În dimineaţa următoare, colegii lui au deschis ușa grea a vagonului 
și l-au găsit pe Nick mort. Autopsia a dezvăluit că fiecare simptom 
fizic al corpului indica faptul că murise îngheţat. Și totuși unitatea 
frigorifică a vagonului nu funcţiona, iar temperatura indica 12 grade 
Celsius. Nick s-a sinucis prin puterea propriilor gânduri.! 

Și tu, dacă nu ai grijă, te poţi sinucide cu gândurile limitative - nu 
deodată, ca Nick Sitzman, dar puţin câte puţin, zi după zi, până când 
îți vei fi ucis încet abilitatea naturală de a-ți realiza visurile. 


GÂNDURILE TALE NEGATIVE ÎȚI AFECTEAZĂ CORPUL 


Știm din testele poligraf (detectoarele de minciuni) că trupul re- 
acționează la gânduri - își schimbă temperatura, bătăile inimii, presi- 
unea arterială, respirația, tensiunea musculară și cât de mult îţi 
transpiră palmele. Când ești conectat la un detector de minciuni și 
ești întrebat ceva de genul: „Ai luat banii?”, mâinile tale vor începe să 
devină mai reci, inima va bate mai tare, sângele va avea presiune mai 


1 Din The Speaker Sourcebook (Cartea de referinţă a oratorului), de Glen Van 
Ekeren (Englewood Cliffs, NJ, Prentice-Hall, 1988) - nota autorului. 

mare, respirația va fi mai accelerată, mușchii vor fi mai încordați și 
palmele tale vor transpira dacă tu chiar ai luat banii și ai minţit. 
Aceste tipuri de schimbări fiziologice se petrec nu doar când minţi, ci 
și ca reacție la orice gândești. Fiecare celulă din corpul tău este afec- 
tată de fiecare gând pe care îl ai. 


Gândurile negative îţi afectează corpul în mod negativ - te slă- 
besc, te fac să transpiri și te fac să fii încordat. Gândurile pozitive îţi 
afectează corpul într-un mod pozitiv, te fac mai relaxat, mai centrat, 
mai alert. Gândurile pozitive provoacă secreția endorfinelor în creier, 
reduc durerea și sporesc plăcerea. 


CALCĂ ÎN PICIOARE FURNICILE ALEA 


Psihiatrul Daniel G. Amen a numit gândurile limitative pe care le 
auzim în capul nostru A.N.Ts' - Automatic Negative Thoughts 
(Gânduri Negative Automate). Și exact ca niște furnici adevărate la un 
picnic, furnicile tale îţi pot ruina experienţa vieţii. Dr. Amen recoman- 
dă ca tu să înveţi să calci în picioare gândurile negative, așa cum ai 
face cu furnicile.2 La început, trebuie să devii conștient de ele, apoi 
trebuie să te scuturi de ele şi să le calci în picioare contestându-le. În 
cele din urmă, trebuie să le înlocuiește cu gânduri mai pozitive și de 
afirmare. 


Nu crede tot ce auzi - chiar și ce auzi în mintea ta. 
DANIEL G. AMEN, doctor în medicină 


Specialist în neuroștiință, psihiatru și specialist în tulburările 
deficitului de atenţie 


Cheia pentru a face față oricărui tip de gândire negativă este să îţi 
dai seama că, în definitiv, tu decizi dacă vei asculta sau vei fi de acord 
cu toate gândurile tale. Doar pentru că tu le gândești - sau le auzi - nu 
înseamnă că sunt adevărate. 


* Joc de cuvinte: acronimul A.N.T. și ant = furnică (n. trad.). 

2 Vezi Change Your Brain, Change Your Life (Schimbă-ţi creierul, schimbă-ţi viața) 
de Dr. Daniel G. Amen (New York, Three Rivers Press, 1998), pentru o privire 
edificatoare despre cum să folosim strategiile compatibile cu creierul pentru a 
depăși anxietatea, depresia, gândurile obsesive, furia şi impulsivitatea - care pot 
bloca sever crearea vieţii pe care o dorești. Următoarele câteva pagini despre 
„călcarea furnicilor (ANTs)” se bazează într-o mare măsură pe observaţiile Dr. 
Amen - nota autorului. 

Vrei să te întrebi în mod constant Acest gând mă ajută sau mă 
rănește? Mă aduce mai aproape de locul unde doresc să ajung sau mă 
duce și mai departe? Mă motivează să iau măsuri sau mă blochează 
prin teamă și îndoială de sine? Trebuie să înveţi să conteșşti și să con- 
trazici acele gânduri care nu îţi sunt de folos pentru crearea unui succes 
mai mare și a fericirii. 

Prietenul meu Doug Bench, autorul „Mastery of Advanced Achieve- 
ment Home Study Course” (Curs la domiciliu despre stăpânirea avan- 
sată a împlinirii)? recomandă să scrii fiecare gând negativ pe care îl 
gândești sau îl spui cu voce tare și fiecare gând negativ pe care îl auzi 
de la altcineva - timp de trei zile! (Asigură-te că două dintre aceste 
zile sunt zile lucrătoare și că una este în weekend). 

Roagă-ți soțul sau partenerul, copiii, colegii de cameră și colegii 
de serviciu să te prindă când te aud că dai glas unui gând negativ și 
să-ți impună de fiecare dată o amendă de un dolar. Într-un workshop 
pe care l-am condus, participanţii trebuiau să pună doi dolari într-un 
bol de fiecare dată când spuneau ceva care era învinuire, justificare sau 
negare de sine. A fost uimitor să văd cât de repede s-a umplut bolul. 
Totuși, pe parcursul celor patru zile, erau tot mai puţine și mai puține 
gânduri negative, pe măsură ce toată lumea devenea mai conștientă. 


DIFERITE TIPURI DE GÂNDURI NEGATIVE 


Este de ajutor să înțelegem unele dintre diferitele tipuri de gân- 
duri negative, care ar putea să te atace. Când recunoști aceste tipuri 
de gânduri, trebuie să îţi dai seama că sunt gânduri iraționale, care 
trebuie să fie contestate și înlocuite. lată câteva dintre cele mai comu- 
ne gânduri negative și cum trebuie eliminate acestea. 


Gânduri de genul „întotdeauna-niciodată” 


În realitate, foarte puţine lucruri sunt pentru totdeauna sau nici- 
odată. Dacă te gândești că întotdeauna se va întâmpla ceva sau că ni- 
ciodată nu vei obține ce vrei, ești pierdut de la bun început. Când 
foloseşti cuvinte de genul „totul sau nimic”, cum ar fi întotdeauna, ni- 
ciodată, toată lumea, nimeni, de fiecare dată și totul, de obicei te înșeli. 
lată câteva exemple de gândire întotdeauna-niciodată: 


3 Află mai multe despre munca fascinantă a lui Doug, despre aplicarea celor mai 
recente cercetări ale neuroștiinţei și creierului pentru atingerea nivelurilor avan- 
sate de succes, la www.TheSuccessPrinciples.com/resources - nota autorului. 

Niciodată nu voi primi o mărire de salariu. Niciodată nu pot să iau o pauză. 

Toată lumea profită de mine. Nimeni nu îmi dă vreodată mână liberă. 
Angajaţii mei nu mă ascultă niciodată. De fiecare dată când îmi asum un risc, 
Niciodată nu am timp pentru mine. eșuez, 


Ei râd întotdeauna de mine. Nimănui nu-i pasă dacă trăiesc sau mor. 


Când vezi că ai gânduri de genul întotdeauna-niciodată, înlocu- 
iește-le cu ceea ce este de fapt adevărat. De exemplu, poți înlocui Tu 
profiti întotdeauna de mine cu Mă înfurii când profiti de mine, dar știu 
că m-ai tratat corect în trecut și că o vei face din nou. 


Concentrarea pe lucrurile negative 


Unii oameni se concentrează doar asupra aspectului negativ și 
niciodată asupra aspectului pozitiv dintr-o situaţie. Când conduceam 
traininguri pentru profesorii de liceu, am observat că majoritatea 
profesorilor pe care i-am întâlnit aveau un tipar de gândire prin care 
se concentrau asupra aspectelor negative. Dacă predau o lecţie și 30 
de copii o înțelegeau și patru nu, ei se concentrau asupra celor patru 
care nu au înțeles și se simțeau prost, în loc să se concentreze asupra 
celor 26 care chiar au înțeles și astfel să se simtă bine. 


Învață să cauţi aspectele pozitive. Nu doar că asta te va ajuta să te 
simți mai bine, dar este și o componentă critică în crearea succesului 
pe care îl vrei. Recent, un prieten de-al meu mi-a spus că a văzut în- 
tr-un interviu un multimilionar, care descria punctul de cotitură din 
cariera sa ca fiind dimineaţa în care și-a rugat angajaţii să vorbească 
despre un lucru bun care li s-a întâmplat cu o săptămână în urmă. La 
început, tot ce a auzit au fost plângeri, probleme, dificultăţi. În cele 
din urmă, un angajat a vorbit despre un șofer UPS care livra colete la 
birou și care s-a înscris la colegiu, reluându-și studiile ca să aibă o 
diplomă, și despre cât de inspirat s-a simţit de dedicația acelui om 
pentru educaţie și de dorinţa lui de a-și urma visul în viață. Încet, în- 
cet, câte un angajat a apărut cu ceva pozitiv și demn de împărtășit. 
Întreaga atitudine a companiei s-a schimbat de la concentrarea pe 
aspectele negative la concentrarea pe aspectele pozitive, iar afacerea 
și-a luat pur și simplu avânt și a crescut exponențial începând din 
acea zi. 

Învață să joci Jocul Aprecierii căutând lucruri pe care să le apre- 
ciezi în orice situație. Un exercițiu puternic pentru a-ți lucra „mușchii 
aprecierii” este să-ți rezervi șapte minute în fiecare dimineață pentru 

a scrie toate lucrurile pe care le apreciezi în viață. Recomand asta ca 
pe un ritual zilnic pentru tot restul vieții. Când cauţi în mod activ as- 
pectele pozitive, devii mai plin de apreciere și optimism, ceea ce este 
o necesitate pentru a atrage și mai mult bine și pentru a crea viața 
visurilor tale. Caută lucrurile bune. 


Soția mea a suferit recent un accident de mașină. Ajunsese într-o 
intersecție unde semaforul nu funcţiona din cauza unei pene de cu- 
rent și a lovit altă mașină, care întorcea pe banda ei. Putea să cadă 
pradă unei multitudini de gânduri automate negative - Ce e în neregu- 
lă cu mine? Ar fi trebuit să fiu mult mai atentă. Nu trebuia să plec cu 
maşina dacă nu e curent. În schimb, s-a concentrat pe aspectele pozi- 
tive - Sunt atât de norocoasă să fiu în viaţă și mai mult sau mai puţin 
teafără. Celălalt șofer este în viaţă și e bine. Mulţumesc lui Dumnezeu 
că eram într-o mașină atât de sigură. Sunt atât de bucuroasă că poliția 
a venit atât de repede. Este uimitor cum mulţi oameni au venit acolo să 
ne ajute. A fost ca un adevărat apel de trezire. 


Predicţia catastrofei 


În predicția catastrofei, tu creezi cel mai rău scenariu posibil în 
mintea ta și apoi acționezi ca și cum ar fi o certitudine. Asta ar putea 
include prezicerea faptului că nu vei avea clienţi care să fie interesați 
de produsul tău, că persoana de care ești atras te va respinge când îi 
vei cere o întâlnire, că șeful tău nu îţi va da o mărire sau că avionul în 
care zbori se va prăbuşi. Înlocuieşte „Ea va râde de mine dacă îi voi 
cere o întâlnire” cu „Nu știu ce va face. Poate va zice da.” 


Citirea gândurilor 


Citești gândurile atunci când crezi că știi ce gândește celălalt, 
chiar dacă persoana respectivă nu ţi-a spus. Ştii că citeşti gândurile 
atunci când gândești lucruri de genul: E furios pe mine... Ea nu mă 
place... El va spune nu... El mă va da afară... Înlocuieşte cititul minţii cu 
adevărul: NU știu ce gândește până nu îl întreb. Poate chiar are o zi 
proastă. 

Ţine minte, dacă nu ești psihist, nu poţi citi gândurile cuiva. Nici 
măcar nu știi ce gândește celălalt cu adevărat până nu îţi spune sau 
până nu îl întrebi. Verifică-ţi presupoziţia întrebând: „Îmi imaginez că 
ești furios pe mine. Eşti?” 

Ține minte expresia: „Când ai îndoieli, verifică”, pentru a-ţi amin- 
ti să-l întrebi pe celălalt, în loc să presupui că știi deja. 

Invinovăţirea 

Vina apare atunci când gândești cuvinte precum ar trebui, trebu- 
ie, ar fi trebuit sau e musai. lată câteva exemple: Ar trebui să-mi petrec 
mai mult timp studiind pentru examenul de avocatură... Ar trebui să 
petrec mai mult timp acasă cu copiii... Trebuie să fac mai des mișcare. 
Din moment ce simţi că ar trebui să faci ceva, creezi o rezistenţă inter- 
nă la faptul de a face acel lucru. 


Azi nu „trebuie” nimic. 
MESAJ VĂZUT PE UN POSTER 


Vei fi mai eficient dacă vei înlocui învinovăţirea cu expresii pre- 
cum Doresc să... Îmi sprijină obiectivul să... Ar fi inteligent să... Este în 
interesul meu să... Vina nu este niciodată productivă. Va sta în calea 
realizării obiectivelor tale. Așa că scapă de această barieră emoționa- 
lă din calea succesului. 


Etichetarea 


Etichetarea înseamnă să pui o etichetă, ție sau altcuiva. Este o 
formă de parafrază, care te împiedică să faci în mod clar cele mai fine 
distincţii ce ar putea să te ajute să fii mai eficient. Unele exemple de 
etichetări negative sunt ticălos, idiot, arogant și iresponsabil. Când 
utilizezi o asemenea etichetă, te izolezi sau izolezi pe altcineva într-o 
categorie cu toți ticăloșii sau idioţii pe care i-ai cunoscut, și de asta îţi 
va fi mai dificil să faci față acelei persoane sau situaţii în calitate de 
persoană unică sau de experiență unică, așa cum sunt ele de fapt. 
Contestă gândul Sunt prost prin gândul Ceea ce am făcut a fost mai 
putin decât extraordinar, dar tot sunt o persoană inteligentă. 


Orice sens este autocreat. 
VIRGINIA SATIR 


Psihoterapeut celebru, cunoscută pentru contribuţia în domeniul 
terapiei de familie și al stimei de sine 


Personalizarea 


Personalizezi atunci când atribui unui eveniment neutru semni- 
ficaţie personală. Kevin nu m-a sunat înapoi. Poate că e furios pe mine. 
Sau Am pierdut contul Vanderbilt. Trebuie să fie vina mea. Ar fi trebuit 
să dedic mai mult timp propunerii. Adevărul este că sunt multe alte 

posibile explicaţii pentru acţiunile altor oameni, în afară de motivele 
negative pe care le născocesc gândurile tale automate negative. De 
exemplu, Kevin poate că nu te-a sunat înapoi pentru că este bolnav, e 
plecat din oraș sau e copleșit de alte priorități. Niciodată nu știi cu 
adevărat de ce alți oameni fac ceea ce fac. 


VORBEŞTE-ȚI CA UNUI ÎNVINGĂTOR 


Astăzi ești unde te-au adus gândurile tale; mâine vei fi acolo 
unde te vor purta gândurile tale. 


JAMES ALLEN 
Autor al cărții As a Man Thinketh (Cum gândește omul) 


Cum ar fi să înveţi să îți vorbești tot timpul ca unui învingător în 
loc să-ți vorbeşti ca unui învins? Cum ar fi să-ţi transformi discursul 
intern negativ într-un discurs intern pozitiv? Cum ar fi să-ți reduci la 
tăcere gândurile despre lipsuri și limitări, și să le înlocuiești cu gân- 
duri ale posibilităților nelimitate? Cum ar fi să înlocuiești limbajul de 
victimă din gândurile tale cu limbajul care dă putere? Și cum ar fi să-ţi 
transformi criticul intern, care judecă fiecare mișcare a ta, într-un 
coach intern care te susține și te încurajează, și îți dă încredere pe 
măsură ce faci față noilor situații și riscuri? Păi... toate astea sunt po- 
sibile cu puțină conștientizare, concentrare și intenţie. 


CUM SĂ ÎȚI TRANSFORMI CRITICUL INTERN 
ÎN COACH INTERN 


Unul dintre cele mai puternice exerciţii pentru a-ţi reantrena cri- 
ticul intern este să îl înveţi să îți spună adevărul total. (Vezi Principiul 
29: „încheie socotelile cu trecutul pentru a îmbrăţișa viitorul”). Aşa 
cum părinţii tăi te disciplinau pentru binele tău, criticul tău intern 
chiar are cele mai bune intenții când te critică. Dorește ca tu să profiți 
de pe urma celui mai bun comportament. Problema este că-ți spune 
doar o parte din adevăr. 

Când ai fost copil, părinţii tăi poate că au urlat la tine și te-au tri- 
mis în camera ta după ce ai făcut o prostie, cum ar fi pentru că ai 
alergat în fața unei mașini. Adevărata lor comunicare era: „Te iubim. 
Nu vrem să te lovească o mașină. Vrem să rămâi în viață pentru a 
crește și a deveni un adult fericit și sănătos.” Dar ti-au livrat doar ju- 

mătate din mesaj: „Ce-i cu tine? Te-ai născut fără creier? Poți gândi 
mai mult decât să alergi pe șosea, unde trec mașinile. Eşti pedepsit o 
oră. Treci în camera ta şi gândeşte-te la ce-ai făcut” În teama lor de a 
te pierde, ei și-au exprimat doar furia. Dar dincolo de furie, mai sunt 
trei straturi de mesaj, care nu au fost livrate - teamă, cerințe precise 
și iubire. Un mesaj complet ar arăta așa: 


Furie: Sunt furios pe tine pentru că ai alergat pe șosea, fără să te 
uiţi dacă vin mașini. 
Teamă: Mi-e teamă că te vei răni grav sau vei fi omorât. 


Cerinţe: Doresc să fii mult mai atent atunci când te joci în apropie- 
rea șoselei. Oprește-te și uită-te în toate direcţiile înainte 
să mergi sau să alergi pe șosea. 

Iubire: Te iubesc atât de mult. Nu ştiu ce m-aș face fără tine. Îmi 
ești atât de drag. Vreau să fii în siguranţă și să fii sănătos. 
Meriţi să te distrezi și să fii în siguranță pentru a continua 
să te bucuri de viață la maxim. Înţelegi? 


Ce mesaj diferit! Ai nevoie să-ți instruiești criticul intern ca să-ți 
vorbească în același fel. Poţi practica asta pe hârtie sau ca exercițiu 
verbal în care să-ți vorbeşti ție însuţi cu voce tare. Eu de obicei îmi 
imaginez o clonă a mea care stă pe un scaun gol vizavi de mine. 

Fă o listă cu toate lucrurile pe care să ți le spui atunci când te ju- 
deci singur. Include toate lucrurile pe care ţi le spui că ar trebui să le 
faci, dar nu le faci. O listă tipică ar putea arăta așa: 


Nu faci suficient de multă mișcare. 

lei prea mult în greutate. 

Eşti un grăsan nenorocit - un trântor! 

Bei prea mult alcool și mănânci prea multe dulciuri. 
Trebuie să reduci din carbohidrați. 


Trebuie să te uiţi mai puţin la televizor și să te duci la culcare mai 
devreme. 


Eşti leneș. De ce nu termini lucrurile pe care le începi? 


Odată ce ţi-ai completat lista, practică comunicarea aceleiași in- 
formaţii utilizând procesul celor patru pași subliniați mai sus: 1. Furie. 
2. Teamă 3. Cerinţe 4. lubire. Acordă cel puţin un minut fiecărui pas. 
Asigură-te că ești foarte precis în fiecare etapă a cerințelor. Afirmă 

exact ce vrei să faci. „Vreau să mănânci mai bine” este prea vag. Fii mai 
precis, cum ar fi: „Vreau să mănânci cel puţin patru porții de legume 
în fiecare zi. Vreau ca tu să nu mai mănânci cartofi prăjiți, zahăr și deser- 
turi. Vreau să mănânci ouă și ceva fructe la micul dejun în fiecare zi. 
Vreau să mănânci mai degrabă cereale integrale, cum ar fi făină integrală 
și orez brun, decât făina albă” Cu cât vei fi mai precis, cu atât vei primi 
mai multă valoare din acest exercițiu. Dacă îl faci cu voce tare, ceea ce 
și recomand, fă-l, pe cât posibil, cu cât mai multă emotie și pasiune. 


lată un exemplu al modului în care ar putea să sune, dacă ai utili- 
za judecățile de mai sus: 


Furie: 


Teamă: 


Cerinţe: 


lubire: 


Sunt furios pe tine că nu ai mai multă grijă de corpul tău. 
Eşti un grăsan nenorocit! Bei prea mult și mănânci prea 
mult. Nu ai autodisciplină! Tot ce faci este să stai să te uiţi 
la televizor. Hainele nu-ţi mai vin și nu mai arăţi bine. 


Dacă nu te schimbi, mă tem că vei lua în greutate în conti- 
nuare și vor apărea riscuri pentru sănătatea ta. Mă tem că 
vei avea colesterolul atât de mare, că ai putea să faci atac 
de cord. Mă tem că ai putea deveni diabetic. Mă tem că nu 
te vei schimba niciodată și apoi o să mori de tânăr și nici- 
odată nu-ți vei îndeplini visurile. Mă tem că dacă nu vei 
începe să mănânci mai bine și nu vei avea mai multă grijă 
de tine, nimeni nu va mai fi atras de tine. Vei ajunge să 
trăieşti singur pentru tot restul vieții. 


Vreau să te înscrii într-un club de sănătate și să mergi de 
cel puţin trei ori pe săptămână. Vreau să ieși la o plimba- 
re de douăzeci de minute în celelalte patru zile. Vreau să 
renunți la o oră de televizor pe zi și să-ți dedici acea oră 
exerciţiilor fizice. Vreau să nu mai mănânci cartofi prăjiți 
și să începi să mănânci mai multe fructe și legume proas- 
pete. Vreau să nu mai bei sucuri acidulate și să începi să 
bei mai multă apă. Vreau să limitezi consumul de alcool la 
serile de vineri şi sâmbătă. 

Te iubesc. Vreau să rămâi pe-aici pentru mult timp. 
Doresc să ai o relaţie care să te împlinească. Meriţi să ară- 
ți bine în hainele tale și să te simţi bine cu tine. Meriţi să 
ți se îndeplinească toate visurile. Doresc să te simți mai 
degrabă vioi și plin de energie decât obosit și letargic tot 
timpul. Meriţi să trăieşti o viaţă plină și să te bucuri de 
fiecare moment al ei. Meriţi să fii complet fericit. 

De fiecare dată când auzi o parte din tine care te judecă, răspun- 
de-i simplu: „Iti mulțumesc că-ți pasă. Care este teama ta?... Ce vrei să 
fac mai exact? Cum îmi va folosi asta?... Mulţumesc.” 


Prima dată când am experimentat acest proces al trecerii de la 
criticul intern la coach-ul intern, mi-a schimbat viața. După ce mi-am 
dat demisia de la o altă companie de training, am lucrat ca orator pro- 
fesionist și consultant, dar ce doream cu adevărat să fac era să-mi 
pornesc propria companie de training, să fac training cu alți traineri, 
să deschid birouri în alte orașe și să fac o diferenţă uriașă în lume. Dar 
părea un angajament copleșitor și mă temeam de eșec. Și mai rău era 
că, în mod regulat, mă mustram pentru că nu aveam curajul de a avea 
încredere deplină. 


După ce am încheiat exercițiul Transformă-ţi Criticul Intern în 
Coach Intern, ceva s-a schimbat. Am trecut de la mustrări la a înţelege 
cât de mult ratam deoarece nu aveam încredere deplină. Mi-am spus 
clar ce trebuia să fac și, în ziua următoare, am făcut un plan de afaceri 
pentru o nouă companie, am cerut soacrei mele un împrumut de 
10 000 de dolari, am rugat un prieten să-mi fie partener de afaceri, 
mi-am programat o întâlnire pentru a face documentele de constitui- 
re și am început să fac proiectul pentru antet. În nici trei luni, condu- 
ceam primul meu training de weekend în St. Louis pentru mai bine de 
200 de oameni. În mai puţin de un an, aveam birouri în Los Angeles, 
St. Louis, Philadelphia, San Diego și San Francisco. De atunci, peste 
50 000 de oameni au participat la programele mele de training de 
weekend și la cele săptămânale. 


Transformându-mi criticul intern în coach intern, am fost capa- 
bil să încetez să mă mai simt ca un ratat și am început să mă im- 
plic în activităţi care mi-au transformat visul în realitate. Eram 
capabil să mă transform dintr-o persoană care utilizează energia 
împotriva sa într-o persoană care utilizează energia pentru a crea 
ceea ce vrea. 


Nu lăsa aparenta simplitate a acestei tehnici să te inducă în eroa- 
re. Este foarte puternică. Dar, ca orice lucru din această carte, pentru 
a-i obține valoarea, trebuie să o utilizezi. Nimeni altcineva nu poate 
s-o facă în locul tău. la-ți acum un răgaz de 20 de minute pentru a face 
exercițiul Transformă-ți Criticul intern în Coach Intern. Toate părțile 
din tine trebuie să fie de partea ta - conlucrând pentru binele suprem 
al visurilor și aspirațiilor tale. 

CUM SĂ REDUCI LA TĂCERE CRITICUL 
PERFORMANȚELOR TALE 


Ai predat vreodată un curs, ai ţinut vreun discurs, ai făcut vreo 
prezentare de vânzări, ai concurat la vreun eveniment sportiv, ai jucat 
în vreo piesă, ai dat vreun concert sau ai lucrat pe undeva, pentru ca 
apoi să te trezești în drum spre casă ascultând acea voce din capul 
tău, care îți spune cât de mult ai greșit, ce anume ar fi trebuit să faci 
diferit, cum ai fi putut și cum ar fi trebuit să procedezi mai bine? Sunt 
sigur că da. Și dacă asculți acea voce suficient de mult timp, îți poate 
sabota încrederea în sine, îți poate scădea stima de sine și chiar te 
poate demoraliza și, în cele din urmă, te poate paraliza. lată o metodă 
simplă, dar puternică, de a-ți redirecționa acea voce internă de la ju- 
decată și critică la corectare și sprijin. 

Amintindu-ţi din nou că motivaţia fundamentală a criticului tău 
intern este aceea de a te ajuta să fii mai bun în ceea ce faci, spune-i 
criticului tău intern să nu te mai critice și să nu te mai certe, altfel nu-l 
vei mai asculta. Spune-i acelei voci interne că nu ești dispus să mai 
asculți nicio altă asasinare a caracterului tău, nicio altă poreclă pe 
care ţi-o dă sau vreo altă formă de intimidare - ci doar pașii specifici 
pe care-i poţi face pentru a fi mai bun data viitoare. Asta elimină re- 
marcile umilitoare și se concentrează asupra conversaţiei despre 
„oportunităţile de îmbunătăţire” pentru următoarea ocazie. Acum 
criticul tău intern devine coach-ul tău intern, care pur și simplu îţi 
arată modalităţile de a îmbunătăţi rezultatele viitoare. Trecutul este 
încheiat și nu poți face nimic ca să schimbi asta. Poţi doar să înveţi din 
el și să-ți îmbunătăţești performanța data viitoare. 


lată un exemplu luat din viața mea pentru modul în care ar putea 
să sune acest lucru. CI indică faptul că criticul intern/coach-ul intern 
vorbește. 


CI: Nu pot să cred. Ce-a fost în mintea ta? Ai încercat să transmiti 
prea multă informaţie în seminarul ăla. Ai vorbit prea repede 
și te-ai grăbit la final. Nu se poate ca oamenii ăia să fi asimilat 
atâta informaţie! După atâţia ani ca lider de seminar, aș fi zis 
că ştii mai bine de atât! 

Eu: Stai puţin. Nu am de gând să te ascult cum mă critici. Am lucrat 
din greu toată ziua, ca să le dau oamenilor cea mai bună expe- 
riență pe care am știut să o creez în acel moment. 

CI: 


Eu: 


CI: 


Eu: 


CI: 


Eu: 


CI: 


Eu: 


CI: 


Eu: 


CI: 


Eu: 


CI: 


Acum că am făcut-o, sunt sigur că există modalități de a îmbu- 
nătăţi asta data viitoare. Dacă ai lucruri specifice pe care vrei 
să le fac data viitoare, atunci spune-mi. Doar asta mă intere- 
sează să aud de la tine. Nu mă interesează faptul că mă judeci, 
ci doar ideile despre cum să procedez mai bine data viitoare. 


Bine. Data viitoare, alege doar trei sau patru puncte majore pe 
care să te concentrezi și subliniază acele puncte prin exemple, 
umor și mai multe exerciții interpersonale, astfel încât oame- 
nii să poată internaliza cu adevărat materialul. Nu poți învăţa 
oamenii tot ce știi într-o singură zi. 

Ai dreptate. Altceva? 


Da. Asigură-te că incluzi mai multe jocuri de învăţare interacti- 
vă după-amiază, când energia este mai scăzută. Asta îi va face 
pe toți să rămână alerți și atenți. 

In regulă. Altceva? 


Da. Cred că ar fi mai bine să iei o pauză de zece minute la fieca- 
re oră decât o pauză de 20 de minute la fiecare două ore. Asta 
va menține energia la cote crescute și va permite oamenilor să 
sintetizeze mai bine ceea ce învaţă. 


E o idee bună. Altceva? 

Da. Asigură-te că incluzi și câteva activități fizice pe parcursul 
zilei, pentru a-i menţine mai implicaţi pe studenții cinetici. 
Altceva? 


Da. Asigură-te că, data viitoare, dai oamenilor două exemplare 
din foaia de curs Achiever's Focusing Sheet (Fișa de concen- 
trare a realizatorului) - una pe care să scrie la seminar și alta 
pe care să o folosească pentru fotocopiere după ce pleacă de la 
seminar. Altfel, nu prea au cum să o folosească. De asemenea, 
ai putea să o pui pe site, astfel încât să o poată descărca pentru 
duplicare. 


E o idee bună. Altceva? 
Nu, cred că asta e totul. 


In regulă. Am scris totul. Cu siguranţă voi încorpora toate 
aceste lucruri în viitorul meu seminar. Mulţumesc. 


Cu plăcere. 


După cum vezi din exemplu, sunt multe lucruri pe care coach-ul 


intern le observă în legătură cu modul în care să-ți îmbunătăţești 
performanța, în situaţii viitoare. Problema - de până acum! - era că 

acesta prezenta informaţiile ca pe o judecată. Odată ce transformi con- 
versația într-o discuţie non-emoţională despre oportunitățile de îmbu- 
nătățire, experienţa se schimbă dintr-una negativă într-una pozitivă. 

Și iată și un pont valoros. Pentru că cercetările asupra memoriei 
ne spun că o idee nouă se păstrează doar 40 de secunde în memoria 
de scurtă durată și apoi dispare, este important să notezi în scris 
aceste idei de la coach-ul intern și să le pui într-un dosar pe care să îl 
treci în revistă înainte de următoarea ta reprezentație. Altfel, ai putea 
pierde avantajul unui feedback valoros. 


UTILIZEAZĂ TERAPIA PRIN TAPOTARE "EFT” PENTRU 
A-ŢI TRANSFORMA CRITICUL INTERN 


O altă modalitate puternică de a transforma criticul intern într-un 
coach intern este să utilizezi tehnica tapotării, subliniată în cartea 
mea Tapping into Ultimate Success (Tapotarea pentru succesul ultim). 
Acest protocol specific de tapotare este menit să-ţi transforme criti- 
cul intern într-un aliat care să te sprijine redefinindu-și rolul. 


1 Vezi paginile 121 - 126 ale cărţii Tapping into Ultimate Success: How to Over- 
come any Obstacle and Skyrocket Your Results (Tapotarea pentru succesul ultim: 
Cum să depășești orice obstacol și să ai rezultate uluitoare) de Jack Canfield și 
Pamela Bruner (Carlsbad, CA, Hay House, 2012) - nota autorului. 

DEPĂŞEȘTE-ŢI CREDINȚELE LIMITATIVE 


Mintea ta subconștientă nu se ceartă cu tine. Ea acceptă ceea 
ce decretează mintea ta conștientă. Dacă spui: „Nu îmi permit’, 
subconștientul tău funcţionează pentru a adeveri acest lucru. 
Selectează un gând mai bun. Decretează: „O s-o cumpăr. 

O accept în mintea mea.” 


DR. JOSEPH MURPHY 
Autor al cărții The Power of Your Subconscious Mind 
(Puterea minţii tale subconștiente) 


Mulţi dintre noi au credințe care ne limitează succesul - fie că e 
vorba despre credinţe, despre capacităţile noastre, credințe despre 
ceea ce ne trebuie pentru a avea succes, credințe despre cum ar tre- 
bui să relaționăm cu oamenii sau chiar mituri de fiecare zi, pe care 
știința modernă sau cercetările le-au combătut. A trece dincolo de 
credinţele tale limitative este un prim pas critic spre a deveni mai de 
succes. Poţi învăța cum să identifici acele credințe care te limitează și 
apoi să le înlocuiești cu unele pozitive, care îţi sprijină succesul. 


EŞTI CAPABIL 


Una dintre cele mai prevalente și mai distructive credinţe limitative 
este noţiunea că suntem cumva incapabili de a ne atinge obiectivele. În 
ciuda celor mai bune materiale educaționale disponibile și în ciuda dece- 
niilor de cunoștințe acumulate despre cum să îndeplinești orice sarcină, 
noi cumva tot alegem să spunem Nu pot s-o fac. Nu știu cum. Nu e nimeni 
care să-mi arate. Nu sunt suficient de deștept. Şi așa mai departe. 


De unde vine asta? Pentru majoritatea dintre noi, este o chestiu- 
ne care vine din programarea din copilăria timpurie. Fie că o știau 
sau nu, părinţii noștri, bunicii și alte modele ne-au spus: Nu, nu iubire. 
Asta e prea greu pentru tine, ca să-i faci față. Lasă-mă pe mine s-o fac 
în locul tău. Poate că la anul poți și tu să încerci. 

Noi luăm cu noi acest simţ al incapacității la vârsta adultă, unde 
este consolidat de greșelile de la locul de muncă și de alte „eșecuri”. 
Dar ce-ar fi dacă ai decide să spui în schimb Pot s-o fac. Sunt capabil. 
Alți oameni au făcut și ei asta. Dacă nu am cunoștințele, există cineva 
acolo, care să mă învețe. 


Faci schimbarea către competență și măiestrie. Schimbarea în 
gândire poate însemna diferența dintre o viață întreagă de „aș fi putut 
să” și realizarea a ceea ce vrei cu adevărat în viață. 


EȘTI CAPABIL ȘI DEMN DE IUBIRE 


De asemenea, mulţi oameni nu cred că sunt competenţi pentru a 
face față provocărilor vieţii sau că sunt demni de iubire - și totuși 
aceste două credinţe sunt acei piloni principali ai stimei de sine ridi- 
cate. Faptul de a crede că ești capabil de a face față oricărui lucru în 
viață înseamnă că nu îți mai este teamă de nimic. Și gândește-te la 
asta - nu ai făcut față tuturor lucrurilor care ţi s-au întâmplat vreoda- 
tă? Lucruri care erau mult mai dificile decât ai fi crezut? Moartea cui- 
va drag? Divorțul, falimentul? Pierderea unui prieten, a slujbei, a 
banilor, a reputației, a tinereţii tale? Aceste lucruri au fost dure, dar 
le-ai făcut față. Și poţi face față oricărui lucru care ţi se întâmplă. 
Odată ce vei înțelege asta, încrederea ta va lua avânt. 

Faptul de a crede că meriţi iubire înseamnă să crezi că Merit să fiu 
tratat bine - cu respect și demnitate. Merit să fiu prețuit și adorat de 
cineva, sunt demn să am o relaţie intimă care mă împlinește. Nu mă voi 
mulțumi cu mai puţin decât merit. O să fac tot ce e necesar pentru asta. 


POŢI SĂ DEPĂŞEȘTI ORICE CREDINŢĂ LIMITATIVĂ 


Suferim şi de alte credinţe limitative. Îţi sună familiar? 


Nu sunt suficient de (deștept, atrăgător, bogat, bătrân sau tânăr). 
Nu pot fi iubit. 

Nu sunt demn. 

Nu mă simt în siguranță. 

Viaţa e grea. 

Nu mă vor alege pe mine șeful noului proiect. 

Chiar dacă nu-mi place slujba asta, am nevoie de siguranţă financiară. 

Nimic din ce fac nu este de succes. 
Nu poţi să devii bogat în profesia asta. 
Nu mai există niciun bărbat bun în orașul ăsta. 


CUM SĂ-ŢI DEPĂȘEȘTI ORICE CREDINŢĂ LIMITATIVĂ 


lată un proces simplu, dar puternic, din patru pași, pe care îl poţi 
utiliza pentru a transforma orice credință limitativă într-o credință 
care îți dă putere. 


1. Identifică o credinţă limitativă pe care vrei să o schimbi. În- 
cepe prin a face o listă cu toate credinţele care ar putea să te 
limiteze. O modalitate distractivă ar fi să-ți inviţi la un brain- 
storming doi, trei prieteni care, de asemenea, ar dori să-și ac- 
celereze creşterea, pentru a vă gândi împreună la o listă cu 
toate lucrurile pe care le-aţi auzit când eraţi mici de la părin- 
ţii, tutorii, profesorii, meditatorii voştri - chiar și de la îndru- 
mătorii religioși bine intenţionaţi, cum ar fi călugărițele de la 
școala catolică - ce ar putea să vă limiteze cumva. lată câteva 
dintre acestea, care sunt frecvente, și credinţele limitative ce 
provin din ele: 


Banii nu cresc în copaci. 

Nu o să fiu niciodată bogat. 
Nu poţi să faci nimic cum trebuie? 

Nu pot să fac nimic cum trebuie, deci de ce să mai încerc? 
Copiii ar trebui să fie văzuți, nu auziți. 

Trebuie să tac, dacă doresc să fiu iubit. 
Mănâncă tot din farfurie. Copiii din China mor de foame. 

Ar trebui să mănânc tot din farfurie, chiar dacă nu mi-e foame. 
Băieții nu plâng. 

Nu e în regulă să îmi arăt sentimentele, mai ales tristeţea. 
Poartă-te ca o doamnă. 

Nu este în regulă să fiu jucăușă (să mă prostesc, să fiu sexy, 

spontană). 
Nu te gândești decât la tine. 

Nu este în regulă să mă concentrez asupra propriilor nevoi. 
Nu ești suficient de deștept pentru colegiu. 

Sunt prost. Nu am stofă de colegiu. 
Dacă nu ești virgină, nimeni nu se va căsători cu tine. 

Nu mai am nicio valoare și nimeni nu mă va iubi vreodată. 

Oamenii nu sunt interesați de problemele tale. 


Ar trebui să ascund ce se petrece cu adevărat cu mine. 


Nimeni nu este interesat de opinia ta. 


Ce gândesc eu nu este important. 


După ce ai terminat de creat lista, alege o credință despre care tu 
crezi că încă te limitează și treci prin următorii trei pași ai procesului. 


2. Determină modul în care această credinţă te limitează. 

3. Decide cum ai vrea să fii, să te porţi sau să te simți. 

4. Creează o declaraţie de redresare, care afirmă sau îţi dă permi- 
siunea de a fi, de a te purta sau de a te simţi în acest nou mod. 

De exemplu: 

1. Credința mea limitativă negativă este că Trebuie să fac totul 
de unul singur. Nu este bine să cer ajutor. Este un semn de slă- 
biciune. 

2. Felul în care mă limitează este că Nu cer ajutor și ajung să nu 
termin la termen, să stau până târziu și să nu am timp pentru 
mine. 

3. Felul cum doresc să mă simt este că e în regulă să cer ajutor. 
Asta nu mă face slab. Este nevoie de curaj să ceri ajutor. Eu cer 
ajutor când am nevoie și doresc să deleg altora unele dintre 
lucrurile pe care nu-mi place să le fac și care nu sunt cea mai 
bună modalitate de a-mi petrece timpul. 

4. Declaraţia mea de redresare este următoarea: Este în regulă 


să ceri ajutor. Sunt demn să primesc tot sprijinul de care am 
nevoie. 


lată alte exemple de declaraţii de redresare: 


Atitudine Nu este bine să mă concentrez asupra propriilor nevoi. 
negativă: 


Redresare: Nevoile mele sunt la fel de importante ca ale tuturor 


celorlalți. 


Atitudine Dacă îmi exprim sentimentele, oamenii vor crede că 
negativă: sunt slab și vor profita de mine. 


Redresare: Cu cât îmi exprim mai mult sentimentele adevărate, cu atât 


oamenii mă iubesc, mă respectă și mă sprijină mai mult. 

Atitudine Nu pot să fac nimic cum trebuie, deci de ce să mai încerc? 

negativă: 

Redresare: Pot face multe lucruri cum trebuie, și de fiecare dată 
când încerc ceva nou, învăţ și devin mai bun. 


Odată ce ţi-ai creat o nouă credinţă - declaraţia de redresare - va 
trebui să o sădești în mintea ta subconștientă prin repetiţii constante, 
timp de câteva ori pe zi, pentru cel puţin 30 de zile. Utilizează tehnica 
afirmațiilor pe care am discutat-o în Principiul 10: „Decuplează frânele”. 


Așa cum subliniază Claude Bristol în magnifica lui carte The 
Magic of Believing (Magia credinţei) , „Această forță subtilă a sugesti- 
ei repetate depășește rațiunea noastră. Acționează direct asupra 
emoțiilor și sentimentelor noastre și, în cele din urmă, pătrunde până 
în străfundurile subconștientului nostru. Sugestia repetată este cea 
care te face să crezi.” 


* Carte apărută în limba română la Editura Adevăr Divin, București, 2011 (n. 
red.). 

DEZVOLTĂ PATRU NOI OBICEIURI 
ALE SUCCESULUI PE AN 


Individul care dorește să ajungă în top în afaceri trebuie să 
aprecieze puterea și forţa obiceiului. El trebuie să doboare rapid 
acele obiceiuri care îl doboară - și să se grăbească să adopte 
acele practici care vor deveni obiceiurile ce-l vor ajuta să atingă 
succesul pe care și-l dorește. 


]. PAUL GETTY 
Fondator al companiei Getty Oil, filantrop și, la finalul anilor '50, 
cel mai bogat om din lume 


Psihologii ne spun că până la 90% din comportamentul nostru 
este obicei. Nouăzeci la sută! Din momentul în care te trezești dimi- 
neața până în momentul în care te retragi noaptea, sunt sute de lu- 
cruri pe care le faci la fel în fiecare zi. Acestea includ felul în care faci 
duș, te îmbraci, mănânci micul dejun, citești ziarul, te speli pe dinți, 
mergi cu mașina la serviciu, modul în care îți organizezi biroul, faci 
cumpărături de la supermarket și faci curat în casă. Odată cu trecerea 
anilor, ai dezvoltat un set de obiceiuri ferme și consolidate, care de- 
termină cât de bine o duci în fiecare domeniu al vieţii tale, de la slujba 
ta până la venitul tău, sănătate și relații. 

Vestea bună este că aceste obiceiuri te ajută să-ți eliberezi min- 
tea, în timp ce corpul tău este pe pilot automat. Asta îți permite să îţi 
planifici ziua în timp ce ești la duș și să vorbești cu pasagerii din ma- 
șină, în timp ce conduci. Vestea proastă este că poţi deveni și captiv al 
acestor obiceiuri, care nu îţi servesc la nimic - tiparul inconștient al 
comportamentului autodistructiv, care îţi inhibă creșterea și îţi limi- 
tează succesul. 


Indiferent de obiceiurile pe care le-ai stabilit până în acest punct, 
acestea îți produc nivelul curent al rezultatelor pe care le ai. Mai mult 
de atât, dacă vrei să creezi niveluri mai mari de succes, va trebui să 
scapi de unele dintre obiceiurile tale - să nu te ocupi de apelurile 

nepreluate, să stai până târziu, să te uiţi prea mult la televizor, să faci 
comentarii sarcastice, să mănânci fast-food în fiecare zi, să fumezi, să 
întârzii la întâlniri, să cheltui mai mult decât ai - și să le înlocuiești cu 
obiceiuri mai productive - să te ocupi de apelurile nepreluate în de- 
curs de 24 de ore, să dormi 8 ore pe noapte, să citești o oră pe zi, să 
faci exerciţii fizice de patru ori pe săptămână, să mănânci mâncare 
sănătoasă, să ajungi la timp și să economisești 10% din venitul tău. 


BUNE SAU RELE, OBICEIURILE DAU ÎNTOTDEAUNA 
REZULTATE 


Succesul este o chestiune de înțelegere și de practicare cu reli- 
giozitate a obiceiurilor specifice și simple, care întotdeauna duc 


spre succes. 
ROBERT J. RINGER 


Autor al cărții Million Dollar Habits (Obiceiurile de un milion de dolari) 


Obiceiurile tale îți determină rezultatele. Oamenii de succes nu 
ajung în top din întâmplare. Să ajungi acolo necesită acțiune concen- 
trată, disciplină personală și multă energie în fiecare zi, pentru ca lu- 
crurile să se întâmple. Obiceiurile pe care le dezvolți pornind din 
această zi îți vor determina în cele din urmă modul în care va arăta 
viitorul tău. 


Una dintre problemele oamenilor cu obiceiuri proaste este că re- 
zultatele acestor obiceiuri proaste nu apar decât mult mai târziu în 
viață. Când dezvolţi un obicei prost cronic, viața îţi va oferi în cele din 
urmă consecințele. Poate că nu îţi plac consecințele, dar viaţa tot ţi le 
va livra. Adevărul este că, dacă vei continua să faci lucrurile într-un 
anumit fel, vei primi întotdeauna un rezultat previzibil. Obiceiurile 
negative generează consecințe negative. Obiceiurile pozitive creează 
consecinţe pozitive. 


TRECI LA ACȚIUNE PENTRU A-ŢI DEZVOLTA OBICEIURI 
MAI BUNE ACUM 


Există doi paşi de a acţiona pentru a-ți schimba obiceiurile. 
Primul pas este să faci o listă cu toate obiceiurile care te mențin ne- 
productiv sau care ar putea să aibă un impact negativ asupra viitoru- 

lui tău. Cere-le celorlalți să te ajute să identifici în mod obiectiv ceea 
ce ei cred că sunt obiceiurile tale limitative. Caută tipare. De aseme- 
nea, treci în revistă lista de mai jos, cu cele mai frecvente obiceiuri 
care dau greș: 


e amânarea 

e plata facturilor în ultimul moment 

e  nulivrezi documentele și serviciile promise în timp util 

e  creanţele tale sunt depășite 

e ajungi târziu la ședințe și întâlniri 

e aj uitat numele cuiva după câteva secunde după ce ați făcut 
cunoștință 

e vorbeşti peste altcineva, în loc să asculți 


e răspunzi la telefon în timpul tău petrecut cu familia sau cu 
partenerul de viață 


e  procesezi corespondenţa de mai multe ori pe zi 

e lucrezi până târziu 

e alegi munca în defavoarea timpului petrecut cu copiii 
e mănânci fast-food mai mult de 2 ori pe săptămână 


Odată ce ai identificat aceste obiceiuri negative, al doilea pas este 
să alegi obiceiuri mai bune, mai productive și să dezvolți sisteme care 
te vor ajuta să le sprijini. 

De exemplu, dacă obiectivul tău este să ajungi la sala de sport în 
fiecare dimineaţă, un sistem pe care poți să-l pui la punct este să te 
duci la culcare cu o oră mai devreme și să-ți pui alarma să sune mai 
devreme. Dacă lucrezi în vânzări, poţi să dezvolți o listă de activități, 
astfel ca toţi clienții potenţiali să primească aceleași informații. 


Poate că vrei să dezvolți obiceiul de a-ţi termina munca până vi- 
neri, astfel încât să fii liber ca să petreci weekendul cu partenerul de 
viață și copiii. Acesta este un obicei excelent, dar ce vei face în mod 
concret pentru a adopta acest nou obicei? În ce activităţi te vei impli- 
ca? Cum vei rămâne motivat? Vei pune la punct o listă de activităţi ce 
trebuie îndeplinite până vineri după-amiază, care să te menţină pe 
drumul cel bun? Vei petrece mai puţin timp pălăvrăgind cu colegii de 
serviciu lângă dozatorul de apă? Vei trimite oamenilor pe e-mail toate 
documentele promise, în timp ce vorbești cu ei la telefon? Vei lua 
prânzuri mai scurte? 

CE-AI PUTEA SĂ REALIZEZI DACĂ Al ADOPTA 
PATRU NOI OBICEIURI PE AN? 


Dacă utilizezi aceste strategii pentru a-ți dezvolta doar patru noi 
obiceiuri pe an, în cinci ani de aici înainte vei avea 20 de noi obiceiuri 
pentru succes, care ar putea să-ţi aducă banii pe care-i vrei, relațiile 
minunate și iubitoare pe care le vrei, un trup mai sănătos, mai plin de 
energie, plus tot felul de alte noi oportunități. 


Începe prin a face o listă cu patru noi obiceiuri pe care vrei să le 
stabilești pentru următorul an. Lucrează la fiecare nou obicei în fieca- 
re trimestru. Dacă lucrezi cu sârguință la construirea unui nou obicei 
la fiecare 13 săptămâni, nu vei fi copleșit de o listă nerealistă de do- 
rințe pentru Anul Nou... și cercetările arată că, dacă repeți un com- 
portament timp de 13 săptămâni - fie că este meditaţie timp de 20 de 
minute, fie că utilizezi aţă dentară, fie că-ţi treci în revistă obiectivele, 
fie că scrii scrisori de mulțumire clienţilor - acesta va fi al tău pentru 
tot restul vieţii. Adăugând în mod sistematic câte un comportament 
pe rând, poţi să-ți îmbunătăţești considerabil întregul stil de viață. 

lată câteva ponturi pentru a te asigura că te ţii de dedicarea ta 
față de noul tău obicei. Folosește bilețele care să-ți amintească să ur- 
mezi noul comportament. Când am aflat că acuitatea mentală poate 
scădea chiar și cu 30% din cauza unei mici deshidratări, am decis să- 
mi dezvolt obiceiul pe care toate persoanele din domeniul sănătății 
ne sfătuiesc să-l avem - să bem 10 pahare de apă pe zi. Mi-am pus 
bileţele cu mesajul „Bea apă” pe telefon, pe ușa de la birou, pe oglinda 
de la baie, pe frigider. De asemenea, am rugat-o și pe secretară să-mi 
amintească la fiecare oră. 


O altă tehnică puternică de a te menţine concentrat asupra nou- 
lui tău obicei este să intri în parteneriat cu cineva, să ţii scorul (vezi 
Principiul 21) și să vă luaţi răspunderea împreună. Verificaţi-vă unul 
pe celălalt cel puţin o dată pe săptămână, pentru a fi siguri că sunteți 
pe drumul cel bun. 


Poate că cea mai puternică modalitate de a rămâne pe drumul cel 


bun este să urmezi regula „nu există excepţii”, care este explicată în 
următorul capitol. 

99%, E O SARCINĂ GREA 
100% E O SARCINĂ UŞOARĂ 


Există o diferenţă între interes și dedicare. Când ești interesat să 
faci ceva, o faci doar când ţi-e convenabil. Când ești dedicat, nu 


accepti nicio scuză, doar rezultatele. 


KEN BLANCHARD 


Director spiritual al companiei Ken Blanchard și coautor a peste 30 de cărți, 
inclusiv bestsellerul clasic The One Minute Manager (Manager la minut) 


În viață, victoriile aparţin celor care se dedică 100% rezultatelor, 
celor care au atitudinea „cu orice preț”. Ei dau totul; dau tot ce au 
pentru rezultatul dorit - fie că sunt medaliaţi cu aur la Olimpiadă, că 
primesc premiul pentru cele mai bune vânzări, o cină perfectă, un 10 la 
microbiologie sau casa visurilor lor. 


Ce concept simplu este acesta - totuși vei fi surprins cât de puţini 
oameni se trezesc în fiecare zi și se luptă cu ei înșiși întrebându-se 
dacă să se țină sau nu de dedicarea lor, să se ţină de disciplină sau să 
își ducă la bun sfârșit planurile. 


REGULA „NU EXISTĂ EXCEPȚII” 


Oamenii de succes aderă la regula „nu există excepții” când vine 
vorba despre disciplina zilnică. Odată ce te-ai dedicat 100% unui 
lucru, nu mai există excepţii. Rămâne stabilit. Nu e negociabil. Am 
încheiat discuţia! 


Dacă mă dedic 100% monogamiei, de exemplu, asta este. Nu mai 
trebuie să mă gândesc niciodată la asta. Nu există excepții, oricare ar 
fi circumstanţele. S-a terminat discuţia, ușa aia s-a închis, nu permite 
niciunei alte posibilități să apară. Nu trebuie să mă lupt cu această 
decizie în fiecare zi. Este deja luată. Zarurile au fost aruncate. Toate 

punțţile au fost rupte. Asta face ca viața să fie mai simplă și mă ţine 
concentrat. Eliberează tone de energie pe care, altfel, le-aș consuma 
dezbătând subiectul iar și iar, pentru că toată energia pe care mi-aș 
consuma-o în conflictul interior îmi este acum disponibilă pentru a 
crea noi realizări. 


Dacă te dedici 100% să faci exerciţii fizice în fiecare zi, timp de 30 
de minute, orice-ar fi, atunci așa rămâne. Pur și simplu o faci. Nu con- 
tează dacă ești în călătorie, dacă ai un interviu la televiziune la 7 dimi- 
neața, dacă plouă afară, dacă te-ai dus târziu la culcare azi-noapte, 
dacă programul tău este încărcat sau dacă pur și simplu nu ai chef. O 
faci oricum. 


E ca spălatul pe dinţi înainte de a merge la culcare. O faci întot- 
deauna, orice-ar fi. Dacă te trezești că ești în pat și ai uitat, te ridici și 
te speli. Nu contează cât de obosit ai fi sau cât de târziu este. Pur și 
simplu o faci. 


Dacă disciplina ta este să citești o oră pe zi, să exersezi la pian 5 
zile pe săptămână, să faci două apeluri de vânzări pe zi, să înveţi o 
limbă străină, să exersezi tastarea la calculator, să lovești 200 de 
mingi de golf, să faci 50 de flotări, să alergi 3 kilometri, să meditezi, să 
- sau orice altceva ai nevoie pentru a-ți atinge obiectivul - dedică-te 
100% acelor discipline zilnice, care te vor duce într-acolo. 


DOAR CÂND E LUNĂ PLINĂ 


Sid Simon, unul dintre mentorii mei, este un orator de succes, 
trainer, autor de bestselleruri și un poet, care își împarte timpul între 
Hadley, Massachusetts, pe timpul verii și Sanibel, Florida, pe timpul 
iernii. Când eram masterand la Universitatea din Massachusetts, Sid 
era cel mai popular profesor din Departamentul de Educaţie. 


Unele dintre cele mai mari priorităţi ale lui Sid sunt sănătatea și 
forma lui fizică. La 87 de ani, el încă merge pe bicicletă în mod regu- 
lat, ia suplimente, mănâncă sănătos și - oh, da - își permite un bol de 
înghețată o dată pe lună, când e Lună Plină. 

Când am participat la sărbătorirea celei de a 75-a aniversări ale 
lui Sid, peste 100 de membri ai familiei, prietenii cei mai apropriați și 
foști studenți care-l admirau au venit de pretutindeni din țară pentru 
a sărbători împreună cu el. Desertul a fost obișnuitul tort aniversar și 
înghețată. Doar că era o problemă - nu era Lună Plină. Pentru a-l ispi- 

ti să cedeze acestei ocazii unice, patru persoane, care cunoșteau an- 
gajamentul lui Sid, s-au îmbrăcat în zeițe ale Lunii și au intrat în 
cameră purtând o Lună plină uriașă, făcută din carton și folie de alu- 
miniu, o Lună plină virtuală pentru Sid. 


Dar chiar și cu toate acele încercări pline de iubire de a-l convin- 
ge, Sid s-a ţinut ferm de angajamentul lui și a refuzat înghețata. Ştia 
că, dacă își încalcă angajamentul doar de data aceasta, avea să-l încal- 
ce mai ușor data viitoare când i s-ar oferi înghețată. Angajamentul lui 
ar fi mult mai ușor de raţionalizat, de justificat și de explicat. Sid știa 
că un angajament de 100% este de fapt mult mai simplu de ţinut și nu 
era dispus să submineze toţi acei ani de succes pentru a obține apro- 
barea altor oameni. Am învățat cu toţii mult despre adevărata auto- 
disciplină în acea seară. 


1998 Randy Glasborgen. i 
| 


„O să comand un piept de pui fiert, fără piele, 
| dar aş dori să-mi aduceţi din greşeală 
o lasagna şi pâine cu usturoi. | 


UN ULTIM MOTIV PENTRU CARE 100% ESTE 
ATÂT DE IMPORTANT 


Această dedicare atât de puternică de 100% se dovedește critică 
și în alte domenii - de exemplu, la locul de muncă. la în considerare ce 
ar însemna o dedicare de 99,9% în următoarele situații de la serviciu. 
Ar însemna: 

două aterizări nesigure pe zi, pe Aeroportul O'Hare International 
16 000 de scrisori pierdute pe oră 

20 000 de reţete pentru medicamente completate greșit 
500 de intervenții chirurgicale greșite în fiecare săptămână 
20 000 de cecuri deduse din contul greșit pe oră 

inima ta care eșuează să bată de 32 000 de ori pe an! 


Poţi vedea cât de importantă este această proporţie de 100%? 
Doar gândește-te că viaţa ta și lumea ar fi mult mai bună, dacă am fi 
cu toții dedicați 100% excelenţei în tot ce facem. 

ÎNVAŢĂ MAI MULT CA SĂ CÂȘTIGI MAI MULT 


Dacă am terminat de învăţat, sunt terminat. 


JOHN WOODEN 
Antrenor legendar de baschet de la UCLA, care a câștigat 10 campionate NCAA 


Oamenii care au mai multe informaţii au un avantaj enorm asupra 
celor care nu au. Și deși ai putea crede că este nevoie de ani de zile pen- 
tru a obține acele cunoștințe necesare pentru a putea avea supersuc- 
ces, adevărul este că niște comportamente simple cum ar fi cititul o oră 
pe zi, închiderea televizorul în timp ce înveţi și participarea la cursuri 
și programe de training pot să-ţi crească în mod surprinzător de ușor 
cunoștințele - și să-ți crească substanţial și nivelul succesului. 


REDU TIMPUL PETRECUT LA TELEVIZOR 


Realitatea tristă este că americanul mediu se uită la televizor 6 
ore pe zi. Dacă ești unul dintre acești indivizi medii, până la vârsta de 60 
de ani, vei fi irosit 15 ani din viaţă în fața televizorului. Este un sfert din 
viața ta! Chiar vrei să-ți petreci un sfert din viața ta uitându-te la alți 
oameni - cei de la televizor, care muncesc - cum devin mai bogați 
trăindu-și visurile, în timp ce tu vegetezi pe canapea? 

În prima mea întâlnire cu mentorul meu W. Clement Stone, acesta 
m-a rugat să reduc o oră din uitatul la televizor. A continuat explicându-mi 
că faptul de a reduce doar o oră pe zi din uitatul la televizor va adăuga 
365 de ore pe an în care să pot să îndeplinesc orice altceva mai im- 
portant pentru mine. Asta înseamnă peste nouă săptămâni de 40 de 
ore de muncă - 2 luni de timp suplimentar! L-am întrebat ce dorea să 
fac cu acea oră în plus. „Orice este productiv”, mi-a spus el. „Poţi să 
înveţi o limbă străină, să faci sport, să petreci timp de calitate cu soţia 
sau copiii, să înveţi să cânți la un instrument, să faci mai multe apeluri 
de vânzări sau să te întorci la școală și să îţi iei o diplomă. Dar cel mai 

mult îți recomand să citeşti timp o oră pe zi. Citește autobiografii in- 
spiraționale ale oamenilor de succes. Citește cărți de psihologie, 
de vânzări, de finanţe, de sănătate. Studiază principiile unei vieți de 
succes.” Și exact asta am și făcut. 


In viața mea, am citit peste 3000 de cărți și asta a făcut o diferen- 
tă uriașă în succesul meu. 


CONDUCĂTORII SUNT CITITORI 


Milionar pe cont propriu, Dr. John Demartini a făcut o listă cu toți 
câștigătorii Premiului Nobel în diferite domenii - fie că era poezie, 
știință, religie sau filosofie. Apoi s-a apucat să le citească lucrările și 
biografiile. Nu e surprinzător că John este, de asemenea, și cel mai 
deștept, cel mai înțelept și mai de succes om pe care l-am întâlnit. Eşti 
răsplătit dacă citești. 

„Nu poţi să-ți scufunzi mâna într-un borcan cu lipici fără ca mă- 
car puţin din acel lipici să nu rămână pe mâna ta!” spunea John. „Așa 
că nici tu nu poţi să nu-ți scufunzi mintea și inima în unele lucrări ale 
acestor maeștri, fără ca apoi ceva tot să rămână lipit de tine. Dacă ci- 
teşti despre nemuritori, crești posibilitatea de a trăi un sentiment al 
nemuririi. Rezultatul a fost enorm pentru mine.” 


Regretatul Jim Rohn, unul dintre principalii filosofi motivaționali 
ai Americii, sugera să utilizăm acea oră în plus pentru a citi. M-a învă- 
tat că dacă ai citi o carte pe săptămână, în 10 ani vei fi citit 520 de 
cărți, iar în 20 de ani, mai bine de 1000 de cărți - suficient cât să fii 
printre cei 1% dintre experții din domeniul tău. Adaugă acele cărți 
ale maeștrilor din domeniile înrudite și vei avea un atu pe care alții 
pur și simplu nu-l au. 


ÎNVAŢĂ SĂ CITEŞTI MAI REPEDE PENTRU 
A CITI MAI MULT 


Dacă citeşti mai încet decât ţi-ai dori, ia în calcul ideea de a parti- 
cipa la un curs pentru a-ţi crește nu doar viteza de a citi, ci și rapidi- 
tatea cu care absorbi informaţia. Cea mai bună resursă pe care am 
găsit-o este PhotoReading Course (Cursul de fotocitire), dezvoltat de 
Paul Scheele. Este disponibil ca workshop pe durata weekendului în 
multe orașe din jurul lumii sau ca și curs autodidact disponibil prin 

Learning Strategies Corporation. Poţi afla mai multe despre curs aici: 
www.TheSuccessPrinciples.com/resources. 


UN SISTEM SĂPTĂMÂNAL 
PENTRU A DEVENI MAI DEŞTEPT 


Aruncă o privire asupra listei de lecturi suplimentare pe 
care am inclus-o în website-ul însoțitor al acestei cărți, la www. 
TheSuccessPrinciples.com/resources. Faptul de a citi cărți ca acestea 
te va ajuta să atingi măiestria în acele domenii ale vieţii tale care sunt 
centrale pentru fericirea și împlinirea ta. Ele conțin unele dintre cele 
mai bune învățături de înțelepciune, informații, metodologii, sisteme, 
tehnici și secrete ale succesului care au trecut testul timpului și s-au 
consemnat vreodată. Dacă îți iei angajamentul să citeşti o carte pe 
săptămână, să treci în revistă ce ai citit și să aplici cel puţin un lucru 
învățat din fiecare carte, vei fi la ani-lumină depărtare de toată lumea 
în crearea vieţii tale extraordinare. 


Toate cărțile din această listă sunt cele care m-au ajutat pe mine 
să ajung la nivelul de succes pe care l-am atins. Multe dintre ele sunt 
clasice și ar trebui să constituie nucleul bibliotecii tale personale de 
succes. Altele conțin cele mai recente descoperiri din psihologie, ne- 
uroștiință, fizică cuantică, nutriție și sănătate. 

Dacă nu îți permiti încă să îți cumperi propriile cărți, împrumută-le 
de la prieteni sau de la biblioteca locală. 


STUDIAZĂ VIEȚILE MARILOR OAMENI 


Pe lângă lista de pe website, unele dintre cele mai bune cărți 
de acolo sunt biografiile și autobiografiile marilor oameni. Citindu-le, 
vei învăța cum să devii tu însuți mare. Fostul primar al New Yorkului, 
Rudolph Giuliani, scria: „Biografiile politice au fost multă vreme pe 
lista mea de lecturi. Cartea lui John F. Kennedy Profiles in Courage 
(Profile ale curajului) mi-a lăsat o impresie uriașă când eram adoles- 
cent (...). Am citit avid biografiile lui Lincoln și Washington, cu același 
entuziasm cu care le-am citit pe ale lui Ruth, Gehrig și DiMaggio.” 
Când l-am ascultat pe Rudy Giuliani vorbind recent în Santa Barbara, 


1 Din Leadership de Rudolph Giuliani și Ken Kurson (New York, Hyperion, 2002) 
- nota autorului. 

ne-a povestit că lucrurile pe care le citise cu ani în urmă în biografiile 
lui Winston Churchill - informaţii despre cum Churchill a condus 
Anglia prin bombardamentele celui de-al Doilea Război Mondial - 
l-au ajutat să conducă New Yorkul după atacul terorist din 11 sep- 
tembrie 2001. 


Dacă ai de gând să te uiţi la televizor, îți sugerez de asemenea să 
urmărești Biography, pe A&E Television Networks. Sunt întotdeauna 
inspirat de viața oamenilor prezentați în emisiune. 


PARTICIPĂ LA ÎNTRUNIRI, CONFERINŢE ȘI RETRAGERI 
DESPRE SUCCES 


Ţin minte când am participat prima dată la o întrunire despre 
succes. Mii de oamenii erau prezenţi pentru a învăța de la mulţi din- 
tre cei mai mari oratori, traineri și motivatori ai timpurilor noastre. Şi 
tu poți accesa aceste experienţe puternice de învăţare dacă participi 
la întruniri, conferinţe, și retrageri - în plus, vei beneficia de entuzias- 
mul și inspiraţia colegilor participanţi și de relaţiile care se creează la 
aceste evenimente. Fii atent la publicitatea din ziarele locale. 

O altă mare resursă care s-a dezvoltat în ultimii 5 - 10 ani este o 
abundență a teleconferințelor și a conferințelor video disponibile pe 
Internet. O teleconferință (telesummit) presupune de obicei de la 8 
până la 24 de experți, care vorbesc timp de o oră, pe parcursul unei 
singure zi sau a mai multora. Tastează doar cuvântul telesummit în 
motorul de căutare și vei găsi multe astfel de evenimente, pe nume- 
roase subiecte. 


FII APT SĂ ÎNVEȚI 


Într-o stare de umilinţă, înveţi mai bine. Nu pot găsi nimic altce- 
va interesant în privinţa umilinţei dar măcar acest aspect există. 
JOHN DOONER 


Președinte și director general executiv al Interpublic, 
cea mai mare societate-conglomerat de publicitate din lume 


In perioada în care scriam la această carte, am stat odată lângă 
Skip Barber, în timpul zborului spre Las Vegas. Skip antrenează oa- 
menii pentru a conduce mașini de mare performanţă în condiţii nor- 

male de rulare. Când l-am întrebat ce anume îi distinge pe cei mai 
buni elevi ai lui, mi-a răspuns: „Cei care înțeleg sunt cei apți să înveţe. 
Sunt deschişi să înveţe. Cei care nu reușesc sunt cei care probabil 
cred că ştiu deja totul. Nu poți să-i mai înveţi nimic.” 

Ca să înveți și să crești în viață, și tu trebuie să fii apt să înveți. 
Trebuie să renunțţi la atitudinea că știi deja totul, că trebuie să ai drep- 
tate și să dai bine - și deschide-te să devii învățăcel. Ascultă-i pe cei 
care și-au câștigat dreptul de a vorbi, care deja au făcut ceea ce tu vrei 
să faci. 


Este mai bine să fii pregătit pentru o oportunitate și să nu ai una 
decât să ai o oportunitate și să nu fii pregătit pentru ea. 
WHITNEY M. YOUNG JR. 


Lider american al mișcării pentru drepturi civile, câștigător al Medaliei 
Prezidenţiale pentru Libertate 


CÂND OPORTUNITATEA BATE LA UȘĂ, FII PREGĂTIT 


În cartea sa Live Your Dreams (Trăiește-ţi visurile), Les Brown ne 
spune povestea lui din perioada în care visa să devină un D] faimos în 
Miami. „Când am început”, spune el, „nu aveam nicio idee cum o să fac, 
dar știam că viaţa îmi va prezenta oportunitățile, dacă sunt pregătit și 
în situația de a profita de ele.” 

Les și-a urmărit pas cu pas profesoara lui de teatru din liceu, în- 
vățând cât de mult se putea despre lingvistică. Împreună, au lucrat pe 
vocea de crainica lui Les. Curând, Les a început să dezvolte propriul 
stil de vorbire în direct, prefăcându-se la școală că are emisiuni la 
radio. Şi-a căutat mentori care să-l pregătească pentru oportunitatea 
de a fi la radio. Și, după liceu, deși Les își câștiga existența ca angajat 
al serviciului public de salubritate, insistența lui i-a adus slujba de 
asistent pe tura de noapte la un post important de radio din Miami. 


Les a profitat imediat de oportunitatea de a învăţa și mai mult. A 
asimilat cât a putut de mult - stând pe lângă DJ-i și ingineri, și exer- 
sând ce învățase într-un studio improvizat de radio, din carton, din 
dormitorul său. Microfonul său era o perie de păr. În cele din urmă, 
într-o noapte, un D] nu a putut să-și ducă la bun sfârșit emisiunea, și 
Les a avut șansa lui de a intra în direct. 

Când șansa a apărut, nu doar că Les a fost pregătit să apară la 
radio, dar a fost pregătit să fie măreț la radio. Stilul, cadenţa, dialogul 

și aptitudinile din timpul transmisiunii, la care muncise atât de mult 
pentru a le dezvolta, au dat imediat roade - Les a devenit un succes ime- 
diat, fiind mai târziu promovat pentru a ține locul unui DJ... apoi, într-un 
final, a devenit D] cu normă întreagă, având propria lui emisiune radio. 


DE CE ANUME Al NEVOIE PENTRU A FI PREGĂTIT? 


Dacă ești expert în domeniul tău și crezi că afacerea în consultan- 
tă va avea parte de o creştere explozivă după prezentarea unui wor- 
kshop la un congres naţional, de ce să nu te pregătești de acum 
scriindu-ți discursurile, devenind membru al organizației Toast- 
masters, conturându-ţi și exersându-ți discursul, și pregătindu-te 
pentru scenă? 

Dacă vrei o promovare la slujbă, de ce să nu îţi întrebi șeful ce 
trebuie să faci ca să devii apt pentru o promovare? Poate că trebuie să 
te întorci la școală și să-ți iei diploma de masterat. Sau poată că ai 
nevoie de un an de experienţă în contabilitate. Sau poate că trebuie să 
înveţi cele mai recente programe de software. Fă asta și apoi, la urmă- 
toarea promovare, poţi spune: „Sunt pregătit!” 

Trebuie să înveţi o limbă străină? Poţi să-ți dezvolţi aptitudini 
avansate, mai multe resurse sau noi contacte? Trebuie să îți aduci 
corpul într-o formă fizică mai bună? Ar trebui să-ți extinzi aptitudini- 
le de afaceri, aptitudinile de vânzări sau de negociere? Înveţi noi apti- 
tudini pe computer - cum ar fi PowerPoint, Keynote, programe de 
design grafic, Photoshop sau Excel? Trebuie să înveţi golf pentru a 
încheia afacerile pe terenul de golf? i-ar îmbunătăţi viața de familie 
şi căsnicia să iei lecţii de dans cu partenerul tău de viață? Înveți să 
navighezi sau să joci tenis? Trebuie să înveţi să cânți la un instru- 
ment, să iei ore de actorie sau să înveţi cum să scrii mai bine pentru a 
ajunge acolo unde vrei să fii? 


Indiferent ce anume trebuie să faci pentru a te pregăti, începe de 
acum, alcătuind un top 10 al lucrurilor pe care ai putea să le faci, ast- 
fel încât să fii pregătit atunci când se ivește oportunitatea. Mergi la 
cursuri în timpul liber. Citeşte cărţi. Învață noi aptitudini. Mergi la 
târgurile şi expoziţiile din domeniul tău de activitate. Îmbracă-te 
adecvat. Arată ca un învingător înainte să învingi. 


Așa cum ne învață povestea lui Les Brown, este nevoie doar de 
pasiune, insistență și credința că, într-o zi, oportunitatea va veni. 
Incepe să te pregătești de pe acum. 

PARTICIPĂ LA TRAININGURI PENTRU POTENȚIAL UMAN 


Nimic nu se schimbă până nu o faci tu. 
ANONIM 


Dacă ai descoperi brusc că ai condus cu frâna de mână trasă, 
ai apăsa mai tare pe accelerație? Nu! Pur și simplu ai decupla frâna și 
ai începe imediat să mergi mai repede - fără nicio altă cheltuială de 
energie în plus. 

Majoritatea dintre noi trec prin viață cu frâna de mână trasă. E 
timpul să decuplăm credinţele limitative, blocajele emoționale și 
comportamentele autodistructive care ne rețin. 


Pe lângă tehnicile pe care le-am acoperit deja în Principiul 10 
(Decuplează frânele), 32 (Transformă-ţi criticul intern în coach intern) 
și 33 (Depășește-ți credințele limitative), cele mai puternice două me- 
tode de a decupla frâna de mână sunt trainingurile de dezvoltare per- 
sonală și terapia individuală. Dacă ar fi să îmi atribui succesul unui 
singur lucru, acesta ar fi sutele de seminare de dezvoltare personală 
la care am participat în ultimii 50 de ani. Toţi - inclusiv eu - avem 
nevoie de influenţe din afară care să ne ajute să învingem tiparele 
noastre obișnuite și să ne asiste în crearea noilor modalități de gândi- 
re şi comportament. 


INVESTEȘTE ÎN EDUCAȚIA ECHIPEI TALE 


Am văzut recent un clip excelent pe internet: Directorul financiar 
al unei companii îl întreabă pe directorul general: „Ce se întâmplă 
dacă investim în dezvoltarea oamenilor noștri și apoi ei pleacă?” 
Directorul răspunde: „Ce se întâmplă dacă nu o facem și ei rămân?” 


Pentru a rămâne competitiv în lumea de astăzi, trebuie să te con- 
centrezi nu doar asupra învăţării și dezvoltării tale, ci și asupra dez- 
voltării echipei tale. Fie că ești directorul unei mari corporaţii, 
proprietarul unei firme mijlocii, un manager regional de vânzări, un 
mic antreprenor, un director de școală sau liderul unei rețele de mar- 
keting downline“, trebuie să te asiguri că toată lumea din organizația 
ta învață constant și crește - sau tu și organizația ta veți rămâne în 
cele din urmă cu un pas înapoi. 


* Structură de distribuitori subordonați unui agent de vânzări, în cadrul unei 
companii de tip „multi-level marketing” (n. red.). 

„Cum se presupune că vom ajunge pe partea cealaltă?” 


În Japonia, muncitorul mediu primeşte mai multe zile de training 
pe an decât muncitorii din America. Acesta poate fi unul dintre moti- 
vele pentru care au o parte atât de uriașă din piața americană a in- 
dustriei de automobile, a aparatelor foto și produselor electrocasnice 
- inclusiv mărci populare ca Toyota, Nissan, Mazda, Subaru, Lexus, 
Acura, Infiniti, Nikon, Fujifilm, Sony, Panasonic și Sharp. 

Investește într-o bibliotecă de unde oamenii să poată împrumuta 
cărți, CD-uri și DVD-uri. Trimite-ţi oamenii la traininguri. Angajează 
traineri pentru traininguri la sediu. Include traininguri de dezvoltare 
atât profesionale, cât și personale. 


Două resurse care au transformat atât indivizii, cât și grupurile 
de lucru - și, în multe cazuri, întregi companii - sunt trainingurile 
mele de o săptămână, „Breakthrough to Success” (Revoluţia succesu- 
lui) și programul Train-the-Trainer. Prin programul de training live 
„Breakthrough to Success”, mii de oameni din toată lumea și-au atins 
cele mai îndrăzneţe obiective - de la cel de a deveni autori de best- 
selleruri până la lansarea unor noi afaceri, de la a-și dubla veniturile 
până la triplarea timpului liber, de la finanțarea unor noi activități 
caritabile până la a deveni agenţi de vânzări de top și multe altele. Pe 
durata câtorva zile, te ajut să ai o idee clară despre ceea ce vrei, te ajut 
să depășești obstacolele care te-au ținut pe loc și te ghidez să scrii un 

plan pas cu pas despre cum să-ți duci viaţa la următorul nivel. 
Vizitează www.CanfieldTrainings.com pentru mai multe informații. 


Programul meu profesionist de training live Train-the-Trainer 
(Antrenează trainerul) pentru traineri, coach-i, consilieri, educatori 
și alții te dezvoltă ca un trainer de potenţial uman, care poate aduce 
exercițiile și tehnicile transformaţionale din Principiile succesului în 
biroul tău, în clasa ta, în cabinetul tău de terapie sau pentru publicul 
de la workshopuri. Eu de fapt te echipez cu setul de aptitudini, cu 
conținutul, exercițiile, proiectul workshopului, instrumentele de training 
și mentalitatea necesară pentru a obţine rezultate cu orice grup sau indi- 
vid. Poţi să participi la ședințele live, să studiezi în confortul propriei case 
sau la birou. Vizitează www.CanfieldTrainTheTrainer.com. 


La final, vezi „Suggested Reading and Additional Resources for 
Success” (Sugestii de lectură și resurse suplimentare pentru succes), pe 
site-ul nostru, la www.TheSuccessPrinciples.com/resources. 


Am făcut o listă cu organizaţiile și trainingurile pe care eu le-am 
considerat ca fiind cele mai puternice - și cu impactul cel mai mare - în 
viața mea și în viața familiei, personalului, clienţilor și studenţilor mei. 


Vizitează site-urile web ale acestor organizații, sună și vorbește 
cu aceste companii, participă la evenimentele lor cu invitaţi, apoi ia 
decizia de a participa la cele pe care le simţi potrivite pentru tine și 
pentru echipa ta. 


DEDICĂ-TE ÎNVĂȚĂRII DE O VIAȚĂ 


Trebuie să înţelegi că toată cantitatea de cunoștințe și informaţii 
disponibilă în lume crește într-un ritm ameţitor. De fapt, s-a spus că 
toate cunoștințele umane s-au dublat în ultimii 10 ani. Nu te aștepta 
ca această tendință să încetinească. 


Mai alarmant de atât, informaţiile care îţi permit să ai succes - să 
fii la curent cu toate inovațiile din cariera și profesia ta - evoluează în 
același ritm. De aceea trebuie să te dedici unei îmbunătățiri personale 
și învățării pe toată durata vieţii - să-ți îmbunătățești mintea, să-ți 
sporești aptitudinile și să-ţi intensifici abilitatea de a asimila și a apli- 
ca ce înveți. 

RĂMÂI MOTIVAT ÎMPREUNĂ CU MAEȘTRII 


O persoană de succes își înțelege responsabilitatea personală 
pentru automotivare. Ea începe cu sine însăși pentru că posedă 
cheia care pornește motorul. 


KEMMONS WILSON 
Fondator al Holiday Inn Hotels 


Atât de mulţi dintre noi sunt instruiți - de presă, de părinţii noș- 
tri, de școlile noastre, de cultura noastră - să aibă credințe limitative 
de genul „nu este posibil, nu merit”. Această condiţionare timpurie 
este deseori atât de înrădăcinată, încât presupune motivaţie externă 
continuă pentru a depăși deceniile de efecte negative și pentru a 
avansa spre gânduri și atitudini orientate spre succes. 


Faptul de a participa la un workshop într-un weekend nu este 
suficient. Nici acela de a citi o carte sau de a privi un film de training. 
Ceea ce fac cu adevărat oamenii de succes este să asculte zilnic pro- 
grame audio ale celor mai cunoscuţi maeștri motivaţionali din lume 
- în mașină, acasă, la birou - chiar dacă este vorba despre 15 minute 
pe zi. 


ÎNVAŢĂ PRACTIC TOT CE VREI SAU TREBUIE SĂ ŞTII 


O persoană obișnuită face câte 30 de minute spre și de la servi- 
ciu. În 5 ani, asta înseamnă 1250 de ore petrecute în mașină - sufici- 
ent timp să-ţi faci o educaţie la colegiu! Fie că parcurgi drumul în 
mașină sau cu trenul, fie că mergi pe bicicletă sau alergi, ascultă înre- 
gistrările audio sau video care îți pot oferi avantajul de care ai nevoie 
pentru a excela în practic orice domeniu al vieţii tale. Poţi să te mentii 
motivat, să înveţi o limbă străină, să înveţi aptitudini de management, 
să înveţi strategii de vânzări și marketing, să înveţi cum să comunici 
mai bine, să înveţi despre sănătatea holistică și multe altele. Poți des- 

coperi secretele succesului avut de unii dintre cei mai puternici in- 
dustriași ai lumii, de titanii afacerilor, de mogulii pieţelor imobiliare 
și de antreprenori. 


În viaţa ta, cât de motivanţi pot fi maeştrii? 


Carp ragth 2204 dy Randy Giaabergen 


www giusbergen.com 


„Am ascultat nişte casete motivaţionale, cât erai 
la serviciu, şi m-am hotărât să devin dog german!” 


ORE ȘI ORE DE ASCULTAT 


Totul a început când un coleg de serviciu a rugat-o pe Elaine 
Fosse să-l ajute cu o strângere de fonduri pentru Fort Lewis Family 
Support Group (Grupul de Sprijin Fort Lewis pentru Familii), în 
Tacoma, Washington. Dar între serviciul cu normă întreagă și termi- 
narea masteratului, Elaine nu mai avea timp suplimentar să stea în 
bucătărie și să pregătească ceva pentru viitorul târg de produse de 
patiserie al grupului. În schimb, a ales să prepare rapid şi să îmbute- 
lieze sosul de salate făcut în casă, de o nuanţă strălucitoare, a cărui 
reţetă o pusese la punct cu două decenii în urmă. Elaine și-a pus sosul 
din amestec de zmeură în sticle reciclate sterilizate, a mai adăugat și 
o etichetă drăguță și a legat gura sticlelor cu o fundiţă din rafie. 


Aproape peste noapte, comenzile au început să curgă. Pe parcursul 
următoarelor 18 luni, Elaine a câștigat bani pentru trupe vân- 
zând sosul și în alte bazaruri și târguri de patiserie. 


Știind că avea un produs de nișă de înaltă calitate, cu un gust mi- 
nunat, cu puţine calorii - plus că nu avea lactoză, soia, sare, gluten, 
conservanți și aditivi - a decis că sosul său era gata pentru o piață mai 

mare. De fapt, visul de a începe o afacere a început să se contureze. 
Dar înainte ca Elaine să se arunce în așa ceva, a dorit să testeze ape- 
le, vânzând în piețe mari de fermieri din Bellevue, Washington și 
Cannon Beach, Oregon - un drum cu mașina de peste două ore, în 
fiecare direcţie. 


Poate că-mi voi folosi timpul petrecut pe drum pentru a câștiga 
informaţii despre cum să cresc și să-mi extind afacerea, s-a gândit ea. 

În timp ce căuta cărţi audio, a descoperit Principiile succesului pe 
CD la Barnes & Noble. După ce a ascultat primul CD, era deja absorbi- 
tă. De fiecare dată când pornea la drumul ei lung, insera un CD în CD- 
player, iar când ajungea la piaţă, era deja plină de energie. 

Destul de des totuși, din cauza vremii din Washington și Oregon, 
statul în cort devenea o experiență deplorabilă - erau ploi torențiale 
sau temperaturi de peste 30 de grade, care încingeau asfaltul. Îndoiala 
de sine, teama și epuizarea își făceau uneori simțită prezenţa. Dar la 
fel îşi făceau loc și lecţiile pe care le învățase din Principiile succesului 
- lecţii ca „Simte teama și fă-o oricum. Vizualizează. Poartă-te ca și 
cum. Mergi mai departe.” 


În loc să renunţe, Elaine a pus acele principii în acţiune. A creat 
niște vitrine frumoase. A creat un panou de publicitate minunat. A 
pus flori proaspete pe masă. Saluta fiecare potenţial cumpărător cu o 
atitudine pozitivă și cu un zâmbet. Și de fiecare dată când drumul ei 
spre piața Bellevue o ducea prin fața magazinului Whole Foods, ea își 
spunea: „Produsul meu va fi într-o zi pe acele rafturi.” Uneori chiar se 
oprea și se plimba printre raioane, repetându-și cu voce tare afirma- 
tiile pozitive în fața atâtor produse ale concurenței. 


Deși nu știa exact cum să-și aducă sosurile la Whole Foods, Elaine 
știa că nu dorea să intre în datorii, să angajeze un intermediar sau să 
plătească pentru spaţiul de pe raft. În schimb, și-a extins linia de pro- 
duse cu sosuri de salată pe bază de mure, coacăze și mure negre, pre- 
cum și versiuni organice ale fiecăruia - în timp ce se concentra asupra 
visului ei cu Whole Foods. 

Curând își negocia deja distribuţia în peste alte 12 magazine și 
vedea cum vânzările ei online creșteau și ele. Și atunci s-a întâmplat 
- un mesaj pe robotul ei telefonic. „Sunt Denise, de la biroul corpora- 
tiei Whole Foods din Bellevue. Am auzit că aveţi un produs de care 
suntem interesați.” 


A funcţionat. Chiar a funcţionat! s-a gândit Elaine. Toate acele 
principii au dat roade! 

Când cei de la Whole Foods au invitat-o pentru a-i „audia” sosuri- 
le, Elaine a pus la punct tot ce trebuie pentru a face o bună impresie, 
și când i-a dat o mostră lui Denise, i s-a confesat: „Să-mi văd sosurile 
în Whole Foods este obiectivul meu, visul meu” 


Denise a făcut ochii mari când a gustat din sosul lui Elaine: 
„Dumnezeule! Și ai șapte arome?” 


Sosurile lui Elaine stăteau acum cu mândrie pe rafturile tuturor 
magazinelor Whole Foods din Washington și Oregon - iar acum poar- 
tă discuții și pentru distribuţia în California. 


Bineînţeles că motivarea nu este permanentă. Insă nici baia nu 
este, dar este ceva ce ar trebui să faci în mod regulat. 


ZIG ZIGLAR 


Orator motivațional, autor al cărţii See You at the Top (Ne vedem în vârf) 


DE UNDE SĂ IEI CELE MAI BUNE PROGRAME 
MOTIVAŢIONALE AUDIO" 


Vei găsi lista programelor mele motivaţionale audio preferate la 
„Suggested Reading and Additional Resources for Success” („Sugestii 
de lectură și resurse suplimentare pentru succes”) pe site-ul www. 
TheSuccessPrinciples.com /resources, unde înnoim constant lista de 
programe audio recomandate despre succes, construirea averii, sănătate, 
relaţii și nu numai. 

De asemenea, doresc să recomand cu multă căldură cinci programe 
audio, pe care le-am produs pentru a te ajuta să ai mai mult succes 
în toate domeniile vieţii tale: Maximum Confidence (Încredere mazi- 
mă), Self-Esteem and Peak Performance (Stimă de sine și performanţă 
de vârf), Aladdin Factor (Factorul Aladin), The Success Principles: 
A 30-Day Journey from Where You Are Where You Want to Be (Prin- 
cipiile succesului: o călătorie de 30 de zile de unde ești acolo unde 
vrei să fii) şi Effortless Success: Living the Law of Attraction (Succes 
fără efort: trăind Legea Atractiei). Toate sunt disponibile pe www. 
JackCanfield.com 


* ACT și Politon este prima editură din România specializată pe cărţi audio. Pe si- 
teul editurii (www.ACTsiPoliton.ro) se pot găsi cărți și materiale audio (inclusiv 
acest volum - în lectura actorului Răzvan Hîncu) ce abordează teme diverse, de 
la dezvoltare personală și spiritualitate, la psihologie și management. 

„O să întârzii la serviciu în dimineaţa asta. Ascultam casetele mele 
motivaţionale şi, deodată, m-am trezit conducând maşina 
mai departe şi mai repede decât mi-aş fi imaginat!” 

ALIMENTEAZĂ-ŢI SUCCESUL 
CU PASIUNE ȘI ENTUZIASM 


Entuziasmul este unul dintre cele mai puternice motoare ale 
succesului. Când faci un lucru, fă-l cu toată puterea ta. Pune-ţi 
tot sufletul în el. Lasă amprenta personalității tale. Fii activ, fii 
energic, fii entuziast și plin de credinţă, și îţi vei realiza obiecti- 

vul. Nimic măreț nu a fost realizat vreodată fără entuziasm. 


RALPH WALDO EMERSON 


Poet și eseist american 


Pasiunea este ceva dinlăuntrul tău care îți furnizează entuziasm 
constant, concentrare și energia de care ai nevoie pentru a reuși. Dar, 
spre deosebire de motivaţia de a te simţi bine, derivată din surse ex- 
terne, adevărata pasiune are o natură spirituală. Vine din interior. Şi 
poate fi canalizată spre fapte uimitoare de succes. 


PLIN DE PASIUNE 


Cuvântul entuziasm provine din cuvântul grecesc entheos, care 
înseamnă să fii „plin de Dumnezeu”. Când ești plin de spirit, ești în 
mod natural inspirat și pasionat. Uneori acea pasiune se exprimă prin 
dinamism și energie, cum ar fi agitația unui campion sportiv, care 
este „în priză”. În alte momente se exprimă într-un mod mai paşnic şi 
mai calm, cum ar fi pasiunea Maicii Tereza de a sluji nevoile muribun- 
zilor din Calcutta. 


Fără îndoială că știi sau ai întâlnit oameni care sunt pasionaţi de 
viața lor și entuziaști în legătură cu munca lor. Abia așteaptă să se 
trezească dimineața pentru a începe. Sunt nerăbdători și energici. Au 
scopuri clare și sunt total dedicați misiunii lor. Acest tip de pasiune 
vine din iubirea și bucuria față de munca ta. Vine din faptul de a face 
lucrul pe care te-ai născut să-l faci. Vine din faptul că-ţi urmezi inima 

și ai încredere în bucuria ta ca într-o călăuză. Entuziasmul și pasiunea 
sunt rezultatul faptului că ţii la ceea ce faci. Dacă îţi iubești munca, 
dacă te bucuri de ea, ești deja un succes. 


SUCCESUL TĂU ESTE GARANTAT 


Fiul meu Kyle, cunoscut sub numele de El Kool Kyle, este un artist 
hip-hop din Berkeley, California. Deși s-a zbătut să reușească din 
punct de vedere financiar în ultimii 18 ani, el a creat deja 10 albume 
pe CD-uri; a ţinut un concert la Woodstock 99; a cântat în deschidere 
la KRS1 și Public Enemy; a cântat cu Joan Baez, Jurrassic 5, Dilated 
Peoples și alți artiști importanți; a fost invitat ca D] la radio, a predat 
hip-hop la Liceul Richmond din California și a cofondat o casă de dis- 
curi, Baylando Records. 


Și-a urmat cu tenacitate visul și nu a renunțat niciodată la arta lui. 


Așa că, deși nu a putut să facă niciodată mulţi bani sau să devină 
supervedetă rap în afara Bay Area, Kyle are deja succes. Pentru că 
atunci când ești fericit făcând ceea ce îţi place, deja ai câștigat. Când 
faci ceva ce îți place cu pasiune și perseverenţă, ești deja un succes. 


PASIUNE PENTRU PREDAT 


Școala Elementară Hobart este a treia cea mai mare școală ele- 
mentară din Statele Unite, fiind localizată într-un cartier împânzit de 
bande și droguri din Los Angeles. Elevii din clasa a cincea a profeso- 
rului Rafe Esquith, care vorbesc cu toții engleza ca a doua limbă, au 
avut cu 50 de puncte mai mult la matematică și citire decât restul 
elevilor din şcoală. Înțelegerea şi cunoașterea limbii engleze este do- 
bândită prin învăţarea și interpretarea pieselor lui Shakespeare. Până 
în acest moment, shakespearienii de la Hobart au interpretat 15 pie- 
se integrale în fața unor săli arhipline, de la Casa Albă până în zonele 
de periferie. Printre suporterii lor pasionați sunt actorii Sir lan 
McKellen și Hal Holbrook. 


Când pășești în clasa lui Rafe, observi un banner mare - NU 
EXISTĂ SCURTĂTURI - așezat deasupra tablei. Pe „Peretele Faimei” 
din apropiere se află fanioanele universităților Stanford, Princeton, 
Yale și UCLA, unde mulți dintre elevi s-au dus să-și urmeze educaţia 
superioară. Reprezentanţi oficiali ai școlilor din toată lumea vin în 

această clasă pentru a observa miracolele educaționale în acțiune. Nu 
doar că Rafe a fost recompensat cu premiul național „Profesorul 
Disney al Anului”, dar a fost și singurul profesor din istorie căruia i-a 
fost acordată Medalia Naţională pentru Arte. Regina Elisabeta i-a 
conferit cel mai mare omagiu acordat unui cetățean non-britanic - 
numindu-l Membru al Imperiului Britanic. 


Ce anume a alimentat voinţa acestui profesor devotat și vizionar, 
dintr-o școală publică, de a munci 12 ore pe zi, 6 zile pe săptămână, 
52 de săptămâni pe an, timp de 31 de ani? Pasiunea și entuziasmul. 
Nu există nimic altceva ce ar putea iubi mai mult decât literatura, tea- 
trul, muzica, știința, matematica și multă distracție cu sutele de copii. 
Rezultatele? El le insuflă elevilor săi propria bucurie a învățatului, 
sporindu-le stima de sine, în timp ce le sporește performanţele aca- 
demice. Așa după cum spune chiar Rafe, „Sunt un tip obișnuit care a 
făcut o mișcare deşteaptă. Nu aș permite haosului educațional de as- 
tăzi, sistemului mediocru și uniformizării să mă strivească pentru a 
deveni un robot, așa cum devin atât de mulţi profesori cu potenţial. În 
clasă, mi-am menţinut viu propriul spirit, precum și pasiunile, și, fi- 
ind împătimit al lui Shakespeare, am transmis acest entuziasm și 
minţilor tinere și dornice de învățătură. În cartierul copleșit de eşe- 
curi și disperare, unde se află școala mea, succesul și excelența au 
devenit mai degrabă un standard decât excepţia de la regulă. Și lucrul 
cel mai bun dintre toate, mă distrez grozav în timp ce muncesc atât de 
mult și urc spre înălțimi tot mai mari. Viaţa este minunată.” 


CUM SĂ DEZVOLȚI PASIUNEA 


Cum poţi dezvolta pasiune în cele mai importante domenii din 
viața ta? 

Haide să ne uităm la cariera ta, de exemplu. Asta este munca ce îţi 
ocupă majoritatea timpului pe durata săptămânii. Recent, sondajele 


1 Dacă dorești să citeşti o poveste inspiraţională despre pasiune și entuziasm, 
fă rost de un exemplar din There Are No Shortcuts (Nu există scurtături) de Rafe 
Esquish sau cartea sa Teach Like Your Hair's on Fire (Predă de parcă părul ti-ar 
fi luat foc). Pentru o adevărată trataţie, uită-te pe Youtube la prezentarea TED- 
ED al lui Rafe, „Ladies and Gentlemen, the Hobart Shakespeareans” (Doamnelor 
și domnilor, shakespearienii de la Hobart). O altă profesoară care face miracole 
într-o zonă de periferie, datorită pasiunii ei pentru predat și copii, este Marva 
Collins. Vezi Marva Collins’ Way (Drumul Marvei Collins), de Marva Collins și Civia 
Tamarkin - nota autorului. 

Gallup și studiile lui Mercer raportează că o treime dintre americani 
ar fi mai fericiți la altă slujbă. Intreabă-te: Eu fac ceea ce îmi place? 


Dacă răspunsul este „nu” și ai avea alegerea de a face orice ţi-ai 
dori să faci, care ar fi acest lucru? Dacă tu crezi că nu poți câștiga bani 
făcând lucrul respectiv, imaginează-ți că tocmai ai câștigat la loterie. 
După ce ţi-ai cumpărat o vilă scumpă, un Rolls Royce și toate jucăriile 
și călătoriile pe care le vrei, ce-ai face cu ziua ta? Ceea ce faci acum sau 
ceva diferit? 


Celor mai mulţi oameni de succes pe care i-am cunoscut le place 
atât de mult ceea ce fac, încât o fac pe gratis. Dar au succes pentru că 
au găsit modalitatea de a-și câștiga existența făcând ceea ce le place. 


Dacă nu ești suficient de pregătit pentru munca pe care ți-ar plă- 
cea s-o faci, fă-ți timp să te educi pentru asta. Fă orice este necesar 
pentru a te pregăti - muncește cu jumătate de normă la slujba visuri- 
lor tale sau chiar oferă-te voluntar - păstrându-ţi în același timp și 
slujba actuală. 


Fii atent, de asemenea, la acele perioade petrecute în afara biro- 
ului în care te simţi cel mai fericit, cel mai bucuros, cel mai implicat și 
cel mai recunoscut și apreciat, și când ești conectat cel mai tare cu 
tine însuți și cu ceilalți. Ce făceai în acele perioade? Ce trăiai? Acele 
evenimente sunt indicatorii modalităţilor prin care poţi aduce pasiu- 
nea în viața ta, în afara slujbei de zi cu zi. Asta îți spune ce trebuie să 
faci cu timpul tău pentru a fi cel mai fericit. 


CUM SĂ MENȚII VII PASIUNEA ȘI ENTUZIASMUL 


Pasiunea este un instrument puternic pentru succes și, astfel, 
merită să fie ceva la care să lucrezi constant. 


Pasiunea face să nici nu simţi cum zboară zilele. Te ajută să faci mai 
multe în mai puţin timp. Te ajută să iei decizii mai bune. Și îi atrage pe 
alții alături de tine. Ei doresc să fie asociaţi cu tine și cu succesul tău. 

Prin urmare, cum să mentii vii pasiunea și entuziasmul în fiecare 
zi? Cel mai evident lucru este acela de a petrece mai mult timp făcând 
ce îți place să faci. Așa cum am discutat și în capitolele anterioare, 
acest lucru include să-ți descoperi adevăratul scop, să decizi ce vrei 
să faci și să ai cu adevărat, să crezi că poţi face și avea lucrul respectiv, 
să creezi în mod deliberat cariera visurilor tale, să delegi cât de mult 
poți din ceea ce simţi că nu face parte din esenţa geniului tău și să faci 
pași concreţi spre a-ți atinge obiectivele. 

O altă cheie ce duce spre pasiune și entuziasm este să te reconec- 
tezi la scopul tău original pentru care faci ceea ce faci. Când privești 
dincolo de suprafața lucrurilor pe care mai degrabă simți că trebuie 
să le faci decât că ţi-ar plăcea să le faci, vei găsi aproape întotdeauna 
că există un scop mai profund de care ești pasionat. Poate că nu îţi 
place ideea de a sta în sala de așteptare, la pediatru, împreună cu co- 
pilul tău, dar atunci când treci dincolo de asta, nu ești pasionat de 
sănătatea și de starea de bine a copilului tău? Întreabă-te: Ce se află 
cu adevărat dincolo de ceea ce fac? Dacă poţi să intri în legătură cu 
acel lucru, este mult mai ușor să te entuziasmezi în legătură cu tot 
ceea ce trebuie să faci. 


Vei descoperi că toate lucrurile pe care simți că trebuie să le faci 
sunt de fapt alegeri, care servesc unui scop mai înalt, cum ar fi să-ți 
hrănești familia, să creezi siguranță pentru viitorul tău, să stai depar- 
te de închisoare sau să contribui la sănătatea și longevitatea ta. Odată 
ce ţi-ai dat seama că acestea sunt alegeri pe care le faci, îți dai seama 
că mai poți face o alegere, și că aceasta este alegerea atitudinii tale. 
Chiar dacă ești captiv într-un lift cu trei străini, ai o alegere în ceea ce 
privește atitudinea față de acest lucru. Poţi alege să fii morocănos 
pentru că nu vei reuși să-ți faci munca la timp sau poţi să o vezi ca pe 
o oportunitate de a cunoaște oameni noi la un nivel mai profund. 
Alegerea depinde de tine. De ce să nu alegi să faci tot ce faci cu bucu- 
rie și entuziasm? 

Și iată un ultim gând. Când îţi exprimi pasiunea și entuziasmul, 
vei deveni un magnet pentru alţii, îi vei atrage cu nivelul tău înalt de 
energie. Ei vor dori să se joace cu tine, să lucreze cu tine, să-ți sprijine 
visurile și obiectivele și, drept urmare, această mână de lucru supli- 
mentară și resursele pe care le aduc cu ei înseamnă că, în cele din 
urmă, vei reuși să faci mai multe într-un timp mai scurt. 


PARTEA A TREIA 


CREEAZĂ-ŢI ECHIPA 
DE SUCCES 


Singuri putem face atât de puţine; împreună putem face 
atât de multe, 
HELEN KELLER 


Autoare americană, conferenţiar şi susținătoare a celor orbi 

RĂMÂI CONCENTRAT ASUPRA 
NUCLEULUI TĂU DE GENIU 


Succesul vine după ce faci ceea ce vrei să faci. Nu există altă cale 
de a avea succes, 


MALCOLM FORBES 


Editorul revistei Forbes 


Cred că ai în interiorul tău un nucleu de geniu - acel lucru pe care 
iubești să-l faci și îl faci atât de bine, încât cu greu îți vine să ceri bani 
oamenilor pentru asta. Nu vine cu efort și presupune multă distrac- 
ție. Și dacă ai putea face bani din asta, ar fi munca vieții tale. 


Și oamenii de succes cred asta. De aceea pun pe primul plan nu- 
cleul lor de geniu. Ei se concentrează asupra lui - și deleagă orice 
altceva altor oameni din echipa lor. 


Compară asta cu alți oameni care trec prin viață făcând totul, 
chiar și acele sarcini la care sunt slabi sau ar fi putut fi făcute mai pu- 
țin costisitor, mai bine și mai rapid de altcineva. Nu găsesc timp să se 
concentreze asupra nucleului lor de geniu pentru că eșuează în a de- 
lega chiar și cele mai simple sarcini. 


Când delegi munca mai puţin importantă - lucrurile pe care 
urăști să le faci sau acele sarcini care sunt atât de dureroase că ajungi 
să le amâni - poţi să te concentrezi asupra a ceea ce iubeşti să faci. Îţi 
eliberezi timpul pentru a fi mai productiv. Și ajungi să te bucuri mai 
mult de viață. 


Așa că de ce este atât de dificilă delegarea sarcinilor de rutină și 
a proiectelor nedorite pentru majoritatea oamenilor? Majoritatea oa- 
menilor se tem pur și simplu să renunţe la control sau sunt ezitanți 
când trebuie să dea bani ca să fie ajutaţi. În adâncul lor, majoritatea 
oamenilor pur și simplu nu vor să dea drumul. 

Alții - poate chiar și tu - pur și simplu au căzut în obiceiul de a 
face totul ei înşişi. „Îmi consumă prea mult timp să stau să explic alt- 

cuiva”, spui tu. „Pot s-o fac mai repede și mai bine eu însumi.” Dar 
chiar poți? 


DELEAGĂ COMPLET 


Dacă ești un profesionist care câștigă 125 de dolari pe oră și plă- 
teşti un copil din vecini să taie iarba cu 10$ pe oră, te-ai scutit de 
efortul de a o face chiar tu în weekend și de a câștiga o oră în plus în 
care să profiți de cei 115 dolari. Bineînţeles, deși o oră nu pare atât de 
mult, multiplică asta la 20 de weekenduri în primăvară și vară și vei 
descoperi că ai câștigat 20 de ore pe an la 115 dolari pe oră - sau o 
sumă suplimentară de 2 300 de dolari în potenţiale câștiguri. 


În mod similar, dacă ești un agent imobiliar, ai nevoie să faci lista 
caselor, să aduni informaţie pentru multiplele listări la bursă, să par- 
ticipi la deschiderea caselor, să faci prezentări, să pui cheile în cutiile 
poștale, să scrii oferte, să stabilești întâlniri. Și, dacă ești norocos, în 
cele din urmă să închei o afacere. 


Dar să spunem că ești cel mai bun negociator din zonă. 


De ce ai dori să-ți irosești timpul scriind liste, făcând cercetări pe 
publicul ţintă, umplând cutii poștale, făcând video-uri despre proprie- 
tate, când ai putea pune personalul sau colegii sau asistenții să facă 
asta, astfel eliberându-ți timp pentru a încheia mai multe afaceri? În 
loc să închei o afacere pe săptămână, ai putea să închei trei afaceri 
pentru că ai delegat lucrurile la care ești mai puţin bun. 


Una dintre strategiile pe care le utilizez și le predau este delega- 
rea completă. Înseamnă să delegi o sarcină odată și în mod complet 
- decât să o delegi de fiecare dată când e nevoie să fie îndeplinită. 


Când mi-am angajat grădinarul pe proprietatea din Santa 
Barbara, am spus „Vreau ca locurile mele să arate cât de apropiat po- 
sibil de pământurile de la Four Seasons în Montecito cu bugetul pe 
care ţi-l ofer”. Când am fost la Four Seansons, nu trebuia să verific 
dacă au fost tunși copacii sau dacă țâșnitoarele automate funcționea- 
ză. Altcineva se ocupa de asta. Ei bine, doresc același lux și la mine 
acasă. 

„Cu acest principiu după care operăm”, am spus eu, „iată și buge- 
tul. Ai responsabilitatea acestor pământuri. Dacă vreodată nu voi fi 
mulțumit, te voi anunţa. Dacă nu sunt mulțumit nici a doua oară, voi 
găsi pe altcineva. Ţi se pare că e o înţelegere bună?” 

Peisagistul meu a fost, de fapt, foarte entuziasmat. A știut că nu 
avea să se stea cineva după el la tot pasul, iar eu știam că nu trebuie 
să îmi mai fac griji vreodată - și nu îmi fac. Vezi ce vreau să spun? 
Delegare completă. 


Când nepoata mea a venit să stea cu noi un an de zile în timp ce 
mergea la colegiul comunitar local, am mai făcut o delegare completă 
- cumpărăturile de alimente. l-am spus că putea să utilizeze fără limi- 
te dubița dacă avea să facă ea cumpărăturile săptămânal. l-am oferit 
o listă cu articolele pe care le dorim tot timpul în casă (ouă, unt, lapte, 
ketchup și tot așa) și slujba ei era să verifice în fiecare săptămână și 
să înlocuiască orice lucru se termina. În plus, soţia mea plănuia mese 
și o înștiința de ce articole avea nevoie pentru felurile principale 
(pește, pui, broccoli, avocado și tot așa). Sarcina a fost odată delegată 
și ne-a scutit de sute de ore din acel an pe care eu mi le-am devotat 
scrisului, exerciţiului, timpului cu familia și recreațţiei. 


DEVINO UN „ESCROC” FĂCÂND CE IUBEŞTI SĂ FACI 


Cea mai mare greșeală pe care oamenii o fac în viață este 
că nu încearcă să își câștige existenţa din ceea ce se bucură 
cel mai tare. 


MALCOLM FORBES 


Coach-ul strateg Dan Sullivan a spus odată că toţi antreprenorii 
sunt de fapt niște escroci. li fac pe oameni să-i plătească pentru ca ei 
să continue să devină mai buni în ceea ce iubesc să facă.! 


Gândește-te. 


Anthony Robbins iubește să facă filme. Oamenii îl plătesc cu mulți 
bani ca să facă filme. De fiecare dată când lucrează la un film, el învață 
și mai multe despre regizorat, despre producţie și despre a face un 
film. Și-a aranjat viaţa astfel ca oamenii să-l plătească în mod con- 
stant mari sume de bani pentru ca el să facă ce iubește. 


Sau ia-l în considerare pe marele jucător de baseball Miguel 
Cabrera de la Detroit Tigers. li ia nu mai mult de o secundă să loveas- 
că mingea - atâta timp cât îi ia mingii să se întâlnească cu bâta. Câştigă 
22 de milioane de dolari pentru 44 de secunde pe an în care lovește 
1 Sunt recunoscător lui Dan Sullivan pentru multe idei din acest capitol și din 


următorul. Poţi afla mai mult despre aceste idei revoluționare de coach-ing de 
pe www.strategiccoaching.com -nota autorului. 

cu bâta, astfel ca el să devină tot mai bun în a face mingea să se întâl- 
nească cu bâta. De acolo face el banii. Acolo își investește tot timpul 
său - să practice și să se pregătească pentru ca bâta să se întâlnească 
cu mingea. Și-a găsit nucleul de geniu și și-a devotat majoritatea ore- 
lor din zi în a-și perfecționa geniul. 


Bineînțeles, majoritatea dintre noi nu suntem la același nivel cu 
Ron Howard, Anthony Robbins sau Miguel Cabrera, dar trebuie să 
învățam multe din nivelul lor de concentrare. 


Mulţi oameni de vânzări, de exemplu, își petrec timpul cu gestio- 
narea administrației decât la telefon făcând vânzări, când ar putea să 
angajeze un administrator cu jumătate de normă (sau să împartă cos- 
turile cu o altă persoană pe vânzări) pentru a face această muncă mi- 
nuțioasă care consumă timp. 


Majoritatea femeilor-director petrec prea mult timp punându-și 
la punct casa, când ar putea simplu și ieftin să delege această sarcină 
unui serviciu de făcut curăţenie sau unui ajutor cu jumătate de nor- 
mă, să-și elibereze timpul pentru a se concentra mai mult asupra ca- 
rierei sau să-și petreacă mai mult timp cu familia. 


Din păcate, majoritatea antreprenorilor își petrec mai puțin de 
30% din timpul lor concentrându-se asupra nucleului lor de geniu și 
abilităţilor unice. De fapt, pe când își vor fi lansat afacerea, deseori 
pare că antreprenorii fac tot mai puțin din acel lucru pentru care și-au 
creat afacerea. 


Nu lăsa să-ți fie asta soarta. Identifică-te cu nucleul tău de geniu, 
apoi fă delegări complete pentru a-ţi elibera timp și a te concentra 
asupra a ceea ce iubești să faci și faci bine. 


FĂ CEEA CE IUBEŞTI - BANII VOR VENI 


Dacă începi prin a dori să faci bani, faci cea mai mare greșeală 
din viața ta. Fă lucrul pentru care simţi că ai fler, și dacă ești 
bun la asta, banii vor veni. 


GREER GARSON 


Actriţă câștigătoare a Premiului Oscar 


Diana von Welanetz Wentworth este o persoană care dintotdea- 
una s-a concentrat asupra nucleului de geniu în timp ce-și urma ini- 
ma și, drept urmare, a avut un succes imens. Cea mai mare plăcere a 
ei era să gătească întotdeauna ceva și să adune oamenii în jurul mesei 

pentru a face din mâncat o experiență de un nivel mai profund. 
Întotdeauna căuta o conexiune mai profundă, ceea ce ea numește „un 
simț al celebrării la masă”. Astfel că și-a început cariera scriind cărți 
despre cum să dai o petrecere și să faci totul înainte de timp ca să fii 
de fapt prezent și să te conectezi mai profund cu oamenii pe care i-ai 
invitat. 


Apoi în mai 1985, a plecat într-o excursie în Uniunea Sovietică cu 
un grup de lideri în mișcarea pentru potenţialul uman, unde ea a ob- 
servat că, majoritatea dintre ei erau niște singuratici. Deși erau destul 
de cunoscuţi pentru cărțile lor și impactul asupra lumii, ei nu se cu- 
noșteau între ei. Când ea s-a întors, a realizat că scopul vieţii ei a fost 
dintotdeauna mai mult legat de conexiune decât de mâncare. A utili- 
zat mâncarea doar ca pe un catalizator. 


Acea realizare a condus-o spre a creea Inside Edge, o organizaţie 
care găzduia un mic dejun săptămânal și întâlniri în Beverly Hills, 
Orange County, și San Diego, California, unde oameni de viziune recu- 
noscuţi internaţional se adunau laolaltă să-și împărtășească propriile 
cunoștințe și înțelepciunea legată de potenţialul uman, spiritualitate, 
conștiință și pacea mondială. Oratorii includeau oameni precum 
Mark Victor Hansen și cu mine, expertul motivațional Anthony 
Robbins, consultantul în management Ken Blanchard, actorul Denis 
Weaver, consilierul reverend Leo Booth și autorii Susan Jeffers și Dan 
Millman. Dincolo de faptul că ascultau un orator motivaţional, partici- 
panţii făceau conexiuni, se încurajau unii pe alții pentru a visa mai măreț, 
și își susțineau proiectele unul altuia. Optsprezece ani mai târziu, cei din 
Orange County continuă încă să se întâlnească de două ori pe lună 

Diana a ajuns să scrie și să fie coautor a numeroase cărți, inclusiv 
The Chicken Soup for the Soul Cookbook (Supă de pui pentru suflet - 
Carte de bucate), încă o dată aducând laolaltă iubirea ei pentru mâncare 
cu iubirea pentru oamenii care împărtășesc idei, înțelepciuni și povești. 


Nu întreba ce are lumea nevoie. Întreabă-te ce te face să te simţi 
viu și apoi fă asta. Pentru că ceea ce lumea are nevoie sunt oa- 
meni care au devenit vii. 

HOWARD THURMAN 


Autor, filantrop, teolog, educator 


2 Pentru mai multe informaţi despre Inside Edge, vizitează www.TheSuccessPrin- 
ciples.com/resources - nota autorului. 

REDEFININD TIMPUL 


Lumea intră într-un nou fus orar și una dintre cele mai dificile 
ajustări pe care oamenii trebuie să le facă este în conceptele și 
credințele lor fundamentale asupra gestionării timpului. 


DAN SULLIVAN 


Fondator și președinte, The Strategic Coach 


Cei mai de succes oameni pe care îi cunosc își creează rezultate 
superioare, totuși menținând balanţa dintre muncă, familie şi recrea- 
ție în vieţile lor. Pentru a realiza asta, ei utilizează un sistem de plani- 
ficare prin care structurează timpul în trei tipuri de zile foarte diferite, 
ce sunt preprogramate pentru a asigura răsplata cea mai mare pentru 
eforturile lor, totodată permițându-le să aibă niște cantități abunden- 
te de timp liber în care să-și vadă de interesele personale. 


Dan Sullivan, Președintele The Strategic Coach, a creat un sistem 
minunat pe care îl utilizez, numit Sistemul Antreprenorial al Timpu- 
luit. Acesta împarte tot timpul tău în trei tipuri diferite de zile: Zile de 
Concentrare, Zile Tampon, Zile libere. 


ZILELE DE CONCENTRARE 


O zi de concentrare este o zi în care îţi petreci cel puţin 80% din 
timpul tău operând în nucleul geniului tău, sau în domeniul tău pri- 
mar de expertiză- interacționând cu oameni sau procese care îţi vor 
da cea mai mare răsplată pentru timpul investit. Pentru a avea succes, 
trebuie să-ți programezi mai multe Zile de Concentrare și să te tragi 
singur la răspundere pentru rezultatele produse. 


t Sistemul Antreprenorial al Timpului, Zilele Libere, Zilele de Concentrare și Zilele 
Tampon sunt mărci înregistrate ale The Strategic Coach, Inc. Toate drepturile 
rezervate. A se folosit cu permisiune scrisă. Află mai multe la www.TheSuc- 
cessPrinciples.com/resources - nota autorului. 

"Am băgat de seamă, Wycliff, că tu 
chiar îți planifici o viaţă în afara biroului.” 


În capitolul anterior, am discutat despre nucleul tău de geniu - 
acel unic lucru pe care îl iubești și pe care îl faci atât de bine, încât cu 
greu îți vine să îi pui pe oameni să te plătească pentru asta. Este fără 
efort pentru tine și presupune multă distracție. Și dacă ai putea scoa- 
te și bani făcând-o, ai face din asta munca vieții tale. Nucleul tău de 
geniu este talentul tău natural, domeniul în care strălucești. 


Domeniile mele de geniu sunt vorbitul, trainingul, să conduc se- 
minare, să fac coaching, să scriu și să editez. Fac aceste lucruri cu ușu- 
rință și bine - și când le fac într-o zi de concentrare, sunt lucrurile 
pentru care sunt plătit cel mai mult. Pentru mine, o Zi de Concentrare 
ar fi o zi în care îmi petrec 80% din timp vorbind sau conducând un 
seminar pentru o sumă, scriind sau editând o carte (cum e aceasta), 
dezvoltând un program audio sau video nou, sau făcând coaching cu 
cineva pentru atingerea unui nivel mai mare de succes. 


Pentru Janet Switzer, o Zi de Concentrare înseamnă să se consul- 
te cu clienţii pe sistemele lor de generarea a veniturilor, să dezvolte 
produse destinate informatizării, să vorbească unui grup de consul- 
tanţi şi deținători de afaceri despre cum să producă salturi exponen- 
tiale în generarea de venituri. 

Ziua ta de Concentrare poate fi petrecută concepând o nouă linie 
de haine, făcând apeluri de vânzări, negociind înțelegeri, producând 
un pachet de împrumuturi pentru a-l trimite la creditorul ipotecar, să 

pictezi, să ţii un spectacol, să scrii o propunere măreață pentru o or- 
ganizaţie non-profit. Vrei să faci orice poţi pentru a-ţi mări numărul 
de Zile Libere. 


ZILE TAMPON 


O Zi Tampon este o zi în care te pregătești sau plănuiești o zi de 
Concentrare sau o zi Liberă - fie învățând o nouă aptitudine, locali- 
zând o nouă resursă, antrenându-ţi echipa de sprijin, delegând sar- 
cini și proiecte altora, călătorind pe terenul de muncă. Zilele Tampon 
asigură ca Zilele de Concentrare să fie cât de productive posibil. 


Pentru mine, o Zi Tampon poate fi petrecută participând la un 
seminar care să mă ajute să-mi îmbunătăţesc aptitudinile de training, 
plănuind cum să maximizez vânzările cărților noastre și programelor 
audio pe internet, repetând un nou discurs, citind potenţiale povești 
pentru o nouă carte de antologii, sau delegând un proiect unui mem- 
bru din echipa mea de sprijin. O astfel de zi pentru tine poate însem- 
na să cauţi un mentor, să dezvolţi noi prezentări de vânzare, să scrii o 
broșură, să te pregătești pentru înregistrarea în studio, să iei interviu 
unui nou candidat pentru slujbă, să îţi instruiești asistentul, să parti- 
cipi la o convenţie industrială sau profesională sau să scrii manualul 
angajatului. Cheia este să grupezi toate activitățile din Ziua Tampon 
în aceeași zi pentru a nu micșora Zilele de Concentrare și Zilele Libere. 


ZILELE LIBERE 


O Zi Liberă se extinde de la miezul nopţii până la miezul nopţii 
următoare și nu implică nicio activitate legată de muncă, de niciun fel. 
Este o zi complet liberă de orice întâlniri de afaceri, de apeluri de 
afaceri, de convorbiri la telefonul celular, de e-mailuri sau de citit jur- 
nale legate de muncă sau documente. 


Într-o Zi cu adevărat Liberă, nu ești disponibil pentru personalul 
tău, pentru clienţi sau studenți pentru nici un contact în afara adevă- 
ratelor urgenţe - răni, moarte, inundație, foc. Adevărul este că majo- 
ritatea așa numitelor urgențe nu sunt deloc urgenţe. Sunt pur și 
simplu angajaţii, colegii de muncă și membrii familiei cei care nu au 
- sau nu au avut - suficientă instruire, responsabilitate sau autoritate 
pentru a gestiona situațiile neașteptate care apar. Trebuie să stabi- 
lești clar limitele, să te oprești din a salva oameni, și să ai încredere că 

ei pot gestiona lucrurile de unii singuri. Când îţi instruiești angajatul, 
personalul, colegii de muncă și familia ca să nu te deranjeze în Zilele 
tale Libere, îi forțează să se bazeze și mai mult pe ei înșiși. De aseme- 
nea, îi forțează să își crească abilitatea și încrederea în sine. Dacă ești 
consecvent de-a lungul timpului, oamenii vor înţelege mesajul. Acesta 
este în cele din urmă un lucru bun pentru că îţi oferă mai multe Zile 
Libere și mai multe Zile de Concentrare. 


LIBER ÎNSEAMNĂ CĂ UNELE ZILE SUNT ȘI FĂRĂ COPII 


Întrebarea care deseori apare este ce „facem cu copiii?” O mare 
parte din timp, ai nevoie să iei o pauză și față de copii. Dacă nu îţi poți 
permite o bonă, roagă o rudă în care ai încredere să aibă grijă de ei. 
Noi ne-am folosit atât de mătuși și unchi, cât și nepoți. Dacă nu sunt 
disponibili sau nu sunt dispuși, negociază cu alţi părinţi: duci copiii la 
ei un weekend, apoi îi luaţi copiii lor la voi în alt weekend. Și nu face 
greșeala de a suna la fiecare oră să vezi ce fac. Dă-le drumul, ai încre- 
dere și ai grijă de tine în schimb. 


ZILELE LIBERE TE AJUTĂ SĂ MUNCEȘTI 
MAI DIN GREU 


Valoarea Zilelor Libere luate în mod regulat este aceea că te în- 
torci la muncă reîmprospătat și pregătit să o abordezi cu o vigoare 
reînnoită, cu entuziasm și creativitate. Pentru a fi cu adevărat de suc- 
ces, ai nevoie de aceste pauze pentru a-ţi permite o distanță față de 
viața ta normală de zi cu zi - pentru a deveni mai creativ în rezolvarea 
problemelor și generarea de idei revoluţionare. 


Cred că obiectivul tuturor ar trebui să fie de la 130 la 150 de zile 
libere în fiecare an. Dacă ţi-ai lua fiecare weekend liber - să nu faci 
niciun fel de muncă - te-ai bucura instantaneu de 104 zile de vacanţă. 
Și dacă ai mai găsi și alte 48 de Zile Libere în forma unor weekenduri 
prelungite, ai putea cu ușurință să te bucuri de 150 de Zile Libere 
pentru a te odihni, a te reîncărca și a reîntineri fără laptopuri, e-mailuri, 
fără documente, fără contact cu personalul tău, colegii de muncă sau 
șeful. 

S-ar putea să-ți ia ceva timp să ajungi la acel număr, poate ani de 
zile chiar, dar principalul este să muncești constant în a-ți mări nu- 
mărul de Zile Libere în fiecare an. 

FOLOSEȘTE-TE DE TIMPUL DIN VACANȚE 


Conform Asociaţiei Industriei Călătoriei din America, media va- 
canțelor din 2012 a fost de 4.3 zile. Chiar mai alarmant de atât, 
Instituţiile Familiilor și cele ale Muncii raportează că mai bine de o 
pătrime dintre toți angajaţii americani nici măcar nu s-au folosit de 
timpul din vacanțe. Și un sondaj realizat de Harris Interactive a des- 
coperit că 57% dintre americani aveau vacanțe neluate - până la 
două săptămâni - în 2011. De ce? Se temeau că atunci când se vor 
întoarce, nu vor mai avea slujba. 


Compară asta cu conceptul Zilelor Libere, care te face să te odih- 
nești mai mult, să fii mai productiv și mai de valoare pentru angajato- 
rul tău. Jane Moyer, fost manager pentru Xerox Business Services și 
acum manager la Strabucks, a rezumat perfect valoarea Zilelor Libere 
în acest interviu dat revistei Fast Company: 


„. în fiecare octombrie, petrec ceva timp la Capul Cod. Închiriez 
o cabană la două cvartale de ocean și stau acolo o săptămână. 
Cabana nu are telefon și nici televizor. Nu mă urc în mașină, nu 
ascult radioul, și nu citesc știrile. Primele două zile simt nevoia 
de a mă retrage, dar apoi mă adaptez. Gătesc, citesc, mă plimb pe 
plajă. Este absolut glorios. În drum spre casă, când încep să mă 
gândesc la muncă din nou, văd lucrurile altfel. Munca pare mult 
mai puţin aglomerată. Unul dintre lucrurile uimitoare legate de 
escapade este că mă ajută să înțeleg ce este important și ce nu.? 


ÎNCEPE SĂ-ŢI FACI UN PROGRAM 


Cheia pentru a obține mai multe Zile Libere și Zile de Concentrare 
în viața ta este să te așezi și să le programezi. Notându-ţi câte Zile de 
Concentrare, Zile Tampon și Zile Libere petreci în fiecare lună chiar 
acum, poți să muncești să-ți mărești numărul de Zile de Concentrare 
și Zile cu adevărat Libere de 24 de ore în calendarul tău, și să reduci 
numărul de Zile tampon. Cu acest timp de program, vei fi capabil să 
creezi rezultate mult mai importante la muncă, te vei bucura de îm- 
plinirea vieții tale personale și vei trăi echilibrul dintre cele două. 

lată câţiva dintre pașii pe care ai dori să-i faci pentru a începe să-ți 
implementezi Sistemul Antreprenorial al Timpului: 


2 Din Fast Company, mai 2000, pg. 101 - nota autorului. 

1. Fă lista celor mai bune trei Zile de Concentrare pe care le-ai 
avut vreodată. Scrie care sunt elementele comune. Asta îţi 
va da indicii valoroase cum să-ți creezi mai multe Zile de 
Concentrare perfecte. Plănuiește-le. 


2. Întâlneşte-te cu şeful tău, personalul şi colegii de muncă pen- 
tru a discuta cum să creați mai multe Zile de Concentrare 
unde te poți concentra 80% din timpul tău în domeniile tale 
de excelenţă în care produci cele mai bune rezultate. 


3. Întâlnește-te cu prietenii sau familia și discutaţi cum să creați 
mai multe Zile Libere în viaţa ta. 


4. Programează cel puţin patru vacanțe - pot fi weekenduri pre- 
lungite sau mai lungi de atât - pentru anul următor. Acestea 
pot însemna lucruri simple ca o excursie cu cortul, un week- 
end în San Francisco să vezi peisajul, o excursie la crama de 
la ţară, un weekend la plajă, o excursie de pescuit sau o săptă- 
mână în vizită la prietenii dintr-un stat vecin, sau poate inclu- 
de acea vacanţă de vis pe care ai vrut s-o faci dintotdeauna în 
California, Hawaii, Florida, Mexic, Europa sau Asia. Dacă nu 
o plănuiești, nu se va întâmpla, așa că așază-te și fă un plan. 

5. Fă o listă cu cele mai bune trei Zile Libere pe care le-ai avut 
vreodată și caută elementele lor comune. Programează mai 
multe dintre acele elemente în Zilele tale Libere plănuite. 


Pe măsură ce lumea devine tot mai complicată și mai plină de 
tensiune, tu vei deveni tot mai conștient cu intenţia de a-ţi structura 
timpul într-un fel în care să profiți la maximum de toate talentele tale 
şi să îți maximizezi rezultatele și venitul. Începe acum să preiei con- 
trolul vieţii tale. Ține minte, tu ești la cârmă. 

CONSTRUIEŞTE O ECHIPĂ DE SPRIJIN 
PUTERNICĂ 
ŞI DELEAGĂ ACTIVITĂȚILE 


Ascensiunea Everestului nu a fost o muncă de o zi, nici măcar o 

muncă a acelor câtorva săptămâni de neuitat în care am urcat... 

Este, de fapt, o poveste a unui efort susținut și tenace a multora, 
pe durata unei lungi perioade de timp. 


SIR JOHN HUNT 
A escaladat Everestul în 1953 


Fiecare mare învingător are o echipă puternică de membri cheie, 
consultanţi, furnizori și ajutoare care fac grosul muncii în timp ce el 
sau ea sunt liberi pentru a crea noi surse de venit și noi oportunități 
pentru succes. Cei mai mari filantropi, atleți, entertaineri, profesio- 
niști ai lumii și alții asemenea, au și ei oameni care gestionează pro- 
iecte și fac față sarcinilor de fiecare zi - capacitându-i să facă mai mult 
pentru alţii, să-și șlefuiască meșteșugul, să practice sport și tot așa. 


PROCESUL CONCENTRĂRII TOTALE 


Pentru a te ajuta să-ți clarifici lucrurile cu care să-ți petreci tim- 
pul și ce ar trebui să delegi altor, fă următorul exercițiu. Obiectivul tău 
este să găsești activitatea de vârf, două sau trei, care îți utilizează cel 
mai bine nucleul tău de geniu, îți aduc cei mai mulți bani și produc cel 
mai înalt nivel de bucurie. 


1. Începe prin a face lista acelor activități care îţi ocupă timpul... 
fie că sunt legate de afaceri, personale sau legate de organiza- 
tiile civice sau muncă voluntară. Fă o listă până și cu cele mai 
mărunte sarcini, cum ar fi să răspunzi la telefoane, să îndosa- 
riezi sau să fotocopiezi. 

2. Apoi, alege din listă unul, două sau trei lucruri la care ești în 
mod particular excelent, la care ai un talent special și unic, 
acele lucruri pe care foarte puțini oameni le pot face așa bine 
cum le faci tu. De asemenea, alege din lista asta trei activități 
care generează cel mai mare venit pentru tine și compania 
ta. Orice activităţi la care ești excelent și care generează cel 
mai mare venit pentru tine și compania ta sunt acele activi- 
tăți în care vei dori să-ți concentrezi majoritatea timpului și 
energiei. 

3. În cele din urmă, creează un plan pentru a delega tot restul 
sarcinilor altor oameni. A delega sarcini cere timp, instruire 
și răbdare, dar cu timpul, vei putea să te distanțezi de acele 
sarcini de pe lista ta care sunt neesenţiale și cu răsplată mică, 
până când vei face tot mai puţin și mai puțin din acestea și tot 
mai mult din acele lucruri la care ești mai bun. Așa-ţi creezi o 
carieră excelentă. 


CAUTĂ MEMBRII CHEIE AI ECHIPEI 


Dacă ești proprietarul unei afaceri - și, ţine minte, a deveni din 
timp antreprenor este una dintre caracteristicile celor mai de succes 
indivizi din istoria modernă - începe să cauţi acum membri cheie din 
personalul tău sau instruiește-ți membrii echipei existente legat de 
sarcinile pe care le-ai identificat mai sus. Dacă ești singur în afacerea 
ta, începe să cauţi o a doua persoană dinamică ce îţi poate gestiona 
proiectele, să-ţi facă programul, să-ți rezerve tranzacţiile de vânzări, 
să preia complet orice sarcini în timp ce tu te concentrezi asupra a 
ceea ce faci cel mai bine. Poţi să-i angajezi direct sau să-i pui să lucre- 
ze cu jumătate de normă pe bază de contract pe măsură ce compania 
ta crește. Am văzut mulți viitori învingători care au găsit un manager 
de afaceri cu luni de zile mai repede decât se așteptau, doar ca apoi 
să-și vadă afacerile crescând exponențial odată ce au încheiat înțele- 
gerea de a aduce acea persoană la bord. Deseori vei descoperi că oda- 
tă ce dai de veste, persoana potrivită se învârtise deja în universul tău 
- dar tu pur și simplu nu ai știut-o. 

Dacă activitățile filantropice sau proiectele comunitare sunt „afa- 
cerea” ta, există voluntari pe care să-i „angajezi” pentru a te ajuta. la 
în considerare interni de la colegiu care pot munci doar pentru credi- 
te. Avem câțiva la noi în companie. Sau poate o fundație locală poate 
oferi personalului tău sprijinul pentru proiect. Nu știi până nu întrebi. 

Și dacă ești o mamă sau un tată casnic, „personalul” tău cel mai 
valoros va fi o menajeră, adolescentul de peste drum care să te ajute, 
bona ta și alții care te pot ajuta să scapi un timp și să fii cu soţul tău. 
Un vecin sau o bonă pot face de asemenea cumpărăturile, îți pot lua 
mașina de la spălătorie, pot lua copiii de la școală sau hainele de la 
spălătorie și de la uscătorie - toate pentru 10-12 dolari pe oră. Dacă 
ești părinte singur, acești oameni sunt și mai importanţi pentru viito- 
rul tău succes și ar trebui aleși cu mare grijă. 


DE CE AI NEVOIE DE SFĂTUITORI PERSONALI 


Lumea noastră a devenit un loc foarte complex. Doar a-ți comple- 
ta formularul pentru plata taxei, a-ți plănui pensionarea, a-ţi răsplăti 
angajații - au devenit lucruri mai complicate decât au fost vreodată. 
De aceea fiecare dintre marii învingătorii are câte o echipă puternică 
de sfătuitori personali la care se duce pentru asistenţă, sfaturi și spri- 
jin. De fapt, echipa lui e atât de vitală, încât va deveni o răsplată faptul 
că are o echipă încă de la începutul călătoriei sale spre succes. 


Indiferent de faptul că deţii sau nu o afacere, că muncești pentru 
altcineva sau că stai acasă să ai grijă de copii și să-i crești, ai nevoie de 
sfătuitori personali pentru a-ţi răspunde întrebărilor, a te ajuta să 
plănuiești, a se asigura că profiți la maximum de eforturile tale și mai 
mult. Sfătuitorii tăi personali te pot ghida prin provocările și oportu- 
nitățile vieţii, îți economisesc timp, efort și de obicei bani. Echipa ta 
de sfătuitori ar trebui să includă bancherul tău, avocaţii, doctorul, nu- 
triționistul, antrenorul personal și liderul organizației tale religioase. 


De fapt, dacă conduci o afacere, acest principiu dezvoltă un nou 
înțeles. Prea mulți proprietari de afaceri, de exemplu, nu au nici mă- 
car un contabil. Ei sunt cei care conduc întreaga afacere pe un pro- 
gram de computer și niciodată nu cheamă vreun expert să se uite la 
cifre. Niciodată nu dezvoltă relaţii cu consultanţi din exterior care le 
pot elibera timpul pentru ca ei să-și urmeze competența nucleului lor 
și să-i ajute să crească. 

Dacă ești adolescent sau student la colegiu, echipa ta pot fi părin- 
ţii, prietenii cei mai buni, antrenorul de fotbal, consilierul - oameni 
care cred în tine. Deseori, observăm că părinţii adolescenților nu fac 
parte din grupul lor, dar în schimb le sunt inamici. Uneori este doar 
percepția adolescentului, dar uneori chiar așa și stau lucrurile. Dacă 
părinţii tăi sunt disfuncţionali, alcoolici sau abuzivi, sau dacă pur și 

simplu nu sunt lângă tine pentru că sunt dependenți de muncă sau 
divorțaţi, ai nevoie de o echipă de prieteni și alţi adulţi în echipa ta. 
Deseori, este vorba de un alt părinte al altui adolescent din cartierul tău. 

Dacă ești o mamă care muncește, grupul tău ar trebui să includă 
o bonă bună sau un furnizor de fiecare zi. Nu doar că ar trebui să-i 
investighezi amănunțit, dar ar trebui să ai și o resursă de înlocuire. Ar 
trebui să ai un pediatru bun și dentist, plus alții care te pot sprijini în 
a crește copii sănătoși și fericiţi în timp ce tu îți urmezi cariera. 

Atleţii au propriul lor cerc de antrenori, reflexoterapeuţi, nutrițio- 
niști și consultanţi de performanţă. Ei au, ca parte din echipa lor de 
sprijin, oameni care sunt specializaţi în diete pentru tipul somatic al 
corpului lor și pentru sportul lor. Găsesc sfătuitori de încredere și con- 
struiesc și menţin acele relaţii de-a lungul timpului. 


Odată ce determini care sunt membrii acestei echipe de sprijin, 
poţi începe să construiești și să alimentezi acele relații. Fii sigur că 
membrii echipei știu clar ce aștepți de la ei și că tu știi clar ce așteaptă ei 
de la tine. Este o relație plătită? Ce tip de relaţie de muncă este prefera- 
bilă: cum puteţi amândoi să fiți acolo atunci când unul dintre voi are ne- 
voie? Cum pot membrii echipei să te ajute să crești și să ai succes? 

Și, în cele din urmă, cum poţi păstra legătura cu ei și să mentii cel 
mai bine această relație? Eu recomand să creezi un program lunar, tri- 
mestrial și semi-anual al întâlnirilor cu fiecare membru al echipei tale. 


ODATĂ CE ŢI-AI ALES MEMBRII ECHIPEI, 
Al ÎNCREDERE ÎN EI 


Dacă nu ai un asistent, înseamnă că tu ești unul. 
RAYMOND ARRON 


Autor al Double your income doing what you love 
(Dublează-ţi venitul făcând ce iubeşti) 


Dacă ai ales cu grijă, poţi începe să îţi despovărezi umerii de tot 
ceea ce te îndepărtează de la concentrarea asupra nucleului tău de 
geniu - chiar proiecte „personale”. 


Când Raymond Aaron și-a vândut casa și a decis să se mute 
într-un apartament, și-a delegat întregul proiect asistentei, i-a spus 
să găsească un apartament de lux cu un singur dormitor aproape de 
biroul său, cu un spațiu pentru exerciţii fizice la parter. „Găsește-l, ne- 
gociază leasingul și adu-mi contractul să-l semnez”, a spus el. „Apoi 

închiriază o dubă, ia un cec din biroul meu să plătești pe cei care ne 
ajută cu mutatul, să împacheteze bine lucrurile fragile, să suprave- 
ghezi pe angajați și să conduci în spatele lor spre noua mea casă.” El a 
rugat-o să angajeze chiar și o echipă de făcut curăţenie în avans, să 
aranjeze mobila împreună cu oamenii de la mutări, să despacheteze 
cutiile, să pună totul deoparte - și să îl sune pe Raymond când totul 
era gata. 


Și unde era Raymond când asistenta lui muta casa? În vacanţă în 
Florida! 


Deși deseori ne temem dacă altcineva îndeplinește sarcinile în 
locul nostru, că munca nu va fi la fel de bine făcută - realitatea este că 
există oameni care iubesc să facă ceea ce tu urăști. Și deseori ei fac o 
treabă mai bună decât ai putea tu să faci - la un preţ care este mai mic 
decât te-ai putea gândi. 

De fapt, mulțumită tehnologiei moderne, acești oameni nu au ne- 
voie să trăiască în vecinătatea ta pentru a te ajuta. Numeroase websi- 
te-uri de încredere cum ar fi Elance.com! sau Freelancer.com’ vor lua 
legătura cu tine pentru asistenți virtuali profesioniști care te pot aju- 
ta cu un singur proiect sau cu o muncă în desfăşurare. În loc să mun- 
cească în biroul tău sau casa ta, ei muncesc la distanță și stau conectaţi 
cu tine prin e-mail, telefon, Skype sau alte mijloace digitale. 


Ce ar putea un asistent virtual sau un liber profesionist virtual să 
facă pentru tine? Să scrie sau să editeze raporturi, discursuri, manus- 
crise sau propuneri. Să creeze o reclamă la radio, să înregistreze la 
modul profesionist o transmisiune a vocii pe telemarketing, sau să 
creeze un video pe Youtube despre produsele sau serviciile tale. Să 
facă tot soiul de cercetări. Să îți corecteze fotografiile din vacanţă în 
Adobe Photoshop, apoi să le compileze pe un album cu copertă groa- 
să la Shutterfly.com, să răspundă la telefon pentru tine, să îţi gestio- 
neze e-mailul, să răspundă la întrebările legate de produsele tale, să 


1 Elance.com este de departe cel mai cunoscut website pentru conectarea cu an- 
gajații virtuali, având mai bine de 3 milioane de liber profesioniști din peste 180 
de țări. Elance te ajută și să gestionezi plata pentru servicii, așa că dacă există 
vreodată vreo dispută, ai un intermediar care să te ajute - nota autorului. 

2 Freelancer.com este un website care te ajută să obţii surse dinafară pentru con- 
tractele de muncă la un preţ foarte scăzut. Sunt specializați mai mult în dome- 
niul tehnic al dezvoltării website-urilor, web design, programare, dezvoltare de 
aplicaţii, data entry, marketing pe internet și optimizare în motorul de căutare, 
precum și copywriting și design graphic. În momentul în care eu scriam cartea 
aceasta, încheiaseră mai bine de 6 milioane de proiecte pentru 11 milioane de 
utilizatori - nota autorului. 

îţi gestioneze rețelele sociale - plus multe altele. În plus, site-urile de 
micro slujbe cum ar fi Fiverr.com au profesioniști care te taxează cu 
doar 5$ pe oră pentru un proiect - o sumă pe care literalmente orici- 
ne și-o poate permite. Nu mai ai nicio scuză pentru că faci totul de 
unul singur. 

SPUNE PUR ȘI SIMPLU NU! 


Nu trebuie să te lași terorizat de aşteptările celorlalţi de la tine. 


SUE PATTON THOELE 
Autor al The Courage to be yourself (Curajul de a fi tu însuţi) 


Lumea noastră este un loc extrem de competitiv și suprastimula- 
tiv, și tot mai multă și mai multă concentrare e necesară în fiecare zi 
pentru a rămâne concentrat să-ți desăvârșești sarcinile zilnice și să-ți 
urmezi obiectivele pe termen lung. Datorită exploziei tehnologiei co- 
municaţiilor, suntem mai accesibili oamenilor decât am fost vreodată. 
Străini pot să te caute la telefon, la celular, pe mesaj text, pe fax, pe 
poșta obișnuită, pe e-mail și pe rețele de socializare. Pot da de tine 
acasă, la muncă, și pe smartphone-ul tău. Dacă nu ești acolo, îţi pot 
lăsa mesaje pe robotul telefonic sau pe căsuţa vocală. Dacă ești acolo, 
te pot întrerupe cu apelul în așteptare. 


Se pare că toată lumea vrea o bucată din tine. Copiii tăi vor bici- 
clete sau vor să împrumute mașina, colegii de muncă doresc aportul 
tău la proiectele care nu sunt responsabilitatea ta, șeful tău dorește 
ca tu să munceşti peste program să termini un raport de care are 
nevoie, sora ta are nevoie de tine să stai cu copiii peste weekend, 
școala copilului tău dorește ca tu să fii șoferul pentru următoarea 
excursie la câmpie, mama ta dorește ca tu să vii și să-i repari ușa de 
sită, prietenul tău cel mai bun dorește să vorbească cu tine despre 
divorțul lui iminent și o fundaţie caritabilă locală dorește ca tu să 
conduci prânzul oficial anual al comitetului. Și un șir neîntrerupt de 
telemarketeri doresc ca tu să te abonezi la ziarul local, să contribui 
pentru adăpostul animalelor sălbatice din zonă sau să transferi toată 
datoria cardului de credit pe noul lor card. Până și animalele de com- 
panie tânjesc după atenţia ta. 

Suferim de supraîncărcare a proiectelor și productivităţii - pre- 
luăm asupra noastră mai mult decât putem livra în mod confortabil 
dintr-o dorință inconștientă de a impresiona, de a fi în față, de a ne 

ridica la nivelul așteptărilor celorlalți. În timp, prioritățile noastre de 
vârf rămân neadresate. 


Pentru a avea succes în a-ți atinge obiectivele și a crea stilul de 
viață pe care îl vrei, va trebui să devii bun în a spune „nu” tuturor 
oamenilor și distracţiilor care altfel te vor devora. Oamenii de succes 
știu să spună „nu” fără să simtă vină. Pentru ei, „nu” este o propoziție 
completă. 


NU DELEGA DOAR, ELIMINĂ! 


Dacă îți vei mări rezultatele și venitul, precum și numărul de Zile 
Libere din viaţa ta, va trebui să elimini acele activități, cerințe și alte 
lucruri care îți fură timp și care nu aduc nicio răsplată. 


Va trebui să-ți structurezi munca pentru a-ţi concentra timpul, 
efortul, energiile și resursele doar pe proiectele, oportunitățile și oa- 
menii care îți oferă o recompensă imensă pentru eforturile tale. Va tre- 
bui să creezi limite puternice a ceea ce vei face și a ceea ce nu vei face. 


Începe prin a crea ceea ce Jim Collins, autorul Good to Great (De 
la bun la măreț), numeşte lista „Nu mai face”. Majoritatea dintre noi 
suntem ocupați, dar nedisciplinaţi. Suntem activi, dar nu concentrați. 
Ne mișcăm, dar nu întotdeauna în direcţia potrivită. Creând o listă a 
lucrurilor pe care să nu le mai faci precum și o listă a lucrurilor pe 
care să le faci, aduci mai multă disciplină și concentrare în viața ta. 


Scrie-ţi lista de lucruri pe care să nu le mai faci cât de curând po- 
sibil. Apoi fă din lucrurile de pe lista ta „politici”. Oamenii răspund la 
politici. Ei înțeleg asta ca pe o limită. Ei te vor respecta pentru că ai 
fost mai clar legat de ceea ce nu vei face. De exemplu, unele dintre 
politicile mele de „a nu face” sunt: 


e nu susțin cărțile de ficțiune. 
e  nuîmi programez mai mult de cinci discursuri pe lună. 


e nu mai sunt coautor cu debutanțţii. Curba învăţării lor consu- 
mă prea mult timp și e prea costisitoare. 


e nu preiau niciun apel martea și joia. Acelea sunt zile de scris 
și de dezvoltare de produse. 


e  nuîmprumutcărți altora. Rareori se întorc la mine, și ele sunt 
sursa felului meu de a trăi, așa că nu le mai împrumut. 


e  nuîmprumut bani. Nu sunt bancă. 
e  nudiscutcontribuţii caritabile la telefon. Trimite-mi ceva în scris. 

DACĂ A SPUNE „NU” ESTE ATÂT DE IMPORTANT, 
ATUNCI DE CE E ATÂT DE GREU DE SPUS? 


De ce găsim că ne e atât de greu de spus „nu” la cerinţele tuturor? 
Când eram copii, mulți dintre noi am învăţat că nu este un răspuns 
inacceptabil. A răspunde cu nu era un motiv să fim disciplinaţi. Mai 
târziu, în carierele noastre, „nu” poate să fi fost motivul pentru o eva- 
luare slabă sau eșecul de a urca pe scara corporației. 


ManiatF 
odată — 


este niciodată destul de bun pentru tine?” 


Şi totuşi oamenii de mare succes spun „nu” tot timpul - proiecte- 
lor, termenelor limită nebunești, priorităților îndoielnice și crizelor 
altor oameni. De fapt, ei văd decizia de a spune „nu” la fel de accepta- 
bilă ca și decizia de a spune „da”. 

Alții spun „nu”, dar se oferă să te trimită la altcineva pentru aju- 
tor. Totuși, alții invocă programul lor, obligaţiile familiale, termenele 
limită și chiar și finanțele, ca fiind motive pentru care sunt nevoiţi să 
respingă cerinţe. La birou, învingătorii găsesc alte soluţii la urgenţele 
repetate ale colegilor de muncă, decât să devină victima dezorganiză- 
rii și managementului slab al timpului altcuiva. 


NU ESTE ÎMPOTRIVA TA, ESTE PENTRU MINE 


Un răspuns pe care l-am găsit ca fiind de ajutor în a spune „nu” 
apeluri de criză sau cerinţelor care fură timpul este „Nu este împotri- 
va ta, este pentru mine.” 

Când directorul consiliul părinţilor te sună din nou cu un alt eve- 
nimente de strângere de fonduri în weekend care are nevoie de impli- 
carea ta, poţi spune „Ştii, faptul că spun <<nu>> nu este împotriva ta 
sau a ceea ce încerci să realizezi. Este o cauză meritorie, dar recent 
am realizat că mă supradedicam slujbei în detrimentul familiei. Deci, 
deși sprijin ceea ce faci, adevărul este că mi-am făcut un angajament 
să-mi petrec mai mult timp cu familia. Nu este împotriva ta, este pen- 
tru mine. Puţini oameni pot deveni furioși pe tine dacă îţi iei acest 
angajament înalt și te ţii de el. De fapt, probabil te vor respecta pentru 
claritatea și puterea ta. 


Sunt multe tehnici valoroase pe care le poţi învăţa și care te vor 
face să-ți fie mai simplu să spui „nu” fără să simți vină. Eu îţi reco- 
mand să citeşti una dintre cele câteva cărți bune care se adresează 
acestor probleme cu o mai mare profunzime decât am eu aici spaţiu. 
Cele mai bune două cărți sunt When I say no, I feel Guilty (Când spun 
nu, mă simt vinovat) de Manuel ]. Smith și How to say no without fee- 
ling guilty (Cum să spui nu fără să te simti vinovat), de Patti Breitman 
și Connie Hatch. 


SPUNE „NU” LUCRURILOR BUNE CA SĂ SPUI 
„DA” LUCRURILOR MĂREȚE 


Cele bune sunt inamicul celor mărețe. 


JIM COLLINS 
Autor al Good to Great (De la bun la măreț“), Built to Last 


(Construit să dureze") şi Great by Choice (Măreţ prin alegere) 


Ce concept simplu e acesta, și totuși vei fi surprins cât de frecvent 
chiar și antreprenorii de vârf, profesioniștii, educatorii și liderii civici 
sunt prinși în proiecte, situații și oportunităţi care abia dacă sunt 
bune, în timp ce măreţia este lăsată pe dinafară, așteptând ca ei să 
îi facă loc în vieţile lor. De fapt, a te concentra doar pe ce e bine 
deseori previne ca măreţia să apară, din simplul motiv că nu mai 
există timp liber în programele noastre să profităm de oportunită- 
tile adiționale. 


*Carte apărută în limba română cu titlul Excelența în afaceri la Editura Curtea 
Veche, București, 2009 (n. red.). 
** Carte apărută în limba română cu titlul Afaceri clădite să dureze la Editura Curtea 
Veche, București, 2009 (n. red.). 

Este aceasta situaţia ta - ești în goană mereu după perspective 
mediocre sau urmezi scheme de succes prost ghidate când de fapt ai 
putea să pui mâna pe oportunitatea unei realizări răsunătoare? 


PRINCIPIUL PARETO: CÂND 20% ESTE EGAL CU 80% 


Dacă ţi-ai face un sondaj asupra vieții tale și ai nota acele activi- 
tăți care îți aduc cel mai mult succes, cel mai mare câștig financiar, 
cel mai mare avans și cea mai mare bucurie, ai descoperi că aproape 
20% din activităţile tale produc 80% din succesul tău. Acest fenomen 
este baza Principului Pareto, la care ne referim deseori ca la „legea pu- 
ținului vital”, numită după economistul din secolul al nouăsprezecelea 
care a descoperit că 80% din pământul din Italia era deținut de 20% 
din populaţie. Cercetările de mai târziu au descoperit că 80% din veni- 
tul unei întreprinderi de obicei vine de la 20% din clienţii săi.! 


NU MAI FĂ DIN CE E MINOR CEVA MAJOR 


În loc să te dedici - tu și timpul tău - activităţilor profane, nepro- 
ductive, ce îți fură timpul, imaginează-ţi cât de rapid ţi-ai atinge obiec- 
tivele și ţi-ai îmbunătăţi viața dacă ai spune „nu” acelor activități 
consumatoare de timp și, în loc, să te concentrezi asupra activităţii de 
20% care ţi-ar aduce cel mai mare beneficiu. 


Cum ar fi ca în loc să te uiţi la televizor, să navighezi în mod stupid 
pe internet, să faci comisioane nenecesare, și să abordezi probleme 
pe care le-ai fi putut evita de la început, să utilizezi timpul suplimentar 
pentru a te concentra asupra familiei, asupra mariajului tău, asupra 
afacerii, asupra obiectivului tău revoluționar, să pui bazele unui venit 
continuu sau alte activități mai productive? 


ÎNCEPUTUL LUI SYLVESTER STALLONE CU „ROCKY” 


Sylvester Stallone ştie cum să spună nu lucrului bun. După ce a ter- 
minat primul scenariu al lui Rocky, Stallone s-a întâlnit cu câțiva pro- 


1t Vezi The 80/20 principle: The Secret to Success by Achieving more with Less 
(Principiul 80/20: Secretul Succesului de a Realiza mai multe cu mai puţine), de 
Richard Koch (New York: Currency, 1998), pentru o explorare ce așterne lumină 
asupra aplicaţiei Regulii 80/20 pentru a-ţi accelera realizarea succesului perso- 
nal - nota autorului. 

ducători care erau interesaţi să facă filmul. Deşi acest lucru i-ar fi 
adus lui Stallone mulţi bani, dar el a insistat și să joace rolul principal. 
Deși alţi actori ca James Caan, Ryan O'Neal și Burt Reynolds au fost 
luați în considerare pentru a juca pe Rocky Balboa, Stallone a spus 
„nu”, și după ce a găsit investitori care să-i finanţeze un buget foarte 
ieftin, sub 1 milion de dolari, Stallone a terminat filmările în acceași 
locaţie în doar 28 de zile. 


Rocky a devenit succesul anului 1976, câștigând peste 225 de mi- 
lioane de dolari și aducând Oscaruri pentru cea mai bună imagine și 
cel mai bun regizor, precum și nominalizări pentru rolul jucat și pen- 
tru scenariul lui Stallone, care și-a asumat complet răspunderea unei 
oportunități de aur și a făcut din Rocky Balboa - și mai târziu din John 
Rambo - o industrie de francize care a crescut la peste 2 miliarde de 
dolari în venituri în întreaga lume. 


Ce ar putea apărea în viaţa ta dacă tu ai spune „nu” lucrurilor bune? 


CUM POȚI SĂ HOTĂRĂȘTI CE E CU ADEVĂRAT MĂREȚ, 
CA SĂ SPUI NU LUCRURILOR CARE SUNT DOAR BUNE? 


1. Începe prin a face o listă cu oportunităţile tale - o parte a 
listei pentru bine, cealaltă parte pentru măreție. Văzând 
opțiunile în scris te va ajuta să-ți cristalizeze gândirea și să 
hotărăști ce întrebări să pui, ce informaţii să aduni, ce plan de 
atac ar putea fi și tot așa, te va ajuta să decizi dacă o oportuni- 
tate se potrivește cu adevărat pentru scopul și pasiunea prin- 
cipală a vieţii tale sau dacă este doar viața cea care te duce pe 
un drum lăturalnic. 


2. Vorbeşte cu sfătuitorii tăi despre potenţialul acestui nou 
demers. Oamenii care au călătorit pe acest drum înainte de 
tine au o vastă experiență legată de împărtășirea și întrebă- 
rile greoaie ale oricărei noi oportunități pe care o contempli. 
Ei pot să-ţi vorbească despre provocările la care să te aștepți 
și să te ajute să evaluezi factorul costului - cât de mult timp, 
bani, efort, stres și dedicare vor fi necesare. 


3. Încearcă apa cu degetul. Decât să faci un salt uriaş de credin- 
tă că oportunitatea nouă va decurge așa cum te-ai așteptat, 
testează puţin, consumând o cantitate mică de timp și bani. 
Dacă este vorba de o nouă carieră de care ești interesat, în- 
cepe întâi să lucrezi cu jumătate de normă sau independent, 

consultând contractele din acel domeniu. Dacă este vorba de 
o mutare majoră sau un proiect de voluntariat de care ești 
entuziast, vezi dacă poți călători câteva luni în locaţia visu- 
rilor tale sau găsește modalităţi de a te cufunda în munca de 
voluntar timp de câte luni înainte să te dedici 100%. 


4. Şi în cele din urmă, vezi cu atenţie unde îţi petreci timpul. Ho- 
tărăște dacă acele activităţi servesc cu adevărat obiectivului 
tău sau dacă a le spune nu ti-ar elibera programul pentru de- 
mersuri mai concentrate. 

DEVINO UN LIDER PE CARE MERITĂ 
SĂ-L URMEZI 


Cel mai periculos mit al leadershipului este că liderii se nasc - că 
există un factor genetic pentru leadership. Asta e o prostie; de 
fapt, este exact opusul. Liderii sunt făcuţi și nu născuți. 


WARREN BENNIS 


Preşedinte de consiliu și fondator al Leadership Institute de la Universitatea 
din Sudul Californiei 


Fie că deţii o afacere, predai la o școală, gestionezi un mic grup, 
antrenezi o echipă de atleți sau lucrezi în avans pentru o cauză care 
merită, ai nevoi să îi înrolezi pe alții în asta pentru a putea să atingi 
succesul pe care-l vrei. Nu doar că asta necesită ca tu să ai o viziune 
legată de ce înseamnă succesul, necesită și ca tu să practici aptitudi- 
nile de lider care îi vor inspira pe alții să dorească să te caute pentru 
a atinge acel obiectiv. 


Pentru că succesul nostru necesită de multe ori ajutorul altora, 
oamenii de succes - fără a fi surprinzător - sunt și lideri de succes. Ei 
știu cum să-și comunice viziunea în termeni plini de entuziasm și 
convingători. Sunt maeștri ai motivării altora de a sări la bord cu o 
dedicație totală. Ei recunosc potenţialul în oameni, își antrenează 
membrii echipei să facă tot ce e posibil, și, ca o rutină, recunosc în 
mod pozitiv contribuţia altora. Și în timp ce marii lideri trebuie să 
ceară socoteală oamenilor pe care îi conduc, și ei își cer lor înșiși so- 
coteala pentru contribuţia lor la rezultat. 


În procesul conducerii, marii lideri îşi transformă şi urmăritorii. 
Îi stimulează şi inspiră pe alţii pentru a scoate rezultate extraordina- 
re, bineînțeles. Dar ei îi și ajută pe acești urmăritori să se dezvolte și 
să crească din ei niște lideri. Aceasta este adevărata definiție a leader- 
shipului. 


412 | JACK CANFIELD 


Liderii excepționali nu s-au născut așa. Ei devin excepţionali dezvol- 
tând un set unic ce atitudini și aptitudini care sunt învățate și predate.! 


DE CE SĂ DEVII LIDER? 


A deveni un lider îți dă oportunitatea de a maximiza impactul tău 
în lume. Îți permite să îndrepţi inimile şi acțiunile altora spre realiza- 
rea obiectivelor şi ţelurilor la care ţii. Îți permite să produci rezultate 
mai bune mai rapid decât dacă ai face-o pe cont propriu. Și în timp ce 
nu toți suntem meniţi să fim lideri la un nivel ca John F Kennedy, 
Mahatma Gandhi, Nelson Mandela, Steve Jobs, Maica Tereza, cu toţii 
putem învăța să ne dezvoltăm aptitudinile de leadership pentru un 
impact pozitiv în organizaţiile și comunitățile noastre locale. 


De fapt, știind cum să fii un lider eficient te va face mai de succes 
în orice alt rol - fie că urci pe scara ierarhică a unei corporații, că îţi 
construiești o rețea downline de marketing, că lucrezi ca agent de 
schimb, că antrenezi o echipă în Liga Mică, că te oferi voluntar la un 
grup civic, sau că organizezi un eveniment de la biserica ta. Așa că hai 
să aruncăm o privire asupra bazelor a ceea ce înseamnă să devii ge- 
nul de lider cu care oamenii își vor dori să lucreze și să-l urmeze. 


Devino genul de lider pe care oamenii să-l urmeze în mod volun- 
tar, chiar dacă nu ai un titlu sau o poziţie. 


BRIAN TRACY 
Autor al Maximum Achievement (Împlinirea Maximă) şi The Ultimate Success 
Guide (Ghidul Succesului Ultim) 


COMPORTAMENTUL NR. 1: CUNOAȘTE-ŢI 
PUTERILE ȘI SLĂBICIUNILE 


Una dintre calitățile ce disting un mare lider este dedicaţia lui de 
a se cunoaște pe sine. Când ai un simţ clar a ceea ce ești - puterile și 
slăbiciunile tale - și cunoşti impactul pe care comportamentul tău îl are 
asupra altora, abilitatea ta de a-i conduce pe alții se îmbunătățește. 


1 Kathleen Seeky este expertul în leadership pe care l-am consultat în dezvolta- 
rea acestui capitol. Ea face training cu cele mai inovatoare companii din lume și se 
dedică să ajute liderii să creeze o cultură sustenabilă a valorilor. Este coach execu- 
tiv, orator motivațional și membru asociat al Școlii de Leadership la Royah Roads 
University în Victoria, Columbia Britanică, Canada - nota autorului. 

În primul rând conştientizarea de sine te face să fii realist legat 
de abilitatea ta de a contribui (sau de a te retrage) la rezultatele unui 
proiect. Dacă știi că nu ești cel mai bun grafician, de exemplu, de ce 
să-ți impui ideile asupra broșurii companiei sau website-ului - mai 
ales când ai putea cu ușurință să dai puterea și să te bazezi pe alții 
pentru a face această slujbă mai bine decât tine? Sau dacă îi tragi la 
socoteală pe oameni pentru a preda la termen și asta îți dă dureri de 
cap - în plus față de îndatoririle tale - de ce să nu faci sisteme care să 
urmărească în locul tău și să facă rapoarte pentru tine, cum ar fi întâl- 
nirile săptămânale, managementul de proiect software, mementouri 
pe calendar și mai multe? Și dacă ești timid, introvertit sau de-a drep- 
tul temător legat de ideea de a negocia, de ce să nu delegi asta oame- 
nilor care iubesc jocul negocierilor pentru o afacere bună? 


De fapt, așa cum există lucruri pe care tu urăști să le faci sau la 
care nu ești bun, există oameni care iubesc aceste sarcini și sunt buni 
la ele pentru că sunt pasiunea lor. Cunoscându-ţi puterile și slăbiciu- 
nile îţi dă abilitatea de a discerne dacă aptitudinile tale vor da valoare 
- sau nu - și te ţin deschis spre a delega și a asculta oamenii care au 
alte puncte de vedere. Nu doar că asta permite ca echipa ta să-și re- 
verse mai multe idei creative, ci și pur și simplu îţi face munca mai 
ușoară pentru că nu va trebuie niciodată să te zbaţi cu sarcinile pe 
care oricum nu ar trebui tu să le faci din capul locului. 

A-ţi cunoaște puterile și slăbiciunile te ajută și să-ți mentii emoțiile 
sub control în perioadele de stres intens sau criză, conștientizarea de 
sine te asigură că nu vei fi luat de val în emoția situaţiei - ci, mai de- 
grabă, vei fi capabil să răspunzi cu o acțiune clară, plină de compasiu- 
ne și fără frică. Și, rămânând calm, creezi și senzația de siguranță 
pentru ceilalți - mai ales în perioade de criză sau schimbări rapide. 


Toţii liderii buni posedă un simţ înalt al conștientizării - o abilitate 

de a citi situaţiile în care se află și de a reacţiona în conformitate. 

Marii lideri fac un pas mai departe. Nu doar că sunt conștienți, 
sunt de asemenea conștienți de sine. 


LES MCKEWON 
Autor al Predictable Success: Getting your organization on the growth track - 
and keeping it there (Succes Previzibil: Cum să-ți ghidezi organizația pe drumul 
spre creștere și să o menții acolo) 


Bineînțeles, cheia pentru a fi conștient de sine ca lider este dispo- 
nibilitatea ta de a greşi, de a nu ști totul, de a recunoaște că ai unele 
lipsuri și să vezi unde opiniile tale pur și simplu stau în cale. Nimeni 

nu are toate răspunsurile, și marii lideri recunosc acolo unde mai au 
multe de învățat. 


Ei ascultă și feedback-ul. 


De fapt, marii lideri știu că atunci când ești dispus să recunoști 
propriile greșeli și să asculţi la feedback-ul critic - fără a raționaliza, 
justifica sau învinui - poţi să transformi aceste momente în oportuni- 
tăți de învăţare pentru tine însuţi și „momente de predat” pentru 
echipa ta. În locul unor bătălii, creezi o cultură mai deschisă şi de co- 
laborare printre membrii echipei - fără presiunea fricii că cineva pre- 
tinde să știe totul. Acest tip de autenticitate și transparență va da 
altora, în cele din urmă, permisiunea de a fi deschiși legat de slăbiciu- 
nile lor, fricile și nevoile de a învăţa. Nimeni nu își va reprezenta în 
mod greșit propriile abilități în faţa ta, odată ce ai stabilit un standard 
pentru deschidere. 


COMPORTAMENT NR. 2 FĂ-TE RESPONSABIL... 
ȘI PE CEILALŢI, DE ASEMENEA 


Esenţial pentru succesul tău în a-i conduce pe alții este angaja- 
mentul de a-ți asuma responsabilitatea de 100% pentru acțiunile și 
rezultatele tale. Când în mod constant te ţii de angajamente, începi să 
le creezi și altora încrederea în leadership-ul tău. Pentru a de încrede- 
re, trebuie ca oamenii să se poată baza pe tine, punctual - și să fii și o 
persoană care se ţine de înțelegeri. 


Ajungi la timp la întâlniri? Livrezi partea ta din proiecte complete 
și la termen? Te ţii de promisiunile făcute echipei și altora? Reacţionezi 
în aceeași manieră constantă la fiecare criză? lei în considerare cu 
seriozitate oportunităţile în lumina obiectivelor la care tu și echipa ta 
munciți deja? Acestea sunt caracteristicile unui lider care este res- 
ponsabil și consistent - versus unul care este întârzie în mod constant, 
este nepregătit, emoțional sau este distras de orice capriciu. 


Bineînțeles, nimeni nu este perfect - nici liderii. Dar în timp ce 
perfecțiunea este ceva dezirabil, consecvența este cu mult mai de im- 
pact pentru că ea construiește integritatea și încrederea pe care echi- 
pa o are în tine. Te face un lider demn de încredere. În mod natural, 
vor fi perioade în care nu te vei putea ține de promisiuni sau vei fi 
incapabil de a te ţine de o înțelegere. În asemenea cazuri, recunoaște-ți 
greșelile în fața membrilor echipei implicaţi și fă planuri să rezolvi 
problema - o mișcare ce te va ajuta să crești în integritate ca lider. 

A-ţi asuma 100% responsabilitatea se va extinde de asemenea și 
situațiilor ce nu se petrec așa cum sunt plănuite, dar care erau în con- 
trolul tău. În asemenea cazuri, nu îi învinui pe alţii pentru urmările 
dezamăgitoare de care tu erai responsabil sau pe care puteai să le 
previi. În schimb, fii responsabil - reflectă, învață și ajustează-ţi com- 
portamentul pentru a prelua o responsabilitate pentru ceea ce se va 
întâmpla pe urmă. Dacă dai vina pe alții pentru țelurile ratate sau alte 
eșecuri de leadership, nu vei dăuna încrederii în echipa ta, dar vei 
reduce în mod substanţial puterea ta personală. 


GLASBERGEN 


O Rendy Glasbergen 
gtasbergen.com 


„Uneori se navighează lin, uneori dai de greutăți şi furtuni, 
iar alteori te scufunzi cu echipaj cu tot. 
De aceea se numeşte leadership.” 
“ship în limba engleză înseamnă ambarcaţiune. 


Dincolo de a-ţi asuma responsabilitatea pentru rolul pe care l-ai jucat 
în obţinerea rezultatelor slabe, trebuie să ai curajul de a-i trage și pe alții 
la răspundere pentru acțiunile lor și rezultatele lor. Responsabilitatea 
este un factor major legat de care oamenii care se simt puternici, au 
performanțe, au inițiativă și acționează cu responsabilitate. Dar când 
oamenii din echipa ta nu creează rezultatele pe care le vrei, trebuie să 
ai curajul de a-i confrunta legat de ceea ce nu funcționează și să im- 
plici oamenii în ceea ca poate fi o conversaţie inconfortabilă legată de 
răspundere și de reîntoarcerea pe drumul spre obiectivul vostru. Nu 
fi timid legat de aceste conversații dificile. În schimb, ai curajul de a 
trage la răspundere oamenii pentru rezultatele lor. 

COMPORTAMENT NR3: INSPIRĂ-ȚI ECHIPA CU O VIZIUNE 
CLARĂ, CONVINGĂTOARE ŞI CONTINUĂ 


Însăși esența leadershipului este aceea de a avea o viziune. 
Trebuie să fie o viziune pe care o articulezi clar și cu forță la 
fiecare ocazie. Nu poți să sufli nesigur într-o trompetă. 


REVERENDUL THEODORE HESBURGH 


Președinte emerit al Universităţii din Notre Dame 


Pentru a-i inspira pe alţii să muncească fără oboseală pentru a te 
ajuta să-ți îndeplinești scopul, trebuie în primul rând să găsești o vi- 
ziune clară și hotărâtoare asupra viitorului. Ce poți realiza în final cu 
echipa ta? Când? Ce va câștiga fiecare când obiectivul va fi atins? Este 
onorabil, benefic, etic și înălțător? Ce este atât de hotărâtor legat de 
asta? Ce altceva se va mai realiza pe măsură ce echipa ta se va lupta 
pentru acest obiectiv major? 


Pentru a-i determina pe oameni să ţi se alăture, vei avea nevoie 
să și articulezi cum va deveni echipa ta și va creşte pe calea spre reali- 
zarea viziunii tale. Echipa ta trebuie să fie capabilă să se vadă ei înșiși 
în viitor ca fiind mai buni, mai deștepți, mai puternici, mai valoroși și mai 
încrezători. A defini acea urmare - plus alte beneficii pe care oamenii le 
vor trăi - este o parte importantă a viziunii tale clare și convingătoare. 


In al doilea rând, credinţa ta în viziune trebuie să fie de nezdrun- 
cinat. Asta înseamnă nu doar că vei crede că este posibil - dar și 
dezirabil, esenţial, și inevitabil. 

Acest tip de credință în viziunea ta este o simplă alegere. Doar 
alegi să crezi în ea și apoi să o comunici cu certitudine. 


Președintele John F. Kennedy a avut o viziune asupra Statelor 
Unite ale Americii care duceau un om pe Lună „pe la sfârșitul dece- 
niului” - 1970. Nelson Mandela avea o viziune asupra Africii de Sud 
fără apartheid. Mahatma Gandhi avea o viziune asupra Indiei fără 
conducerea britanică și fără violență. Aung San Suukyi, lider de opo- 
ziție în patria sa din Myanmar (Birmania) și câștigătoarea Premiului 
Nobel pentru Pace în 1991, a avut viziunea că țara sa este guvernată 
de un guvern ales democratic și nu de o dictatură militară. 


lar în lumea afacerilor, Bill Gates a avut o viziune a „unui compu- 
ter personal în fiecare casă și pe fiecare birou”. Steve Jobs, creatorul iPo- 
dului și iTunes-urilor, avea o viziune despre cum să revoluţioneze 
industria muzicii și să fie ușor de descărcat cântece și să poți „pune 

1000 de cântece în buzunarul tău”; Sara Blakely, fondatoarea miliar- 
dară a Spanx, când mergea din ușă în ușă să vândă faxuri la douăzeci de 
ani, avea o viziune despre cum va fi proprietara bogată a Spanx, va fa- 
brica și va vinde mai mulţi ciorapi de damă confortabili și atrăgători. 


Fiecare dintre acești mari lideri și-au comunicat viziunile cu pa- 
siune și convingere. 


Și tu trebuie să poţi să spui povestea viziunii tale atât de convin- 
gător, încât să capteze imaginaţia, inimile și mâinile altora. Cuvintele 
tale trebuie să comunice certitudinea obiectivului - care va purta 
echipa ta mai departe atunci când membrii își vor pierde încrederea 
în ei înșiși și în proces. Trebuie de asemenea să aduci în discuţie pasi- 
unea ta naturală și entuziasmul pentru obiectiv - ceva ce nu poate fi 
falsificat și care este extrem de contagios. 


O carte ce te va ajuta să spui povești puternice și convingătoare - 
unele ce comunică viziunea ta și înrolează oamenii de care ai nevoie 
pentru a-l atinge - este Tell to win: Connect, Persuade and Triumph with 
the Power of Story (Conectează-te, Convinge și Triumfă cu puterea po- 
veștii), de Petre Guber, fost președinte al Sony Pictures Entertainment 
ale cărui filme au câștigat 50 de nominalizări la Premiile Academiei și 
au generat mai bine de 3 miliarde de dolari în toată lumea. Nu este 
surprinzător, spune Guber, că majoritatea companiilor și iniţiativelor 
de succes sunt construite când liderii formează o conexiune persona- 
lă și emoțională cu angajaţii, partenerii, clienţii, voluntarii și furnizo- 
rii care pot ajuta. Povești despre viziunea ta, produsele tale și chiar și 
despre tine produc acea reacție emoțională puternică ce este atât de 
importantă în crearea legăturii cu ceilalți. 


COMPORTAMENT NR. 4. ASCULTĂ PENTRU CĂ 
S-AR PUTEA SĂ DESCOPERI O POSIBLITATE 


Odată ce ai înrolat oamenii în viziunea ta, un mare lider își va 
asculta echipa - nu doar pentru a le îndruma gândurile și aportul lor, 
dar și pentru a se asigura că ei se simt auziţi. Oamenii doresc să știe 
că pot face diferența și că informaţiile și opiniile lor contează. Când 
dezvolți aptitudinile de ascultare, vei fi mai prezent în acel moment, 
vei fi mai curios să asculți alte păreri, vei fi capabil să auzi cu adevă- 
rat ce survine dintr-o discuție, și vei fi deschis unui dialog adevărat 
cu echipa ta - în loc să dai pur și simplu ordine și să explici planul 
de joc. 

Aceasta necesită o bunăvoință de a fi transformat de ceea ce auzi. 
Dar și mai important, necesită ca tu să-ți muţi concentrarea de la a 
asculta „ce e bine și ce e rău” spre a asculta la ceea ce este posibil. Eu 
numesc asta „ascultarea pentru posibilitate”. 


Nu există nicio îndoială asupra răsplăţii pe care cultura noastră o 
dă marilor oratori - oameni ce pot inspira și comanda un public. Dar 
în timp ce a fi un orator pasionat poate fi o aptitudine valoroasă, pe 
termen lung, ascultarea eficientă poate fi o aptitudine și mai valoroa- 
să pentru lideri. Într-o întâlnire, când vorbeşti, abia dacă repeţi sau 
raportezi ceva ce deja știi; nu se creează nimic nou. Dar când asculți 
cu intenţie, poţi să co-creezi noi abordări, noi rezultate, și noi benefi- 
cii din ideile pe care le auzi. Dacă te găsești că formulezi un răspuns 
sau îmbunătăţești ideea cuiva în timp ce acesta vorbește, învață să ai 
răbdare. Oprește-te și ascultă cu adevărat. Și lasă noile posibilități să 
se ivească. 


Oamenii nu au nevoie să fie gestionați; au nevoie să fie dezlănţuiți. 
RICHARD FLORIDA 


Directorul Martin Prosperity Institute de la Școala de Management a 
Universităţii din Toronto 


Unul dintre modelele mele de leadership eficient a fost dr. Billy 
Sharp, președintele Fundaţiei lui W. Clement Stone și Jesse V. Stone, 
unde a muncit când aveam 26 de ani. Admir această dedicație de a 
învăța întotdeauna, bunăvoința lui de a asculta la aportul celorlalți și 
dedicaţia lui de a da putere tuturor din personalul lui, de a face la fel. 
Întotdeauna întreba „Tu ce crezi? Tu ce ai face? De ce?” îmi amintesc 
aievea o zi în care am fost rugat să rămân la o întâlnire pe care Dr. 
Sharp a programat-o cu niște experți în cheltuieli. Ştia că unii dintre 
noi am citit cărțile acestui om și că eram interesați de munca lui. 
Având doar 26 de ani atunci, a fost o mare emoție pentru mine să fiu 
invitat să asist la una dintre întâlnirile cu președintele fundaţiei și cu 
acest binecunoscut expert. Când întâlnirea de 3 ore s-a încheiat și 
toată lumea a părăsit încăperea, i-am spus lui Dr. Sharp: „Ai pus între- 
bare după întrebare acestui om timp de câteva ore, și niciodată nu ai 
vorbit despre cercetarea ta pe care noi o facem aici la fundație. Cum 
vine asta?” 

El a răspuns: „Eu deja știu ce știu. Doream să aflu ce știe el” 


Acesta a fost un moment de cotitură în învăţarea mea de a deveni un 
lider mai bun. Nu este vorba despre a-i impresiona pe alții cu cât știi. 

Pune mai multe întrebări. Ascultă pe toată lumea. Caută tematicile și 
tiparele de dedesubt. Dr. Sharp m-a învățat că este nevoie de aportul 
multor oameni pentru a vedea adevărul total al unei situații, pentru a 
valoriza curiozitatea, pentru a fi deschis spre schimbare în timpul unui 
dialog, și de a onora și aprecia pe toată lumea pentru aportul său. 


"Deşi nivelul tău de experienţă nu este tocmai 


cel ideal, preţuim noutatea perspectivei tale.” 


Dr. Sharp și-a comunicat credinţa sa în abilitatea noastră de a 
contribui ascultând cu intenţie la fiecare dintre perspectivele noas- 
tre. Cu adevărat ținea la punctul de vedere al fiecăruia. Și pentru că ne 
simţeam valorizaţi, întotdeauna încercam să facem ce era mai bun - 
să merităm încrederea lui în noi. Drept urmare, ne-a făcut să depu- 
nem cele mai mari eforturi. 


Un alt motiv pentru a asculta cu intenţie este acela că deseori vei 
auzi o poveste în spatele poveștii - adică fricile oamenilor, nesiguran- 
tele, chiar și judecăţile lor. Când oamenii simt că nu sunt auziţi sau că 
adevăratele lor griji nu sunt abordate, resentimentele cresc în ei până 
în punctul în care oamenii devin toxici pentru tot restul echipei. În 
timp ce a auzi adevărata poveste deseori presupune empatie (o apti- 
tudine esențială pentru un lider), ar trebui să asculţi și la tensiunea, 

dezamăgirea sau indiferența lor. Marii lideri abordează aceste pro- 
bleme reale cât de rapid posibil - cu rezultatul că oamenii sunt mai 
dedicați și mai implicați muncind la cauza ta. 


COMPORTAMENT NR. 5 FĂ-LE COACHING ALTORA 
PENTRU A PRELUA ROLUL DE LIDER 


Munca esenţială a unui lider este aceea de a crea mai mulţi lideri. 
MARY PARKER-FOLLETT 


Asistent social şi pionier în teoria organizațională și comportamentală 


Ca lideri astăzi, vei face față unor niveluri crescânde de incertitudini 
și complexitate - așa funcționează lumea. Nu e posibil să cunoști sau 
să controlezi totul. Așa că o modalitate de a depăși acest lucru este de 
a face coaching pentru oamenii tăi ca să preia și ei rolul de lider în 
partea lor de proiect. 


În loc să direcționezi simplu un plan prestabilit, a face coaching 
oamenilor pentru a acționa și ajutându-i să-și dezvolte propriile apti- 
tudini de lider înseamnă nu doar că ești parte din luarea deciziilor, 
dar și că formezi o echipă de oameni deștepțţi, încrezători în ei și di- 
recționaţi spre sine care pot răspunde rapid la condiţiile de schimbare 
şi circumstanţe. 

A-ţi crește o echipă de lideri de vârf pur și simplu îţi va face viața 
mai ușoară. 

Și cea mai utilă aptitudine pentru a crește alţi lideri este coa- 
ching-ul. Prin ascultare profundă și punând întrebări pricepute, poți 
să-i ajuţi pe alţii să-și descopere propriile soluţii la probleme și opor- 
tunități. În loc să fii singura persoană care trebuie să-şi dea seama ce 
ar trebui să facă mai departe, când utilizezi coaching-ul pentru a-i 
ajuta pe alţii să-și descopere propriile soluții, îi și ajuţi să-și dezvolta- 
re propriile aptitudini de rezolvare a problemelor. Pentru orice lider 
care a fost bombardat de cele mai profane și mai simple probleme de 
rezolvat, ideea de a le da putere oamenilor tăi prin propriile tale apti- 
tudini de leadership, va fi o ușurare. 

Deci cum poți face coaching cu oamenii tăi pentru a deveni lideri 
în toate drepturile? 

Începe prin a-i ruga pe oamenii tăi să definească în mod corect 
problema. Aceasta îi face să se implice total în proces și îi ajută să 
„pună stăpânire” pe problemă și astfel să o rezolve. Studiile au arătat 

că odată ce o problemă sau o provocare este a lor, va fi rezolvată mai 
eficient și va rămâne rezolvată mai mult timp dacă permiţi echipei 
tale să creeze soluţia. Le oferi direcție doar când și-au epuizat limite- 
le experienţei sau trainingului lor. Oferă-le oamenilor uneltele și in- 
formațiile de care au nevoie pentru a rezolva problemele - apoi lasă-i 
să-și forțeze limitele. 

Un exemplu dintr-o serie de întrebări de coaching pe care le utilizez 
frecvent cu oamenii mei este ceva ce eu numesc exercițiul „Situaţiei 
dificile sau încurcate”: 


1. Care este situaţia dificilă sau încurcată cu care te confrunţi? 
2. Cum o creezi sau îi permiţi să se întâmple? 

3. Ce pretinzi că nu știi? 

4. Care este răsplata pentru ca tu să o păstrezi așa? 

5. Ce ai prefera să trăiești în schimb? 

6. Ce acţiuni vei întreprinde pentru a crea asta? 

7. Pe când vei întreprinde acțiunea? 


lată un exemplu de ce anume ar putea produce această serie de întrebări: 


1. Care este situația dificilă sau încurcată cu care te confrunţi? 
Toată lumea pare să întârzie la întâlnirile pe care le conduc eu. 
2. Cum o creezi sau îi permiţi să se întâmple? 
Nu cred că am fost clar când am spus că este important pentru mine 
să începem la timp. De obicei aștept ca oamenii care vin târziu să 
ajungă, iar cei care vin la timp nu găsesc niciun motiv pentru care 
ar mai trebui să vină la timp, așa că și ei încep să vină târziu. 
3. Ce pretinzi că nu știi? 
Că oamenii nu vor lua în serios timpul de start dacă eu nu o fac. 
4. Care este răsplata pentru ca tu să păstrezi situația așa? 


Nu trebuie să confrunt pe nimeni pentru faptul că întârzie. Mă 
plâng de cum asta e vina lor. 


5. Ce ai prefera să trăieşti în schimb? 
Să fac ca aceste întâlniri să înceapă la timp cu multă energie pozitivă. 
6. Ce acţiuni vei întreprinde pentru a crea asta? 
Voi trimite un memo care spune că de acum vom începe la timp. 
Voi găsi o cale de a răsplăti oamenii pentru că vin la timp, arătându-le 
un video amuzant de pe youtube, poate chiar scoțând o bancnotă de 

50 de dolari la începutul întâlnirii pentru oricine vine la timp. Să fac 
ceva distractiv și entuziasmant din faptul că se ajunge la timp. 

7. Pe când vei întreprinde acțiunea? 
Voi scrie un memo astăzi și voi scoate bancnota de 50 de dolari la 
următoarea întâlnire. 


Acesta este doar un exemplu al tipului de întrebări care îi fac pe 
oameni să își asume responsabilitatea pentru felul cum au creat sau 
au permis o situație nesatisfăcătoare, și cum vor crea mai mult din 
ceea ce își doresc. 


Ken Blanchard, autorul The One Minute Manager Meets the Monkey, 
scrie că liderii deseori devin copleșiți de maimuţele de pe spatele lor 
- adică proiectele și problemele care nu le aparțin. Când un membru 
al echipei vine la tine cu o problemă și tu ești de acord să faci ceva 
legat de asta, maimuța de pe spatele lor vine pe spatele tău. Ai preluat 
deja stăpânirea asupra problemei. 


Nu lăsa ca asta să fie rezultatul tău. Fă-le oamenilor tăi coaching 
pentru aptitudinile lor de leadership și de rezolvare a problemelor, și 
lasă-i să rezolve mai multe probleme - astfel creezi mai mult timp și 
spațiu pentru ca tu să te concentrezi asupra a ceea ce tu ai nevoie 
pentru a-ți realiza viziunea. 


COMPORTAMENT NR. 6: MENȚINE O ATITUDINE 
RECUNOSCĂTOARE 


Fie că acum conduci o echipă de directori, atleți, voluntari în co- 
munitate, părinţi de la școală sau jocul de seară al familiei, toată lu- 
mea trebuie să fie recunoscută pentru ceea ce face și ceea ce este. A 
exersa recunoştinţa și recunoașterea altora este cea mai ușoară mo- 
dalitate pentru ca un lider să construiască încredere, entuziasm și 
dedicare în cei din jurul său. 


Numeroase studii arată că 80% dintre angajați raportează că se 
simt motivaţi să muncească mai din greu când angajaţii lor le arată 
apreciere pentru munca lor, în timp ce 17% dintre oameni simt că 
sunt suficient de apreciaţi de șeful lor. Şi mai bine de 50% dintre oa- 
meni ar prefera să stea mai mult timp la slujba lor dacă ar simți mai 
multă apreciere din partea managerului sau șefului. 


2 The One minute Manager meets the monkey (Managerul la minut întâlnește mai- 
muta) de Kenneth Blanchard, William Oncken Jr, și Hal Burrows (New York: Qui- 
ll William Morrow, 1989) - nota autorului. 

Așadar, fie că ești sau nu prea ocupat, că te face să te simţi incon- 
fortabil sau că ești neapreciat tu însuţi, trebuie să-ți programezi timpul 
și să construiești sisteme și ritualuri prin care să apreciezi oamenii 
mai des și mai consistent. Vezi Principiul 53: „Exersează aprecierea 
ieșită din comun” pentru mai multe detalii legate de cum să apreciezi 
în mod eficient oamenii atât acasă, cât și la slujbă. 


Dezvoltarea unei atitudini de recunoștință și apreciere a oameni- 
lor pe care îi conduci îţi întoarce niște beneficii imense. Oamenii de 
știință se documentează acum asupra beneficiilor asupra sănătății 
din exersarea recunoștinței și găsesc că aceia care recunosc în mod 
consecvent și le mulțumesc celorlalți au nivelul de stres mult mai scă- 
zut, sunt mai optimiști și mai greu se lasă trași în jos de furie, amără- 
ciune și frustrare. Recunoștința și aprecierea îmbunătățesc starea de 
spirit, te fac să te simți mai ușor și te ajută să trăieşti cu mai puțin 
stres. Nu poţi să reţii în tine emoțiile pozitive și negative în același 
timp. Cei din jurul tău se vor bucura de aceleași beneficii pozitive, 
rezultând în motivare crescută, mai multă implicare și o mai mare 
dedicare proiectului sau cauzei. 


Așa că nu subestima puterea unui simplu „mulțumesc” în orice 
parte a vieţii tale - fie că ești la masă sau în sala de consiliu. Prietenul 
meu și coautorul cărţii The Power of Focus (Puterea Concentrării), Les 
Hewitt, poartă la el felicitări tot timpul - apoi scrie pe ele cât o frază 
sau două de apreciere sau recunoaștere oriunde dă peste un serviciu 
extraordinar sau întâlneşte un contact valoros de afacere. Poartă 
chiar și timbre cu el astfel că felicitările lui deseori ajung pe biroul 
noii sale cunoștințe pe când aceasta se întoarce. 


Incepe să-ți cultivi atitudinea de recunoștință. Și, în timp, nu doar 
că-ți vei transforma perspectiva, dar vei atrage în viaţa și cercul tău 
de influență oameni care gândesc la fel ca tine, optimiști. 

CREEAZĂ O REŢEA DE MENTORI ȘI ALȚII CARE 
TE VOR AJUTA SA TE RIDICI 


Studiază pe oricine este măreț și vei descoperi că a fost discipol 
unui maestru sau al mai multora. Astfel, dacă vrei să atingi 
măreția, succesul recunoscut și superlativ, trebuie să mergi 


discipol la un maestru. 


ROBERT ALLEN 
Multimilionar realizat pe cont propriu şi coautor al 
The One Minute Millionaire (Milionar la minut) 


În ciuda celor mai bune informaţii disponibile legate de cum să 
îndeplinești orice sarcină, majoritatea oamenilor tot tind să le ceară 
prietenilor, vecinilor, colegilor de muncă și fraților sfaturi pe probleme 
cheie cu care se confruntă. Prea des, ei cer sfatul celor care niciodată nu 
au triumfat în acea dificultate specifică cu care ei se confruntă acum, 
sau care niciodată nu au avut succes în domeniul specific. 


Așa cum am subliniat în Principiul 9, succesul lasă indicii. De ce 
să nu profiți de toată înțelepciunea și experienţa care deja există gă- 
sindu-ți un mentor - sau 2 sau 3 - care deja au fost pe drumul pe care 
vrei tu să mergi? Tot ce trebuie să faci este să întrebi. 


Una dintre strategiile principale ale celor cu succes este că ei ca- 
ută constant călăuzirea și sfatul experților din domeniul lor. Fă-ţi pu- 
țin timp și fă o listă cu oamenii pe care ți-ar plăcea să-i rogi să îţi fie 
mentori. Apoi abordează-i și cere-le ajutor. 


HOTĂRĂȘTE ÎN AVANS CE DOREȘTI DE LA UN MENTOR 


Deși poate fi intimidant la început să contactezi oameni de suc- 
ces și să le ceri sfaturi continue și asistență, este mai simplu decât 
crezi să te înscrii la mentoratul celor care sunt cu mult înaintea ta în 
domeniile în care și tu ai vrea să ai succes. 

Ce fac mentorii mai mult decât orice altceva, spune cunoscutul 
orator și autor de bestseller Les Brown, este că te ajută să vezi posibi- 
litățile. Cu alte cuvinte, mentorii te ajută să depășești „orbirea față de 
posibilități”, comunicând cu tine și fiindu-ți model. 

Când Les și-a început cariera de orator la începutul anilor 1980, 
și-a trimis caseta cu discursul său cel mai important răposatului dr. 
Norman Vincent Peale, oratorul profesionist cunoscut la nivel mondial 
și editorul revistei Guideposts. Acea casetă a dus la o prietenie lungă 
și fructuoasă pentru Les, pentru că Dr. Peale nu doar că l-a luat pe Les 
sub aripa lui și l-a consiliat legat de stilurile de oratorie, dar i-a și 
deschis rapid ușile și l-a ajutat pe Les să obţină angajamente impor- 
tante de discurs. Brusc, deși Les era practic necunoscut în acest circu- 
it, birourile oratorilor profesioniști au început să-l caute pentru a-i 
face rezervare, chiar i-au ridicat cota la 5 000 de dolari pe discurs de 
la modestul 700 de dolari pe care Les îi taxa. 


Așa cum Les își amintește, Norman Vincent Peale a fost prima persoa- 
nă care i-a spus lui Les că putea să devină mare în industria oratoriei. 


„A vorbit mai mult inimii mele decât minţii”, spune Les. „Deși eu 
mă îndoiam de mine însumi, de abilitățile mele, din cauza lipsei mele 
de educaţie și a trecutului meu, dr. Peale a spus: <<Ai tot ce trebuie. Ai 
tot ce e nevoie. Continuă doar să vorbeşti din inimă și totul va fi bine>>. 


Atunci Les a realizat valoarea unui mentor. Și deși relaţia lor în- 
semna mai degrabă convorbiri telefonice scurte și faptul că Les mergea 
ocazional să-l audă pe dr. Peale pentru a-i învăţa stilul de a vorbi, în fi- 
nal a însemnat mai mult pentru amândoi decât o știau pe moment. 


În timpul ultimului lui discurs de la vârsta de 95 de ani, dr. Peale 
a utilizat una dintre frazele repetate frecvent protejaților lui: „Țintește 
luna căci chiar dacă ratezi, vei ajunge între stele.” 


Poate, ca Les, ai nevoie de cineva care să deschidă uși pentru tine. 
Sau poate că ai nevoie de recomandări la un expert tehnic care să te 
ajute să construieşti un serviciu nou pentru compania ta. Poate că ai 
pur și simplu nevoie de validare că drumul pe care ai pornit este cel 
corect. Un mentor te poate ajuta cu toate aceste lucruri, dar trebuie să 
fii pregătit să ceri un sfat specific. 


FĂ-ŢI TEMELE 


Una dintre cele mai ușoare modalităţi de a cerceta numele și tre- 
cutul oamenilor care au avut succes în domeniul tău de interes este să 
citeşti revistele de profil, să cauţi pe internet, să vorbești cu directorii 

de asociaţii, să participi la emisiuni de comerț sau convenții, să suni 
colegi antreprenori sau să-i abordezi pe alții care operează în indus- 
tria ta sau în profesia ta. 


Caută mentorii care au experiența completă de care tu ai nevoie 
pentru a-ți aborda obiectivul. Când începi să cauţi un tipar al acelo- 
raşi puţini oameni recomandați, știi că ţi-ai identificat lista scurtă de 
posibili mentori. 

Janet Switzer oferă mentorat în mod regulat oamenilor, legat de 
cum să-și crească afacerea. Când Lisa Miller de la CRA Management 
Group a sunat-o pe Janet, era pe punctul de a transfera un procentaj 
mare din veniturile sale cuiva despre care ea gândea că o va ajuta să-și 
un domeniu în afacerea sa. Janet i-a arătat lui Lisa cum să atingă instan- 
taneu acel obiectiv, fără terțe părți, și chiar a ajutat-o să-și facă o nouă 
afacere din clienţii deja existenţi, accelerând creșterea planului compa- 
niei lui Lisa în 4 luni, și câștigând astfel sute de mii de dolari în plus. 


Pentru a contacta posibili mentori precum Janet și pentru a-ți 
asigura o conversaţie de succes odată ce o faci, fă o listă cu puncte 
specifice pe care ai dori să le acoperi în prima ta conversaţie, cum ar 
fi de ce i-ai dori pe ei ca mentori și ce tip de ajutor cauţi. Fii scurt, dar 
fii încrezător de asemenea. 


Adevărul este că oamenilor de succes le place să împărtășească 
ceea ce au învăţat cu ceilalți. Este o trăsătură umană aceea de a dori 
să dai mai departe înțelepciune. Nu oricine își va lua timpul de a-ţi fi 
mentor, dar mulți o vor face dacă îi rogi. Pur și simplu ai nevoie să-ți 
faci o listă cu oamenii pe care ai dori să-i ai ca mentori și cere-le să-și 
dedice câteva minute pe lună cu tine. 


Unii vor spune „nu”, dar alţii vor spune „da”. Continuă să întrebi 
oamenii până vei primi un răspuns pozitiv. 

Les Hewitt, care a fondat Programul Coaching Achievers (În- 
vingători prin Coaching), a făcut coaching pentru proprietarul unei 
mici companii de camioane care dorea să roage pe unul dintre actan- 
ţii majori în industria camioanelor să îi fie mentor. Mentorul a fost 
încântat că a fost întrebat, și a ajuns să ajute compania tânărului să 
crească exponențial. Scenariul său original este unul pe care poate 
vrei să-l imiţi: 


Bună ziua, domnule Johnston, numele meu este Neil. Nu ne cu- 
noaștem. Și știu că sunteţi un om ocupat, așa că voi fi scurt. Deţin 
o mică afacere cu camioane. De-a lungul anilor, ați făcut o treabă 
fantastică construindu-vă afacerea într-una dintre cele mai mari 

companii din industria noastră. Sunt sigur că aţi avut parte de 
provocări reale când aţi început. Ei bine, eu sunt încă în acele 
faze de început, încercând încă să îmi dau seama de tot. Domnule 
Johnston, aș aprecia foarte mult dacă aţi lua în considerare ideea 
de a fi mentorul meu. Tot ce ar presupune asta ar fi să petreceţi 
zece minute la telefon cu mine o dată pe lună, astfel ca eu să vă pot 
pune întrebări. Aș aprecia foarte mult. Aţi fi deschis la așa ceva? 


Dacă ești proprietarul unei mici afaceri sau te gândești să începi 
o afacere, ar trebui să contactezi SCORE (Corpul de Serviciu al 
Directorilor Retrași). Lucrând în parteneriat cu Administraţia SUA 
a Micilor Afaceri, SCORE este o rețea extensivă, națională de peste 
11 000 de voluntari retrași și care încă muncesc oferind consiliere 
gratis cu sfaturi pentru afaceri, precum și ateliere de lucru ieftine ca 
un serviciu public pentru toate tipurile de afaceri, în toate stadiile de 
dezvoltare, de la idee la afacere start-up. O altă sursă de sfaturi gratu- 
ite de afaceri și consiliere pentru proprietarii de mici afaceri este 
Centrul de Dezvoltare a Micilor Afaceri, un serviciu al Administraţiei 
SUA a Micilor Afaceri. Au 63 de birouri în toată țara ce așteaptă să te 
servească. Află mai multe la www.sba.gov/sbdc. 


SFATURI VALOROASE 


Jason Dorsey era un student de colegiu tipic când pe neașteptate 
și-a întâlnit mentorul, un antreprenor local care a fost rugat să vor- 
bească la cursul de afaceri de la Universitatea din Texas. Când Brad a 
provocat clasa să definească succesul ca pe ceva mai măreț decât a face 
mulţi bani, Jason a fost intrigat și a riscat să-l roage să îi fie mentor. 


În timpul primei lor întâlniri, Brad l-a întrebat pe Jason de planu- 
rile sale. I-a răspuns că plănuia să termine colegiul, să lucreze la New 
York Stock Exchange, să își ia masteratul, să înceapă o afacere pe cont 
propriu, și în cele din urmă să se pensioneze la 40 de ani. Odată pen- 
sionat, el plănuia să muncească cu tineri cu probleme sociale pentru 
a se asigura că primesc o educaţie bună și o slujbă respectabilă. 


Auzind asta, Brad l-a întrebat pe Jason cât de în vârstă avea să fie 
când va ajunge să-i ajute pe acești tineri. Jason bănuia că în jur de 45. 
Apoi Brad i-a pus o întrebare care avea să-i schimbe viața: „De ce să 
aștepți douăzeci și cinci de ani să începi ceva ce vrei cu adevărat să 
faci? De ce să nu începi acum? Cu cât aștepți mai mult, cu atât le va fi 
mai greu tinerilor să relaționeze cu tine.” 

Observaţia lui Brad avea sens, dar Jason avea doar 18 ani și locu- 
ia în căminul de la colegiu. A întrebat: „Cum crezi că aș putea să-i ajut 
cel mai bine pe oamenii de vârsta mea dacă încep acum?” 


„Scrie o carte pe care ei chiar vor dori să o citească”, i-a răspuns 
Brad. „Spune-le secretele tale despre cum să se simtă bine cu ei înșiși 
chiar și atunci când toată lumea este atât de negativă. Spune-le ce 
presupune să rogi pe cineva să-ţi fie mentor. Spune-le cum ai avut tu 
atâtea oportunități de slujbe și ai doar 18 ani.” 


Astfel că pe 7 ianuarie 1997, la ora 1:58 noaptea, Jason s-a apucat 
să scrie cartea. Pentru că nu știa că nu putea să o facă, a terminat schi- 
ţa de la Graduate to your perfect job (Absolventul cu Slujba Perfectă) 
doar 3 săptămâni mai târziu. Jason a publicat cartea pe cont propriu, 
a început să vorbească la școli și a început să fie mentor pentru alți 
tineri. Pe când a făcut 25 de ani, vorbise deja pentru peste 500 000 de 
oameni, a fost invitat de trei ori la emisiunea de pe NBC Today și și-a 
văzut cartea predată la cursurile a peste 1500 de școli. Jason este un 
orator atât de convingător și motivator, că, în curând, școlile îl anga- 
jau să facă training cu profesorii și consilierii, de asemenea. Este cu- 
noscut drept Gen Y Guy și ultima sa afacere este o nouă companie 
care îi ajută pe directori și manageri să învețe cum să-și motiveze și să 
păstreze noii angajați. Dar cel mai bine este că Jason încă învaţă de la 
mentorii lui - toţi cinci. 

Când Jason a făcut doar 26 de ani, a câștigat premiul Austin pen- 
tru Antreprenorul Anului Sub 40 de ani în categoria educaţie. Astăzi, 
la 36 de ani, Jason vorbește în întreaga lume - din India în Mexic, din 
Norvegia în Egipt - companiilor ca Mercedes-Benz, Hotelurile Four 
Seasons, SAS și Visa. A ţinut peste 1 000 de discursuri și seminarii 
pentru un public mare de 16 000 de oameni. A scris încă două cărți 
- Y-Size Your Business (Afacerea ta cu o dimensiune Y) şi My reality 
check bounced! (Cecul realităţii mele a fost respins)- şi scrie și la rubri- 
ca populară „Maverick Minute” a revistei Success Magazine. 


Și doar gândește-te, dacă Jason nu și-ar fi asumat riscul de a ruga 
un străin să-i fie mentor, probabil că acum era la stadiul de a-și lua 
doar masteratul. 


PREGĂTEŞTE-TE SĂ ÎNTORCI FAVOAREA 


Pregătește-te să le oferi mentorilor tăi ceva în schimb. Chiar dacă 
este ceva atât de simplu ca a-i ține la curent cu ultimele informaţii din 
industrie sau a-i suna cu noi oportunități din care s-ar putea să bene- 

ficieze, caută modalităţi de a oferi ceva înapoi mentorilor tăi. Ajută-i 
și pe alţii. Ce răsplată măreaţă pentru orice mentor - ca un fost prote- 
jat să ajungă în cele din urmă să fie mentor pentru alţii! 


ÎNTREABĂ PE CINEVA CARE A FĂCUT-O DEJA 


Succesul lasă indicii. 


ANTHONY ROBBINS 


Orator motivațional și autor al Awaken the Giant Within 


(Trezește uriașul din tine) 


Când îmi promovam prima ediție a acestei cărţi, în 2005, eram 
programat pentru o emisiune de dimineaţă în Dallas, Texas. Când eram 
în camera verde și eram machiat, am întrebat-o pe artista make-up, așa 
cum deseori fac cu aproape toți cei pe care îi întâlnesc: „Care este 
obiectivul visurilor tale?” 


„Oh, doresc să dețin propriul meu salon”, mi-a răspuns ea. 

„E minunat. Ce faci ca acest lucru să se întâmple?” 

„Nimic 

„Asta e strategia proastă”, am spus eu. “De ce nu?” 

„Nu știu ce trebuie să fac ca să am propriul salon.” 

„Ei bine”, am spus eu, “am o idee radicală care s-ar putea să te ajute.” 
„Care e asta?” a întrebat ea. 


„De ce nu cauţi pe cineva care deja deţine propriul salon și întreabă 
persoana cum a făcut.” 

„Uau! Asta e o idee minunată!” a exclamat ea. 

Nu încetează să mă uimească faptul că oamenii nu-și dau seama 
de asta mai devreme, dar cel puţin tu știi ce trebuie să faci când nu știi 
ce să faci. Du-te și întreabă pe cineva care deja a făcut-o. 


AJUTĂ SĂ SPARGI RECORDUL MONDIAL 


Când parașutistul austriac de 43 de ani Felix Baumgartner a de- 
cis să spargă recordurile pentru cea mai lungă și mai rapidă cădere în 
gol, l-a rugat pe colonelul Forțelor Aeriene ale SUA care s-a pensionat 


* Această carte se află în curs de apariţie, în format audiobook, la Editura ACT și 
Politon (n. red.). 

și care deținea recordul mondial anterior, acum în vârsta de 84 de ani, 
să-l ajute să spargă recordul pe care Joe îl stabilise în 1960. 

Joe, dispus să ajute pe cineva mai tânăr să spargă propriile sale 
recorduri, a fost de acord pe loc. Dincolo de faptul că îi era mentor, a 
jucat și rolul de comunicator prin radio cu Felix în timpul ascensiunii 
acestuia cu balonul plin cu heliu, care îl ridica la 39 de km deasupra 
Pământului. 


Pe 14 octombrie 2012, Baumgartner a sărit de la o înălțime de 
aproximativ 39 000 de metri, fiind cea mai înaltă săritură cu parașuta 
făcută vreodată - cu 6 kilometri mai mare decât săritura lui Joe 
Kittinger care a spart recordul mondial de 32 de kilometri în 1960. Cu 
ajutorul lui Joe și sprijinit de Peak Performance Team de la Red Bull, 
Baumgartner a spart recordurile pentru cel mai înalt zbor cu balonul 
dirijat de un om, cea mai lungă săritură (9 minute și 9 secunde) și cea 
mai rapidă cădere în liber la 1 357,64 de km/h, atingând 1.25 Mach și 
devenind prima persoană care a spart bariera sunetului în afara unei 
mașini înainte de a ateriza în siguranţă în deșertul din New Mexico 
după căderea sa care a sfidat moartea, de 4 minute și 19 secunde. 


În ciuda acelei zile memorabile, mai era un singur record pe care 
Felix nu l-a spart. După ce a avut niște probleme cu casca ce i s-a abu- 
rit și căderea fiind mult mai rapidă decât se așteptase, a rămas la pla- 
nul său de a deschide parașuta mai repede în caz de întâmplări 
neprevăzute, la 5.000 de picioare, ceea ce l-a împiedicat să atingă re- 
cordul pentru cea mai lungă cădere liberă. Dar ela spus că este fericit 
că a lăsat acel record intact pentru mentorul său. La cincizeci și trei 
de ani de când l-a stabilit, recordul de 4 minute și 36 de secunde îi 
aparține încă lui Joe Kittinger. 


NETWORKINGUL' CARE DUCE SPRE SUCCES 


Networkingul este cea mai puternică tactică de marketing 
pentru a accelera și susține succesul pentru orice individ sau 
organizație! 

ADAM SMALL 


Fondator Nashville Emerging Leaders 


Pe lângă mentori, sunt mulţi oameni care te pot ajuta să-ți duci 
jocul la un nivel superior - oameni care pot fi găsiți printr-un networking 


* network/networking (termen prelat ca atare din engleză în literatura de speci- 
alitate) - reţea, a crea o rețea de legături interumane (n. trad.). 

constant și proactiv. De fapt, una dintre cele mai importante aptitu- 
dini pentru succes în lumea zilei de astăzi, în special pentru antrepre- 
nori şi proprietari de afaceri, este networkingul. Jim Bunch, creatorul 
Ultimate Game of Life, a declarat odată „Reţeaua ta va determina va- 
loarea ta netă” În viața mea, acest lucru s-a dovedit a fi adevărat. Cu 
cât am petrecut mai mult timp în mod conștient construind și având 
grijă de reţeaua mea de sfătuitori, colegi, clienţi, studenți, cumpărători 
și fani, cu atât am avut mai mult succes. 


Afacerile și carierile sunt construite pe relaţii, iar relaţiile se for- 
mează atunci când oamenii se întâlnesc și interacționează unii cu cei- 
lalți de-a lungul timpul într-un fel autentic și afectuos. Și după cum 
sunt sigur că și tu ești conștient, statisticile confirmă iar și iar că oa- 
menii preferă să facă afaceri cu oameni pe care îi cunosc, îi plac și în 
care au încredere. 


lată câteva dintre motivele pentru a te implica în networking 
dacă ești proprietar de afacere: Generezi recomandări și o creștere a 
afacerii: Recomandările pe care le primești prin networking sunt în 
mod normal de înaltă calitate și sunt în majoritatea cazurilor precali- 
ficate pentru tine. De-a lungul timpului poți urmări aceste recoman- 
dări și le poţi transforma în clienţi. Așa că primeşti mai multe piste din 
networking decât din orice altă formă de marketing. Această oportu- 
nitate de a creşte vânzările este probabil cel mai important motiv 
pentru care oamenii fac networking, dar mai sunt și alte avantaje. 


Oportunităţi extinse: Când te întâlnești cu alți proprietari de afa- 
ceri motivaţi, există o oportunitate să se pună la punct o societate 
mixtă, resurse clientelare, parteneriate, oportunități de a vorbi și de 
a scrie, vânzări de afaceri sau bunuri, oportunități de investiţii și mul- 
te altele care se pot ivi. 

Crearea de conexiuni: Vechea zicală „Nu contează CE știi, ci PE 
CINE știi” este atât de adevărată în afaceri! Dacă vrei o afacere cu ade- 
vărat de succes, atunci ai nevoie să ai o sursă minunată de conexiuni 
relevante în rețeaua ta pe care poţi să-i suni când ai nevoie de ei. 


Networkingul îți va furniza o sursă minunată de conexiuni și îţi 
poate cu adevărat deschide ușa pentru a vorbi cu oameni influenți cu 
care altfel nu ai putea să ai o conexiune. Și ține minte, nu este vorba 
de persoana cu care în mod direct faci networking, acea persoană va 
fi având deja reţele complete cărora el sau ea îi aparţine, în care poți 
și tu să ai acces. 


Și, așa cum vom discuta în câteva momente, nu este vorba de ceea 
ce știi sau pe cine știi, este vorba de cât de bine vă știți unul pe altul. 

Obtii sfaturi utile: Când ai proprietari de afaceri cu gândire similară 
cu care poți vorbi, ai oportunitatea și de a primit sfaturi despre tot 
soiul de lucruri legat de afacerea sau viața ta personală. Networkingul 
este o cale minunată de a avea acces la sfaturi și expertiză pe care 
altfel nu ai putea s-o accesezi. 


L-am rugat pe Ivan Minser, prietenul meu pe care CNN l-a numit 
tatăl networkingului modern,să-și împărtășească aici Procesul de 
networking VCP (vizibilitate, credibilitate, profitabilitate), pentru că 
abordează una dintre cele mai mari greșeli pe care oamenii le fac atunci 
când au o rețea. Ivan este fondatorul și președintele BNI (Business 
Network International <Rețeaua Internaţională de Afaceri>), cea mai 
mare organizație de recomandări din lume, cu peste 170 000 de mem- 
bri în aproape 7 000 de domenii din 55 de țări. BNI a facilitat peste 
5 milioane de recomandări pe an, care au rezultat în afaceri în valoa- 
re de 6.54 miliarde de dolari generate pentru membrii săi. 


ÎN NETWORKING ESTE VORBA DESPRE RELAȚII 
De dr. IVAN MISNER! 


Vorbind la un eveniment recent de networking unde au participat 
mai mult de nouă sute de oameni, mi-am început prezentarea între- 
bând publicul: „Câţi dintre voi au venit aici astăzi sperând să facă o 
mică afacere - poate chiar o vânzare?” Majoritatea copleșitoare a oa- 
menilor a ridicat mâna. 


Apoi am întrebat: „Câţi dintre voi au venit aici sperând să cumpere 
ceva?” Nimeni nu a ridicat mâna - nici măcar o singură persoană. 


Aceasta este deconectarea cea mai mare în networking. 


Dacă participi la evenimente de networking sperând să vinzi 
ceva, ești un visător. Nu confunda vânzarea directă cu networking. 
Networkingul eficient este în totalitate despre dezvoltarea relaţiilor. 


Bineînțeles, întotdeauna va fi cineva care va spune „Dar, Ivan, am 
făcut o vânzare participând la un eveniment de networking!” - dar 


1 Dr. Ivan Misner este un autor de bestselleruri New York Times. Este fondatorul 
și preşedintele BNI (www.bni.com), cea mai mare organizaţie de networking în 
afaceri din lume, și este și senior partener pentru Referral Insitute, o companie 
de traininguri pentru recomandări. Pentru mai multe detalii despre Dr. Misner 
- şi ultima sa carte Networking like a Pro (Fă networking ca un profesionist) - vi- 
zitează www.TheSuccessPrinciples.com /resources - nota autorului. 

pentru majoritatea oamenilor a da peste un nou client sau a face o 
vânzare pe loc se întâmplă la fel de des ca o eclipsă solară. Și când 
majoritatea oamenilor de la eveniment încearcă și ei să vândă (ceea ce 
înseamnă practic că nimeni nu este aici să cumpere), ești nebun să crezi 
că soarta este în favoarea „vânzării” tale la un eveniment de networking. 


Deci atunci de ce să mergi? Mergi pentru că în networking este 
vorba mai mult despre cultivare decât vânătoare. Este vorba despre 
dezvoltarea relaţiilor cu alți profesioniști în afaceri. Uneori vei dori să 
participi la un eveniment de networking pentru a-ți crește vizibilita- 
tea; altădată te duci pentru a-ţi stabili o credibilitate și mai mare printre 
oamenii pe care-i cunoști; și uneori poate că participi pur și simplu 
pentru a întâlni un prieten vechi sau un asociat, pentru a înainta cu 
afacerea aceea și a avansa spre profitabilitate. 


In orice caz, adevărații networkeri de succes se concentrează mai 
mult asupra parcurgerii Procesului VCP decât asupra încheierii unor 
înțelegeri. 


VIZIBILITATEA 


Prima fază a unei relații în creștere este vizibilitatea; tu și încă un 
individ deveniți conştienţi unul de celălalt. În termeni de afacere, 
acest individ - care este o sursă potenţială de recomandări viitoare 
sau chiar un potențial client - tocmai a devenit conștient de natura 
afacerii tale, poate datorită relațiilor publice și eforturilor de a-ți face 
publicitate, sau poate prin cineva pe care amândoi îl cunoașteți. 
Această persoană te poate observa în acțiune conducându-ţi afacerea 
sau relaționând cu oamenii din jurul tău. 

Curând, voi doi veţi începe să comunicaţi și să stabiliți legături - 
poate o întrebare, două la telefon despre disponibilitatea produselor. 
Poate că veți cunoaște personal și vă veţi striga pe numele mic, dar nu 
știți mai mult de atât unul despre celălalt. Formează-ţi câteva din 
aceste tipuri de relaţii și se va ivi ceea ce se numește rețeaua de con- 
tact neoficial, un tip de asociere de facto bazată pe una sau mai multe 
interese împărtășite. 

Această fază a vizibilității este importantă pentru că ea creează 
recunoaștere și conștientizare. Cu cât vizibilitatea ta este mai mare, 
cu atât mai mult vei fi cunoscut, cu cât obţii mai multe informație 
despre ceilalți, cu atât mai mult vei fi expus unor oportunități, cu atât 
vor fi mai mari șansele de a fi acceptat de alți indivizi sau grupuri ca 
cineva căruia pot sau ar trebui să le recomande afaceri. 

Vizibilitatea trebuie să fie menținută în mod activ și dezvoltată; 
fără ea, nu poţi să ajungi la următorul nivel... credibilitate. 


CREDIBILTATEA 


Credibilitatea înseamnă să fii de încredere și să meriti încrederea 
altcuiva. Odată ce tu și noua ta cunoștință începeţi să formulați aștep- 
tări unul de la celălalt, iar acele așteptări sunt îndeplinite, relația ta 
poate intra în faza credibilității. Dacă fiecare persoană are încredere 
că va obţine satisfacție din relația respectivă, atunci ei vor continua să 
o întărească. 


Credibilitatea crește când întrevederile sunt respectate, promisi- 
unile îndeplinite, faptele verificate și serviciile livrate. Vechea zicală 
că faptele vorbesc mai tare decât vorbele este adevărată. Eșecul de a 
te ridica la nivelul așteptărilor - de a-ţi păstra promisiunile atât expli- 
cite, cât și cele implicite - poate omori o relaţie abia în floare, care nu 
a avut şansa de a crește. Mai rău este că acest eșec poate crea un soi 
de vizibilitate pe care nu ţi-o vrei. 


Pentru a hotărî cât de credibil ești, oamenii se vor duce întot- 
deauna la o terță parte. Vor întreba pe cineva pe care cunosc și care 
te-a cunoscut de mai mult timp, și poate care a și făcut afaceri cu tine. 
Poate să garanteze pentru tine? Eşti onest? Produsele și serviciile tale 
sunt eficiente? Ești cineva pe care se pot baza într-o criză? 


PROFITABILITATEA 


Bineînţeles, într-o relație matură de networking, fie că este de 
afaceri sau personală, se atinge profitabilitatea. Este rentabil pentru 
amândoi? Amândoi partenerii obțin satisfacţii din asta? 

Dacă nu există profit pentru ambii parteneri pentru a continua 
relație, probabil că va dura. 

Deci cât timp durează pentru a parcurge variile faze ale un relaţii 
în dezvoltare? 

Variază foarte mult. De fapt, nu este întotdeauna ușor de hotărât 
când a fost atinsă profitabilitatea - o săptămână? O lună? Un an? 


În unele cazuri - cum ar fi cel în care apare o nevoie urgentă - tu 
și cealaltă persoană puteţi trece de la vizibilitate la credibilitate peste 
noapte. Același lucru este valabil și pentru profitabilitate; se poate 

întâmpla rapid sau poate să-ţi ia ani - cel mai probabil că este undeva 
pe la mijloc. Bineînţeles, depinde mult de frecvenţa și calitatea con- 
tactului vostru, dar în special depinde de dorința ambelor părți de a 
avansa relaţia. 


De aceea, lipsa de prevedere în orice fază poate trage în spate sau 
chiar opri dezvoltarea deplină a relaţiei. Poare că ești un client care a 
făcut networking și a încheiat o afacere cu un anumit furnizor timp de 
câteva luni - dar pentru a economisi bani, continui să vânezi cele mai 
mici prețuri, ignorând valoarea acestui furnizor în materie de servi- 
cii, ore, bunăvoință și încredere. Profiți cu adevărat din această nouă 
relație sau îi împiedici creșterea? Poate dacă i-ai da acestui furnizor 
toată afacerea ta, în loc să continui să cumperi la cel mai bun preț, ai 
putea să stabilești termenii profitabili pentru amândoi. Profitabilitatea 
nu este găsită atunci când vânezi chilipiruri. Trebuie cultivată și, pre- 
cum cultivarea în agricultură, îți trebuie răbdare. 


Mai există un beneficiu major al fazei profitabilității unei rela- 
ţii? Recomandările continuă să vină de la oameni cu care ai făcut 
networking. Când ai stabilit o rețea eficientă, când ai intrat în faza 
relației tale cu mai mulţi oameni, sistemul tău fin reglat, de generare 
a recomandărilor, îţi va trimite recomandări și clienţi, drept urmare. 


Profitabilitatea se întâmplă când există beneficii de ambele părți- 
fie că este vorba de recomandări, informaţie, sprijin sau altceva. 
Obiectivul tău ultim în această relaţie ar trebui să fie o răsplată sem- 
nificativă și mutuală. 

Bineînțeles, această fază a profitabilității unei relaţii nu este limi- 
tată la a face bani printr-un nou cumpărător sau client obținut printr-o 
recomandare. Poate veni în forma unei conexiuni cu cineva care te 
poate ajuta să lansezi o nouă inițiativă sau să îţi crești afacerea. Poate 
să includă acces la un mentor sau sfătuitor profesionist sau un con- 
tact într-o altă industrie care te poate ajuta să-ți extinzi acțiunile pe 
piață sau să intri pe o piață nouă. Poate fi abilitatea de a delega mai 
mult din munca prea multă, de a câștiga timp liber substanţial pentru 
hobby-urile sau interesele tale personale - sau să petreci mai mult 
timp de calitate cu membrii familiei. 


Janet Switzer, partenera mea, Patty Aubery și cu mine cunoaștem 
valoarea de a fi conectat la o rețea robustă și bine-cunoscută. Am ge- 
nerat milioane de dolari în afaceri din conexiunile pe care le-am dez- 
voltat în decursul ultimilor 40 de ani. Între noi, am adunat peste 
jumătate de milion de cititori de blog, jumătate de milion de admira- 
tori pe Facebook și milioane de cumpărători, clienţi și studenţi care 

ne urmăresc munca la Principiile succesului. Am dezvoltat liste perso- 
nale de contact cu sute de indivizi cheie care ne pot ajuta cu sfaturi, 
direcţii, un nume, o idee, resurse, asistență pe marketing și mai mult. 
Rețelele mele includ Transformational Leadership Council (Consiliul 
de Leadership Transformaţional), National Council for Self-Esteem 
(Consiliul Naţional pentru Stima de Sine), National Speakers Asso- 
ciation (Asociaţia Naţională a Oratorilor), The Speakers and Authors 
Networking Group (Grupul de Networking al Oratorilor şi Autorilor) 
- plus conexiuni în rețele de care se bucură colegii mei din mișcarea 
pentru potenţialul uman. În orice moment, Janet și cu mine ne putem 
întreba Pe cine cunoaștem care ne poate ajuta cu această iniţiativă? — 
încrezători că ne putem duce la lista noastră de contact, iar nevoile și 
dorinţele noastre se vor îndeplini în câteva zile. Aceasta este adevăra- 
ta profitabilitate a unei reţele. 


PONTURI PENTRU UN NETWORKING DE SUCCES 


Ivan Minser face și sugestii valoroase pentru un networking efi- 
cient, fie că te afli la un anumit eveniment de networking sau la un 
potențial eveniment de networking cum ar fi o întâlnire, conferință, 
convenție sau întâlnire la Camera de Comerţ. Ponturile lui pentru a-ți 
crește vizibilitatea, despre a-ți cunoaște propria valoare declarată, 
crearea de mici grupuri care sunt deschise să ţi se alăture și multe 
altelesuntdetaliatepewebsite-ulînsoțitorwww.TheSuccessPrinciples. 
com /resources. Fă scroll mai jos la Principiul 44 și fă clic pe linkul pe 
care-l găseşti acolo. 


OPORTUNITATEA UNEI REȚELE ESTE PESTE TOT 


Optzeci la sută din succes înseamnă să te prezinți. 
WOODY ALLEN 


Regizor premiat cu Premiul Academiei, scenarist, actor, comediant 


Nu știi niciodată unde vei găsi următoarea ta conexiune. Într-o 
dimineață de primăvară devreme, Jean McDonald s-a oprit la un 
Dunkin Donuts pentru o cafea. Rândul de oameni care așteptau era 
până afară, dar tânjind după mixul acela de cafea, ea a decis să aștep- 
te. În timp ce stătea acolo, femeia din fața ei a comentat „Cu un trafic 
din ăsta, ar trebui să am și eu un magazin din ăsta.” 

Cu această frază de deschidere, Jean a început conversaţia și a 
menţionat că este un antreprenor care ajuta femeile să arate bine și 
să se simtă bine. A continuat povestindu-i despre Mary Kay Cosmetics 
și că era o oportunitate minunată. Femeia de la rând i-a spus că era 
lider de cercetași la trupele Girl Scout și că era în căutarea cuiva care 
să vină să le vorbească fetelor despre îngrijirea pielii. Jean i-a luat 
datele de contact și i-a spus că vor păstra legătura. 


Între timp, femeia din spate le-a auzit conversaţia și i-a spus lui 
Jean că este asistentă și că este interesată de tratamentul de mâini de 
la Mary Kay. A întrebat-o pe Jean dacă ar putea să vină pe la la birou 
și să o răsfeţe. Jean i-a luat și ei datele de contact. 


Dar nu s-a terminat aici. Bărbatul din spatele ei li s-a alăturat, 
spunându-i lui Jean că sora lui iubea produsele Mary Kay, dar că și-a 
pierdut reprezentantul. Jean a luat și datele de contact ale surorii lui. 


Trei filoane puternice, doar pentru că a vorbit cu oamenii care 
așteptau la rând, și toate înainte de 7.30 dimineața. 


Dar povestea nu se termină aici, pentru că în acest punct, tot ce 
avea Jean erau filoane. Filoane puternice, dar tot filoane. 


Nouăzeci și nouă la sută din succes înseamnă să continui. 
KENT HEALY 


Co-autor al The Success Principles for Teens 
(Principiile succesului pentru adolescenţi) 


Networking înseamnă mult mai mult decât a întâlni oameni. 
Înseamnă să continui, să urmărești până la capăt şi să continui să te 
conectezi și să te reconectezi iar și iar. 

Jean s-a conectat cu lidera de la Girl Scout, și a răsfățat 12 fete și 
câteva mame. Liderei de trupe i-a plăcut atât de mult ce a făcut ea, 
încât a devenit consultant în echipa ei. 


Asistenta a fost atât de încântată de produse că s-a întâlnit cu 
Jean personal pentru o întrevedere între patru ochi și a devenit și ea 
consultant pentru Mary Kay. 


Și în final, bomba... sora bărbatului cu care a vorbit stând la rând 
era antreprenor local de pompe funebre, și i-a spus lui Jean că i-ar plă- 
cea să testeze produsele Mary Kay pe „clienţii” săi. Se pare că produse- 
le dădeau strălucire și viață chiar şi pielii moarte!!! În cele din urmă i-a 
făcut cunoștință lui Jean cu câteva dintre firmele de pompe funebre 
locale, drept urmare, a vândut produse în valoare de 3 000 de dolari. 

Drept urmare a acestor conexiuni, echipa lui Jean a devenit lider 
în comunitatea pentru Girl Scouts, au dezvoltat o afacere cu cabinete- 
le asistentelor, doctorilor și directorilor de pompe funebre; și echipa 
lui Jean a câștigat primul lor Cadillac Roz. 


Morala acestei povești este că niciodată nu știi unde vei desco- 
peri următoarea conexiune. Și odată ce găsești acea conexiune, trebuie 
să continui până obţii rezultatele. 


Cei mai bogaţi oameni din lume caută și construiesc reţele. Toţi 
ceilalți caută de muncă! 


ROBERT KIYOSAKI 
Autor al Rich dad, Poor dad: what the rich teach their kids about money that the 
poor and middle class do not (Tată bogat, tată sărac: ce îi învaţă cei bogaţi pe 
copiii lor despre bani, ce clasa de jos și de mijloc nu o fac”) 


NETWORKINGUL NU ESTE DOAR PENTRU 
PROPRIETARII DE AFACERI 


Pe 7 mai 2014, Miriam Laundry a stabilit un nou Record Mondial 
pentru „Cea mai mare discuţie online despre o carte într-o perioadă 
de 24 de ore” atingând obiectivul său personal de a încuraja 100 000 
de copii. Juristul pentru Recordurile Mondiale Guinness a verificat un 
număr total de comentarii oficiale de 33 695. Neoficial, erau 103 813 
oameni din 29 de ţări diferite care au participat! 


Când Miriam își amintește de realizarea ei, a spus că principiul 
succesului care a ajutat-o cel mai mult a fost networkingul. 


În programul meu Train The Trainer de săptămâna trecută, 
Miriam a împărtășit obiectivul său revoluţionar cu un coleg partici- 
pant. Obiectivul ei? Să „încurajeze 100 000 de copii să creadă în ei 
înșiși până pe 1 iunie 2014, citind cartea ei de copii I CAN believe in 
myself (POT să cred în mine)”. Strategia ei pentru a realiza asta era de 
a ajunge la titlul de Record Mondial Guinness. 


Când colegul trainer a întrebat-o pe Miriam de ce a ales acel pro- 
iect și acea dată, ea a explicat că 7 mai cădea în săptămâna pentru 
Conștientizarea Sănătăţii Mentale în Canada, și scopul pentru care a 
scris cartea, care a survenit după ce și-a pierdut nepoata care s-a si- 
nucis, era de a-i învăța pe copii sănătatea mentală pozitivă. 


* Carte apărută în limba română cu titlul Tată bogat, Tată sărac. Educaţia financi- 
ară în familie la editura Curtea Veche, Bucuresti, 2008 (n. red.). 

Dintr-o uimitoare coincidenţă, trainerul i-a spus despre un coleg 
de-al său care a fondat Winspiration Day Association, celebrată de ase- 
menea în fiecare an pe 7 mai! Rapid, el a întrebat-o pe Miriam dacă ar 
putea să paseze cartea ei colegului și, două luni mai târziu, Miriam a pri- 
mit un telefon din Elveţia. Era fondatorul asociaţiei care s-a interesat de 
proiectul ei și dorea să îi ofere Premiul Winspiration Day pe 2014! 


Fondatorul a sprijinit totalmente încercarea lui Miriam de a atinge 
Recordul Mondial Guinness. El a pus-o chiar în contact cu o companie 
internațională numită Nikken, care a rugat-o să vorbească cu direc- 
torul lor pe Europa. Părea că toată lumea care a auzit de obiectivul ei 
dorea să o ajute. 


Organizaţia Nikken a ajutat-o să-și finanţeze încercarea pentru 
Recordul mondial - a plătit inclusiv costul de a face din asta un eveni- 
ment internațional. Nikken a găzduit o conferință globală telefonică 
cu birourile lor din 26 de țări, unde au intervievat-o pe Miriam despre 
viziunea ei și motivele pentru care dorea să ajute copiii. Organizaţia 
Nikken a sugerat să înceapă o campanie de crowdfunding unde ar pu- 
tea contribui cu toții să o ajute să plătească costurile CAD de 15 000 
pentru aducerea unui jurist pentru Recordurile Mondiale Guinness în 
orașul ei St Catharines, Ontario, Canada. 


Copleșită de ajutorul care se revărsa asupra ei, Miriam nu a reali- 
zat pe de-a-ntregul magnitudinea sprijinului până când a început să 
primească zilnic comenzi pentru cartea ei, din Germania, Australia, 
Austria, Filipine, Rusia, Olanda, Marea Britanie și multe altele. 


Secretul succesului ei? NETWORKING. 


Și totul a început când ea a fost deschisă să-și împărtășească 
obiectivele cu ceilalți. 


Ea reflectează: „Cel mai incredibil lucru pentru mine este că, 
atunci când îți împărtășești cu ceilalți scopul și viziunea ta care vin 
din inimă, ei doresc să sară la bord să te ajute. 

Nu știi niciodată cu cine vorbești, cine sunt și ce pot face. 
Împărtășindu-mi obiectivul cu acel participant a rezultat în premie- 
rea mea cu prestigiosul Winspiration Day Award, suportul financiar 
pentru obiectivul meu, titlul Recordului Mondial Guinness, și, cel mai 
important, faptul că am încurajat mii de copii din toată lumea care au 
învățat despre mentalitatea EU POT” 

ANGAJEAZĂ UN COACH PERSONAL 


Eu cred în mod absolut că oamenii, dacă nu sunt instruiți, nicio- 
dată nu-și vor atinge capacităţile maxime. 


BOB NARDELLI 


Fost director al Home Depot și Chrysler 


Nu te aștepți vreodată ca un atlet să ajungă la Jocurile Olimpice 
fără un antrenor, adică un coach de talie mondială. Nici nu te poți 
aștepta ca o echipă profesionistă de fotbal să intre pe stadion fără o 
întreagă echipă de antrenori - antrenor principal, antrenor ofensiv, 
antrenor defensiv și antrenor special. Ei bine, antrenoratul sau 
coaching-ul s-a mutat, de-a lungul anilor, în afaceri și pe tărâmul per- 
sonal pentru a include coach-i care au avut succes în domeniul tău de 
interes - și care te pot ajuta să ajungi de unde ești acolo unde vrei să 
fii mai repede și mai ușor. 


UNUL DINTRE CELE MAI PUTERNICE OBICEIURI ALE 
CELOR CARE AU SUCCES 


Dintre toate lucrurile pe care oamenii de succes le fac pentru a-și 
accelera călătoria pe drumul spre succes, a lucra cu un coach bun 
este în capul listei. Un coach te va ajuta să-ţi clarifici viziunea și obiec- 
tivele, te ajută să depășești fricile și te sprijină, te menţine concentrat, 
te confruntă cu comportamentele inconștiente și tiparele vechi, aș- 
teaptă să dai ce-i mai bun din tine, te ajută să trăiești în conformitate 
cu propriile valori, îți arată cum să câștigi mai mult muncind mai pu- 
țin și te menţine concentrat pe nucleul tău de geniu. 


VALOREAZĂ MAI MULT DECÂT BANII 


Am avut mulţi coach-i care m-au ajutat să-mi ating obiectivele - 
coach-i de afaceri, coach-i de scris, coach-i de marketing și coach-i 
personali. Dar fără nicio îndoială, experiența cu un coach care m-a 

ajutat cel mai mult să fac un salt în față în fiecare domeniu al vieţii 
mele a fost atunci când am angajat un coach să mă ajute să-mi duc 
afacerea la nivelul următor. 


Care au fost rezultatele? În primul rând, imediat mi-am dublat 
timpul liber. Am delegat mai multe sarcini, mi-am programat vacan- 
tele în loc să mă gândesc la ele, și am angajat personal adiţional care 
în cele din urmă a făcut ca afacerea mea să câștige mai mult. Și aceas- 
ta doar în primele câteva luni. 


Nu doar afacerea mea a beneficiat din asta, ci și familia. 


Pentru mine, coaching-ul nu era despre a face bani mai mulți - deși 
o parte importantă din coaching înseamnă să te concentrezi să faci 
mai mulţi bani, să îi gestionezi mai bine și cum să stabilești un plan 
financiar care să-ți dea tipul acela de libertate pe care îl vrei. Era des- 
pre a mă ajuta să iau decizii mai bune pentru mine și afacerea mea. 
Adevărul este că majoritatea clienților coaching-ului sunt deştepţi - 
foarte deştepţi. Totuși, ei cunosc câtă valoare are un om care est 


obiectiv, onest și constructiv față de opțiunile cu care se confruntă. 


DE CE FUNCȚIONEAZĂ COACHING-UL 


Coaching-ul nu este pentru cei mărunți. Este pentru oamenii 
care știu valoarea reacției neambigue. Dacă coach-ii au ceva în 
comun, aceea e că sunt nemilos de orientaţi spre rezultate. 


REVISTA FAST COMPANY 


Indiferent dacă programul este menit să atingă un obiectiv speci- 
fic - să spunem, să mărești lista imobiliarelor - sau este menit în mod 
specific să te ajute să câștigi pur și simplu mai multă claritate și pro- 
gres în toate aspectele vieţii tale personale și profesionale, un coach 
te poate ajuta să: 


e îți hotărăști valorile, viziunea, misiunea, scopul și obiectivele 

e  hotărăști pașii prin care să iei măsuri care să te ajute să-ți 
atingi acele obiective 

e să-ți sortezi oportunitățile 

e să-ți mențţii concentrarea asupra priorităților 

e  săatingi un echilibru mai mare în viaţa ta, în timp ce încă îţi 
realizezi obiectivele afacerii sau ale carierei 

Ca oameni, avem tendinţa de a face numai o parte din ceea ce este 
necesar să facem, dar din ce dorim să facem, facem tot. Un coach per- 
sonal te poate ajuta să descoperi ce vrei cu adevărat să faci - și te 
poate ajuta să hotărăști pașii și să iei măsurile necesare pentru a 
ajunge acolo. 


COACHING CU CANFIELD 


Datorită succesului meu personal cu coaching-ul și credința mea 
fermă în puterea coaching-ului că poate face același lucru și pentru 
alții, am dezvoltat propriul meu program de sprijinire a oamenilor, 
implementând Principiile succesului. 


Din experiența mea, oamenii tind deseori să se intimideze în fața 
șanselor ce le-ar permite să-și creeze viața visurilor lor. Adevărata 
valoare a coaching-ului se află în felul cum te asistă când faci aceste 
schimbări. Fie că asta înseamnă că-ţi înlocuiești obiceiurile proaste 
care te-au reținut sau că îţi șlefuiești obiceiurile bune pentru a deveni 
mărețe, un coach știe cum să te ajută să obţii mai mult de la tine și de 
la mediul tău. Coach-ii noștri oferă răspundere, încurajare, informa- 
ție, motivare și iubire dură, toate făcându-te să accelerezi pentru a 
ajunge de unde ești unde vrei să fii. Ei te și ajută să ieși din zona de 
confort și să-ți construieşti discipline zilnice ale succesului de care ai 
nevoie pentru a-ţi atinge obiectivele. 


Absolvenţii programelor noastre de coaching au realizat deseori 
mai mult decât au crezut că este posibil și într-un timp mai scurt de- 
cât au crezut că e realist. Pentru ei, coaching-ul le-a amplificat succe- 
sul atât în dimensiune, cât și în viteză. 


lată câteva fragmente din scrisorile de mulțumire pe care le-am 
primit de la absolvenţii programul Coaching cu Canfield: 


De când am început această călătorie, am creat un flux al afacerii, 
am construit o echipă puternică de consultanţi și am continuat să 
muncesc pentru obiectivul meu de a deveni director al propriei 
companii de vânzări. Am creat și un timp de calitate îmbunătățit 
cu cei doi băieți ai mei, cu soțul și cu familia mea în întregul ei — 
Trish C., Ohiopyle, Pennsylvania 

Am citit Principiile succesului și am fost cu adevărat entuziasma- 
tă, dar nu aveam nicio idee cum să absorb toată informația. Coach-ul 
meu a făcut ca totul să fie gestionabil. Mă bucur de ritualurile 

mele de fiecare zi: meditez, fac afirmaţii, Regula celor 5, recapitu- 
larea zilei, planul pentru ziua următoare și exercițiul din oglindă; 
toate acestea sunt parte normală a zilei mele de acum. Afirmațiile 
mele încep cu adevărat să se materializeze. Eram atât de entuzi- 
asmată când afirmaţiile mele s-au întâmplat cu adevărat exact cum 
le-am vizualizat. M-am dezbărat de vechile obiceiuri și am învă- 
tat unele noi pentru a-mi îmbunătăţi aptitudinile organizațio- 
nale. Pot acum să-mi împart obiectivele în sarcini gestionabile. 
Am încredere să cer și să caut sfat sau ajutor de fiecare dată când 
am nevoie. Acum mă pun pe mine pe primul loc, și nu mă simt 
vinovată dacă spun „nu” oamenilor... nu pot să cred cât de mult 
mi s-a schimbat viaţa într-un timp atât de scurt - Sally-Ann D., 
Taupo, Noua Zeelandă 


lată o poveste tipică de succes: 


Când mi-ai oferit oportunitatea de a vorbi la unul dintre progra- 
mele tale de coach, a trebuit să mă gândesc la asta câteva ore... 
Îmi doream un coach de ani de zile, dar timiditatea mea m-a 
împiedicat să urmez lucrul acesta. Potrivirea nici că se putea să 
fie mai perfectă. Eram pe punctul de a-mi lansa noua afacere și 
aveam și niște cărți la care scriam, dar știam că blocajele mele 
mă rețineau să mă ridic la potenţialul meu total. A venit timpul 
să sparg ultimele bariere și știam că voi avea nevoie de ajutor 
personal pentru a mă îmboldi dincolo de linia de sosire. Am tras 
aer adânc în piept, am format numărul de telefon, și am spus la 
revedere felurilor mele defetiste de a fi. 


Transformarea care s-a petrecut în mine, mulțumită ţie, progra- 
mului tău, cărții tale excelente și coach-ului meu minunat, nu este 
departe de senzaţional. Coach-ul meu a observat imediat că sunt 
un perfecționist - ceva de care dintotdeauna am fost foarte mân- 
dru. Dar el m-a ajutat să văd cum perfecționismul meu avea un 
efect foarte negativ asupra mea și performanței mele, și m-a ghi- 
dat spre ceva mult mai bun: excelenţă. 


Eram aproape de punctul unei epuizări totale. Mă simțeam total- 
mente copleșit de tot ce simțeam că trebuia să fac și mă înecam, 
cartea ta a fost un mare ajutor pentru mine în zona asta. Sistemul 
tău de management m-a ajutat să rămân concentrat, să-mi utili- 
zez timpul mai eficient și să mă odihnesc fără să mă simt vinovat. 
Mă simt atât de bine acum! 

Exemplarul meu din Principiile succesului este plin de colțuri în- 
doite, fac frecvent referințe la el, și deseori mă trezesc că dau ci- 
tate altora din el. Cartea este excelentă în sine, dar cel mai mare 
beneficiu de a avea un coach care să mă călăuzească prin ea a fost 
că eram forțat să continui. Cineva mă urmărea și nu puteam să 
mă retrag de frică și să sar peste lucrurile cu care mă simțeam 
inconfortabil. Am făcut lucruri care mă terifiau, cum ar fi să sta- 
bilesc termene limită pentru obiective - mă gândeam că creierul 
meu va exploda, dar am reușit! Am dat telefoane înfricoșătoare. 
Am învățat să mă prezint străinilor și să mă duc la evenimente 
sociale. Am cerut oamenilor ajutor. Am spus „nu”. Am învăţat să 
mă concentrez pe succesele mele și să țin un jurnal. Mă uit zilnic 
în oglindă și îmi spun ce persoană minunată sunt și ce slujbă mi- 
nunată am. 

Mă găsesc făcând automat lucruri pe care le-am învățat; acestea 
au devenit un obicei. Găsesc că lucrurile pe care le-am învățat îmi 
vin în minte cu ușurință când am nevoie de ele. Este ca și cum 
acum am în minte un coach care mă încurajează și mă călăuzește 
oricând am nevoie! Nu este absolut nicio comparaţie între felul 
cum funcționam acum 4 luni și felul cum îmi trăiesc viața acum. 
Totul e atât de bine! - Pavanne V, Apeldoorn, Olanda 


Am clădit cu grijă unii dintre cei mai buni coach-i din întreaga 
industrie și i-am instruit personal pe toţi. Știu din rezultatele pe care 
le-am produs în mod consecvent pentru mai bine de 5.500 de oameni, 
în 108 țări, care te vor ajuta și pe tine să produci rezultate fenomena- 
le în fiecare domeniu al vieţii tale. Pe scurt, te pot ajuta să-ți schimbi 
viața. 

În programul Coaching cu Canfield, ai de ales între coaching indi- 
vidual sau în grupuri mici, la telefon sau pe Skype. Indiferent de 
format, cheia succesului continuu este contact regulat. Pe durata 
sesiunilor, vei lucra Împreună cu coach-ul tău pentru a dezvolta 
obiective, strategii și un plan de acțiune care să fie pozitiv, dezirabil și 
realist. Multe programe de coaching oferă sprijin prin e-mail după 
încheierea convorbirii telefonice. La Coaching cu Canfield, noi o du- 
cem cu un pas mai în față oferind acces la telefon între sesiuni pentru 
întregul personal al Coaching-ului Canfield. 


Pentru a afla mai mult și a aranja o sesiune telefonică gratuită care 
îți va face cunoștință cu coaching-ul, vizitează www.CanfieldCoaching. 
com/sp45 

COACHING PENTRU SCRIITORI 


Fără nicio îndoială, unul dintre cele mai bune lucruri pe care le-am 
făcut vreodată pentru a-mi accelera succesul a fost să devin un autor 
publicat. Poţi să-ți împărtășești ideile și influența cu atât de mulți oa- 
meni scriind și publicând o carte! Și fiind autor publicat îţi conferă 
credibilitate. Te consolidează ca expert. Și pentru mulți oameni serveș- 
te drept broșură ce descrie munca ta pentru care alți oameni plătesc. Și 
în miriada de e-bookuri și opțiuni de self-publishing, este mai simplu 
ca niciodată. 


În 1976, după doi ani în care am predat adolescenților defavori- 
zați la un liceu din oraș și la un centru Job Corps, mi-am scris prima 
carte 100 ways to enhance you self-concept in the classroom (100 de 
modalităţi prin care poti să întărești conceptul de sine în clasă). Cartea 
s-a vândut în peste 400 000 de exemplare, ceea ce mi-a schimbat atât 
viața, cât și cariera, peste noapte. Am devenit o autoritate recunoscu- 
tă în domeniul educaţiei și am atras o tonă de angajamente plătite 
pentru discursuri. Mai important, am început să primesc vești de la 
profesorii din întreaga ţară despre cum utilizau strategiile mele pen- 
tru a avea un impact pozitiv asupra elevilor. Acea primă carte a dus în 
cele din urmă la co-crearea seriei Chicken Soup for the Soul (Supă de 
pui pentru suflet), ce include acum 46 de bestselleruri New York Times 
și peste 500 de milioane de exemplare vândute în întreaga lume. Și 
asta cu mi-a schimbat cu adevărat viața! 


De când am devenit autor, mi-am schimbat viaţa în atâtea feluri! 
Una dintre misiunile mele este să-i ajut pe alții să-și scoată cărțile și 
să-și împărtășească mesajul cu lumea. Pentru a realiza asta, m-am 
alăturat lui Steve Harrison - care a ajutat mai bine de 12 000 de au- 
tori, inclusiv pe mine, cu seria Chicken Soup, pentru a scrie cu succes 
și a-și promova cărțile - pentru a crea „Proiectul Bestseller”, un curs 
online de training (inclusiv unele apeluri live de coaching) care oferă 
instrucție pas cu pas legat de fiecare aspect al scrisului, publicării, și 
marketingului cărții. Dincolo de metodele mele, care s-au dovedit că 
funcționează, am inclus și strategii și sfaturi de la autori de bestselle- 
ruri precum Tim Ferriss (The 4 Hour Workweek <Săptămâna de lucru 
de 4 ore>), John Gray (Men are from Mars, Women are from Venus 
<Bărbaţții sunt de pe Marte, femeile de pe Venus>), Marci Shimoff (Love 
for no reason <lubește fără motiv>), Ken Blanchard (The one minute 
manager <Manager la minut>) și mulţi alţii. Poţi accesa video-urile 
gratuite de training pentru autori, care oferă o avanpremieră întregu- 
lui curs, vizitând www.JackCanfieldAuthorTraining.com 

ÎNVAȚĂ SĂ LE FACI COACHING ALTORA 


În cele din urmă, cred că toată lumea ar trebui să învețe să fie 
coach. Dacă știi pașii de bază și ai aptitudinile de a instrui, asta va face 
din tine un părinte mai bun, un soț mai bun, profesor, manager, mar- 
keter de network, coach de atleți, chiar și un prieten mai bun. Dacă ai 
dori să adaugi instruirea la setul tău de aptitudini, o resursă bună 
este Coaching for Breakthrough Success: Proven Techniques for 
Making Impossible Dreams Possible! (Coaching pentru o Revoluţie a 
Succesului: Tehnici dovedite pentru a-ți face visurile imposibile, posibi- 
le), o carte pe care am scris-o cu Dr. Peter Chee, directorul ITD World 
în Kuala Lumpur, Malaezia. Cartea detaliază 30 de principii care ex- 
plică rolul și beneficiile instruirii, și prezintă Modelul de Instruire 
Situaţională care acoperă cele șase paradigme ale succesului - obiec- 
tivele, explorarea, analiza, lansarea, decizia și acțiunea. Oferă multe 
tehnici pentru a ajuta oamenii să-și depășească barierele și să obțină 
rezultate. 


1 New York: McGraw - Hill, 2013 - nota autorului. 

PUNE-ŢI LA CALE DRUMUL SPRE SUCCES 


Când doi sau mai mulţi oameni se coordonează în spiritul 
armoniei și muncesc spre un obiectiv sau scop categoric, ei 
se plasează în poziţia, prin alianță, de a absorbi puterea direct 
din depozitul Inteligenţei Infinite. 


NAPOLEON HILL 


Autor al Think and grow rich (Gândeşte și îmbogățește-te) 


Cu toţii știm că două capete sunt mai bune decât unul singur 
atunci când vorbim despre rezolvarea unei probleme sau crearea 
unui rezultat. Așa că imaginează-ţi cum ar fi să ai un grup permanent 
de cinci sau șase oameni care să se întâlnească în fiecare săptămână 
sau la două săptămâni cu scopul de a rezolva, de a face brainstorming, 
networking, să se încurajeze și să se motiveze unul pe celălalt. 


Acest proces, numit masterminding, este una dintre cele mai pu- 
ternice unelte pentru succes prezentate în această carte. Nu cunosc 
pe nimeni care să fi avut supersucces și să nu se fi folosit de principiul 
acesta al masterminding-ului. 


O IDEE VECHE CARE ESTE IARĂȘI NOUĂ 


Napoleon Hilll a scris prima oară despre grupurile de master- 
mind în 1937 în clasica sa carte Think and Grow Rich. Şi toţi industri- 
așii bogaţi ai lumii - de la începutul secolului douăzeci până la 
emblemele afacerii din ziua de astăzi - au valorificat puterea unui 
grup de mastermind. Este un concept la care majoritatea învingători- 
lor fac referință atunci când dau credit unui anumit lucru care să-i fi 
ajutat să devină milionari. 

Andrew Carnegie a avut un grup de mastermind. La fel și Henry 
Ford. De fapt, Ford făcea mastermind cu gânditori străluciți precum 
Thomas Edison și Harvey Firestone, într-un grup pe care îl organizau 
la conace în timpul iernii, în Fort Myers, Florida. 

Știau, ca și milioanele de oameni care au descoperit asta de atunci, 
că un grup de mastermind poate să-și concentreze o energie specială 
asupra eforturilor tale - în forma cunoștințelor, ideilor noi, introduce- 
rilor, vastelor resurse și, cel mai important, energiei spirituale. Și des- 
pre acest aspect spiritual a scris Napoleon Hill în mod extensiv. 


Aspuscă dacă suntem în acord cu mastermind-ul adică Dumnezeu, 
Sursa, puterea universală, Inteligența Infinită sau orice termen pe care-l 
utilizezi pentru forța creativă atotputernică a vieții - avem o energie 
pozitivă mult mai semnificativă și mult mai multă putere disponibilă 
nouă, o putere care se poate concentra asupra succesului nostru. 
Chiar și Biblia vorbește despre asta: „Atunci când doi sau trei se adu- 
nă în numele meu, eu suntacolo printre ei (Matei 18:20). „Mastermind”, 
deci, este atât puterea creativă care vine spre noi din fiecare, cât și 
puterea creativă care vine spre noi de sus. 


UN PROCES PENTRU ACCELERAREA CREȘTERII TALE 


Filosofia de bază a unui grup de mastermind este că se poate rea- 
liza mai mult în timp mai puţin atunci când oamenii lucrează împre- 
ună. Un grup de mastermind este compus din oameni care se întâlnesc 
în mod regulat - săptămânal, bisăptămânal sau lunar - pentru a-și 
împărtăși ideile, gândurile, informaţiile, cunoștințele, feedback-ul, 
contactele sau resursele. Primind perspectivele, cunoștințele, experien- 
ţa și resursele altora din grup, nu doar că-ţi extinzi cu mult viziunea 
ta limitată asupra lumii, dar poţi să-ţi și avansezi obiectivele și pro- 
iectele mult mai rapid. Făcând parte dintr-un grup eficient de master- 
mind, vei vedea oportunitățile pe care altfel nu le-ai vedea și vei 
obţine ajutorul pe care altfel nu l-ai primi. 


Un grup de mastermind poate fi compus din oameni din industria 
sau profesia ta, sau poate fi compus din oameni din mai multe pături 
sociale. Se poate concentra asupra problemelor de afaceri, probleme- 
lor personale sau amândouă. Dar pentru ca un grup de mastermind să 
fie puternic și eficient, oamenii trebuie să se simtă suficient de con- 
fortabil unul cu celălalt pentru a spune adevărul. Unul dintre cele mai 
valoros feedback pe care le-am primit vreodată a venit de la mem- 
brii din grupul de mastermind cu care mă confruntam legat de supra- 
angajamente, vânzarea seviciilor mele prea ieftin, concentrarea asupra 
lucrurilor triviale, asupra faptului că nu delegam suficient, gândeam 
prea mărunt sau că nu îmi asumam suficiente riscuri. 

Confidenţialitatea este cea care permite ca un astfel de nivel de 
încredere să se construiască. In lume, de obicei, noi ne gestionăm 
imaginea personală sau cea a corporației. 


Intr-un grup de mastermind, participanţii se pot relaxa, pot spu- 
ne adevărul despre viața lor personală sau de afaceri, și să se simtă în 
siguranță că spunând lucrurile acestea, ele vor rămâne în grup. 


IDEI NOI, OAMENI NOI, RESURSE NOI 


Când formezi un grup de mastermind, ia în considerare să aduci lao- 
laltă oameni de pe scene diferite de profesie și oameni care sunt deasu- 
pra sau înaintea ta profesional și financiar și care îţi pot face cunoștință 
cu o reţea de oameni și resurse la care în mod normal nu ai avea acces. 


Deși beneficiile de a face mastemind cu oamenii din afara dome- 
niului tău s-ar putea să nu fie evidente acum, adevărul este că toți 
avem tendinţa de a ne bloca în domeniul nostru de expertiză, văzând 
prin aceiași ochelari de cal și făcând lucrurile în același fel în care toți 
cei din industria noastră le fac. Dar când aduci laolaltă oameni din 
diferite industrii, profesii sau domenii de studiu, poţi să obţii diferite 
perspective asupra aceluiași subiect. 


Henry Ford era un expert pe linii de asamblare. Thomas Edison 
era inventator. Harvey Firestone era un geniu al managementului de 
corporație. Așa că grupul lor de mastermind aducea laolaltă diferite 
talente, de unde fiecare își putea împrumuta provocările celuilalt, fie 
că era legal, financiar sau relațional. 


Alte grupuri de mastermind și-au ajutat membrii să înceapă sau 
să salveze afaceri, să-și schimbe slujbele, să devină multimilionari, să 
devină părinți mai buni, să se dezvolte ca profesori, să devină avocați 
mai buni ai schimbărilor sociale, să-și îmbunătățească propriul me- 
diu și mai mult. 


CUM SĂ FORMEZI UN GRUP DE MASTERMIND 


Indiferent de scopul grupului tău, o cheie importantă este să 
alegi oameni care sunt deja acolo unde ţie ti-ar plăcea să fii în viaţa ta 
- sau cel puţin cu un nivel deasupra ta. Dacă scopul tău este acela de 
a deveni milionar și în prezent faci doar 60 000 de dolari pe an, cel 
mai bine ai fi servit de oameni care deja fac mai mult decât tine. Dacă 

ești îngrijorat că oamenii care au atins deja un nivel mai înalt decât 
tine s-ar putea să nu dorească să se implice în grupul tău, ține minte 
că tu ești cel care convoacă și facilitează întâlnirea. Tu organizezi, 
sprijini și construieşti un forum pentru creșterea altor oameni și ne- 
voile lor de mastermind. Mulţi oameni care se află la un nivel mai înalt 
vor dori să se implice doar pentru că vor avea ocazia de a juca un joc 
pentru care altfel poate că nu ar avea timpul de a-l organiza ei înșiși. 
Probabil că vor fi încântați să facă mastermind cu alți oameni pe care 
îi vei invita - în special dacă unii dintre ceilalți joacă deja la nivelul lor. 


CARE ESTE NUMĂRUL IDEAL AL CELOR DINTR-UN GRUP 
DE MASTERMIND? 


Numărul ideal al unui grup de mastermind este de cinci sau șase 
oameni. Dacă este mai mic de atât, își pierde din propria dinamică. 
Dacă este mai mare, nu mai este folositor - întâlnirile iau prea mult 
timp, nevoile unora dintre oameni poate că nu vor fi satisfăcute și 
împărtășirea personală este redusă. Totuși, grupurile mai mari, cum 
ar fi cele de 20 de oameni, care se întâlnesc periodic față în față timp 
de o zi întreagă sau mai mult pot opera cu mult succes. 


O altă opţiune de luat în considerare este de a lua parte la un 
grup de mastermind de facilitare profesională sau de a avea grupul 
tău de mastermind facilitat de un facilitator profesionist care își asu- 
mă responsabilitatea pentru tot, de la a suna pentru a reaminti de 
întâlnire până la a conduce întâlnirile în conformitate cu formula do- 
vedită de succes. ! 


CUM SĂ CONDUCI O ÎNTÂLNIRE DE MASTERMIND 


Întâlnirile mastermind ar trebui să fie conduse săptămânal sau la 
fiecare două săptămâni cu toți membrii grupului. Pot fi conduse în 
persoană, la telefon, prin Skype sau Google Hangouts. Perioada de 
timp ideală este de 60 sau 90 de minute. Dacă întâlnirile trebuie să 


1 Unul dintre facilitatorii de grupuri mastermind, unul dintre cei mai mari profe- 
sioniști din toate timpurile, pe care l-am instruit personal, este Robert MacPhee. 
Poate facilita întâlnirile grupurilor prin telefon și pe Skype sau Google Hangouts 
și poate călători să conducă în persoană întâlnirile grupurilor o zi întreagă sau 
mai multe zile. Citește mai multe despre Robert la www.TheSuccessPrinciples. 
com /resources - nota autorului. 

fie mai lungi de 60 de minute, este important să ai angajamentul fie- 
cărui membru al grupului de a aloca atât de mult timp. 


Pentru primele întâlniri, este recomandat ca fiecare membru să 
aibă la dispoziție întreaga oră pentru a se familiariza cu ceilalți sau cu 
situația, cu oportunitățile, cu nevoile și provocările, în timp ce ceilalți 
membrii pun întrebări de clarificare și fac brainstorming pentru a 
găsi modalitățile de a sprijini acea persoană. În timpul întâlnirilor ul- 
terioare, participanţii își iau o perioadă mai mică de timp (aproape 
10 minute de fiecare) pentru a-i pune la curent pe ceilalți, de a cere 
ajutor, de a cere feedback. 


Ca regulă pentru fiecare întâlnire, aceasta trebuie să aibă un for- 
mat alcătuit din pași care să asigure că toți participanții își satisfac 
nevoile și astfel rămân implicaţi complet. Vei găsi o trusă de asambla- 
re completă a unui grup de mastermind și de conducere a întâlnirilor 
de mastermind - completă cu cei șapte pași și o fişă de lucru - pe 
website-ul nostru www.TheSuccessPrinciples.com/resources. Dă 
scroll în jos la Principiul 46 și fă clic pe link. 


EA A FĂCUT MASTERMIND PENTRU SUCCES 


În 2010, Jill Douka din Atena, Grecia, a ieșit din trainingul meu Revo- 
luţia Succesului cu angajamentul de a lua parte la un grup de mastermind 
pe care l-a format împreună cu alţi cinci participanţi din diferite țări. 

Când căderea economiei din Grecia a început să-i afecteze pe toți 
la nivel local, Jill a descoperit că abia aștepta o „e-întâlnire” cu grupul 
ei global de mastermind pe Skype și Google Hangouts - de a petrece o 
oră în fiecare săptămână fără să utilizeze cuvinte ca criză, lipsă, șomaj 
sau datorie. 


Înainte de asta cu mult, Jill a aflat datorită grupului de master- 
mind despre TEDx Chennai și a ajuns să-și ţină primul ei discurs in- 
ternațional acolo. În drumul spre casă, în avion, i-a venit o idee: dacă 
în loc de „idei ce merită răspândite” (minunatul concept TED); Jill ar 
crea o platformă globală care ar răspândi soluții? 


Ar putea oferi ateliere de lucru interactive în cadrul evenimente- 
lor de o zi, apoi să încarce video-urile pe Youtube pentru ca oamenii 
din întreaga lume să poată beneficia de ele? 

Din acel concept s-a născut Better Life Day (Ziua Vieţii Mai Bune). 

La început, din cauza crizei economice atât de profunde în Grecia 
și, cum practic toţi cetățenii protestau în stradă, Jill se simțea rușinată 

să discute ideea ei de a crea un eveniment numit Better Life Day cu 
prietenii și colegii ei de la Atena. Dar când a discutat ideea cu grupul 
de mastermind, aceștia au fost extaziați. 


Jill își amintește „Nu o să uit niciodată felul în care m-au încurajat 
să merg mai departe și să creez Better Life Day în Atena. Niciodată nu 
aș fi făcut-o fără încurajarea lor constantă și sprijinul lor” 


Prima ediție Better Life Day din Atena a fost plină ochi cu 500 de 
participanţi plus încă alte 300 de vizionări prin transmisiune în di- 
rect, și a fost sprijinită de 70 de voluntari și 57 de sponsori dintre 
corporaţii. Reacţiile au fost incredibile. Oamenii mergeau pe coridoarele 
evenimentului de parcă tocmai li se dăduseră pilulele fericirii. Echipa 
a primit tone de e-mailuri și mesaje pe Facebook mulțumindu-li-se 
pentru perspectiva pozitivă bazată pe soluţii oferită de eveniment. 


Și cel mai mare dar dintre toate era că, datorită evenimentului, 
Jill și-a cunoscut viitorul soț! 


În următorul noiembrie, Sergio Sedas, un alt absolvent al 
Revoluţiei Succesului și orator TEDx, a produs un al doilea eveniment 
Better Life Day în Monterrey, Mexic, cu peste 4 000 de participanţi în 
ateliere de lucru interactive bazate pe soluţii și oferite de prezenta- 
tori din Statele Unite, Mexic, Canada și Bermude. 


Intre timp, grupul de mastermind al lui Jill era acolo cu idei, încu- 
rajări și soluţii. Nu era rău pentru o investiție de două ore pe lună. 


„Dar mai presus de tot”; spune Jill, „este sentimentul că am cinci 
suflete cu care pot să-mi împărtășesc senitmentele, de la o devastare 
completă la o bucurie copleșitoare. Asta e de nepreţuit.” 


PARTENERI ÎN RĂSPUNDERE 


În loc de un grup de mastermind, poţi alege să lucrezi cu ceea ce 
eu numesc un partener în răspundere. Voi doi puteţi să cădeţi de 
acord să stabiliți un obiectiv la care fiecare să lucreze pentru a-l atin- 
ge, şi să cădeţi de acord să vorbiţi în mod regulat la telefon pentru a 
vă trage unul pe celălalt la răspundere pentru termenele limită ale 
întâlnirilor, îndeplinirea obiectivelor și progresul făcut. 


Cădeţi de acord să vă sunați în perioadele stabilite (în fiecare zi, 
în fiecare săptămână sau la două săptămâni) pentru a vă asigura că 
amândoi vă ţineţi de acţiunile pe care le-aţi plănuit. Știind că vei da 
raportul unei persoane îți dă o motivare suplimentară pentru a-ți 
face treaba. Această relaţie este în mod special utilă pentru a te dez- 

volta dacă ești un antreprenor singur și lucrezi de acasă. Știind că vei 
vorbi cu partenerul tău în răspundere mâine dimineață te face să fii 
mai productiv astăzi. 

Poţi să-ți rogi partenerul să-ți împărtășească ideile, informațiile 
și contactele și resursele sale. Poţi să-ți informezi partenerul legat de 
ultima ta idee și să-l rogi să-ţi ofere feedback „Care este opinia ta? Tu 
cum ai proceda?” partenerul tău poate să fie de acord să facă un apel 
telefonic pentru tine, să-ţi dea un nume de contact sau să-ţi dea prin 
e-mail niște informaţii pe care el sau ea deja le-a colectat, legat de 
acel subiect. Este important să ţii minte că un apel telefonic pentru 
răspundere nu este un apel de instruire sau un apel social. 
Parteneriatul în răspundere funcționează cel mai bine și durează cel 
mai mult atunci când apelurile sunt scurte și concentrate. 


Un partener în răspundere poate să-ți ofere și entuziasm, atunci 
când al tău se stinge din cauza obstacolelor, distracţiilor, piedicilor 
sau eșecurilor. Cheia unei relații de parteneriat în răspundere este de 
a alege pe cineva care este la fel de entuziast ca tine față de atingerea 
obiectivului ei sau al lui, la fel cum tu ești față de atingerea obiectivu- 
lui tău - cineva care să fie dedicat succesului tău și al său. 


PRINCIPIUL 

INFORMEAZĂ-TE 


Studiile asupra creierului estimează că baza ta de date inconștientă 
o depășește pe cea conștientă cu o diferență de zece milioane 
la unu. Această bază de date este sursa geniului tău ascuns și 

natural. Cu alte cuvinte o parte din tine este mai deşteaptă decât 
tine. Oamenii înţelepţi îşi consultă în mod regulat acea parte 

mai deşteaptă. 
MICHAEL J. GELB 
Autor al How to think like Leonardo da Vinci (Cum să gândești ca 
Leonardo da Vinci) şi Discover your genius (Descoperă-ți geniul) 


Conform unei legende antice, a existat un timp în care oamenii 
obișnuiți aveau acces la toate cunoștințele zeilor. Totuși, din când în 
când, ei ignorau acea înțelepciune. Într-o zi, zeii s-au săturat să dea 
acest dar pe care oamenii nu-l utilizau, așa că au decis să ascundă 
această înțelepciune prețioasă acolo unde numai căutătorii dedicați 
aveau s-o descopere. Ei credeau că oamenii trebuiau să muncească să 
găsească această înțelepciune, și că astfel aveau s-o utilizeze cu mai 
multă grijă. 

Unul dintre zei a sugerat să o ascundă adânc în pământ. 

Nu, au spus ceilalţi - prea mulți oameni ar săpa cu ușurință și a 
găsi-o. 

„Să o așezăm în cel mai adânc ocean”, a sugerat unul dintre zei, 
dar și această idee a fost respinsă. Știau că oamenii aveau într-o zi să 
facă scufundări și să o găsească mult prea ușor. 


Unul dintre zei a sugerat să o ascundă pe cel mai înalt munte, 
dar s-a căzut de acord cu rapiditate că oamenii aveau să se cațăre pe 
acel munte. 


In cele din urmă, unul dintre cei mai înţelepţi zei a sugerat „Să o 
ascunde adânc în oamenii înșiși. Niciodată nu se vor gândi să caute 
acolo.” Și astfel a fost - și continuă să fie și astăzi. 

AI ÎNCREDERE ÎN INTUIȚIA TA 


Pentru majoritatea dintre noi, educaţia noastră timpurie și in- 
struirea s-au concentrat asupra căutării în afara noastră a răspunsurilor 
la întrebări. Puţini dintre noi au avut instruirea de a căuta înlăuntrul 
lor, și totuşi majoritatea oamenilor de supersucces pe care i-am întâl- 
nit de-a lungul anilor sunt oameni care și-au dezvoltat intuiţia și au 
învățat să aibă încredere în senzațiile lor și în a-și urma călăuzirea 
interioară. Mulţi practică o formă a meditaţiei zilnice pentru a-și ac- 
cesa vocea dinăuntru. 


But Dubin, în acest moment cel mai de succes investitor în piața 
imobiliară, acum creator al Burt Dubin Speaking Success (A vorbi des- 
pre Succes cu But Dubin) (care servește oratorilor din întreaga lume) 
știe ce înseamnă să ai încredere în intuiţia ta. De ceva timp, a tot cău- 
tat să cumpere o proprietate în natură în Kingman, Arizona. Știa că ar 
fi o investiţie bună, dar nu putea să localizeze o proprietate care să fie 
de vânzare. Într-o noapte s-a dus la culcare ca de obicei, doar ca apoi 
să se trezească la 3 dimineaţa cu un mesaj clar venit din interior că ar 
trebuie să meargă la Kingman, Arizona - acum! 


Burta găsit că e ciudat pentru că sunase un agent imobiliar în Kingman 
mai devreme în acea zi și i s-a spus că nu există nicio proprietate în regiu- 
nea Four Corners listată spre vânzare. Dar fiind învăţat să-și asculte mesa- 
jele interioare, Burt imediat s-a urcat în mașină și a condus în toiul nopții, 
ajungând la Kingman la 8 dimineața. S-a dus la Howard Johnson, a cum- 
părat un ziar și a dat pagina la secţiunea de imobiliare, unde a găsit o 
proprietate de vânzare în mijlocul naturii. S-a dus direct la biroul 
imobiliar la 9 dimineaţa și până la 9:15 a avut un angajament în scris. 


Dar cum a fost posibil așa ceva? A sunat cu o zi înainte să se inte- 
reseze de o proprietate de vânzare în mijlocul naturii. Dar la 4:30 în 
ziua precedentă, un proprietar a sunat de la New York pentru a-și 
vinde proprietatea: avea nevoie de bani. Pentru că a fost prea târziu 
să pună proprietatea pe liste, dar știind că la ziar avea să se închidă 
abia la ora 5:00 după masa, agentul a sunat la ziar și a cumpărat o 
rubrică de anunțuri. 


=» 


Pentru că Burt avea încredere în „vocea măruntă, liniștită”, a reușit 
să cumpere această piesă a pieţei imobiliare înainte ca oricine altci- 
neva să afle că este disponibilă. 


Când magnatul de afaceri Conrad Hilton, fondatorul Hotelurilor 
Hilton Corporation, a dorit să cumpere Stevens Corporations la licita- 
ție, a trimis o ofertă sigilată de 165 000 de dolari. Când a doua zi s-a 

trezit cu cifra de 180 000 în cap, și-a schimbat rapid oferta la 180 000 
de dolari, asigurând cu succes companiei un profit de 2 milioane de 
dolari. Următoarea cea mai mare ofertă ar fi fost de 179 800 de dolari! 


Fie că e un investitor în piața imobiliară care aude o voce în toiul 
nopții, un detectiv care rezolvă un caz, aflat în impas urmându-și un 
presentiment, un investitor care pur și simplu știe când să iasă de pe 
piață sau un închizător la fotbal care simte care este următoarea miş- 
care a fundașului, oamenii de succes au încredere în intuiţia lor. 

Și tu poţi să-ți utilizezi intuiţia pentru a face mai mulţi bani, să iei 
decizii mai bune, să rezolvi problemele mai repede, să-ți dezlănțui 
geniul creator, să discerni motivele ascunse ale oamenilor, să vizuali- 
zezi o nouă afacere și să creezi planuri bune de afaceri și strategii. 


TOATĂ LUMEA ARE INTUIȚIE - PROBLEMA 
ESTE S-O DEZVOLŢI 


Toate resursele de care avem nevoie se află în mintea noastră. 
THEODORE ROOSEVELT 


Al douăzeci și șaselea președinte al Statelor Unite 


Intuiţia nu este ceva caracteristic doar anumitor oameni sau me- 
diumilor. Toată lumea o are și toată lumea o trăiește. Te-ai gândit 
vreodată la vechiul tău prieten Jerry, și apoi telefonul a sunat, iar la 
capătul celălalt e Jerry care tocmai se gândea la tine? Te-ai trezit vreo- 
dată în timpul nopții și știai că ceva i s-a întâmplat unuia dintre copi- 
ii tăi, doar ca mai târziu să afli că exact în acel moment fiul tău a avut 
un accident de mașină? Ai avut vreodată o senzaţie de arsură în drep- 
tul cefei, și apoi când te-ai întors, ai văzut un bărbat care te fixa cu 
privirea din partea opusă a camerei? 


Cu toţii am trăit o asemenea intuiție. Trucul este să înveţi cum să 
accezi la ea prin voinţă și astfel să atingi niveluri mai înalte ale succesului. 


FOLOSEȘTE-TE DE MEDITAȚIE PENTRU A AVEA 
ACCES LA INTUIȚIA TA 


Când aveam 35 de ani, am participat la un curs din stațiunile de 
lux care mi-a schimbat permanent viața. Timp de o săptămână în- 
treagă, am rămas într-o stare de meditaţie de la 6:30 dimineața până 
la 10:00 seara - cu pauze doar pentru a mânca și a ne plimba în liniște. 

Pe parcursul primelor câteva zile, mă gândeam că voi înnebuni. Fie 
adormeam din cauza atâtor ani în care mă privasem de somn, fie min- 
tea mea alerga de la un subiect la altul în timp ce recapitulam fiecare 
experiență din trecutul meu, plănuind cum să-mi îmbunătățesc aface- 
rea și întrebându-mă ce făceam stând în holul de meditaţie în timp ce 
toți ceilalți oameni pe care îi știam erau afară, bucurându-se de viaţă. 


În a patra zi, un lucru neașteptat şi minunat s-a întâmplat. Mintea 
mea a tăcut și m-am mutat într-un loc de unde puteam să fiu martorul 
a tot ceea ce se petrecea în jurul meu, fără judecată sau atașament. 
Eram conștient de sunete, de senzațiile din trupul meu și un simț pro- 
fund de pace interioară. Gândurile tot veneau și plecau, dar nu în ace- 
lași ritm sau nu de același fel. Gândurile erau mai profunde - ceea ce 
am putea numi chemări interioare, înţelegeri mai profunde și înțelep- 
ciune. Am văzut conexiuni pe care nu le mai văzusem înainte. Mi-am 
înțeles motivațiile, fricile și dorinţele la un nivel mai profund. Soluţii 
creative la probleme cărora le făceam față în viața mea mi-au apărut 
în conștiință. 

M-am simţit relaxat, calm, conștient și mai clar decât am fost vreo- 
dată. Mi-au dispărut presiunea de a avea performanţă, de a mă dovedi, 
de a mă explica, de a mă măsura în funcţie de niște standarde externe 
de a satisface nevoile altora. În schimb, aveam un simţ mai profund al 
eu-lui meu și al scopului meu în viață. Când mai concentrat asupra 
obiectivelor și dorințelor celor mai profunde, mai apropiate de inimă, 
soluţiile mi se revărsau în minte - gânduri limpezi și imagini ale paşi- 
lor pe care trebuia să-i fac, oamenii cu care trebuia să stau de vorbă și 
modalităţile de a transcende orice obstacole pe care le-aș putea în- 
tâmpina. A fost cu adevărat magic. 


Ce am învățat din această experienţă este că toate ideile de care 
aveam nevoie ca să îndeplinesc orice sarcină, de a rezolva orice pro- 
blemă sau de a atinge orice obiectiv erau toate disponibile înlăuntrul 
meu. De atunci înainte am utilizat această informare interioară. 


MEDITAȚIA REGULATĂ ÎȚI VA APROFUNDA INTUIȚIA 


Practica regulată a meditaţiei te va ajuta să îţi clarifici distracțiile 
și te va învăţa să recunoști impulsurile subtile dinlăuntrul tău. 
Gândește-te la părinţii care stau pe o bancă la marginea unui teren de 
joacă plin de copii care râd și ţipă unul la celălalt. În mijlocul acestui 
zgomot, părinții pot să distingă vocea propriului copil dintre toate 
celelalte voci de pe terenul de joacă. 


458 | JACK CANFIELD 


Intuiţia ta funcționează la fel. Pe măsură ce meditez și ești mai în 
acord spiritual, poţi să distingi mai bine și să recunoști sunetul sine- 
lui tău suprem sau vocea lui Dumnezeu vorbindu-ţi prin cuvinte, ima- 
gini şi senzații. 


Intelectul are puţin de-a face cu drumul spre descoperire. Există 
un salt al conștiinței, numește-o intuiţie sau cum vrei, şi soluţia 
vine la tine, și nu ştii cum sau de ce. 


ALBERT EINSTEIN 


Fizician și laureat al Premiului Nobel 


RĂSPUNSURILE ZAC ÎN TINE 


Când Mark Victor Hansen și cu mine eram aproape de a termina 
prima noastră carte din seria Chicken Soup for the Soul (Supă de pui 
pentru suflet), încă nu aveam un titlu pentru ea. Pentru că Mark și cu 
mine meditam, am decis să „ne interesăm înăuntru” În fiecare zi, 
timp de o săptămână, ne întrebam călăuza interioară legat de un titlu 
pentru un bestseller. Mark se ducea în fiecare seară la culcare repe- 
tând sintagma „titlu de mega-bestseller” și se trezea în fiecare dimi- 
neaţă, și imediat intra în meditație. Eu pur și simplu îl rugam pe 
Dumnezeu să-mi dea cel mai bun titlu pentru carte, și apoi stăteam cu 
ochii închiși într-o stare de expectanţă relaxată, așteptând cu răbdare 
să-mi vină un răspuns. 

În a treia dimineață, am văzut subit o mână care scria cuvintele 
Chicken soup pe o tablă din mintea mea. Reacţia mea imediată a fost 
Ce are a face o supă de pui cu cartea noastră? 


Am auzit o voce în mintea mea răspunzând Supa de pui este ceea 
ce bunica ta îţi dădea când erai mic și erai bolnav. 


Dar în cartea asta nu este vorba de oameni bolnavi, mă gândeam eu. 


Spiritele oamenilor sunt bolnave, mi-a răspuns vocea mea interi- 
oară. Milioane de oameni sunt depresivi și trăiesc în frică și resemnarea 
că lucrurile nu vor deveni niciodată mai bune. Această carte îi va inspi- 
ra și le va înălța spiritele. 

În cele câteva minute rămase de meditaţie, titlul a evoluat de la 
Chicken Soup for the Spirit (Supă de pui pentru Spirit) la Chicken Soup 
for the Soul (Supă de Pui pentru Suflet) sau la Chicken Soup for the 
Soul: 101 stories to open the hearte and rekindle the spirit (Supă de Pui 
pentru Suflet: 101 povești ca să-ţi dechizi inima și să-ţi reanimezi spiri- 

tul). Când am auzit pentru prima oară Chicken Soup for the Soul, am 
simțit cum mi se face pielea de găină. De atunci am învățat că pielea 
de găină este felul prin care intuiţia mea îmi spune că sunt pe drumul 
cel bun. 


Zece minute mai târziu, i-am spus soţiei mele, și ea a avut pielea 
de găină. Apoi l-am sunat pe Mark și lui i s-a făcut pielea de găină. 
Eram pe drumul spre ceva bun, și cu toții o știam. 

În ultimii 20 de ani, Chicken Soup for the Soul a devenit un brand 
responsabil pentru mai bine de 20 de miliarde de dolari în vânzări și 
multe produse cu această licenţă, inclusiv mâncare pentru animale și 
felicitări. 


CUM COMUNICĂ INTUIȚIA TA CU TINE 


Intuiția ta poate comunica cu tine în multe feluri. Poţi să primești 
un mesaj din interior sub forma unei viziuni în timp ce meditezi sau 
visezi. Eu deseori primesc imagini în timp ce stau întins în pat imedi- 
at după ce m-am trezit, în timp ce meditez sau mi se face masaj, sau în 
timp ce stau în cadă cu apă fierbinte sau fac duș. Poate veni ca un 
fulger de nicăieri sau poate fi o imagine care se desfășoară ca un film. 


Intuiţia ta îți poate vorbi sub forma unui presentiment, a unui 
gând sau a unei voci spunându-ţi de fapt da, nu, fă-o sau nu încă. Poate 
veni sub forma unui cuvânt răsunător, a unei propoziţii scurte, sau a 
unei predici complete. Poţi găsi că poţi purta un întreg dialog cu vo- 
cea pentru o clarificare sau pentru mai multe informații. 

Poţi primi și un mesaj de la intuiţia ta prin senzațiile fizice. Dacă 
mesajul este unul de ai grijă sau fii atent, poți trăi senzaţia de frig, fi- 
ori, un simț al neliniștii, inconfort în interior, un nod în gât, durere de 
cap sau senzaţia de greutate, chiar și senzația de amărăciune în gură. 
Un mesaj pozitiv sau un „da” poate veni sub forma fiorilor, a ameţelii, 
a căldurii, a senzației de deschidere sau expansiune în piept, o senza- 
ție de relaxare, un sentiment de ușurare, sau detensionare. 

Poţi trăi mesaje intuitive chiar și prin emoţiile tale, cum ar fi sen- 
timentul de stânjeneală, de grijă, de confuzie. Sau când informaţia are 
natură pozitivă, poţi trăi un sentimente de bucurie, de euforie sau o 
pace interioară profundă. 

Uneori pur și simplu ai senzaţia că știi. De câte ori nu ai auzit pe 
cineva spunând „Nu știu cum am știut; pur și simplu am știut” sau 
„Stiam în inima mea” sau „în adâncul sufletului meu”. 

Un indicator al faptului că mesajul vine într-adevăr din intuiție 
este că deseori este însoțit de un simț mai puternice al clarității, un 
sentiment că răspunsul sau impusul este corect. Un alt indicator al 
faptului că mesajul pe care-l primeşti este unul corect este un senti- 
ment însoțitor de pasiune și entuziasm. Dacă iei în considerare un 
plan de acțiune sau o decizie, și te lasă cu sentimentul unui nod în gât, 
te lasă epuizat, plictisit sau enervat, este un mesaj clar care spune Nu 
te duc acolo. Pe de altă parte, dacă te simți expansiv, energizat și entu- 
ziast, intuiţia ta spune să mergi mai departe. 


RĂSPUNSURILE INTUITIVE POT VENI ORICÂND 


Înţelepciunea ta intuitivă cea mai valoroasă poate veni în multe 
forme ale meditaţiei informale în care ne implicăm în fiecare zi, cum 
ar fi că stăm în fața unei cascade, privim oceanul, ne uităm lung la 
nori sau stele, stăm sub un copac, ne uităm lung în foc, ascultăm mu- 
zică inspirațională, alergăm, facem yoga, în timp ce ne rugăm, ascul- 
tăm cântecul unei păsări, facem un duș, conducem pe autostradă, 
privim un copil jucându-se sau scriem în jurnalul personal. 


Intuiţia nu e mistică. 
Dr. JAMES WATSON 


Laureat Nobel și co-descoperitorul ADN-ului 


Poţi face și meditaţie informală redusă în miezul unei zile agitate. 
Când ai nevoie de ajutor să iei o decizie, ia-ţi răgaz pentru o pauză, 
trage adânc aer în piept, reflectă la întrebare, și permite impresiei 
intuitive să vină la tine. Fii atent la orice imagini, cuvinte, senzaţii fi- 
zice sau emoţii pe care le trăieşti. Uneori, vei găsi că vei conștientiza 
imediat informațiile intuitive. Altcândva, pot veni mai târziu în acea zi 
când te aștepți cel mai puţin. 


TEHNICA COERENŢEI RAPIDE 


Una dintre cele mai simple, și totuși puternice tehnici pe care le-am 
învățat (și pe care acum o predau în toate atelierele mele de lucru) 
este Tehnica Coerenţei Rapide, dezvoltată de Institutul HeartMath în 
Boulder Creek, California. Este cea mai rapidă tehnică prin care am 
reușit să intru în acea stare de relaxare și centrare din care poţi să 
accesezi dimensiuni supreme ale conștiinței și astfel să iei decizii mai 

bune și să te hotărăști asupra unor soluţii mai eficiente la orice pro- 
bleme cărora le faci față. 


Coerenţa este un termen pe care cercetătorii îl utilizează pentru 
a descrie o stare psihologică în care sistemul nervos, cardiovascular, 
hormonal și imunitar lucrează împreună în mod eficient și armonios. 
Doc Childre și Deborah Roman de la Institutul HeartMath explică astfel: 


Cercetările au descoperit că tiparul bătăilor inimii tale reflectă 
starea emoțiilor și dinamicii sistemului tău nervos. De exemplu, 
când te simţi tensionat, iritat, nerăbdător, frustrat sau anxios, rit- 
mul inimii tale devine un tipar dezordonat și incoerent precum 
diagrama de mai jos. Nu e de mirare că nu-ți poți calma mintea 
în starea aceasta. 


RITM CARDIAC 
3388 


O Copyright 1998-2005 institute of HeartMath Research Center 


Inima ta semnalează „incoerență” creierului tău, ceea ce inhibă 
funcţiile creierului și activează răspunsul la stres. Nu poţi percepe la 
fel de clar și problemele emoționale mai vechi pot să înceapă să revină 
la suprafață. 


Poţi utiliza tehnica Coerenţei Rapide pentru a-ți aduce ritmul ini- 
mii la coerenţă și a-ţi face creierul să se sincronizeze cu ritmul coe- 
rent al inimii. Începe prin a învăţa cum să treci într-o stare de emoție 
pozitivă în care inima ta e concentrată, prin acești trei pași simpli: 


PAȘII 


1. Concentrarea Inimii. Concentrează-ţi atenţia în zona inimii, 
în centrul pieptului. Dacă preferi, la primele două încercări 
poți să-ți plasezi mâna deasupra centrului pieptului tău pen- 
tru a te ajuta să-ți păstrezi atenţia în zona inimii. 

2. Respirația Inimii. Pe măsură ce te concentrezi în zona inimii, 
respiră adânc dar normal și imaginează-ţi că respiraţia ta iese și 
intră prin zona inimii. Continuă să respiri cu ușurință până când 
găsești ritmul natural pe care îl simţi cel mai potrivit pentru tine. 

3. Sentimentul Inimii. Pe măsură ce respiri prin zona inimii, 
amintește-ți un sentiment pozitiv, un timp în care te-ai simțit 
bine, și încearcă să retrăiești sentimentul. Poate că simţi apre- 
ciere pentru lucrurile bune din viața ta sau iubirea și grija pe 
care le simți pentru un membru al familiei, un prieten apropiat 
sau un animal de companie. Acesta este cel mai important pas. 


Următorul pas este să faci din această tehnică un obicei. Îi reco- 
mandăm să faci asta alegând anumite perioade ale zilei când îţi poți 
acorda ţie însuţi fără să te simţi vinovat 3 până la 5 minute pentru a 
te concentra asupra inimii - începutul zilei, chiar înainte de prânz și 
chiar înainte de culcare. Când aștepți la rând, în loc să te enervezi, 
poţi utiliza timpul acesta pentru exersa tehnica vei fi uimit de cât de 
diferită poate fi experiența unei așteptări, și în loc să-ți epuizezi ener- 
gia concentrându-te asupra negativului, vei utiliza timpul să te recen- 
trezi și să te încarci, cu cât exersezi mai mult, cu atât coerenţa inimii 
tale va apărea mai rapid și va fi mai ușor de susținut. 


Odată ce începi să utilizezi această puternică unealtă pentru cen- 
trare, poate vei dori să vezi tu însuţi cum te afectează la nivel psiholo- 
gic. Pentru a te ajuta să faci asta, HeartMath a dezvoltat tehnologia 
emWave (valul emoţiei) care îți urmărește nivelul coerenței utilizând 
lumini, sunete și vizualul, antrenându-te ca să te ajute să-ți mărești 
coerenţa pe perioade mai lungi de timp. 

Există atât un dispozitiv ușor de utilizat, manual, cât și o aplicație 
de smartphone disponibilă.! Utilizând această tehnologie te poate 
conduce rapid spre perioade de coerență mare, o stare în care oame- 
nii care meditează petrec ani de zile pentru a o atinge. 


APRECIERE 


x 1 50 100 150 200 
© Copyright 1998-2005 institute of HeartMath Research Center 


t Amândouă pot fi cumpărate la magazinul HeartMath de pe www.HeartMath.org 
sau pe Amazon.com - nota autorului. 

PUNE ÎNTREBĂRI 


Intuiția ta poate să-ţi ofere răspunsuri la orice ai nevoie să știi. 
Pune întrebările care încep cu „Ar trebui să..” și „Ce ar trebui să fac 
legat de ..” și „Cum să... și „Ce pot să facpentru....?”. Poţi să-ți întrebi 
intuiţia lucruri de genul: 


e Ar trebui să iau slujba asta? 

e Cear trebui să fac legat de lipsa de moralitate din companie? 
e Cear trebui să fac să măresc vânzările? 

e Ar trebui să mă căsătoresc cu această persoană? 

e Ce pot să fac să reduc timpul de la maraton? 

e Cum să ajung la greutatea mea ideală? 

e Cear trebui să fac apoi? 


TESTUL BALANSULUI 


O modalitatea uşoară de a obține un răspuns de „da” sau un „nu” 
clar de la intuiţia ta este să îţi întrebi pur și simplu corpul. Am discu- 
tat despre luarea de decizii somatică - testul balansului - în Principiul 
6: „Utilizează Legea Atracţiei” care este și o tehnică puternică de a-ţi 
accesa intuiţia. 


În domeniul psihologiei energiei, testul balansului se bazează pe 
teoria că trupul și mintea ta au o vastă inteligență - nu doar cunoștin- 
tele tale de o viaţă întreagă, răspunsurile, emoțiile și obiectivele (fie 
că ți le amintești sau nu), dar și cunoștințele înnăscute despre ceea ce 
e cel mai bun pentru tine. Aşa cum o plantă va creşte spre soare, cor- 
pul omenesc se va înclina spre ce este cel mai bun pentru el. Când pui 
corpului tău întrebări despre ce este corect pentru tine, va înclina în 
spate sau în față, ca răspuns față de interesul tău. 


Am început să utilizez testul balansului pentru a pune întrebări 
legate de mâncăruri specifice, suplimente, somn și exerciţii. Apoi 
l-am utilizat pentru întrebări legate de relațiile mele. Acum îl utilizez 
ca parte din toate deciziile pe care le iau. 


Am lăsat instrucțiuni complete pentru testul balansului, online, pe 
website-ul însoțitor www.TheSuccessPrinciples/resources. Dă scroll 
mai jos la Principiul 47 și fă clic pe link. 

SCRIE-ŢI RĂSPUNSURILE 


Ori de câte ori ai acces la intuiţia ta, asigură-te că scrii imediat 
orice impresii primești. Impresiile intuitive sunt deseori subtile și 
astfel „se evaporă” foarte rapid, așa că asigură-te că le captezi în scris 
cât de curând posibil. Cercetări recente în neuroștiință indică faptul 
că informaţia intuitivă - sau orice idee nouă - care nu este captată în 
37 de secunde cel mai probabil că nu va putea fi resimţită din nou. În 
7 minute, dispare pentru totdeauna. Așa cum îi place prietenului meu 
Mark Victor Hansen să spună „Imediat cum ai gândit-o, noteaz-o”. 
Asigură-te că întotdeauna ai smartphone-ul sau un caiet de notițe lân- 
gă tine ca să înregistrezi orice informaţii intuitive sau idei care apar. 


IA MĂSURI IMEDIATE 


Fii atent la răspunsurile pe care le primești și acționează asupra 
informaţiei cât de rapid posibil. Când acționezi asupra informaţiei 
primite, găsești că primești și mai multe impulsuri intuitive. După un 
timp, vei trăi doar în această revărsare. Totul va părea ușor și lipsit de 
efort atunci când înțelepciunea vine la tine și tu doar acționezi în con- 
formitate. Pe măsură ce înveţi să ai mai multă încredere în tine și în 
intuiţia ta, acest lucru va deveni automat. 


Experții sunt de acord că intuiţia ta funcționează cel mai bine 
atunci când ai încredere în ea. Cu cât demonstrezi mai multă credință 
în intuiţie, cu atât vei vedea rezultatele în viața ta. 


Te încurajez foarte tare să-ți asculți intuiţia, să ai încredere în ea, 
să o urmezi. A avea încredere în intuiţia ta este pur și simplu o altă 
formă de a avea încredere în tine, și cu cât ai mai multă încredere în 
tine, cu atât vei avea mai mult succes. 


Ține minte, nu este ceea ce gândești; ce scrii și cum acționezi este 
ceea ce contează. 


EA A ASCULTAT ȘI A ACȚIONAT 


Madeline Balletta este o persoană foarte spirituală. Pentru ea, a 
se interesa în interiorul său înseamnă să vorbească cu Dumnezeu... și 
a-i asculta răspunsurile. 

Viața lui Madeline - și drumul ei către succes - au fost schimbate 
dramatic atunci când ea și membrii bisericii ei s-au rugat pentru o 
soluţie la oboseala ei și au auzit cuvintele jeleu regal proaspăt. Ne- 

înțelegând această directivă clară, ea a investigat și a descoperit că 
jeleul regal era substanţa pe care albinele-muncitoare o dădeau regi- 
nei albină să mănânce - un lichid extrem de nutritiv care abia începuse 
să fie distribuit în Anglia ca supliment nutritiv. 


După ce a luat un timp jeleu regal, Madeline a început să se simtă 
mai bine. Și curând, a început să se roage dacă jeleul regal putea face 
mai mult decât s-o ajute pe ea. 


Pune bazele unei companii a fost răspunsul rugăciunilor ei. Și așa 
a și făcut Madeline. 


Astăzi, Bee-Alive este o companie multimilionară în dolari care 
distribuie produse ce conţin jeleu regal la sute de mii de oameni din 
întreaga ţară. Și dincolo de toate astea, Madeline s-a rugat cerând că- 
lăuzire și a ascultat cu atenţie răspunsurile. 


„Eu cred că Dumnezeu mi-a dat viziunea, inspiraţia, puterea și 
curajul de a vedea toate aceste lucruri”, spune Madeline. 


De exemplu, după al doilea an în afaceri, eforturile în marketing 
ale lui Madeline au produs puţine rezultate. De fapt, cu doar 450 de 
dolari care îi mai rămăseseră în cont, contabilul a sfătuit-o să vândă 
închidă afacerea și să meargă mai departe. Madeline s-a întors de la 
acea întâlnire, s-a închis în cameră și „plângea și se ruga și plângea și 
se ruga”. În a treia zi, Madeline a primit cuvântul radio, şi a decis să 
riște totul pe o carte - ultimii ei 450 de dolari - pe 10 spoturi publici- 
tare la radio care costau 45 de dolari de fiecare. În câteva zile, începuse 
din nou să facă vânzări serioase Impresionaţi de dedicarea ei pasio- 
nată pentru produsul ei, cei de la postul de radio în cele din urmă i-au 
luat un interviu la una dintre emisiunile lor, și pe când se întorcea 
acasă de la acel interviu, artista Pat Boone o sunase deja legat de jele- 
ul regal și cum ar putea acesta s-o ajute pe fiica ei Debbie. Câteva luni 
mai târziu, Boone a sunat înapoi să-i spună cât de mulțumit era de 
efectele jeleului regal. Când ela spus „Dacă e ceva ce pot face pentru 
tine vreodată, o fac cu plăcere”, Madeline l-a rugat să înregistreze trei 
reclame la radio. Boone a fost de acord - și curând Bee-Alive apărea 
la 400 de staţii de radio pe întreg teritoriul Americii, vânzând produ- 
se în valoare de milioane de dolari. 


Ce se poate întâmpla dacă te interesezi de un răspuns din interior? 
Pentru Madeline Balletta, rugăciunile, ascultarea în liniște, și măsu- 
rile pe care le-a luat după ce auzise răspunsul au însemnat dezvol- 
tarea unei companii de succes care servește sute de mii de clienți 
satisfăcuți, precum și crearea unui stil de viață incredibil pentru ea 
și familia ei. 

FII CONȘTIENT 


Dincolo de interesul pentru răspunsurile venite din interior și ac- 
cesarea regulată a intuiției, oamenii de succes își păstrează și o stare 
de conştientă deplină. Știu că atitudinea mentală contează - foarte 
mult. 


Dawa Tarchin Phillips, un specialist al conștienței depline de la 
Universitatea din California Santa Barbara, definește constienta depli- 
nă ca pe „aducerea în atenţia completă a experienței prezente în baza 
trăirii fiecărui moment”. Asta înseamnă „să fii atent cu bună știință în 
momentul prezent, fără să judeci.” 


Când utilizezi principiile din această carte pentru a te concentra 
asupra viitorului tău, este imperativ să fii și înrădăcinat în prezent, ca 
să iei măsuri și să menţii o atitudine mentală orientată spre creștere. 
A cultiva aptitudinea conștienței depline te va ajuta să rămâi concen- 
trat asupra acelor lucruri care te vor duce acolo unde vrei să fii. 


Pentru tutorialul complet al lui Dawa legat de cum să devii mai 
conștient, mai prezent și să te sprijini pe tine însuţi în timp ce imple- 
mentezi Principiile succesului, vizitează www.TheSuccessPrinciples. 
com /resources. Dă scroll mai jos la Principiul 47 și fă clic pe linkul 
corespunzător. 


PARTEA A PATRA 


CREEAZĂ RELAŢII 
DE SUCCES 


Relaţiile personale sunt pământul fertil din care tot avansul, 
toate succesele și toate împlinirile cresc în viața reală. 


BEN STEIN 


Scriitor, actor, şi gazda unei emisiuni de jocuri 


PRINCIPIUL 


FII AICI ȘI ASCULTĂ 


Ascultă de o sută de ori. Gândeşte de o mie de ori. Vorbește o dată. 


ANONIM 


Există o mare diferenţă între a auzi - care înseamnă pur și simplu 
să primeşti comunicarea - și a asculta cu adevărat, care este arta 
unei atenții minuţioase cu o minte înclinată spre a înțelege mesajul 
complet care este livrat. Spre deosebire de a auzi cuvintele cuiva, a 
asculta presupune a menține contactul vizual, a privi limbajul trupu- 
lui celuilalt, a cere clarificări și a asculta mesajul nerostit. 


În industria ştirilor, jurnaliştii sunt instruiți în arta ascultării ac- 
tive — o tehnică de interviu în care reporterii ascultă și înțeleg atât de 
bine, încât sunt capabili să pună întrebări inteligente, mai de profun- 
zime, legate de informaţia care le este livrată. Ascultarea activă este 
modalitatea prin care sunt dezvoltate poveștile ştirilor bune- și o mo- 
dalitate prin care mulți dintre noi pot să-și îmbunătăţească relațiile. Nu 
este surprinzător faptul că ne ajută să ne și asigurăm acuratețea și co- 
rectitudinea, două dintre cele mai importante trăsături ale unui jurna- 
list - și două dintre cele mai importante calități ale oricărei relaţii. 


ASCULTAREA DĂ ROADE 


Marcia Martine este un coach executiv. Unul dintre clienţii săi, 
vicepreședinte senior la o mare bancă, a întrebat-o dacă ar putea să-l 
ajute să facă din întâlnirile cu echipa lui ceva mult mai puternic. El se 
plângea că echipa lui directă nu opera la întâlniri chiar așa cum și-ar 
fi dorit. Nu aduceau ce trebuia, nu se concentrau pe lucrurile care 
trebuiau și nu prezentau cum trebuia. 


Când Marcia l-a întrebat ce făcea el în timpul întâlnirilor și ce 


probleme erau, el a spus că întotdeauna începea întâlnirile spunând 
tuturor care era scopul acesteia, ce simţea el că erau eșecurile, și ce 

dorea ca ei să facă. Până în momentul în care el terminase de descris 
întâlnirile, ea putea deja să-și dea seama că în întâlnire era vorba des- 
pre el și instrucțiunile pe care le revărsa asupra membrilor echipei. 


Marcia i-a spus „Te-aș sfătui că începi întâlnirea doar cu o frază: 
Scopul întâlnirii acesteia este ca eu să aflu de la voi ce simţiţi că se 
întâmplă în fiecare dintre departamentele voastre, care simţiți că 
sunt eșecurile și ce aveți nevoie de la mine.” Și apoi tu ar trebui să taci 
și doar să-i lași pe ei să vorbească și să vorbească și să vorbească 
până când au vorbit tot ce aveau de spus. Dacă se opresc din vorbit, 
spune doar <Ei bine, mai e ceva?> și mai lasă-i puţin să vorbească” 


I-a explicat că oamenii lui probabil nu aveau șansa de a se descărca 
pur și simplu de sentimentele, perspectivele, sugestiile sau întrebări- 
le lor. El le oferea opiniile lui și prea multă informaţie și nu prea îi 
asculta. l-a spus să aloce 2 ore pentru întâlnire și să nu spună nimic în 
tot acest timp. El trebuia doar să asculte, să noteze și să dea din cap 
- să fie prezent și interesat, dar să nu vorbească. 


Trei zile mai târziu, el a luat-o pe Marcia deoparte să-i spună că a 
avut cea mai fantastică și puternică întâlnire pe care a trăit-o în toată 
viața lui. A făcut exact ce i-a sugerat ea - și a ascultat într-un fel în 
care nu o făcuse până atunci. Drept urmare, membrii echipei lui au 
vorbit și vorbit şi vorbit, și el a ascultat lucrurile prin care treceau 
oamenii lui, ce aveau nevoie și ce ar trebui să facă pentru ei, totul într-o 
singură întâlnire, mai mult decât a făcut-o vreodată în oricare altă 
experiență executivă. 


CEARTĂ MAI PUȚIN ȘI ASCULTĂ MAI MULT 


Un fotograf din New York pe care l-am întâlnit odată călătorea în 
întreaga lume făcând o sesiune de fotografii în locaţii scumpe pentru 
clienți cu nume mari, cum ar fi Revlon sau Lancôme. La un moment 
dat mi-a împărtășit cum le dădea clienților exact ce căutau ei, ca apoi, 
la final, să-l inducă în eroare faptul că nu le plăcea rezultatul. Chiar 
dacă erau piramidele din Egipt, spunea el, ei tot l-ar fi rugat să le mai 
fotografieze o dată. 


Nu îi făcea niciun bine dacă devenea defensiv sau începea să se 
certe cu clienţii, deşi le urma perfect specificaţiile. În schimb, a învă- 
tat în cele din urmă - după ce a pierdut câţiva clienţi profitabili - că 
tot ce trebuia el să facă era să spună „Deci să vedem dacă am înţeles 
corect. Vrei mai mult sau mai puţin din asta? Corect? În regulă, o să 
fac din nou fotografiile și ți le aduc să vezi dacă îţi plac.” 

Cu alte cuvinte, a învăţat să se certe mai puţin cu oamenii care îi 
plăteau facturile și să asculte mai mult - răspunzând și ajustându-se 
după feedback-ul lor până când ei erau satisfăcuți. 


MAI BINE INTERESEAZĂ-TE DECÂT SĂ FII INTERESANT 


O altă modalitate prin care oamenii eșuează să asculte cu atenţie 
este când sunt prea preocupați să fie mai degrabă ei interesanțţi, decât 
să se intereseze de persoana pe care o ascultă. Ei cred că drumul spre 
succes înseamnă să vorbeşti în permanenţă - să-și etaleze expertiza 
sau inteligenţa prin cuvintele sau comentariile lor. 


Cea mai bună modalitate de a stabili un raport cu oamenii și de-ai 
câștiga de partea ta este să fii cu adevărat interesat de ei, să-i asculți 
cu intenţia de a afla cu adevărat despre ei. Când oamenii simt că ești 
cu adevărat interesat să-i cunoşti și să le cunoşti sentimentele, ei ți se 
vor deschide și îi vor împărtăși sentimentele adevărate mult mai rapid. 


Muncește să-ți dezvolți această atitudine a curiozităţii. Fii curios 
legat de alţi oameni, ce simt, cum gândesc, cum văd ei lumea. Care 
sunt speranţele, visurile și fricile lor? Care sunt aspiraţiile lor? Ce 
obstacole au în viețile lor? 


Dacă vrei ca oamenii să coopereze cu tine, să te placă, să ţi se des- 
chidă, trebuie să fii interesat... de ei. În loc să te concentrezi asupra ta, 
începe să te concentrezi asupra altora. Observă ceea ce îi face pe ei feri- 
ciți sau nefericiți. Când gândurile tale sunt mai mult despre alții decât 
despre tine însuți, simți mai puţin stres. Acţionezi și răspunzi cu mai 
multă inteligență. Nivelul tău de productivitate crește și te distrezi mai 
mult. În plus, când ești interesat, oamenii răspund interesului tău față 
de ei. Doresc să fie în preajma ta. Popularitatea ta crește. 


O ÎNTREBARE PUTERNICĂ 


În anul în care am participat la programul lui Dan Sullivan 
„Strategic Coach Program”! (Programului Coach-ului Strategic), am 
învățat una dintre cele mai puternice unelte de comunicare pe care 
l-am învăţat vreodată. Este una dintre cele mai eficiente modalități de 


1 Pentru informaţii legate de „Strategic Coach program” sau cărţile excelente și 
programele audio ale lui Dan Sullivan, vizitează www.TheSuccessPrinciples/reso- 
urces - nota autorului. 

a stabili un raport și a crea senzaţia de conexiune cu altă persoană. 
Am utilizat-o atât în afaceri, cât și în viața personală. Este o serie de 
patru întrebări. 


1. Dacă ar fi să ne întâlnim peste trei ani de astăzi, ce ar trebui 
să se întâmple în perioada aceasta pentru ca tu să fii fericit 
cu progresul tău? 


2. Care sunt cele mai mari pericole cărora trebuie să le faci față și 
pe care trebuie să le gestionezi pentru a atinge acel progres? 


3. Care sunt cele mai mari oportunităţi asupra cărora ai nevoie 
să te concentrezi și de care să profiți pentru a realiza acele 
lucruri? 


4. Ce puncte forte vei avea nevoie să consolidezi și să maximizezi, 
de ce aptitudini și resurse vei avea nevoie pentru a dezvolta 
ce nu ai acum, pentru a profita de acele oportunități? 


La aproape o săptămână după ce am învăţat aceste patru între- 
bări, m-am întâlnit cu sora mea Kim, care este coautoarea tuturor 
cărților noastre Chicken Soup for the Teenage Soul (Supă de pui pentru 
sufletul adolescenților). Nu simțeam că facem vreun progres în a ne 
conecta unul cu altul, așa că am decis să încerc aceste noi întrebări pe 
care le-am învățat și să ascult cu adevărat. 


Când i-am pus prima întrebare, a fost ca și cum am deschis în 
mod magic o ușă ferecată. A început să-mi spună despre toate spe- 
ranţele și visurile ei din viitor. Cred că a vorbit timp de cel puţin 30 de 
minute fără întrerupere. Apoi am pus a doua întrebare. Și iat-o, din 
nou, vorbind pentru încă 15 minute. Eu nu am spus un cuvânt. Apoi 
i-am pus a treia și a patra întrebare. Peste aproape o oră, s-a oprit. 
Rânjea cu toată fața și părea neobișnuit de calmă și relaxată. Mi-a 
zâmbit și a spus: „Este cea mai bună conversaţie pe care cred că am 
avut-o vreodată. Mă simt mult mai clară și concentrată acum. Știu 
exact unde am nevoie să merg acum și ce să fac. Mulţumesc.” 


A fost uimitor. Nu am spus un cuvânt - excepţie făcând cele patru 
întrebări. Ea a pornit pe un drum al clarităţii cu acele întrebări. În 
mod clar nu se mai întrebase asta înainte și, făcând-o cu mine acum, 
i-a adus o claritate mai mare și ușurare. M-am simţit foarte conectat 
cu sora mea, și ea s-a simțit foarte conectată cu mine. Până atunci, 
cred că aș fi avut tendinţa de a sări și de a-i spune ce cred eu că ar trebui 
să facă, întrerupându-i proces de auto-descoperire, neascultând-o. 

Din acel moment, am utilizat acele întrebări cu soția mea, copiii 
mei, personalul meu, clienții mei de la corporație, clienții mei de la 
coaching, participanţii de la seminar și numeroși potenţiali parteneri 
de afaceri. Rezultatele sunt întotdeauna magice. 


E RÂNDUL TĂU 


la-ți răgaz astăzi să scrii cele patru întrebări pe un caiet, pe 
smartphone-ul tău sau pe tabletă și poartă-le peste tot cu tine. 
Exersează în fiecare zi aceste întrebări pe cineva în timpul prânzului 
sau la cină. Începe cu prietenii şi membrii familiei tale. Vei fi surprins 
de cât de mult vei afla și cât de apropiaţi veţi deveni după aceea. 


Utilizează aceste întrebări cu fiecare potenţial client pentru afa- 
cerea ta sau coleg de afaceri. Odată ce au răspuns, vei ști dacă există 
sau nu o bază pentru o relație de afaceri. Vei ști dacă produsele sau 
serviciile tale îi pot ajuta să-și atingă obiectivele sau nu. Dacă vei des- 
coperi că nu doresc să răspundă la aceste întrebări, atunci nu sunt 
oamenii cu care să faci afaceri. Sunt fie inconștienţi față de viitorul lor 
și nu pot să gândească în avans, ceea ce ar fi dificil pentru tine să-i 
ajuţi - sau nu sunt dispuși să îţi dea răspunsurile, ceea ce înseamnă că 
nu există nicio încredere și nicio bază pentru relație. 

O ultimă sugestie: Asigură-te că treci și tu prin aceleași patru în- 
trebări fie singur pe o foaie de hârtie, fie verbal cu un prieten sau un 
partener de mastermind. Este un exercițiu valoros. 


PRINCIPIUL 


VORBEȘTE DIN INIMĂ 


Mare parte din comunicare seamănă cu un joc de ping-pong în 
care oamenii abia dacă se pregătesc să lovească pentru a câștiga 
următorul punct; dar a face o pauză pentru a înțelege diferitele 
puncte de vedere și sentimentele asociate lor poate transforma 
aparenți oponenți în adevărați membri ai aceleiași echipe. 
CLIFF DURFEE 


Creatorul procesului Heart Talk (Dialogul din inimă) 


Din păcate, în prea multe afaceri, în educaţie și alte medii, nu 
există niciodată oportunitatea ca sentimentele să fie exprimate și au- 
zite, așa că acestea se adună până în punctul în care oamenii nu mai 
au capacitatea de a se concentra asupra afacerii imediate. Există o 
energie emoţională prea mare în acel spaţiu. Este ca și cum ai încerca 
să mai torni apă într-un pahar deja plin. Nu mai are loc. Întâi trebuie 
să verşi puțin din vechea apă pentru a face loc celei noi. 


La fel se întâmplă și cu emoţiile. Oamenii nu ascultă până când nu 
au fost auziţi întâi. Ei au nevoie să scape de orice îi apasă. Fie că toc- 
mai te-ai întors de la slujbă, un părinte care se uită la carnetul de note 
plin de 6 al copilului, un om de vânzări care încearcă să vândă o nouă 
mașină, un director care supraveghează fuzionarea a două companii, 
trebuie întâi de toate să lași oamenii să vorbească despre nevoile și 
dorinţele lor, speranţele și visurile, fricile și grijile, durerile și suferin- 
tele, înainte ca tu să vorbeşti despre ale tale. Deschide un spațiu în 
interiorul lor ca ei să fie capabili să absoarbă ce ai tu de spus. 


CE ESTE DIALOGUL DIN INIMĂ? 


Dialogul din Inimă este un proces de comunicare structurată, în 
care trebuie să aderi la opt înțelegeri. Se creează un mediu sigur pen- 
tru un ca un nivel adânc de comunicare să se petreacă - fără teama 

de a fi condamnat, fără sfaturi nesolicitate, fără să fii întrerupt sau 
repezit. Este de asemenea o unealtă puternică pentru a scoate la su- 
prafaţă și a elibera orice emoţii neașteptate care altfel ar putea împiedica 
oamenii să fie prezenţi ca să gestioneze afacerea la îndemână. Poate 
fi utilizată acasă, în afaceri, în clasă, cu echipele de sport și în medii 
religioase pentru a dezvolta raportul, înțelegerea și intimitatea. 


CÂND SĂ UTILIZEZI DIALOGUL DIN INIMĂ 


Vorbitul din Inimă este util: 


e înaintea sau în timpul unei întâlniri cu personalul 


e  laînceputulunei întâlniri de afaceri în care două noi grupuri 
de oameni se adună pentru prima dată 


e după un eveniment care a stimulat emoția, cum ar fi o fuziu- 
ne, o concediere masivă, moartea, un eșec al unui atlet, o lo- 
vitură financiară neașteptată sau chiar o tragedie cum a fost 
atacul terorist de pe 11 septembrie 2001 


e când există un conflict între doi indivizi, grupuri sau depar- 
tamente 


e acasă în mod regulat, la birou sau în clasă, pentru a crea un 
nivel mai profund de comunicare și intimitate 


CUM SĂ CONDUCI DIALOGUL DIN INIMĂ 


Dialogul din Inimă poate fi condus de un grup între 2 și 10 oa- 
meni. Vei dori să împarți un grup mai mare de 10 persoane în câteva 
grupuri mai mici pentru că dacă grupul este mai mare de atât, factorii 
încrederii și siguranței tind să se diminueze și va dura și mai mult. 


Prima dată când conduci un Dialog din Inimă, începe prin a expli- 
ca faptul că e foarte valoros să utilizezi ocazional o structură de co- 
municare ce garantează un nivel mai profund de ascultare. Structura 
Dialogului din Inimă creează un spațiu sigur, fără judecăţi, care 
sprijină expresia constructivă - mai degrabă decât distructivă - a 
sentimentelor care, neexprimate, pot să blocheze munca în echipă, 
sinergia, creativitatea, inovaţia şi intuiţia, care sunt vitale pentru 
productivitatea și succesul oricărei afaceri. 

INSTRUCȚIUNI PENTRU DIALOGUL DIN INIMĂ 


Incepe prin a cere oamenilor să se așeze în cerc în jurul mesei. 
Introdu înțelegerile de bază, ce includ următoarele: 


e doar persoana ce ține „inima” are permisiunea de a vorbi 
e  nujudeci și nu critici ceea ce spune altcineva 


e  pasezi inima / obiectul la stânga ta după ce-ţi trece rândul, 
sau spui „pas” dacă nu ai nimic de spus 


e vorbeşti doar despre ceea ce simţi 
e păstrezi confidențială informaţia împărtășită 


e nuplecide la Dialogul din Inimă până nu este declarat încheiat. 


Pasează în continuare inima / obiectul în cerc - de mai multe ori 
dacă e necesar - pentru a te asigura că participanţii au mai mult de o 
oportunitate de a se împărtăși. Dacă ai suficient timp, Dialogul din 
inimă se încheie în mod natural dacă inima face un cerc complet fără 
ca cineva să mai aibă ceva de spus. 


Cere grupului să fie de acord cu instrucţiunile, care sunt foarte 
importante, pentru a te asigura că dialogul nu se deteriorează și nu își 
pierde din valoare. Pentru că nimeni nu ar trebui să vorbească cu ex- 
cepția persoanei care ţine obiectul, este deseori mai bine să aștepți 
până când se încheie dialogul, pentru a le reaminti oamenilor despre 
anumite înțelegeri care au nevoie de mai multă atenţie. O altă opțiune 
este să ai în scris înțelegerile, pe o foaie de hârtie sau pe o tablă și 
doar să arăţi cu degetul spre ele dacă cineva calcă strâmb. Fă înconju- 
rul grupului cel puţin o dată - toată lumea trebuie să aibă rândul său 
- sau stabilește o perioadă de timp (să zicem de la 15 minute până la 
30 de minute și mai mult pentru problemele cu intensitate emoționa- 
lă) și fă cercul complet al grupului până când timpul se scurge sau 
nimeni nu mai are nimic de spus. 

Poţi utiliza orice obiect pe care să-l pasezi - o minge, un prespapier, 
o carte, orice poate fi văzut bine de ceilalți participanți. Am văzut de toa- 
te, de la un animal de pluș (la un personal de spital), la o minge de 
baseball (o echipă de baseball de la un colegiu), sau o cască de fotbal 
(o echipă de fotbal din campionatul statal) la un băț orator amerindi- 
an (în timpului unei excursii de rafting cu o corporație). Eu de fapt 
prefer să utilizez inimile de pluș pe care Cliff Durfee, iniţiatorul aces- 

tei metode a Dialogului din Inimă, le vinde pe website-ul său! pentru 
că ele amintesc tuturor că ceea ce auzim vine din inima celeilalte per- 
soane - și că încercăm să ajungem în inima problemei discutate. 


REZULTATELE PE CARE SĂ LE AȘTEPȚI 
DE LA DIALOGUL DIN INIMĂ 


Poţi să te aștepți la următoarele rezultate din Vorbitul din Inimă: 


e dezvoltarea aptitudinii ascultării 
e exprimarea constructivă a sentimentelor 
e îmbunătățirea aptitudinilor de rezolvare a conflictelor 


e îmbunătățirea abilităților de renunțare la resentimente și 
probleme vechi 


e dezvoltarea unui respect și a unei înțelegeri mutuale 
e un simț mai dezvoltat al conexiunii, al unităţii și legăturii 


Una dintre cele mai valoroase utilizări ale Dialogului din Inimă 
pentru mine a fost într-un training de o săptămână pe care-l condu- 
ceam pentru 120 de administratori de școli în Bergen, Norvegia. 
Eram pe punctul de a începe sesiunea de după-amiază când cineva a 
anunțat că unul dintre participanţii la atelierul de lucru a fost ucis 
într-un accident de maşină în timpul pauzei de masă. În încăpere a 
fost un șoc și o durere masivă. Era imposibil să continui cu progra- 
mul, așa că am împărțit participanţii în grupuri de câte șase și le-am 
spus despre instrucţiunile Dialogului din Inimă. Le-am spus să pase- 
ze inima până când toată lumea din grup spune „pas” de două ori la 
rând, însemnând că nimic altceva nu mai era de spus. 


Grupurile au vorbit și au plâns mai bine de o oră. Oamenii vor- 
beau despre durerea lor, simţul propriei mortalități, cât de prețioasă 
și efemeră este viața de fapt, cât de înfricoșătoare poate fi viața une- 


1 Pentru informaţii complete, vizitează www.TheSuccessPrinciples/resources. 
Poţi să obţii un exemplar din Heart Talk Book (Cartea Dialogului din inimă). Un 
card cu o inimă de un roșu aprins este inserat în fiecare carte, cu cele opt înţe- 
legeri cheie printate pe verso pentru a-ți aminti cu ușurință înainte de fiecare 
Dialog din Inimă. Dacă ești educator, există un ghid complet de curriculum pe 
acest subiect intitulat More Teachable Moments (Mai multe momente de învăţă- 
tură) - nota autorului. 

ori și cum trebuie să trăiești momentul pentru că viitorul nu este 
niciodată garantat. Atunci am luat o scurtă pauză și am putut să con- 
tinuăm cu activităţile programate. Toate emoţiile au fost exprimare și 
auzite. Grupul era din nou pregătit să se concentreze asupra subiec- 
tului pe care trebuia să-l predau. 


DIALOGUL DIN INIMĂ SALVEAZĂ AFACEREA FAMILIEI 


James deţinea o mică afacere de familie care l-a sprijinit pe el și 
pe familia sa ani de zile. Atât soţia și cât și cei doi fii, amândoi căsăto- 
riți cu copii, lucrau ca angajaţi în acea companie. Cel puţin o dată pe 
săptămână, se adunau pentru o masă mare și James făcea tot ce putea 
mai bine pentru a strânge laolaltă această familie care tot creștea. 
James spera ca atunci când se va pensiona, afacerea de familie să supra- 
viețuiască și să continue să ofere un trai pentru toată familia extinsă. 


Deși părea un plan excelent la suprafață, a existat întotdeauna o 
competiție și o rivalitate între cei doi fii, și când amândouă soțiile au 
început și ele să lucreze în afacere, lucrurile păreau să se destrame. 
Resentimentele legate de lucrurile mărunte erau înăbușite pentru a 
menţine aparenţa liniștii, dar aveau să revină la suprafață mai târziu 
prin comentarii sarcastice și răbufniri de furie neașteptată. După ce 
fiii lui și-au cărat și câțiva pumni, James a realizat că trebuie să vor- 
bească cu toţii și să clarifice problema. Dar se temea că situația va 
deveni și mai explozivă dacă nu existau niște reguli de bază puternice - 
așa că a decis să utilizeze structura Dialogului din Inimă. 


Stând într-un cerc mare după fiecare masă săptămânală în fami- 
lie, grupul era neobișnuit de tăcut, neștiind la ce să se aștepte. James 
a început prin a-i face pe toţi să cadă de acord asupra celor opt reguli 
și structura Dialogului. La început, inima era transmisă fără să se spu- 
nă prea multe. Când i-a venit rândul a doua oară, unul dintre fii și-a 
exprimat furia, iar când inima a ajuns la cel de-al doilea, o ostilitate și 
mai mare a ieșit la suprafață - totuși, era clar că nimeni nu avea să vio- 
leze instrucțiunile, să iasă cu pași mari din cameră sau să arunce ceva. 


Nu a fost o discuţie ușoară și au fost momente în care puteai să-ți 
dai seama că toată lumea ar fi preferat să facă orice altă activitate - 
chiar să spele vasele. Dar pe măsură ce inima era transmisă în cerc, 
toată lumea a început să trăiască experienţa că el sau ea a fost auzit/ă 
și ostilitatea a început să se disipeze. Apoi una dintre soțiile fiilor a 
început să plângă și să împărtășească faptul că ea se afla la capătul 

puterilor. Cu toată fricțiunea din familie și afacere, ea nu mai putea 
suporta. A spus că ceva trebuie să se schimbe. În acel moment, s-a 
petrecut o eliberare și toţi din grup aveau ochii înlăcrimațţi. Pe măsu- 
ră ce inima era transmisă în cerc, tristețea a fost curând înlocuită cu 
recunoașterea iubirii unuia față de celălalt și lucrurile pentru care fie- 
care era recunoscător. 


Deși nu va şti sigur niciodată, James crede că Dialogul din Inimă a 
fost cheia care cel mai probabil i-a salvat afacerea, familia și sănătatea. 

SPUNE ADEVĂRUL MAI REPEDE 


Când ai îndoieli, spune adevărul. 
MARK TWAIN 


Autor al unor cărţi de ficțiune clasice, inclusiv Tom Sawyer și 
Aventurile lui Huckleberry Finn 


Majoritatea dintre noi evităm să spunem adevărul pentru că este 
inconfortabil. Ne temem de consecințe - să-i facem pe ceilalţi să se 
simtă inconfortabil, să le rănim sentimentele, să riscăm să-i înfuriem. 
Și totuși, dacă nu spunem adevărul și nici ceilalți nu ne spun adevărul, 
în realitate, nu putem să facem față problemelor la baza lor. 


Am tot auzit sintagme ca „adevărul te va elibera”. Și așa face. 
Adevărul ne permite să ne eliberăm pentru a putea gestiona lucrurile 
așa cum sunt ele, nu cum ne imaginăm sau sperăm că sunt sau că am 
putea să le manipulăm cu minciunile noastre. 


A spune adevărul ne și eliberează energia. E nevoie de energie 
pentru a ţine ascuns adevărul, a păstra un secret sau a juca un rol. 


CE SE ÎNTÂMPLĂ CÂND SPUI ADEVĂRUL? 


În seminarul meu de 4 zile pentru avansați, deseori fac un proces 
numit Secrete. Este un exercițiu simplu unde petrecem o oră sau două 
spunând grupului secretele noastre - acele lucruri pe care ni le ima- 
ginăm că dacă alţii le-ar ști, cu siguranță nu ne-ar plăcea sau nu ar 
aproba. Invit participanţii să se ridice pur și simplu și să spună gru- 
pului orice consideră ei că au de ascuns și apoi să se așeze. 

Nu există nicio discuţie sau feedback, doar împărtășire și asculta- 
re. Începe încet pentru că oameni testează apa cu „am trișat la exame- 
nul de clasa a opta la matematică” și „am furat un briceag din 
magazinul de articole metalice când aveam 14 ani.” Dar, pe măsură ce 
oamenii încep să realizeze că nimic rău nu i se întâmplă nimănui, în 

cele din urmă se deschid și vorbesc despre probleme mai profunde și 
mai dureroase. 


După ce nu mai există secrete care să iasă la iveală, întreb grupul 
dacă se simte mai puţin afectuos față de ceilalți sau dacă acceptă mai 
puțin pe cineva anume din grup. În toți acești ani, nu am auzit pe ni- 
meni niciodată să spună „da”. 

Apoi întreb „Câţi oameni se simt despovărațţi că și-au luat asta de 
pe inimă?” 

Toată lumea spune că „da”. 

Apoi întreb „Câţi dintre voi se simt mai apropiați față de ceilalți 
oameni din grup?” și din nou toate mâinile se ridică. Oamenii reali- 
zează că lucrurile pe care le ţineau ascunse nu sunt atât de oribile, ci 
că sunt chiar împărtășite de alți câțiva din grup. Nu sunt singuri, ci 
mai degrabă parte din comunitatea umană. 

Dar cel mai șocant este ce îmi raportează oamenii peste câteva zile. 


Migrene de o viaţă întreagă dispar. Colonul spastic se relaxează și 
nu mai e nevoie de medicaţie. Depresia e înlăturată și se simt din nou 
vii. Oamenii încep chiar să arate mai tineri și mai vitali. Este chiar ui- 
mitor. Unul dintre participanţi a raportat chiar că a pierdut 5 kilogra- 
me de greutate în exces în timpul următoarelor 2 zile. El cu adevărat 
s-a eliberat de mai mult decât de o simplă informaţie ascunsă. 


Acest exemplu ne spune că este nevoie de multă energie pentru a 
ascunde adevărul, și acea energie, atunci când este eliberată, poate fi 
utilizată pentru a crea un mai mare succes în toate domeniile vieții 
tale. Putem deveni mai puţin precauţi și mult mai spontani, mai dis- 
puși să devenim sinele nostru natural. lar când asta se întâmplă, in- 
formația vitală pentru ca lucrurile să funcționează și să fie puse la 
punct poate fi împărtășită și se poate acționa în consecință. 


CE AI NEVOIE SĂ ÎMPĂRTĂȘEȘTI? 


În fiecare domeniu din vieţile noastre, există trei lucruri care au 
cea mai mare nevoie să fie împărtășite: resentimentele care s-au adu- 
nat, nevoile nesatisfăcute și cerințele care se află în dedesubtul acelor 
resentimente, și aprecierile neexprimate. 


Dedesubtul resentimentelor există nevoi și dorințe neîmplinite. 
De fiecare dată când găsești că ai resentimente față de cineva, întreabă-te 
Ce anume doresc de la el/ea și nu primesc? Şi apoi ia-ți angajamentul 
de a cere cel puţin asta. Așa cum am vorbit mai devreme, cel mai rău 

lucru este să primeşti un „nu”. Ai putea să primeşti un „da”. Dar cel 
puţin vei fi făcut cererea care rămâne deschisă. 


Una dintre cele mai valoroase și totuși greu de făcut practici pen- 
tru majoritatea oamenilor este să spună adevărul atunci când este 
inconfortabil. Majoritatea dintre noi suntem atât de îngrijoraţi să nu 
rănim sentimentele altor oameni că nu ne împărtășim adevăratele 
noastre sentimente. Sfârşim prin a ne răni pe noi înșine în schimb. 


SĂ SPUI ADEVĂRUL ESTE BENEFIC PENTRU VIITOR 


La scurt timp după ce am creat Fundaţia Stimei de Sine pentru 
a-mi aduce munca în lumea nonprofit a educaţiei, închisorilor, servi- 
ciilor sociale și alte populaţii vulnerabile, directorul meu, Larry Price, 
a descoperit o cerere din partea Biroului de Educaţie al Districtului 
Los Angeles. Se pare că mai bine de 84% dintre oamenii care mer- 
geau la programul de ajutor social niciodată nu se mai întorceau după 
prima parte din trainingul pentru slujbă. Cei de la biroul districtului 
știau că aveau nevoie de un program de orientare care să le dea oa- 
menilor speranţă și să-i motiveze să încheie trainingul pentru slujbă 
şi să-și creeze o viață mai bună pentru ei înșiși și familiile lor. 

Ştiam că putem crea un program care să întrunească specificații- 
le biroului din cererea lor de propuneri, dar știam și că nu va include 
suficiente ore de contact și consolidare pentru a produce rezultatele 
la care spera biroul. Era clar că programul pe care și l-a închipuit bi- 
roul pur și simplu nu ar funcţiona. 


Nerăbdători să punem mâna pe contractul de 730 000 de dolari 
și să furnizăm fundaţiei fondurile de care avea atâta nevoie pentru a 
opera, am decis totuși să creăm o propunere extensivă și să lucrăm 
câteva luni de zile pentru a pune la punct o prezentare frumoasă. Cu 
o noapte înainte de termenul limită, am stat treji, finalizând, printând 
și colaționând numeroasele copii pe care trebuia să le trimitem. 


Probabil că a fost o propunere bună pentru că am fost selectați 
între cei trei finaliști și am fost sunați de la biroul districtului pentru 
un interviu și o prezentare finală. 


Îmi amintesc şi acum că stăteam în picioare în faţa birourilor dis- 
trictului spunându-i lui Larry „Știi, nu sunt sigur că vreau să câștig 
competiția asta. Oricât de bun ar fi programul pe care l-am pus cap la 
cap împreună, în felul în care ei doresc să-l vadă structurat e imposi- 
bil să aibă rezultatele pe care le doresc. Cred că ar trebui să le spunem 

adevărul. Cum ar putea ei să știe cum ar trebui să fie structurat? Nu 
sunt experți motivaţionali. Cum ar putea să ceară ceva ce nu au înţe- 
les pe deplin?” 

Teama noastră era ca nu cumva funcționarii disctrictuali să se 
simtă judecaţi sau criticați și să ofere contractul altcuiva. Era un risc 
enorm, în special pentru că era implicată suma respectivă. Dar am 
decis să spunem adevărul. 


Reacţia funcționarilor disctrictuali ne-a surprins. După ce ne-au 
ascultat punctul de vedere, au decis să ne angajeze oricum, pentru că 
am fost dispuși să le spunem adevărul. După ce au analizat ce am spus, 
au fost de acord și au simțit că eram singurii care au înţeles în mod 
corect situația cu care ei se confruntau. 


Rezultatele au fost atât de bune, că în cele din urmă programul pe 
care l-am dezvoltat - programul GOALS - a fost adoptat de alte 19 
districe în programele lor de ajutor social - plus organizaţii din 22 de 
state, ca Autoritatea de Dezvoltare Urbană și a Locuinţelor, Head Start 
și ca program de pre-eliberare pentru San Quentin și alte câteva în- 
chisori.! Până acum, 810 000 de oameni au absolvit acest program. 


NU EXISTĂ „MOMENTUL PERFECT” PENTRU 
A SPUNE CRUDUL ADEVĂR 


Așa cum am descoperit în experienţa cu Biroul de Educaţie al 
Districtului Los Angeles, a spune adevărul a făcut diferența dintre a 
câștiga acel contract și a-l pierde. Ne-am fi compromis integritatea, și 
am decis să spunem adevărul mai devreme sau mai târziu. 


A învăța să spui mai devreme adevărul este unul dintre obiceiu- 
rile cele mai importante ale succesului pe care va trebui să îl dezvolți. 
De fapt, momentul în care începi să te întrebi când este cel mai bine să 
spun adevărul, este cel mai bun moment să o faci. 


Va fi inconfortabil? Probabil. Va crea mult feedback? Da. Dar este 
lucrul corect. Fă-ţi un obicei din a spune adevărul mai repede. În cele 
din urmă, vrei să ajungi în punctul în care îl spui de îndată ce-l gân- 
dești. Atunci vei deveni cu adevărat autentic. Ce vezi e ceea ce pri- 
mești. Oamenii vor ști punctul tău de vedere. Oamenii se pot baza că 
vei spune ce gândești. 


1 Pentru mai multe informaţii legate de Programul GOALS, vizitează www.TheS- 
uccessPrinciples/resources - nota autorului. 

„NU VREAU SĂ LE RĂNESC SENTIMENTELE” 


De multe ori oamenii se folosesc de scuza că nu doresc să răneas- 
că sentimentele altor oameni. Asta este întotdeauna o minciună. Dacă 
te surprinzi vreodată gândind așa ceva, de fapt te protejezi pe tine 
însuţi de propriile sentimente. Eviţi sentimentele pe care le vei avea 
când ei se vor supăra. Este felul lașului de a fi care, pur și simplu, amâ- 
nă să dea cărțile pe față. 

Asta include și faptul că trebuie să le spui copiilor că divorțați, că 
familia se mută în Texas pentru că tati a primit o nouă slujbă, că va 
trebui să concediezi unii membri ai personalul, că nu vei duce familia 
în vacanţă anul acesta, că va trebui să eutanasiezi animalul de compa- 
nie al familiei, că nu vei putea să livrezi comanda la data promisă, sau 
că ai pierdut casa familiei într-o afacere proastă de la bursă. 


Ascunderea adevărului întotdeauna se întoarce împotriva ta. Cu 
cât te abții să îl spui mai devreme, cu atât îţi faci ţie însuți un deservi- 
ciu mai mare, cât și celor implicați. 


NU VEI DORI SĂ AUZI ASTA, DAR... 


Nu îmi doresc niciun lingău prin preajmă. Doresc ca toată lumea 
să-mi spună adevărul chiar dacă asta îi va costa slujba. 


SAMUEL GOLDWYN 
Co-fondator al Metro Goldwyn Mayer (MGM) Studios 


Marilyn Tam lucra ca manager de divizie și supraveghea 320 de 
magazine pentru Miller's Outpost „când un prieten i-a spus că Nike 
plănuia să deschidă una dintre reprezentanțele unde directorul Phil 
Knight ar fi interesat să o angajeze pentru supravegherea proiectului. 
În cadrul Nike era o frustrare legată de faptul că magazinele de încăl- 
țăminte de sport ca Foot Locker nu etalau îmbrăcămintea potrivită cu 
imaginea stilului de viață Nike. Pentru că Marilyn s-a gândit că a lucra 
pentru Nike ar fi o oportunitate mare, a făcut cercetări înainte de în- 
tâlnirea ei, vizitând câteva magazine cu îmbrăcăminte Nike pentru a 
putea fi pregătită să-i facă o propunere lui Phil legată de cum să cree- 
ze un magazin pe care Nike ar fi mândri să-l prezinte lumii. 


Când și-a făcut cercetările, a descoperit două lucruri: încălțămintea 
era bună. Era funcțională, durabilă și la un preț bun. Dar îmbrăcămin- 
tea era un dezastru. Nu avea calitate, mărimile necesare, durabilitate, 
nu era integrată și nu exista o potrivire cromatică. A descoperit mai 

târziu că linia vestimentară Nike a fost un răspuns întârziat la cererea 
consumatorului pentru mai multe îmbrăcăminte cu logo-ul Nike. Nu 
a fost ceva gândit și coordonat. Nike pur și simplu a ieșit și a cumpărat 
niște materiale și și-au pus propriul logo pe ele. Compania a cumpărat 
îmbrăcăminte de la diferiți manufacturieri fără niciun standard al mă- 
rimii, calității sau culorilor. Nu era o imagine care să reflecte brandul. 


Dilema lui Marilyn era că dorinţa ei de a lucra pentru Nike era în 
conflict cu judecata ei profesională legată de produse. Se temea că 
dacă îi spunea lui Phil că produsul lor nu era potrivit cu imaginea 
brandului și că nu ar trebui să fie în magazine, nu ar mai primi slujba. 


Când în cele din urmă s-a întâlnit cu Phil Knight în Oregon, con- 
versația inițială a noului magazin-concept a fost entuziasmantă. Dar 
pe măsură ce conversaţia se desfășura, Marilyn se simțea din ce în ce 
mai inconfortabil pentru că știa că avea nevoie să-i spună adevărul 
despre calitatea produselor și credința ei că magazinele aveau să fie 
un eșec dacă vor continua fără să creeze întâi o linie de produse stan- 
dardizate și integrate. Dar a ezitat temându-se că, în graba lui de a 
deschide magazinele și de a le pune pe roate, el va găsi pur și simplu 
pe altcineva să o facă. După două ore, s-a destăinuit în cele din urmă 
și i-a spus lui Phil că pantofii Nike erau minunati, dar dacă aveau să 
deschidă un magazin concept bazat pe haine, ea credea că aveau să fie 
un eșec pentru că produsele nu reflectau ceea ce Nike reprezenta. 


Așa cum se temea, acest lucru a încheiat conversaţia destul de re- 
pede. Ea a luat avionul înapoi spre California întrebându-se dacă a fă- 
cut lucrul corect. Simţea că probabil a pierdut orice șansă de a obține 
vreo slujbă acolo, dar se simțea bine pentru faptul că a spus adevărul. 

Două săptămâni mai târziu, Phil Knight a sunat-o și i-a spus că a 
reconsiderat ce i-a spus, a făcut și el cercetări asupra calității produ- 
selor și era de acord cu verdictul ei. l-a oferit postul de vice-președinte 
pentru departamentul de obiecte și accesorii. l-a spus: „Vino, repară 
bunurile și apoi deschidem magazinele.” 


Așa cum probabil știi, restul e istorie. Deși decizia de a aștepta a 
amânat deschiderea magazinelor Nike cu aproape 2 ani, divizia de 
îmbrăcăminte a avut parte de o creștere enormă, și magazinele-concept 
au ajutat Nike să se dezvolte și să acapareze și mai mult imaginația 
americană? 


2 Recomand cu multă căldură cartea inspiraţională a lui Marilyn How to use what 
you've got to get what you want (Cum să te foloseşti de ce ai pentru a obţine ce-ţi 
doreşti) (New York: Selectbooks, 2004). În cartea, ea ne împărtăşeşte viaţa sa 
extraordinară și principiile succesului pe care le-a învăţat într-o familie tradiţi- 


486 | JACK CANFIELD 


FORMULA DE A AVEA CONVERSAȚII CRUCIALE 


Conversaţii precum cea pe care a avut-o Marilyn Tam cu Phil 
Knight sunt în mod categoric inconfortabile și dificile, dar oamenii 
care stăpânesc arta acestor conversații dificile, dar cruciale, sunt cei 
care avansează cel mai mult în cariera lor. Dacă e nevoie să ai o con- 
versație crucială, tipul de conversaţie în care emoţiile sunt puternice 
și opiniile variază mult, iată câteva instrucţiuni care să te ajute. 

Prima este să nu te mai sperii de conversaţie în avans, intensifi- 
când faptele până devin ceva cu adevărat înspăimântător. Majoritatea 
oamenilor presupun ce va face cealaltă persoană când va auzi problema. 
Acest proces prin care ne spunem nouă înșine o poveste și atașăm 
emoții celor întâmplate ia câteva nanosecunde. 


Dacă e nevoie să ai o conversaţie crucială, dar te oprește faptul 
că-ți spui Mă tem de cum va reacţiona el/ea sau Nu știu cum să încep, 
realizează că problema pe care eșuezi s-o abordezi nu va dispărea de 
la sine - oricât de mult ai ignora-o. În aceste situaţii, e util ai o formu- 
lă care nu doar să te ajute să faci primul pas în conversaţie, dar care 
să vă ajute pe amândoi să hotărâți o soluţie. 

1. Pentru a începe, hotărăște-ți motivaţia pentru această con- 

versație, fie că este doar pentru a te exprima și a-ți lua o pia- 
tră de pe inimă - sau pentru a rezolva, în cele din urmă, o 
problemă. 


2.  Asigură-te să-ți programezi suficient timp pentru a avea con- 
versaţia. 

3. Plănuiește-ți conversaţia în avans, meșteșugindu-ţi un mesaj 
clar care să te menţină pe drumul ales. Începe cu ceea ce s-a 
întâmplat sau se întâmplă cu adevărat versus povestea pe 
care ţi-ai închipuit-o în mintea ta. Cum vei raporta faptele si- 
tuației? Asigură-te că separi faptele efective de sentimentele 
pe care le-ai atașat situației sau evenimentului. 


4. După ce ai raportat evenimentul, întreab-o pe cealaltă per- 
soană „Cum vezi tu asta?” Care crede ea/el că este impactul? 
De multe ori presupunem sau ne imaginăm feedback sau 
consecinţe oribile fără a ști care este efectiv experienţa celei- 
lalte persoane despre acea situație. 


onală din Hong Kong, până la înălțarea ei meteorică prin ierarhia executivă a lu- 
mii internaţionale a afacerilor în companii de talie mondială ca Aveda, Reebook, 
Nike - nota autorului. 

5. Întreab-o pe cealaltă persoană ce ar vrea să facă pentru a re- 
zolva problema - dacă de fapt cauţi soluţia. Uneori obiectivul 
tău poate fi doar acela de a te exprima. 


6. Dacă decizi să rezolvi problema, trebuie să te hotărăști și să 
te documentezi asupra acțiunilor pe care amândoi le veţi în- 
treprinde și le veţi continua’. 


DEPĂȘEȘTE TEAMA DE A FI JUDECAT 


Uneori nu spunem adevărul mai repede de teama că vom fi jude- 
cați. Credem că nu suntem suficient de buni, că opiniile noastre sunt 
ciudate, sau uneori că „ceva nu este în regulă cu noi” - așa că nu divul- 
găm ce se întâmplă, nu explicăm de ce nu participăm, nu recunoaș- 
tem că am greșit, nu dezvăluim de ce nu putem dona sau nu ne 
exprimăm punctul de vedere care este pur și simplu diferit. 


Poate că am fost judecaţi anterior, după ce am oferit o explicație 
de probă, așa că ezităm să ne deschidem din nou judecății. Din păcate, 
acest tip de reținere ne consumă foarte multă energie. Necesită ca 
noi să ne monitorizăm conversațiile, să ne plănuim acţiunile, să ne 
amintim cine a spus asta și în mod constant să formulăm explicaţii 
politicoase pentru „situaţia” noastră. 


Imaginează-ți în schimb libertatea de a declara pur și simplu mo- 
tivele și de a merge mai departe. Acel tip de încredere în sine este 
puternică și impresionantă - și puțini oameni te vor judeca pentru 
acest tip de directețe. 

Când Charlie Collins avea 9 ani, a fost diagnosticat cu degeneres- 
cență maculară. La vârsta de 13 ani era deja declarat oficial orb. Drept 
urmare a incapacității lui de a vedea mai nimic în afară de umbre, 
culori și porțiuni de lumină, Charlie s-a chinuit la școală, a încercat să 
dea la colegiu, dar a picat examenul de două ori și a început să bea și 
să ia droguri. După ce s-a mutat înapoi la părinții lui și a început să 
aibă diferite slujbe ciudate, în cele din urmă Charlie a pus bazele pro- 
priei companii - Vision Dynamics - care furniza produse și servicii 
pentru oamenii cu vedere slabă pentru ca aceștia să poată duce o via- 


3 Două resurse valoroase sunt Difficult Conversations (Conversaţii dificile), edi- 
ție revizuită de Douglas Stone, Bruce Patton, Sheila Heen și Roger Fisher (New 
York: Penguin, 2010), şi Crucial Conversations (Conversaţii Cruciale), a doua edi- 
ţie îmbunătăţită de Kerry patterson, Joseph Grenny, Ron McMillan și Al switzler 
(New York: McGraw - Hill, 2011) - nota autorului. 

tă independentă și fericită. Dar chiar și cu succesul ce a urmat și ma- 
riajul lui fericit, Charlie avea încredere puţină în el însuși și continua 
să se considere „acel tip prost și orb”. 


Căutând să-și mărească încrederea în el însuși, Charlie a desco- 
perit albumul meu audio Maximum Confidence (Încredere Maximă) 
pe internet. Mai târziu a descoperit două dintre aubiobook-urile mele 
The Aladdin Factor (Factorul Aladdin) şi The Power of Focus (Puterea 
concentrării). Pe perioada următorilor doi ani, a tot ascultat audio ca- 
setele iar și iar. Atunci s-a decis să participe la un seminar de-al meu 
de 3 zile. lată restul poveștii spuse în cuvintele lui: 


Am fost atât de impresionat de ceea ce am învăţat de la Jack 
Canfield, încât la începutul lui 2008, m-am găsit stând în primul 
rând la seminarul de trei zile, ascultându-l pe om vorbind. 


Cu câteva săptămâni mai devreme, când m-am înscris la acest 
program, nu am spus nimănui despre deficiența mea de vedere. 
Acum, înconjurat de mai bine de 300 de oameni deștepţi, frumoși, 
încerc să-mi ascund dizabilitatea. Credeam că acestor oameni le 
va părea rău de mine sau se vor uita de sus la mine. 


Nu a fost nicio problemă în prima zi. Mi-am luat notițe din plin, 
scriind cu un stilou mare și negru Sharpie - singura modalitate 
prin care puteam vedea ce scriu - până când doamna din dreapta 
mea m-a rugat să utilizez alt stilou pentru că mirosul Sharpie- 
ului meu o deranja. Nu doream să-i spun de ce aveam nevoie să 
utilizez exact acel tip de stilou, așa că am luat un pix normal și mă 
prefăceam că-l utilizez. 


În ziua următoare, treaba cu ascunsul s-a agravat. Am ajuns în 
dimineața întâlnirii și am văzut numele noastre pe niște insigne 
răsfirate pe o masă în fața ușii. Nu puteam vedea ce scrie pe fie- 
care. M-am uitat în jur să mă asigur că nimeni nu mă urmărea și 
m-am aplecat cu nasul la câțiva centimetri distanță de insigne, 
încercând să o găsesc pe a mea, îndreptându-mă de spate de fi- 
ecare dată când auzeam că se apropia cineva - adică tot la 30 de 
secunde. 


După câteva minute, mă panicasem, gata să fug înapoi în camera 
mea de hotel, să sar întâlnirea și să mă ascund până când trebuia 
să iau avionul înapoi în Connecticut. 


Uşile erau gata să se închidă când mi-a venit o idee. Următoarea 
persoană care s-a apropiat de masă era o femeie. 

„Mă scuzaţi”, am spus. „Mi-am uitat ochelarii în cameră, numele 
meu e Charlie. Îmi puteţi arăta insigna cu numele meu?” Ea mi-a 
zâmbit și mi-a înmânat-o. l-am mulțumit cu inima bubuind în 
piept, și am luat-o cu pași săltaţi spre camera de întâlnire. 

În prima pauză, am urcat pe scenă şi m-am prezentat lui Jack. Am 
început să vorbim și, dintr-un anumit motiv, i-am spus despre 
experiența mea cu insignele. După pauză, m-am așezat în scaun, 
pregătit de mai mult, când l-am auzit pe Jack spunând: „Cineva să-i 
dea, vă rog, microfonul lui Charlie.” Apoi m-a rugat să mă ridic. 
„Bună, Charlie”, a spus Jack. „Vreau să arunci o privire spre oame- 
nii din încăpere. Acum spune-le și lor ce mi-ai spus mie în pauză.” 
Eram furios! Cum să mă expună în halul ăsta? Cum să mă pună 
să-mi spun secretul tuturor? Dar am făcut-o. Și, pe măsură ce vor- 
beam, simțeam cum puterea se revărsa tot mai mult în interiorul 
meu. La sfârşitul poveștii mele, oamenii m-au aplaudat! 


Jack a spus: „Deci, Charlie, cred că înţelegi: Nu mai ai nevoie să-ți 
trăiești viața așa. Chiar din acest moment, nu mai ai dreptul să 
lași acea boală a orbirii să-ți conducă viața.” Apoi și-a rotit privi- 
rea prin încăpere și a întrebat: „Este cineva aici care i-ar spune 
„nu” lui Charlie dacă l-ar aborda și ar cere ajutor?” 


Cei din încăpere au izbucnit. Toată lumea striga „L-aș ajuta! „Mi-ar 
plăcea să-l ajut!”, „Bineînţeles că l-aș ajuta!” 

Jack a continuat: „Fiinţelor umane le place să se ajute una pe cea- 
laltă. De asta suntem aici, să ne servim unul pe celălalt - și cu toţii 
avem nevoie de ajutor în anumite momente. Tot ce trebuie să faci 
este să spui adevărul și să ceri. Acum crezi în asta, Charlie?” 


Spre surpriza mea, credeam. 


În continuarea seminarului, Charlie s-a simţit bine. Deși se simţea 
cumva vulnerabil, a devenit mai deschis, mai autentic și mai puternic 
decât a fost vreodată. Transformarea lui l-a condus în cele din urmă 
spre ceea ce credea că era adevărata sa chemare: să fie un orator mo- 
tivaţional care să-i inspire pe alţii să privească dincolo de provocările 
vieții. 

În acelaşi timp, compania lui vinde articole care ușurează viaţa 
oamenilor cu defecte de vedere, iar Charlie este capabil el însuși să-i 
inspire și să le dea putere prin workshop-urile și cursurile sale de 
dezvoltare personală - o abordare unică ce i-a ajutat afacerea să 
crească de la an la an. Charlie călătorește și prin ţară, vorbind atât 

grupurilor de oameni fără probleme de vedere, cât și celor orbi, des- 
pre cum cu toții putem să depășim „punctele noastre oarbe”. 
Mulțumită faptului că a spus adevărul mai repede, acum își trăiește 
scopul autentic al vieţii - acela de a vorbi oamenilor despre ce în- 
seamnă să „vezi” din nou cu adevărat. 

VORBEȘTE IMPECABIL 


Impecabilitatea cuvântului te poate duce spre libertatea 
personală, spre succes imens și abundență: îţi poate lua 
teama și o poate transforma în bucurie și iubire. 


DON MIGUEL RUIZ 


Autor al The Four Agreements! (Cele patru înțelegeri) 


Pentru majoritatea dintre noi, cuvintele sunt rostite fără conștienti- 
zare, rareori ne oprim să ne gândim la ceea ce spunem. Gândurile noas- 
tre, opiniile, judecăţile și credinţele se rostogolesc pe limbile noastre fără 
nicio grijă față de pagubele sau beneficiile pe care le pot produce. 


Oamenii de succes, pe de altă parte, sunt maeștrii cuvintelor. Ei știu 
că dacă nu-și iau în stăpânire propriile cuvinte, cuvintele îi vor lua în 
stăpânire pe ei. Sunt conștienți de gândurile pe care le gândesc și de cu- 
vintele pe care le rostesc - atât asupra celorlalţi, cât și asupra lor. Ei știu 
că pentru a avea mai mult succes, au nevoie să rostească cuvinte care să 
construiască stimă și încredere în sine, să construiască relaţii și visuri - 
cuvinte de afirmaţie, încurajare, iubire, acceptare, posibilitate și viziune. 


A vorbi cu impecabilitate înseamnă a vorbi din postura sinelui tău 
suprem. Înseamnă să vorbești cu intenţie şi cu integritate. Înseamnă că 
vorbele tale sunt în armonie cu ceea ce spui și ce vrei să produci - vi- 
ziunea și visurile tale. 


CUVÂNTUL TĂU ARE PUTERE 


Când vorbești cu impecabilitate, cuvintele tale au putere nu doar 
asupra ta, dar și asupra altora. A vorbi cu impecabilitate înseamnă a 
vorbi doar cuvinte care sunt adevărate, înălțătoare și care afirmă va- 
loarea altor oameni. 


1 Doresc să-mi exprim recunoştinţa față de Don Miguel Ruiz, autor al The Four 
Agreements, pentru informaţiile asupra impecabilităţii din acest capitol. Pentru 
mai multe informații, te încurajez din suflet să citești The Four Agreements (San 
Rafael, CA: Amber-Allen Publishing, 1997) -nota autorului. 

Pe măsură ce înveți cum să vorbeşti cu impecabilitate, vei desco- 
peri că vorbele sunt și baza tuturor relațiilor. Cum vorbesc cu tine și 
despre tine determină calitatea relației noastre. 


CE LE SPUI ALTORA CREEAZĂ UN EFECT 
DE REVERBERAŢIE ASUPRA LUMII 


Niciun cuvânt stricat să nu vă iasă din gură; ci unul bun, pentru 
zidire, după cum e nevoie, ca să dea har celor ce-l aud. 


EFESENI 4:29 
(Biblia Regelui Iacob) 


Oamenii de succes rostesc mai mult cuvinte de incluziune decât 
de separare, cuvinte de acceptare mai degrabă decât cuvinte de respin- 
gere, şi cuvinte de toleranță mai degrabă decât cuvinte de prejudiciu. 

Dacă exprim iubire și acceptare față de tine, tu vei trăi iubire pen- 
tru mine. Dacă exprim judecată și dispreţ pentru tine, și tu mă vei ju- 
deca. Dacă exprim recunoștință și apreciere pentru tine, și tu vei 
exprima recunoștință și apreciere pentru mine. Dacă rostesc cuvinte 
de ură față de tine, și tu, cel mai probabil, o să mă urăști. 

Adevărul este că vorbele emit o anumită energie sau un mesaj 
care creează o reacție la ceilalţi - reacţie care de obicei se întoarce 
înmulțită. Dacă ești nepoliticos, nerăbdător, arogant sau ostil, te poţi 
aştepta la un comportament negativ care să ți se întoarcă. 


Tot ce spui produce un efect în lume. Tot ce spui altcuiva produce 
un efect în acea persoană. Să știi că în mod constant creezi ceva - fie 
pozitiv, fie negativ - cu vorbele tale. 


Întotdeauna să te întrebi Ceea ce voi spune va avansa cauza viziu- 
nii, misiunii şi obiectivelor mele? Va ridica moralul ascultătorului? Îl 
vor inspira, motiva şi îi vor crea un avânt? Îi vor dizolva frica şi îi vor 
crea siguranță și încredere? Vor construi stimă de sine, încredere în 
sine și bunăvoința de a risca și de a lua măsuri? Dacă nu, găseşte cuvin- 
tele care o vor face sau taci. 


NU MAI MINȚI 


Așa cum e și cu comportamentul negativ, când minţi, nu doar că 
te separi pe tine însuți de sinele suprem, dar riști să fii descoperit și 
să erodezi încrederea celorlalți în tine. 

CÂND PINOCCHIO VORBEŞTE 
ONLINE CU FETELE... 


Pentru seria Chicken Soup for the Soul, am avut o politică - în afa- 
ră de poeme și poveşti ce erau în mod clar parabole sau fabule, toate 
poveștile tipărite în Chicken Soup erau adevărate. Era important, pen- 
tru că dacă povestea era inspirațională, doream ca cititorii să spună 
Dacă ei pot s-o facă, și eu pot. 

Ocazional, aflam că un contribuitor fabricase povestea - pur și 
simplu o inventase. De fiecare dată când aflam asta, ajungeam să nu 
mai utilizăm niciuna dintre poveștile acelui scriitor. Nu mai aveam 
încredere în asemenea scriitori. Cuvântul lor nu mai era impecabil. 


În realitate, a minţi este produsul unei stime de sine scăzute - 
credinţă că abilitățile tale nu sunt îndeajuns pentru a primi ce vrei. Se 
bazează și pe credința falsă că nu poţi să faci față consecinţelor atunci 
când oamenii află adevărul despre tine - ceea ce este încă un mod de 
a spune Eu nu sunt îndeajuns. 


CE SPUI DESPRE CEILALŢI CONTEAZĂ ŞI MAI MULT 


Dacă privim în istorie, cele mai cunoscute și respectate fiinţe și 
învățători spirituali ne-au avertizat să nu bârfim sau să îi judecăm pe 
ceilalți. Pentru că știau cât de păgubos este neadevărul. Războaie au 
început din cauza cuvintelor. Oamenii au fost omorâţi din cauza cu- 
vintelor. Înţelegerile au căzut din cauza cuvintelor. Mariaje s-au des- 
trămat din cauza cuvintelor. 

Nu doar asta, dar bârfa și judecată te afectează și pe tine, pentru 
că ajungi să eliberezi otravă în fluxul energiei menite să-ți aducă ceea 
ce vrei cu adevărat. 


Când vorbești de rău pe cineva cu altcineva, poate că asta temporar 
te leagă de persoana de lângă tine, dar îi creează impresia durabilă că 
ești genul de persoană care îi bârfeşte. Cealaltă persoană se va întreba 
mereu - chiar și inconștient - când vei întoarce și împotriva ei otrava 
ta verbală. Îi va eroda simţul unei încrederi mai profunde în tine. 

Chiar și fără să rostești cuvinte, ceilalți pot să simtă energia ne- 
gativă, care se îndreaptă spre ei cu judecată și critică. Atunci, ce spui 
despre alţii găsește o modalitate de a se întoarce la persoanele des- 
pre care vorbeşti. De multe ori, oamenii care ţin la mine mă vor suna 
să-mi spună că cineva pe care eu îl cunosc a spus ceva negativ despre 
mine. Ce face asta relației mele cu acea persoană? Creează o fisură 
subtilă. 


În plus, am învăţat din lecţii dure că atunci când bârfesc pe cineva 
(1) mă deprimă pe moment, (2) îmi concentrez atenția asupra a ceea 
ce nu vreau în viață și (3) literalmente îmi răcesc gura de pomană. Am 
învățat că pot să utilizez puterea mentală și verbală pentru a crea mai 
mult din ceea ce doresc concentrându-mi în schimb puterea cuvinte- 
lor asupra abundenței. 


Pentru a vorbi cu impecabilitate atunci când te adresezi altora: 


e ja-ți angajamentul de a fi impecabil în discursul tău atunci 
când vorbeşti altora 


e  făunefortdea aprecia ceva la fiecare persoană cu care inter- 
acționezi. Caută aspectele lor pozitive. 

e a-ți angajamentul de a spune adevărul, cât de bine poţi, în 
toate interacțiunile și înțelegerile tale cu ceilalți. la-ți angaja- 
mentul de a o face o zi, apoi 2 zile la rând, apoi o săptămână 
întreagă. Dacă eziţi, ia-o de la început. Continuă să-ți lucrezi 
mușchiul ăsta. 


e  artrebuisă faci din fiecare interacțiune o intenţie de a ridica 
moralul cuiva pe o cale oarecare. Observă cum te simți după 
ce ai făcut asta. 


Deseori, utilizăm cuvinte într-un fel păgubos nu pentru că sun- 
tem oameni răi, ci pentru că pur și simplu nu suntem atenţi. Nimeni 
nu ne-a învățat vreodată cât de puternice sunt cuvintele. 

BÂRFA FĂRĂ TEMEI 


Am învăţat cât de puternică e bârfa fără temei în timpul primului 
meu an în care am predat la liceu. În prima zi de şcoală, am intrat la 
catedră înainte să înceapă orele. Unul dintre profesorii mai vechi m-a 
abordat și mi-a spus „Văd că-l ai pe Devon James la orele de istorie ame- 
ricană. Eu l-am avut anul trecut. E o adevărată teroare. Mult noroc!” 

Îți poţi imagina ce s-a întâmplat când am intrat la oră și l-am vă- 
zut pe Devon James. l-am examinat fiecare mișcare. Așteptam să-mi 
arate semne ale acelei terori promise. Devon n-a avut nicio șansă. Era 
deja etichetat. Aveam deja o imagine a lui înainte să deschidă gura. 
Fără îndoială că-i trimiteam inconștient semnalul: Știu că ești un 
scandalagiu. Aceasta este definiția prejudecăţii - să judeci pe cineva 
înainte să apuci șansa să îl/o cunoști. 


Am învăţat să nu las niciodată vreun profesor - sau pe oricine 
altcineva, de fapt - să îmi spună cum va fi cineva înainte să întâlnesc 
acea persoană. Am învățat să mă bazez pe propriile observaţii. Am 
învățat și faptul că dacă tratez pe toată lumea cu respect și le sem- 
nalez prin discursul meu și acțiunile mele că aveam așteptări mari 
de la ei, aproape că întotdeauna se ridicau la nivelul acelor așteptări 
pozitive. 

Cel mai mare preț al bârfei, bineînţeles, e faptul că-ți fură clarita- 
tea minţii. Oamenii care sunt impecabili văd lumea mult mai clar. Ei 
gândesc mult mai clar și astfel pot fi mult mai eficienţi în deciziile și 
acţiunile lor. În The Four Agreements, Don Miguel Ruiz asemuieşte 
procesul bârfei cu cel al declanșării unui virus de computer în min- 
tea ta, făcând-o să gândească din ce în ce mai puţin clar, de fiecare 
dată. 


lată câteva modalități practice de a te opri și de a-i descuraja și pe 
alții să mai bârfească: 


Schimbă subiectul. 

Spune ceva pozitiv legat de persoana respectivă. 
leşi din discuţie. 

Taci. 


SI er E e 


Declară la modul foarte clar că nu mai vrei să iei parte la bâr- 
fa despre alții. 

VERIFICĂ-ȚI GÂNDURILE ȘI SENTIMENTELE 


Când știi că ai fost impecabil în cuvintele tale? Când te simți bine, 
fericit, vesel, calm și plin de pace. Dacă nu simţi aceste lucruri, verifică-ți 
gândurile, dialogul intern și comunicarea verbală și scrisă cu ceilalți. 


Când începi să fii tot mai impecabil legat de cuvintele tale, vei înce- 
pe să vezi schimbări care se întâmplă în toate domeniile din viața ta. 

CÂND AI ÎNDOIELI, VERIFICĂ 


Poate că există un substitut pentru faptul concret, dar dacă 
există, eu n-am nicio idee ce-ar putea fi. 
J. PAUL GETTY 


Unul dintre cei mai bogați oameni din America și autorul How to Be Rich 
(Cum să fii bogat) 


Prea mulți oameni irosesc timp valoros și resurse prețioase 
întrebându-se ce gândesc ceilalți oameni, ce intenționează sau ce fac. 
În loc să-i întrebe pentru a clarifica, ei fac presupuneri - de obicei 
presupun că e ceva împotriva lor - și apoi iau decizii bazate pe acele 
presupuneri. 


Oamenii de succes, pe de altă parte, nu irosesc timpul presupunând 
sau întrebându-se. Ei pur și simplu verifică: „Mă întrebam dacă...” sau 
“Ar fi în regulă să...” sau „Simțţi că...?” Nu se tem de respingere, așa că 
întreabă. 


OAMENII ÎNTOTDEAUNA ÎŞI IMAGINEAZĂ CE E MAI RĂU 
CÂND NU ȘTIU CE E ADEVĂRAT 


Care este problema fundamentală atunci când presupui? Oamenii 
de obicei se tem cel mai tare de ceea ce nu ştiu. În loc să verifice lucru- 
rile, ei presupun fapte care s-ar putea să nu existe, apoi construiesc 
prejudecăţi în jurul acelor presupuneri. lau decizii proaste bazate pe 
aceste presupuneri, pe zvonuri sau pe opiniile altor oameni. 


la în considerare diferența atunci când știi toate faptele - faptele 
efective - legate de o situaţie, persoană, problemă sau oportunitate. 
Apoi poţi lua decizii și măsuri în baza a ceea ce este real, nu a ceea ce 
inventezi tu. 


Imi amintesc un seminar pe care l-am condus odată, în care un 
participant - care stătea în spatele sălii - părea ca și cum nu dorea să 

fie acolo. Părea ostil și retras. Avea brațele încrucișate la piept. Avea o 
încruntare pe față ce părea dintotdeauna acolo și părea că urăște tot 
ce aveam eu să spun. Știam că dacă nu aveam grijă, ajungeam să mă 
concentrez doar asupra lui și aparenta lui ostilitate, în detrimentul 
tuturor celorlalți din încăpere. 

După cum îți poţi imagina, niciun orator nu dorește să audă că un 
membru din public a fost forțat să vină la seminar de către șeful lui 
sau că era nemulțumit de material sau - și mai rău - că îl displăcea 
chiar pe orator. Având în vedere limbajul trupului acestui participant, 
ar fi fost ușor să presupun unul dintre lucrurile de mai sus. 


In schimb, am verificat. 


L-am abordat în timpul primei pauze și i-am spus: „Nu am putut să 
nu observ că nu pari să te simţi în locul potrivit. Mă întrebam dacă ate- 
lierul de lucru te ajută. Sau poate ai fost trimis aici de șeful tău împotri- 
va voinţei tale și chiar nu vrei să te afli aici. Sunt cu adevărat îngrijorat.” 


În acel moment, întreaga lui postură s-a schimbat. A spus: „Oh, 
nu. Iubesc tot ce spui. Dar simt că mă ia gripa. Nu doream să stau aca- 
să și să pierd asta, pentru că știam cât de bun avea să fie seminarul. 
Trebuie să mă concentrez din răsputeri doar ca să fiu aici, dar merită 
pentru că aflu atât de multe.” 


Uau. Dacă n-aș fi întrebat, aș fi putut să-mi distrug toată ziua pre- 
supunând ce e mai rău. De câte ori nu faci și tu presupuneri - bune 
sau rele - fără să le verifici? 


Presupui fără să verifici că atunci când un proiect special are ter- 
men de predare, toţi cei implicați îl vor livra la timp? Presupui fără să 
verifici că ceea ce oferi este ceea ce toată lumea are nevoie? Presupui 
fără să verifici la sfârșitul fiecărei întâlniri că toată lumea a înțeles 
clar cine e responsabil pentru cutare acțiune până la cutare dată? 

Imaginează-ți cât de ușor ti-ar fi să nu mai presupui - și, în loc, să 
spui „John, vei completa raportul până vinerea viitoare? Așa e? Și 
Mary, vei lua devizul de la tipograf până marți la cinci. Așa-i?” 


DE OBICEI EZITĂM CEL MAI MULT CÂND S-AR PUTEA SĂ 
FIE VEŞTI PROASTE 


De obicei, atunci când presupunem ce e mai rău nu vrem să veri- 
ficăm. Ne temem pur și simplu de răspuns. Dacă eu ajung acasă de la 
slujbă și soția mea e încruntată, este ușor să presupun că este furioa- 
să pe mine. Și deși aș putea să încep să merg pe vârfuri, gândindu-mă 

că am făcut ceva greșit și să anticipez o izbucnire, imaginează-ți cât 
de bine ar fi pentru relația noastră dacă aș spune foarte simplu: „Nu 
pari fericită. Ce s-a întâmplat?” 

In momentul în care începi să verifici, două lucruri se întâmplă. 


Primul, afli faptele reale. Chiar ai făcut ceva greșit - sau ea a pri- 
mit un telefon neplăcut de care tu nu știi de la sora ei? Al doilea lucru, 
ai opțiunea de a face ceva legat de asta - să o ajuţi să-și schimbe sta- 
rea de spirit - dacă știi cu adevărat ce se întâmplă. 

Acest lucru este valabil și pentru lucrurile care s-ar putea să-ți 
îmbunătățească calitatea vieții. Presupui că nu se poate să obţii atât 
de târziu un bilet la concertul de rock sau că niciodată nu vei fi accep- 
tat la cursul de arte sau că nu-ţi permiţi acea servantă antică ce ar 
arăta minunat în sufragerie. 


Este atât de simplu doar să întrebi. Verifică, utilizând sintagme ca 
Mă întreb dacă... şi Ar fi în regulă dacă... şi Te simţi cumva... și Există 
o posibilitate de a obţine... și... Ce ar trebui să fac pentru a.... și Ce ar 
trebui să se întâmple pentru ca tu să poți să.... Şi tot așa. 


VREI SĂ SPUI...? 


O altă modalitate de a ne verifica presupunerile este de a utiliza 
o tehnică pe care o predau în sesiunile de training pentru cupluri care 
pot ajuta la îmbunătățirea comunicării în relaţiile tale. E o numesc 
tehnica „Vrei să spui”. 

Să spunem că soția mea mă roagă să o ajut sâmbătă la curăţenie 
în garaj. 

„Nu”, spun. 

Acum, soția mea ar putea presupune instant Jack e supărat pe 
mine. Nu îl interesează nevoile mele. Nu-i pasă că mașina mea nu mai 
intră în garaj, şi tot așa. 

„Jack, vrei să spui că niciodată nu o să mă ajuţi cu această sarcină, 
că vrei să fac totul de una singură?” 

„Nu, nu vreau să spun asta.” 

„Vrei să spui că ai prefera să faci altceva?” 

„Nu, nici asta nu vreau să spun.” 

„Vrei să spui că o să fii ocupat sâmbătă și că ai altceva plănuit 
despre care eu nu știu?” 

„Da, exact asta vreau să spun. Îmi pare rău că nu ţi-am spus încă. 
Pur și simplu mi-a scăpat.” 

Uneori, oamenii nu spun imediat motivele din spatele răspunsu- 
rilor lor. Spun doar „nu”, fără explicaţii față de poziţia lor. Bărbaţii, cel 
mai probabil, vor răspunde așa, în timp ce femeile îți vor da tot soiul 
de motive pentru care răspunsul lor e „nu”; bărbaţii deseori îţi vor 
oferi concluzia, nu și detaliile. Întrebând: „Vrei să spui...?” îţi va aduce 
mai multă claritate, așa ca să nu rămâi întrebându-te ce se întâmplă 
de fapt. 


VERIFICAREA CONTRIBUIE LA SUCCESUL TĂU 


A-ţi verifica presupunerile îți îmbunătățește comunicarea, rela- 
tiile, calitatea vieţii și în special succesul și productivitatea la locul de 
muncă. Începi să ai rezultate mai bune. Nu apari cu lipsuri. Nu faci 
presupuneri despre ce aveau oamenii de gând să facă și nu au mai 
făcut. De fiecare dată când ai vreo bănuială că Barbara nu va termina 
treaba la timp, sun-o pe Barbara. Verifică. 


W. Edwards Demin, strălucitul expert în sistemele care au ajutat 
Japonia după Al Doilea Război Mondial să fabrice automobile, elec- 
tronice și alte bunuri mai bine decât orice altă țară pe planetă, a spus 
odată că primele 15% dintr-un proiect este cel mai important. Aici ai 
nevoie de claritate, să aduni date, să verifici lucrurile. 


De exemplu, când intraţi într-o relație de afaceri, hotărâți de la 
început - primele 15% - cum veți munci împreună, cum veţi rezolva 
conflictele, care este strategia de ieșire dacă cineva dorește să plece, 
care este criteriul de hotărâre dacă unul dintre oameni nu își respectă 
partea lui de înțelegere și tot așa. Majoritatea conflictelor care apar mai 
târziu în relaţii sunt cauzate de oamenii care fac presupuneri eronate 
fără să le verifice. Eșuează în a clarifica de la început înțelegerile lor. 


SPAŢIUL DINTRE REGULI 


Bineînţeles, regula celor 15% se aplică și oricărui obiectiv perso- 
nal pe care ai putea să-l urmezi. Ţi-l mai amintești pe autorul de best- 
seller Tim Ferriss, care a câștigat odată campionatul naţional de 
kickboxing cu doar 6 săptămâni de antrenament? Povestea din spatele 
poveștii este că nu a presupus nimic legat de regulile kickboxingului, 

în schimb le-a verificat cu minuţiozitate. A învăţat cercetând că dacă-ți 
arunci oponentul în afara ringului de două ori într-o rundă, câștigi 
meciul. 


Astăzi, majoritatea oamenilor se gândesc că kickboxingul în- 
seamnă să lovești cu picioarele și să dai cu pumnii. Ferriss, pe de altă 
parte, fusese dinainte un wrestler antrenat. Așa că i-a spus antreno- 
rului „Nu mă învăţa cum să dărâm pe cineva. Învață-mă cum să-mi 
arunc oponentul în afara ringului și cum să nu fiu aruncat eu însumi.” 
Așa a câștigat campionatul. A hotărât care e diferența dintre ce erau 
de fapt regulile și ce presupuneau oamenii că sunt. 


În viață, sunt multe situaţiile în care există spațiu de manevră 
printre reguli. Dacă nu întrebi și doar presupui, nu poți să realizezi 
ceva și poate că ai fi putut să reușești printr-o portiță de scăpare sau 
cu ajutorul unui secret care îți este dezvăluit numai când îl cercetezi — 
când l-ai verificat. 

EXERSEAZĂ O APRECIERE 
IEȘITĂ DIN COMUN 


Există o foame de iubire și apreciere în lumea asta mai mare 
decât foamea de pâine. 


MAICA TEREZA 


Câștigătoare a Premiului Nobel pentru Pace 


Trebuie să găsesc un om care, oricât de exaltată ar fi atitudinea 
lui, nu face o treabă mai bună și nu depune mai mult efort dintr-un 
spirit de confirmare decât dacă o face dintr-un spirit de critică. 


CHARES M. SCHWAB 


Primul președinte al U.S. Steel Corporation 


Un studiu recent de management a dezvăluit că 46% dintre anga- 
jaţii care pleacă de la o companie o fac din cauză că se simt subapre- 
ciați; 61% spun că șefilor nu le pasă foarte mult de partea lor umană 
şi 88% spun că nu primesc recunoaștere pentru munca pe care o fac. 


Nu am cunoscut niciodată pe nimeni care să se plângă de prea 
mult feedback pozitiv. Tu ai întâlnit? De fapt, adevărat este exact 
opusul. 


Fie că ești antreprenor, manager, profesor, părinte, coach sau 
doar prieten, dacă vrei să ai succes cu alți oameni, trebuie să stăpâ- 
nești arta aprecierii. 


la asta în considerare: în fiecare an, o firmă de consultanță în ma- 
nagement realizează un sondaj cu 200 de companii legat de ceea ce-i 
motivează pe angajaţi. Când li s-a dat să înșire 10 lucruri posibile care 
să-i motiveze, angajaţii întotdeauna au pus pe listă aprecierea ca fiind 
motivarea numărul unu. Când au fost rugați să facă același lucru, ma- 
nagerii și supervizorii au clasificat aprecierea pe locul opt. Este un 
dezacord major. 

CELE CINCI LIMBAJE ALE IUBIRII ȘI APRECIERII 


Am descoperit că fiecare persoană are un limbaj primar și 
secundar al aprecierii. Limbajul nostru primar ne comunică 
mai profund nouă înșine decât celorlalți. Deși vom accepta 
aprecierea în toate cele cinci limbaje, nu ne vom simți cu 
adevărat încurajați dacă mesajul nu este comunicat prin 
limbajul nostru primar. 


GARY CHAPMAN ŞI PAUL WHITE 


Co-autori ai The 5 languages of appreciation in the workplace 
(Cele 5 Limbaje Ale Aprecierii La Locul De Muncă) 


Când am scris prima ediție a acestei cărți în 2005, am vorbit des- 
pre cât de valoroasă este distincția dintre cele trei tipuri de apreciere 
- auditivă, vizuală și kinestezică. Există trei modalități diferite prin 
care creierul preia informaţia și toată lumea are un tip predominant 
pe care-l preferă. Oamenii auditivi au nevoie să o audă, oamenii vi- 
zuali să o vadă, și oamenii kinestezici să o simtă. De exemplu, dacă 
oferi feedback vizual pentru o persoană auditivă, nu are același 
efect ca feedback-ul verbal. Persoana auditivă poate să spună „Îmi 
trimite scrisori, carduri, e-mailuri, dar niciodată nu-și ia timp să 
vorbească cu mine la telefon sau să vină până la mine să mi-o spună 
în față” 

Oamenilor vizuali, pe de altă parte, le place să primească ceva ce 
pot vedea și poate chiar să afișeze la locul de muncă, să-l pună pe 
panoul cu noutăţi sau să atârne pe frigider. Se simt apreciați când pri- 
mesc scrisori, felicitări, certificate de apreciere, plăci, trofee, poze și 
cadouri - lucrurile pe care le pot vedea îi ajută să-și amintească de 
asta pentru totdeauna. Poţi de obicei să-ți dai seama de acești oameni 
după pereţii, panourile cu noutăţi și frigiderele lor. Sunt pline cu 
memo-uri care le amintesc că sunt iubiţi și apreciați. 


Oamenii kinestezici au nevoie s-o simtă - o îmbrățișare, o strân- 
gere de mână, palme bătute, o bătaie ușoară pe umăr, un masaj pe 
spate, o plimbare împreună, ieșitul în oraș la dans sau jucatul unui 
sport împreună. 

În timp ce distincţia auditiv-vizual-kinestezic este una utilă, con- 
silierul în relații Gary Chapman a creat un model util pentru cele Cinci 
Limbaje ale Iubirii, care rafinează felul în care oamenii au nevoie de 
diferite forme de comunicare pentru a se simți complet apreciați și 
iubiți. Chapman a observat prima oară importanța aceste distincții în 

munca lui cu cuplurile, dar a evoluat incluzând comunicarea cu copiii, 
copiii adulţi, adolescenţi, militarii și oamenii de la locul de muncă.! 


CARE SUNT CELE CINCI LIMBAJE ALE IUBIRII? 


Cuvinte de afirmaţie. Dacă limbajul primar al iubirii cuiva este 
acesta, ei se simt iubiți cel mai mult când ești deschis și expresiv în a 
le spune cât de minunațţi crezi tu că sunt, cât de mult îi apreciezi atât 
pe ei, cât și ceea ce fac, şi să le împărtășești cuvinte de încurajare ce 
exprimă credinţa ta în talentele și abilităţile lor. 


Timp de calitate. Dacă limbajul iubirii cuiva este timpul de calita- 
te, ei au nevoie ca tu să fii complet prezent și implicat atunci când le 
vorbești sau te implici într-o activitate la dispoziție, oricât de trivială 
ar fi. Deși soția mea Inga, care este o persoană foarte kinestezică - a 
terminat facultatea de fizică, a fost maseur terapeut și antrenor fizic, 
a predat schi și yoga și iubește să meargă pe munte, să înoate în ocean, 
să facă body surfing și să danseze - limbajul primar al iubirii pentru 
ea este timpul de calitate, nu atingere fizică așa cum credeam iniţial. 

Când sunt cu ea, îmi dorește atenţia completă, fără televizor, fără 
să mă uit pe computer sau pe iPhone, oferindu-i contact vizual deplin, 
ascultând activ și răspunzând la ceea ce spune. Când se întoarce de la 
o sesiune cu învățătorul ei spiritual, întotdeauna comentează cât de 
prezent e el, cât de profund ascultă și cât de observată și auzită se 
simte. lubește să stea pe marginea piscinei și să aibă conversații lun- 
gi. lubește să meargă în plimbări lungi cu mine sau cu unele dintre 
prietenele apropiate și poate să petreacă cu ușurință o oră la telefon 
cu sora ei, vorbind despre membrii familiei. 


Primirea de cadouri. Dacă limbajul primar al iubirii pentru cineva 
este să primească cadouri, trebuie să le oferi un cadou pentru a se 
simți iubiţi și apreciați. „Tati, ce mi-ai adus?” A primi cadouri este lim- 


1 Pentru o explorare amănunţită a celor cinci limbaje ale iubirii, îți recomand 
să citeşti The 5 love language: the secret to love that lasts (Cele 5 limbaje ale 
iubirii: secretul iubirii care durează), de Gary Chapman (Chicago IL: Nothfield 
Publishing, 2009) şi The 5 languages of appreciation in the workplace: empowe- 
ring organizations by encouraging people (Cele 5 limbaje ale aprecierii la locul de 
muncă - încurajând organizațiile prin încurajarea oamenilor) de Gary Chapman 
şi Paul White (Chicago, IL: Northfield Publishing, 2012) - nota autorului. 

bajul primar al iubirii lui Patty Aubery, președinta Canfield Training 
Group. Dacă îi aduc un cadou din călătoriile mele, știe că m-am gândit 
la ea și mi-am luat timp să-i cumpăr ceva semnificativ. Poate fi ceva 
simplu ca o sticlă de melatonină când am aflat că are probleme să 
adoarmă seara sau o cutie de Kirin Free, berea ei nealcoolică prefera- 
tă despre care am aflat când mâncam prânzul la Nobu, un restaurant 
japonez din Malibu. Sau poate fi ceva costisitor ca un ceas Rolex pe 
care i l-am cumpărat când am vândut una dintre companiile la con- 
struirea căreia ea a ajutat. 


Acte de Serviciu. Dacă limbajul primar al iubirii pentru cineva 
sunt serviciile, a face ceva pentru ei îi face să se simtă apreciați. Asta 
ar însemna să supraveghezi copiii când ea se duce la sală, să speli 
vasele fără să te roage, să-i duci micul dejun în pat, să faci comisioane 
sau să te oferi voluntar să-i ajuţi la un proiect. 


Atingerea fizică. Acest limbaj al iubirii este exact cum sună. O îm- 
brățișare caldă, un sărut, cuibăritul în brațe, ținutul de mână, un ma- 
saj, o intimitate sexuală îi va face să se simtă cei mai iubiți. La locul de 
muncă, merge o îmbrățișare potrivită, o strângere de mână fermă, o 
bătaie pe umăr, să bateţi palma, o lovire în pumni în joacă sau un ma- 
saj de un minut. Am dat și certificate pentru pedichiură și masaj la 
picioare pentru personal și prieteni al căror limbaj al iubirii este atin- 
gerea fizică. 

Cu toate astea, unul dintre lucrurile cheie pe care trebuie să ţi le 
amintești este că s-ar putea ca limbajul tău primar al iubirii să nu fie 
ca cel al persoanei pe care vrei să o apreciezi. Dacă apreciezi pe cine- 
va în limbajul greșit, fie că este soţia ta sau fiica sau un angajat sau 
coleg de muncă, este ca și cum ai vorbi în franceză unui om care vor- 
bește doar chineză. Mesajul nu ajunge. 


De asemenea, ține minte că fiecare are un limbaj secundar al iu- 
birii. În timp ce limbajul primar al iubirii pentru mine este atingerea 
fizică, eu răspund și la cuvinte de afirmaţie și cadouri. Inga iubește și 
actele de serviciu, iar partenerul meu de afaceri Patty iubește și cu- 
vintele de afirmaţie. 


Așa că, dacă vrei să fii un real profesionist în a livra o apreciere 
ieșită din comun, vei dori să descoperi ce tip de limbaj are cel mai 
mare impact asupra persoanei căreia vrei să i-l livrezi. lată trei moda- 
lități rapide de a te ajuta să hotărăști limbajul iubirii cuiva. 

1. Observă comportamentul persoanei în preajma celorlalți. Una 
dintre cele mai ușoare modalități de a hotărî limbajul iubi- 
rii cuiva este să îi privești cum interacționează cu ceilalți. 
Majoritatea oamenilor vorbesc în propriul limbaj al iubirii 
așa că felul cum se poartă îţi oferă indicii despre ce este cel 
mai important pentru ei. Cum răspund ei într-un mediu social? 
Se îmbrățișează? Dacă da, atunci atingerea fizică ar putea fi 
limbajul lor primar. Sunt primii care oferă un compliment? 
În acest caz, cuvintele de afirmaţie ar putea fi limbajul iubirii 
pentru ei. Caută tipare. 


2. Ascultă despre ce se plâng cel mai adesea. Lucrurile care îi 
deranjează la alți oameni sunt indicii importante. Dacă spun 
„Soţul meu s-a dus în vacanţă și nu mi-a adus nimic” sau dacă 
se luminează de fiecare dată când primesc un cadou, atunci 
primitul de cadouri ar putea fi limbajul primar al iubirii pen- 
tru ei. 


3. Fii atent la cererile lor. Ascultă ce anume cer de la tine. 
Oamenii deseori își dezvăluie limbajul iubirii prin mici pon- 
turi, cum ar fi când spun „Adu-mi o surpriză din călătoria ta 
de afaceri”, „Îmbrăţişează-mă” sau „Vreau să închizi TV-ul 
când vorbesc cu tine.” 


La un anumit nivel, cred că tuturor ne place să primim cadouri, 
acte de bunătate și afirmaţii, dar dacă afirmaţiile nu sunt limbajul tău 
primar, nu vor pătrunde la fel de profund ca limbajul tău primar, ast- 
fel că, așa cum e cu toate celelalte lucruri, trebuie să le experimentezi 
întâi, să vezi ce funcționează. 


REZISTĂ ACOLO PÂNĂ CÂND O NIMEREȘTI 


Am participat odată la un atelier de lucru cu Dr. Harville Hendrix, 
coautorul cărții Getting the Love you want: a guide for couples (Pri- 
mește iubirea pe care o dorești: Ghid pentru cupluri), în care el ne-a 
povestit cum a învăţat că soţia lui dorea să i se spună că este iubită și 
apreciată. Pentru că întotdeauna oferea flori în semn de apreciere, el 
și-a închipuit că asta și-ar dori și ea. Așa că într-o zi i-a trimis o duzină 
de trandafiri. Când s-a întors de la slujbă, se aștepta să primească 
ceea ce el numea răsplata - un mare, grațios „mulțumesc” din partea 
soţiei sale. 

Când a intrat, ea nici măcar nu a menţionat florile. Când el a 
întrebat-o dacă a primit trandafirii, ea a spus că da. „Nu ţi-au plăcut?” 
a întrebat el. 

„Nu în mod special.” 

„Nu înţeleg. Întotdeauna oferi flori altor oameni. Mă gândesc că 
iubești florile.” 

„Nu chiar atât de mult.” 

„Ei bine, ce ţi-ar plăcea să primeşti?” 

„Felicitări, a răspuns ea. 

În regulă, s-a gândit el. Așa că următoarea zi s-a dus la un magazin 
cu felicitări și i-a cumpărat o felicitare imensă, supradimensionată, cu 
Snoopy, cu o inscripție amuzantă înăuntru și a lăsat-o acolo unde ea 
ar găsi-o peste zi. În acea seară când el s-a întors acasă, din nou și-a 
așteptat răsplata. 

Nicio răsplată. Era dezamăgit. A întrebat „Ai găsit felicitarea?” 

„Da 

„Ţi-a plăcut?” 

„Nu chiar” 

„Ei bine, de ce nu? Credeam că-ți place să primești felicitări.” 


„Imi place, dar nu felicitări amuzante. Imi plac cele pe care le pri- 
mești la muzeele de artă care au o piesă de artă pe copertă și apoi un 
mesaj dulce și romantic înăuntru.” 


În regulă. 

Următoarea zi, s-a dus la Muzeul Metropolitan de Artă și a 
cumpărat o felicitare frumoasă și i-a scris ceva dulce și romantic. 
Următoarea zi a așezat-o acolo unde soţia lui avea s-o găsească. Când 
s-a întors acasă, ea l-a întâmpinat la intrare și l-a sufocat cu săruturi 
și aprecieri pentru felicitarea perfectă. 


Datorită angajamentului lui ca ea să afle că o iubește, în cele din 
urmă el a găsit modalitatea perfectă pentru mesajul său. 


APRECIEREA CA SECRET AL SUCCESULUI 


Un alt motiv important de a fi într-o stare de apreciere cât de des 
posibil este că atunci când te afli într-o asemenea stare, ești într-una 
dintre cele mai vibrante (emoţionale) stări posibile. Când te afli într-o 
stare de apreciere și recunoștință, te afli într-o stare de abundență. 

Apreciezi ceea ce ai, în loc să te concentrezi la ce nu ai și să te plângi 
de asta. Te concentrezi asupra a ceea ce ai primit și întotdeauna pri- 
mești mai mult din lucrul asupra căruia te concentrezi. Pentru că 
Legea Atracţiei spune că energia atrage o energie asemănătoare, vei 
atrage mai multă abundență - mai mult pentru care să fii recunoscă- 
tor. Devine un proces ca o spirală a abundenței mereu sporite care se 
ridică și care devine din ce în ce mai bună. 


Gândește-te. Cu cât oamenii sunt mai recunoscători pentru ca- 
dourile pe care le dăm, cu atât înclinăm să le dăm mai multe. Recu- 
noștința și aprecierea lor consolidează dăruirea noastră. Același 
principiu e adevărat la nivel universal și spiritual cum este la nivel 
interpersonal. 


TINE SCORUL 


Când am aflat prima oară despre puterea aprecierii, a început să 
aibă sens total pentru mine. Totuși, era încă ceva ce uitam să fac. Nu 
devenise încă un obicei. O tehnică valoroasă pe care am folosit-o pen- 
tru a mă ajuta să fac din asta un obicei era să port un card la mine în 
buzunar toată ziua, și de fiecare dată când recunoșteam sau apreciam 
pe cineva, bifam pe cardul meu. Nu îmi permiteam să mă duc la culca- 
re înainte să fi apreciat 10 oameni pe ziua respectivă. Dacă era seara 
târziu și nu aveam zece căsuțe bifate, îmi apreciam soţia și copiii, le 
trimiteam un e-mail oamenilor din personalul meu sau scriam o scri- 
soare mamei sau tatălui vitreg. Făceam tot ce-mi stătea în putință 
până când asta mi-a devenit un obicei inconștient. Făceam asta în fie- 
care zi timp de 6 luni - până când în cele din urmă nu mai aveam 
nevoie de card să-mi amintească. 


Cu tehnologia din ziua de astăzi, poţi să-ți setezi alarme pe smart- 
phone-ul tău sau pe calendarul din computer - orice ca să te mențină 
pe drumul tău. 


IA-ȚI RĂGAZUL DE A TE APRECIA ŞI PE TINE ÎNSUȚI 


David Casstevens, care a fost la Dallas Morning News, spune o po- 
veste despre Frank Szymanski, mijlocașul de la Notre Dame în anii 
40, care a fost chemat ca martor într-un proces civil din South Bend, 
Indiana. 

„Eşti în echipa de fotbal Notre Dame de anul acesta?” a întrebat 
judecătorul. 


„Da, onorată instanţă.” 


„Ce poziţie?” 


» 


„Mijlocaș, onorată instanţă”. 
„Cât de bun mijlocaș ești?” 


Szymanski s-a foit în scaunul lui, dar a zis ferm „Domnule, sunt 
cel mai bun mijlocaș pe care l-a avut vreodată Notre Dame.” 


Antrenorul Frank Leahy, care se afla în sala de judecată, a fost 
surprins. Szymanski a fost întotdeauna modest și la locul lui. Așa că 
atunci când s-au încheiat audierile, l-a luat pe Szymanski deoparte și 
l-a întrebat de ce a făcut o asemenea declaraţie. Szymanski a înroșit. 

„Si eu am urât să fac asta, domnule antrenor”, a spus el. „Dar, până 
una alta, eram sub jurământ.” 

Vreau ca și tu să fii sub jurământ pentru tot restul vieţii tale și să 
iei în posesie minunata ființă care ești, calitățile pozitive pe care le ai 
și minunatele realizări pe care le-ai avut. 

ȚINE-TE DE ÎNTȚTELEGERILE FĂCUTE 


Viata ta functionează în măsura în care te tii de propriile înțelegeri. 
WERNER ERHARD 


Fondator al EST Training şi Landmark Forum 


Nu promite mai mult decât poţi să îndeplinești. 
PUBLIUYS SYRIUS 


Scriitor latin de maxime din secolul I Î.Hr. 


Mai demult, cuvântul cuiva reprezenta legământul său. Înţele- 
gerile erau făcute cu minimum de zarvă. Oamenii se gândeau cu grijă 
dacă pot să se ţină de promisiuni înainte să fie de acord cu ele. Era 
atât de important! Astăzi, a te ține de înțelegere pare să fie o treabă 
făcută de mântuială. 


PREŢUL SCUMP AL FAPTULUI CĂ NU TE ŢII DE ÎNȚELEGERI 


În seminariile mele, cer participanţilor să fie de acord cu 15 re- 
guli de bază care includeau lucruri precum să ajungă la timp, să stea 
după fiecare pauză în alt scaun, să nu bea băuturi alcoolice până după 
ce se termină trainingul. Dacă nu sunt de acord să joace după regulile 
de bază, nu le permit să participe la training. Chiar îi pun să semneze 
un formular în caietul lor de lucru care spune „Sunt de acord să res- 
pect aceste instrucțiuni și reguli de bază.” 


În dimineaţa celei de a treia zi, rog pe toți cei care nu au respectat 
una dintre reguli să se ridice. Atunci ne uităm la ce am putea învăța 
din această experiență. Devine evident cât de ușor ne dăm cuvântul 
- şi cât de ușor îl încălcăm apoi. 

Dar ce este și mai interesant este că majoritatea oamenilor știu 
că urmează să încalce cel puțin una dintre instrucțiuni înainte să cadă 
de acord asupra lor. Și totuși sunt de acord cu ele. De ce? Majoritatea 

oamenilor doresc să evite disconfortul de a întreba, de a provoca, de 
a cere o excepţie de la reguli. Nu doresc să devină centrul atenţiei. Nu 
doresc să riște confruntarea de orice tip. Alții doresc să ia parte la 
training fără să urmeze, să provoace sau să ceară cu adevărat vreo 
excepţie de la reguli, așa că par să cadă de acord, dar nu intenționează 
cu adevărat să le urmeze. 


Problema reală nu este că oamenii își dau cuvântul și apoi îl încalcă 
la fel de ușor; ci că ei nu realizează costul psihologic al acestui lucru. 


Când nu te ţii de înțelegerile tale, plătești costuri atât externe, 
cât și interne. Pierzi încrederea, respectul și credibilitatea altora 
față de tine - familia ta, prietenii, colegii și clienţii. Și creezi haos în 
propria viață și în vieţile celor care depind de tine să duci la bun 
sfârșit ceva - fie că înseamnă să apari la timp pentru a pleca la film, 
să termini la timp un raport, să livrezi ce are nevoie un client sau să 
cureți garajul. 


După câteva săptămâni în care nu te-ai ținut de promisiunea de a 
duce copiii în parc în weekend, ei încep să nu mai aibă încredere că te 
vei ține de cuvânt. Realizează că nu se pot baza pe tine. Pierzi autori- 
tate în fața lor. Relaţia voastră se deteriorează. Același lucru se întâmplă 
și în afaceri. 


FIECARE ÎNŢELEGERE PE CARE O FACI ESTE 
CU TINE ÎNSUŢI 


Mai important, fiecare înţelegere pe care o faci este în cele din 
urmă cu tine însuți. Chiar și atunci când faci o înțelegere cu altcineva, 
creierul tău aude și înregistrează asta ca pe un angajament. Faci o 
înțelegere cu tine însuți pentru a face ceva și când nu te ţii de cu- 
vânt, înveţi să nu ai încredere în tine. Rezultatul este pierderea stimei 
de sine, respectului de sine și încrederii în sine. Îţi pierzi credința 
în abilităţile tale de a produce un rezultat. Și îţi slăbești și simțul 
integrității. 

Să spunem că îl anunti pe soţul tău că te vei trezi la 6.30 în fiecare 
dimineață să faci exerciții înainte să mergi la slujbă. Dar după 3 zile în 
care ai tot amânat alarma, creierul tău înțelege să nu mai aibă încre- 
dere în tine. Bineînţeles, tu poţi să crezi că dacă dormi până târziu nu 
e mare lucru, dar mintea ta subconștientă este ceva extraordinar. 
Când nu faci ce spui că o să faci, creezi confuzie și îndoială de sine. Îţi 
subestimezi simţul puterii personale. Nu merită, în cele din urmă. 

INTEGRITATEA ȘI STIMA DE SINE MERITĂ 
MAI MULT DE UN MILION DE DOLARI 


Când realizezi cât de importante sunt integritatea și stima de 
sine, nu vei mai face ușor înțelegeri doar pentru a scăpa de cineva. Nu 
îți vinde stima de sine pentru o aprobare de moment. Nu face înţele- 
geri pe care nu intenționezi să le ţii. Vei face mai puţine înțelegeri și 
vei face tot ce-ţi stă în putință să te ţii de ele. 

Pentru a ilustra asta în seminariile mele, îi întreb pe participanți 
„Dacă ai fi ştiut că vei primi un milion de dolari dacă la finalul semina- 
rului nu ai fi încălcat nici una dintre regulile de bază, te-ai fi ținut de 
ele?” Majoritatea sunt de acord că s-ar fi ţinut. 


Deseori există câte un încăpățânat care spune „În niciun caz. Pur 
și simplu n-aș putea s-o fac. Nu sunt responsabil pentru traficul pe 
care l-am întâlnit în drum spre seminar în această dimineață.” Sau 
„Cum aș putea să ajung la timp când mașina mea a ajuns târziu să 
mă ia?” 

Atunci întreb: „Dacă persoana pe care o iubești cel mai mult pe 
lume ar muri dacă nu te-ai ține de toate regulile de bază pentru trai- 
ning? Ai fi făcut ceva diferit atunci?” 


Acum persoana care spune că din cauza traficului a ajuns târziu 
înțelege și recunoaște: „Oh, da. Dacă viața fiului meu ar fi în pericol, 
nici măcar nu aș fi plecat din încăperea asta. Mai bine aș fi dormit pe 
jos în sala de conferințe decât să-mi asum riscul de a ajunge târziu.” 


Odată ce realizezi cât de important este să te ţii de cuvânt, reali- 
zezi și că ai abilitatea de a o face. Este pur și simplu o chestiune de 
realizare a costului de a nu te ține de cuvânt. Dacă vrei mai multă 
stimă de sine, încredere în sine, respect de sine, putere personală, 
claritate mentală și energie, atunci fă din a te ține de cuvânt ceva mult 
mai important. Dacă vrei să ai respectul și încrederea celorlalţi, ceea 
ce este critic pentru a realiza ceva măreț și important în viaţă (inclu- 
siv să faci un milion de dolari), atunci a te ține de cuvânt va deveni 
ceva mult mai serios. 


CÂTEVA PONTURI CUM SĂ FACI ȘI SĂ TE ŢII DE 
ÎNȚELEGERI 


lată câteva ponturi pentru a face mai puține înţelegeri și pentru a 
te ţine de cele pe care le faci: 


1. 

Fă doar înţelegeri de care intenţionezi să te ţii. la-ți timp 
câteva secunde înainte să faci o înţelegere pentru a vedea 
dacă este într-adevăr ceva ce vrei să faci. Întreabă-te. Cum se 
simte trupul tău legat de asta? Nu face o înțelegere doar pen- 
tru că ești în căutarea confirmării din partea cuiva. Dacă o 
faci, te vei găsi încălcând aceste înțelegeri și în cele din urmă 
vei pierde confirmarea căutată. 


Scrie-ţi toate înțelegerile pe care le faci. Utilizează un ca- 
lendar, o agendă pentru planurile zilnice, un caiet de notițe, 
tableta sau computerul pentru a înregistra toate înțelegerile 
pe care le faci. Unul dintre principalele motive pentru care nu 
ne ținem de înțelegeri este că din cauza presiunilor zilnice a 
tuturor activităților noastre, uităm multe dintre înțelegerile 
pe care le-am făcut. Scrie-le, și apoi recapitulează zilnic lis- 
ta. Așa cum am declarat înainte, noile cercetări asupra creie- 
rului spun că dacă nu scriem imediat sau nu facem un efort 
să o inserăm în memoria de lungă durată, amintirea poate fi 
pierdută în nu mai puțin de 37 de secunde. Poate că inten- 
țiile tale sunt minunate, dar dacă uiţi ceva cu care ai fost de 
acord, rezultatul este același ca și cum ai fi ales să nu te ţii de 
înțelegere. 


Comunică orice înţelegere care a căzut în cel mai rapid și 
potrivit moment. De îndată ce știi că înțelegerea va cădea - 
mașina ta nu pornește, ești prins în trafic, copilul tău e bolnav, 
bona ta nu mai ajunge, computerul se defectează - anunță 
persoana respectivă cât de rapid posibil, și apoi renegociază 
înțelegerea. Aceasta demonstrează respect față de timpul și 
nevoile celuilalt. Îi dă timp să-și reprogrameze, replănuiască, 
să facă alte aranjamente și astfel limitează orice potenţiale 
pagube. Dacă cel mai potrivit timp este imediat după ce ai 
făcut înţelegerea, anunţă că înțelegerea a căzut, repară con- 
secințele și decide dacă să te reangajezi înțelegerii. 


Învață să spui „nu” mai des. Ia-ţi răgazul să analizezi înainte 
să faci alte noi înţelegeri. Eu obișnuiam să scriu cuvântul nu 
cu markerul galben pe toate paginile calendarului meu ca o 
modalitate de a-mi aminti să reconsider cu adevărat spre ce 
altceva ar trebui să-mi îndrept sau nu atenția dacă spun da 
la ceva nou. Mă făcea să mă opresc și să gândesc înainte de a 
adăuga un alt angajament în viața mea. 

REGULILE JOCULUI 


Unul dintre cele mai puternice traininguri la care am luat parte a 
fost Money &You (Tu și banii), creat de Marshall Thurber, acum con- 
dus de DC Cordova of Excellerated Business Schools (Școlile Cordova 
DC de Excelenţă în Afaceri). Mi-a schimbat radical felul în care mă 
raportam la bani, la afaceri și relații. 


Tot ce vrei să realizezi necesită relaţii - cu prietenii, familia, per- 
sonalul, furnizorii, coach-ii, șefii, consiliul de directori, clienți, cumpă- 
rători, parteneri, asociaţi, studenţi, profesori, public, fani și alții. 
Pentru ca aceste relații să funcționeze, ai nevoie să stabilești ceea ce 
prietenul meu John Assaf numea „regulile angajamentului', ceea ce 
Marshall Thurber, DC Cordova și alți oameni de la Excellerated 
Business Schools numeau „regulile jocului”. 


Cum o să jucaţi împreună? Care vor fi regulile de bază și instruc- 
țiunile pentru relație? Marshall ne-a predat următoarele instrucțiuni, 
pe care mi-am jurat că o să le urmez de atunci înainte. Dacă tu și toți 
oamenii cu care interacționezi cădeți de acord asupra următoarelor 
reguli, nivelul tău de succes o să se avânte spre culmi. 

1. Să fii dispus să sprijini scopul nostru, valorile, regulile și 

obiectivele noastre. 

2. Vorbește cu un scop bun. Dacă nu servește scopului, nu o face. 

Nu fă ca oamenii să greșească, să se justifice sau să se apere. 


3. Dacă nu eşti de acord sau nu înţelegi, pune întrebări care să 
clarifice. Nu o face pe cealaltă persoană să greșească. 


4. Fă doar înţelegeri de care ești dispus și intenționezi să le ţii. 
5. Dacă nu te poți ţine de o înţelegere, comunică asta cât de cu- 


rând este practic pentru persoana potrivită. Clarifică orice 
înțelegere care a căzut cu cea mai potrivită oportunitate. 


6. Când ceva nu funcţionează, întâi caută în sistem pentru co- 
recții și apoi propune o soluţie persoanei care poate face ceva 
legat de asta. 


7. Fii responsabil. Nu da vina, nu apăra, nu justifica și nu te rușina. 


DACĂ NU AI AJUNS DEVREME, Al ÎNTÂRZIAT 


Una dintre înțelegerile implicite ale culturii noastre este aceea de 
a ajunge la timp. Este o expresie a respectului. Mulţi oameni și-au 

pierdut credibilitatea, încrederea, vânzările, afacerile, slujbele, banii, 
chiar și relațiile din cauză că au întârziat. 


Anthony Bourdain, bucătar-șef renumit, gazda emisiunii Anthony 
Bourdain: Parts Unknown (Anthony Bourdain: Ce nu știai) și autor al 
Kitchen Confidential (Secretele Bucătăriei), a avut drept mentor un in- 
divid lipsit de logică, un „bădărăn, bârfitor, sadic și fără respect” nu- 
mit Bigfoot, care avea o regulă în bucătărie: să ajungi cu 15 minute 
mai devreme înainte de tura ta. Prima dată când Anthony a ajuns cu 
doar 14 minute mai devreme, i s-a spus că data viitoare când se în- 
tâmplă, va fi trimis acasă și va pierde tura. Și următoarea dată după 
aceea, va fi concediat. Anthony de atunci nu a mai întârziat niciodată 
la slujbă, și a instituit aceeași politică în bucătăriile sale legendare. 


Ține minte, dacă nu ajungi devreme, ai întârziat. Așa că asigură-te 
să-ți plănuiești o perioadă de timp adecvată pentru a te pregăti, a ple- 
ca și a călători spre orice întâlniri, angajamente, întruniri și slujbe pe 
care le ai. A ajunge la timp este unul dintre cele mai importante obi- 
ceiuri pe care le poți dezvolta pentru a avea succes. 


MĂREȘTE MIZA 


Dacă vrei cu adevărat să mărești miza pentru a-ți păstra angaja- 
mentele, poţi utiliza tehnica pe care m-a învățat-o Martin Rutte. 
Stabileşte consecințe pentru că nu te-ai ţinut de cuvânt - cum ar fi să 
îi scrii un cec mare persoanei sau organizației pe care nu o placi sau 
să-ți razi părul din cap - care sunt mai mari decât răsplata primită 
(cum ar fi confortul și siguranţa de a nu-ți asuma un risc). Costul pe 
care trebuie să-l plătești pentru aceste consecinţe ar fi prea mare ca 
să nu te ţii de angajament. 


Martin utiliza această tehnică pentru a se motiva să se țină de 
angajamentul de a învăţa să facă scufundări. Pentru a se asigura că nu 
se va da în lături de la angajamentul său, a declarat prietenilor că 
dacă nu învaţă să facă scufundări până la o dată anume, va scrie un 
cec de 1 000 de dolari pentru Ku Klux Klan. Pentru că Martin e evreu, 
asta ar fi fost mai dureros decât frica lui de scufundări. Așa că oricât 
de dificil era pentru el, Martin a învățat să facă scufundări. 


Ce este atât de important în viaţa ta că nu vrei să se afle? Fă o 
declarație publică a unei consecințe pe care ar fi dureros să o plătești, 
și vei utiliza puterea de a te motiva pentru a lua măsurile pe care spui 
că vrei să le iei, dar pe care le-ai tot amânat. 

FII UN EXEMPLU DE CLASĂ 


În fiecare societate, există etaloane umane - anumiţi indivizi 
al căror comportament devine model pentru toată lumea — 
exemple strălucitoare pe care ceilalţi le admiră și le imită. 

Îi numim pe acești indivizi „exemple de clasă”. 


DAN SULLIVAN 


Co-fondator și președinte al The Strategic Coach, Inc. 


L-am menționat deja pe prietenul și colegul meu Dan Sullivan, 
creatorul „The Strategic Coach Program”. Unul dintre grupurile cu 
care face coaching este format din marii învingători care câștigă peste 
1 milion de dolari pe an. Deși eu în mod curent câștig mai mult de 
atât, tot caut coaching-ul lui Dan pentru a mă ajuta la reglajul fin al 
aptitudinilor mele pentru succes, așa că m-am alăturat grupului de 
coaching al lui Dan, în Chicago. 

Cât timp am fost în program, Dan m-a învăţat un principiu al suc- 
cesului care funcționează pentru atât de mulţi dintre superînvin- 
gătorii pe care i-am întâlnit și studiat, că sunt surprins că nu l-am 
recunoscut mai devreme ca pe o disciplină importantă pe care cu toţii 
ar trebui să ajungem să o stăpânim. 

Simplu spus, este vorba despre „a fi un exemplu de clasă.” 


Asta este. Luptă-te să devii o persoană ce se poartă cu clasă, care 
devine cunoscută ca un exemplu de clasă, și care atrage alți oameni cu 
clasă în sfera sa de influenţă. 


Tristul adevăr este că în societatea de astăzi nu par să mai fie 
prea multe exemple de clasă așa cum obișnuiau să fie. Cred că toată 
lumea va fi de acord că actori ca Jimmy Stewart sau Paul Newman au 
fost exemple de clasă. Tom Hanks este un exemplu de clasă. Kate 
Middleton, Ducesa de Cambridge și Maria Shriver sunt exemple de 
clasă. La fel sunt și Denzel Washington și Garth Brooks. Coretta Scott 
King și fostul președinte al Africii de Sud, Nelson Mandela, au fost 
amândoi exemple de clasă. Herb Kelleher, fostul director al Southwest 
Airlines este un exemplu de clasă. 

Dar cum te poți diferenţia ca un exemplu de clasă într-o lume 
în care majoritatea oamenilor sunt inconștienţi și „nespeciali”? 
Răspunsul este că trebuie să lucrezi în mod conștient la asta. Luptă-te 
să te eliberezi de multele frici și anxietăţi care diminuează imaginația 
şi ambiția majorităţii oamenilor. În schimb, operează în afara lumii 
convenționalităţii, în propria ta lume plină de expansivitate, creativi- 
tate și realizare. Aș dori să-ți sugerez modelul lui Dan Sullivan de 
comportament de clasă, ca pe un ghid de a-ţi duce la următorul nivel 
gândirea și comportamentul.! 


e Trăieşte după standardele tale cele mai înalte. Exemplele 
de clasă se eliberează prin stabilirea standardelor personale 
de gândire și comportament, care sunt mai exigente și mai 
exacte decât cele din societatea convenţională. Aceste stan- 
darde sunt alese conștient, stabilite și aplicate. 


e  Păstrează-ţi demnitatea și graţia când ești sub presiune. 
O poţi face în trei feluri: 1. Să rămâi imperturbabil în fața 
haosului. 2. Să-ţi păstrezi calmul care le dă celorlalți curaj. 
Calmul tău le dă celorlalți speranţa că lucrurile vor ieși bine. 
3. Să dezvolți și să exprimi calitatea certitudinii. Cel mai 
mare exemplu de clasă al secolului douăzeci a fost Winston 
Churchill - care, în al Doilea Război Mondial, aproape că a 
salvat de unul singur civilizația occidentală de la înfrânge- 
re și din mâinile Germaniei Naziste, prin abilitatea sa de 
a rămâne calm și de a conferi încredere și un leadership 
curajos, concentrat atât pe salvarea britanicilor, cât și pe a 
americanilor. 


e  Concentrează-te și îmbunătățește comportamentul ce- 
lorlalţi. Pentru că un exemplu de clasă este un bun model 
de urmat, alți oameni în jurul său încep să gândească și să se 
poarte la un nivel care îi surprinde atât pe ei înșiși, cât și pe 
ceilalți. Cineva care exemplifică cel mai bine această a treia 
caracteristică a clasei este Larry Bird, marele baschetbalist 
all-star din Hall of Fame, care a jucat în trei campionate cu 
echipa Boston Celtics. Ceilalți jucători din echipă au spus că 
au fost capabili să joace la cel mai înalt nivel datorită exem- 
plului lui Larry Bird și leadershipului lui. 


1 Adaptare după lucrarea lui Dan Sullivan, fondatorul Strategic Coach. Te încu- 
rajez din suflet să urmărești programul lui, cărţile lui, și CD-urile. Poţi afla mai 
multe la www.TheSuccessPrinciples.com/resources - nota autorului. 

Operează dintr-o perspectivă mai amplă și incluzivă. 
Pentru că exemplele de clasă sunt în legătură cu propria lor 
umanitate, au o înțelegere mai profundă și mai multă com- 
pasiune pentru umanitatea altora. Se simt inextricabil legați 
de ceilalți, simt compasiune pentru eșecurile umane și sunt 
prevenitori în miezul unui conflict. 


Cresc calitatea fiecărei experienţe. Exemplele de clasă au 
abilitatea de a transforma situaţiile aparent nesemnificative 
în ceva de care să te bucuri, ceva semnificativ și memorabil, 
datorită gândirii conștiente și a acţiunilor lor. Sunt mai degra- 
bă creatori decât simpli consumatori și îmbogăţesc constant 
viețile celorlalți, aducându-le o mai mare frumusețe, semni- 
ficaţie, unicitate și stimulare cu fiecare experienţă. Cum ești 
tratat la Ritz Carlton sau la Hotelul Fours Seasons este un bun 
exemplu al acestei caracteristici. 


Contracarează răutatea, meschinăria și vulgaritatea. 
Pentru această caracteristică sunt specifice curtoazia, res- 
pectul, aprecierea, recunoștința și generozitatea spiritului. 
Unul dintre exemplele mele favorite de clasă este Pat Riley, 
fostul antrenor al Los Angeles Lakers și New York Knicks și 
președinte actual al Miami Heat. Ce-l face un exemplu de cla- 
să în mintea mea este graţia sa în fața pierderii de pe teren. 
Când Pat antrena la Miami Heat în play-off-urile împotriva 
echipei New York Knicks, a invitat acasă întreaga echipă opo- 
nentă împreună cu antrenorul lor, pentru un grătar, și a vor- 
bit personal cu fiecare jucător, felicitându-i pentru un sezon 
foarte bun și urându-le toate cele bune. Deși Pat putea să fie 
competitiv și agresiv, s-a purtat astfel încât să-i înalțe și să-i 
recunoască pe ceilalți. Acesta este un exemplu de clasă. 
Asumă-ţi responsabilitatea pentru acţiuni și rezultate. 
Exemplele de clasă sunt răspunzătoare atunci când ceilalți se 
ascund; spun adevărul despre eșecurile lor și își transformă 
înfrângerile în progres. 

Întăresc integritatea tuturor situaţiilor. Exemplele de cla- 
să abordează pe toată lumea, inclusiv pe ele însele, într-un 
fel unic și, drept urmare, găsesc constant noi modalități de a 
face viața mai bună atât pentru ei înșiși, cât și pentru ceilalți. 
Forțându-și propriile limite, ei fac același lucru și pentru cei- 
lalți, oferindu-le o nouă libertate de a-și exprima unicitatea 
acasă, la muncă și în lume. 

e  Măresc încrederea și capacităţile celorlalţi. Exemplele 
de clasă sunt mai degrabă creatori de energie decât vampiri 
de energie. Exemplele de clasă construiesc încrederea în ele 
însele alegându-și în mod conștient idealurile care să le gu- 
verneze și creând structuri care să sprijine împlinirea aspi- 
raţiilor și capacităților lor. Aceste noi structuri îi sprijină și 
pe ceilalți, creând un mediu sigur și stilat care să încurajeze 
o creativitate mai mare, o cooperare, progres și creştere mai 
mari. 


CUM SĂ DEVII CUNOSCUT DREPT 
UN EXEMPLU DE CLASĂ 


Când oamenii îl menționează pe fostul mare antrenor de baschet 
UCLA John Wooden, care a luat 10 campionate NCAA într-o perioadă 
de 12 ani, ei sunt de acord că era un exemplu de clasă. Wooden a de- 
venit cunoscut drept un exemplu de clasă pentru că, sincer, el chiar 
s-a purtat astfel. Își lua timp să-i recunoască pe ceilalți și avea un 
comportament prin care dorea să îmbunătățească și să extindă lu- 
mea. Le comunica oamenilor „Eşti special. Tu contezi.” 


Una dintre cele mai dificile părți în a fi orice de tip de antrenor 
este să iei decizia finală - cine ajunge în echipă și cine nu. Majoritatea 
antrenorilor doar postează o listă cu cine ajunge în echipă și cine nu. 
Fie ai intrat, fie nu. Dar arătându-și respectul profund și iubirea față 
de oameni, Wooden a făcut-o diferit. În loc să afișeze doar o listă de 
nume pe perete, antrenorul Wooden a stat cu fiecare jucător în parte 
și le-a spus la ce alte sporturi de la UCLA simte el că ar putea să aibă 
succes. Le-a împărtășit care credea el că erau punctele lor forte, au 
discutat despre slăbiciuni și - în baza punctelor forte - să identifice 
ce ar putea să facă pentru a-şi îmbunătăţi carierele de atleți. Îşi lua 
timp să le recunoască punctele forte și să le întărească încrederea în 
sine, lăsând potenţialii atleți mai degrabă motivaţi și încurajați decât 
devastați emoțional. 

Când alegi să trăiești după un standard mai înalt, poţi să urmă- 
rești cum oamenii îți răspund entuziasmați. Curând, vei observa efec- 
tul pe care îl evocă: „Uau, acesta este un om cu care vreau să fiu 
prieten, să fac afaceri și cu care să păstrez legătura.” 

DE CE TE VA AJUTA SĂ AI SUCCES DACĂ EȘTI 
UN EXEMPLU DE CLASĂ 


De fapt, este unul dintre beneficiile majore ale exemplului de cla- 
să: oamenii doresc să facă afaceri cu tine sau să se implice în sfera ta 
de influenţă. Ei te percep ca fiind un om de succes care ar putea să le 
extindă posibilitățile. Au încredere că vei acționa cu responsabilitate, 
integritate și aplomb. 

Poate, de aceea, cel mai ușor mod de a observa un exemplu de 
clasă este să te uiţi la oamenii pe care exemplele de clasă îi atrag. Uită- 
te la oamenii cu care fac afaceri, oamenii cu care socializează. 
Exemplele de clasă tind să atragă oamenii care sunt la nivelul cel mai 
înalt al jocului lor. 


Te-ai uitat recent cu atenţie la prietenii tău, la colegii, la partene- 
rii, clienţii și contactele tale? Sunt ei exemple de clasă? Dacă nu, con- 
sideră disparitatea asta ca pe o oglindă care reflectă statutul tău. la 
decizia acum de a te re-crea ca exemplu de clasă și vezi ce tip de oa- 
meni începi să atragi. Fă mai puţine lucruri, dar fă-le mai bine. 
Îmbunătăţeşte calitatea atitudinii tale și schimbă-ți comportamentul 
în mai bine. 


La biroul meu, de exemplu, când utilizam pahare de unică folo- 
sință, am trecut pe pahare de sticlă, îmbunătățind calitatea mediului 
din birou și transmițând mesaj personalului, clienţilor și invitaţilor 
noștri că îi respectăm. 


În mod similar, soția mea și cu mine obișnuiam să organizăm câ- 
teva petreceri pe an care, sincer, nu erau atât de grozave. Acum, orga- 
nizăm una sau două petreceri mari anual, dar creăm din ele un 
eveniment pe care nimeni să nu-l uite. Oamenii se bucură de delicate- 
se într-un mediu elegant cu o multitudine de invitați importanți și 
interesanțţi. Fiecare se simte privilegiat, stimat și iubit. 


Asta nu înseamnă că nu avem niciodată pizza sau bere pe margi- 
nea piscinei cu cei mai apropiaţi prieteni și cu familia, dar când vine 
vorba de afaceri și de rețeaua noastră socială mai mare, continuăm să 
luptăm pentru a deveni exemple de clasă. 


În ultimii câțiva ani, am început să conduc cursuri la staţiuni de 
lux timp de 4 zile, limitate la doar 24 de oameni care doreau să-și 
ducă vieţile, carierele și afacerile la următorul nivel. Le ţineam în vile 
private și hoteluri de 5 stele în vacanțe exotice în destinaţii ca Maui, 
Bali, Dubai, Florența și ocazional pe proprietatea mea din Santa 
Barbara. Serveam vinuri fine și delicatese făcute de bucătari-șef de 

talie mondială, și-i întâmpinam pe invitaţi cu cadouri speciale în pri- 
ma seară. Duceam oamenii în excursii cum ar fi croaziere la apusul 
soarelui în Maui, recepții cu cocktailuri la cluburile de pe plaja din 
Santa Barbara și degustări de vin sau cină la cele mai bune restaurante 
din Florenţa și Dubai. Dincolo de experienţa unui training revoluțio- 
nar, facem tot ce putem pentru ca perioada aceasta să fie o experiență 
personală extraordinară. 


EXEMPLELE DE CLASĂ ÎI ÎNVAŢĂ PE CEILALŢI 
SĂ-I TRATEZE CU RESPECT 


Bineînțeles, prima persoana pe care ar trebui s-o tratezi cu dem- 
nitate, respect și stimă ești tu însuți. Prietenul meu Martin Rutte este 
un exemplu de clasă. Întotdeauna se îmbracă bine, mănâncă bine, și 
se poartă de fiecare dată cu rafinament şi stil. În plus, îi tratează pe 
toți din jurul său cu iubire, demnitate și respect. Drept consecinţă și 
ca exemplu, i-a învăţat pe toți din jurul său să-l trateze și ei bine - 
doar pentru că se tratează pe el însuși și pe ceilalţi cu atât de multă 
atenție și grijă. 

Dacă ești neglijent, întotdeauna întârzii și nu-ți pasă cum te porți, 
vei întâlni oameni care te vor trata neglijent, care vor întârzia tot tim- 
pul și cărora nu le va păsa. 


Când am știut că Martin vine în vizită, prima reacție a fost să mă 
asigur că avem o sticlă de vin bun, pește proaspăt și niște legume sim- 
ple, dar excepţionale, zmeură proaspătă la desert, pentru că așa m-a 
„antrenat” Martin să-l tratez. 


Dacă un șef de stat, Papa sau Dalai Lama ar veni în vizită la tine 
acasă, nu ai pune menajera să facă curat timp de o săptămână? Nu ai 
cumpăra cea mai bună mâncare? Ei bine, de ce nu faci asta pentru 
tine însuți? Eşti la fel de important ca ei! 


Concluzia este că anumiţi oameni comandă un anumit nivel de 
respect nu doar pentru felul cum îi tratează pe ceilalți, dar, și mai im- 
portant, pentru felul cum se tratează pe ei înșiși. Când stabilești un 
nivel mai înalt al standardelor personale, nu doar că primești un tra- 
tament mai bun de la cei din jurul tău, dar, subit, începi să-i atragi și 
pe alții care au aceleași standarde elevate ca tine. Primești invitaţii în 
locurile unde acele standarde există. Începi să te bucuri de activități 
de care se bucură oamenii de pe o scară ierarhică mai înaltă. Toate, 
dacă devii un exemplu de clasă. 


PARTEA A CINCEA 


SUCCESUL ȘI BANII 


Există o știință a îmbogăţirii, și este o știință exactă, cum e 
algebra sau aritmetica. Sunt anumite legi ce guvernează 
procesul acumulării de bogății și odată ce aceste legi sunt 
învățate și sunt respectate, acea persoană va deveni bogată 
cu o precizie matematică. 


WALLACE D. WATTLES 
Autor al The Science of Getting Rich (Știința de a te îmbogăţi) 

DEZVOLTĂ O CONȘTIINȚĂ POZITIVĂ 
A BANILOR 


Există o psihologie secretă a banilor. Majoritatea oamenilor nu 

o știu. De aceea majoritatea oamenilor nu au succes financiar. 

Lipsa banilor nu este o problemă: este doar un simptom a ceea 
ce se petrece în interiorul tău. 


T. HARV EKER 
Multimilionar și autor al Secrets of the Millionaire Mind 
(Secretele Mintii Milionarului) 


Ca și toate celelalte pe care le-am discutat în această carte, succesul 
financiar începe și el în mintea ta. Trebuie prima dată să decizi ce vrei. 
Apoi, trebuie să crezi că este posibil și că tu o meriți. Apoi, trebuie să 
te concentrezi asupra acestui lucru gândindu-te la el și vizualizându-l 
de parcă este deja al tău. Și, în cele din urmă, trebuie să fii dispus să 
plătești prețul pentru a-l obține - cu efort disciplinat și perseverență 
în timp. 

Dar majoritatea oamenilor nu vor ajunge niciodată nici măcar la 
primele etape ale acumulării averii. Prea des, ei sunt limitați de pro- 
priile credințe despre bani și de întrebarea dacă îi merită sau nu. 


IDENTIFICĂ-ȚI CREDINȚELE LIMITATIVE 
DESPRE BANI 


Pentru a deveni bogat, trebuie să aduci la suprafață, să identifici, 
să scoţi din rădăcini și să înlocuiești orice credinţe negative sau limi- 
tative pe care le-ai avea despre bani. Deși pare ciudat ca oamenii să 
aibă o predispoziție negativă legată de avere, deseori avem credințe 
limitative îngropate adânc în subconștientul nostru, pe care le acu- 
mulăm în copilărie. Poate că atunci când erai tânăr ai auzit sintagme 
precum: 

Banii nu cresc în pom. 
Nu sunt suficienţi bani să ne descurcăm. 
E dovadă de egoism să vrei mulți bani. 
Trebuie să ai bani ca să faci bani. 
Bogaţii se îmbogăţesc, săracii sărăcesc. 
Trebuie să muncești prea din greu să faci bani. 
Banii sunt ochiul dracului. 
Oamenii bogaţi sunt răi, egoiști și nu sunt etici. 
Oamenii bogaţi sunt lacomi și nu sunt onești. 
Nu poţi cumpăra fericirea. 
Cu cât ai mai mulţi bani, cu atât ai mai multe probleme. 


Dacă ești bogat, nu poți fi spiritual. 


Aceste mesaje din copilăria noastră timpurie pot de fapt să ne 
saboteze și să dilueze succesul financiar de mai târziu, pentru că în 
mod subconștient emit o vibraţie care mai târziu ne poate anula in- 
tenţiile conștiente. 

Ce te-au învățat părinţii, bunicii, profesorii, liderii religioși, prietenii 
și colegii de muncă despre bani când ai crescut și ca tânăr adult? 

Tatăl meu m-a învăţat că oamenii bogați devin bogați exploatând 
clasa muncitoare. În mod constant îmi spunea că el nu a fost făcut 
pentru bani, că banii nu creșteau în pom și că banii abia apăreau. De 
Crăciun, tatăl meu a decis să vândă brazi. A închiriat un spaţiu, a mun- 
cit din greu în fiecare noapte de la Ziua Recunoștinței până în Ajunul 
Crăciunului, şi tot sărac era după o lună de muncă grea. În familie, noi 
am rămas cu credinţa că oricât de mult ai munci, niciodată nu o să 
avansezi. 


Averea aduce cu sine durere și suferință 


Mai sunt multe alte credinţe limitative pe care le poţi avea despre 
bani și care să te țină departe de a face sau de a te bucura de cantita- 
tea de bani pe care o meriţi sau o vrei. De exemplu: 


Anna avea peste treizeci de ani când a participat la unul dintre 
seminarele mele în Australia. A moștenit mulți bani, dar îi ura. Îi era 
rușine de averea ei, o ascundea și nu dorea să o cheltuiască. Când su- 
biectul banilor a apărut în seminar, ea a început să strige cum banii 
i-au distrus familia. Tatăl ei, care a făcut mulţi bani, nu era niciodată 

acasă. Fie lucra din greu ca să facă bani, fie era într-un avion în jurul 
lumii ca să-i cheltuiască. Drept urmare, mama ei bea în exces, cau- 
zând certuri și țipete în casa lor. Fără a fi o surpriză, copilăria lui Anne 
a fost o experienţă plină de suferință. Dar în loc să identifice lăcomia 
și dependenţa de muncă a tatălui ei ca fiind cauza reală a durerii sale, 
Anna a decis când era copil că banii sunt de vină. Pentru că deciziile 
din copilărie luate în momentele intense emoțional tind să rămână cu 
noi mult timp - și chiar să devină tot mai puternice de-a lungul tim- 
pului - Anna și-a reținut credințele negative despre bani timp de mai 
bine de 20 de ani. 


Nu este în regulă să fac mai mulţi bani decât tatăl meu 


Scott Schilling, directorul trainingului pentru corporaţii ID Life în 
Dallas, Texas, a participat la unul dintre seminarele mele în care lu- 
cram să identificăm și să ne eliberăm de credinţele limitative. 


Când mi-am condus participanţii printr-un proces profund de 
descoperire a credinţei limitative care ar putea să-i țină blocaţi finan- 
ciar, Scott și-a amintit ziua în care a făcut 18 ani și tocmai își încheiase 
prima lună ca agent de asigurări de viață - câștigând un comision de 
1 856 de dolari. Tatăl său, care era în cel de-al patruzeci și șaselea an 
în aceeași companie de asigurări, și doar la o lună distanţă de pensio- 
nare, și-a primit și el cecul de salariu în aceeași zi - 1 360 de dolari. 


Scott a spus „Când i-am arătat tatălui meu cecul, nu a zis un cu- 
vânt, dar privirea de pe fața lui mi-a spus că era profund rănit. M-am 
gândit Cum pot să-i fac una ca asta tatălui meu? Cum pot să fac un om 
atât de mare și de nobil să se îndoiască de el însuși și de valoarea lui? 


Scott a luat atunci o decizie subconștientă că nu avea să câștige 
mai mulți bani decât tatăl său - pentru a evita rușinea și jena tatălui 
lui, pe care Scott și-a imaginat că le-a simţit în acea zi, acum 25 de ani. 
Dar la mai puţin de o lună de când și-a exprimat decizia în seminarul 
meu, Scott mi-a spus că a primit un contract pentru un training de 
vânzări, iar suma încasată pentru o săptămână de muncă fiind o cin- 
cime din tot salariul lui pe anul trecut. 


De atunci, Scott a devenit directorul naţional de vânzări pentru 
mai multe companii, generând aproape 25 de milioane de dolari 
din vânzări de pe platforma uneia dintre ele, și dezvoltând un pro- 
gram de training pentru altă companie care să le crească vânzările 
de la 8 milioane de dolari la 100 de milioane de dolari în 5 ani și 
jumătate. 

Să devin bogat ar însemna să încalc codul familiei 


Am crescut într-o familie din clasa muncitoare. Tatăl meu era flo- 
rar și muncea „pentru bogaţi.” Cumva, în cei bogați nu trebuia să ai 
încredere. Îi călcau în picioare pe oamenii mărunți. Profitau de mun- 
citorul obișnuit. Să devin bogat ar însemna să fiu un trădător de familie 
și clasă. Nu doream să fiu unul dintre „băieţii răi”. 


Dacă devin bogat, voi fi o povară 


Tom Boyer este un consultant pe afaceri care a simţit că a intrat 
în plafonare în ceea ce privește venitul său. Prin asistenţa strălucitoa- 
re a prietenului și trainerului meu Gay Hendricks, el a descoperit că 
luase în copilărie o decizie care i-a pus capac succesului său de acum. 


Tom a crescut într-o familie din clasa mijlocie. În timp ce ei nicio- 
dată nu duceau lipsa mâncării sau de cele necesare, tatăl lui a făcut 
foarte multe sacrificii pentru ca Tom să își poată urma visul de a cân- 
ta la clarinet. 


Tom a început să cânte la vechiul clarinet de metal al tatălui său 
și, curând, a primit un Leblanc, un instrument mediocru din lemn. 
Când a început să exceleze, profesorul lui de clarinet, Dl. Zielinski s-a 
dus la părinţii lui și le-a spus „Fiul dumneavoastră are un real talent. 
Merită un instrument foarte, foarte fin. Merită un clarinet Buffet” În 
1964, un Buffet costa 300 de dolari, ceea ce astăzi înseamnă 1500 de 
dolari. Și, deși era o mulțime de bani pentru familia lui Tom, s-au în- 
teles ca dl. Zielinski să aleagă clarinetul care avea să fie cadoul de 
Crăciun al lui Tom. 


În dimineaţa de Crăciun, Tom a coborât la parter, a despachetat 
cadoul, a deschis cutia și a descoperit un clarinet frumos, din lemn de 
culoarea granadilla și niște chei lucitoare din argint așezate în carca- 
sa de velur albastru regal. Era cel mai frumos lucru pe care-l văzuse 
vreodată. 


Dar când Tom s-a întors să le mulțumească părinţilor, nu apucase 
să rostească „mulțumesc”, că mama lui i-a zis „Nu ne-am fi putut per- 
mite niciodată dacă sora ta trăia.” (Sora lui Tom, Carol, a murit brusc 
de encefalită la vârsta de 7 ani) 


In acel moment, Tom a luat decizia subconștientă că dacă ar avea 
prea mare succes, va deveni o povară tot mai mare pentru cei care îl 
iubeau - nu doar financiar, dar și emoţional. 

Cu ajutorul lui Gay Hendricks, Tom a realizat că această credință 
subconștientă îl împiedica să atingă nivelul de succes pe care îl dorea 

la nivel conștient. Se convinsese că e o crimă să fii o povară și se pe- 
depsea nepermițându-și nivelul de succes pe care-l merita cu adevărat. 


Starea contului tău din bancă nu este altceva decât manifestarea 

fizică a gândirii tale anterioare. Dacă vrei sincer să-ți îmbună- 

tățești rezultatele în lumea reală, trebuie să-ţi schimbi gândurile 
și trebuie să le schimbi IMEDIAT: 


BOB PROCTOR 
Autor al The Power to have it all (Puterea de a avea totul) 
şi profesor în filmul The Secret (Secretul) 


TREI PAȘI PRIN CARE SĂ-ŢI SCHIMBI CREDINȚELE 
LIMITATIVE DESPRE BANI 


Îți poţi schimba programarea făcută în copilărie utilizând o tehnică 
simplă, dar puternică ce înlocuiește credinţele tale limitative cu unele 
pozitive care îți dau putere. Deși acest exercițiu poate fi făcut singur, 
este de obicei mai puternic - și cu certitudine mai distractiv! - de fă- 
cut cu un partener sau într-un grup restrâns de oameni. 


1. Scrie-ţi credinţa limitativă. 
Banii sunt rădăcina tuturor relelor. 


2. Provoacă-ţi, ironizează-ţi și ceartă-te cu propria credin- 
tă limitativă. Poţi faci asta făcând un brainstorming asupra 
unei liste de noi credinţe care să le provoace pe cele vechi. Cu 
cât faci din ele ceva mai distractiv și mai scandalos, cu atât 
mai puternică va fi schimbarea rezultată în conștientul tău. 


Banii sunt rădăcina filantropiei. 
Banii sunt rădăcina tuturor vacantelor. 


Banii pot fi rădăcina tuturor relelor pentru cineva care este 
rău, dar eu sunt iubitor, generos, am compasiune și sunt o per- 
soană bună care întotdeauna va utiliza banii pentru a crea 
bine în lume. 


Poţi chiar să-ți scrii noua credință despre bani pe carduri și 
să le adaugi grămezii de afirmaţii de citit cu voce tare și entu- 
ziasm și pasiune în fiecare zi. Această disciplină cotidiană te 
va ajuta pe termen lung să-ți manifești succesul în domeniul 
banilor. 

3. Creează o declaraţie pozitivă de cotitură. Creează o nouă 
declaraţie care să fie opusul credinţei originale. Vrei ca această 
„declaraţie de cotitură” să te facă să simţi fiori pe șira spinării 
când o spui. Odată ce o ai, plimbă-te prin cameră câteva mo- 
mente repetând această nouă declaraţie cu voce tare, energie 
şi pasiune. Repetă această nouă credință de câteva ori pe zi 
timp de minimum 30 de zile și va fi a ta pentru totdeauna.! 
Încearcă una așa: 


Când e vorba de mine, banii sunt rădăcina iubirii, bucuriei și 
muncii bine făcute. 


Ține minte, ideile legate de succesul financiar nu se formează ni- 
ciodată de unele singure! Tu trebuie să continui să gândești acele 
gânduri care construiesc „gândul” prosperității. Trebuie să-ți iei ră- 
gaz în fiecare zi, să te concentrezi asupra gândurilor de prosperitate 
și imaginilor succesului financiar. Când te concentrezi cu intenție 
asupra acestor gânduri și imagini, în cele din urmă ele vor înghesui 
gândurile și imaginile limitative și încep să-ți domine gândirea. Dacă 
vrei să accelerezi atingerea obiectivelor tale financiare, ai nevoie să 
exersezi afirmaţiile pozitive legate de bani în fiecare zi. lată alte câte- 
va pe care eu le-am utilizat cu mare succes: 


e Dumnezeu este sursa mea infinită și mari cantități de bani 
vin la mine repede și ușor pentru binele suprem al tuturor 
celor implicați. 

e Acum am mai mulți bani decât am nevoie pentru a face tot 
ceea ce doresc să fac. 


e  Baniivinla mine în multe feluri neașteptate. 

e  Facalegeri pozitive legate de ceea ce ar trebui să fac cu banii mei. 
e  Înfiecarezi, venitul meu crește fie că lucrez, mă joc sau dorm. 
e Toate investițiile mele sunt profitabile. 


e  Oameniiiubescsă mă plătească în bani pentru ceea ce iubesc 
să fac cel mai mult. 


1 Emoţiile puternice de fapt facilitează creşterea a mii de filamente microscopice 
de dimensiunea unui fir de păr la capătul dendritelor neuronilor în creierul tău. 
Aceste mici dendrite spinoase cu protuberanţe de fapt creează mai multe conexi- 
uni în creierul tău, care vor sprijini instalarea unei noi credinţe și împlinirea cre- 
ativă a noilor tale obiective financiare. Nu este magie aici: este știința creierului! 
Pentru mai multe informații legate de știința creierului care sprijină asta - o cla- 
rificare de la Doug Bench legate de ultimele cercetări asupra creierului - vizitează 
www.TheSuccessPrinciples.com/resources - nota autorului. 

Ține minte, poţi să-ți plantezi orice idee în mintea subconștientă 
prin repetiţia gândurilor insuflate cu așteptări pozitive - și emoția 
resimţită intens asociată cu ideea că deja o ai. 


UTILIZEAZĂ PUTEREA DE A TE ELIBERA PENTRU A-ŢI 
ACCELERA MENTALITATEA DE MILIONAR 


Ori de câte ori faci afirmaţii legate de bani - sau orice altă afirmaţie, 
de fapt - nu este neobișnuit să devii conștient de gândurile concurente 
(obiecțiile) cum ar fi Pe cine încerci să păcălești? Niciodată n-o să fii 
bogat. De câte ori mai trebuie să-ţi spun? Trebuie să ai bani ca să faci 
bani. De fiecare dată când se întâmplă asta, în primul rând scrie gândul 
concurent și orice sentimente negative pe care acesta le eliberează. 
Apoi poţi să închizi ochii și să eliberezi gândul și orice emoţii negative 
care îl însoțesc, utilizând Metoda Sedona sau terapia de tatonare. 

Metoda Sedona este o tehnică simplă de eliberare, predată de 
Hale Dworskin. Sunt un mare fan al acestei metodologii și o predau la 
atelierele mele de lucru. Mai recomand să te înscrii și la Cursul 
Metodei Sedona, să cumperi programul audio Sedona Method Home 
Study (Metoda Sedona de Studiu pentru Acasă), să urmăreşti filmul 
Letting Go sau să citeşti cartea lui Hale The Sedona Method (Metoda 
Sedona).? 


Am realizat un tutorial de bază, complet, despre întrebările de 
eliberare din Metoda Sedona pe website-ul The Success Principles 
www.TheSuccessPrinciples.com /resources. Dă scroll mai jos la Principul 
56 și fă clic pe link. 


VIZUALIZEAZĂ CE DOREȘTI CA ȘI CUM AI DEJA 


Ține minte să incluzi banii în vizualizările tale zilnice, văzând 
toate obiectivele tale financiare ca fiind deja atinse. Vezi imagini care 
afirmă nivelul venitului tău dorit cum ar fi cecuri de plată, cecuri 
royalty, declaraţii de dividende și oameni care-ţi întind bani. Vezi 
imagini cu declaraţiile tale bancare ideale, raporturile de la bursă și 
portofoliile proprietăților imobiliare. Vezi imagini ale lucrurilor pe 


2 The Sedona Method, de Hale Dworskin (Sedona, AZ: Sedona Press, 2003). Pen- 
tru mai multe informaţii asupra atelierelor de lucru, programelor audio, filmu- 
lui Letting Go și alte resurse asupra Metodei Sedona, vizitează www. TheSuc- 
cessPrinciples.com/resources - nota autorului. 

care ai fi capabil să le cumperi, faci și la care să contribui dacă deja 
ţi-ai fi atins toate obiectivele financiare. Asigură-te că adaugi dimen- 
siunile kinestezice și olfactive vizualizării tale - simte textura netedă 
a celor mai fine mătăsuri din lume pe pielea ta, simte relaxarea unui 
masaj luxos în cele mai rafinate spa-uri din lume și miroase parfumul 
tău preferat de import. Apoi, adaugă în dimensiunea auditivă sunetul 
surfului pe plaja din fața casei tale de vacanţă sau mârâitul fin al mo- 
torului noului tău Porsche. 


În cele din urmă, ţine minte să adaugi sentimentul aprecierii şi al 
recunoștinței pe care le-ai simţi, ca și cum deja ai avea aceste lucruri. 
Acest sentiment al abundenței este parte din ceea ce de fapt va atrage 
mai multă abundență. Este o parte critică a procesului pe care lumea, 
de obicei, o neglijează. 

În mod constant, umple-ţi mintea cu imaginile a ceea ce vrei şi 
imaginează-te ca avându-le deja. 


Asigură-te că incluzi și cuvintele tale și imaginile obiectivelor fi- 
nanciare pe Panoul Viziunii tale (vezi paginile 117-118). 


O altă tehnică de ajutor în vizualizarea unui stil de viață bogat 
este cea predată de Esther și Jerry Hicks în cartea lor Ask and It is 
Given (Cere și ţi se va da). Găseşte o cutie frumoasă și pune o etichetă 
pe ea care să spună „Orice conţine această cutie... EXISTĂ!” apoi înce- 
pe să tai poze, reclame, și alte imagini ale acelor lucruri pe care vrei 
să le aduci în viaţa ta. Plasează tăieturile în cutie și simte sentimentul 
de a le avea deja, utilizându-le și bucurându-te de ele. 

PRIMEŞTI LUCRURILE ASUPRA CĂRORA 
TE CONCENTREZI 


Dacă nu dai valoare banilor și nu cauţi averea, cel mai probabil 
că nu le vei primi. Trebuie să cauţi averea pentru ca ea să te caute 
pe tine. Dacă nu crește în tine o dorință arzătoare pentru avere, 
nici averea nu va crește în jurul tău. A avea o determinare și un 
scop pentru a obține averea este esențial pentru obținerea ei. 
DR. JOHN DEMARTINI 
Multimilionar pe cont propriu și consultant în măiestria financiară și a vieții: 
autor al The Breakthrough Experience (Experiența Revoluționară) și Riches 
Within (Bogătiile din interior) 


Se spune că în viață primeşti lucrurile asupra cărora te concen- 
trezi. Această regulă se aplică pentru slujbă, construirea unei afaceri, 
câştigarea unui premiu - dar în special se aplică pentru obținerea 
banilor, averii și a unui stil de viață bogat. 


TREBUIE SĂ TE DECIZI SĂ FII BOGAT 


Una dintre cele mai importante cerințe ca să devii bogat este să 
iei o decizie conștientă legată de asta. 


Când eram la facultate, am luat decizia de a deveni bogat. Deși nu 
știam exact în acel moment ce însemna asta, „a fi bogat” părea să adu- 
că multe dintre lucrurile pe care le doream în viaţă - abilitatea de a 
călători pentru a participa la orice ateliere de lucru doream, a cumpă- 
ra cărţile pe care le doream, a sprijini cauzele la care țineam și a avea 
toate resursele de care aveam nevoie pentru a-mi atinge obiectivele 
şi a-mi urma hobby-urile. Îmi doream să fiu capabil să fac orice îmi 
doream, oricând doream, oriunde doream, atât timp cât îmi doream. 


Dacă vrei și tu avere, trebuie să te decizi acum din adâncul inimii 


tale să ai averea în viaţa ta - fără să te îngrijorezi cum sau dacă este 
posibil sau nu. 

APOI, DECIDE CE ÎNSEAMNĂ BOGAT PENTRU TINE 


Știi câtă avere vrei? Unii dintre prietenii mei doresc să se pensio- 
neze milionari, pe când alții doresc să se pensioneze cu 30 de milioa- 
ne sau chiar 100 de milioane de dolari. Doi prieteni doresc să devină 
superbogați datorită abilității filantropice pe care asta le-ar da-o. Nu 
există un obiectiv financiar corect. Dar trebuie să te decizi ce vrei. 

Dacă încă nu ţi-ai hotărât viziunea de la Principiul 3: „Decide ce 
vrei” - inclusiv să-ţi definești obiectivele financiare - ia-ţi răgaz acum 
să faci asta. Asigură-te că incluzi în scris obiective ca acestea: 


Voi avea o valoare netă de $ până în anul ; 
Voi câștiga $ până pe 31 decembrie anul viitor. 
Voi economisi și investi $ în fiecare lună. 


Un nou obicei financiar pe care îl dezvolt începând de acum este 


Pentru a mă elibera de datorie, voi 


Mă voi elibera de datorie până la 


AFLĂ CÂT COSTĂ SĂ-ȚI FINANȚEZI VISUL VIEȚII... 
ACUM ȘI MAI TÂRZIU 


Când creezi avere în viața ta, ține minte că există viața pe care 
vrei să o trăieşti acum și viața pe care vrei să o trăieşti în viitor. 

Viața pe care o trăieşti acum este rezultatul gândurilor pe care 
le-ai gândit, alegerilor pe care le-ai făcut și măsurilor pe care le-ai 
luat în trecut. Viața pe care o vei trăi în viitor va fi rezultatul gânduri- 
lor de astăzi, alegerilor și măsurilor. Pentru a avea tipul de viață pe 
care-l vrei peste un an sau doi de acum, precum și stilul de viață pe 
care îl vrei pentru când te vei „pensiona”, ai nevoie să calculezi și să 
decizi exact cât de mulți bani vei avea nevoie pentru a trăi stilul de 
viață al visurilor tale. Dacă nu știi, fă acum cercetări legat de cât de 
mult te-ar costa să cumperi tot ce vrei în anul următor. Aceasta poate 
include chiria sau ipoteca, mâncarea, hainele, asistența medicală, au- 
tomobilele, utilităţile, educaţia, vacanţele, recreaţia, asigurările, eco- 
nomiile, investiţiile și filantropia. 

Pentru fiecare categorie, vizualizează acele obiecte sau activități 
în viaţa ta, apoi scrie cât ai avea nevoie să cheltuiești pentru a le avea. 

Imaginează-ți că mănânci în restaurante de clasă, conduci mașina 
visurilor tale, că te duci în vacanţele de vis - chiar că-ți renovezi casa 
sau că te muţi în una nouă. Nu-ţi lăsa mintea să-ți spună că aceste lu- 
cruri sunt imposibile sau nebunești. Pe moment, fă doar cercetarea 
asta și află cât te va costa exact să-ți finanţezi viaţa visurilor - oricare 
ar fi ea. 


FII SERIOS LEGAT DE PENSIONAREA TA 


Hotărăște și cât de mult vei avea nevoie pentru a-ţi menţine sau a 
îmbunătăţi stilul de viață odată ce te pensionezi și nu mai muncești. 
Deși eu nu-mi plănuiesc să mă opresc din a munci, dacă pensionarea 
este în planurile tale, Charles Swab sugerează că pentru fiecare 1 000 
de dolari din venitul anual pe care-l vei dori în timpul pensionării, vei 
avea nevoie de 230 000 de dolari investiţi deja atunci când nu vei mai 
munci. Dacă ai investit 1 milion de dolari cu un beneficiu de 6%, asta 
îți va da un venit impozabil de aproape 4 300 pe lună. 


Dacă asta este suficient va depinde de un număr de factori, cum 
ar fi dacă locuinţa ta este plătită, câți oameni vei sprijini, cât de mult 
vei primi de la Asigurarea Socială și ce nivel al stilului de viață te aş- 
tepti să trăieşti. Oricum, poate că astăzi 4 300 de dolari nu sunt su- 
ficienți pentru a sprijini stilul de viață abundent pe care îl vizualizezi 
pentru tine. Dacă speri să călătorești și să ai o viață activă, poate că 
nici măcar nu va fi adecvat. Cu inflația, poate fi mai puţin decât 
adecvat. 


FII ATENT LA BANII TĂI 


Majoritatea oamenilor sunt inconștienți când vine vorba de banii 
lor. De exemplu, îţi știi valoarea netă - bunurile totale minus răspun- 
derea ta totală? Știi câți bani ai în economii? Știi exact cât sunt dobân- 
zile fixe sau variabile lunare? Știi care este totalul datoriei pe care o ai 
și cantitatea de bani pe care-i cheltui într-un an pe plata dobânzilor? 
Ştii dacă ești asigurat cum trebuie? Ai un plan financiar? Ai un plan pe 
proprietate? Ai un testament? Este la zi? 

Dacă vrei să ai succes financiar, trebuie să devii conștient. Nu 


doar că trebuie să știi precis unde te afli, dar ai nevoie să știi exact 
unde vrei să ajungi și ce este necesar pentru a ajunge acolo. 

Pasul 1: Hotărăște-ţi valoarea netă 
Dacă nu-ţi ştii valoarea netă, poți să: 
1. Lucrezi cu un contabil sau un planificator financiar pentru 
a-l calcula. 
Utilizează una dintre multele tehnici gratuite de pe internet. 


Cumpără un software cum ar fi Declarația Financiară Personală 
care este disponibilă la www.myfinancialstatement.com 


AVENTURI DIN VIAŢA REALĂ de Gary Wise şi Lance Aldrich 


Conform ultimelor tale cifre, dacă te-ai pensiona astăzi, ai putea 
trăi foarte, foarte confortabil până mâine, la ora două după-amiază. 


Pasul 2: Hotărăște ce nevoie ai ca să te pensionezi 


Apoi, calculează care sunt nevoile tale financiare atunci când sau 
dacă te vei pensiona. Fii conștient că pensionarea prin însăși natura 
sa necesită ca tu să fii independent financiar. Un planificator financiar 
bun îţi poate spune cât de mult din economii și investiţii ar fi necesa- 
re pentru a produce suficient în dobânzi, dividende, chirie și venitul 
pe royalty pentru a-ţi trăi viața actuală sau stilul de viaţă viitor fără să 
trebuiască să muncești. 

Independenţa financiară te eliberează pentru ca tu să-ți urmezi 
pasiunile, să călătoreşti, să te implici în acţiuni filantropice și proiecte 
de serviciu - sau orice altceva vrei. 

Pasul 3: Devino conștient de cheltuielile tale 


Problema numărul unu a generaţiei din ziua de astăzi și a eco- 
nomiei este lipsa unei alfabetizări financiare. 


ALAN GREENSPAN 


Fost președinte al Consiliului Băncii Federale 


Majoritatea oamenilor nu sunt conștienți cât cheltuiesc cu adevă- 
rat într-o lună. Dacă niciodată nu ţi-ai urmărit cheltuielile, începe 
prin a-ţi scrie toate cheltuielile lunare fixe cum ar fi ipoteca sau chiria, 
plata mașinii și orice altă plată în rate sau plată a împrumuturilor, 
plata asigurărilor, factura de la cablu, furnizorul de internet, clubul de 
sănătate și tot așa. Apoi mergi înapoi cu 6 până la 12 luni și calculează 
media lunară a cheltuielilor care fluctuează - utilităţile, factura de te- 
lefon, bonurile de masă, cheltuielile pe haine, mentenanta auto, chel- 
tuielile pe sănătate și tot așa. 


În cele din urmă, ţine evidența timp de o lună a tot ce cheltuiești 
în acest timp, oricât de mic sau mare - de la benzina pentru mașină la 
cafeaua de la Starbucks. Calculează totul la final de lună ca să fii con- 
știent - mai degrabă decât inconștient - de ceea ce cheltuiești. Bifează 
acele lucruri pentru care trebuie să plătești și cele la discreţie. Acest 
exercițiu te va face conștient de ceea ce cheltuiești și pe ce și unde ai 
putea să mai tai dacă ai avea de ales. 


Pasul 4: Devino literat financiar 


Nu am fost alfabetizaţi financiar la școală. E nevoie de multă 
muncă și mult timp pentru a-ţi schimba gândirea și pentru a 
deveni literat financiar. 


ROBERT KIYOSAKI 
Coautor al Rich Dad, Poor Dad (Tată bogat, tată sărac) 
şi creator al Cash Flow Game 


Nu rămâi conștient asupra banilor tăi doar recapitulându-ţi 
obiectivele financiare în fiecare zi și ţinând un registru al cheltuielilor 
din fiecare lună, ci îți recomand să și înveţi în mod proactiv despre 
bani și investiţii, citind cel puţin o carte bună despre finanţe în fiecare 
lună, pe durata următorului an. Îți recomand două resurse foarte bune 
scrise de prietenul meu Phil Town Rule#1: The simple strategy for suc- 
cessful investing in only 15 minute a week! (Regula nr. 1: Strategia sim- 
plă pentru a investi cu succes în doar 15 minute pe săptămână!) şi 

Payback Time: Making big money is the best revenge! (Timpul pentru 
răzbunare: Să faci mulţi bani este cea mai bună răzbunare!) Pentru re- 
surse adiționale, mergi la secțiunea „Lecturi și Resurse Suplimentare 
pentru Succes” de pe www.TheSuccessPrinciples.com/resources. 


O altă modalitate de a deveni literat financiar este să cauţi profe- 
sioniști care să te înveţe aptitudinile legate de bani, de care vei avea 
nevoie pentru un viitor financiar sănătos. Poţi să-ți investești banii în 
stocuri și obligaţiuni, care îţi vor furniza dividende și dobânzi, sau 
poți să investești în proprietăți imobiliare care produc venit, care îţi 
vor furniza un circuit financiar pozitiv dintr-un venit de pe chirie care 
este mai mare decât plata ipotecii. 


Ca orice baby boomers' ajunși la peste cincizeci de ani, Mark și Sheila 
Robbins erau captivii propriei mentalități de angajați. Nu vorbeau despre 
crearea unei vieți plină de bogăţie și abundență. Ei pur și simplu mun- 
ceau din greu - Sheila timp de 35 de ani ca însoţitoare de zbor pentru 
United Airlines și Mark ca managerul unei dealership de automobile - și 
puneau bani în conturile lor 401 (k) cu contribuţie fixă pentru pensie. 


După ce au pierdut jumătate din fondurile lor pentru pensii într-o 
bursă de valori în scădere, au decis că trebuie să existe o modalitate 
mai bună. Atunci s-au alăturat unei organizaţii de servicii financiare 
și au început să participe la cursurile pe care aceasta le oferea. Drept 
urmare, după ce au citit cărțile Rich Dad, Poor Dad (Tată bogat, tată 
sărac) şi au jucat Cash Flow Game, conversațiile lor au început să in- 
cludă limbajul banilor și minţile lor au îmbrățișat ideea de a deveni 
investitori în piața imobiliară. Au căutat un agent imobiliar care era 
specializat în tipurile de proprietăţi de care erau ei interesați, și peste 
vară s-au dus la cumpărături. La doar un an după aceea, aveau 15 
proprietăți închiriate unor familii în valoare de peste 2 milioane de 
dolari, toate furnizându-le un circuit financiar pozitiv. 


Și dacă asta nu era de ajuns, dețin acum și dealershipul lor de 
succes Chrysler/Dodge/Jeep și încă o afacere de familie. Pentru că au 
fost dispuși să-și ia timp și bani pentru a-i investi în educaţia lor fi- 
nanciară și să implementeze principiile pe care le-au învăţat, viețile 
lor s-au schimbat radical și niciodată nu vor mai fi la fel. 


* „baby boomer” este o persoană născută după al Doilea Război Mondial. Sintag- 
mă intraductibilă în limba română (n. trad.). 

PLĂTEŞTE-TE MAI ÎNTÂI PE TINE 


Ai un drept divin la abundență și dacă ești ceva mai puţin decât 
un milionar, nu ai partea ta echitabilă. 


STUART WILDE 


Autor al The Trick to Money is Having some! (Trucul ca să faci bani e să ai bani!) 


În 1926, George Clason a scris o carte intitulată The Richest man 
in Babylon (Cel mai bogat om din Babilon) - unul dintre succesele cla- 
sice ale tuturor timpurilor. Este fabula unui bărbat numi Arkad, un 
simplu scrib care își convinge clientul, creditorul său, să îl învețe se- 
cretele banilor. 


Primul principiu pe care creditorul îl învață pe Arkad este: „O 
parte din tot ce câştigi trebuie s-o păstrezi pentru tine.” Continuă, 
explicându-i că dacă pune în primul rând deoparte 10% din toate 
câștigurile sale - și făcând ca acești bani să fie inaccesibili cheltuieli- 
lor - Arkad va vedea cum această cantitate va crește în timp și, mai 
mult, va începe să facă bani pe cont propriu. După un timp și mai 
lung, va crește foarte mult, datorită dobânzii compuse. 

Mulţi oameni și-au mărit averile plătindu-se întâi pe ei înșiși. 
Este la fel de adevărat și eficient astăzi precum a fost în 1926. 


O POVESTE DE SPUS 


Oricât de simplă ar fi această formulă de 10%, sunt întotdeauna 
șocat cât de refractari sunt oamenii când aud despre ea. Nu cu mult 
timp în urmă, eram într-o limuzină care mă ducea de la aeroport aca- 
să, în Santa Barbara. Şoferul de 28 de ani, după ce a realizat cine sunt, 
m-a rugat să împărtășesc cu el unele dintre principiile succesului pe 
care să le aplice în viața lui. Când i-am spus că ar trebui să investească 
10% din fiecare dolar pe care-l câștigă, și apoi să continue să reinves- 
tească dividendele, puteam să văd că informaţia îi intra pe-o ureche și 
îi ieșea pe alta. El căuta o schemă prin care să devină bogat rapid. 

O 1099 Randy Glasbergen. www glaabargen com 


Investiții 
şi planificare financiară 


„Vineri o să ies la pensie şi n-am economisit un bănuț. 
Asta e şansa dumneavoastră să deveniți o legendă.” 


Dar, deși oportunităţile de a câștiga bani mai rapid sunt întot- 
deauna ceva de care să fii interesat, cred că viitorul tău trebuie întâi 
de toate să fie construit pe o temelie solidă a unui plan de investiţii pe 
termen lung. Cu cât începi mai devreme, cu atât mai rapid poți să-ţi 
construiești plasa de siguranță de un milion de dolari. 


Stai jos și creează-ți un plan financiar - sau du-te pe unul dintre 
miriadele de site-uri pe internet unde poți să introduci valoarea ta 
netă actuală și obiectivele tale financiare pentru pensionare - apoi 
calculează cât de mult ai nevoie să economisești și să investești din 
acest punct înainte pentru a-ți atinge cantitatea obiectivului tău până 
în momentul în care te vei pensiona.! 


A OPTA MINUNE A LUMII 


Dobânda compusă este a opta minune naturală a lumii și cel 
mai puternic lucru pe care l-am întâlnit vreodată. 


ALBERT EINSTEIN 


Câştigător al Premiului Nobel pentru Fizică 


lun număr de website-uri te vor ajuta să calculezi ce este necesar pentru a-ţi 
atinge obiectivele financiare - fie că dorești să hotărăști cât de mult ai nevoie 
pentru a-ți finanța pensionarea, să calculezi câtă ipotecă îți permiţi sau să esti- 
mezi cât de multă avere vei strânge economisind și investind. Caută „calculatoa- 
re financiare online” în motorul de căutare de pe internet pentru a vedea ce ţi se 
oferă la momentul actual - nota autorului. 

Dacă ideea dobânzii compuse este nouă pentru tine, iată cum 
funcționează: dacă investești 1 000 de dolari la o rată a dobânzii de 
10%, vei câștiga 100 de dolari în dobândă și la sfârșitul primului an 
vei avea o investiție totală de 1 100 de dolari. Dacă îţi lași atât inves- 
titia originală și dobânda câștigată în cont, următorul an vei câștiga o 
dobândă de 10% la 1 100 de dolari, adică 110 de dolari. Al treilea an, 
vei câștiga 10% din 1 210 de dolari - și tot așa, pentru atât de mult 
timp cât o vei lăsa acolo. În ritmul acesta, banii tăi se vor dubla, de 
fapt, la fiecare 7 ani. Așa devin în cele din urmă o cantitate enormă 
de-a lungul timpului. 

Bineînțeles, vestea cea mai bună este că timpul este prietenul tău 
când vine vorba de dobânda compusă. Cu cât începi mai repede, cu 
atât rezultatul va fi mai mare. la în considerare următorul exemplu: 
Mary pornește o investiţie la vârsta de 25 de ani și se oprește când 
are 35. Tom nu începe să investească până la vârsta de 35 de ani, dar 
continuă să investească până se pensionează la 65. Atât Mary cât și 
Tom investesc 150de dolari pe lună, cu o rată de recuperare de 8% pe 
an din dobânda compusă. Mary investește doar 18 000 dolari timp de 
10 ani și ajunge să aibă 283 385 dolari, pe când Tom continuă cu 54 
000 dolari timp de 30 de ani și ajunge doar cu 220 233 dolari. 
Persoana care a contribuit doar 10 ani are mai mult decât persoana 
care a investit timp de 30 de ani, dar a început mai târziu. Cu cât în- 
cepi mai repede să economisești, cu atât ai mai mult timp pentru ca 
dobânda compusă să-și lucreze magia puternică. 


FĂ DIN ECONOMISIRE ȘI INVESTIŢIE O PRIORITATE 


Cele mai agresive persoane econoame din lume fac din investiția 
banilor o parte la fel de centrală în managementul banilor cum fac din 
plata ipotecii. 

Pentru a prinde obiceiul de a economisi mai multi bani în fiecare 
lună, ia imediat un procentaj predeterminat din cecul tău pentru sa- 
lariu și pune-l într-un cont de economii pe care să nu-ţi permiţi ție 
însuţi să-l atingi. Continuă să adaugi la acel cont până când vei fi eco- 
nomisit suficienţi bani pentru a-l muta într-un fond mutual sau un 
cont de obligaţiuni sau să-l investești în proprietăți imobiliare - in- 
clusiv în cumpărarea propriei case. Cantitatea banilor care este irosi- 
tă în plata chiriei fără a băga nicio acțiune într-o casă este o tragedie 
pentru mulţi oameni. 

A investi doar 10% sau 15% din venitul tău te va ajuta în cele din 
urmă să strângi o avere. Întâi plăteşte-te pe tine, apoi trăiește din ce 
rămâne. Asta va rezulta în două lucruri: 1. Te va forța să începi să-ți 
construiești averea și 2. Dacă încă vrei să cumperi mai mult sau să faci 
mai mult, te va forța să găsești modalități de a câștiga mai mulți bani 
pentru a ţi-o permite. 


Nu intra niciodată în economiile tale pentru a-ţi finanța un stil de 
viață mai bogat. Vrei ca investiţiile tale să crească până în punctul în 
care să poți trăi din dobândă, dacă e necesar. Doar atunci vei fi cu 
adevărat independent financiar. 


EL S-A PLĂTIT ÎNÂI PE SINE ÎNSUȘI 


Dr. John Demartini este un reflexoterapeut care acum conduce 
seminarii pentru alţi reflexoterapeuți despre cum să se dezvolte per- 
sonal și cabinetele lor. Este unul dintre cei mai bogați și mai abun- 
denţi oameni pe care-i cunosc - în spirit, prieteni și aventuri, precum 
și în bani. John mi-a spus: 


Când am deschis prima oară cabinetul acum mulți ani, plăteam 
întâi pe toată lumea și eu luam ce rămânea. Nu știam mai bine de 
atât. Apoi am observat că oamenii care au muncit pentru mine 
mai puţin de 6 luni, cu toţii erau plătiţi la timp. Am realizat că sa- 
lariul lor era fix și că al meu era variabil. Asta era cam nebunesc. 
Cea mai importantă persoană - eu însumi - era cea mai stresată, 
în timp ce ceilalți aveau toată stabilitatea. Am decis să răstorn 
situația și să mă plătesc întâi pe mine. Mi-am plătit în al doilea 
rând taxele, stilul de viaţă în al treilea rând și facturile în al pa- 
trulea rând. 


Am aranjat să mi se tragă din bani automat, și asta mi-a schim- 
bat complet situaţia financiară. Nu ezit. Dacă facturile se adună 
și banii nu vin, tot nu opresc tragerile automate. Personalul meu 
este forțat să găsească o modalitate de a rezerva mai multe se- 
minare și să colecteze mai mulţi bani. După vechiul sistem, dacă 
nu rezervau sau colectau, rămânea pe umerii mei. Dar acum, este 
exact invers. Dacă doresc să fie plătiţi, trebuie să găsească moda- 
lități de a face mai mulți bani. 

LEGEA DE 50/50 


O altă regulă pe care John o sugerează este ca niciodată să nu 
cheltui mai mult decât economisești. John pune 50% din fiecare dolar 
pe care-l câștigă în economii. Dacă doreşte să mărească cheltuielile 
personalului la 45 000 de dolari, trebuie ca prima dată să câștige o 
sumă suplimentară de 90 000 de dolari. Să spunem că vrei să cum- 
peri o mașină de 40 000 de dolari. Dacă nu poţi să adaugi suma de 40 
000 de dolari suplimentară, nu cumperi mașina. Fie cumperi o mași- 
nă mai ieftină, te descurci cu ce ai acum, sau du-te și fă mai mulți bani. 
Cheia este să nu te ridici deasupra stilului de viață până nu ai câștigat 
dreptul să îl ridici punând aceeași sumă în economii. Dacă îţi crești 
economiile la 40 000 de dolari, știi că ţi-ai câștigat dreptul de a-ţi 
crește stilul de viaţă în limita aceleiași sume. 


Legea de 50/50 te va face bogat rapid. A fost nucleul strategiei mi- 
liardarului Sir John Mark Templeton pentru construirea averii. 


NU-MI SPUNE CĂ NU POŢI S-O FACI! 


Majoritatea oamenilor așteaptă să înceapă să economisească până 
când au acei bani suplimentari prin preajma lor - un surplus conforta- 
bil. Dar nu funcţionează așa. Trebuie să începi să economisești și să 
investești în viitorul tău acum. Și cu cât investești mai mult, cu atât mai 
repede vei atinge independenţa financiară. Sir John Mark Templeton, 
un pionier al fondului mutual și un filantrop, a început muncind pentru 
150 de dolari pe săptămână ca broker de bursă. EI și cu soţia sa, Judith 
Folk, au decis să investească 50% din venitul lor în bursa de valori în 
timp ce plata zeciuielii era în continuare o prioritate. Asta a făcut ca cei 
doi să poată trăi doar din 40% din venitul lui. Dar la moartea sa în 
2008, John Templeton era miliardar! Și-a păstrat practica toată viața și 
mai târziu în viață, dădea 10% din fiecare dolar pe care-l cheltuia in- 
divizilor și organizaţiilor care sprijineau dezvoltarea spirituală. 


CINE VREA SĂ FIE MILIONAR? 


Conform cifrelor date de guvern, în 1980 erau 1.5 milioane de 
milionari în Statele Unite. În 2000, erau 7 milioane. În 2014, erau 9.6 
milionari. Numărul ar trebui să crească la aproximativ 20 de milioane 
până în 2020, cu 65 de milioane de milionari în toată lumea. S-a esti- 

mat că cineva în America devine milionar la fiecare 12 minute. Cu 
puțină planificare, disciplină de sine și efort, unul dintre acești milio- 
nari poți fi chiar tu. 


MILIONAR NU ÎNSEAMNĂ CELEBRITATE 


Deși ai putea crede - judecând după Donald Trump, Brad Pitt și 
Oprah Winfrey - că majoritatea milionarilor sunt celebrități, adevă- 
rul este că mai bine de 99% din milionari sunt investitori care mun- 
cesc din greu și persoane econoame metodice. 


Acești oameni își fac averea în mod tipic printr-una din cele trei 
modalităţi: din antreprenoriat, ceea ce presupune 75% din toți milio- 
narii din Statele Unite; ca director la o corporație mare, adică în jur de 
10% dintre milionari; sau ca specialist profesionist (doctor, avocat, 
dentist, contabil şef, arhitect). În plus, în jur de 5% devin milionari 
prin vânzări şi consultări pe vânzări. 

Într-adevăr, majoritatea milionarilor din SUA sunt oameni obiş- 
nuiți care muncesc din greu, trăiesc în limita bugetului lor, au econo- 
misit 10% din tot venitul lor şi i-au investit înapoi în afacerile lor, în 
proprietăți imobiliare și bursa de valori. Ei sunt oamenii care dețin 
curățătoria chimică, dealershipul de mașini, lanţul de restaurante, 
compania care face pâine, magazinul de bijuterii, ferma de cai, com- 
pania de camioane și magazinul furnizor de ţevărie. 


Totuși, oameni din orice pături sociale pot deveni milionari dacă 
învață disciplina economisirii și investirii și încep suficient de devre- 
me. Fără îndoială că ai auzit de Oseola McCarty din Hattiesburg, 
Mississippi, care a trebuit să renunţe la școală în clasa a șasea pentru 
a avea grijă de familia ei. În cele din urmă şi-a petrecut în jur de 75 de 
ani din viață spălând și călcând hainele altor oameni, a avut o viață 
frugală şi a economist ce putea din puţinii bani pe care-i făcea. În 
1995, a donat 150 000 de dolari, cantitatea cea mai mare din econo- 
miile ei de-o viață de 250 000 de dolari, Universităţii din Mississippiul 
de Sud pentru a oferi burse studenților nevoiaşi. Și iată partea intere- 
santă: Dacă Oseola și-ar fi investit economiile, care erau estimate la 
50 000 de dolari în 1965, într-un S&P fond index, care aduce o medie 
de 10.5% pe an, banii ei ar fi crescut de la 250 000 de dolari la 999 
628 dolari - adică un milion de dolari, de patru ori mai mult? 


2vezi „The Oseola McCarthy Fribble”, de Selena Maranjian, 5 septembrie 1997, 
pe website-ul Motley Fool, la www.fool.com/Fribble/1997970905.htm) - nota 
autorului. 

CUM SĂ DEVII UN „MILIONAR AUTOMAT” 


Cea mai simplă modalitate de a implementa planul plătește-te-pe- 
tine-prima-dată este de a avea un plan care să fie totalmente „auto- 
mat” - adică, stabilește ca un procentaj din cecul tău de salariu să fie 
dedus automat și investit când îl direcționezi. 


Planificatorii financiari îţi vor spune, din experienţa lor extensivă 
cu sute de clienţi, că foarte puţini - dacă sunt măcar câţiva - se ţin de 
un plan de a se plăti pe ei înșiși prima dată, dacă asta nu se face auto- 
mat. Dacă ești angajat, discută cu compania ta să vezi dacă au conturi 
de pensionare cu auto-direcționare cum ar fi planurile 401(K). 


Poţi aranja ca această companie să deducă automat contribuția 
ta la planul acesta din cecul tău de salariu. Dacă este dedus înainte să 
primești cecul, niciodată nu o vei rata. Mai important, nu va trebui să 
te gândești la investiţiile tale - nu va trebui să exersezi auto-discipli- 
na. Nu depinde de toanele tale, de urgenţele de acasă sau orice altce- 
va. Îţi iei angajamentul odată şi gata. Un alt avantaj al acestor tipuri de 
planuri este că nu sunt taxate în general decât dacă retragi banii. Așa 
că în loc să ai 70 de cenți care să lucreze pentru tine, ai un întreg dolar 
care lucrează pentru tine - dobândă compusă an după an. 


Unele companii vor lua chiar și o porțiune din contribuţia ta. 
Dacă muncești pentru o asemenea companie, sari la bord chiar acum! 
Verifică la biroul beneficiilor pentru angajaţi din compania ta și află 
cum poţi să te înscrii. Când o faci, asigură-te că pui cel mai mare pro- 
centaj permis de lege din contribuția ta, dar cel puţin 10%. Dacă nu 
poţi sub nicio formă să ajungi la 10%, atunci pune cel mai mare pro- 
centaj posibil. După câteva luni, reanalizează și vezi atunci dacă nu 
poți să-l mărești. Fii creativ când vine vorba să tai din cheltuieli și le- 
gat de cum poți să-ți mărești venitul prin alte surse. 


Dacă nu ai un plan de pensionare al companiei, poţi să-ți deschizi 
un cont personal de pensionare (CPP) la o bancă sau firmă de bro- 
keraj. Cu un CPP, poţi face o contribuţie financiară de până la 5.500 de 
dolari pe an (6 500 de dolari dacă ai 50 de ani sau mai mult). Roagă 
banca, firma de brokeraj sau consilierul financiar să te ajute să te de- 
cizi dacă vrei un CPP tradiţional sau un ROTH CPP. Birocraţia de a în- 
cepe un CPP îți ia aproape același timp ca atunci când vrei să deschizi 
un cont curent. Și pentru a-l păstra automat, poţi aranja pentru o de- 
ducție automată din contul tău curent. Pentru o explicaţie mai detali- 
ată legată de cum să beneficiezi dintr-un program de investiţii 
automat, îți recomand din suflet să citeşti The Automatic Millionaire: 
A powerful One-step Plan to live and finish rich (Milionarul Automatic: 


546 | JACK CANFIELD 


Planul de un pas pentru a trăi și a ajunge bogat), de David Bach. Pentru 
aceia dintre voi care aveți mai mult de 40 de ani, citiți cartea lui David 
Start Late, finish rich (Începe târziu, ajungi bogat). David a făcut o 
treabă superbă din a-ți furniza tot ce ai nevoie să știi, punându-ţi la 
dispoziţie și resursele de a pune în practică aceste recomandări - in- 
clusiv numere de telefon și website-uri pentru ca tu să faci toate astea 
din confortul casei tale. 


CONSTRUIEŞTE MAI DEGRABĂ ACTIVE DECÂT DATORII 


Regula numărul unu. Trebuie să cunoști diferența dintre un activ și 

o datorie și să cumperi active. Clasa săracă și cea de mijloc cumpă- 

ră datorii, dar ei cred că sunt active. Un activ este ceva ce-mi pune 
bani în buzunar. O datorie este ceva ce-mi ia banii din buzunar. 


ROBERT T. KIYOSAKI 
Coautor al Rich Dad, Poor Dad (Tată bogat, tată sărac) 
şi creator al Cash Flow Game 


Prea mulți oameni își conduc viețile financiare prin prisma chel- 
tuielilor și capriciilor lor. Pentru majoritatea oamenilor, modelul de 
„investiție” arată așa: 


A à CHELTUIELILE 
VENITUL TĂU 100% SORE E ACTIVELE 


Dar privește la cum își abordează oamenii bogați propriile inves- 
titii. Ei iau banii pe care-i câștigă și investesc o cantitate mare din ei în 
active producătoare de venit - proprietăți imobiliare, mici afaceri, 
bursă, obligaţiuni, aur și tot așa. Dacă vrei să devii bogat, urmează-le 
exemplul. Începe să-ţi abordezi activităţile financiare astfel: 


ACTIVE ŞI CONSTRUIEŞTE 


SURSE DE VENIT ISA LIVES 
MULTIPLE MULTIPLE 


VENITUL 
TĂU 
CHELTUIELI 
ŞI DATORII 


În cele din urmă, vei putea să trăieşti din venitul de pe active 
şi sursele multiple de venit. Aceasta este adevărata „libertate financiară” 

In cele din urmă, vei putea să trăieşti din venitul de pe active și 
sursele multiple de venit. Aceasta este adevărata „libertate financiară”. 


ODATĂ CE BANII ECONOMISIŢI PENTRU ZILE NEGRE 
ÎNCEP SĂ SE ÎNMULȚEASCĂ 


Pe măsură ce banii tău încep să se înmulțească, vei dori să te 
educi mai departe despre cea mai bună modalitate de a-ţi investi ba- 
nii. În cele din urmă vei vrea probabil să găseşti un consilier financi- 
ar bun. Eu l-am găsit pe al meu astfel: l-am întrebat pe unul dintre 
prietenii mei, care este plin de succes, cu cine lucra el, apoi am auzit 
acel nume ivindu-se mai mult de o dată sau de două ori. Exact așa 
s-a întâmplat. 

Cel mai bine este să te duci la un planificator financiar certificat 
(PFC), un semnal instant de credibilitate, dar nu neapărat o garanție. 
Pentru a începe, întreabă oameni ca tine dacă îți pot recomanda un 
planificator. Dacă este posibil, vrei să găsești un planificator cu o ex- 
periență de succes în a consilia oameni care se află în același stadiu ca 
tine. Dacă nu ai prieteni care se duc la un consilier financiar sau nu 
sunt mai mulți oameni care să cadă de acord asupra unui singur 
nume, un loc bun unde ai putea să te duci este Asociaţia Naţională a 
Consilierilor Financiari Personali la www.napfa.org. Acești planifican 
tori percep o taxă, ceea ce însemnă că singurele lor venituri provin de 
la clienţi. Ei nu acceptă comisioane și se angajează să acţioneze în cel 
mai bun interes al clientului în orice moment. (Un planificator care câș- 
tigă bani mai degrabă de pe urma comisioanelor decât cu ora, poate 
avea imboldul de a te direcționa doar pe o anumită cale). În multe as- 
pecte, standardele NAPFA satisfac sau întrec cerințele pentru un PEC. 


Un ultim cuvânt legat de construirea unui portofoliu de investiţii. 
Asigură-te că îl protejezi cu o asigurare potrivită - inclusiv asigurarea 
obligatorie profesională dacă ești liber profesionist și un acord pre- 
nupțial care să recunoască resursele financiare pe care le aduci în 
mariajul tău. 

STĂPÂNEȘTE JOCUL CHELTUIELILOR 


Prea mulţi oameni cheltuiesc bani pe care nu i-au câștigat pentru 
a cumpăra lucruri de care nu au nevoie, pentru a impresiona 
oameni pe care nu-i plac. 


WILL ROGERS 


Umorist american actor și scriitor 


Te asigur. A câștiga milioane pe an, a trăi într-o casă scumpă, a 
trăi stilul de viață bogat și luxos - plus a construi o valoare netă mare 
prin investiții extensive - ar trebui să fie obiectivul financiar al tutu- 
ror. Totuși, obiectivul tău ar trebuie să fie și să fii inteligent legat de 
cum îţi cheltui banii. 

Astăzi, cantitatea datoriilor consumatorului acumulate pe cap de 
locuitor este cutremurătoare. Adaugă la această datorie a consuma- 
torului plata ipotecii, plata mașinii și plata împrumutului pentru stu- 
denţi - fără a menţiona alimentele de fiecare zi și alte necesități 
cumpărate cu cardurile de credit - și este ușor de văzut de ce majori- 
tatea oamenilor nu ating niciodată valoarea netă și stilul de viață 
luxos la care visează. Ei dau puţinii bani rămași după fiecare lună, 
plătind mai degrabă cumpărăturile din urmă decât să-i investească în 
viitorul lor stil de viață. Sunt băgaţi din greu astăzi în datorii - și vor 
rămâne în datoriile acestea tot restul vieţii - doar pentru că ei cheltu- 
iesc mai mulți bani decât fac. 


Oamenii de succes, pe de altă parte, stăpânesc jocul cheltuielilor. 
Trăiesc sub mijloacele lor. Plătesc mai puţin pentru ce au nevoie. Și își 
dau seama cum să realizeze ce doresc să facă în timp ce cheltuiesc cât 
de puţin posibil. 


CÂT DE MULT AI CHELTUIT ANUL TRECUT? 


Intreabă-te dacă ce cumperi este o nevoie sau o dorință. 


Este o mare diferență. 
DAVE RAMSEY 


Autor al The Total Money Makeover (Transformarea Totală a Banilor) 

O cheltuială prea mare poate să creeze haos în obiectivele tale 
financiare. Te menține în datorii, te împiedică să economisești cât de 
mult ai putea, și îți mută concentrarea mai degrabă asupra consumu- 
lui decât asupra creării unei averi și acumulării. 


Dacă pari să nu poți să-ţi reduci din cheltuială, încearcă acest 
exercițiu. Deschide fiecare dulap, sertar, bufet din casă și scoate tot ce 
nu ai mai utilizat de un an. Aici să incluzi și haine, pantofi, bijuterii, 
ustensile, electronice și dispozitive, cuverturi, stocul de artizanat, 
echipament sportiv, jocuri, jucării, accesorii auto și unelte - toate lu- 
crurile pe care ai cheltuit bani, dar nu ai utilizat în ultimul an. Adună-le 
pe toate într-un loc, cum ar fi sufrageria, camera familiei sau garajul. 
Apoi calculează prețul pe care l-ai plătit pentru fiecare obiect. 


Am întâlnit oameni care au găsit haine scumpe care aveau încă 
etichetă, plase de cumpărături ce conțineau articole pentru casă pe 
care nici măcar nu le-au despachetat și unelte și echipamente scumpe 
pe care le-au utilizat literalmente o singură dată acum 3 sau 4 ani. 


Adevărul este că în afara smochingurilor, rochiilor de seară, ciz- 
melor de schi sau tubului cu oxigen pentru acvanauțţi pe care poate că 
le utilizezi o dată la câțiva ani, probabil că nu ai avut cu adevărat ne- 
voie de toate lucrurile alea din capul locului. Nu le-ai utilizat în ulti- 
mul an, și totuși ai cheltuit bani pe ele. Când aduni cât au costat toate 
aceste obiective, poate descoperi că totalul lor este mai mare decât 
datoria de pe cardul tău de credit. 


ÎNCEPE SĂ PLĂTEȘTI NUMERAR PENTRU APROAPE TOT 


O altă modalitate de a-ţi reduce din cheltuieli este să începi să 
plătești în numerar pentru aproape orice. Banii sunt concreți. Te fac 
să te gândești mai bine ce cumperi cu ei. Probabil că te vei trezi chel- 
tuind mai puţin decât dacă ai utiliza cardul de credit. Fiecare potenți- 
ală cumpărare va fi reconsiderată cu mai mare atenție, incidentele 
„necesare” vor deveni mai puțin necesare și cumpărăturile în canti- 
tăți mari probabil vor fi amânate, forțându-te să te gândești dacă poţi 
să trăiești fără ele. 


REDU COSTURILE STILULUI TĂU DE VIAȚĂ BOGAT 


O altă modalitate de a stăpâni jocul cheltuielilor este să trăiești 
stilul de viață pe care-l vrei și totuși să plătești mult mai puţin. Știu 

mulți oameni care fac asta tot timpul, și totuși menţin un program de 
economisire și investiție agresiv, cu puţine schimbări în felul în care 
cheltuiesc și cumpără. 


Să ne uităm la câteva exemple. 


O femeie pe care o știu cumpără în mod regulat bilete de sezon la 
operă de 685 de dolari la doar 123 de dolari. Îi vede pe aceiași tenori 
de talie mondială, aud aceeași muzică fulgerătoare și e prietenă cu 
aceiași patroni ai artelor ca aceia care plătesc mai mult ca să fie acolo 
- dar ea plătește biletele cu 82% mai puţin decât ceilalți oameni. Cum 
o face? Când primește mailul pentru abonaţi la biletele de sezon în 
martie, ea selectează operele pe care dorește să le vadă, nu bagă în 
seamă pe cele pe care nu dorește să le vadă, și trimite plata cu in- 
strucțiunile pentru seria ei „Design-Your-Own” (Creează-ţi singur) - 
pur și simplu presupunând că aranjamentele ei vor fi acceptate (ceea 
ce, bineînţeles, se întâmplă întotdeauna). Pentru că este perfect feri- 
cită să stea la balcon, ea are parte de o întreagă experienţă cu „șampa- 
nie” un sezon întreg pe mai puţin decât costul lunar al benzinei pentru 
maşina sa. 


Un alt prieten este colecționar de mașini vechi - nu orice tip de 
mașini, ci Cadillac-uri decapotabile. Le cumpără în ianuarie, când ni- 
meni nu s-ar putea gândi să cumpere decapotabile și economisește 
literalmente zeci de mii de dolarii din cumpărăturile sale. Drept ur- 
mare a strategiei sale și ideilor inteligente de cumpărare, își permite 
să dețină câteva proprietăţi în chirie și să-și dirijeze circuitul financiar 
pozitiv pe care ele îl produc în a se menține bogat. 

Unei alte femei pe care o cunosc îi place să poarte haine scumpe 
ale designerilor, dar se simte moralicește nevoită să le cumpere de la 
consignaţie, unde le selectează din grămezi și grămezi de haine efec- 
tiv noi sau niciodată purtate, plătind în mărunțișuri pentru a arăta ca 
o vedetă de cinema. 


Alți oameni fac troc cu bunuri sau servicii, cer reduceri chiar și 
când nu li se oferă, întreabă cum pot cumpăra obiectul mai ieftin, 
sună la cinci sau șase furnizori și licitează pentru același obiect, cum- 
pără la magazine ieftine lucrurile care nu contează ca să poată cheltui 
bani pe lucrurile care contează. Pe scurt, strâng în fiecare zi orice bă- 
nuț pot din traiul stilului de viață extravagant pe care-l doresc. 


Pentru acești oameni - care sunt persoane econoame agresive - 
a trăi acest tip de stil de viață pe bani cât mai puţini posibil a devenit 
un joc. 

CE TE VA FACE CU ADEVĂRAT FERICIT? 


Omul cel mai bogat este acela pentru care plăcerile sunt 
cele mai ieftine. 


HENRY DAVID THOREAU 


Autor, poet, filosof 


Mentorul financiar Todd Tresidder îţi recomandă să calculezi costul 
tuturor lucrurilor nenecesare pe care ai cheltuit bani și să te gândești pe 
ce ai fi putut să-i cheltuiești - fie să construieşti un fond pentru zile negre, 
să te bucuri de experienţele vieții bogate și rodnice sau oportunități de 
dezvoltare personală sau să plătești pentru lucrurile care sunt mai criti- 
ce pentru fericirea ta. Nu ti-ar face o vacanţă exotică, un asistent virtual, 
oportunitățile interesante de dezvoltare personală și educaţională - sau 
abilitatea de a face filantropie la nivel global - viața mult mai plăcută și 
te-ar inspira să atingi un succes financiar și mai mare? 


David Bach, autorul cărţii bestseller Start Late, Finish Rich (Începe 
târziu, ajungi bogat), numește această strategie prudentă „Factorul 
Latte” - ideea că dacă elimini cheltuielile mărunte, dar nenecesare, 
cum ar fi cafeaua de dimineaţă de 4 dolari de la coffee shop-ul gour- 
met sau să-ți cumperi prânzul zilnic sau să mergi la mall pentru o te- 
rapie prin cumpărături, ai putea să-ţi redirecționezi economiile în 
investiţii care te-ar ajuta să-ţi atingi obiectivele financiare. În timp ce 
aceste cumpărături pot părea mărunte, întotdeauna îi surprinde pe 
oameni cât de repede se adaugă ele la economiile substanţiale. 


RECONSIDERĂ DACĂ ÎNTR-ADEVĂR AI NEVOIE DE ACEL 
ÎMPRUMUT PENTRU STUDENŢI 


Astăzi în America, împrumuturile pentru studenți însumează 
toată datoria de pe cardurile de credit ale tuturor locuințelor ameri- 
cane împreună. Aproape un trilion de dolari a fos împrumutat pentru 
taxe de școlarizare, cărți și cheltuielile de întreținere, dar trebuie să 
fie plătite și acum. Unii studenți absolvă cu 200.000 de dolari sau mai 
mult în datorii - limitându-le abilitatea de a cumpăra o casă, de a se 
căsători, de a începe o afacere, de a călători sau chiar de a începe ca- 
riera pe care o iubesc. În schimb, sunt obligaţi să se mute înapoi aca- 
să, să-și reducă planurile de viitor, să ia orice slujbă la care salariul 
este cel mai mare - chiar dacă nu este cea pentru care au studiat de la 
bun început. 

Nu doar asta, dar experții sugerează că ușurința de a obține îm- 
prumuturi pentru studenți au făcut chiar ca universitățile să-ți umfle 
școlarizarea și taxele - știind că aceste costuri vor fi plătite cu ușurin- 
tă de studenţii care sunt dispuși să se împrumute pentru educaţia lor. 
Și majoritatea creditorilor îți vor spune că o porțiune substanţială din 
banii pe împrumutul pentru studenți este cheltuit pe întreţinere, pe 
chirie și alte cheltuieli de zi cu zi care nu contribuie în mod necesar la 
educaţia unui student. 


Dar înainte să spui „Fără un împrumut pentru studenţi, nu pot să 
mă duc la colegiu!” întreabă-te dacă chiar ai nevoie de acel împrumut 
(sau ai nevoie de unul atât de mare). Poţi să mergi la colegiul comuni- 
tar în primii doi ani și să locuiești acasă ca să tai din cheltuieli? Poţi să 
trăieşti necostisitor în cămine versus chiria și renovarea unui aparta- 
ment sau casă? Poţi să devii un candidat excelent pentru o bursă de 
merit făcând internship în domeniul tău, devenind activ în grupurile 
din industria ta, creându-ţi un CV substanţial - apoi căutând burse 
mai puțin cunoscute disponibile prin fundaţii private de familie? 


A absolvi cu cât mai puţină datorie posibil ar trebui să fie obiecti- 
vul fiecărui student. 


FĂ PAȘI ACUM PENTRU A TE ELIBERA DE DATORII 


O altă parte importantă a stăpânirii jocului cheltuielilor este să 
ieşi pur şi simplu din datorie. Opreșşte-te din a plăti dobânzi mari pen- 
tru cardul de credit şi asumă-ţi un stil de viață mai puţin consumerist. 

Este uimitor cum populaţia a reușit să acumuleze datorii perso- 
nale așa cum a făcut-o. Cardul de credit, ipoteca, plățile pentru mași- 
nă sunt cutremurător de mari pentru mulţi oameni. Economiile și 
siguranţa financiară au de suferit. Dacă aceasta este și situaţia ta, fă 
pași acum pentru a începe să trăieşti o viață fără datorii utilizând 
aceste strategii 

1. Nu mai împrumuta bani. Oricât de simplu ar suna asta, a 

împrumuta bani este unul dintre motivele principale pentru 
care oamenii nu ies din datorii. În timp ce plătesc cu banii jos 
datoriile existente, tot de carduri se folosesc, iau apoi noi îm- 
prumuturi și tot așa. Este o nebunie. De ce? Deoarece costul 
pentru împrumuturi este de fapt mai cutremurător decât o 
știe majoritatea oamenilor. Cifrele de mai jos arată de fapt cât 
de mult plătești când cumperi un obiect cu bani Împrumutați. 

Suma împrumutată 10 000 de dolari 
Dobânda 10% 

Luni de plată 60 de luni 
Dobânda totală plătită 3 346, 67 de dolari 
Dobânda totală ca procentaj din obiectul 33,5% 

cumpărat 


Dacă nu ai dori să plătești 13 346 de dolari pentru obiectul 
pentru care tocmai ai împrumutat 10 000 de dolari, găsește o 
modalitate să plătești numerar, să cumperi un obiect similar 
pentru bani mai puțini sau decide dacă ai nevoie cu adevărat 
de acel obiect. 


2. Nu-ţi face un credit de nevoi personale pentru a plăti da- 
toria de pe cardul de credit. 


Când îți „consolidezi” toate plăţile lunare într-un împrumut 
cu dobândă scăzută, de fapt îți înrăutățești situația. De ce? 
Pentru că o iei de la începutul amortizării în care dobânda 
este porțiunea cea mai mare din plata lunară. La începutul 
oricărui împrumut, foarte puțin din noua ta plată lunară se 
duce spre plata jos a împrumutului principal, adică împru- 
muturile pe care le plăteai înainte s-ar putea să se fi dus în 
mare parte sau chiar total din plata ta lunară spre reducerea 
împrumutului principal. 


3. Plăteşte-ţi întâi datoriile cele mai mărunte. Când plătești 
cele mai mărunte datorii prima dată, ai parte de un succes 
revoluționar - deşi poate că nu pare aşa. În primul rând, ai 
parte de un avânt al stimei de sine de fiecare dată când atingi 
orice obiectiv. De ce să nu începi cu cele mai mici obiective 
care sunt cel mai ușor de atins? 


4. Mărește câte puţin plăţile datoriilor. Odată ce ai plătit o 
datorie mai mică, ia pur și simplu plata lunară pe care o fă- 
ceai pentru acea datorie și utilizeaz-o pentru a-ţi mări plă- 
tile pentru următoarea ta datorie. De exemplu, dacă plătind 
300 de dolari lunar pentru cardul tău de credit poţi să reduci 
bilanţul la zero, ia aceiași 300 de dolari pentru următoarea 
lună și adaug-o sumei pe care ai plăti-o în mod normal pentru 
împrumutul pe mașină. Economisești mii de dolari în dobân- 
dă plătindu-ți împrumutul pe mașină mai devreme, plus că te 

reține din a-ți amplifica stilul de viață prin cei 300 de dolari 
pe lună. 


5. Plătește-ţi ipoteca pe casă și cardul de credit mai devreme. 


Mulţi creditori pe ipotecă oferă ceea ce se numește ipotecă 
bisăptămânală. Asta înseamnă că plătești jumătate din suma 
pe ipotecă la fiecare a doua săptămână, în loc să faci o pla- 
tă mare la începutul lunii. Pentru că aceste împrumuturi se 
reamortizează cu fiecare plată, are efectul de a transforma 
o ipotecă pe 30 de ani într-o ipotecă pe 23 de ani. Aceasta 
rezultă în economii cutremurătoare în dobânda pe ipotecă 
şi te scoate din datorie mai repede decât ai fi crezut că este 
posibil. Dacă creditorul tău nu oferă un astfel de împrumut, 
de ce să nu faci o plată suplimentară pe an sau să plătești o 
sumă mică suplimentară pe cont propriu în fiecare lună? Tot 
va reduce numărul anilor împrumutului și economisește ani 
de dobânzi. Poţi să faci și plăți suplimentare pe cardurile tale 
de credit. 


PUTEREA CONCENTRĂRII 


Când te angajezi să te eliberezi de datorie și să economisești mai 
mult, vei da peste o forță miraculoasă care lucrează în viața ta. Pe 
măsură ce-ţi muţi concentrarea de la cheltuială și consum la a te bu- 
cura de lucrurile pe care deja le ai și la a pune bani deoparte, vei pro- 
gresa într-un ritm aproape inexplicabil. 


Chiar dacă nu crezi că vei supravieţui în fiecare lună, odată ce te 
angajezi la o reducere a datoriei și la un plan de economii, vei fi sur- 
prins de abilitatea ta de a gestiona și de a ajunge să-ți atingi obiectivul 
mai repede decât ai plănuit. 


Poate vei trece printr-o transformare profundă. Îţi vei vedea va- 
lorile și prioritățile schimbându-se. Brusc, îţi vei măsura succesul în 
termeni de datorii plătite mai degrabă decât în bunuri cumpărate. Și 
pe măsură ce portofoliul tău de investiţii crește, vei începe să cântă- 
rești toate cumpărăturile în opoziţie cu obiectivul tău de a avea sigu- 
ranță financiară și a de a fi liber de datorii. 


Indiferent de unde te afli în viața ta - chiar dacă ești în ceea ce 
pare a fi o situaţie fără speranță - rămâi pe drumul tău și permite ca 
acest miracol să-ți accelereze drumul spre obiectivul tău. 

PENTRU A CHELTUI MAI MULT, 
ÎNTÂI FĂ MAI MULŢI BANI 


Orice s-ar putea spune în slăvirea sărăciei, faptul care rămâne 
este că nu este posibil să trăieşti o viaţă cu adevărat completă 
sau plină de succes dacă nu ești bogat. 


WALLACE D. WATTLES 
Autor al The Science of Getting rich (Știința de a te îmbogăți) 


Ca ultimă analiză, există doar două modalități de a ajunge să ai mai 
mulţi bani pentru investiții sau lux suplimentar - fie cheltui mai puţini 
bani de la bun început sau pur și simplu fă mulţi. Personal, sunt un fan 
al banilor în plus. Aș prefera să fac mai mulți să am mai mult de cheltu- 
it decât să-mi interzic tot timpul lucruri pe care le doresc pentru un 
câștig din viitor. 

A face mai mulți bani înseamnă să poți investi mai mulți și să poţi 
cheltui mai mulți pe lucrurile pe care le vrei - călătorii, haine, artă, 
concerte, mâncare bună, îngrijire medicală de calitate, distracție de 
talie mondială, transport de calitate, educație, hobby-uri și toate dis- 
pozitivele sau serviciile de economisit al timpului și efortului. 


Este bun simţ. 


CUM SĂ FACI MAI MULȚI BANI 


Primul pas spre a face mai mulți bani este să decizi cât de mult 
vrei să faci. Am vorbit extensiv despre utilizarea puterii afirmațiilor și 
vizualizării pentru a te vedea deja în posesia acelor bani. Fără a fi 
surprinzător, există în lume povești și povești despre indivizi super- 
bogaţi care au utilizat aceste obiceiuri zilnice pentru a aduce mai 
multă abundență în vieţile lor. 


Al doilea pas este să te întrebi Ce produs, serviciu sau valoare adă- 
ugată pot eu să livrez pentru a genera acei bani? Ce are nevoie lumea, 
angajatorul tău, comunitatea ta, colegii de afaceri, colegii studenți sau 
clienţii, pe care tu poţi să o furnizezi? 

In cele din urmă, al treilea pas este să dezvolți pur și simplu și să 
livrezi acel produs, serviciu sau valoare adăugată. 


IDEEA PENTRU MAI MULŢI BANI +1: 
DEVINO ANTREPRENOR 


Astăzi, cele mai multe dintre companiile inteligente din America 
cultivă antreprenoriatul prin angajaţii și directorii lor. Dacă una din- 
tre aceste companii este angajatorul tău - sau dacă poți să-ţi convingi 
șeful să îţi ofere un procentaj din banii nou primiţi pe care-i generezi 
din domenii mai puţin exploatate de venit, poţi aproape instantaneu 
să-ți mărești venitul. 

Poate că angajatorul tău are o listă de clienți cărora nu le vinde 
bunuri sau servicii suplimentare. Poate că grupul tău de lucru este 
atât de bun în a gestiona proiecte, că membrii săi au timp suplimen- 
tar în care ar putea să „angajeze” alte departamente cu plată supli- 
mentară. Poată că există o mașinărie, o relaţie cu furnizorul, o idee de 
marketing neexploatată sau alte atuuri neobișnuite de care angajato- 
rul tău nu profită la maximum. Poţi să-ți creezi un plan pentru a 
transforma acest atu în bani numerar și să-ți abordezi angajatorul cu 
propunerea de a lucra asupra proiectului de maximizare a atuului în 
ore suplimentare pentru o plată suplimentară. Îţi poate aduce şi o 
binemeritată promovare. 


Cărţile lui Janet Switzer Instant Income: Strategies that bring in the 
cash for small business (Venit Instantaneu: Strategii care aduc bani mici- 
lor afaceri), Innovative employees (Angajaţii inovativi) și Occasional en- 
trepreneurs (Antreprenori ocazionali) detaliază un întreg plan pentru a 
intra în afaceri cu șeful tău - inclusiv o listă cu oportunități ascunse de 
venit, un scenariu pentru negocierea unei înțelegeri cu angajatorul tău, 
modele recomandate de compensare, strategii care te vor ajuta să ge- 
nerezi un nou venit și chiar un ghid comprehensiv de implementare 
şi executare a planurilor tale. 


IDEEA PENTRU MAI MULȚI BANI #2: 
GĂSEȘTE O NEVOIE CĂREIA SĂ-I RĂSPUNZI 


Niciodată nu am perfecționat o invenţie la care nu am gândit în ter- 
meni de serviciu adus altora...aflu ce nevoie are lumea, apoi inventez. 


THOMAS A. EDISON 


Cel mai de succes inventator al Americii 

Mulţi dintre oamenii de succes din istorie au identificat o nevoie 
a pieţei și au oferit o soluţie pentru această nevoie, și totuși majorita- 
tea dintre noi nu au întrebat ce e nevoie - sau ce este posibil. 

Dacă visul tău este să câştigi mai mulţi bani - chiar și cu afacerea 
ta sau în afara slujbei tale - identifică o nevoie căreia nu i s-a răspuns 
și hotărăște cum îi vei răspunde. 

Fie că înseamnă să începi un website pentru un anumit grup de 
colecționari, oferind o educaţie unică pentru oamenii care au nevoie 
de aptitudini rare sau neobișnuite, sau să dezvolți noi produse sau 
servicii pentru a te adresa cerințelor pe care le vezi că apar în socie- 
tate, întotdeauna există o nevoie pe care o poți găsi pentru a face o 
afacere sau un serviciu. Multe dintre aceste „nevoi răspunse” sunt in- 
venții și servicii pe care astăzi le luăm de bune. Dar ce rămâne este 
faptul că oamenii au descoperit ceva de care aveau nevoie în viața lor 
sau au dat peste nevoile altora, apoi au creat dispozitive și servicii de 
care ne bucurăm astăzi: 


e Baby Jogger a fost inventat de un bărbat care dorea să facă 
jogging, dar trebuia să aibă grijă de copil. Ce a creat pentru 
el însuși a început curând să fie cerut de aproape toţi care 
vedeau asta. 


e eBay, cel mai mare serviciu online de licitaţie, s-a născut în 
1995 când fondatorul Pierre Omidyar a proiectat o modali- 
tate de a-și ajuta logodnica să-și vândă distribuitoarele EZ de 
bomboane 


e Avon a decis că abordarea lor directă de vânzare era ideală 
pentru nou apăruta democraţie din Rusia, unde reprezentan- 
ţii Avon nu puteau să se poarte ca și consultanţi personali 
de frumuseţe pentru femeile ruse, care nu erau obișnuite să 
poarte machiaj, dar putea să servească și ca punct de livrare 
într-o perioadă în care infrastructurile de retail erau practic 
non-existente 


e serviciile matrimoniale de pe internet au fost inventate când 
antreprenori deștepți au potrivit dorințele (și programele 
încărcate) ale oamenilor singuri cu tehnologia computerului 
care îţi cerea să stai în fața lui de la 8 la 12 ore 


e după ce compania de marketing a tânărului de 26 de ani 
Nicholas Woodman a dat faliment în 2002, a decis să călăto- 
rească în jurul lumii să facă surfing. Printr-un efort de-și cap- 

ta activitățile sale de surfing pe film, a atașat o cameră de 35 
de milimetri pe palma mâinii sale cu un elastic. Văzând că 
fotografii amatori ca el, care doreau să facă fotografii de cali- 
tate ale activităților lor în acţiune, aveau dificultăți pentru că 
nu aveau cum să țină aparatul sau nu erau capabili să cumpe- 
re echipament de calitate la preţuri accesibile, a fost inspirat 
să fondeze GoPro. Soluţia lui a fost să dezvolte un elastic cu 
cameră ataşabil de corp. Împreună cu viitoarea soţie a finan- 
tat afacerea vânzând lanţuri din scoici din mașina lor - luate 
cu 1.90 de dolari din Bali și vânzându-le cu 60 de dolari în 
California - în același timp împrumutându-se și de la mama 
și tata. Camerele originale au evoluat într-o cameră digitală 
impermeabilă cu wifi, care poate fi controlată de la distanță 
şi este accesibilă pasionaţilor de sport ai clasei de mijloc. În 2004, 
și-a făcut prima mare vânzare pentru o companie japoneză 
care a comandat 100 de camere pentru un show de sport. 
Vânzările s-au dublat în fiecare an de atunci, și în 2012, GoPro 
a vândut 2.3 milioane de camere. În același an, un fabricant 
taiwanez a cumpărat 8.8% din companie pentru suma de 200 
de milioane de dolari, ceea ce a stabilit valoarea de piață a 
companiei la 2,25 miliarde de dolari, transformându-l pe 
Woodman, care deținea majoritatea acțiunilor, în miliardar la 
vârsta de 38 de ani. 


e în anii 1970, un pădurar german a făcut o descoperire inte- 
resantă. Prins în avalanșă, el își datora supraviețuirea vâna- 
tului pe care-l purta pe umeri, din moment ce i-a permis să 
rămână la suprafață. Au urmat experimente cu canistre vo- 
luminoase și baloane, și astfel s-a născut ideea unui airbag 
pentru avalanşe. În 1980, Peter Aschauer, după o experiență 
pe viu cu o avalanșă, a cumpărat patentul, a fondat compania 
ABS Peter Aschauer GmbH și a început să dezvolte un sis- 
tem care să permită victimelor avalanșei să prindă suficient 
în volum în câteva secunde, fără a le obstrucționa mișcările. 
Din 1991, rata de supravieţuire pentru schiorii echipați cu 
airbag, prinși în avalanșe, a fost de 255 din 262, adică 97%. 
Compania vinde acum în 25 de ţări, și în sezonul 2012-2013, 
a raportat vânzări de 20 000 de unități, fiecare bucată cos- 
tând în jur de 1 000 de dolari 


Ce nevoie poți tu să identifici? Nevoia este literalmente peste tot 
unde te uiţi. Nu contează dacă ești un student la colegiu care caută un 

venit peste vară, o casnică ce dorește să câștige o sumă suplimentară 
de 1 000 de dolari pe lună pentru a răspunde nevoilor sale, sau un antre- 
prenor în căutarea următoarei mari oportunități de afacere -întotdeauna 
există o nevoie care poate fi oportunitatea ta de a face bani serioși. 


O idee proaspătă îl face pe Mike Milliorn milionar 

Mike Milliorn era om de vânzări pentru o firmă care făcea etiche- 
te și avea nevoie să facă câțiva dolari în plus pe lună. Unul dintre marii 
clienţi ai lui era lanţul de restaurante TGI Friday care căuta o modali- 
tate infailibilă de a-și marca stocul și a se asigura că angajaţii săi utili- 
zează întâi de toate cele mai perisabile mâncăruri- un proces numit 
rotația mâncării. Înainte să-l întâlnească pe Mike, utilizau bandă 
adezivă și markere, sau cumpărau buline colorate de la un magazin 
de birotică și au lipit un poster pe perete care spunea „Bulina roșie 
înseamnă miercuri”. 


Cea mai mare problemă a lor? Banda adezivă nu rămânea lipită 
în frigul din frigidere. Așa că Mike a inventat Daydots pentru rotația 
mâncării - un sistem infailibil de buline colorate având ziua săptămâ- 
nii imprimată pe eticheta rezistentă la frig. 


A realizat că TGI Friday avea nevoie de buline, și că alte restaurante 
probabil că aveau nevoie și ele. A început să facă marketing pentru 
Daydots cât mai multor restaurante posibil fără să cheltuiască prea mult. 


Ca majoritatea oamenilor cu o nouă idee, Mike și-a păstrat slujba 
de zi. „Cu trei copii, o ipotecă și două plăți la mașină, riscul era prea 
mare pentru a-mi da demisia și a-mi devota tot timpul pentru Daydots. 
Nu aveam nici un ban, așa că trebuia să mă gândesc cum să-mi duc 
ideea pe piață în cel mai econom mod posibil și fără să-mi dau demi- 
sia. Aşa mi-a venit ideea cu comanda prin poştă.” 

Mike a produs o broșură simplă, portocalie, de o pagină, în care 
explica sistemul Daydots și pe care l-a finanţat cu 6 000 de dolari îm- 
prumut de pe autoturismul combi Chevy al soţiei sale - apoi l-a trimis 
prin poștă restaurantelor pentru care și-a permis livrarea prin poștă. 
A primit suficiente comenzi din acea primă livrare prin poștă pentru 
a-l încuraja să mai trimită încă o tură, apoi încă una. Timp de 4 ani, el 
și soţia sa și-au păstrat slujba de zi și au lucrat în afara casei. 


Astăzi, compania lui Mike trimite prin poștă 3 milioane de cata- 
loage pe an și tipărește peste 100 de milioane de Daydots pe săptămână. 
Mike a văzut o nevoie și - cu ajutorul soţiei, copiilor și angajaţilor - a 
lucrat conștiincios să răspundă acestei nevoi. 

Daydots a evoluat chiar într-un fabricant și distribuitor de pro- 
duse pentru siguranța alimentelor - precum și în etichete și buline 
reci, dizolvabile și „SuperDetașabile”. 


Treisprezece ani mai târziu, Mike a fost abordat de o companie 
prezentă în Forbes 500 în valoare de 4 miliarde de dolari pentru a-i 
cumpăra Daydots cu zeci de milioane de dolari. Ce a început ca o sim- 
plă întreprindere pentru a câștiga mai mulți dolari să „își poată ţine 
copiii la școală”, a ajuns să-i aducă lui Mike suficient să facă toate 
astea - și mai mult. Mike Milliorn a observat o nevoie și a găsit o mo- 
dalitate creativă, economică de a-i răspunde. 


Noi Oamenii 


La începutul anilor 1990, Linda și Ira Distenfield au pornit în că- 
utarea unei noi aventuri în vieţile lor. Au avut succes în slujbele lor în 
serviciul civil, dar doreau să facă o schimbare. Și după ce au căutat pe 
piață - la toate produsele și serviciile disponibile - nu au găsit un 
singur lucru - servicii de avocatură la preţuri convenabile. 

Nu era de mirare că nu au putut găsi, bineînţeles. 


În acele zile, avocaţii aveau încă dominaţia şi taxau mii de dolari 
pentru documente simple care de altfel le luau câteva minute. Un fa- 
liment tipic costa 1 500 de dolari și un divorț simplu ar fi putut ajun- 
ge până la 2 000 sau 5 000 de dolari. 


Dar cum ar fi un serviciu, se gândea familia Distenfield, în care 
oameni obișnuiți puteau primi ajutor pentru documente legale sim- 
ple la doar 399 de dolari sau mai puțin? Cum ar fi un serviciu care să 
demistifice procesul legal și să explice opţiunile clientului într-un 
limbaj obișnuit, nonjuridic? 

Într-un magazin la stradă din Santa Barbara, familia DlIstenfield a 
început să facă exact asta. Așa s-a născut compania lor, We The People 
(Noi Oamenii). 

Astăzi, echipa soț-soţie are mai bine de 150 de birouri în 30 de 
state și au servit mai bine de 500 000 de clienți în ultimii 10 ani cu 
mai bine de 60 de tipuri diferite de servicii legale - toate la preţuri 
care nu le rupeau buzunarele. Asta înseamnă cu adevărat să găsești o 
nevoie și să-i răspunzi. 

Dar poate că cea mai evidentă dovadă că ei au descoperit o nevo- 
ie căreia i-au răspuns este povestea unui client satisfăcut din New 
York care s-a lăudat despre We The People fostului consilier de corpo- 
rații pe New York, Michael Hess. În câteva zile, Hess i-a verificat și i-a 

transmis descoperirile sale primarului Rudolph Giuliani. Ca fost pro- 
curor al parchetului federal, primarul Giuliani a fost intrigat de un 
serviciu de avocatură orientat spre oameni care simplifică procesul și 
taxează mult mai puţini bani. Astăzi, el este partener We The People, 
aducând o imensă credibilitate visului familiei Distenfield și industriei 
create de ei. 


We The People a avut atât de mult succes, de fapt, că o mare pu- 
tere corporatistă i-a contactat recent în vederea cumpărării și trecerii 
We The People la următorul nivel. Angajamentul familiei Distenfield 
de a oferi un serviciu accesibil comunității lor i-a răsplătit acum foar- 
te frumos. 


Posibilităţile sunt nesfârșite 

Vezi ceva de vrei sau ai nevoie în viaţa ta cum ar fi o nevoie, o 
tânjire, sau o aspirație în vieţile celor de lângă tine? 

Există ceva ce trebuie furnizat, rezolvat, abordat sau eliminat? 
Există ceva ce găsești enervant ce poate fi ușurat dacă ar fi existat un 
dispozitiv sau serviciu care să rezolve acea problemă în particular? 
Împărtășeşti un obiectiv comun sau o ambiţie cu alții din branșa ta sau 
din cercul tău social, pe care l-ai putea atinge doar dacă cineva ar furniza 
un sistem sau proces pentru a-l atinge? Te bucuri de anumite activi- 
tăți care ar putea fi și mai plăcute cu o nouă invenție sau serviciu? 


Caută în viața ta și întreabă-te ce lipsește, ce ar putea fi făcut mai 
ușor sau care să te împlinească și mai mult. 


IDEEA PENTRU BANI MAI MULŢI #3: 
GÂNDEŞTE ÎN AFARA NORMELOR 


Când Dave Liniger, fondator și director al RE/MAX, era un agent 
imobiliar de succes, ca toți ceilalți, făcea nazuri când trebuia să plă- 
tească 50% din comisioanele lui brokerului în al cărui birou lucra. Un 
gânditor experimentat în afara normelor, a început să caute alterna- 
tivă - o modalitate mai bună de a vinde case și în același timp, de a 
păstra mai mult din ce câștiga. 


Nu cu mult după aceea, Dave a dat peste o agenţie de imobiliare 
simplă, independentă care își închiria spaţiul - pentru 500 de dolari 
pe lună - și oferea un birou, un recepționer, limitându-se la agenții 
imobiliari care erau suficient de experimentați să-și găsească proprii 
clienți și să-și facă propriul marketing. Ca Dave, acești agenţi nu aveau 

nevoie de susținerea unei entități cu nume cunoscut pentru a avea 
succes. Dar spre deosebire de brokerajul imobiliarelor gestionate 
profesional, ideea închirierii unui birou nu oferea un management ie- 
şit din comun, un nume mare de brand, multe birouri și abilitatea de 
a împărți cheltuielile cu mii de agenţi. 

De ce să nu se creeze un hibrid? s-a gândit Dave. De ce să nu creăm 
o firmă care să ofere mai multă independenţă agenților, care să-i lase 
să păstreze mai mult de 50% din comisioanele vânzărilor, dar să ofere 
mai mult sprijin decât dacă ar fi pe cont propriu? 

Așa a luat ființă Real Estate Maximus - RE/MAX pe scurt. Și de la 
crearea sa în 1973, datorită angajamentului lui Dave față de viziunea 
și hotărârea sa neclintită de a nu renunța în primii 5 ani cei mai pro- 
vocatori, RE/MAX a avut creșterea cea mai rapidă, fiind cea mai mare 
rețea de agenţi imobiliari din lume, cu peste 90 000 de agenţi și 6 000 
de birouri în mai mult de 90 de țări, care își împart cheltuielile, se 
bucură de controlul preţurilor și sunt parte dintr-o entitate mai mare, 
dar care rămân și suficient de independenţi pentru a-și hotărî pro- 
priul buget de publicitate și de a decide cât de mult din venitul lor 
doresc să păstreze după plata cheltuielilor. 


Pentru că ideea ieșită din normă a lui Liniger a fost susținută de 
multă muncă grea, perseverență și pasiune, și pentru că a răspuns 
nevoii a mii de agenţi imobiliari, visul s-a dezvoltat într-o afacere de 
aproape un miliard de dolari pe an. 


Cât de departe ai merge dacă ai fi dispus să gândești în afara nor- 
melor și apoi să iei măsuri? 


IDEEA PENTRU MAI MULŢI BANI #4 
PORNEȘTE O AFACERE PE INTERNET 


Ca specialist pe generarea de venit, Janet Switzer lucrează cu ne- 
numărați antreprenori pe internet, ajutându-i să câștige mai mulți 
bani din afacerea lor online. Astăzi, o afacere pe internet este printre 
cele mai ușor de început și operat - chiar și în timp ce-ţi păstrezi sluj- 
ba actuală. Poţi găsi o nevoie căreia să-i răspunzi pe o piaţă foarte 
mică, totuși să ajungi la mii sau chiar milioane de oameni din toată 
lumea cu acel interes special ca al tău. 

Astăzi, abundă serviciile care îți oferă o platformă pentru a vinde 
orice creezi, găsești sau poți face pentru ceilalți. Cumpărăturile online 
cu o platformă ca eBay, Etsy, Yahoo Stores și altele te lasă să-ți des- 

chizi un magazin și să vinzi obiecte pe care le-ai făcut sau achiziționat 
- fie că sunt antichităţi, electronice, cărți folosite sau orice altceva - 
plătind un procentaj mic din fiecare vânzare. 


Website-ul gratuit Craigslist.com, pe de altă parte, te lasă să faci 
reclamă pentru practic orice obiect de vânzare - de la plante de gră- 
dină la obiecte de gospodărie la haine, chiar și proprietăți imobiliare 
și vehicule - fără să plătești. Este cel mai mare talcioc din lume. Tu îţi 
oferi datele de contact pentru ca potenţialii cumpărători să te poată 
contacta direct - și există chiar și aplicaţii care să alerteze cumpără- 
torii când un obiect specific este postat de vânzător. 


Dacă îți creezi propriul website și te înscrii la un serviciu de cum- 
părături, poţi vinde și accepta carduri de credit pentru plăți pe site-ul 
tău. Aici expertiza ta devine valoroasă - vânzarea de e-bookuri, de 
cursuri audio, de materiale de training, raporturi specializate sau di- 
rectoare, informaţii despre „cum să” și alte produse informative care 
pot fi descărcate - însemnând că niciodată nu va trebui să transporti 
vreo cutie sau să trimiți un plic. 


În plus, vestea bună este că internetul este acum o piață de desfa- 
cere matură. Multe website-uri, newsletter-uri și cluburi au deja vizi- 
tatori, abonaţi și membri care ar putea fi clienţii tăi perfecţi în viitor, 
odată ce oferi un procentaj proprietarului celuilalt website sau i te 
afiliezi. 

Odată ce înveţi cum să faci marketing pe internet, poţi să faci 
marketing și pentru produsele altor oameni online. Un bărbat din 
Florida l-a abordat pe bijutierul local și l-a întrebat dacă s-a gândit 
vreodată să-și vândă bijuteriile pe internet. Bijutierul a răspuns că s-a 
gândit, dar nu a avut niciodată timpul de a o face. S-a oferit să-i cree- 
ze un website și să-i atragă trafic pentru un procentaj din vânzări. 
Bijutierul a fost de acord pe loc. A fost o situaţie din care au câștigat 
amândoi. 


Shane Lewis, un student la medicină din Virginia, a decis să creeze 
o afacere pe internet pentru a-și sprijini familia cât el mergea la școala 
medicală a Universităţii George Washington. Cu ajutorul StoresOnline. 
com, a căutat un produs pe care să-l poată marketa și a găsit rapid un 
test de urină pentru droguri pe care părinții și alții puteau să-l utilize- 
ze pentru că avea rezultate imediate. Când această carte a fost publi- 
cată prima dată în 2005, Shane făcea puţin peste 100 000 de dolari pe 
an din aceste teste pentru droguri şi alcool. Mi-a spus atunci „În pri- 
ma lună am avut câteva comenzi, dar din a treia lună ne mergea chiar 
bine și ne-am depășit obiectivele inițiale. Astăzi câștigăm suficient 

pentru ca soția mea să stea acasă cu copiii în timp ce eu merg la școa- 
lă. Mulțumită afacerii de pe internet, sunt practic liberi de datorii și 
nu mai trebuie să ne bazăm pe împrumuturile pentru studenţi pentru 
a o scoate la capăt.” 


IDEEA PENTRU MAI MULŢI BANI+5: 
ALĂTURĂ-TE UNEI COMPANII DE NETWORK MARKETING 


Există mai mult de 1 500 de companii care-și vând produsele și 
serviciile prin network marketing - cu siguranță există cel puțin una 
sau chiar mai multe care te pot pasiona. De la produse de sănătate și 
nutriţie, la cosmetice, produse de gătit, jucării, materiale educaționa- 
le și servicii telefonice - chiar și servicii de avocatură la prețuri mici 
sau servicii financiare - există ceva pentru toată lumea. Cu puţină că- 
utare pe internet, vei da peste o multitudine de oportunităţi. Poţi vi- 
zita website-urile Direct Selling Association (Asociaţia de Vânzare 
Directă) la www.dsa.org pentru o listă extensivă a companiilor. 


Tony și Randi Escobar au decis să-ți unească forțele cu Isagenic, 
o companie de network marketing nou creată care era specializată în 
produse nutriționale, produse de detoxifiere, de pierdere în greutate 
și de îngrijire a pielii. Aveau o pasiune pentru sănătate și întreținere, 
dorinţa de avea succes, iubire față de oameni, iubire față de produse 
și angajament pentru muncă din greu. 


Tony, un imigrant australian care lucrase în minele de cupru din 
Arizona doar cu puţin timp înainte, și soţia sa - care trebuiau să facă 
față bancrutei - și-au creat un venit de aproape 2 000 000 de dolari 
pe an în mai puţin de doi ani. Deși viteza la care au atins acest nivel 
este excepțională, milioane de oameni își adaugă mii de dolari pe lună 
venitului participând în companii de network marketing - și mulți 
dintre ei devin milionari. De fapt, s-a raportat că network marketing- 
ul a produs peste 100 000 de milionari de la mijlocul anilor '90 și 
asta doar în Statele Unite! S-a raportat și că 20% dintre noii milionari 
provin din network marketing. 


Pentru că multe companii de network marketing nu durează, asi- 
gură-te că primeşti o consiliere solidă legată de companie și produse- 
le sale înainte să te implici. Găsește o companie care este prezentă de 
ceva timp şi are o reputaţie minunată. Încearcă produsele lor şi asigu- 
ră-te că îți plac. Dacă te pasionează un produs și te pasionează și oa- 
menii, poți face mulţi bani prin avantajul pe care downline-ul ţi-l 

poate oferi. Sunt foarte puţine afaceri unde poți valorifica o aseme- 
nea oportunitate enormă cu o investiție financiară atât de mică. 


BANII SE REVARSĂ ACOLO UNDE EXISTĂ VALOARE 


Oriunde decizi să-ți îndrepţi energiile, cheia este să devii valoros 
pentru angajatorul actual, cumpărători sau clienți. Faci asta devenind 
tot mai bun în a rezolva problemele lor, în a livra produsele și adău- 
gând servicii de care ei au nevoie. 


Poate că vei avea nevoie de mai multă instruire, de a-ți dezvolta 
noi aptitudini, de a crea noi relaţii sau de a petrece timp suplimentar, 
dar responsabilitatea de a deveni mai bun la ceea ce faci și cum o faci 
este totalmente a ta. Întotdeauna caută noi oportunități pentru o mai 
multă instruire și dezvoltare personală. Dacă ai nevoie de o diplomă 
superioară sau un anumit tip de certificare pentru a merge mai de- 
parte în breasla sau profesia aleasă, nu mai vorbi despre asta și fă-o. 


CREEAZĂ-ȚI SURSE MULTIPLE DE VENIT 


Cea mai bună modalitate de a te bucura de un venit mai mare și 
de a-ţi dezvolta siguranţa economică în viaţa ta este să-ţi creezi surse 
multiple de venit. Aceasta te protejează de posibilitatea ca una dintre 
aceste surse - de obicei slujba ta - să se consume și să te lase fără ni- 
cio sursă a banilor. Întotdeauna am avut mai multe surse de venit. 
Chiar și când eram terapeut în cabinetul meu individual, ţineam și 
discursuri, conduceam ateliere de lucru pentru educatori, scriam 
cărți și articole pentru reviste și aveam o librărie de unde puteai să 
comanzi prin e-mail. 


Și tu poți găsi tot soiul de modalităţi suplimentare de face bani 
dacă abia acum începi să cauţi asta. Poţi începe prin modalități sim- 
ple cum ar fi să ridici gunoiul cu camionul tău în weekenduri, să dai 


1 Dacă alegi să urmezi network marketingul drept carieră sau ca sursă suplimen- 
tară de venit, citește următoarele cărți pentru a învăța rapid bazele importante. 
Eu consider umătoarele lecturi obligatorii: Your first year in Network marketing 
(Primul tău an în network marketing), de Mark yarnell și Rene Reid Yarnell (Rosevill, 
CA: Prima Publishing, 1998), Secrets to Building a million dollar network organi- 
zation: from a guy who's been there done that and shows you how to do it (Secretele 
construirii unei rețele organizaționale în valoare de un milion de dolari: de la un tip 
care a trecut prin asta și care îţi arată cum se face), de Joe Rubino (Charlottesville, 
VA: Upline Press, 1997) şi GoPro - 7 steps to becoming a network marketing profes- 
sional (GoPro - 7 pași pentru a deveni un profesionist în network marketing), de Eric 
Worre (Wichita, KS: Network Marketing Pro, 2013) - nota autorului. 

meditații sau să dai lecții de muzică pentru a investi în proprietăți pe 
care să le închiriezi, pe consultaţii sau marketing pe internet. 

Există posibilități nesfârșite pentru multiplele surse de venit. 
Dacă ești un cititor vorace, poţi să creezi o e-revistă care să includă 
recenziile la cărțile pe care le-ai citit, cu linkuri spre Amazon.com, 
care te va plăti cu o taxă din procentul pe fiecare carte vândută prin 
linkul tău. Poţi să primeşti și un procentaj din orice cumpărături se 
fac pe Amazon în timpul acesta. Știu un blogger care face în medie 
2 500 de dolari pe lună făcând asta. Poţi să vinzi ceva pe eBay. Poţi să 
cumperi și să vinzi artă. Unul dintre prietenii mei a cărui sursă prin- 
cipală de venit este oratoria profesionistă iubește arta orientală. De 
două ori pe an, călătorește în China și în Japonia și cumpără artă foar- 
te ieftin. Păstrează ce îi place și vinde restul pentru un profit frumos, 
unei liste tot mai mari de colecționari pe care i-a atras. Călătoria și 
arta sunt în esenţă gratuite, plus că face un profit frumos de pe urma 
artei pe care o vinde. ÎI știu pe directorul unei școli private care face 
același lucru în timpul vacanței de vară cu mobilă antică chinezească, 
pe care apoi o vinde de acasă, din garajul său. 


Sora mea, Kimberly Kirberger, este cunoscută ca și coautoarea 
celor 11 cărţi din seria Chicken Soup for the Teenage Soul (Supă de pui 
pentru sufletul adolescenților). Dar și ea este o persoană ce înţelege 
importanţa veniturilor multiple. Când avea douăzeci de ani, hobby-ul 
ei era să facă coliere din mărgele, dar când a ajuns deja la 35 de ani, a 
început să facă design pentru bijuterii de lux și și-a transformat 
hobby-ul într-o altă sursă de venit. A creat Kirberger Design și curând 
a devenit cunoscută pentru piesele sale unicat - și nu i-a luat mult 
până când acestea au început să se vândă în Nordstrom and Barneys, 
precum și în buticurile din țară. 

Bijuteriile lui Kim au apărut în câteva emisiuni de televiziune in- 
clusiv în My so-called Life, Melrose Place, Friends şi Beverly Hills 90210 
și în reviste precum Vogue, Elle, W și Marie Claire. Şi pentru că este sora 
mea și a păstrat în toţi acești ani preţurile la un nivel rezonabil, te încu- 
rajez din inimă să îi vizitezi website-ul www.KirbergerDesignes.com 


ŞI DACĂ EȘTI ANGAJAT CU NORMĂ ÎNTREAGĂ POȚI FACE 
MAI MULŢI BANI CA ANTREPRENOR OCAZIONAL 


Dacă ești angajat și îţi iubeşti slujba (inclusiv cecul constant de 
salariu), dar pur și simplu vrei să câștigi câteva mii de dolari din altă 
parte de câteva ori pe an, sunt strategii pe care le poţi utiliza pentru a 

deveni ceea ce Janet Switzer numeşte „antreprenor ocazional”. În car- 
tea ei Instant Income (Venit instantaneu), Janet detaliază proiecte pe 
teren scurt, cu angajament minim și fără stres care presupun mai pu- 
țină implicare decât afacerile cu jumătate de normă de pe durata unui 
an întreg. 


De exemplu, există servicii online precum Elance.com care te vor 
conecta prin linkuri cu oameni ce caută să subcontracteze servicii va- 
riate. Dacă faci orice tip de muncă creativă - cum ar fi să scrii sau 
design grafic, să pui la punct prezentări în PowerPoint - sau dacă ai 
avea nevoie de expertiză pentru a consilia o mică afacere legată de un 
proiect specific pe care aceasta dorește să-l urmeze, aceste servicii îţi 
oferă platforma unde-ți poţi discuta aptitudinile, să prezinți mostre 
ale lucrărilor tale, să licitezi pentru proiecte și chiar să fii plătit de 
persoana care te angajează. 


Antreprenoriatul ocazional îți permite să-ți și urmezi pasiunea. 
Cum ar fi un profesor de colegiu care scrie articole plătite ... manage- 
rul unei aerospaţiale care vinde arte manuale amerindiene la întruni- 
rile de weekend ale indienilor... sau mama casnică ce administrează 
un website de podcasting pentru alte mame casnice, îți permite să 
faci bani prin modalităţi în care nu simţi că muncești.? 


Ce tipuri de oportunități ocazionale îţi recomandă Janet? 


Consultare. Dacă ai cunoştinţe sau expertiza pe care alții nu o au, 
poți câștiga un venit superb în calitate de consultant ocazional. Pentru 
a te promova cel mai bine, în primul rând hotărăște cine are nevoie de 
ceea ce știi tu și la ce nișă de piață aparţin. Apoi stabilește un public 
țintă pentru conţinutul online pentru a ajunge la acești cumpărători 
(mai multe despre aceasta mai târziu, în secțiunea „Succesul în era 
digitală”). Articole, blogul tău, rapoarte gratuite și unelte de evaluare 
gratuită pe website-ul tău sunt modalități bune de a-i familiariza pe 
potenţialii clienţi cu specificul expertizei tale. 


Furnizor de servicii. Mii de oameni își oferă serviciile ocazional - 
fie că e vorba de organizări profesioniste, informare cu privire la taxe, 
planificare de petreceri, decoraţiuni interioare, curățarea curții de 
bălării, scrierea de proiecte, cumpărarea de cadouri de sărbători pen- 


2 Pentru o listă a celor 13 criterii pe care Janet la caută într-o oportunitate ideală 
de antreprenoriat ocazional - precum și modalități de a minimiza factorul de 
stres și o listă de verificat cu strategii de marketing pe care le poți utiliza - pune 
mâna pe cartea lui Janet Instant Income (Venit instantaneu). Fă rost de ghidul 
ei gratuit Instant Income 10-day turnaround (Venit instantaneu: redresare în 10 
zile) de pe www.Instantincome.com - nota autorului. 

tru corporații, numere de magie sau unul dintre sutele de alte tipuri 
de servicii pentru care consumatorii și afacerile vor plăti. Aproape tot 
ce iubeşti să faci - ce îi deranjează sau le consumă timpul altora - 
poate fi transformat într-un serviciu ocazional care să-ți aducă un ve- 
nit instantaneu. Cheia ca să te marketezi ca furnizor de servicii 
ocazional este să abordezi alți furnizori de servicii de la care acești 
consumatori sau afaceri cumpără deja, și negociază o recomandare. 


Retail și manufactură. Acestea funcționează bine când vinzi obiec- 
te unicat, extrem de specializate pe care iubești să le faci și care se pot 
vinde la un preț foarte mare - cum ar fi bijuterii unicat, matrițe com- 
plicate de vapoare, plase de prins pește de mână, haine couture și alte 
manufacturi limitate. Utilizează website-ul sau un serviciu ca Etsy.com 
pentru a-ți etala produsele și a le vinde în toată lumea. 


O DISTINCȚIE IMPORTANTĂ 


Când îți construieşti surse multiple de venit, fă tot posibilul să te 
concentrezi asupra creării de surse care, pentru a le porni și opera, 
necesită foarte puțin timp şi bani. Obiectivul tău ultim este să stabilești 
lucrurile în așa fel încât să fii liber să lucrezi oricând și oriunde vrei - 
sau să-ţi iei timp liber să te relaxezi. Prea multe mijloace împrăștiate de 
acest tip înseamnă să riști să-ți pierzi sursa principală de venit. 

Două dintre cele mai bune resurse pe care le știu pentru a înţelege 
cu adevărat și a stăpâni sursele multiple de venit sunt cărțile Multiple 
streams of income: how to generate a lifetime of unlimited wealth 
(Multiple Surse de venit: cum să-ţi generezi o avere nelimitată pe toată 
durata vieţaii) ediţia a doua, și Multiple Streams of internet income: 
how ordinary people make extrordinary money online (Multiple surse 
de venit de pe internet: cum fac oamenii obișnuiți bani extraordinari), 
amândouă scrise de Robert G. Allen. 

Și ţine minte să aplici tot ce ai învăţat până acum pentru a-ți crea 
surse multiple de venit. Fă-le parte din viziunea și obiectivele tale, 
vizualizează și afirmă că faci bani din surse multiple de venit, începe 
să citeşti cărţi și articole pe acest subiect, și vorbește cu prietenii. 
Bazându-te pe Legea Atracţiei, vei începe să atragi tot soiul de opor- 
tunități și idei. Apoi doar acționează asupra celor pe care le simţi cele 
mai potrivite pentru tine. 

OFERĂ MAI MULT PENTRU 
A PRIMI MAI MULT 


Aduceţi însă la casa vistieriei toate zeciuielile, ca să fie hrană în 
Casa Mea; puneţi-Mă astfel la încercare, zice Domnul oștirilor, și 
veţi vedea dacă nu vă voi deschide zăgazurile cerurilor și dacă 
nu voi turna peste voi belșug de binecuvântare. 


(Maleahi 3:10) 


Zeciuiala - adică a da 10% din câştigurile tale lucrării lui 
Dumnezeu ce poate include organizaţii caritabile și alte organizaţii 
nonprofit, precum și bisericii, sinagogii sau moscheii tale - este una 
dintre cele mai bune garanţii ale prosperității cunoscute vreodată. 
Mulţi dintre cei mai bogaţi indivizi și cei mai de succes oameni au fost 
partizani devotați ai zeciuielii. Dând o zeciuială regulată, și tu poți 
pune în mișcare forța universală a lui Dumnezeu, ce-ţi va aduce o 
abundență continuă. 


Nu doar că îi servești pe alții, dar te servești și pe tine ca dăruitor. 
Beneficiile traversează toate hotarele religioase și servesc pe aceia 
din toate credințele - pentru că simplul act de a dărui creează atât o 
alianță spirituală cu Dumnezeul abundenței, dar îți dezvoltă și men- 
talitatea iubirii pentru aproapele tău. Zeciuiala dovedește într-un 
mod foarte convingător că averea abundentă este ceva ce Dumnezeu 
dorește pentru copiii Săi. De fapt, El a creat o lume unde cu cât ai mai 
mult succes, cu atât mai multă avere există pentru a o împărți cu cei- 
lalți. O avere sporită a unui individ aproape întotdeauna reprezintă o 
avere pentru societate în ansamblul ei.! 


1 Vezi God wants you to be rich: How and Why everyone can enjoy material and 
spiritual wealth in our abundant world, (Dumnezeu te vrea bogat: Cum și de ce 
toată lumea se poate bucura de bogăția materială și spirituală în lumea noastră 
abundentă) de Paul Zane Pilzer (New York: Fireside, 1997) - nota autorului. 

PLANUL ZECIUIELII PE CARE CHICKEN SOUP 
L-A PUS LA CALE 


Zeciuiala cu siguranţă a jucat un rol foarte mare în succesul meu 
și în succesul seriei Chicken Soup for the soul (Supă de pui pentru suflet). 
De la prima carte din această serie, Mark și cu mine am dat o zeciuială 
din partea de profit organizaţiilor nonprofit care erau dedicate vinde- 
cării bolnavilor, hrănirii celor flămânzi și adăpostirii celor fără adăpost, 
încurajarea celor slabi, educarea celor needucați și salvarea mediului 
înconjurător. 


Împreună cu editorul şi coautorii, am dat milioane de dolari la 
peste 100 de organizaţii, inclusiv Crucea Roșie, YWCA și Fundaţia 
Make-a-wish. Din 1993, am plantat peste 250 000 de copaci în Parcul 
Naţional Yellowstone împreună cu Fundaţia Arbor Day, am asigurat 
costul adăposturilor pentru cei fără adăpost cu Habitat for Humanity, 
am hrănit pe flămânzii din lume cu Feed the Children și am prevenit 
mii de sinucideri ale adolescenților prin Yellow Ribbon International. 
Ne simțim binecuvântaţi de tot ceea ce ni s-a dat așa că dorim să ofe- 
rim înapoi. Credem cu putere și că tot ce dă se întoarce înmulţit la noi. 


Dăm o zeciuială din venitul personal și bisericilor și altor organi- 
zații spirituale misionare care înalță umanitatea prin munca lor spiri- 
tuală și umanitară. 


Unul dintre cele mai incitante proiecte în care am fost implicați a 
fost distribuirea a 100 000 de exemplare gratuite din Chicken soup for 
the soul (Supă de pui pentru suflet) deținuților din închisori. Cartea nu 
a fost menită inițial pentru distribuirea către populația generală, dar 
a avut atât de mult succes, că în curând am primit mii de cereri de la 
membrii familiilor, ofiţerilor de corecție și preoților închisorilor pen- 
tru a le face disponibile exemplare din cartea aceasta. Ce a început 
strict ca o acțiune filantropică s-a transformat într-un alt succes pen- 
tru Chicken Soup în librării — și un alt exemplu de cum binele făcut se 
întoarce la tine înmulţit. 


EXISTĂ TIPURI DIFERITE DE ZECIUIALĂ 


Există două tipuri diferite de zeciuială. Zeciuiala financiară este 
explicată cel mai bine ca o contribuție de 10% din venitul brut către 
organizaţia de la care primești călăuzirea spirituală sau a cărei munci 
filantropice vrei să o sprijini. 

Zeciuiala timpului înseamnă să faci voluntariat pentru a servi bi- 
sericii, templului, sinagogii tale sau oricărei alte organizaţii caritabile 
care ar putea să se folosească de ajutorul tău. Există astăzi mai mult 
de un milion de organizaţii caritabile doar în Statele Unite care au 
nevoie de voluntari. Gândește-te la ce organizaţii te-ai putea oferi vo- 
luntar cu timpul și expertiza ta. 


VIAŢA LUI S-A SCHIMBAT DIN MOMENTUL ÎN CARE 
A ÎNCEPUT SĂ OFERE ZECIUIALĂ 


Natura oferă totul, fără rezerve, și nu pierde nimic; bărbatul sau 
femeia care înhaţă totul, pierde totul. 


JAMES ALLEN 
Autor al Path of Prosperity (Calea Prosperităţii) 


Robert Allen, autor al bestsellerului Nothing Down (Nimic în jos) 
și The One Minute Millionaire (Milionar la minut), nu a dat dintotdea- 
una zeciuială. Dar după ce a pierdut totul și a revenit în punctul zero, 
și-a spui lui însuși Stai puțin. Am avut atâţia bani în viaţă. Ar trebui să 
fiu guru-ul care îi învaţă pe oameni cum să devină bogaţi. Unde s-a dus 
totul? Trebuie că am făcut ceva greșit. 


În cele din urmă, Bob a revenit la prosperitatea sa iniţială. Dar pe 
drumul său, a învățat o lecţie valoroasă: Fie cred în zeciuială, și-a spus, 
fie nu cred. Dacă cred în ea, o să ofer zeciuială în fiecare săptămână. Voi 
încerca să-mi dau seama care este venitul nostru în acea săptămână și 
voi scrie un cec în acea săptămână. 


Pe măsură ce a devenit un zeciuitor dedicat, deodată o nouă lume 
s-a deschis pentru el. Deși datoriile lui păreau insurmontabile, a de- 
venit mai recunoscător pentru ce avea, curând, noi oportunități au 
început să i se reverse dinainte. Astăzi, Bob spune că are atâtea opor- 
tunități că i-ar lua 10 vieţi să poată profita de toate. Crede că astfel 
este pentru toţi zeciuitorii. 


Dar chiar și spunând mai grăitor decât povestea sa este felul prin 
care îi inspiră pe alţii să zeciuiască. Își aminteşte de o femeie care l-a 
abordat și i s-a plâns „Soţul meu și cu mine nu putem zeciui. Abia re- 
ușim să ne plătim ipoteca. Stilul nostru de viață ne costă 5 000 de 
dolari pe lună. Nu ne mai rămân suficienţi bani la sfârșitul lunii.” 


Bob a admonestat-o „Nu zeciuiești pentru că vrei să obţii ceva. 
Zeciuiești când deja ai primit acel ceva. Ești deja atât de binecuvânta- 

tă, nu ești în nici un fel capabilă să răsplătești asta. Există șase miliar- 
de de oameni pe fața Pământului care și-ar da plămânul stâng să facă 
schimb cu tine. Zeciuiești din recunoştinţa pe care o simți față de in- 
credibilele binecuvântări și față de stilul de viață pe care-l ai.” 


Bob nu se așteaptă la absolut nimic atunci când zeciuiește pentru 
că acum realizează că ferestrele raiului au fost deja deschise pentru 
el. Zeciuiește pentru că el deja a primit binecuvântările. 


PĂSTREAZĂ TOTUL ÎN PERSPECTIVĂ 


Când renunti să obţii tot mai mult din ce nu ai nevoie cu adevărat, 
acest lucru eliberează oceane de energie pentru diferența faţă de ce ai. 


LYNNE TWIST 
Autoarea The Soul of Money (Sufletul Banilor) 


Așa cum prietena mea Lynne Twist scrie în cartea ei, The Soul of 
Money (Sufletul Banilor), este important să îţi examinezi în mod con- 
știent relația cu banii și să-ți amintești că deși banii pot fi utili în mul- 
te aspecte ale vieţii, obiectivul de a acumula avere de dragul averii 
poate duce la lăcomie - o forță foarte distructivă pentru tine, relațiile 
tale și mediu înconjurător. Ea atrage atenţia într-un mod înțelept că 
această căutare a abundenței în care majoritatea oamenilor se lasă 
prinși de obicei rezultă în căutarea fără de sfârșit a „tot mai mult.” 


Atât de des ne gândim la abundență ca punctul în care vom ști că 
am „ajuns. Dar abundența va rămâne de fapt înșelătoare atâta timp 
cât vom crede că o găsim dacă deţinem sau cumpărăm cantități exce- 
sive din ceva anume. 


Adevărata abundență, pe de altă parte, chiar există. Se revarsă 
din ceea ce Lynne numește îndestulare - a avea destul. 


„Abundenţa”, spune Lynne, „este esența naturii. Este o lege funda- 
mentală a naturii că există destul. Dar chiar și acest destul este finit — 
conducându-ne la situaţia în care ne aflăm acum, în căutarea noastră 
de tot mai mult, consumăm părți din mediu într-un ritm mult mai 
rapid decât poate el să se refacă și să-și revină.” 

Din fericite, destul este acel loc unde poţi ajunge cu ușurință și 
unde poți sălășlui fericit. Și odată ce ai ajuns acolo, este timpul să 
transcenzi frica ta de puținătate - atât acum, cât și în viitor - și să 
utilizezi excesul pe care-l ai pentru a face diferenţa în lume în orice 
domeniu de care ești atras. 

Maxima atât de veche că banii nu pot cumpăra fericire este în 
cele din urmă adevărată. Dacă a câștiga bani și a ţine un registru poa- 
te fi incitant în anumite momente și uneori chiar necesar, este incre- 
dibil de important să nu pierzi din vedere privirea de ansamblu - că 
mărimea venitului tău, contul tău din bancă și colecţia ta de lucruri 
nu este ceea ce în cele din urmă creează senzaţia de împlinire pe care 
o trăieşti în viață. 


A FACE DIFERENȚA 


Tom, un vecin de-al meu căruia îi place să contribuie tacit, iubeș- 
te să călătorească cu afaceri. Este membru al Directors Guild of 
America, și la un moment dat, contractul său îi cerea să călătorească 
la clasa întâi, oriunde dorea în lume. Scaunul confortabil, mâncarea 
bună, atenţia și băuturile erau beneficiile marginale minunate ale 
unui program de făcut un film. S-a obișnuit cu toate aceste beneficii, 
și ele au devenit parte normală din agenda lui pentru fiecare slujbă. 


O călătorie, totuși, l-a dus pe Tom în Noua Zeelandă ca să filmeze. 
Când a aterizat, l-a întrebat pe directorul de producție cât costa un 
bilet la clasa a doua, pentru că se gândea să-și aducă unii dintre fii. 
Directorul de producţie i-a spus că un bilet la clasa a doua costă 1 800 
de dolari. Biletul la clasa I cu care tocmai zburase până acolo a costat 
7 700 de dolari! A fost puţin surprins, pentru că nu s-a gândit nicioda- 
tă că există o asemenea disparitate între preţuri. 


La început, Tom s-a gândit că dacă lua un loc la clasa a doua pe 
viitor și dacă compania de film i-ar plăti diferența de bilet, ar avea 
aproape 6 000 de dolari în plus. Mintea lui a început să-i alerge ima- 
ginându-și toate lucrurile pe care ar fi putut să le cumpere pentru el 
însuși cu 6 000 de dolari: motociclete, excursii și multe alte bunuri 
i-au trecut prin minte. 


Apoi în mintea lui Tom s-a aprins un beculeţ. S-a gândit la toți 
copiii pe care i-a întâlnit de-a lungul anilor care nu își permiteau să 
meargă la colegiu. Tom s-a gândit că cu acei 6 000 de dolari sigur ar 
putea să acopere unele taxe de şcolarizare. În acest moment de coti- 
tură, Tom a făcut un legământ cu el însuși. Nu mai avea să zboare la 
clasa întâi. Avea să zboare la clasa a doua și diferența să-i fie donată 
pentru o cauză meritorie. Prima dată când a făcut-o, a plătit taxa de 
școlarizare pentru colegiul unui băiat. A fost șocat. A realizat că sacri- 
ficându-și puţin din confortul unui zbor, dădea cuiva nu doar taxa de 
școlarizare pe un an, dar posibil și o nouă direcție în viață. 

Apoi, niște lucruri ciudate au început să se întâmple. Tom întâl- 
nea oameni interesanți și la clasa a doua. Ceilalţi oameni cu care lucra 
Tom l-au întrebat de ce nu stătea la clasa întâi cu ei. Când le-a spus ce 
făcea cu banii, unii dintre ei au început să facă la fel. Și afacerea lui a 
crescut. Era pentru că făcea un lucru bun sau era o coincidență? 


Tom încă zboară la clasa a doua și dă în continuare diferența pe 
biletul de zbor fondurilor pentru burse și organizaţii caritabile care 
au grijă de mediu. A învățat că pașii mici și sumele aparent mici de bani 
pot avea un impact major asupra direcției în viața cuiva. Cu aceste cu- 
noștințe, locul de la clasa a doua a lui Tom este puţin mai confortabil! 


Povestea lui Tom este o ilustrare frumoasă a impactului trecerii 
de la abundență la îndestulare și impactul pe care-l poate avea asupra 
lumii. 


DONAȚIILE CORPORAŢIILOR 


Și corporaţiile pot să culeagă roadele a ceea ce dau înapoi. William 
H. George, președintele și directorul Medtronic, a dezvăluit recent într-o 
conferință din Minneapolis cum compania lui s-a angajat să dea 2% din 
profiturile pretaxate. Deși aceste „zeciuieli” se ridicau la doar 1.5 mili- 
oane de dolari la început, creșterea continuă a companiei a facilitat ca 
zeciuiala lor să se avânte la mai mult de 400 de milioane de dolari - 17 
milioane de dolari fiind dați doar în primul an. 


Poate că cele mai impresionante acte de dăruire au fost donația 
de 1 miliard de dolari de Ted Turner către Naţiunile Unite și cele 28 
de miliarde date de Bill și Melinda Gates prin Fundaţia Bill and 
Melinda Gates. Totuşi, nu trebuie să fii corporație sau superbogat să 
dai înapoi comunităţii tale. Orice contribuţie, fie că este vorba de tim- 
pul tău sau banii tăi, va face diferența pentru recipienţi și pentru tine, 
fie în sentimentele bune pe care le trăiești și în revărsarea extinsă a 
abundenței care va izvori în viaţa ta. 


ÎMPARTE BOGĂȚIA 


Banii sunt ca îngrășământul natural. Dacă-i împrăștii prin jur, 
fac foarte mult bine. Dar dacă îi aduni într-o grămadă într-un 
singur loc, o să miroasă ca dracu! 


JUNIOR MURCHISON 
Fondatorul echipei de fotbal Dallas Cowboys 

Când îi implici și pe alţii în succesul tău - când îţi împarți bogăția 
cu ei - mai multă muncă este făcută, mai mult succes este atins și în 
cele din urmă toată lumea beneficiază mai mult. Cheia succesului se- 
riei Chicken Soup for the Soul (Supă de pui pentru suflet) a fost decizia 
noastră de a implica mai mulți coautori în proces. Deși Mark și cu 
mine am primit drepturi de autor mai mici - 30 sau 40 de cenți pe 
carte în loc de 60 de cenți - ne-a permis să terminăm mai multe ti- 
tluri, să obținem o putere de acoperire media mai mare și să vindem 
mai multe cărţi. În niciun caz nu am fi putut noi doi să compilăm, să 
edităm, să scriem și să promovăm mai mult de 200 de cărți. 


Ce a început ca o colaborare a doi autori și doi asistenţi, s-a dez- 
voltat într-un personal de 12 oameni cu 2 editori, câțiva editori con- 
sultanță, 2 editori asistenţi, un specialist pe bun de tipar, un director 
de marketing, un director pe licenţiere, un director pe proiecte noi, 
câțiva asistenţi și un grup de 100 de coautori și aproape 10 000 de 
contribuitori, inclusiv 100 de caricaturiști. Întotdeauna ne-am dat si- 
lința să-i compensăm corect pe toți cei implicați. Salariile personalu- 
lui nostru erau mai mari decât era normal pentru industria cărții și 
avem un plan de pensionare generos și un plan bonus egal de generos 
pentru angajații noștri. Toți membrii personalului nostru primesc 6 
săptămâni de vacanţă în fiecare an. Am plătit 4 milioane de dolari în 
taxe de bun de tipar pentru contribuitori și am donat milioane de 
dolari organizaţiilor caritabile. Este credința noastră fermă că bună- 
voinţa de a împărți averea a produs mai multă abundență financiară 
decât am fi putut produce pe cont propriu. Încercând doar să ne agă- 
țăm de ea ar fi sugrumat izvorul banilor. 

GĂSEȘTE O MODALITATE DE A SERVI 


Este una dintre frumoasele compensaţii ale vieţii că niciun om 
nu încearcă în mod sincer să-l ajute pe altul fără să se ajute pe 
el însuși. 

RALPH WALDO EMERSON 


Eseist și poet american 


Cele mai mari niveluri ale mulțumirii și satisfacției de sine sunt 
trăite de cei care au găsit o modalitate de a-i servi pe ceilalți. Dincolo 
de adevărata bucurie interioară care este creată prin servirea altora, 
este un principiu universal că nu poți să-i servești pe alţii fără ca asta 
să se întoarcă la tine înmulțit. 


DECIDE CE ESTE IMPORTANT PENTRU TINE 


la-ți răgazul de a hotărî care sunt cauzele și grupurile de oameni 
care sunt importante pentru tine. Ce probleme are cea mai mare che- 
mare pentru tine? Ce organizații îţi fac inima să tresalte? Îți pasă să 
adăpostești pe cei fără adăpost, să promovezi artele, să îi protejezi pe 
cei abuzați, să îi vindeci pe cei dependenţi, să oferi educaţie, să îi hră- 
nești pe cei flămânzi sau să-i sprijini pe veterani? 

Dacă iubești arta și te gândești că școlile duc o lipsă dureroasă a 
unei educaţii în artă, poți să te decizi să faci voluntariat pentru a 
strânge fonduri pentru materiale pentru artă, poţi să te oferi voluntar 
să predai un curs de artă sau să devii ghid la unul dintre muzeele lo- 
cale de artă. Dacă ai fost singur la părinţi sau ţi-e dor cu adevărat să-l 
ai pe tatăl sau pe mama ta în preajmă, ai putea dori să te oferi volun- 
tar pentru Big Brother sau Big Sisters. Poate că iubești animalele și ai 
vrea mai degrabă să găsești adăpost pentru animalele abandonate. 
Dacă iubești cărţile, ai putea să te oferi voluntar să citești o carte pen- 
tru Recording for the Blind & Dyslexic. 

OFERĂ-ŢI APTITUDINILE ÎN VOLUNTARIATE 


Sunt multe organizaţii nonprofit cărora le-ar fi utile aptitudinile 
tale în afaceri - management, contabilitate, marketing, recrutarea de 
voluntari, strângere de fonduri și tot așa. 


Dacă ai talent organizațional, ia în considerare munca pentru 
evenimente caritabile. Dacă poţi să-i convingi cu ușurință pe alții de 
valoarea cauzei tale, ia în considerare să devii strângător de fonduri 
pentru organizaţiile locale caritabile care au nevoie de ajutorul tău. 
Dacă ai aptitudini de director, ia în considerare să servești o organiza- 
ție fiind președintele acesteia. 


VEI PRIMI MAI MULT DECÂT DAI 


Când faci voluntariat, vei primi înapoi mult mai mult decât dai. 
Cercetările asupra voluntariatului arată că oamenii care fac volunta- 
riat trăiesc mai mult, au sisteme imunitare mai puternice, au mai pu- 
țin atacuri de cord, își revin din atacuri de cord mai repede, au o stimă 
de sine mai mare și au un simț mai profund al sensului și scopului 
decât cei care nu fac voluntariat. Cercetarea arată și că oamenii care 
fac voluntariat cât sunt tineri sunt mai înclinați să ajungă în slujbe 
mai prestigioase și mai bine plătite decât semenii lor nevoluntari. 
Voluntariatul este o modalitate puternică de făcut networking și 
deseori duce la oportunități de afacere și carieră, fără a mai menționa 
și relațiile de prietenie. 

Voluntariatul este și o modalitate de dezvoltare a aptitudinilor 
importante pentru succes. Multe corporaţii mari au ajuns să realizeze 
asta și chiar să încurajeze angajaţii să facă voluntariat. Multe compa- 
nii, cum ar fi SFAECO și Pillsbury Company, chiar consolidează volun- 
tariatul în programele de dezvoltare pentru angajaţii lor și îl fac parte 
din procesul bilanţului anual. Programul SAFECO de Consolidare a 
Aptitudinilor prin Voluntariat ajută angajaţii să identifice aptitudinile 
asupra cărora le-ar plăcea să lucreze. Angajaţii se pot duce pe intra- 
netul „Volunteer @ SAFECO”, unde vor găsi un ghid complet al tipu- 
rilor de activități de voluntariat care îi ajută să-și consolideze 
competența în domeniile pe care le aleg. Apoi, ei poartă o discuţie cu 
supervizorul lor legat de includerea oportunității de voluntariat în 
planul lor de dezvoltare personală. 


Mulţi potenţiali angajatori raportează că atunci când intervievea- 
ză candidaţi pentru angajare, se uită mai nou să vadă dacă cei care 

candidează s-au implicat în muncă voluntară. Așa că a-ți oferi timpul 
pentru voluntariat ar putea să aibă o răsplată pozitivă ajutându-te să 
pui mâna pe o viitoare slujbă. 

În plus, una dintre cheile succesului este să consolidezi o rețea de 
relaţii și voluntariatul îți permite să întâlneşti toate tipurile de oa- 
meni pe care altfel nu i-ai întâlni. Mai bine chiar, poţi întâlni deseori 
oameni - sau pe soțiile lor - care fac lucrurile posibile în profesia ta și 
în comunitatea ta. 


RĂSPLATA UNEI CARIERE ȘI A UNEI AFACERI 
NEAȘTEPTATE 


Dillanos Coffee Roasters are o politică de a sponsoriza un copil 
din Kilogram Fund International pentru fiecare angajat al companiei. 
Ca un fel de a da înapoi țărilor care fac posibilă afacerea lor, ei spon- 
sorizează copiii doar în ţările de unde își cumpără boabele de cafea, 
cum a fi Guatemala, Columbia și Costa Rica. Dillanos plătește o taxă 
lunară de sponsorizare de 35 de dolari și angajații corespondează in- 
dividual cu copilul lor, le trimit felicitări aniversare, cadouri de 
Crăciun și mențin o relație cu acest copil. Dincolo de diferența pe care 
o fac în lume, programul de sponsorizare s-a dovedit un imbold minunat 
pentru moralul angajaţilor. 


Și în timp ce motivaţia de a sponsoriza acești copii era pur filan- 
tropică, a avut și un impact pozitiv asupra obiectivului final al compa- 
niei. Toate pozele copiilor pe care compania îi sponsorizează sunt 
postate pe peretele unuia dintre coridoarele din companie. Unei po- 
tenţiale cliente i s-a făcut turul companiei și acesta a întrebat de ori- 
ginea acestor poze. Când i s-a explicat că acestea erau pozele copiilor 
sprijiniți de companie prin Children International, femeia a fost atât 
de emoționată, că înainte să guste din cafeaua Dillanos, a decis că do- 
reşte să facă afaceri cu o companie căreia îi pasă atât de mult de copii 
și de angajaţii săi. 


SERVICIUL ÎNTOTDEAUNA SE ÎNTOARCE ÎNMULȚIT 


A-i servi pe alții poate să consiste și în a concentra misiunea com- 
paniei tale asupra creării de produse și servicii care sunt benefice 
pentru omenire. Sir John Mark Templeton a studiat mai mult de 
10000 de companii pe o perioadă de mai bine de 50 de ani și a desco- 

perit că rezultatele cele mai bune pe termen lung se revărsau către 
cei care se concentrau asupra furnizării tot mai mari de produse și ser- 
vicii benefice. 


„Orice ar face cineva”, spune Templeton, „ar trebui întâi să se întrebe 
Pe termen lung, este util pentru public? Dacă așa e, atunci el servește 
așa cum o face un preot. Cred că cei care sunt în afaceri pot să se asi- 
gure unul pe altul că dacă unul încearcă să dea ce e mai bun atunci 
când servește comunitatea, afacerea lui nu va lâncezi, ci va prospera.! 


Gândește-te la posibilitatea că atunci când alegi să faci o muncă 
ce ridică spiritul și servește, care aduce oamenilor produse și servicii 
„din ce în ce mai benefice”, când eforturile tale sunt concentrate mai 
degrabă asupra dăruirii decât asupra primirii, vei primi, în cele din 
urmă, mai mult decât ai dat. 

Așa cum Zig Ziglar, unul dintre cei mai mari învățători din America 
ai principiilor succesului, se mândrea spunând „Poţi primi în viaţă tot 
ce vrei dacă vei ajuta suficient de mulţi oameni să primească ceea ce 
ei își doresc.” 


Lumea răspunde dăruitorilor mai pozitiv decât primitorilor. Ne vine 
în mod natural să sprijinim dăruitorii. Simplu spus, dăruitorii primesc. 


DRUMUL SPRE ÎMPLINIRE 


Kenneth Behring este un om foarte bogat care a apărut în nume- 
roase ocazii pe listele Forbes 500 și Forbes 400 ale celor mai bogați 
oameni din America, cu o valoare netă estimată la 495 de milioane de 
dolari. Crescând în sărăcie în Wisconsin, și-a câștigat primii bani li- 
vrând ziare, tundea gazoane, ca băiat de mingi la golf, lucrând la che- 
restea și în magazine retail. După liceu, a vândut mașini uzate și în 
cele din urmă și-a deschis dealershipul personal de mașini noi și folo- 
site. Pe când a făcut 27 de ani, era deja milionar. Apoi s-a mutat în 
Florida și a început a doua carieră ca dezvoltator imobiliar. A fondat 
și consolidat Tanmarac, Fliorida, și mai târziu s-a mutat în California, 
unde a dezvoltat Blackhawk, unul dintre cele mai exclusiviste com- 
plexe rezidenţiale din Statele Unite. 


Când l-am întâlnit și l-am auzit vorbind la Summitul International 
Achievement în Chicago, Ilinois, a vorbit despre cum căutarea unei 


1 fragment din Religion and Liberty (Religia și Libertate) (Noiembrie - Decembrie 
2000, volumul 10, numărul 6), o publicaţie a Aston Insitute for the Study of Reli- 
gion and Liberty - nota autorului. 

vieți fericire pentru el a trecut prin patru etape. A numit prima etapă 
„Mai multe lucruri” În primele lui zile de când se apucase, își dorea 
toate lucrurile de bază - o mașină, o casă, o afacere care să tot crească 
și să se extindă. Se gândea că dacă avea toate aceste lucruri, va fi feri- 
cit ... dar nu a fost. 


A numit a doua etapă a vieții sale „Lucruri mai bune”. Credea că dacă 
va avea un conac mai mare, o mașină mai scumpă, un avion privat (un 
imens DC-9), un iaht și vacanțe exotice, va fi fericit... dar nu a fost. 


A numita treia etapă a vieţii sale „Lucruri diferite”. S-a gândit că 
poate cumpărase lucrurile greșite. Așa că Ken a început să cumpere 
mașini clasice - unele scumpe. În cele din urmă deţinea peste 100, şi 
chiar şi-a deschis un muzeu de automotive pentru a-și afișa ceea ce 
devenise cea mai mare colecție de mașini clasice din lume. Tot cău- 
tând acel lucru care avea să-l facă fericit, a decis să se alăture partene- 
rului său Ken Hoffmann și să cumpere echipa de fotbal NFL Seattle 
Seahawk. Se gândea că dacă va deţine o echipă de fotbal, putea să stea 
în boxa proprietarilor împreună cu prietenii și să se amestece printre 
jucători pe teren și în vestiar, și că asta i-ar aduce fericirea... dar nu a 
făcut-o. 


A patra etapă a vieţii sale a început când un prieten l-a întrebat 
pe Ken dacă, pe drumul său de întoarcere din excursia din Africa în 
avionul său privat, nu s-ar supăra să se oprească în România pentru a 
livra șase scaune cu rotile pentru un spital de acolo. În timpul acelei 
călătorii, Ken a fost transformat de experiența de a așeza, într-un sca- 
un cu rotile, un om bătrân, care și-a pierdut soţia și apoi a suferit un 
atac de cord. Bărbatul a început să plângă, și Ken a fost emoționat la 
un nivel mai profund decât a fost vreodată. A simţit mai multă recu- 
noștinţă și bucurie decât a trăit vreodată. 


Inspirat de această experienţă, a venit acasă și a fondat Fundaţia 
Wheelchair, care oferă gratuit scaune cu rotile pentru oamenii cu di- 
zabilități fizice care nu-și permit, din naţiuni în plină dezvoltare. Din 
2014, Fundaţia Wheelchair a dat peste 940 000 de scaune cu rotile în 
152 de țări pe întreg globul. 


În următorul an, Ken a trăit experienţa de a livra un scaun cu ro- 
tile unui băiat fragil de 11 ani din Mexico City care avea această diza- 
bilitate și era și orb. Băiatul a dorit să-i mulțumească, așa că Ken s-a 
aplecat și i-a luat mâinile pentru ca băiatul să-l poată localiza. Printre 
lacrimi și cu un traducător de față, băiatul i-a spus „Nu pot să te văd 
acum, dar o să te văd în rai, și îţi voi mulțumi încă o dată.” Kenneth a 
spus că a fost emoţionat atât de profund, că nu a fost capabil să-i răs- 

pundă. Apoi ne-a spus nouă: „Atunci a fost prima dată în viața mea 
când am simţit fericirea pură.” ? 
Asigură-te că găsești și tu o modalitate de a servi. 


Doar atunci când dăruim vom primi. 


SFÂNTUL FRANCISC DIN ASSISI 


2 Kenneth E. Behring, și-a publicat memoriile intitulate Road to Purpose: One 
Man's Joourney Bringing Hope to Millions and Finding Purpose along the way 
(Drumul spre Scop: Călătoria unui om care aduce speranţă milioanelor de oameni 
și-și găsește aici scopul vieții), o carte foarte inspirațională - nota autorului. 


PARTEA A ŞASEA 


SUCCESUL 
ÎN ERA DIGITALĂ 


Ce mă seduce legat de era digitală, ce mă incită pe mine, perso- 
nal, este că am închis hiatul care exista între a visa și a face. Vezi 
tu, mai demult, dacă doreai să înregistrezi un cântec, aveai ne- 
voie de un studio și un producător. Acum ai nevoie de un laptop. 
Dacă doreai să faci un film, aveai nevoie de o grămadă de echi- 
pamente și un buget de Hollywood. Acum ai nevoie de o cameră 
video care ţi se potriveşte în palmă și câtiva dolari pentru un CD 
gol. Imaginaţia s-a decuplat de la vechile constrângeri. 


BONO 


Solistul trupei irlandeze de rock U2, venture capitalist și filantrop 

STĂPÂNEȘTE TEHNOLOGIA 
DE CARE Al NEVOIE 


Se presupune că tehnologia ar trebui să ne facă vieţile mai ușoa- 
re, permițându-ne să facem lucruri mai rapid și mai eficient. 
Dar prea des, pare să facă lucrurile mai grele, lăsându-ne cu 
telecomenzi cu cincizeci de butoane, camere digitale cu sute de 
caracteristici misterioase şi maşini cu sisteme de bord care par 
vrednice de o navă spațială. 


JAMES SUROWIECKI 


Editorialist financiar și de afaceri al revistei The New Yorker 


De când am scris prima ediție din Principiile succesului, revoluția 
digitală a creat un val întreg de schimbări care au transformat pro- 
fund lumea în care trăim. Forţa grozavă a acestei revoluții din ultimii 
20 de ani a însemnat o reducere cu 98% a costului conexiunii compu- 
terului la internet - atrasă de înnoirile tehnologice care sunt tot mai 
puternice în fiecare an. Şi ne așteptăm ca acest curent să accelereze. 


Peste douăzeci de ani de acum, computerele vor fi cel puțin de un 
milion de ori mai puternice, de un milion de ori mai mici, și de o mie 
de ori mai ieftine decât au fost atunci când au fost inventate. Noi teh- 
nologii ca printarea 3D, robotică, mașini care se conduc singure, na- 
nomateriale și biologie computaţională - toate sunt considerate 
„tehnologii exponențţiale” care contopesc lumea digitală cu cea fizică 
- ne vor permite să ne bucurăm de mai multă abundență generând 
mai multe descoperiri revoluționare în următoarele două decenii de- 
cât am trăit în ultimele două sute de ani. 


Mii de afaceri start-up îndrăzneţe vor fi lansate, creând milioane 
de slujbe plătite foarte bine. De fapt, este posibil ca umanitatea să-și 
dezvolte în cele din urmă abilitatea de a răspunde și de a depăși ne- 
voile fiecărui bărbat, femeie și copil de pe planetă. Abundenţa planetară 
este chiar la îndemâna noastră. 

Când mă gândesc la crearea abundenței, nu este vorba de cre- 
area unei vieţi luxoase pentru toată lumea de pe planetă; este 
vorba de crearea unui vieţi a posibilității. 


PETER DIAMANDIS 
Autor al Abundance: The Future is better than you think (Abundența: Viitorul 
este mai bun decât crezi), preşedinte al Fundaţiei X Prize și președinte al 
Universității Singularity 


Ce este incitant - și totodată descurajator - este că oricine este 
conectat la Internet are acces la mai multă informaţie decât oricând 
altcândva în istorie, dar acest tip de acces a creat și o problemă: exis- 
tă atât de multă informaţie încât Mitch Kapor, inventatorul foii de cal- 
cul Lotus 1-2-3, a spus „A-ţi lua informaţia de pe internet este ca și 
cum ai bea dintr-un stingător de incendii.” 


Datorită acestei accelerări, regulile pentru succes s-au schimbat. 


În era digitală, cunoștințele necesare pentru a avea super-succes 
- ceea ce mai demult necesita ani de zile pentru a le obține - nu sunt 
doar la îndemâna oricui, ci sunt și imediate și depline. De fapt, este 
aproape copleșitor. Sunt literalmente milioane de website-uri, video-uri, 
resurse de e-learning în lume care să te ajute să ai succes. 


Datorită acestei cantități copleșitoare de resurse și informaţii, a 
avea succes în era digitală necesită acum o abordare mult mai sârgu- 
incioasă a managementului timpului, a managementului informaţiei 
și a managementului vieţii. Toată această tehnologie este în mod ca- 
tegoric incitantă, dar dacă nu ești atent, poate să te înece. Este foarte 
ușor să te pierzi ore întregi în mod stupid pe web, mergând de pe un 
website interesant pe altul, pe video-uri Youtube și de la un post 
Facebook la altul - dar dacă nu ești atent, poţi să te pierzi într-o vizu- 
ină de iepure a informaţiei fascinante, dar irelevante. Informaţia este 
utilă, dar doar informaţia asupra căreia acționezi e cea care face o 
diferență pentru succesul tău. 


DIETA CU INFORMAŢII REDUSE 


În cartea sa revoluționară The 4 Hour Workweek (Săptămâna de 
lucru de 4 ore)! Tim Ferriss abordează surplusul de informaţii care 


1 The 4 Hour Workweek (Săptămâna de Lucru de 4 ore) (asigură-te că faci rost 
de versiunea revizuită și îmbogățită), de Tim Ferriss (New York: Crown, 2009) 
este cea mai bună carte pe care o cunosc despre cum să profiți de revoluţia teh- 
nologiei fără ca asta să te transforme în victimă. Te îndemn cu multă hotărâre 

există acum și pledează pentru o dietă cu informaţii reduse. Așa cum 
e și cu mâncarea - unde majoritatea dintre noi mănâncă prea multe 
calorii și calorii fără valoare nutriţională - consumăm prea multă in- 
formație care este de obicei, fără o valoare reală. Majoritatea informa- 
tiei căreia suntem expuși în ziare, reviste, cărți, televiziune și internet 
consumă prea mult din timpul nostru, de obicei în mod negativ, majo- 
ritatea fiind irelevantă pentru obiectivele tale, și în mod caracteristic 
în afara abilității tale de a influența sau schimba. 


Tim recomandă ca toate lecturile tale, cu excepția momentelor 
când citeşti ficțiune de plăcere, să fie lecturi cu un scop. Exact în mo- 
mentul în care eu lucrez la această carte, deși scriu în principal din 
propria experiență, când am nevoie să verific unele informații din 
cartea altui autor, citesc doar părțile care sunt imediat relevante pen- 
tru ceea ce scriu. Este ușor să te lași prins și să începi să citeşti lucruri 
doar pentru că sunt interesante. 


Acest lucru este adevărat și pentru surfingul pe Internet. Când 
cauţi o informaţie pe Huffington Post, este dificil să nu deschizi și alte 
articole ca „3 Lucruri greţoase care se ascund în cuburile tale de 
gheață”, „4 beneficii ale statului în soare” și „Arma secretă a Wallstreet- 
ului: Congresul.” Acestea sunt toate subiecte interesante și tentante, 
dar totalmente în afara scopului meu de a-mi termina cartea. Este 
atât de ușor să fii captivat inconștient în lectura unor articole sau blo- 
guri aleatorii - fiecare conducându-te la alte articole care sunt egal de 
interesante. Trebuie să exersezi disciplina. 

Tim continuă şi-ţi recomandă o săptămână în care să te abţii de 
la orice canale media - fără ziare, reviste, cărți audio sau radio, fără 
muzică. Fără website-uri cu știri. Fără televiziune în afara unei ore, în 
fiecare seară, în care să priveşti cu plăcere. Fără să citeşti cărți în afa- 
ra unei ore de citit ficțiune. Și fără navigat pe internet la birou doar 
dacă este necesar pentru a termina o sarcină pentru acea zi. El reco- 
mandă ca dacă ai nevoie să afli știrile, să o faci în timpul pauzei de 
prânz, întrebând un prieten sau un chelner. „Se întâmplă ceva impor- 
tant în lume? Nu am reușit să îmi iau ziarul astăzi.” 


În cele din urmă, el recomandă să-ți dezvolți obiceiul de a-ți pune 
întrebarea „Voi folosi în mod categoric această informaţie pentru 
ceva imediat și important?” Dacă răspunsul este „nu” din orice punct 
de vedere, nu consuma informaţia. 


să o citeşti. Este plină de informaţii valoroase și mai mult de 100 de aplicaţii, 
website-uri și unelte online ce-ţi pot face munca mult mai eficientă și viața mai 
ușoară - nota autorului. 

Recent, am trecut pe postul negru media de o săptămână și în 
timp cela începuteram agitat fără doza mea zilnică de CNN, Huffington 
Post și o răsfoire a revistelor pe care le citesc în mod regulat - 
Bloomberg Business Week, Fast Company, Success, Psychology Today şi 
Science of Mind - am descoperit că am mult mai mult timp să muncesc 
la obiectivele mele cu priorităţile cele mai mari. Drept urmare, mi-am 
anulat câteva reviste de călătorii, mâncare și știri care se adunau gră- 
mezi în biroul meu și acasă. 


Steve Pavlina, autorul Personal Development for Smart People 
(Dezvoltare personală pentru oamenii deştepţi) recomandă să încerci 
noi comportamente pentru minimum 30 de zile. Dacă nu te-ai mai 
uita la televizor timp de o lună? Sau nu ai mai urmări știrile timp de o 
lună? Sau nu ai mai citi ziarul sau revista timp de o lună? Fiecare stu- 
dent al meu care a experimentat acest program de detoxifiere a in- 
formației mi-a raportat niște revoluții uimitoare în fericirea și 
productivitatea sa. Te încurajez s-o încerci. 


ESTE MOMENTUL PERFECT SĂ PROSPERI 


Dincolo de faptul că ne-a adus cunoștințe și conexiuni, era digita- 
lă ne-a înzestrat cu o vastă multitudine de dispozitive tehnologice și 
unelte de auto-îmbunătăţire care să ne ajute să devenim mai deștepți, 
să ne ajute să nu ratăm nicio întâlnire, să ne lase să cercetăm și să 
lucrăm cu instructori, să găsim mentori și parteneri și să învăţăm noi 
aptitudini. Există peste un milion de aplicaţii pentru smartphone-ul 
tău care te învaţă orice ai nevoie să înveți. Și sunt o mulțime de apli- 
caţii care te ajută să-ți dezvolți o mentalitate a succesului. E uimitor 
să trăiești în această perioadă și este un moment perfect să prosperi. 


Tehnologia nu mai este ceva de care să te temi - este ceva puter- 
nic ce poate fi utilizat pentru a obţine ce dorim în viață. Din păcate, 
mulți oameni simt că tehnologia îi descurajează prea tare sau că sunt 
prea bătrâni pentru a o înţelege sau chiar că este „mișto” să fii anti- 
tehnologie. Ca și luddiţii de la începutul secolului al nouăsprezecelea 
- muncitori în industria textilă din Anglia care au protestat împotriva 
noilor mașinării ce le ușurau munca - mulți oameni în ziua de astăzi 
au ales calea de a protesta în locul căii progresului. 


In Principiul 31: „Imbrăţțișează Schimbarea”, am spus că sunt 
două tipuri de schimbări - ciclică și structurală - și că apropierea de 
lucrurile noi îți poate aduce circumstanțe mai bune, mai mulţi bani, 

mai mult timp liber sau alte beneficii la care nu te așteptai inițial. Era 
digitală nu este doar o schimbare ciclică care se va corecta cumva pe 
ea însăși. Trăim într-o eră a unei schimbări structurale profunde și atot- 
pătrunzătoare - tipul de schimbare din care nu te mai poți întoarce (și 
tipul de schimbare care te poate strivi în calea ei dacă îi reziști). A o îm- 
brățișa și a-i găsi avantajele, pe de altă parte, îți pot accelera succesul. 


Bineînțeles, vestea bună este că nu e nimic acolo ce te poate de- 
păși. Tot ce ai nevoie să utilizezi pentru a-ţi crea un succes și mai 
mare poate fi învățat și stăpânit. Dar cum alegi din vasta multitudine 
a dispozitivelor, platformelor, portalurilor, website-urilor, serviciilor, 
programelor software și alte oferte în această nouă eră magnifică? 
Mai important de atât, cum putem să stăpânim utilizarea fiecărei 
unelte astfel încât să obținem toate beneficiile - și să nu fim copleșiți? 


Este timpul să punem la punct niște politici și să preluăm contro- 
lul tehnologiei noastre. 


PREIA CONTROLUL TEHNOLOGIEI TALE 


Unul dintre cele mai bune sfaturi pe care le-am primit de la un 
expert în stilul de viață digital este că tehnologia nu ar trebui să ne 
conducă succesul. Cu alte cuvinte, ideile tale bune ar trebui să vină 
primele, iar tehnologia să sprijine pur și simplu operarea lor. Nu tre- 
buie să ai fiecare aparat disponibil doar pentru că este disponibil. Ce 
ar trebui să te întrebi este Cum pot să-mi gestionez mai bine e-mailurile 
atunci când călătoresc? Sau Cum pot să-mi etalez operele de artă onli- 
ne pentru ca proprietarii de galerii să-mi ofere o expoziție? Apoi du-te 
şi găseşte tehnologia care sprijină acea idee bună. 

Lukasz Jakoobiak a avut ideea de a-și lansa propria emisiune de 
televiziune și a ajuns să creeze una dintre cele mai populare emisiuni 
din Europa - din apartamentul său de 20 de metri pătraţi din Varșovia, 
Polonia. NU-și putea permite să închirieze echipamentul necesar 
pentru a-și produce propria emisiune - darămite să negocieze drep- 
turile de distribuţie cu o reţea majoră de televiziune din prisma unui 
proiect start-up fără nicio realizare!Ce a făcut el a fost să-și ia un lap- 
top, o conexiune la internet și un mic apartament - unul dintre miile 
de apartamente-capsulă construite de guvernul polonez ca parte din 
inițiativa apartamentelor la preţ convenabil. 


Când Lukasz mi-a luat un interviu ca parte din turul media pe 
care îl făceam în Europa de est, am fost surprins de calitatea emisiu- 

nii după ce a fost finisată, numită într-un mod foarte potrivit 20m2. 
Totuși, inițial, am avut îndoielile mele când am a ajuns la înregistrare 
și am văzut spațiul în care stătea Lukasz, format dintr-un pat, o bucă- 
tărie micuță, reflectoare și două iPhone-uri pe două tripoduri mici în 
fața a două scaune de bucătărie. 


Astăzi, Lukasz editează singur emisiunea pe laptopul său și o 
„transmite” pe internet - ceea ce este perfect pentru milioanele de vizi- 
tatori care se uită la emisiuni de TV independente pe dispozitivele lor 
mobile în loc să privească marile producţii ale reţelei de televiziuni din 
sufrageria lor? Lukasz a găsit o modalitate de a utiliza tehnologia pen- 
tru a-și sprijini ideea bună. Care ar mai putea fi modalitățile prin care 
ai putea să preiei controlul și să utilizezi tehnologia în avantajul tău? 


Împarte utilizarea tehnologiei pe dispozitive diferite 


Una dintre provocările revoluţiei tehnologice este că majoritatea 
dispozitivele sunt acum proiectate pentru a face mai multe lucruri 
odată. Putem să ne verificăm e-mailurile, să trimitem un mesaj, să 
facem surfing pe internet, să sunăm oameni și să facem poze cu 
smartphone-urile noastre. 


Putem de asemenea să luam parte la un curs, să facem video-uri, să 
ne uităm la TV și să citim e-book-uri cu tabletele noastre. Laptopurile 
noastre și computerele de birou pot face chiar și mai multe. 


Dar un lucru pe care l-am observat în toată această funcționalita- 
te este că, deoarece putem să efectuăm toate tipurile de sarcini pe 
diferite dispozitive, avem acum tendința de a face sarcini multiple în 
mod aleatoriu, pe orice dispozitiv la îndemână, în orice moment al 
zilei (chiar și noaptea), aproape fără să ne gândim să găsim priorită- 
tile în ceea ce facem - versus a ne concentra simplu pe a îndeplini 
sarcini specifice esenţiale succesului nostru. Rezultatul este că tehno- 
logia noastră a început mai degrabă să creeze haos în viețile noastre 
decât să fie o simplă unealtă. Alt inconvenient al acestei funcționali- 
tăți „instante” este că a creat expectativa ca oamenii să primească răs- 
puns instant de la tine pentru toate problemele presante. 


Aș dori să propun noţiunea radicală ca în schimb să-ţi distribui 
utilizarea tehnologiei între dispozitivele multiple - și să le utilizezi în 
scopul pentru care au fost hărăzite la modul deliberat și concentrat. 


2 Poţi găsi emisiunea lui Lukasz 20m2 pe Youtube tastând 20m2 lukasza în bara 
de căutare. Dacă vei căuta mai mult, poţi chiar să urmărești interviul lui cu mine 
(20m2 lukasza odnicek 101), care este în engleză cu subtitrare în poloneză. 
Restul emisiunilor sunt în poloneză - nota autorului. 

Când muncești la slujba sau afacerea ta - creând documente, produ- 
când foi de calcul, scriind pe blogul tău, făcând proiecte, trimițând 
e-mailuri oamenilor - utilizează-ți computerul de birou. Această 
„muncă grea” a creației pentru slujbă este scopul pentru care au fost 
hărăzite. Când încetezi munca de creaţie și vrei să „consumi” infor- 
matie - însemnând să citeşti cărți, să-ţi verifici site-urile de social ne- 
tworking, să faci surfing pe internet, să frunzărești revistele, să te uiţi 
la video-uri - deschide-ţi tableta pentru că scopul pentru care aceas- 
ta a fost hărăzită este consumul. Și smartphone-urile? Sunt pentru 
comunicarea cu oamenii - să suni, să trimiți mesaje, Snapchat, 
Instagram și să trimiţi instantanee. 


Beneficiul acestei filosofii de „utilizare distributivă” este nu doar 
că îți permite să te concentrezi asupra sarcinii imediate, dar îţi permi- 
te și să fii mai prezent pentru oamenii cu care interacționezi. Dacă 
vreodată ai stat la telefon cu cineva în timp ce stăteai și pe Skype, fă- 
ceai surfing pe internet și dădeai și mesaje - știi cât de deconectat te 
simţi de persoana respectivă și cât de dezinteresată pare de proble- 
ma imediată. 


Dacă crezi că nu vei putea niciodată renunța la dispozitivele mo- 
bile - chiar și pentru câteva ore, în timp ce stai la computerul de birou 
concentrându-te asupra viitorului tău - consideră cât de productiv ai 
putea fi fără distracţiile multiplelor tale dispozitive care sună, scot clin- 
chete și de unde notificările apar pe neașteptate... alertându-te în pri- 
vința nenumăratelor lucruri care, sincer, pot aștepta până mai târziu. 


Folosește Semnele de Carte din Bara de Instrumente pentru cele 
mai importante website-uri pentru tine 


Chiar și cu ferestrele de windows din motorul tău de căutare tău 
care pot preîntâmpina căutările tale dintr-o listă la alegere atunci 
când începi să tastezi, ai fi surprins de „minutele mentale” pe care le pe- 
treci în fiecare săptămână tastând adresele website-urilor tale favorite. 
Programarea acestor URL-uri în semnele de carte din bara de instru- 
mente a motorului tău de căutare îţi economisește o groază de timp. 


Pentru siguranță, utilizează un director de parole și deloghează-te 
întotdeauna 


In mod similar, a-ți petrece timpul căutând parole sau a-ți păstra 
o listă printată înnoită sau a încerca să ţii minte (sau să creezi) noi 
parole este unul dintre cele mai frustrante deranjuri ale erei digitale, 

pentru majoritatea oamenilor. Și asta nici măcar nu poate cuprinde 
timpul petrecut în a-ți găsi URL-urile și numele de utilizator ale con- 
turilor pe care le-ai creat pe internet. 


Pentru a economisi timp - și siguranţă - un director de parole va 
ține minte website-urile tale, îți va da pagina web corectă pentru lo- 
gare (de obicei, diferită de prima pagină a site-ului), va crea parole de 
înaltă securitate care sunt un șir de litere și cifre pe care nici măcar 
un constructor de rachete n-ar putea să le țină minte, și îți completea- 
ză automat numele de utilizator și parola de fiecare dată când ai ne- 
voie să te loghezi la un serviciu online, pe un site unde ești membru, 
pe o pagină a unei reţele de socializare sau alte destinații.’ 


Odată ce ai terminat cu un website protejat de parole, asigură-te 
că vei preveni furtul de identitate, hacking-ul parolelor tale și sigu- 
ranța informaţiei tale de logare, delogându-te întotdeauna. Timpul 
necesar pentru a rezolva probleme odată de informaţia privată a fost 
furată este enorm, și dacă erai și logat pe un site care are detaliile tale 
financiare, păzea. Evită această durere de cap majoră delogându-te 
întotdeauna de pe serviciile online - nu închide doar fereastra moto- 
rului tău de căutare. 


Utilizează aplicaţiile Cloud pentru a reflecta dispozitivele tale în 
vederea siguranței și ușurinţei restabilirii 


În timp ce stocarea cloud - încărcarea fişierelor pe un „hard-drive” 
de pe internet prin companii ca Dropbox, Google Drive și iCloud de la 
Apple - a fost o schimbare de paradigmă majoră pentru timpurile 
noastre, a devenit și o economie majoră de timp și o caracteristică 
plină de siguranță pentru milioane de oameni. 


În loc să îţi stochezi fişierele pe computerul sau laptopul de bi- 
rou, înmagazinarea cloud îţi permite să stochezi documente, poze, 
filme, aplicaţii și alte fișiere printr-un serviciu care utilizează întrea- 
ga infrastructură a internetului pentru a găsi spațiul pentru ele. A în- 
ceput ca o modalitate de a stoca fișiere cu memorie intensivă cum ar 
fi muzica, pozele și filmele, acum a devenit o soluţie de stocare atât 
pentru companii, cât și pentru indivizi. 

Urcând fișierele muncii tale pe cloud, poţi să le accesezi oricând, 
de oriunde - doar să ai conexiune la internet. Mulți oameni cumpără 
laptopuri cu hard drivere mici și apoi utilizează servicii cloud pentru 


3 Vezi pagina noastră web www.TheSuccessPrinciples.com/resources pentru o 
listă de aplicaţii de directoare de parole recomandate - nota autorului. 

a stoca majoritatea fișierelor lor. Deşi poate părea înspăimântător să 
pui responsabil un furnizor de servicii și o tehnologie potenţial nesi- 
gură de toate datele tale importante, cloud are numeroase beneficii, 
atâta timp cât dezvolţi niște reguli legate de ceea ce vei stoca în cloud 
și ce trebuie - în mod absolut - să rămână privat stocat pe propriul 
computer de acasă sau birou. 


Poţi fie stoca fișiere în totalitatea lor pe cloud - utilizând, de 
exemplu, Dropbox, ca principalul hard drive - sau poți stoca fișiere pe 
propriul hard drive, dar să-ţi faci o copie pe un serviciu bazat pe cloud 
pentru liniştea ta. În timp ce programul software de copiere automa- 
tă au fost prin preajmă de ani de zile, majoritatea oamenilor fie nu-l 
programează, fie nu-l conectează la o unitate de stocare. Biroul unui 
coleg de-al meu a fost odată spart de hoți și a pierdut fiecare comuni- 
cat al atelierelor de lucru, campanie de marketing, operă de artă, ma- 
nuscrise și alte fișiere când cele șapte companii ale sale au fost furate. 
Da pentru că au avut o copie a tuturor fișierelor atât într-un hard drive 
de stocare, cât și pe cloud, au putut să-și restabilească afacerea într-o 
singură zi, după ce au cumpărat computere noi. 


Recunoaște că nu ai parte de intimitate cu materialele digitale și 
informațiile 

Unul dintre motivele pentru care oamenii făceau mofturi legat de 
stocarea pe cloud la început era intimitatea - pur și simplu. Fișierele 
mele pot fi sparte? Furnizorul de servicii va putea să-mi citească de- 
clarațiile financiare? Poate altcineva sa descarce fișierele sau să le re- 
direcționeze când eu le încarc? Toate aceste întrebări sunt legitime. 
Dar deși stocarea cloud este protejată de parolă și are multe măsuri 
de siguranţă, fii conștient de faptul că era digitală vine odată cu un 
dezavantaj major: nu poți avea nicio expectativă a unei intimități de 
10% pe internet. Așa cum ne spun știrile cotidiene, hackerii pot să-ţi 
copieze parolele de pe website-urile unde ţi-ai creat conturile. 
E-mailurile pot fi șterpelite și citite chiar când sunt trimise. Pozele 
pot fi descărcate de pe pagina ta de Facebook și postate altundeva cât 
ai clipi din ochi - așa cum se poate întâmpla cu orice fișier digital de 
orice tip. 


Sfatul meu este să abordezi stilul de viață digital de la premisa că 
nimic nu este privat, și să devii foarte grijuliu cu ce postezi, încarci, 
dai e-mail sau spui în lumea din online. Bineînțeles, intimitate 100% 
este disponibilă acelor organizaţii care cer asta, dar este actualmente 
costisitor. Fii precaut și grijuliu. 

O organizație pentru care sunt mândru că mă aflu în Consiliul 
Sfătuitorilor este Sgrouples - o platformă de social networking cum 
e Facebook care are intimitatea și siguranța ca premisă de bază 
Sgrouples îți permite să îţi împărtășești în mod discret viața, succesele, 
chiar și provocările vieţii doar printre prietenii din viața reală, comu- 
nități și oamenii apropiaţi - fără transmiterea publică neintenţionată, 
fără a fi distribuite de străini, fără profilare sau interceptarea datelor. 
Aruncă o privire. 


Redu extinderea cheltuielilor lunare 


O ultimă modalitate prin care poți prelua controlul tehnologiei din 
viața ta este să reduci costul serviciilor continue la care te-ai abonat. 
Nenumărate milioane de oameni continuă să plătească (prin taxarea 
automată pe cardul de credit) pentru servicii uitate demult. Dar o revi- 
zuire regulată a declaraţiilor cardului tău de credit îţi va oferi o listă de 
servicii la care ai avea nevoie să renunți sau să le reevaluezi - mai ales 
dacă sunt disponibile opțiuni mai noi și mai puţin costisitoare. 

Acest lucru este important mai ales dacă ești proprietarul unei 
afaceri și altcineva îţi face contabilitatea. Un prieten care deține o 
agenție de publicitate a economisit recent 1 500 de dolari pe lună, 
anulând servicii la care agenţia s-a abonat acum ani de zile. Asta în- 
seamnă aproape 18 000 de dolari pe ani - bani pe care cu siguranță 
i-ar utiliza în scopuri mai bune. 


Găsește oameni care să te înveţe și învaţă rapid 

Nicio persoană nu poate ști totul legat de stilul de viață digital, 
iar cursurile de training și serviciile de sprijin tehnic abundă pentru 
orice activitate. Așa că nu te îngrijora dacă nu stăpânești fiecare acti- 
vitate. Alege acele activități pe care ai nevoie să le utilizezi pentru a-ţi 
urma obiectivele, roagă pe cineva să te ajute să le înveţi - apoi stăpâ- 
nește-le rapid și mergi mai departe. 


ÎNTOARCERE DE 180 DE GRADE ÎN 7 ZILE 


Exact așa cum îți recomand să-ţi faci o listă cu toate lucrurile care 
te irită şi te deranjează (vezi Principiul 28: „Fă ordine în dezordine și 
definitivează lucrurile incomplete” de la pagina 310), ar trebui să cre- 


1 Poţi citi mai multe despre cum funcționează intimitatea de pe Sgrouples - și 
cum să creezi o pagină de profil - pe Sgrouples.com - nota autorului. 

ezi o listă separată a deranjurilor tehnologice. Odată ce ai compilat 
lista ta, poţi să începi procesul de curăţare (sau angajează pe cineva 
să o facă). A face o întoarcere completă în tehnologie ar putea să-ţi ia 
7 zile - sau mai puţin - dacă te concentrezi asupra procesului. 


Am realizat o listă completă de verificare pentru o activitate de 
curăţenie de 7 zile pe www.TheSuccessPrinciples.co/resources. Fă 
scroll mai jos la Principiul 63 și dă clic pe link. 


IA ÎN CONSIDERARE REDUCEREA TIMPULUI PETRECUT 
LA TELEFONUL CELULAR ȘI PE E-MAIL 


Astăzi, mulți oameni au o abordare „drastică” față de recâștigarea 
controlului asupra vieţii lor: au renunţat la telefoanele celulare și la 
e-mailuri. Revoluţia tehnologică se presupune că ar trebui să ne facă 
viețile mai ușoare. Dar la aproape două decenii de când e-mailul a 
devenit popular și telefoanele celulare au un preţ convenabil pentru 
toată lumea, majoritatea dintre noi suntem inundațţi cu e-mailuri nee- 
senţiale (să nu mai spunem de spamuri). 


Mulţi oameni de afaceri pe care-i cunosc petrec între 3 și 4 ore pe 
zi doar răspunzând la e-mailuri. Eu obișnuiam să fiu unul dintre ei. 
Acum asistentul meu deschide e-mailul meu cu mesaje și mi le aduce 
la cunoștință doar pe cele importante (aproape cinci pe zi) cărora să 
le răspund. 


Unii nici măcar nu se pot duce la cumpărături, nu pot ieși la cină 
sau în vacanțe fără să-și închidă telefoanele celulare - nu o dată, ci 
chiar de mai multe ori. Acest curent este în plină dezvoltare în întreaga 
lume. Eu încă port un telefon celular, dar îl deschid doar dacă aștept 
un telefon important sau dacă trebuie să dau eu niște telefoane. 


Pentru că ele îţi oferă comunicare instantanee, telefoanele celu- 
lare și e-mailul creează și expectativa unui răspuns instantaneu. 
Oamenii care au numărul tău de telefon știu că pot să ajungă la tine 
instantaneu pentru ajutor, cu nevoile lor imediate. Mesajele de pe 
e-mail sunt livrate în câteva minute - așa că oamenii așteaptă ca tu să 
le răspunzi rapid în egală măsură. Când îţi distribui numărul tău de 
telefon celular și adresa de e-mail, le oferi celorlalți care sunt impli- 
cați permisiunea de a-ți face aceste cereri. Dar imaginează-ți cât de 
mult timp și control ai avea asupra vieţii tale dacă nu ar trebui să re- 
acționezi tuturor acestor nevoi imediate sau nenumăratelor mesaje 
neesențiale de pe e-mail din fiecare zi. 

Recent, am luat prânzul cu patru oameni de vârf dintr-o editură 
majoră. Cu toții se plângeau de cât de copleșiți sunt de cantitatea de 
e-mailuri pe care o primeau - aproape 150 de mesaje pe zi - și majo- 
ritatea lor era generată chiar din interiorul companiei. 

Când i-am întrebat câte dintre acestea erau esenţiale pentru sluj- 
ba lor, răspunsul a fost că între 10-20%. Când i-am întrebat de ce nu 
le spun oamenilor să îi scoată de pe lista lor generală de distribuire, 
au spus că se tem să nu le rănească sentimentele. Se pare că preferau 
să sufere decât să rezolve problema. Gândește-te la consecințele de a 
nu spune adevărul și la felul cum se schimbă lucrurile. Dacă ar putea 
reduce chiar și la jumătate cantitatea de mesaje de e-mail nedorite, ar 
economisi 90 de minute din ziua de lucru, eliberându-și timp pentru 
o muncă mai importantă și permițându-și să plece acasă într-un timp 
rezonabil. Asta s-ar adăuga la 375 de ori sau puţin peste 40 de ore de 
muncă pe săptămână pe an. Asta înseamnă mai mult de două luni din 
timpul lor valoros. nu-i așa că asta merită ca o mână de oameni să fie 
supărată câteva zile? 


PRINCIPIUL 


FĂ-ŢI PROPRIA MARCĂ DIN IDENTITATEA TA 
ONLINE! 


In brandingul personal online nu este vorba despre tine; este 
vorba de conţinutul tău. Cum devii cineva cu care merită să vor- 
bești sau chiar mai bine, cineva despre care merită să vorbeşti? 


MATTHEW CAPALA 
Autor al Away with The Average (Gata cu mediocritatea) 
Doctor Honoris Causa la Universitatea din New York, și fondatorul 
SearchDecoder.com 


În fiecare zi, milioane de utilizatori de internet intră online fără a 
se gândi prea mult la portretul pe care și-l realizează singuri în lumea 
digitală. Fac comentarii incendiare legate de bloguri controversate. 
Pun tweet-uri cu mesaje insignifiante legate de viața personală. Pun 
poze îndoielnice pe pagina lor de Facebook. Încarcă video-uri cu 
hobby-urile lor, petreceri, vacanțe și prieteni alături de clipuri profe- 
sioniste pe Youtube - fără a lua în considerare că această colecție 
amalgamată de informaţii le constituie propriul portret. Deși majori- 
tatea acestui conținut poate fi șters, mult mai mult însă rămâne per- 
manent pe internet, conținutul public poate fi căutat instantaneu de 
un posibil angajator, investitor, ofițer de credite - chiar de persoana 
cu care îţi dai prima întâlnire. 


Oamenii de succes, pe de altă parte, își gestionează cu grijă iden- 
titatea online. Ei postează doar informați care să contribuie pozitiv la 
imaginea pe care o prezintă lumii. Chiar și atunci când își verbalizea- 
ză opiniile și își afișează personalitatea pe internet, se gândesc la im- 


1 Capitolul acesta este rezultatul unei colaborări majore între coautoarea Janet 
Switzer, Moses Ma și cu mine. Moses este persoana căreia mă adresez pentru tot 
ce este inovativ în lumea tehnologiei - în special ceea ce este legat de succesul 
revoluționar, creștere personală și dezvoltare accelerată a afacerii. El este par- 
tenerul care gestionează Next Generation Ventures (Afacerile Generației Viitoare) 
- o companie de consultanţă în accelerarea și strategia de venture localizată în 
San Francisco, California - nota autorului. 

pactul pe care-l vor avea. Ei stăpânesc arta de se arăta competenți, 
autoritari, respectaţi - oameni pe care merită să-i asculti - oriunde îi 
găsești online. 

Ce spune despre tine prezența ta în online? 


Așa cum mărcile producătoare majore meșteșugesc cu grijă ce se 
spune despre produsele și serviciile lor, și tu poţi să te transformi în- 
tr-o „marcă” ce este dezvoltată cu grijă, gestionată și menținută onli- 
ne. Chiar dacă „proiectul tău de viață” este doar să faci curat în parcul 
local, să primești o promoţie mare la slujbă, să câștigi maratonul regi- 
onal, să devii președintele clubul de grădinărit local sau ceva ce nu 
este legat de afaceri, tot poţi să-ți dezvolți o prezenţă în online care 
să-i inspire pe alţii să dorească să te ajute, să îi entuziasmezi pe oa- 
meni legat de participarea la obiectivele tale și să îți avanseze cauza, 
oricare ar fi ea. Aceste principiu nu mai este doar pentru oamenii de 
afaceri. De fapt, odată cu avântul rețelelor de socializare, brandingul 
personal ca unealtă de succes a crescut rapid și este acum la îndemâ- 
na tuturor. 


BRANDINGUL PESONAL NU ESTE DOAR PENTRU 
CELEBRITĂȚI 


Deși mulți oameni cred că brandingul personal este doar pentru 
celebrități, realitatea este că Facebook, LinkedIn, Sgrouples, Pinterest 
Google+, Tumblr, Instagram și Youtube fac posibil ca fiecare dintre 
noi să devină o marcă. Și ca orice marcă, putem să utilizăm în avanta- 
jul nostru aceleași strategii utilizate de aceste celebrități sau mărci de 
corporaţii ca să apelăm la ceilalţi. Putem să ne consolidăm o marcă 
egală cu a lor. Bineînţeles, odată ce începi să îți definești marca perso- 
nală, vei vedea beneficiile importante. Pentru început, brandingul 
personal necesită ca tu să ai claritate absolută legată de ceea ce vrei 
să realizezi și astfel te ajută să-ți stabilești obiective ca să ajungi aco- 
lo. Te ajută să-ți creezi vizibilitate și prezenţă, ceea ce îi atrage pe oa- 
meni să te ajute să-ți realizezi obiectivele (și să le atingi mult mai 
repede). Dar îți dă şi putere. Îți dă control asupra afacerii care eşti 
chiar tu. Și având o marcă personală puternică te face mai optimist 
legat de ce se petrece în lume. Mărcile puternice de corporaţii, de 
exemplu, au succes în ciuda provocărilor și căderilor economiei pen- 
tru că ei reprezintă ceva unic. Același lucru este valabil și pentru 
tine... dacă alegi să te diferenţiezi având o marcă! 

Companiile din Fortune 500 știu că peste 80% din piaţa lor se 
află în „atuurile lor intangibile” - inclusiv marca lor și alt capital inte- 
lectual. Aceeași statistică este adevărată pentru brandingul personal. 
Valoarea ta pe piață se bazează 80% pe strălucirea gândurilor tale și 
puterea mărcii tale personale în lume. Astfel, averea poate să se re- 
verse din valoarea mărcii tale personale. 


Deci, care sunt pașii pentru crearea unei mărci personale online? 


PASUL 1: DECIDE CINE DOREȘTI SĂ FII 


Dacă ești cineva ce caută să urce pe scara ierarhică în cariera pro- 
fesională sau chiar să devină director sau director adjunct într-o zi, ar 
trebui să știi că mulți dintre candidaţii de vârf cu care vei concura 
sunt deja online, cu un conţinut care îi ilustrează ca fiind competenți, 
cu o gândire inovativă și deschişi spre soluţii - cu alte cuvinte, o bună 
investiție pentru anumite companii deștepte. Mulţi directori de cor- 
poraţii scriu cărți, intră în circuitul vorbitului în public, își asigură 
interviuri în media, participă la evenimente ale industriei - chiar an- 
gajează publiciști și agenţii care marketează. Știu că, într-o situație de 
angajare în care există competitivitate, candidatul care are prezență 
și în afara domeniului său va fi considerat ca aducând mai mult com- 
paniei, odată ce este angajat. 


Dacă ești proprietarul unei mici afaceri sau un consultant, a fi 
online cu mesajul potrivit este chiar mai important din moment ce 
sunt nenumărate (chiar sute) alte companii pe care potenţialul tău 
cumpărător își poate cheltui banii - și acești competitori sunt deja 
online cu website-uri profesioniste, articole de autoritate, marketing 
deștept și profiluri pe reţele de socializare care le spun potenţialilor 
clienți că ei sunt un pariu sigur pe care să-și cheltuiască banii. 


Chiar și organizaţiile nonprofit sunt în competiţie cu alte cauze 
pentru dolarii donatorilor, așa că brandingul online este important. Și 
dacă ești un proaspăt muzician, dansator, atlet sau tânăr autor, cine 
știe ce noi dimensiuni incitante îți poate aduce prezenţa online pen- 
tru viitorul tău? 


Pentru a-ți dezvolta o identitate online sau o „marcă” ce îţi va 
avansa cariera, afacerea sau cauza, începe prin a-ţi distribui conținu- 
tul care te poziţionează ca pe cineva de care poate beneficia un poten- 
tial angajator, investitor sau donator sau să inspiri un viitor mentor, 
coach sau sponsor. 

Hotărăște piaţa la care vrei să ajungi 

Dacă îți creezi o reţea de 100 000 de oameni - toți putându-te 
ajuta în carieră sau conectându-te la noi oportunități - cine ai dori să 
fie acei 100 000 de oameni? Alternativ, ce categorii de oameni vor 
beneficia cel mai mult din cunoștințele, expertiza sau opiniile tale? 
Lucrează în industria ta, au un interes în domeniul tău de studiu sau 
sunt consumatori aleatorii care au același hobby, aceleași idei de deco- 
rațiuni, același simț al modei sau aceleași preferinţe în entertainment? 


Nu trebuie să ai un doctorat sau să fii o vedetă media recunoscută 
pentru a avea sau a-ţi consolida identitatea ta expertă online. Chiar 
dacă ești student la colegiu, o mamă casnică sau un angajat la o cor- 
poraţie cu mari planuri pentru viitorul tău, poţi încă să aduci infor- 
matii utile și înțelegere pentru alţii care găsesc că „munca” ta este 
valoroasă și o urmăresc cu plăcere. 


Din moment ce în cele din urmă vei alimenta faptul că acești oa- 
meni te urmăresc cu sfaturi continue și actualizări, fii sigur că vei găsi 
piaţa ţintă de care ești cel mai pasionat și care îţi va furniza cel mai mare 
beneficiu pentru viitorul tău. Acest proces al alegerii pieţei tale este chiar 
și mai critic dacă deţii o afacere sau un cabinet de consultanţă. 

Ca parte din procesul hotărârii pieţei la care vrei să ajungi, asigu- 
ră-te că îți iei puţin răgaz și te cauţi pe Google. Asta vrei ca oamenii să 
vadă apoi, caută pe Google cel mai important competitor al tău după 
nume. Ce îţi spun rezultatele căutării? 


Incepe un blog și creează-ţi un website 


Bloggingul este probabil cea mai bună cale de a-ţi șlefui marca 
proprie în online. Scriindu-ţi gândurile, împărtășindu-ți experienţele 
și ajutând oamenii atunci când ridică probleme sau comentează legat 
de o postare de-a ta, te va ajuta să-ţi consolidezi încrederea în marca 
ta personală - dar te va ajuta să și consolidezi o conștientizare a ta și 
a mărcii tale personale pe internet. Printre altele, Google iubește blo- 
gurile și, odată ce apari listat pe Google, te vor indexa imediat (apari 
în motorul de căutare) cu orice articol postezi- asta se întâmplă în 
câteva minute. Nu doar asta, dar poţi începe să îţi câștigi credibilitate 
și încredere printre cei care te urmăresc. A începe un blog este atât de 
ușor, încât poți să începi cu doar câteva clickuri. 


Una dintre cele mai simple platforme de blog unde poţi începe 
este WordPress la www.wordpress.com. poţi să-ți alegi o temă colos 
rată, să adaugi o pagină la Despre mine pentru biografia ta, să încarci 
cu ușurință poze de pe sursele gratuite de fotografii de pe internet, și 
să gestionezi privilegiile comentariilor de pe blog. WordPress este 

atât de simplu de utilizat - și și-a dezvoltat multe plug-in-uri (sau ca- 
racteristici add-on) - încât acum oamenii îl utilizează pentru a crea în- 
tregi website-uri. Deși nu mai este doar pentru bloguri, rămâne cea mai 
simplu de utilizat platformă pentru bloguri. Nu doar asta, ci și faptul că 
este aici de atât de mult timp încât acum există nenumărați liber profe- 
sioniști WordPress care te pot ajuta să începi. Pentru a-i găsi, postea- 
ză-ți proiectul blogului pe Elance.com sau, pentru un ajutor la un preţ 
super ieftin, încearcă Fiverr.com - un website care reprezintă liber pro- 
fesioniștii din toată lumea care să facă mici slujbe pentru 5 dolari. 


Ca parte din procesul de creare a blogului tău, ia în considerare 
să creezi un slogan, o expresie sau chiar o marcă comercială care să 
fie mai apoi legată de numele tău adevărat. De exemplu, dacă vei cău- 
ta marca comercială „The Success Principles” (Principiile succesului), 
îți va apărea numele meu conectat la o frază pe mii de pagini web de 
pe internet. Echipa mea de marketing, condusă de Lisa Williams, a 
muncit din greu de-a lungul anilor pentru a crea acest rezultat. Acum 
pur şi simplu „deţinem” această expresie. Înainte de „Principiile suc- 
cesului”, expresia mea sau marca mea comercială era Chicken Soup for 
the Soul (Supă de pui pentru suflet). 


Bineînțeles, odată ce începi un blog, este timpul să te gândești cât 
de mult poţi beneficia de pe urma website-ului. Un website poate 
conţine pagini în plus față de blogul tău care să-ţi descrie proiectele 
sau serviciile pe care le ai în vânzare, oferă detalii legate de cum poți 
fi angajat pentru o muncă în consultanţă, oferă formulare unde oame- 
nii pot opta pentru un ghid gratuit sau alte mostre ale muncii tale (ca 
să ai adresele lor de e-mail pentru un marketing viitor) și în general 
să te reprezinte publicului ca o autoritate în domeniul tău. Dacă ești 
artist sau fotograf, poţi să-ți etalezi operele de artă într-o galerie. 
Dacă deţii un restaurant, poţi să etalezi cupoane pentru noii clienți. 
Dacă ești directorul unei corporaţii, poţi să etalezi informaţii despre 
disponibilitatea ta de a vorbi și despre alte subiecte. Și dacă deții o 
afacere, website-ul tău poate genera vânzări efective pentru tine în 
24 de ore - în toată lumea, dacă alegi asta. 


Creează profiluri cheie pe rețelele de socializare 


Având acum un blog și un website, ai acum o destinaţie pentru 
urmăritorii tăi de pe reţelele de socializare - un loc unde să-i trimiți 
pe care în care să descopere cum să lucreze cu tine (sau să cumpere 
de la tine). Distribuirile tale de pe blog îți arată cunoștințele și perspec- 
tivele asupra profesiei tale sau industriei și website-ul tău oferă soluţii. 


Rețelele de socializare sunt locul unde te conectezi, distribui link-uri 
și creezi rețele. Nu este locul unde vinzi fățiș. Odată ce trimiți potenţiali 

clienți de pe reţelele de socializare pe blogul tău - distribuind un link cu 
un „cârlig” spre cele mai recente articole de pe blogul tău - fiecare articol 
ar trebui să se încheie cu un link spre acea parte a website-ului tău care 
oferă modalități de a fi angajat sau de a se cumpăra ceva de la tine. 


Astăzi, dacă pretinzi că ești o autoritate în orice subiect și nu ești 
prezent pe Facebook sau LinkedIn cel puţin, nu ești considerat un ex- 
pert „real”. Știind asta, este simplu să începi sau să-ţi actualizezi pagina 
de Facebook pentru a începe să te poziţionezi ca sursă de informații, de 
ajutor și sfat legat de marca ta personală. Poţi posta video-uri scurte 
legate de subiecte utile. Poţi să scrii mici articole cu sfaturi legate de un 
singur subiect., poţi să faci un sondaj printre urmăritorii tăi, să faci con- 
cursuri, să-i anunţi legat de cel mai recent proiect al tău - și chiar să faci 
reclamă pentru a atrage mai mulţi oameni în „rețeaua” ta. 


LinkedIn este un site de networking social și mai important dacă 
ai o carieră profesională sau ești proprietar de afacere. Acum având 
peste 250 de milioane de membri din întreaga lume (până la 8.5 mili- 
oane în 2007), este literalmente cea mai mare rețea profesională din 
lume - așa că nu doar oferă oportunități pentru a te conecta cu oame- 
nii care te pot ajuta cu afacerea ta, este și platforma ideală de recruta- 
re pentru noi clienți și cumpărători. 

În funcţie de brandingul tău personal și sfaturile sau informația 
pe care le vei distribui, alte site-uri de network social pe care ai dori să 
le utilizezi sunt Google+, Pinterest, Youtube - plus multe mii de site-uri 
dedicate temelor specifice sau problemelor. 


Postează în mod regulat 


Bineînţeles, odată ce-ţi lansezi profilele tale de networking social, 
vei dori să postezi în mod regulat. Nimic nu pare mai urât decât să ai 
pauze mari de timp între postări. Te face să pari neatent și neprofesio- 
nist - chiar dacă nu ai mai avut nimic important de spus timp de săptă- 
mâni sau luni. Unii experți recomandă că dacă nu ești capabil să-ţi 
mentii paginile de pe reţelele de socializare să le dezactivezi un timp 
până când te întorci asupra lor. 

A-ţi consolida o marcă necesită sârguinţă și efort - așa că rămâi activ 
și conectat. Până una alta, pentru conexiune există rețele de socializare. 


Limitează conţinutul personal fără legătură care ar putea să diminueze 


În cele din urmă, ia în considerare să-ți limitezi materialele cu 
caracter personal sau care nu au legătură cu cariera care apar online 
- sau cel puţin limitează-le la paginile rețelei de socializare care sunt 
private, doar pentru familie și prieteni. Doar în cazul în care stilul tău 

de viaţă, activităţile de familie, relațiile romantice, petrecerile, vacan- 
tele și ale aspecte ale vieţii tale personale sunt parte din marca ta 
personală, păstrează private aceste chestiuni prin grupurile de pe re- 
telele de socializare care îţi permit să-i restricționezi pe cei care văd 
ce ai distribuit. A-ți arunca viața privată public postând poze perso- 
nale, opinii, tweeturi și detalii despre activitățile din timpul tău liber 
te va distrage de la marca ta personală - și le vor oferi urmăritorilor 
tăi permisiunea de a te judeca și poate chiar motiv să se îndoiască de 
expertiza ta. Fii real, fii frumos în online - dar păstrează majoritatea 
vieţii tale private în privat. 

Un exemplu perfect a acestui lucru este un coleg al meu care - 
dincolo de faptul că este un expert recunoscut internațional și un au- 
tor de bestselleruri - este și un designer floral medaliat, un popular 
lector pe design și un artist floral publicat. A fost numită de două ori 
Aranjatorul Floral al Anului, călătorește în jurul lumii participând la 
expoziţii florale, câștigă nenumărate premii și este chiar pe drumul 
de a deveni evaluator de expoziţii florale acreditat. Însă deși ar avea 
toate motivele să posteze conţinut pozitiv legat de hobby-ul ei, nu vei 
vedea poze ale muncii sale sau invitaţii de participare la conferința de 
design floral - cel puţin nu venind de la ea. 


De ce? pentru că și-a evoluat cu grijă identitatea mai importantă - 
aceea a unui veteran strateg de afaceri, autor ce a publicat cărți de afa- 
ceri și un orator notabil. Știind cum conținutul de pe internet se poate 
răspândi și cât de ușor ar fi să creeze confuzie pentru potenţialii ei 
cumpărători - a ales să concentreze lumina reflectoarelor în mod 
proactiv atunci când vine vorba de hobby-ul ei. 


PASUL DOI: ASIGURĂ-TE CĂ AI UN CONȚINUT ONLINE 
CARE SĂ-ŢI AVANSEZE „MARCA” 


Astăzi, mai bine de 2 miliarde de nume sunt căutate pe Google în fi- 
ecare zi? - aproape toată populaţia Statelor Unite și Europei la un loc. Mai 
important de atât, Washington posta raportat că la 75% dintre resursele 
umane profesionale le este cerut să caute aplicanți pentru slujbă online 
- cu un procentaj enorm de 70% dintre candidaţii la slujbă care sunt 
respinși în urma acestor căutări. Care a fost factorul cel mai important în 
urma căruia au decis să nu angajeze pe cineva? Poze provocatoare posta- 
te de candidatul la slujbă pe pagina lor de social networking sau chiar pe 


2 Un studiu al Universităţii de stat din Pennsylvania a descoperit că, din cele 
aproximativ 6 miliarde de căutări pe Google făcute în fiecare zi, aproape 30% 
dintre ele - sau 1.8 miliarde de căutări - sunt numele cuiva - nota autorului. 

pagina prietenilor lor. Curentul acesta a început să omoare carierele pro- 
fesionale pentru tineri, încât o universitate chiar a cumpărat servicii de 
gestionare a reputației pentru fiecare absolvent senior - în care experții 
pe online caută și șterg conținutul îndoielnic. 


Astăzi, ce faci sau spui online are puterea de a-ţi afecta viitorul 
profesional. Așa că ce poţi face pentru a-ți transmite identitatea onli- 
ne în așa fel încât să-ţi avanseze marca și să-ți consolideze raportul cu 
piața ta - așa cum fac oamenii de succes. 


Trăiește-ţi marca 

Moses Ma, coautor al Agile Innovation: A revolutionary approach to 
accelerate succes, overcome risk and engage everyone (Inovaţie agilă: o 
abordare revoluţionară pentru a-ţi accelera succesul, a depăși riscul și a 
implica pe toată lumea) recomandă să-ţi trăieşti marca - însemnând 
să fii, să gândești, să respiri și în cele din urmă să-ți manifești idealu- 
rile pe care le cauţi. 

Majoritatea oamenilor aruncă doar niște cuvinte pe profilul lor 
de social network. Pentru a avea cu adevărat succes, ai nevoie să-ți 
gestionezi gândurile, să fii conştiincios în felul cum acţionezi și să fii 
conștient de felul cum ești perceput de prieteni, parteneri, clienți, poten- 
țiali clienți, furnizori, colegi... toată lumea de pe web. Dacă îţi faci bran- 
ding ca fiind bun la ceva, încearcă să fii de ajutor, informativ, dibace - nu 
doar pentru clienţii care plătesc, ci pentru toată lumea. Împărtășește pu- 
țin din „sosul tău secret” oriunde postezi, comentezi sau încarci. Dacă 
ești inovativ, demonstrează asta. Dacă ești un coach minunat, nu include 
doar mărturii, oferă puțin coaching prin blogul tău. 


Dezlănţuie și participă 

Internetul oferă o uimitoare oportunitate de a-i implica pe cei- 
lalţi. Nu te abona doar și apoi pândești prin zonă. Implică-te în con- 
versații, fii cu adevărat interesat de ce fac oamenii și ajută-i pe alţii 
dacă știi un lucru, un nume de contact, o idee sau altceva care ar pu- 
tea fi de valoare. Contribuie în comunitate și oferă înainte să iei. Nu 
doar că ar trebui să îi urmărești și să comentezi la posturile altora pe 
blog pentru a le oferi încurajare, dar fă un efort de a participa și pe 
Twitter - urmărind oameni și postând fragmente de informații. Devino 
suficient de bun încât să știi ce înseamnă un hashtag și HootSuite. Lasă 
ca numele tău, avatarul și tapetul de pe profilul tău să-ți exprime 
marca personală.’ 


3 un avatar este numele de pe ecran, poza sau un grafic pe care l-ai ales și care te 
reprezintă (sau alter-ego-ul tău) atunci când postezi online, comentezi pe blo- 
guri, joci jocuri sau participi la lumile virtuale - nota autorului. 


PRINCIPIILE SUCCESULUI | 605 


Cultivă-ţi prezența online 


Nimic nu este mai rău decât să ai de a face cu cineva care vorbeș- 
te doar despre ea/el însăși /însuși sau care se uită în altă parte când 
tu răspunzi. Nici internetul nu e diferit. Să fii „prezent” înseamnă să fii 
mai interesat de oameni decât ești interesat să-ți avansezi mesajul — 
cine sunt, ce îi stârnește, ce îi face fericiţi și ce îi incită. Chiar și pe o 
platformă de discuții, ar trebui să fii complet prezent atunci când ci- 
teşti ce spun ceilalți. Odată ce simți empatie, vei dori să îi ajuţi să ob- 
țină ce doresc, şi aceasta este modalitate de a consolida aspectul 
serviabil, dibace, înțelept și „de valoare” al mărcii tale. 


Pretinde pozitivitate 


Sunt foarte mulți oameni negativi, critici, sarcastici și cinici în online. 
Nu fi unul dintre ei. Energia ta pozitivă și atitudinea ta sunt ca un vapor 
care te poartă pe marea activității online și te ajută să-ți navighezi călătoria 
online. Nu pluti pur și simplu fără țintă ca o plută de salvare - fii căpitanul 
propriei nave, dirijând-o prin scop și pozitivitate spre obiectivele tale. 

Pozitivitatea începe prin a fi prietenos, iubitor și grijuliu. Fă un 
efort să fii politicos cu toată lumea pe care o întâlnești sau care te 
vede online, și îți va așeza reputaţia ta offline într-o lumină bună. Nu 
fi bun doar cu potenţialii clienți; fii bun cu toată lumea. Fă un efort de 
a aprecia ceva la fiecare persoană cu care interacționezi online. Fă un 
efort să le ridici moralul printr-un gest mărunt. 


Îmi amintesc de săptămâna petrecută în Bermuda pentru o întâl- 
nire cu Consiliul de Leadership Transformaţional. În timp ce unii dintre 
noi ne urcam într-un autobuz care să ne ducă la cina pe care o luam pe 
partea cealaltă a insulei, un tânăr care lucra în bucătăria hotelului a 
urcat și el în ultimul minut și - fără să mai existe vreun scaun liber - s-a 
așezat lângă Reverendul Michael Beckwith. El este unul dintre profeso- 
rii care apar în filmul Secretul, vedeta propriului film ce urma să apară 
și vestit ca unul dintre cel mai populari gânditori spirituali ai Americii. 
Deși Michael putea să stea lângă angajatul hotelului fără să-i spună ni- 
mic, a început o conversaţia spirituală cu acest tânăr - expunându-și 
același interes entuziast și aceeași prietenie față de el așa cum o făcea 
cu oricare alt participant de „rang înalt” de la întâlnirea CLT. 


Cred că ar trebui să tratez oamenii așa cum îmi doresc eu să fiu tra- 
tat. Asta înseamnă că orice efort online necesită un angajament mu- 
tual serios și neobosit din partea oamenilor implicaţi în acest efort. 


CRAIG NEWMARK 


Fondator Craigslist.com 

Fondatorul Craigslist.com, Craig Newmark, explică acest tip de 
„prezență” online ca pe un ciclu permanent de ascultare/acționare. 
Ceri feedback-ul comunităţii, faci ceva legat de asta și o repeți... pen- 
tru totdeauna. Aceasta a fost formula lui Craig de a construi o comu- 
nitate pe un website pentru „conectarea lumii în numele binelui 
comun” care a întrecut eBay în trafic în 2010 cu peste 50 de miliarde 
de vizionări lunare pe pagină. Marca ta personală și această energie a 
pozitivității - sau lipsa ei - radiază în jurul tău ca un câmp energetic, 
așa că asigură-te că ai o energie cu adevărat pozitivă în nucleul tău 
înainte să intri online. Asta înseamnă că în ciuda celor mai proaste 
zile ale tale, chiar după niște întâlniri care ți-au epuizat ultima picătu- 
ră de energie și chiar și cu un anumit trecut pe care l-ai avut... permi- 
te nucleului tău să strălucească. Vorbește cu impecabilitate, utilizează 
cuvinte care să dea putere atunci când postezi, întotdeauna respectă 
punctele de vedere ale altora într-o anumită controversă, asumă-ți 
faptul că ceilalți oameni au cele mai bune intenții (chiar dacă nu e 
așa) și fii o persoană cu integritate - atât online, cât și offline. 


Radiază energia succesului 


Inspiră oamenii prin împărtășirea poveștilor tale de succes. 
Distribuie citate inspiraționale, articole sau cărţi pe care le-ai citit. 
Ajută-i pe ceilalți revelându-ți calea spre succes. Nu ţine totul pentru 
tine. Nu doar că învaţă prin povești; o astfel de împărtășire te umani- 
zează și îi ajută să vadă ce este posibil în vieţile lor. 

Împărtășește-ți propriul „De ce” 

Conform lui Simon Sinek, autorul de bestseller New York Times al 
cărții Start with why (Începe cu de ce), „Oamenii nu cumpără CE FACI 
tu; ei cumpără DE CE-ul a ceea ce faci.” 

De ce ai decis să începi să-ți împărtășești informaţiile ca expert în 
domeniul tău? De ce îți abordezi munca în felul în care o faci? Ce te 
menţine atât de incitat în fiecare zi pe drumul carierei tale sau dome- 
niului de studiu? „De ce”-ul tău ar trebui să fie cea mai puternică, po- 
zitivă și clară idee ce vine în mintea oricui se gândește la tine. Este 
lucrul care te reprezintă - valorile, capacităţile și atitudinea pe care 
oamenii o asociază cu tine de fiecare dată când te văd pe web sau 
oriunde cineva se referă la tine. 


Definindu-ţi întâi de toate „de ce”-ul personal, vei avea ascultă- 
tori interesați și deschişi atunci când le vei descrie ce faci, cum o faci 
și de ce și ceilalți ar trebui să fie interesaţi de asta - și ce ai de oferit. 

Cultivă relaţii mai profunde 


Deși internetul poate fi un loc al lucrurilor trecătoare și anonime 
- cu oameni care apar câteva minute, dar niciodată nu rămân sufici- 
ent de mult pentru a se conecta - tu, pe de altă parte, ai abilitatea de 
a-ți construi relaţii de lungă durată, abordând pur și simplu timpul 
online pentru a construi relații mai profunde, acesta fiind obiectivul 
tău. Web-ul îţi oferă acum șansa de a-ți construi o echipă puternică de 
sprijin, de a te conecta cu potenţiali mentori, de a-ți crea un grup de 
mastermind - sau pur și simplu de a-ţi dezvolta prietenii care să-ți 
susțină moralul în chat-room-uri, forumuri și site-uri unde ai calitate 
de membru, cu oameni care se află pe același drum ca și tine. Odată 
ce-ai stabilit o conexiune, simte-te liber să ceri ce vrei și ai nevoie. 


Dar în mod similar, fii o persoană abordabilă care să-i ajute pe 
alții. Oferă înainte să ceri. Urmărește conversaţia și oferă și tu ajutor 
în contextul discuţiilor și comunităților unde te afli. 


În cartea sa Jab, Jab, Jab, Right Hook (Directă, directă, directă, 
croșeu de dreapta) autorul și expertul în reţele de socializare Gary 
Vaynerchuck explică faptul că, timp de ani de zile, marketerii au mește- 
șugit două tipuri de abordări pentru a vinde online: 1. Campanii de 
mare impact menite să dea gata vânzările („croșeul de dreapta”) și 2. O 
cultivare plină de răbdare a relaţiilor cu clienţii de-a lungul timpului 
(„directa”). Acum, datorită rețelelor de socializare, spune el, combina- 
ţia câștigătoare dintre forţare și cârligul potrivit s-a schimbat - obli- 
gându-i pe marketerii online să creeze conținut specific pentru 
comunități și să converseze cu indivizi pe platformele rețelelor de soci- 
alizare... implicare! Intră online și cultivă relaţii semnificative cu cei 
care au nevoie de ajutorul tău și au tendinţa de a vorbi în numele tău și 
de ale spune altora despre tine. Nu contează câți prieteni ai pe Facebook 
sau câți oameni te urmăresc pe Twitter. Ce contează este cât de vigu- 
roase și puternice se dovedesc a fi. 


Incarcă poze și video-uri 

Oamenii din online relaționează cel mai bine cu alți oameni - nu 
cu cuvintele sau imaginile lor. Așa că ieși din carcasa ta și începe să 
faci mai multe poze și să filmezi mai multe video-uri scurte ale muncii 
tale, intereselor, sfaturilor și interacțiunilor cu clienţii. 


Dacă simți că video-urile online sunt doar o altă modă trecătoare 
și supraestimată, un articol din Forbes.com spune însă altceva.* 


4 http://www.forbes.com /sites/seanrosensteel/2013/01/28/why-online0-video- 
is-vital-for-your-2013-content-marketing-objectives/ - nota autorului. 

Citează un studio care arată că video-ul produce vânzări mai bine 
decât hârtiile albe, e-book-urile și chiar și demonstrațiile pe viu de la 
reprezentările de vânzări. 


Ca oameni, funcția creierului nostru este natural atrasă de feţe, 
mișcare și sunet. Prof. Dr. Susan Weinschenk (consultant pentru com- 
panii ca Walmart, Amazon.com, Best Buy și Disney) utilizează neu- 
roștiința pentru a prezice, înțelege și explica ce îi motivează pe 
oameni și cum se comportă ei.* Ea spune că sunt patru motive pentru 
care video-ul online este convingător și grăitor: 


1. Zona feței fusiforme din creier ne forțează să fim atenţi la fețe 
- aşa încât ne conectăm mult mai rapid la ceea ce se spune. În 
plus, această parte a creierului procesează și emoțiile, astfel 
încât privitorii ating deseori o conexiune emoţională atât cu 
mesajul, cât și cu persoana care-l transmite. 


2. Vocea umană comunică o bogăţie de informaţii. De fapt, doar 
tonul vocii pe care-l utilizezi să transmiți un mesaj va avea 
impact asupra a ceea ce aud privitorii. Așa că fii atent să co- 
munici entuziasm, autoritate, chiar și exaltare - în funcție de 
răspunsul pe care-l vrei de la privitori. 


3.  Emoţiile sunt contagioase. Datorită interacțiunii de la om la 
om pe care o oferă video-urile, acesta te ajută să comunici 
exaltare şi pasiune pentru un subiect într-un fel în care cu- 
vântul scris pur și simplu nu le poate comunica. 


4. Mişcarea acaparează atenţia. De-a lungul evoluţiei omului, 
creierul nostru a fost programat să fie atent la mișcare în ca- 
drul vederii periferice. Asta înseamnă că ascultăm orice me- 
saj atunci când este implicată și mișcarea. 


Și în final, Susan ne sfătuiește: video-urile mărturii sunt validări 
sociale foarte puternice. Ele combină dovada socială, sincronizarea 
creierelor, conținut emoţional... pur și simplu nu poţi să dai greș cu 
asta dacă vrei să convertești pe cineva la tipul tău de gândire. 


Unul dintre cei mai buni studenți ai mei, Mykola Latanski, care 
locuiește în Ucraina și predă principiile succesului, postează pe video 
blogul lui, ceea ce acum se numește vlog, în fiecare zi. Astăzi, datorită 
naturii implicării pe care o presupun vlogurile și cât de virale au deve- 
nit ele, el atrage 600 sau mai bine de participanți și și-a dezvoltat afacerea 
într-o întreprindere în valoare de peste un milion de dolari pe an. 


5 http://www.blog.theteamw.com/2013/01/22,/4-reasons-why-online-video-is- 
compelling-persuasive/ - nota autorului. 

PASUL TREI: MONITORIZEAZĂ-ŢI IDENTIATEA ONLINE ȘI 
FĂ CURAT PRINTRE TOATE INFORMAŢIILE NEGATIVE 


Unul dintre cele mai fierbinți curente acum, mai ales pentru an- 
treprenori și mici afaceri, este „managementul reputației” - monito- 
rizarea, corectarea și intensificarea informaţiei online despre tine și 
afacerea ta. Și fie că această informaţie ia forma unor recenzii sau si- 
te-uri ale consumatorilor... poze cu tine în situaţii dubioase... posturi 
sau video-uri pe care le-ai încărcat... bloguri terţe în care apari tu sau 
numele afacerii tale... sau chiar cineva care îţi fură marca comercială 
a produsului, conţinutul online despre tine sau afacerea ta pot fi ori 
inspiraționale, și informative, ori de-a dreptul rușinoase. 

Nu e surprinzător că a apărut un grup nou de furnizori de servicii 
care să te ajute să-ți gestionezi reputaţia online - fie că deţii o afacere, 
ai absolvit colegiul și îţi lansezi cariera sau că ai decis recent să susții 
o cauză meritorie. Chiar și relaţiile personale care s-au terminat sau 
foste relații de afaceri care nu s-au încheiat bine pot fi gestionate sau 
minimalizate online prin managementul reputației. 


Dar înainte să angajezi un serviciu profesionist, sunt câteva lu- 
cruri pe care le poţi face pe cont propriu. Am încărcat un tutorial 
complet și o listă de verificare online care să te ajute cu acest proces, 
inclusiv o listă a companiilor pentru managementul reputației care în 
cele din urmă vor putea să preia procesul atunci când e momentul. 
Vizitează www.TheSuccessPrinciples.com resources. Dă scroll în jos 
la Principiul 64 și fă clic pe link. 


SUPRIMĂ-ȚI TRECUTUL DACĂ POȚI. ÎN EUROPA, 
E MAI SIMPLU 


Bineînțeles, dacă ai ceva groaznic în trecutul tău ce nu poate fi 
înlăturat (şi acum ești o persoană de integritate și impecabilitate, do- 
rind cu adevărat să începi de la zero), ar trebui să profiţi de privilegi- 
ile „dreptului de a fi uitat” care îți permit să faci o petiție pentru 
informaţiile „inadecvate, irelevante sau excesive” care sunt ascunse 
pe Google. Aproape 12 000 de oameni au completat petiţiile din pri- 
ma zi în care au fost disponibile - după ce Curtea de Justiţie a Uniunii 
Europene a decis să forțeze Google să facă disponibil acest serviciu. 
Versiunea Google din Statele Unite nu este încă reglementată astfel, 
dar merită să încerci pe motoarele majore de căutare și website-urile 
individuale în zona în care locuiești. 

FĂ-ŢI PROPRIA MARCĂ PRINTR-UN DISCURS LA TED 


Poate penultima experienţă a unui branding personal este să ţii 
un discurs la TEDx. De când au început în 2009, evenimentele TEDx 
s-au ținut în 167 e țări la o medie de opt pe zi. Dacă nu ai descoperit 
încă TEDx Talks, mergi pe TED.com, dă clic pe „cele mai vizualizate” și 
urmărește câteva pentru a putea începe și tu, iar mai târziu fă clic pe 
„explorează toată biblioteca”. 


Fac tot posibilul să urmăresc un discurs TED pe zi. Toate discur- 
surile la conferințele TED de-a lungul anilor sunt ţinute de oameni 
care sunt genii și lideri în domeniile lor. lată câteva dintre discursuri- 
le mele TED favorite. Le poţi găsi pe Youtube: 


e Sir Ken Robinson: Do Schools kill creativity? (Ucid școlile 
creativitatea?) 


e Tony Robbins: Why we do what we do (De ce facem ce facem) 

e Dan Pink: The puzzle of motivation (Puzzle-ul motivatiei) 

e Brene Brown: The power of vulnerability (Puterea vulnerabi- 
lității) 

e Jill Bolte Taylor: My stroke of Insight (Revelația care m-a izbit) 

e Simon Sinek: How great leaders inspire action (Cum inspiră 
marii lideri acțiunea) 

e  DanGillbert: The surprising science of happiness (Suprinză- 
toarea știință a fericirii) 

e Angela Lee Duckworth: The key to success? Grit. (Cheia suc- 
cesului? Curajul) 


VIZIUALIZEAZĂ-TE ȚINÂND UN DISCURS TEDX 


Directorul și curatorul TED, Chris Anderson, ne împărtășește ce e 
nevoie pentru a ţine un discurs cu adevărat convingător: 


Când am făcut primul nostru experiment pe web cu discursurile 
TED, grija noastră cea mai mare era că nimeni nu le va urmări. 
De ce să urmărești 18 minute de predici când lumea e plină de 
video-uri cu pisici amuzante? Spre uimirea noastră, discursuri- 
le au început să devină virale și s-a întâmplat pentru că oratorii 

noștri atingeau acel ceva uimitor și fundamental: în anumite cir- 
cumstanţe, o idee înrădăcinată în mintea umană poate rezona cu 
aceeași informaţie și exaltare simțită de emițător. 


Pentru ca acest mic miracol să se întâmple, ai nevoie de totaju- 
torul pe care-l poţi primi. Stârnirea curiozității. Claritate. Umor. 
Dezbrăcarea de orice jargon de prisos. Şi da, în anumite cazuri, 
o conexiune emoțională cu oratorul este un ingredient valoros. 
Poţi învăţa mai multe de la oamenii la care ţii. Se pare că am des- 
coperit o abordare care atrage, cu formatul nostru de 18 minute. 


Dar poți împărtăşi ceva plin de sens în doar 18 minute? În mod 
categoric și neechivoc că da. Discursul de la Gettysburg a făcut 
istorie într-o noime din acest timp. Discursul lui Martin Luther 
King „Am un vis”? Șaisprezece minute. 


Instrucţiunile noastre către oratori includ: substanța contează mai 
mult decât spectacolul; conexiunea personală poate fi bună, mani- 
pularea emoţională nu; și nu există nicio formulă. Ține discursul în 
stilul tău. 


Și iată rețeta perfectă pentru a-ţi menține marca personală: când 
distribuit, postezi pe blog sau comentezi... întotdeauna să-ți amin- 
tești că substanța contează, conexiunea personală contează că trebu- 
ie să fii tu însuţi în toate felurile. 


lată o vizualizare puternică: vezi-te ţinând un discurs TED într-o 
zi — sau ceva similar pentru că acolo ne îndreptăm, așa că fă tot ce e 
necesar pentru a ţine acel discurs. Asta poate însemna să îți dai sea- 
ma ce ai dori să spui. Poate însemna să faci training în vorbitul public 
și să-ți dezvolți prezența scenică. Poate însemnă să te expui, să fii res- 
pins, să primești feedback, să devii mai bun și în cele din urmă să o 
faci cum trebuie.* 


Când ai ceva ce merită cu adevărat să fie împărtășit cu întreaga 
lume - ceva de care ești absolut pasionat - vei primi o șansă să se 
adeverească. 


ê Există acum trei cărţi foarte bune despre cum să ţii un discurs TED. Chiar dacă 
nu ai ținut niciodată un discurs TED și doar dorești să devii un orator mai bun, 
aceste cărți sunt de neprețuit: Talk like TED : The 9 public-speaking secrets of the 
worlds top minds (Vorbește ca la TED: Cele 9 secrete ale discursului public ale celor 
mai mari minţi ale lumii), de Carmine Gallo (New York: ST. Martin's Press, 2014, 
How to deliver a TED Talk (Cum să tii un discurs la TED), de Jeremy Donovan (New 
York: McGraw-Hill Education, 2014), și How to Deliver a great TED Talk (Cum să ţii 
un discurs minunat la TED) de Akash Karia (self-publish, 2012) - nota autorului. 

REȚETA SECRETĂ A SUCCESULUI DIGITAL ESTE PASIUNEA 


În încheiere, rețeta succesului pentru un branding personal de 
succes în era digitală este pasiunea. Înseamnă să-ți găsești propria 
voce, să-ți găsești propria cale, să găsești un anumit tip de creativitate 
pe care să o numești a ta. înseamnă să permiţi intuiției tale și strălu- 
cirii interioare să te dirijeze - ca o mână invizibilă - pe calea ta, în 
ciuda tuturor normelor acceptate sau curentelor actuale. Pasiunea se 
află în tine și-ți oferă entuziasm constant, concentrare și energia de 
care ai nevoie pentru a avea succes. Dar spre deosebire de motivația 
de a te simţi bine cu ce derivă din surse externe, adevărata pasiune 
are o natură spirituală. Vine dinăuntru. Și poate fi canalizată spre ui- 
mitoare isprăvi de succes. 


Poţi, în mod absolut, să ai succes și să prosperi în era digitală. 


Nu-ţi spune că ești prea bătrână sau ai un handicap legat de teh- 
nologie. leși din zona ta de confort și sporește-ţi încrederea în tine cu 
toate lucrurile digitale. Singura barieră pe care o ai astăzi este pro- 
pria ta convingere. 


Jimmy Wales, fondatorul Wikipedia, a spus odată: „Imaginează-ţi 
o lume în care fiecare persoană de pe planetă are acces liber la întrea- 
ga cunoaștere esențială a omenirii.” Acea lume este lumea de astăzi. 
Esenţa întregii cunoașteri a omenirii este acolo pentru tine - ca un 
ocean de informații și date. Depinde de tine dacă vrei să rămâi la mal 
sau să înveţi să înoți. 

UTILIZEAZĂ REŢELELE DE SOCIALIZARE 
ÎN AȘA FEL ÎNCÂT 
SĂ-ŢI CONSOLIDEZI REPUTAŢIA 


Internetul a fost dintre schimbările fundamentale petrecute 
în timpul vieţii mele și chiar de câteva sute de ani. 
Este cel mai mare lucru de la invenţia scrisului încoace. 


RUPERT MURDOCH 


Președintele şi directorul News Corp și 21st Century Fox 


De-a lungul anilor, mulți oameni de afaceri, profesioniști ai vân- 
zărilor şi consultanţi s-au întrebat dacă reţelele de socializare 
chiar funcționează pentru a atrage mai mulți clienţi. Este orientat 
spre consumator. Este piață de masă. Și în timp ce unii oameni 
spun că este singurul lucru pe care-l utilizează ca să-și marketeze 
afacerea alții spun că își consumă prea mult timp pentru rezultate 
prea puţine. 

Sincer, realitatea probabil că este undeva la mijloc. 


Astăzi, totuși, rețelele de socializare au atins punctul maxim unde 
- în loc să vedem mult interes, dar prea puțini interesaţi - vedem mi- 
lioane de urmăritori convertiți în „cumpărători” (orice înseamnă 
acest termen pentru tine). Dacă utilizezi rețelele de socializare și 
internetul pentru a-ţi da mai departe expertiza și a-ți consolida 
marca personală, acest lucru are o mare relevanţă pentru tine - fie 
că deţii o afacere efectivă, ești implicat într-o acţiune caritabilă, ai o 
idee pentru o nouă mișcare socială sau lucrezi la a-ţi consolida carie- 
ra. Nu doar asta, dar reţelele de socializare s-au maturizat suficient 
acum pentru a-ți oferi noi modalităţi de a te conecta - așa că este 
mai simplu decât a fost vreodată să ajungi la tipul potrivit de poten- 
țiali clienți. 

CUM SĂ ATRAGI URMĂRITORI 
ŞI SĂ RĂMÂNĂ IMPLICAȚI ÎN CE FACI 


Care este cel mai puternic aspect al networkingului social în ve- 
derea avansării mărcii tale personale? Să atragi urmăritori care să 
rămână implicaţi în ce faci și în mesajul tău - apoi să pasezi informa- 
ţia prietenilor, colegilor și admiratorilor lor. Pentru a atinge acest 
obiectiv, vei dori să-ţi menții o prezenţă activă pe cele mai populare 
site-uri de socializare. Și, astăzi, cel mai mare site de acest gen este 
Facebook - cu peste 900 de milioane de utilizatori în lume 

Bineînțeles, ţi-am recomandat deja să-ți păstrezi o pagină de 
Facebook privată pentru a distribui informațiile personale și pozele 
cu prietenii apropiaţi și familie. Dar poţi crea și o pagină de Facebook 
a afacerii, carierei sau cauzei tale. Vezi „Creează pagina” pentru cele- 
brități, formaţii sau afaceri, pe pagina de acasă de Facebook. 


Odată ce faci asta, poţi utiliza un număr de strategii recomandate 
de Facebook pentru a-ți spori vizibilitatea, implicarea mai bună cu 
admiratorii și a-ţi îmbunătăţi șansele de a apărea pe peretele Facebook 
- o listă continuu actualizată a Facebook-ului. Nu doar că utilizatorul 
individual poate să-și ajusteze setările pentru fiecare tip de postare pe 
care dorește să o primească pe peretele său, dar Facebook utilizează 
propria formulă pentru a hotărî ce postări sunt cele mai accesate. 
Popularitatea posturilor este un factor al algoritmului. 

Așa că fii interesant, implică-i pe oameni, fii de ajutor și creează 
fiecare postare în așa fel încât oamenii vor dori să afle mai multe. Aceasta 
necesită mai mult decât anunţuri legate de produsele tale. Ce recomandă 
Facebook pentru a-ți implica mai bine admiratorii pe pagină? 


1. Utilizează „rich media” în combinaţie cu cuvintele scrise. Rich 
media cum ar fi pozele sau video-urile sunt cunoscute pentru 
faptul că primesc o mai mare atenţie și ajută mesajului tău 
să iasă în evidență. Postările între 100 și 250 de cuvinte sunt 
recomandate, la fel cum sunt și pozele care înfățișează stilul 
tău de viață. Încearcă să distribui poze cu oameni care ţi-au 
urmat recomandările sau îți utilizează produsul. 


2. Măreşte implicarea cu postările tale de pe Facebook cre- 
ând o conversaţie între tine și admiratorii tăi,. Postează un 
citat, un video, sau o idee și roagă-i pe urmăritori să-ți îm- 
părtășească gândurile, feedback-ul sau propriile povești le- 
gate de ceea ce au văzut. 

Pe pagina mea de Facebook, un articol scurt va genera de la 
10 la 20 de comentarii ca răspuns, în timp ce un citat mișto pe 
care l-am găsit sau un video scurt va inspira 1600 de comenta- 
rii. Mare diferență. De asemenea, a posta informaţii care arată 
că ai fost atent la feedback te ajută să creezi și mai multă impli- 
care a urmăritorilor tăi și să le consolidezi loialitatea. 


Dacă deţii o afacere, distribuie reduceri și promoții exclusiv 
pentru urmăritorii Facebook. Întotdeauna include și o che- 
mare la acţiune cu exact aceiași pași pentru a primi vouche- 
rul sau cuponul sau codul de reduceri - în plus, întotdeauna 
spune-le când se va termina promoţia pentru a crea o stare 
de urgenţă. Poţi direcționa cititorii spre o pagină de pe web- 
site-ul tău pentru a-ți îmbunătăţi vânzările. 

Oferă acces la informaţii exclusive. Janet Switzer utilizează 
asta pentru a-și lansa clienții pe Facebook sau pentru a ofe- 
ri un imbold în cazul în care mai au nevoie de urmăritori. 
Trimite un mail cu o listă de mailuri clientului (și liste deținu- 
te de colegi serviabili sau susținători), oferindu-le un raport 
special sau alt articol de interes - apoi îi roagă să dea un like 
pe Facebook pentru a primi raportul. În mod similar, şi tu poţi 
să-i faci pe urmăritorii tăi să se simtă speciali distribuindu-le 
noutăți exclusive despre produse, concursuri și evenimente. 
Asta le va spori loialitatea oamenilor care te urmăresc deja, 
dar și dă un impuls vânzărilor online. 


Conectează-ți posturile de pe Facebook cu evenimente actuale 
sau alte lucruri care sunt acum la modă - inclusiv știri, sărbători 
și curente consumeriste. Răspunde prompt comentariilor pe 
pagina ta. Cu cât răspunzi mai repede, cu atât este mai probabil 
ca admiratorii tăi să se implice pe pagina ta în viitor. 

Fă-ţi un calendar al activităților pe Facebook - chiar dacă este 
un calendar al acelor idei despre care vrei să vorbești în fiecare 
săptămână sau lună. Aceasta te va ajuta să rămâi pe drumul 
tău, postând în mod regulat, dar să asigure și faptul că conți- 
nutul tău este bine planificat, interesat și că nu ratezi să utili- 
zezi Facebook-ul pentru evenimentele majore de afacere sau și 
știri. Cât de frecvent trebuie să postezi? Hotărăști asta în urma 
experimentelor și greșelilor pe care le faci - descoperă frec- 
venţa care funcționează pentru tine și urmăritorii tăi. 


Odată ce descoperi acea frecvență care funcționează, scrie-ți 
postările dinainte și programează-le pentru a fi postate în 

anumite momente, făcând clic pe pictograma cu ceasul de pe 
pagina ta de Facebook de la uneltele de distribuire și du-te 
pe tab-ul de postare. Programarea postărilor tale este un mi- 
nunat manager al timpului tău. 


Găseşte publicul ţintă din demograficul bazei tale de admi- 
ratori. Dacă unele postări sunt destinate unor grupuri spe- 
cifice de oameni, poţi să gestionezi aceste postări în unealta 
de distribuire a paginii făcând clic pe pictograma cu ţintă din 
colțul din stânga jos și selectează Add Targetting. Facebook 
compilează informaţii precum genul, statutul relaţiei, intere- 
se, vârstă, locaţie și limba admiratorilor tăi și va evidenția un 
grup specific pentru tine utilizând aceste detalii. 


Creează postări într-o asemenea manieră încât să atragă citi- 
tori pe website-ul tău. Pentru mine, aceasta este cel mai bun 
lucru de pe Facebook pentru că - așa cum se întâmplă uneori 
- Facebook poate să limiteze conexiunea dintre tine și admi- 
ratorii tăi în orice moment. Dar odată ce acești urmăritori au 
migrat spre website pentru a intra în baza de date a e-mai- 
lurilor tale, poţi controla comunicarea cu acești oameni. Și 
nu fi agitat legat de rapoartele care spun că nimeni nu mai 
utilizează e-mailul - sau că oamenii utilizează doar Facebook 
în locul e-mailului. Poate fi adevărat pentru populaţia mai 
tânără, dar nu este adevărat pentru oamenii mai în vârstă 
orientaţi spre afaceri din demograficele tale. Pentru a crea 
linkuri de pe Facebook pe website-ul tău, mergi pe unealta de 
distribuire a paginii tale, intră pe adresa website-ului tău sau 
pe URL-ul unde vrei să-i trimiţi pe oameni, apoi apasă Enter. 
Verifică performanțele postărilor individuale pentru a vedea 
unde te poţi îmbunătăți. Poţi vedea ce funcționează mergând 
pe categoria Informaţiile Paginii. Aceasta te va ajuta și să-ți în- 
țelegi mai bine urmăritorii și să creezi conținut pe Facebook 
în care ei se vor implica continuu. 


TRATEAZĂ-ȚI URMĂRITORII AȘA CUM 
AI DORI TU SĂ FII TRATAT 


Autenticitatea este cheia pentru a-ți păstra implicaţi prietenii din 
rețelele de socializare, admiratorii și urmăritorii. Fii umil - lasă-i pe 
alții să vorbească despre tine. Nu vinde nimic. Protejează-ți reputația 
astfel încât să fie la fel de strălucitoare în online cum e și offline. Evită 

să-ți afișezi punctele de vedere politice, religioase sau medicale - 
doar dacă brandingul personal se bazează pe aceste subiecte. 


Învață cum să te lauzi în așa fel încât să-i facă pe oameni să te 
aplaude - nu să te invidieze. Lăudăroșenia umilă este tehnica ener- 
vantă de a le spune oamenilor cât de fantastică e viața ta, în timp ce 
exclami cu un umor care să eclipseze asta sau un fals „vai de mine!” 
Jean Twenge, profesoara de psihologie la Univeritatea de stat din San 
Diego și coautoarea cărţii The Narcissism Epidemic: Living in the age 
ofentitlement (Epidemia Narcisismului: Viaţa în era autoîndreptăţirii) 
spune: „A te lăuda de unul singur te face să pari narcisist. Lăudăroșenia 
umilă te face să pari ca un narcisist care este și înșelător” Este normal 
să vrei să împărtășești lucrurile minunate care se întâmplă. 
Împărtăşește lucrurile bune, dar împărtășeşte-le cumpătat, și nu uita 
de publicul tău. 

Și dacă o controversă nu este un subiect care te interesează? Nu 
te implica în certuri online legat de puncte de vedere controversate, 
în schimb dispersează-le utilizând Feel Felt Found (Simte, Am Simţit, 
Am găsit), o tehnică socială de persuasiune - utilizată tipic de oame- 
nii de vânzări și susținută de Wired.com! „Uau, înțeleg totalmente de 
ce SIMȚI că legislația legată de apă este o reală amenințare. M-AM 
SIMȚIT și eu foarte îngrijorat pentru valorile proprietăţilor mele! Dar 
apoi AM GĂSIT acest articol despre cum nu avem o privire de ansam- 
blu asupra intereselor corporațiilor sau legislațiilor statului ...” 


UTILIZEAZĂ REȚELELE DE SOCIALIZARE CAE SUN 
POTRIVITE PENTRU SUBIECTUL TĂU ȘI PENTRU CARIERA TA 


Dacă ești actriță, Facebook și Twitter te vor ajuta să-ţi gestio- 
nezi admiratorii. Dar dacă ești un președinte de bancă sau un jude- 
cător la Curtea Supremă, concentrarea asupra consumatorului 
Pinterest și Facebook pur și simplu nu sunt pentru tine. Pentru ma- 
joritatea oamenilor de profesie şi a angajatorilor corporațiilor 
care își consolidează cariera, LinkedIn este platforma de networ- 
king profesională ideală, dar - în contrast - este mai dificil să fii 
respectat pe LinkedIn dacă ești clovn profesionist, mim sau come- 
diant. Practicienii profesioniști și proprietarii de mici afaceri ar 
trebui să caute multe platforme de reţele de socializare pentru 
ceea ce este specific industriei lor. 


1www.wired.com/2014/06/connected-world - nota autorului. 

Un sfat, apropo: Nu lua parte la niciun truc prin care să-ți „cum- 
peri” prieteni de la companii dubioase care pretind că-ți vor aduce 
mii de admiratori pe pagina de Facebook, gratuit. 


LINKEDIN ESTE PLATFORMA PRINCIPALĂ PENTRU 
OAMENII DE AFACERI PROFESIONȘTI 


Dacă ești angajat al unei corporaţii sau un proprietar de afaceri 
care vinde produse sau servicii de care oamenii de afaceri au nevoie, 
LinkedIn te va ajuta să te reprezinţi ca o autoritate în domeniu. 


Pentru a-ți crea profilul, decide cum vrei să te reprezinţi și pe 
cine vrei să atragi ca și cumpărători, clienţi sau suporteri. Deși acest 
lucru pare fundamental, vei fi surprins cât de mult oameni adaugă 
informaţii pe profilul lor de LinkedIn, ce nu ajută efortului lor de re- 
crutare. De exemplu, dacă ești acum un coach director sau un consul- 
tant pe management, chiar trebui să știm că ai studiat yoga sau că ai 
primit certificat de maseur în 1984? 


De asemenea, nu uita că profilele de LinkedIn sunt legate de oa- 
meni specifici, nu companii. Așa că dacă deţii o companie, alege pe 
cineva care să fie figura companiei pe LinkedIn - dacă nu ești tu - sau 
decide numărul angajaţilor care vor fi astfel listați. 


Odată ce te decizi, creează un profil cât mai complet posibil, utili- 
zând strategii bune de marketing?. Utilizează unealta pentru e-mailuri 
de pe LinkedIn pentru a adăuga contacte care se potrivesc aptitudini- 
lor și experienţei tale - dintr-o mare de companii. Astfel îţi începi „co- 
pacul” sau rețeaua fizică, ce îți va permite să-ți extinzi contactele în 
mod exponențial. Apoi, trebuie să îi contactezi pentru a cere o reco- 
mandare - aceasta îți servește drept „mărturie” pe profilul tău. (Nu ai 
nevoie de multe. Încearcă să aduni patru sau cinci minimum). 


Odată ce ţi-ai făcut profilul și ai început să cauţi recomandări, e 
timpul să începi să fii recunoscut ca expert. Pentru a face asta, intră în 
Grupurile LinkedIn. LinkedIn încurajează toate tipurile de grupuri 
pentru oamenii cu aceeași mentalitate ca tine din domenii similare, 
domenii de expertiză sau tip de slujbă. Poţi participa la aceste gru- 
puri și să devii cunoscut printre alţii din grup care i-ar putea deveni 
clienți sau cumpărători. Găsește grupurile profesionale care se potri- 
vesc intereselor sau industriei tale - apoi de pe pagina principală a 


2 Pentru informaţii detaliate despre cum să faci un profil puternic de Linkedin, 
vizitează blogul lui Janet Switzer la www.janertSwitzer.com/blog - nota autorului. 

grupului, poți distribui linkuri și porni discuții. Este o modalitate mi- 
nunată de a-ţi face noi contacte profesionale. Poţi să dai o mână de 
ajutor și în secțiunea „Răspunsuri”, astfel încât să-ţi afișezi cunoștin- 
tele și toată lumea să le vadă - și s-ar putea chiar să ajuţi un viitor 
potențial client. 

În zilele noastre, sunt atâtea de făcut pe LinkedIn pentru a-ţi con- 
solida marca personală, inclusiv să publici articole bazate pe expertiza 
ta. Și deși LinkedIn nu este singura metodă de marketing disponibilă 
(deși unii oameni o utilizează doar pe aceasta), îți poate aduce noi 
conexiuni, o nouă recunoaștere și o nouă afacere. Și, ca Facebook, este 
un loc unde ai nevoie să fii dacă vrei să pari legitim. 


Un ultim motiv pentru a te upgrada sau a-ți face profil de LinkedIn 
este „povestea de dragoste” dintre Google și LinkedIn care îți va urca 
site-ul în căutări. lată de ce: LinkedIn permite motoarelor de căutare 
precum Google să vizualizeze și să evalueze datele de pe profilele 
LinkedIn. Ca parte din profilul tău de LinkedIn, întotdeauna ar trebui 
să-ți afișezi website-ul sau blogul (împreună cu descrierea care ajută 
motoarele de căutare să le găsească). Google oferă profilurilor 
LinkedIn o evaluare destul de mare când vine vorba de rezultatele 
găsite pentru utilizatorul final. (Pont: Asigură-te că îţi setezi preferin- 
tele pe profilul tău LinkedIn la „full view” pentru ca website-ul /blogul 
tău să apară public). 


PRINCIPIUL 


UTILIZEAZĂ PUTEREA EXPONENȚIALĂ 
A CROWDFUNDINGULUI 


*Coautor cu Moses Ma! 


Crowdfundingul nu este nimic nou. Ce știu puţini oameni este 
că Statuia Libertăţii a fost realizată prin crowdfunding. Ce este 
diferit astăzi este că ai acces la atât de mulți oameni pe care 
altfel nu l-ai avea. 


ERICA LABOVITZ 
Director de Marketing, Indiegogo 


În Principiile succesului 17, 18 şi 19 ai învăţat că ar trebui să ceri! 
Ceri! Ceri!; „Respinge respingerea” și „Utilizează feedback-ul în avan- 
tajul tău”. Ei bine, există un loc perfect pentru a pune în practică aces- 
te trei principii - crowdfunding, care este o colecție de fonduri prin 
mici contribuţii de la mai mulți oameni de pe internet pentru a-ţi fi- 


nanța un proiect, o venture sau o inițiativă. 


Această nouă și incitantă modalitate pentru a-ţi lansa proiectul a 
atins punctul culminant în America odată cu actul Jumpstart Our 
Business Startups (JOBS) (Pornește Afacerea StartUp) semnat de 
Barack Obama - care reduce povara birocratică a companiilor nou apă- 
rute și le ușurează apariția. Aceste platforme de crowdfunding au ajutat 
la finanțarea a orice de la afaceri start-up, la filme, proiecte de muzică, 
organizații nonprofit și toate tipurile de mici afaceri - au ajutat și indi- 
vizi sau grupuri mici să strângă bani pentru chestiuni ca taxa de școla- 
rizare, facturi medicale, echipe sportive și excursii pentru voluntari. 


Website-urile de crowdfunding au ajutat oamenii din întreaga 
lume să strângă bani - crescând exponențial de la 89 de milioane de 
dolari în 2010 la 1.47 miliarde de dolari în 2011, 2.66 de miliarde în 


1 Moses Ma este primul om la care mă duc în materie de inovaţii în lume teh- 
nologiei. Este coautorul Agile Innovation: A revolutionary approach to accelerate 
success, overcom risk and engage everyone (Inovaţie Agilă: O abordare revoluți- 
onară pentru a-ţi accelera succesul, a depăși riscul și a implica pe toată lumea) 
(New York: Wiley, 2014) - nota autorului. 

2012 şi peste 5 miliarde în 2013. Este așteptată o dublare anuală în 
creștere și mai bine de un milion de campanii individuale au fost rea- 
lizate global până acum. Recent, Banca Mondială a sponsorizat un 
studiu despre cum va crește crowdfundingul și estimările sale cele 
mai conservatoare spuneau că va crește pe piața de investiţii la 93 de 
miliarde de dolari până în 2025. 


CE AI NEVOIE PENTRU A PUNE PUBLICUL ÎN MIȘCARE 


Dacă ești în căutarea modalităţii de a derula o campanie de 
crowdfunding, este bine să înveţi de la câștigători. Cea mai de succes 
campanie de crowdfunding făcută vreodată a fost pentru Pebbel 
Watch, un ceas personalizat care putea să afișeze mesaje și alerte de 
pe iPhone-ul sau Android-ul tău, și poate să și ruleze diferite aplicaţii. 
Fondatorul, Eric Migicovsky, nu a reușit să strângă bani prin metode- 
le venture capitaliste tradiţionaliste, așa că Pebble Technology a lan- 
sat o campanie KickStarter pe 11 aprilie 2012, cu o ţintă inițială de 
fonduri de 100 000 de dolari. Susținătorii care aveau să dea 115 do- 
lari ar primi un Pebble Watch atunci când acesta avea să fie disponibil 
(99 de dolari pentru primii 200), efectiv făcând precomanda pentru 
Pebble la un preţ redus. 


În două ore de la lansare, proiectul și-a atins obiectivul de 100 
000 de dolari și în 6 zile proiectul a devenit cel mai finanţat proiect 
din istoria Kickstarter până în acel moment, strângând peste 4.7 mi- 
lioane de dolari și având încă 30 de zile până la finalul campaniei. Pe 
10 mai, Pebble Technology a anunțat că va limita numărul de preco- 
menzi, și pe 18 mai finanțarea s-a încheiat cu 10 266 844 de dolari 
daţi de 68 928 de oameni. 

Așa că, dacă vrei să încerci crowdfundingul, iată câteva principii 
care i-au ajutat pe cei de la Pebble să aibă succes. Acestea sunt lucruri- 
le pe care le poți face și tu pe cont propriu, și cu un cost aproape zero. 


1. Utilizează puterea poveștii. Noi, oamenii, întâi simțim și abia 
apoi gândim. Și cea mai bună cale de a evoca un răspuns emoțional 
este de a spune o poveste minunată - și de a o face pe video. Așa că 
dacă vrei să faci crowdfunding, gândeşte-te că ești în industria filme- 
lor. Kickstarter.com raportează că proiectele care includ un video 
sunt mai de succes cu 50%, în timp ce proiectele fără, au șanse de 
doar 30% să primească finanţare. Proiectele care includ un material 
video strâng și mai mulți bani. 

Lucrul surprinzător este că acele video-uri care au ajutat la strân- 
gerea de fonduri nu sunt acelea care au pretenţii de Hollywood. 
Video-urile care funcționează cel mai bine sunt modest și directe, așa 
că spune simplu: „Acesta sunt eu și nu vă ascund nimic.” Mai impor- 
tant, tot ele îți permit să-ți prezinţi cât mai onest pasiunea. 

Urmăreşte video-ul Pebble. Exprima la modul cel mai onest fap- 
tul că nu au banii să filmeze o reclamă profesionistă. Este slabă şi se 
vede că a fost făcut acasă, dar respiră adorabila calitate a seriozității 
și un farmec simplu pe care nicio agenţie de publicitate nu ar putea 
s-o atingă nici cu 200.000 de dolari buget de producţie. 


Nimeni nu va dori să investească în ceva care nu îi trezeşte curio- 
zitatea. Pozele și textul nu sunt suficiente pentru a spune întreaga 
poveste - trebuie să mergi mai adânc și să conectezi viitorii cum- 
părători cu oamenii şi personalităţile din spatele produsului. Și 
trebuie s-o faci într-un mod cât mai autentic. Cred că am îndeplinit 
toate aceste lucruri prin video-ul nostru, care a prezentat întrea- 
ga echipă și a fost filmat la sediul corporației noastre - adică în 
apartamentul meu de atunci - în aproape o lună. 


ERICK MIGICOVSKY 
Fondator şi director al Pebble Technology 


Ține minte, donatorii și venture capitaliștii nu investesc niciodată 
într-o idee; ei investesc într-o persoană. Tu. Când te descrii pe tine 
însuţi sau idee ta, utilizează un limbaj simplu și clar care oferă o por- 
tretizare onestă și concisă a ta, ca persoană reală. Și mai important de 
atât, arată că pasiunea ta este reală și merită sprijinită. 


2. Execută fără greșeală. A avea o idee măreaţă pentru o campa- 
nie este una; a o executa este o cu totul altă problemă. Odată ce ţi-ai 
aşternut povestea, cel mai important lucru pentru campania ta este 
să ajungi la cât mai mulți oameni. Așa că du-te să-ți implori prietenii 
să participe, bloggeri să scrie despre campania ta și, cel mai impor- 
tant, să iei mărturii de la toată lumea pe care o poţi include în campa- 
nie. Dacă te uiţi peste pagina de campanie de la Pebble, vei vedea că 
oferă o puzderie de citate chiar în partea de sus la dreapta, din partea 
oamenilor sau organizațiilor care au susținut-o, inclusiv autorul cele- 
bru care a inventat „cyberspațiul” - William Gibson. În plus, site-ul 
oferă un set media pentru bloggeri cu materiale foarte convingătoare 
pentru a crea articole virale. 

Reţeta secretă pentru un proiect finanțat cu succes pe Kickstarter 
este actualizarea frecventă și gestionată. Dacă vorbești cu cineva care 
a derulat o campanie, îți vor spune că finanțările mari sunt urmarea 
unor actualizări majore. Văzând actualizările, oamenii relaționează 
cu tine ca persoană, te credibilizează faptul că proiectul tău se va fina- 
liza, le dă oamenilor ceva ce să împărtășească cu ceilalți și te păstrea- 
ză în gândurile lor. 


3. Construieste-ti o comunitate pe care s-o răsplătești. Așa cum nu 
te-ai îmbarca într-o expediţie în sălbăticie de unul singur, este foarte 
important să-ţi creezi o echipă pentru crowdfunding. Ai nevoie de o 
echipă solidă de oameni muncitori care te pot ajuta să-ţi gestionezi 
promovarea zilnică, să le mulțumești donatorilor dar și alte sarcini 
esenţiale, dar consumatoare de timp. Odată ce ţi-ai stabilit echipa, 
du-te acum să-ți implori fiecare prieten și membru al familiei să lupte 
pentru cauza ta, sau cel puţin să te aplaude făcând o contribuţie și 
împărtășind vestea despre campania ta cu toți pe care îi cunosc. leși 
pe Twitter și Facebook. Fă tot ce e nevoie. 

Cele mai importante trei chei ale succesului în crowdfunding sunt 
comunitatea, comunitatea și comunitatea. Este vital să aduni dinainte 
un grup de oameni care sunt nerăbdători să se dedice în minutul în 
care o campanie de crowdfunding pornește. Numesc această tehnică 
„gălăgie, fulger, trăsnet”. Trebuie să începi prin a face gălăgie înainte 
să-ți începi campania, și să înscrii sute de oameni pentru a se dedica 
campaniei în secunda în care o pornești. Seamănă mult cu lansarea 
unei cărți - dacă vânzările iniţiale sunt puternice, succesul este o 
auto-profeție. Este important să-ți aduni comunitatea de susținători 
înainte să lansezi. Și când lansezi, trebuie să te execuți precum fulge- 
rul. Fără greșeală. Fără să tresari. Dacă ieși în trombă, bloggerii vor 
scrie invariabil despre tine. Urci în top. Comportamentul de turmă se 
manifestă și este în beneficiul tău. Aceasta este etapa trăsnetului, 
când turma începe să fie foarte entuziasmată de campania ta. 

Apoi, e nevoie să-ți răsplătești comunitatea. Este destul de evi- 
dent asta pentru majoritatea oamenilor, dar dacă lansezi în trombă 
un produs, a pune acest produs pe lista răsplăţii este crucial. Este 
unul dintre principalele motive pentru care majoritatea susținători- 
lor își dau banii pentru majoritatea proiectelor. Totuși, este uimitor 
cât de multe campanii uită să facă asta.? 


2 Pentru un simţ bun legat de crearea nivelurilor de răsplată care funcționează, 
uită-te pe pagina Kickstarter de la Pebble, sau mergi pe pagina The DoGoodBus 
Tour: www.StartSomeGood.com/Help/Stories, fă clic pe How the DoGoodBus rai- 
sed $100.000 (Cum a strâns DoGoodBus 100 000 de dolari) şi la sfârşitul poveștii, fă 
clic pe See the Campaign (Vezi campania) - nota autorului. 

Misiunea Kickstarter este să ajute companiile să prindă viaţă cu 
ajutorul unei comunităţi de susținători. Nu am fi fost aici fără 
cei aproape 70 000 de oameni care au crezut în produsul nostru. 
Este vorba despre a da oamenilor ce-și doresc; fără ei, nimic din 
toate acestea nu ar fi fost posibil., 


ERIC MIGICOVKSY 


In cele din urmă, nu fi timid... du-te și implică oamenii. Este mo- 
mentul să înveți cum să aduni răspunsuri de „nu” cu stil și eleganţă. 
Dacă studiezi pagina de campanie Pebble, ei o fac foarte bine. 


4. Nașterea unei mărci. O campanie de crowdfunding pe un site de 
gen este aproape ca un nou născut - un lucru atât de frumos! Și parte 
din frumusețea asta este să asiști la nașterea mărcii tale. Și esența 
mărcii tale este încrederea. Așa că ce trebuie să faci este să comunici 
pe niveluri multiple credibilitatea și expertiza ta. Asta este ceva ce 
echipa Pebble a reușit dintr-o bucată. 


Când te uiţi la video-ul tău și citeşti descrierea proiectului sau ac- 
tualizările făcute, este important să-ţi spui iar și iar că poţi s-o faci, că o 
vei face, că sub nicio formă nu vei renunţa. Continuă să exprimi recu- 
noștință pentru oamenii din echipa ta care au aptitudinile să facă acest 
lucru să se întâmple. Cheia este să faci publicul să empatizeze cu tine. 


5. Cere frumos și fii recunoscător. Asta pare evident, dar ai fi sur- 
prins cât de multe campanii nu cer niciodată bani. Ei își afișează pasi- 
unea, dar nu există nicio chemare la acțiune. Asigură-te că adaugi 
limba, astfel spunând oamenilor ce măsuri pot lua pentru a te ajuta 
cu campania ta. 


În cele din urmă, mulțumește-le tuturor susținătorilor, contribu- 
itorilor şi donatorilor, de cel puţin două ori. Și nu doar pentru o cam- 
panie de succes, mulțumește cu dărnicie ca ei să se înscrie și la 
viitoarea ta campanie. 


UNDE SĂ GĂSEŞTI MULŢIMEA 


Combinația dintre cei cinci factori de mai sus este ceea ce a făcut 
din ceasul Pebble cea mai de succes lansare Kickstarter a tuturor tim- 
purilor. Eşti gata să încerci și tu? lată șapte site-uri pe care să le vizi- 
tezi pentru a o găsi pe care se potrivește cel mai bine. 

Kickstarter.com este ca o gorilă de 1 tonă în materie de crowd- 
funding, menită iniţial și creată pentru artele creative, dar mulți an- 
treprenori pe tehnologie utilizează acum site-ul. Unii chiar au strâns 
milioane de dolari. Vizitează campania Kickstarter pentru „Coollest 
Cooler”, care a avut ca obiectiv inițial doar 50 000 de dolari și care a 
strâns peste 10 056 281 de dolari de la 48 141 de oameni (în momen- 
tul în care eu am scris asta - pentru a susține producţia unui răcitor 
de băuturi pentru plajă ce avea o baterie reîncărcabilă cu un blender 
integrat pentru smoothy sau margarita, un microfon cu bluetooth re- 
zistent la apă, un încărcător USV, LED, roţi late, și câteva alte caracte- 
ristici mişto. Poţi să înveţi foarte multe de la această campanie. 


Indiegogo.com îți permite să strângi bani pentru absolut orice, 
utilizând un model numit „păstrează ce strângi” cu taxe mai mari sau 
plăți mai mici dacă utilizezi tipul de finanţare totul-sau-nimic. 
Povestea mea favorită de succes de pe Indiegogo este Solar Roadways 
Inc., o companie de start-up în Sandpoint, Idaho, al cărei obiectiv este 
să înlocuiască drumurile cu ţiţei asfaltos, locurile de parcare și străzi- 
le private cu indicatoare realizate din materiale reciclate și celule fo- 
tovoltaice încorporate ce generează energie regenerabilă, care poate 
fi utilizată în case sau în afaceri. Au strâns peste 2 milioane de dolari 
pentru proiectul lor. 


Fundable.com este o altă platformă majoră ce oferă atât campanii 
bazate pe răsplată (unde susținătorii pot gaja bani pentru start-up-uri 
în schimbul răsplăţii sau precomenzilor bunurilor pe care afacerea le 
va produce) și campanii pe acțiuni (unde investitori acreditaţi - acei 
investitori cu o valoare netă de cel puţin 1 milion de dolari - sunt capa- 
bili să investească în start-up-uri în partea de acţiuni a platformei pen- 
tru micile afaceri). Recent, un start-up numit TuneGo - care este o nouă 
platformă ce sprijină artiștii independenţi din industria muzicii să-și 
consolideze carierele, să se lanseze și să-și distribuie muzica și să apară 
la radio - a strâns 774 000 dolari pe Fundable. 


GoFundMe.com este un website personal de strângere de fon- 
duri care a ajutat mii de oameni să strângă milioane de dolari pentru 
cauze ca taxe școlare, echipe de sport, facturi medicale, excursii 
pentru voluntari, idei de afaceri, evenimente speciale și cheltuieli de 
călătorii. Povestea mea favorită de succes de pe GoFundMe este cea a 
lui Chandra Starr de 13 ani. Chandra și mama ei au fost odată fără 
adăpost, dar după ce au găsit stabilitate, adăpost și muncă stabilă, 
Chandra a pornit să colecționeze penny - 10 000 de dolari - pentru a 
hrăni pe cei fără adăpost din comunitatea ei construind grădini pen- 
tru legume. Și-a depășit obiectivul cu 4 500 de dolari. 

CRanDNDINGIecoes. cea 


„Mda, taică-miu a început deja un proiect de crowdfunding, 
ca să ne plătească să NU facem repetiţii.” 


StartSomeGood.com este minunată pentru proiectele noi socia- 
le care nu sunt încă înregistrate ca organizaţii nonprofit. Utilizează 
un model numit „punct culminant” pentru strângere de fonduri care 
te lasă să colectezi bani pe măsură ce-i strângi. Una dintre caracteris- 
ticile de pe acest site este un curs gratuit format din nouă lecții numit 
Crowdfunding 101. O organizaţie nonprofit din Los Angeles numită 
Do Good Bus dorea să plece la drum cu formaţia Foster the People și 
să viziteze 22 de orașe cu intenţia de a implica tinerii să lucreze cu 
adolescenţii vulnerabili, educație prin muzică, grădinărit și bucătărie 
de campanie. Cu 680 de contribuţii variind de la 1 dolar la peste 10 
000 de dolari au strâns 101 781 dolari pentru a-și finanța excursia. În 
Dallas, Do Good Bus a pregătit mai bine de 8 500 de feluri de mâncare 
cu un frigorifer. La Festivalul Austin City Limits, au lucrat împreună 
cu cei de la Do Good din oraș pentru a strânge 12 981 dolari pentru 
cumpărarea echipamentelor pompierilor care făceau față incendiilor 
mistuitoare din Texas. Datorită unei contribuții mai mari, mai bine de 
25 000 de dolari s-au dus spre acea cauză. 

Causes.com este menit să ajute oamenii care au o cauză comună 
să se conecteze și îi încurajează să ia măsuri - inclusiv, dar nu este li- 
mitat la strângerea de fonduri (48 de milioane de dolari până acum) 
pentru organizații nonprofit, înregistrate pentru a face lumea un loc 
mai bun. Taxele sunt mici și toți donatorii de pe site înțeleg că toate 
contribuţiile li se deduc din taxe. 


Crowdrise.com este un site al organizaților caritabile care strân- 
ge fonduri, noutatea fiind că oricine se poate înscrie voluntar pentru 
a lansa o campanie de strângere de fonduri în numele unei activități 
caritabile deja înregistrată pe site. 


Toate aceste site-uri fac ca lucruri măreţe să se întâmple pentru 
oameni obișnuiți în fiecare zi, promovând artele, antreprenoriatul și 
filantropia în miriade de modalități. 


SALA DE JOCURI A LUI CAINE 


Când făceam cercetări despre crowdfunding, am dat peste o po- 
veste inspirațională pe care pur și simplu trebuie să o împărtășesc cu 
tine. În vara lui 2011, Caine Monroy de 9 ani şi-a petrecut vara con- 
struind o sală de jocuri din cutii vechi de carton și obiecte obișnuite 
în fața parcului de dezmembrare auto al tatălui său, care părea mai 
mult un depozit, aflat în estul Los Angeles-ului. „Sala de jocuri” era 
alcătuită din toate tipurile de jocuri ingenioase pe care Caine le-a pro- 
iectat și le-a construit singur, inclusiv un bilet și un sistem prin care 
oferea premiu din jucăriile lui vechi ca mașinile Hot Wheels. (Trebuie 
să urmărești video-ul lui Caine pe Youtube „Caine's Arcade” pentru a 
înțelege pe de-a-ntregul realizarea monumentală și creativă a acestui 
băiat). 

Singura problemă era că, din cauza localizării parcului și faptului 
că mare parte din afacerea parcului se desfășura online, sala de jocuri 
nu a avut clienți până la sfârșitul verii, în ultima zi, când Nirvan 
Mullick, un regizor, a venit la parcul de dezmembrare auto să cumpe- 
re un mâner pentru mașina lui. Intrigat de sala de jocuri, a cumpărat 
cu 2 dolari un „Fun Pass” și a devenit primul client al lui Caine. 
Impresionat de creativitatea băiatului, de optimismul și perseverența 
lui, Mullick a strâns laolaltă un grup de mai bine de 100 de oameni 
din prietenii și urmăritorii lui pe Facebook pentru a-l surprinde pe 
Caine cu mulți clienţi în fața sălii de jocuri. Mullick a prins tot eveni- 
mentul pe cameră și mai târziu a lansat un documentar de 11 minute, 


628 | JACK CANFIELD 


„Caine's Arcade” pe Vimeo și Youtube. A devenit imediat viral, cu pes- 
te un milion de vizualizări din prima zi.’ 


În 2012, Mullick a creat o bursă prin crowdfunding pentru Caine, 
cu obiectivul inițial de a strânge 25 000 de dolari - dar din prima zi 
s-au strâns 60 000 de dolari și 170 000 de dolari în prima săptămână. 
Cu mai bine de 19 000 de donatori individuali, finanțarea totală se 
află acum la 239 000 de dolari, cu un obiectiv ultim de 250 000 de 
dolari. 


Și asta nu e tot. Caine, care acum are 12 ani, a fost invitat să vor- 
bească la Școala de Afaceri Marshall USC, Festivalul de Creativitate 
Lions International din Cannes, Franţa, și recent a vorbit la TEDx 
Teen, găzduit de Chelsea Clinton. Și după ce el și Mullick au vorbit în 
Denver la Summitul Reţelei de Inovare din Colorado 2013, lui Caine i 
s-a oferit o bursă plină pentru a se înscrie la Universitatea de Stat din 
Colorado. 


Inspirat de Caine, Nirvan a creat Fundaţia pentru imaginaţie, a 
cărei misiune este de a crea „o lumea în care creativitatea și antrepre- 
noriatul să fie valorile sociale centrale promovate în școli, acasă și în 
comunitățile de pretutindeni; unde toți copiii sunt învățați să fie gân- 
ditori creativi și persoane active, și sunt încurajați să își transforme 
ideile în realitate.” Unul dintre principalele proiecte este Global 
Cardboard Challenge (Provocarea Globală de Carton) în care copiii de 
toate vârstele sunt invitați să construiască din carton, materiale reci- 
clabile și imaginaţia lor orice visează ei - și apoi să se întâlnească 
pentru a împărtăși ce au creat și pentru a se juca, pe 11 octombrie, 
aniversarea zilei în care Mullick l-a surprins pe Caine cu o sută de cli- 
enti în faţa sălii sale de jocuri. În primii doi ani, mai bine de 100 000 de 
copii din 50 de țări au participat la Provocarea de carton.* 


3 Până acum, „Arcada lui Caine” a avut mai bine de 4.4 milioane de vizualizări pe 
Youtube și Vimeo - nota autorului. 

4 Poţi afla mai multe despre fundaţie şi „Provocarea de carton” vizitând www. 
TheSuccessPrinciples.com /resources - nota autorului. 

CONECTEAZĂ-TE CU OAMENII CARE-ŢI POT EXTINDE 
VIZIUNEA 


Facebook nu a fost inițial creat ca să fie o companie. A fost con- 
struit pentru a răspunde unei misiuni sociale - de a face lumea 
mai deschisă și conectată. 


MARK ZUCKERBERG 


Fondatorul Facebook 


Care este cel mai puternic aspect al internetului? Abilitatea de a 
te conecta cu milioane și milioane de oameni care să-ți împărtășească 
pasiunea, să-ţi sprijine viziunea și să-ți dea sfaturi, și să te ajute să-ți 
realizezi visul. De fapt, niciodată până acum în istoria omenirii nu a 
mai existat o resursă ca aceasta - una care să-ți aducă atât de aproape 
realizarea celor mai semeţe obiective ale tale. 


Bineînțeles, treaba ta este să utilizezi această unealtă pentru a 
realiza tot ce vrei - apoi să-ți extinzi gândirea pentru a atrage și a 
avea un impact pozitiv asupra iniţiativelor oamenilor, ce le vor îmbu- 
nătăți viețile. Singur poate că nu ai fi avut această putere în trecut, dar 
odată cu internetul și tehnologia actuală, a urmări binele social - pre- 
cum și propriile obiective - ar trebui să fie un obiectiv important pen- 
tru orice persoană cu principii ale succesului. 


CONECTEAZĂ OAMENII CU ACEEAȘI GÂNDIRE PENTRU 
A-ŢI SPRIJINI OBIECTIVUL PRIN CROWDSOUCING 


Când am publicat prima dată Chicken Soup for the Soul (Supă de 
pui pentru suflet), nu știam că era una dintre primele cărți scoase prin 
crowdsourcing, din istorie. O mulțime de oameni ne-au oferit conţinut 
în forma poveștilor individuale, poemelor și caricaturilor pentru car- 
te. A avut atât de mult succes, încât întreaga serie de la Chicken Soup 
a fost compilată utilizând această metodă. La un moment dat, aveam 
sute de scriitori profesioniști și oameni obișnuiți care să contribuie 

cu povești la viitoarele cărți pe care doream să le producem. Este un 
model care nu doar că a funcționat - dar a devenit mai simplu odată 
cu puterea conectării pe care o avea internetul. 


Ce este crowdsourcingul și cum te poate ajuta să-ţi urmezi obiecti- 
vele: Merriam-Webster.com! definește crowdsourcing ca fiind „proce- 
sul de a obține serviciile, ideile sau conţinutul solicitând contribuţii din 
partea unui grup mare de oameni și mai degrabă din partea unei comu- 
nități online, decât din partea angajaților distribuitorilor tradiționali.” 


Începe, extinde-te și apoi nu te mai uita înapoi. 
ARNOLD SCHWARZENNEGER 


Actor, filantrop și fost guvernator al Statului California 


Dacă vrei să fii autor, dar nu știi să scrii bine sau nu poți să începi, 
crowdsourcing te poate ajuta să-ți termini manuscrisul. De fapt, auto- 
rul cărții Rich Dad, Poor dad (Tată bogat, tată sărac), Robert Kiyosaki, 
a făcut crowdsourcing cu cea mai recentă cartea a sa Consipracy of the 
rich (Conspirația bogaţilor) postând Introducerea online, apoi invi- 
tând milioanele de cititori ai săi să comenteze și să ofere idei legate 
de urmarea cărții. Nu a fost doar o minunată cercetare de piață des- 
pre ce își doresc oamenii cu adevărat de la o carte despre finanţe, dar, 
ca parte din procesul de a comenta, contributorii trebuiau să se înre- 
gistreze și să fie de acord ca Robert să le poată utiliza orice fragment 
din comentariile și ideile lor în capitolele care rămâneau din carte. 


Dacă ești un antreprenor cu o idee minunată de a oferi un servi- 
ciu unic în jurul lumii - dar nu-ţi poți livra serviciul pe cont propriu 
sau nu vrei - sunt incredibil de multe povești de succes ale afacerilor 
care au fost lansate recrutându-i pe alții să livreze serviciile pentru 
tine. Uber este o aplicație de smartphone care va rezerva un taxi pen- 
tru tine sau îți va găsi un transport în orașele mari , trimițând mesaj 
companiilor de taxi și șoferilor privați în numele tău. Cu alte cuvinte, 
șoferii nu provin de la o singură companie de taxiuri - serviciile sunt 
făcute din crowdsourcing şi aplicaţia te ajută chiar să găsești locaţia 
exactă a mașinii pe stradă. 

Și alte afaceri au fost lansate prin serviciul de crowdsourcing prin 
mii de furnizori, apoi au creat pur și simplu un portal de website pen- 
tru a conecta cumpărătorii acestor servicii cu furnizorii de servicii. 
Una dintre favoritele mele este Fiverr.com - un website care repre- 


1 vezi www.merria m-webster.com/dictionary/crowdsourcing - nota autorului. 

zintă liber profesioniștii de peste tot în lume ce vor face slujbe mă- 
runte pentru doar 5 dolari. Și piaţa online pentru liber profesioniști 
Elance.com conectează artiștii grafici, scriitorii, programatorii și alți 
oameni de profesie creativă din jurul lumii cu afaceri care au nevoie de 
angajaţi de sezon, dar care preferă să subcontracteze munca în loc să 
angajeze pe cineva. Elance taxează furnizorii cu un mic procentaj din 
fiecare tranzacţie și, în 2013, a înregistrat proiecte în valoare de 300 de 
milioane de dolari prin website-ul său fără a presta servicii creative. 


„Am în minte noțiunea vagă a unei idei abia încolţite, dar îmi trebuie 
10 milioane de dolari ca să o transform în abstracţia viziunii unui concept.” 


CERE AJUTOR PENTRU PROIECTELE TALE PRIN ASISTENŢI 
VIRTUALI SAU CONDU-ȚI ÎNTREAGA COMPANIE VIRTUAL 


Unul dintre aspectele erei digitale care cu adevărat îţi va schimba 
viața este că internetul oferă oamenilor talentaţi abilitatea de a mun- 
ci de oriunde - atât timp cât au un computer și o conexiune la inter- 
net. Nu doar că acest lucru a creat o transformare masivă în felul cum 
muncesc oamenii, când și de unde, ci a ridicat și o întreagă forță de 
muncă virtuală ce include angajaţi la distanță, angajaţi cu program 
flexibil, furnizori subcontractaţi și asistenți virtuali. 

Dacă deţii o afacere în consultanță în New York, de exemplu, poți 
să angajezi un director pe marketing din Texas, un serviciu de opera- 
re telefonică după ora închiderii în lowa, un asistent personal în 
Maryland și un contabil în Ohio - toate acestea dincolo de angajaţii tăi 
obișnuiți sau chiar în locul unora dintre ei. 


Conceptul „afacerii virtuale” - în care fiecare angajat locuiește și 
muncește la distanță - există de câţiva ani, dar era digitală a făcut ca 

aceste afaceri să fie mai ușor gestionabile și mult mai productive de- 
cât au fost înainte. Acum poți ține întâlniri video cu întreg personalul 
- gratuit - utilizând Google Hangouts. Poţi transfera fișiere instanta- 
neu în timp ce vorbești sau dai mesaje gratuit pe Skype. Și pentru 
câțiva dolari pe lună, poţi să închiriezi un sistem de telefonie care va 
repartiza apelurile fiecărui „departament” individual al companiei 
tale - chiar dacă cei care muncesc pentru tine locuiesc în orașe diferi- 
te. Poţi chiar angaja un artist care să facă voice over pe Fiverr.com 
pentru a înregistra mesajul tău de întâmpinare de pe telefon și pen- 
tru a dirija apelurile, iar compania ta virtuală va suna la fel de profe- 
sionist ca cel mai mare competitor al tău din cealaltă parte a orașului. 


Ce este cu adevărat incitant legat de modelul asistentului virtual 
este că internetul oferă posibilitatea oamenilor din economiile mai 
dezvoltate să angajeze oameni cu jumătate de normă din alte țări ca 
România, India și Filipine - plătindu-i pe oră cu sume excelente pentru 
acele țări, dar care reprezintă doar o părticică din ceea ce profesio- 
niștii pregătiți din alte țări mai dezvoltate ar câștiga. Nu este neobiș- 
nuit pentru niște contabili cu masterat în administrarea afacerilor, 
programatori veteran și asistenții pe cercetare deștepţi să ceară între 
7 dolari și 18 dolari pe oră pentru o muncă de primă mână. 


CREEAZĂ-ȚI UN GRUP DE MASTERMIND 


Astăzi, internetul îți permite să-ţi creezi un grup mastermind 
mult mai ușor pentru că acum accesul tău este global - și abilitatea de 
a verifica referinţele, a primi recomandări și a găsi cei mai buni mem- 
bri pentru grupul de mastermind este nelimitată. 

Nu a existat niciodată până acum o perioadă mai bună pentru a-ți 
crea un grup de mastermind. Şi cu tehnologii precum Skype, Google 
Hangouts și GoToMeeting, poţi ţine întâlniri ale grupului de master- 
mind - în care toată lumea să participe prin intermediul video-ului - 
cu membrii grupului din întreaga lume. Nu doar asta, dar tehnologia 
face ca experienţa ta să nu fie costisitoare în comparaţie cu taxele 
pentru apelurile la mare distanţă. În plus, puteți împărtăși documen- 
te, slide-uri, poze, și alte informaţii în timp ce interacționezi. 

Dacă conduci seminare sau ateliere de lucru (sau te gândești să 
faci asta), verifică MaestroConference. Poţi conduce un seminar pe 
viu, online, pentru grupuri de până la 5 000 de oameni sau până la 
2 000 de utilizatori screen share. Poţi să-i grupezi cu parteneri sau în 

mici grupuri de discuţii, și poţi să le asculți conversațiile așa cum ai 
face-o dacă te-ai plimba prin încăperea unei clase obișnuite. Oamenii 
pot să pună întrebări ridicând digital mâna, și poţi în mod spontan să 
numești pe oricine vrei. Sau poţi scrie în avans întrebările și să econo- 
misești timp, nerăspunzând la cele irelevante. Este precum un semi- 
nar pe viu. În plus, Maestro oferă un training de vârf legat de cum să 
le utilizezi sistemul. 


POSTEFAŢĂ 


ÎNCURAJEAZĂ-TE PE TINE ÎN TIMP 
CE-I ÎNCURAJEZI PE CEILALȚI 


Mulţi oameni mor având încă muzică în ei. De ce se întâmplă 
așa? Prea des se întâmplă asta pentru că ei doar se pregătesc să 
trăiască. Inainte s-o ştie, timpul li s-a scurs, 


OLIVER WENDELL HOLMES 


Fost Judecător al Curţii Supreme de Justiţie SUA 


Cheia succesului este să iei tot ce ai învăţat (sau reînvățat) din 
această carte și să pui în aplicare. Nu poţi face totul deodată, dar poți 
să începi. Sunt 67 de principii în această carte. Dacă nu ai grijă, s-ar 
putea să simți că te copleșesc. Așa că iată ce ai de făcut: 


Întoarce-te la Secţiunea I şi începe să lucrezi la fiecare principiu, 
câte unul pe rând, în ordinea prezentată - asumă-ţi o responsabilitate 
de 100% pentru viața și succesul tău, clarifică-ți scopul vieţii, decide 
ce vrei, stabilește-ți obiective specifice și măsurabile pentru toate ca- 
tegoriile de pe panoul vizualizării tale, împarte-le în pași de acțiune 
specifici pe care poți să-i faci, creează afirmații pentru fiecare dintre 
obiectivele tale și începe să exersezi vizualizarea obiectivelor tale în- 
deplinite. Dacă ești deștept, vei mai aduce pe cineva să-ți fie partener 
în răspundere, sau vei pune bazele unui grup de mastermind cu care 
să faci acești primi pași. 

Apoi începe să iei măsuri asupra celor mai importante obiective 
ale tale în fiecare zi cu excepția Zilelor tale Libere. Plătește preţul de a 
face tot ce este posibil, cere orice ai nevoie fără vreo expectativă sau 
frică de respingere, cere și răspunde feedback-ului, dedică-te unei 
să apară în calea ta. Acum te-ai ridicat și fugi spre îndeplinirea obiec- 
tivelor tale majore. 

Apoi, pentru a-ți crea și menține avântul, creează-ţi un program 
pentru a face curat între lucrurile incomplete, muncește să-ți trans- 
formi credințele limitative, alege un obicei asupra căruia să muncești 
pentru a-l dezvolta apoi, dedică-te lecturii uneia dintre cărţile suge- 

rate (și apoi încă una și încă una) și cumpără programe audio motiva- 
tionale pe care să le asculţi în mașină sau când îţi faci exercițiile. Apoi 
planifică-ți o vacanţă cu soțul tău sau cu prietenii și înscrie-te la un 
program de dezvoltare personală pe care să-l închei în următoarele 6 
luni. Începe să spui „nu” oamenilor sau lucrurilor care te distrag de la 
obiectivele tale majore, și găsește-ți un mentor sau angajează un 
coach care să te sfătuiască și să te păstreze pe calea aleasă. 


În cele din urmă, lucrează să-ți dezvolți o conştienţă a banilor. 
Asigură-te că stabilești o procedură prin care investești în mod auto- 
mat 10% sau mai mult din fiecare cec pentru salariu, într-un cont pen- 
tru investiţii, și o parte din timpul și banii tăi către organizațiile tale 
favorite religioase sau nonprofit. Analizează și redu din cheltuieli, și 
începe să realizezi mai degrabă cum să faci avere decât cum să-ţi câștigi 
existența, devenind mai valoros pentru angajatorul sau clienţii tăi. 


Nu poți face totul deodată. Dar dacă continui să faci puțin pro- 
gres în fiecare zi, după un timp vei fi dezvoltat un nou set de obiceiuri 
și autodisciplină. Ține minte, orice este de valoare necesită timp. Nu 
există succese peste noapte. Mie mi-a luat ani de zile să învăţ să im- 
plementez principiile din această carte. Pe unele am reușit să le stă- 
pânesc şi la altele încă lucrez să le stăpânesc. 

Deși îți va lua ceva timp, nu ar trebui să-ţi ia mai mult decât mi-a 
luat mie. Am descoperit toate aceste principii pe cont propriu după o 
perioadă de mulți ani și din diferite surse. Ți le transmit și ție, pe toa- 
te, într-un mare pachet. Profită de faptul că am bătătorit eu calea îna- 
intea ta și am lăsat urme pentru tine. Tot ce ai nevoie ca să treci la 
următorul nivel se află aici. 

Cu siguranță, sunt lucrurile pe care vei avea nevoie să le înveți, 
care sunt unice în situația ta, profesia, cariera și obiectivele tale și 
care nu sunt discutate în această carte, dar principiile fundamentale 
de care ai nevoie pentru succes în orice afacere sau slujbă au fost dis- 
cutate în capitolele anterioare. la-ţi angajamentul de a începe acum și 
începe să le utilizezi pentru a-ți crea viaţa visurilor tale. 


EFECTELE DE PRECESIUNE 


Omul de știință, inventatorul și filosoful Buckminster Fuller a 
vorbit despre efectele de precesiune care apar din momentul în care 
începi - adică dacă te afli „în mișcare” spre obiectivele tale, ajungi de 
fapt să servești umanităţii. Fuller a explicat precesiunea arătând că 
obiectivul primar al albinei este acela de a obţine nectar pentru a face 
miere, dar în timp ce merge după nectar, albina nu știe că este impli- 
cată într-un scop mult mai mare. În timp ce zboară din floare în floare 
în căutarea nectarului, culege polen pe aripile ei și astfel ajunge să 

polenizeze încrucișat toate plantele din lume. Este un produs secun- 
dar neintenționat al activităţii de căutare a nectarului de către albină. 
Și tu poţi să gândești despre tine însuți ca despre o barcă de viteză 
care înaintează pe apă. În lateralul tău și în spatele tău se creează lu- 
crurile pe care le cauzează forța vie a mișcării tale înainte. Și viața 
este la fel. Atât timp cât ești activ în urmărirea obiectivelor tale, vei 
crea efecte de precesiune care vor deveni mult mai importante decât 
ai crezut inițial că poţi înţelege sau ai intenţionat. Începe doar, şi calea 
spre oportunități ţi se va deschide în faţa și în lateralul tău. 


Niciunul dintre oamenii bogaţi și de succes pe care-i cunosc (doi 
fiind cei mai apropiați prieteni ai mei și cei mai bine de 90 de oameni 
pe care i-am intervievat pentru această carte) nu și-ar fi putut plani- 
fica sau prezice exact seria de evenimente care li s-a desfășurat de-a 
lungul vieţii lor. Cu toţii au început având un vis și un plan, dar odată 
ce au început, lucrurile s-au desfășurat în modalități neașteptate. 


Uită-te la exemplul meu. Mark Victor Hansen și cu mine nu am 
prezis niciodată că titlul primei noastre cărți Chicken Soup for The 
Soul (Supă de pui pentru suflet) avea să devină o marcă și avea să de- 
vină o zicală în America de Nord și în numeroase alte ţări de pe glob. 
Nu am putut prezice nici faptul că vom avea o linie de Chicken Soup 
for the Pet Lovers’ Soul - mâncare pentru câini și pisici - felicitări, o 
emisiune de televiziune, o rubrică de editoriale sau o emisiune de 
radio. Toate aceste lucruri au evoluat din angajamentul nostru inițial 
de a scrie o carte și de a veni în serviciul oamenilor. 


Când Dave Liniger a decis să părăsească cea mai mare agenție 
imobiliară din Denver și să-și pornească propria agenţie, nu avea ni- 
cio idee că 40 de ani mai târziu compania sa Re/MAx va deveni cea 
mai mare agenţie imobiliară din Statele Unite, cu o afacere de un mi- 
liard de dolari și 90 000 de agenţi în 90 de ţări ale lumii. 


Când Donald Trump și-a construit prima clădire, nu a fost conști- 
ent că în cele din urmă va deține cazinouri, terenuri de golf, o stațiu- 
ne, concursul Miss SUA și un reality show numărul unu în America. El 
știa doar că dorea să construiască niște clădiri magnifice. Restul i s-a 
înfățișat pe parcursul drumului. 


Carl Karcher a început cu un stand cu hot dog în centrul Los 
Angeles. Când a făcut puţini bani, a mai cumpărat unul și apoi încă 
unul până când a putut să cumpere un adevărat restaurant. Acel re- 
staurant a devenit Carl.S. Jr. 


Când Paul Orfales și-a deschis un singur centru de copiere xerox 
pentru a le fi de ajutor studenților de colegiu, nu știa că avea să evo- 
lueze și să devină un lanţ de peste 1800 de magazine Kinko și să aibă 

o valoare netă de 116 milioane de dolari atunci când a vândut-o în 
cele din urmă la FedEx. 


Toţi acești oameni au avut ei un set de obiective și un plan cât de 
detaliat l-au putut concepe ei în acel moment, dar fiecare nou succes 
a deschis noi și neprevăzute posibilități. Dacă doar țintești în direcția 
pe care o vrei, începi și continui să mergi, toate tipurile de oportuni- 
tăți neprevăzute se vor ivi din această mișcare înainte. 


UN VIS OLIMPIC SE TRANSFORMĂ ÎNTR-O CARIERĂ 
PROFESIONISTĂ DE ORATORIE 


Când Ruben Gonzalez și-a realizat visul de a intra în competiţie în 
Olimpiada de iarnă pentru a treia oară, s-a întors acasă în Texas, unde 
vecinul lui în vârstă de 11 ani i-a reamintit de promisiunea pe care a 
făcut-o, de a-și spune povestea la școala gimnazială locală. După ce 
Ruben a fermecat clasa a cincea a lui Will cu poveștile sale despre 
împlinirea visului său olimpic, profesorul lui Will l-a întrebat dacă nu 
ar fi dispus să se adreseze și adunării întregii școli. Așa că Ruben a 
mai rămas o oră și a vorbit tuturor celor 200 de copii. 


La finalul discursului său, câțiva profesori i-au spus că deseori 
angajau oratori să vină să li se adreseze copiilor, și că el, de departe, 
era mai bun decât oricine dinaintea lui. l-au spus că are un dar natu- 
ral de a vorbi. Încurajat de acest feedback, Ruben a început să sune la 
alte școli din zona Houston-ului, și curând avea atât de multe rezer- 
vări încât și-a dat demisia de la slujba lui de copist comerciant. 


Totul a mers bine până în iunie când, spre surprinderea lui Ruben, 
școlile au intrat în vacanţă și nu mai avea angajamente pentru discur- 
suri până la toamnă. Îmboldit de nevoia de a se hrăni pe sine și pe 
soţia sa, Ruben a început să sune la afacerile locale. Puțin câte puţin, 
și-a stabilit un nume în lumea corporațiilor din jurul Dallas-ului și, 
aflându-se despre incredibil de motivantele sale discursuri, carierea 
lui Ruben a luat deplin avânt. La mai puţin de doi ani după aceea, 
Ruben făcea la fel de mulţi bani în primele două luni ale anului cât a 
făcut în tot anul la slujba anterioară de copist comerciant. 


Fiind al 35-lea în lume la bob, un sport de care majoritatea nici 
nu a auzit, a fost un pas înainte spre cariera sa de orator de talie mon- 
dială, dar nu era ceva ce plănuise atunci când se arunca pe pista de 
gheață la 100 de km/h la Centrul SUA de Antrenament pentru 
Olimpiadă din Lake Placid, New York. A fost unul dintre efectele de 
precesiune despre care vorbise Buckminster Fuller. 

APUCĂ-TE! 


Nicio cantitate masivă de lecturi sau memorare nu îţi va aduce 
succesul în viață. Contează doar înţelegerea și aplicarea gându- 
lui tău înțelept. 

BOB PROCTOR 


Autor al You were born rich (Te-ai născut bogat) 
şi profesor în filmul The Secret (Secretul) 


Am făcut tot ce-am putut mai bine oferindu-ți principiile și unel- 
tele de care ai nevoie pentru a-ți îndeplini toate visurile. Pentru mine 
au funcționat și au funcţionat și pentru nenumărați alții, și pot funcţi- 
ona și pentru tine. Dar aici informarea, motivarea și inspiraţia se 
opresc și începe transpiraţia (munca ta). Tu și doar tu ești responsa- 
bil pentru măsurile pe care le iei pentru a-ţi crea viaţa visurilor tale. 
Nimeni altcineva nu poate s-o facă pentru tine. 


Ai tot talentul și resursele de care ai nevoie pentru a începe acum 
și în cele din urmă pentru a crea orice vrei. Știu că poţi s-o faci. Ştii și 
tu că poți... așa că ieși în lume și fă-o! Este vorba atât de distracţie, cât 
și de muncă grea. Așa că amintește-ţi să te bucuri de călătorie! 


Toată lumea care a ajuns acolo unde este a trebuie să înceapă 
acolo unde a fost. 


RICHARD PAUL EVANS 


Autor al cărții bestseller The Christmas Box (Cutia de Crăciun) 


ÎNCURAJEAZĂ-TE PE TINE ÎNCURAJÂNDU-I PE ALȚII 


Doresc să îți sugerez să dai câteva exemplare din această carte și 
adolescenților, copiilor de la colegiu, angajaţilor, membrilor echipei și 
directorilor tăi. Vei fi uimit cât de radical poți schimba o familie, o 
echipă sau o afacere dacă toată lumea ar utiliza principiile succesului 
în acest timp. 


Cel mai mare cadou pe care-l poți dărui cuiva este cadoul încura- 
jării și iubirii. Ce poate fi mai plin de iubire decât gestul de a ajuta 
oamenii la care ţii să se elibereze de credinţele lor limitative și igno- 
ranţa lor legată de succes - și să îi încurajezi să-și creeze viața pe care 
o doresc cu adevărat, din profunzimea sufletului lor? 


Atât de mulţi oameni trăiesc în acest moment într-o stare de re- 
semnare sau disperare! Este timpul să schimbăm asta. Cu toţii avem 

în noi puterea de a crea viața pe care o dorim, viaţa la care am visat și 
viaţa pe care ne-am născut să o trăim. Cu toţii merităm să ne atingem 
potențialul deplin și să ne manifestăm destinul adevărat. Este dreptul 
nostru din naștere, dar trebuie să-l pretinzi. Trebuie câștigat prin 
muncă grea, și parte din această muncă este în primul rând să învă- 
țăm şi apoi să trăim după principiile eterne și testate în timp, care 
garantează să-ți aducă rezultatele dorite. Majoritatea dintre noi nu 
învață aceste principii ale succesului la școală, și doar puţini dintre 
noi le învăţam acasă. 


Au fost transmise oamenilor de către mentori, traineri, antrepre- 
nori de succes, profesori, coach-i și, mult mai recent, prin cărţi, semi- 
nare și programe audio. Acum ai nucleul acestor principii în mâinile 
tale. Întâi utilizează-le să-ți eliberezi propria viață - și vieţile celor la 
care ţii cel mai mult și ale căror activități au cel mai mare impact în 
viaţa ta. 


Cum ar fi dacă toți membrii familiei tale ar renunţa să se mai 
plângă, și-ar asuma responsabilitatea față de ei înșiși și vieţile lor, și 
ar începe să-și creeze vieţile visurilor lor? Cum ar fi dacă angajaţii din 
compania ta ar exersa aceste principii? Dacă toții membrii echipei 
tale de softball ar aborda viaţa în acest fel? Dacă toţi elevii de liceu din 
Statele Unite ar ști aceste principii și le-ar pune în practică la clasă, pe 
terenul de joc și în vieţile lor sociale? Cum ar fi dacă toţi bărbaţii și 
femeile din închisori ar învăța aceste principii valoroase înainte să fie 
eliberați înapoi în societate? Lumea ar fi diferită. 


Oamenii și-ar asuma responsabilitatea 100% pentru vieţile lor și 
rezultatele pe care le produc sau nu le produc. Ar avea viziuni și 
obiective clare. Nimeni nu ar cădea victima criticii sau abuzului alto- 
ra. Oamenii și-ar ține promisiunile. Toată lumea ar persevera în fața 
greutăților și provocărilor. Bărbaţii și femeile s-ar aduna în echipe și 
s-ar sprijini unul pe celălalt pentru a deveni tot ceea ce ar putea să fie. 
Oamenii ar cere ce au nevoie și doresc și s-ar simţi liberi să spună 
„nu” solicitărilor altora, când nu le este potrivit să răspundă cu „da”. 
Oamenii nu s-ar mai văicări și nu s-ar mai plânge și s-ar apuca să-și 
creeze viața pe care o doresc. Oamenii ar avea slujba pe care o iubesc 
și i-ar servi cu mai multă bucurie pe ceilalți. Oameni și-ar spune ade- 
vărul și s-ar asculta unul pe celălalt cu multă compasiune pentru că ei 
știu că pacea, bucuria și prosperitatea înfloresc când ei o fac. 


Pe scurt, lumea ar funcţiona! 


Cea mai mare contribuţie pe care o poţi aduce lumii este să ai o 
mai mare conștientizare de sine, o realizare de sine mai mare și pute- 
rea de a-ți manifesta visurile și dorințele inimii. Cel mai măreț lucru 


640 | JACK CANFIELD 


pe care l-ai putea face apoi este să-i ajuţi și pe ceilalți să facă la fel. Ce 
lume minunată a fi dacă am face cu toții asta!Este intenția mea ca 
această carte să contribuie la crearea unei altfel de lumi. Dacă o face, 
eu îmi voi fi îndeplinit scopul de a inspira și încuraja pe alții să-și tră- 
iască viziunea supremă într-un context al iubirii și al bucuriei, în ar- 
monie cu binele suprem al tuturor celor implicaţi. 


Dacă tu cunoşti ceva extrem de amănunţit, învaţă-i şi pe alții. 
TYRON EDWARDS 


Teolog american 


ÎNVAŢĂ ACESTE PRINCIPII ŞI PE ALȚII 


Una dintre cele mai puternice modalități de a învăţa ceva este 
să-i înveţi pe alţii. Te forțează să-ţi clarifici ideile, să confrunți incon- 
sistenţele din propria gândire și să-ți urmezi îndeaproape discursul. 
Dar cel mai important, este necesar să citeşti, să studiezi și să vor- 
beşti despre această informaţie iar și iar. Repetiția ce rezultă de aici 
îti consolidează propria învățătură. 

Pentru mine, unul dintre marile beneficii de a cerceta și preda 
principiile succesului este acela că-mi amintesc constant de principii 
și cât de important este ca eu să le utilizez. Pe măsură ce membrii 
personalului meu citesc capitolele acestei cărți după ce am terminat 
cartea, ne ajută pe toţi să ne rededicăm celor pe care nu le implemen- 
tam în totalitate. Și ori de câte ori conduc seminare în jurul lumii, gă- 
sesc că devin mult mai sârguincios în implementarea principiilor în 
viața mea. 


Gândește-te pe cine ai putea să înveţi aceste principii. Ai putea să 
predai acest seminar la biserica ta? Să ţii un curs la liceul tău local sau 
la colegiul comunitar? Ții un seminar la muncă? Facilitează un grup 
de studiu de 6 săptămâni care se întâlnește o dată pe săptămână la 
prânz? Conduci o discuţie cu familia? 


Dacă poţi, mergi pe www.TheSuccessPrinciples.com și fă clic pe 
„alătură-te echipei” pentru a descărca ghidul gratuit pentru a condu- 
ce o sesiune de șase cursuri ce predau principiile de bază ale acestei 
cărți altora. 


Nu trebuie să fii maestrul acestor principii pentru a conduce un 
grup de discuţii sau un atelier de lucru de șase sesiuni. Trebuie doar 
să fii dispus să citeşti instrucțiunile cu voce tare. Ghidul de studiu îţi 
va spune tot ce ai nevoie să spui și să faci pentru a conduce un 

mini-atelier de lucru productiv și a-i ajuta pe oameni să implemente- 
ze principiile la muncă, la școală și acasă. 

Suntem și implicaţi activ în a face training pentru mii de oameni 
ca ei să poată preda principiile succesului în ateliere de lucru și trai- 
ninguri foarte interactive și pline de experienţe. Dincolo de trainingu- 
rile noastre de 2 până la 3 săptămâni (împărţite pe durata unui an) 
ținute în Statele Unite, avem și un Curs de Studiu Acasă ale Principiilor 
Succesului Train-the-Trainer. Amândouă programele te vor face un 
Trainer Certificat Canfield de Principii ale Succesului. Obiectivul nos- 
tru ultim este să avem un milion de oameni care să predea aceste 
principii, strategii, metode și tehnici în corporaţii, mici afaceri, școli, 
universități, guverne, organizaţii nonprofit, biserici și seminare pu- 
blice până în 2030. Deja stăm bine în drumul nostru spre îndeplinirea 
acestui obiectiv și ne-ar plăcea să ni te alături și tu. Pentru mai multe 
informații, vizitează www.JackCanfield.com 

Imaginează-ți o familie, un grup, un club, un grup religios, un bi- 
rou, o echipă de vânzări, sau o companie în care oamenii care lucrea- 
ză împreună să se sprijine în a trăi activ aceste principii. Rezultatele 
ar fi miraculoase. Și tu ai puteai fi persoana care ar face ca asta să fie 
posibil. Dacă tu nu, atunci cine? Dacă nu acum, atunci când? 


CÂND LE RIDICI MORALUL ALTORA, 
ȘI EI TE VOR RIDICA 


Și iată încă un beneficiu major - cu cât îi ajuţi pe alţi oameni să 
aibă succes în viață, cu atât ei te vor ajuta la rândul lor să ai succes. Ai 
putea să te întrebi de ce toţi acești oameni care predau strategii de 
succes au atâta succes. Este pentru că au ajutat atât de mulți oameni 
să obțină ce doresc. Oamenii îi sprijină în mod natural pe cei care îi 
sprijină. Același lucru e adevărat și pentru tine. 

Unul dintre învățătorii mei spirituali m-a învățat odată să le fiu 
student celor superiori mie, profesor celor inferiori mie și coleg de 
călătorie și ajutor pentru cei la același nivel cu mine. Acesta este un 
bun sfat pentru noi toți.! 


1 Dacă eşti interesat să-ți aprofundezi înțelegerea acestor principii și să înveţi 
cum să le predai sub forma unui atelier de lucru interactiv, poate că ai dori să 
participi la trainingul meu de 5 zile Breakthrough to Success (Revoluţia Succe- 
sului). Îţi va accelera creşterea personală și te va învăţa aptitudini valoroase de 
leadership, precum și metode de a instrui. Pentru mai multe informații, mergi pe 
www.JackCanfield.com - nota autorului. 

AJUTĂ-NE SĂ INIȚIEM O MIȘCARE 


Dacă tu crezi că ești prea mic ca să ai impact, încearcă să ador- 
mi cu un ţânțar în cameră. 


ANITA RODDICK 
Fondatoare Body Shop cu peste 3 500 de magazine în 61 de țări servind peste 
80 de milioane de clienţi și o activistă remarcabilă în drepturile omului 
şi pentru mediul înconjurător 


Eu vizualizez o lume în care toți oamenii sunt inspirați să creadă 
în ei înșiși și în abilitățile lor și sunt încurajați să își atingă potenţialul 
deplin și să își realizeze toate visurile. Doresc ca aceste principii să fie 
predate în fiecare școală și universitate și exersate în fiecare mică afa- 
cere şi mare corporație. 


Am făcut training cu alți traineri și oratori, am dezvoltat un curri- 
culum pentru școli?, am creat programe de training bazate pe video 
pentru programe de bunăstare și corporaţii”, am scris cărți, am creat 
programe audio și video“, am condus seminare și cursuri online, și 
am dezvoltat programe de coaching şi telecoaching* pentru publicul 
generalist. Am creat o rubrică de editoriale, am ajutat la producerea 
unei serii de televiziune, am apărut la nenumărate programe audio și 
de televiziune împărtășind aceste idei cu alții. 

Mi-ar plăcea să mi te alături ca să răspândim asta. Dacă și ție ţi-ar 
plăcea să faci parte din Echipa Principiilor Succesului, vizitează www. 
TheSuccessPrinciples.com, înregistrează-te făcând clic pe secțiunea 
Join the Team (Alătură-te Echipei) şi te vom anunţa cum poți să te 
alături nouă, să ajungi la alţii și să le predai. 


2 Vezi Self-Esteem in the Classroom: A Curriculum Guide (Stima de Sine în Clasă: 
Un ghid de Curriculum), de Jack Canfield. Disponibil la Self Esteem Seminars, 
PO Box 30880, Santa Barbara, CA 93130, website: www.JackCanfield.com - nota 
autorului. 

3 Informaţii despre aceste programe - Programul GOALS și Programul STAR Suc- 
cess Through Action and Responsiblity (Succes prin Acţiune și Responsabilitate) — 
sunt disponibile de la Foundation for Self Esteem (Fundaţia pentru Stima de Sine) 
4607, Lakeview Canyon Road, 4299, Westlake Village, CA 91316 - 4028, tel. 818 
- 584-6650 - nota autorului. 

1 Pentru o listă completă a cărților, programelor audio și video, seminarelor şi 
programelor mele de coaching, mergi pe www.JackCanfield.com - nota autorului. 
5 Pentru o introducere gratuită în coaching (pentru a hotărî dacă Canfield Coa- 
ching Program - <<Programul de Coaching Canfield>> - este cel potrivit pentru 
tine), mergi pe www.JackCanfield.com - nota autorului. 

TRANSFORMĂ-TE PENTRU SUCCES! PARTICIPĂ LA 
EVENIMENTUL DE TRAINING ÎN PREMIERĂ „REVOLUȚIA 
SUCCESULUI” 


Viața ta ideală este mult mai aproape decât crezi. Prin acest pro- 
gram puternic de live training, mii de oameni din jurul lumii s-au 
atins cele mai semeţe obiective - de a deveni autori de bestselleruri la 
a-și lansa afacerile, la a-și dubla veniturile, la a-și tripla timpul liber, 
la a finanța noi activități caritabile, la a deveni oameni de vânzări de 
top şi mult mai multe. În doar cinci zile, vei avea claritate legat de 
ceea ce vrei, vei obține ajutor ca să depășești obstacolele care te-au 
reținut, vei scrie un plan pas-cu-pas să îți duci viața la următorul ni- 
vel, apoi să înveţi cum să pornești în trombă să iei măsuri! Vizitează 
www.BreakthroughtoSuccess.com pentru informaţii. 


PRIMEȘTE SPRIJIN ÎN TIMP CE APLICI ACESTE PRINCIPII! 
DESCOPERĂ PERSONAL COACHING DE LA JACK CANFIELD 


Nu contează dacă obiectivele tale sunt să fii un om de vânzări de 
succes în compania ta, să devii un arhitect de vârf, să ai doar zece pe 
linie la școală să-ţi cumperi casa visurilor sau să-ţi dublezi venitul — 
principiile și strategiile sunt aceleași, dar ele trebuie aplicate! Jack a 
făcut training și a fost mentor pentru o echipă de coach-i în Principiile 
succesului pentru a-ți oferi sprijin personal, obiectivitate și feedback 
constructiv de care ai nevoie să atingi succesul, cu sprijinul coach- 
ului tău poţi învăța să aplici puternicele Principii ale Succesului din 
această carte. Vizitează www.JackCanfield.com/coaching pentru o in- 
troducere gratuită în coaching. 


ALĂTURĂ-TE URMĂTOAREI GENERAȚII DE TRAINERI 
PENTRU POTENȚIAL UMAN CA INSTRUCTOR CALIFICAT PE 
PRINCIPIILE SUCCESULUI 


Programul „Train-the-Trainer” al lui Jack Canfield este un trai- 
ning profesional în care Jack îţi face training pentru a fi certificat să 
predai Principiile succesului utilizând „Metodologia Jack Canfield” a 
învățării prin experienţă și modelul holistic de creștere și dezvoltare. 
Împreună cu un grup nu mai mare de 100 de studenţi, vei fi încurajat 
să duci mai departe Principiile succesului - aceleași principii sublinia- 

te în această carte. Jack te va ajuta să devii un trainer dinamic de suc- 
ces și te va echipa cu setul de aptitudini, conţinutul, exerciţiile, 
designul atelierului de lucru, uneltele de training și mentalitatea ne- 
cesară pentru a obţine rezultate! Participă în cadrul live al trainingu- 
rilor sau studiază în confortul casei sau al biroului tău. Vizitează 
www.CanfieldTraintheTrainer.com. 


STAŢȚIUNILE-REFUGIU ALE LUI JACK CANFIELD 


Dacă ai vrut vreodată să obţii ajutor de la Jack în persoană în 
crearea vieții semnificative, împlinite și incitante pe care o vrei, aces- 
te mici locuri de retragere cu mici grupuri, ţinute în locaţii exclusivis- 
te din Maui, Toscana, Dubai și la uimitoarea casă a lui Jack din Santa 
Barbara, îţi oferă liniște, mediul transformaţional, în timp ce îţi oferă 
sprijinul personalizat de care ai nevoie pentru a trezi următoarea 
fază a vieţii tale. Dacă ești selectat să participi, te vei alătura unui 
grup de mare calibru de învingători conștienți de sine care au investit 
ani în creșterea lor personală și profesională, ridicându-se în topul 
profesiilor lor. Dacă ai dori ca Jack să se concentreze asupra celor mai 
mari visuri ale tale și să întâlnești alți lideri care împărtășesc anga- 
jamentul tău pentru succesul nelimitat, aceasta este șansa ta. Prin 
aplicația online. Limitată la 25 de participanţi. Vizitează www. 
JackCanfieldRetreat.com 


ADU PUTEREA SCHIMBĂRII ÎN ORGANIZAȚIA TA: 
PRINCIPIILE SUCCESULUI - PRELEGERE, 
WORKSHOP ȘI TRAINING 


Schimbările profunde și pozitive rezultă atunci când angaja- 
ţii, managerii, membrii și studenții tăi experimentează Principiile suc- 
cesului într-un grup de workshop, training sau la o prelegere. 


Nu doar că echipa ta va fi inspirată și motivată să atingă un suc- 
ces mai mare, dar va învăţa, de asemenea, și cum să-și eleveze nivelul 
mentalități, al acțiunilor, al relaţiilor dar și alianțele strategice. 


Prelegerile, workshopurile și trainingurile Principiile succesului 
îi va acredita cu strategii care îi va face mai productivi cu mai puțin 
efort... care îi va ajuta să strângă mai mulţi bani pe cecurile lor de 
plată... care îi va ajuta să funcționeze mai bine în interiorul grupurilor 
lor de muncă... și care îi va ajuta să răspundă mai eficient și mai pro- 
ductiv la evenimentele de zi cu zi. 


Prelegerile, workshopurile și trainingurile Principiile succesului 
includ unelte ale succesului, plus materiale de curs foarte personali- 
zate, pentru fiecare participant. De asemenea, pentru organizaţia ta 
se pot concepe traininguri pe termen lung sau traininguri izolate. 
Prelegerile, workshopurile și trainingurile Principiile succesului sunt 
ideale pentru grupuri precum 


e Profesioniști independenți în vânzări Proprietari de mici afaceri 
e Manageri și directori 

e Membrii asociaţiilor de comerț 

e Grupuri de lucru corporatiste și noi angajaţi 

e Angajaţii care lucrează de acasă și navetiștii 

e Studenţi și profesori 

e  Funcţionari și administratori din educaţie 

e  Angajațţi și manageri din sectorul non-profit 

e  Practicieni profesioniști și personalul acestora 

e  Angajaţi care se confruntă cu concedieri sau transferuri 
e Angajaţii guvernului 

e Personalul militar și civil 


Pentru mai multe detalii vizitaţi www.JackCangield.com. 

SUGESTII DE LECTURĂ ȘI RESURSE SUPLIMENTARE 
PENTRU SUCCES 


Și peste cinci ani vei fi la fel cum ești acum, cu excepția a două 
lucruri, cărţile pe care le citeşti şi oamenii pe care îi întâlneşti. 


CHARLIE „TREMENDOUS” (TERIBILUL) JONES 


Membru în National Speakers Hall of Fame 


După cum poate îți amintești, îți recomandasem să citeşti un text 
educativ, motivațional sau inspirațional în fiecare zi - cel puţin 20 de 
minute pe zi, de preferință o oră pe zi. Mai jos este o scurtă listă a câ- 
torva dintre cărțile mele, care să te ajute să începi. Am enumerat, de 
asemenea, cărțile pe care le-am considerat cele mai utile pentru călăto- 
ria mea dedicată succesului (aproape 200 dintre ele), pe site-ul însoți- 
tor www.TheSuccessPrinciples.com/resources. Există suficiente cărți 
acolo pentru a te ține ocupat câţiva ani. 

Îţi sugerez să parcurgi lista de pe site ca să vezi ce cărți îţi atrag 
atenţia și să începi cu lectura acestora. Urmează-ţi interesele și vei 
descoperi că fiecare carte pe care o citeşti te va conduce la alte cărți. 


Există, de asemenea, o listă cu programe audio pe care îți sugerez 
să le asculți - și câteva programe de training conduse de alţii, la care 
te încurajez să participi. Există chiar și două tabere de vară orientate 


Actualizăm constant lista cu cele mai bune noi resurse pe care le 
descopăr. 


lată o scurtă listă a cărților mele, care se concentrează asupra 
succesului. Ele sunt disponibile la JackCanfield.com, Amazon.com, 
BarnesandNoble.com și BooksaMillion.com, ca și în multe dintre li- 
brăriile tale locale. 


The Power of Focus: How to Hit Your Business, Personal and 
Financial Targets with Absolute Certainty, 10th Anniversary Edition 
(Puterea concentrării: Cum să atingi țintele de afaceri, personale și fi- 
nanciare cu certitudine absolută, a zecea ediție aniversară), de Jack 
Canfield, Mark Victor Hansen și Les Hewitt (Deerfield Beach, FL, 
Health Communication, 2011). 

The Aladdin Factor: How to Ask for and Get Anything You Want in 
Life (Factorul Aladdin: Cum să ceri și să obţii tot ce vrei de la viaţă), de 
Jack Canfield și Mark Victor Hansen (New York; Berkley, 1995). 

Jack Canfield's Key to Living the Law of Attraction: A Simple Guide 
to Creating the Life of Your Dreams (Cheia lui Jack Canfield de a trăi 
Legea Atractiei: un ghid simplu de a crea viaţa visurilor tale), de 
Jack Canfield și Dee Dee Watkins (Deerfield Beach, FL, Health 
Communication, 2007). 

Tapping into Ultimate Success: How to Overcome any Obstacle and 
Skyrocket Your Results (Tapotarea spre succesul ultim: Cum să depă- 
șești orice obstacol și să ajungi la rezultate uimitoare), de Jack Canfield 
și Pamela Bruner (Carlsbad, CA, Hay House, 2012). 


DESPRE AUTORI 


Jack Canfield, cunoscut drept coach-ul nr. 1 al Americii, este un au- 
tor de bestselleruri, orator profesionist, trainer și antreprenor. Este fon- 
datorul și președintele The Canfield Training Group (Grupul de Training 
Canfield), care instruiește antreprenori, educatori, lideri de corporaţii, 
specialiști în vânzări și indivizi motivaţi, cum să-și extindă viziunea și să- 
şi accelereze realizarea obiectivelor profesionale și personale. 

Creatorul mult iubitei serii Chicken Soup for the Soul (Supă de pui 
pentru suflet) și motorul din spatele dezvoltării și vânzării a peste 
200 de cărți Chicken Soup for the Soul, cu peste 100 de milioane de 
exemplare vândute în Statele Unite (și 500 de milioane în întreaga 
lume, traduse în 43 de limbi), Jack are calificarea rară de a putea vor- 
bi despre succes. Este autor de editoriale citit în peste 150 de ziare. 
Seria de televiziune Chicken Soup for the Soul a fost divizată atât în 
rețeaua PAX, cât și în ABC. 


Jack este absolvent de Harvard, deține diploma de masterat în 
psihologia educaţiei la Universitatea din Massachusetts, și trei docto- 
rate onorifice. În decursul ultimilor 40 de ani, a fost psihoterapeut, 
consultant educațional, trainer în corporații și autoritate de prestigiu 
în stima de sine, succesul revoluționar și performanţă de vârf. 


Prima ediție a Principiilor succesului s-a vândut în jumătate de 
milion de exemplare în 30 de limbi. Celelalte bestselleruri ale lui Jack 
- The Success Principles for Teens (Principiile succesului pentru adoles- 
cenți), The Power of Focus (Puterea concentrării), The Aladdin Factor 
(Factorul Aladdin), Dare to Win (îndrăzneşte să câştigi), You’ve Got to 
Read this Book! (Trebuie să citești această carte!), The Key to Living the 
Law of Attraction (Cheia de a trăi Legea Atracţiei), Coaching for 
Breakthrough Success (Coaching pentru succesul revoluționar) şi 
Tapping into Ultimate Success (Tapotarea pentru succesul ultim) - au 
vândut milioane de exemplare și au fost lansate programe multime- 
dia complementare, programe de coaching și programe de training 
pentru indivizi entuziaști și corporații. 

Jack deține Recordul Mondial Guinness pentru șapte bestselleruri 
apărute pe lista New York Times în aceeași zi (24 mai 1998). Deţine 
Recordul Mondial și pentru cea mai lungă sesiune de autografe (pen- 
tru Chicken Soup for the Kid's Soul <<Supă de Pui pentru Sufletul 
Copilului>>). 

Jack este fondatorul Fundaţiei pentru Stima de Sine, care oferă 
resurse pentru stima de sine și traininguri pentru asistenţi sociali, 
beneficiari de ajutor social și specialiști în resurse umane. Jack a scris 


și a coprodus Programul GOALS, un video program de training pentru 
a ajuta oamenii din California să treacă de la ajutor social la muncă, 
ceea ce a ajutat 810 000 de oameni să iasă din șomaj. 


Jack a apărut la peste 1 000 de radiouri și programe de televiziu- 
ne, inclusiv Oprah, The Montel Williams Show, Larry King Live, The 
Today Show, Fox & Friends, The CBS Evening News, the NBC Nightly 
News, CNN Talk Back Live, precum și pe PBS și BBC. Jack a apărut și în 
19 filme, inclusiv The Secret, The Truth, The Opus, Choice point, The 
Tapping Solution și The Keeper of the keys. 


Jack a condus mai bine de 2 500 de traininguri, ateliere de lucru 
și seminarii - și a prezentat și condus ateliere de lucru pentru mai 
mult de 500 de corporații, asociaţii profesionale, universităţi, școli, 
organizații pentru sănătatea mentală în toate cele 50 de state și 35 de 
țări. Clienţii săi includ Microsoft, Federal Express, Siemens, Campbell’ s 
Soup Company, Virgin Records, Sony Pictures, General Electric, 
Sprint, Merrill Lunch, Hartford Insurance, Johnson & Johnson, 
Coldwell Banker, Northrop, RE/MAX, Keller Williams, UCLA, YPO, 
Departamentul Naval al SUA și Children's Miracle Network (Reţeaua 
Miracolelor pentru Copii). 


Jack apare în National Speakers Association Speakers Hall of Fame 
(Hall of Fame a Asociaţiei Naţionale a Oratorilor), a primit Bursa Paul 
Harris de la Rotary Club, i s-a înmânat Medalia Cancelarului din par- 
tea Universității Massachusetts. A fost numit de două ori Motivatorul 
Anului de revista Business Digest, a primit Premiul Oratorul Anului 
din partea Societăţii de Leadership și Succes, precum și Premiul 
Naţional de Leadership din partea Asociaţiei Naţionale pentru Stima 
de Sine. 

Pentru a descoperi mai multe despre trainingurile lui Jack - 
Breakthrough to Success (Revoluția Succesului), Train-the-Trainer 
Program (Programul Antrenează Antrenorul), Coaching Programs 
(Programe de coaching) și programe audio și video, sau dacă vrei să 
afli cum îl poţi angaja ca orator sau trainer, poţi să-l contactezi la bi- 
roul său 


The Canfield Training Group, PO Box 30880, Santa Barbara, CA 93130 
Tel. (805) 563-2935 și (800) 237-8336, fax: (805)563-2945 
e-mail: info QJackCanfield.com 


website: www.JackCanfield.com, www.CanfieldTrainings.com, 
www.CanfieldCoaching.com 


Janet Switzer este exemplul viu al realizării personale și profesio- 
nale care provine din aplicarea acestor principii dovedite ale succesului. 


La 19 ani, și-a început cariera ca specialist de campanii pentru un 
membru al Congresului Statelor Unite și până la 29 de ani și-a construit 
o editură venture internațională cu active de peste 10 milioane de dolari. 


Astăzi este strateg pe profit pentru mulţi antreprenori celebri în 
toată lumea. Printre clienţii ei importanţi se numără Jack Canfield, 
oratorul motivațional Les Brown, emblema afacerilor subterane Jay 
Abraham și psihologul terapeut în tatonare Dr. Roger Callahan, prin- 
tre mulți alţii. 

Este coautoare bestsellerului din lista New York Times și strate- 
gul în marketing din spatele Principiilor Succesului - cartea clasică de 
self-help publicată în 30 de limbi. Este și autoarea bestsellerurilor nu- 
mărul unu Instant Income: Strategies that Bring In the Cash for Small 
Businesses (Venit Instantaneu: Strategii care aduc bani micilor afa- 
ceri), Innovative Employee (Angajatul Inovativ) şi Occasional 
Entrepreneurs (Antreprenori Ocazionali). 


Timp de 25 de ani, Doamna Switzer a fost prima care a ajutat 
proprietarii de afaceri să învețe, să crească și să aibă profit. Cărţile ei, 
newsletterele și cursurile de training sunt citite și utilizate de antre- 
prenori în peste 80 de țări. Și editorialele ei populare despre micile 
afaceri sunt preluate de mai bine de 220 de ziare din întreaga lume. A 
consiliat mii de companii și antreprenori individuali în materie de 
sisteme și strategii care aduc un flux al banilor pe care să se poată 
baza și care să fie previzibil. 

Doamna Switzer este un orator care te provoacă să gândești, pre- 
zentă la conferințele industriilor din întreaga lume. A călătorit pe 
aproape toate continentele pentru a le vorbi antreprenorilor, specia- 
liștilor în vânzări, angajaţi ai corporațiilor și membrilor asociaţiilor 
din industrie - iar evenimentele ei de training sunt disponibile în 
America de Nord și Regiunea Asia-Pacific. 


În plus, Doamna Switzer este fondatorul Profit Advisors (Sfătuitori 
pe Profit), o reţea de consultanţă la nivel mondial pentru micile afa- 
ceri - o alternativă la firmele corporatiste de consultanță, care se con- 
centrează pe profit. Consultantii instruiți ai reţelei ajută proprietarii 
de mici afaceri să stabilească sisteme de generare de venituri în nu- 
mai 12 luni. Următoarea carte a Doamnei Switzer Cash-Flow Culture 
(Cultura fluxului de bani) și programul ei in-house de training pentru 
corporații și mici afaceri ajută angajaţii să se concentreze pe un venit 
în creștere, cu sisteme care au fost dovedite că funcționează și motoa- 
re critice care oferă atât răspundere, cât și rezultate tangibile. 


Doamna Switzer a fost o jurnalistă publicată în întreaga lume 
și este fost editorialist al revistei Nightingale-Conant pe site-ul 
ADvantEdge și în Training Magazine. Este o personalitate media po- 
pulară urmărită de peste 75 de milioane de oameni, a apărut în Wall 
Street Journal, USA Today, New York Times, TIME, Entrepreneur 
Magazine şi Speaker Magazine, precum și pe rețelele de televiziune 
MSNBC și la radio ABC. 


Departamentul de consultanță al doamnei Switzer ajută la stabi- 
lirea unor sisteme de generare de venit din cadrul micilor companii, 
în timp ce editura sa oferă unelte și cursuri de training care îi ajută pe 
proprietarii de afaceri să-și concentreze operațiunile și personalul 
asupra modalităților de a aduce bani. 


Vizitează www.JanetSwitzer.com 


MULŢUMIRI 


Această carte, ca tot ce am creat în viața mea, este rezultatul unui 
imens efort de echipă. Îmi îndrept recunoştinţa şi mulțumirile cele 
mai profunde către următorii: 

Janet Switzer, fără eforturile ei supraomenești această carte nu ar 
fi fost terminată niciodată. Îți mulțumesc pentru sprijinul incredibil, 
observațiile pătrunzătoare și zilele lungi petrecute la conceperea iniți- 
ală a acestei cărți, pentru că ai fost coautoarea unui proiect de carte de 
talie mondială, pentru că mi-ai distilat la nesfârșit cuvintele scrise până 
au devenit un manuscris gestionabil, pentru că ai contribuit cu un con- 
ținut incitant și valoros la ediția revizuită, pentru că ai adus în această 
carte perspectiva ta de afaceri pentru cititorii mei antreprenori și pen- 
tru că ai creat un plan de marketing uimitor, astfel încât mesajul acestei 
cărți să ajungă la milioane de oameni în ultimul deceniu. Mi-ai fost o 
sfătuitoare de încredere și un strateg incredibil pentru cariera mea, 
timp de aproape 25 de ani. Ești cu adevărat uimitoare! 

Patty Aubery, fost președinte al Chicken Soup for the Soul 
Enterprises (Compania Supă de pui pentru suflet) şi, în prezent, pre- 
şedinte al Canfield Training Group (Grupul de training Canfield). Îţi 
mulțumesc că „m-ai făcut” să scriu această carte și pentru că sunt 
aproape 25 de ani de când ai adus-o pe Janet Switzer în organizația 
noastră, dar și pentru că mi-ai făcut cunoștință cu Bonnie Solow, care 
a făcut posibilă apariția acestei cărți. De asemenea, și pentru insisten- 
ţa ta de a atrage PEI, compania noastră de coaching, convingându-i că 
mesajul meu merită riscul. Devotamentul tău în a influenţa și a trans- 
forma milioane de vieţi cu ajutorul mărcii Canfield și hotărârea ta de 
a crea următoarea generaţie de lideri transformaţionali mă fac mereu 
să vreau mai mult de la mine. Ești dovada vie că principiile din aceas- 
tă carte funcționează dacă faci principiile să funcționeze. Cuvintele 
nu pot transmite niciodată cât de mult apreciez sprijinul oferit pen- 
tru a aduce la suprafață tot ce e mai bun în mine. 

Jeff Aubery, pentru că ai trăit fără soţia ta în tot timpul în care ea 
lucra la această carte și la Train-the-Trainer Home Study Program 
(Programul de Studiu la domiciliu Train-the-Trainer). Eşti un bărbat și 
un tată uimitor. 

Bonnie Solow, agentul meu literar pentru acest proiect. Eşti mai 
mult decât un agent. Ai fost acolo la fiecare pas cu informaţiile tale edito- 
riale, cu sprijinul emoțional, cu încurajarea entuziastă și cu o prietenie 
autentică. Îţi admir integritatea, profesionalismul, dedicația ta pentru 
excelență, dorinţa sinceră de a face diferenţa și iubirea ta de viață. 


Peter Hubbard, editor executiv la HarperCollins, care a luptat 
pentru a zecea ediţie aniversară, revizuită, a cărţii. Apreciez profund 
sprijinul tău acordat acestui proiect. 

Toţi oamenii talentaţi de la HarperCollins care au avut un rol 
esenţial în crearea acestei cărți, în special Nick Amphlett, Andrew 
DiCecco, Rachel Meyers, Diane Shanley, Nyamekye Waliyaya, Dale 
Rohrbaugh, Onalee Smith și Katie Steinberg. 

Deborah Feingold, care a făcut fotografia pentru coperta acestei cărți. 

Tot personalul angajat al Jack Canfield Companies, fără ajutorul 
căruia această carte nu ar fi fost terminată. Îi mulțumesc mai ales lui 
Russell Kamalski, director de operaţiuni la Canfield Training Group 
(Grupul de Training Canfield). Îţi mulţumesc pentru calmul tău, pen- 
tru comportamentul tău degajat, care ne-a ajutat să ne păstrăm cal- 
mul în mijlocul aceste agitații frenetice în care ne găsim adeseori. Eşti 
un adevărat domn. 

Jesse Ianniello, pentru orele nesfârșite în care ai transcris sutele de 
interviuri pe care le-am înregistrat pentru manuscrisul original și pen- 
tru că ţi-ai asumat sarcina de a pune cap la cap materialele pentru 
această ediție revizuită - dincolo de postul tău obișnuit de vicepreșe- 
dinte al trainingului. Reușești întotdeauna să faci lucrurile dificile să 
pară ușoare. Ești o adevărată minune. 

Andrea Haefele-Ventim, care nu este doar cea mai înțeleaptă din- 
tre toți, dar care ne și ţine cu picioarele pe pământ și care a preluat 
atât de multe dintre sarcinile de training și dezvoltare ale companiei, 
în timp ce eu lucram la această carte. Ai dovedit cât de mult se poate 
realiza cu ajutorul Internetului și Skype-ului, făcând totul din Brazilia, 
unde te-ai mutat cu noul tău soţ. Abilitatea ta de a rămâne calmă și 
centrată, pe lângă simţul umorului, îţi sunt apreciate. 

Veronica Romero, asistenta mea executivă, care mi-a pus ordine 
în viață cu prea puţin sprijin din partea mea, în ultima lună în care am 
fost copleșit de povara acestui proiect. Îți mulțumesc că mi-ai progra- 
mat toate interviurile și că ai avut grijă să primesc toate permisiunile 
necesare pentru această carte. Îți mulțumesc că m-ai ajutat în călătoriile 
mele, în cariera mea de orator și că m-ai ținut în viaţă în tot acest timp. 
Eforturile tale neobosite, atenţia la detalii și dedicarea ta față de excelen- 
tă sunt minunate. Te apreciez atât de mult! 

Donna Bailey, pentru că ai avut grijă de mine în atât de multe 
domenii din viața mea, asigurându-te mai ales să nu ne depășim bu- 
getul și să avem mereu suficienţi bani cât să facem lucrurile necesare. 

Teresa Collett, pentru că ai reușit să coordonezi toate angaja- 
mentele de a vorbi în public și pentru că mi-ai făcut toți clienţii fericiți 


în ultimii optsprezece ani, mai ales atunci când eu rescriam această 
carte. 

Lisa Williams, directorul meu de marketing, care supraveghează 
prezența noastră pe internet, pentru că duci munca noastră mai de- 
parte și ești responsabilă pentru mesajul meu și în special pentru 
munca ta legată de solicitarea poveștilor de succes pentru această 
ediție revizuită. Dedicarea ta neobosită față de această misiune este 
minunată. 

Lexi Wagner, pentru tot sprijinul tău în departamentul de mar- 
keting, precum și pe reţelele de socializare. Apreciez atât de mult ati- 
tudinea ta - „fac rost de orice ai nevoie” și „voi face tot ce trebuie”. 

Alice Doughty-Refauvelet, pentru entuziasmul, creativitatea și 
abilitatea ta de a face cam tot ce ţi se dă să faci. 

Jody Schwartz, pentru concentrarea ta completă și totală asupra 
trainingului nostru esenţial Breakthrough to Success (Revoluţia suc- 
cesului). Entuziasmul tău este contagios! 

Dwain Jeworski, pentru că ai fost dispus să devii resursa noastră 
de încredere în această eră digitală, precum și pentru excelența ta în 
marketing și disponibilitatea ta autentică de a face orice se poate 
pentru a sprijini compania și pe mine în atât de multe aspecte, dinco- 
lo de Principiile succesului. 

Întregii mele familii pentru iubirea, sprijinul şi înţelegerea de 
care a dat dovadă, într-o perioadă care a fost fără îndoială cea mai 
mare provocare profesională a carierei mele. Mulţumesc pentru că ați 
înțeles orele lungi de care am avut nevoie pentru a termina acest pro- 
iect la timp. Vă iubesc și vă apreciez atât de mult! Inga, soția mea, pe 
care o ador pentru înțelegerea arătată față de mine și față de ceea ce 
fac, şi pentru iubirea ei neîncetată, sprijinul, umorul și încurajarea ei. 
Cristopher, fiul meu, acum în vârstă de 23 de ani, pentru că a avut 
răbdare cu obsesia mea legată de această carte. Sper că toate călăto- 
riile noastre în Europa și Africa au compensat timpul pierdut pe care 
l-am petrecut scriind la prima ediţie. Riley și Travis, cei doi copii vi- 
tregi ai mei, care își urmează curajoşi visurile și care întotdeauna fac 
ceva interesant. Mulţumesc că mă susținețţi atât de mult. Oran și Kyle, 
cei doi fii mai mari, acum avem mai mult timp să ne concentrăm asu- 
pra familiei și primului meu nepot. 

Familiei lui Janet, pentru sprijinul, înțelegerea și umorul său 
atunci când a avut de-a face cu vacanţele pierdute și conversațiile in- 
terminabile la cină despre această carte. Pentru părinții ei, Les și 
Beverley, care i-au arătat lui Janet de la bun început însemnătatea 
succesului și care au creat și întreținut o atmosferă de împlinire în 


casa lor, pentru sora și fratele ei, Jennifer și Jeff, pentru sprijinul con- 
stant și încurajarea la fiecare pas din viaţa și cariera lui Janet. Și în 
special, îi mulțumesc nepoatei lui Janet, Brianne, care nu doar că re- 
flectă modalitatea prin care copiii învață să aibă succes, dar ne și 
amintește cu delicateţe de faptul că cel mai important lucru este să ne 
bucurăm de asta. 

Pentru lista completă a oamenilor cărora am dori să le mulțu- 
mim, vizitează www.TheSuccessPrinciples.com /resources. 

